
Îi cinstim pe toţi sfinţii şi mai ales pe prea curata Născătoare de Dumnezeu care s-a 
făcut templu viu al lui Dumnezeu, prin ea strălucind Hristos, Fiul lui Dumnezeu 
întrupat, izvorul mântuirii noastre. Îi cinstim pe toţi sfinţii, pentru că ei ne sunt 
modele de viaţă, de desăvârşire umană. Nu geniul este modelul omului desăvârşit, 
ci Hristos este! Sfinţii în care odihneşte Hristos, aceştia sunt modelul pe care 
trebuie să-l urmăm în viaţa noastră. 

Evanghelia şi Apostolul zilei 


Ev. Matei (X, 32-35; 37-38; XIX, 27-30) 


Zis-a Domnul ucenicilor săi: 
32. Pe cel ce Mă va mărturisi pe Mine în faţa oamenilor, îl voi mărturisi şi Eu în 
faţa Tatălui Meu care este în ceruri; 


33. dar de cel ce se va lepăda de Mine în faţa oamenilor, de acela Mă voi lepăda 
şi Eu în faţa Tatălui Meu care este în ceruri. 

34. Să nu socotiți că am venit să aduc pace pe pământ; n-am venit Să aduc pace, 
ci sabie. 

35. Căci am venit să-l despart pe fiu de tatăl său, pe fiică de mama sa, pe noră de 
soacra ei. 

37. Cel ce-şi iubeşte pe tatăl său ori pe mama sa mai mult decât pe Mine, nu este 
vrednic de Mine; cel ce-şi iubeşte pe fiul său ori pe fiica sa mai mult decât pe 
Mine, nu este vrednic de Mine. 

38.Și cel ce nu-şi ia crucea sa şi nu-Mi urmează Mie, nu este vrednic de Mine. 


1% e se 


27. Atunci Petru, răspunzând, I-a zis: „Iată, noi pe toate le-am lăsat şi Ţi-am 
urmat Ţie. Deci, nouă ce ne va fi?“ 

28. lar lisus le-a zis: „Adevăr vă spun că voi, cei ce Mi-aţi urmat Mie, la 
naşterea din nou a lumii, când Fiul Omului va şedea pe tronul slavei Sale, veţi 
şedea şi voi pe douăsprezece tronuri, judecând pe cele douăsprezece seminţii ale 
lui Israel. 

29. Și oricine a lăsat fraţi sau surori Sau tată sau mamă Sau femeie sau ţarini 
Sau case pentru numele Meu, însutit va primi şi viaţa veşnică va moşteni. 


30. Și mulți dintre cei dintâi vor fi la urmă, şi cei de la urmă vor fi întâi“. 


Apostol 


Fraţilor 

33. Care prin credinţă au biruit împărăţii, au făcut dreptate, au dobândit făgă- 
duinţe, au astupat gurile leilor, 

34. au stins puterea focului, au scăpat de ascuţişul sabiei, s-au întărit din propria 
lor slăbiciune, s-au făcut puternici în războaie, năvălirile vrăjmaşilor le-au pre- 
schimbat în fugă, 

35. femei care şi-au luat morţii înviaţi; iar alții au fost chinuiţi, nevrând să pri- 
mească eliberarea, pentru a-şi dobândi una mai bună, învierea ; 

36. iar alţii au suferit batjocoriri şi bice, şi chiar lanţuri şi-nchisoare, 

37. au fost ucişi cu pietre, sfârtecaţi, au murit ucişi cu sabia, au pribegit în piei 
de oaie şi-n piei de capră, strâmtoraţi, necăjiţi, înjosiţi, 

38. - ei, de care lumea nu era vrednică! - rătăcind în pustiuri, în munţi, în peşteri 
şi-n crăpăturile pământului. 

39. Și toţi aceştia, deşi primiseră bună mărturie pe temeiul credinţei lor, n-au 
primit roadele făgăduinţei; 

40. pentru că Dumnezeu prevăzuse pentru noi ceva mai bun, aşa ca ei să nu 
ajungă fără noi la desăvârşire . 


1. Astfel că şi noi, având împrejuru-ne atâta nor de martori , să lepădăm tot ceea 
ce îngreuiază şi tot păcatul ce cu uşurinţă ne-mpresoară, şi cu Stăruință Să 
alergăm la întrecerea ce ne stă-nainte, 

2. cu ochii ţintă la Cel ce începe credinţa şi o desăvârşeşte, la lisus, cel ce-n locul 
bucuriei care-l stătea-nainte a îndurat crucea, în disprețul ruşinii, şi a şezut de-a 
dreapta tronului lui Dumnezeu. 


Citiţi din Sfânta Scriptură: 


Sfânta Evanghelie după Matei: Capitolele 4, 7, 8 şi 10. 

Sfânta Evanghelie după loan: Capitolul 10. 

Epistola către Romani a Sfântului apostol Pavel: Capirolele 2 - 5. 
Epistola către Efeseni a Sfântului apostol Pavel: Capitolul 2. 
Epistola către Evrei a Sfântului apostol Pavel: Capitolele 7 şi 8. 


Duminica tuturor Sfinţilor (Slujba) 

Sâmbătă seara la Vecernia cea mică 


La Doamne strigat-am... punem stihirile pe 4 şi cântăm stihirile învierii, glasul al 
8-lea. 


Cântare de seară şi slujbă cuvântătoare, Ție Hristoase aducem, că bine ai voit a ne 
milui pe noi, prin înviere. 


Doamne, Doamne, nu ne lepăda pe noi de la faţa Ta, ci binevoieşte a ne milui pe 
noi prin înviere. 


Bucură-te, Sioane sfinte, maica Bisericilor, locaşul lui Dumnezeu, că tu ai luat întâi 
iertarea păcatelor prin înviere. 


Alte stihuri ale lui Anatolie: 
Cuvântul cel ce S-a născut din Dumnezeu Tatăl mai-nainte de veci, acelaşi în anii 


cei de apoi din cea neispitită de nuntă întrupându- Se, de voie răstignire de moarte a 
răbdat şi pe omul cel omorât de demult l-a mântuit prin învierea Sa. 


Slavă... glasul al 6-lea. 


Dumnezeiasca ceată a mucenicilor, temelia Bisericii, împlinirea Evangheliei, voi 
cu fapta aţi plinit cuvintele Mântuitorului. Că prin voi porțile iadului cele deschise 
asupra bisericii, s-au închis; vărsarea sângelui vostru a uscat jertfele idoleşti; jun- 
ghierea voastră a rodit plinirea credincioşilor, pe cei fără de trupuri i-aţi făcut să se 
spăimânteze şi purtând cununi staţi înaintea lui Dumnezeu. Pe carele neîncetat 
rugaţi-L, pentru sufletele noastre. 


Şi acum... a Născătoarei de Dumnezeu, Dogmatica, glasul al 8-lea. 


Cum te vom ferici pe tine, Născătoare de Dumnezeu? Cum vom lăuda taina cea 
necuprinsă de minte a naşterii tale, prea binecuvântată? Că Făcătorul veacurilor şi 
ziditorul firii noastre, făcându-l-se milă de chipul Său, S-a micşorat pe Sine însuşi 
pogorându-Se negrăit cel din sânurile Tatălui cele fără materie; Acela în pântecele 
tău curată S-a sălăşluit şi fără schimbare trup S-a făcut din tine ceea ce nu ştii de 
nuntă, rămânând ceea ce a fost din fire, adică Dumnezeu. Pentru aceasta ne închi- 
năm Lui, celui ce este desăvârşit Dumnezeu şi om desăvârşit, acelaşi în amândouă 
chipurile, pentru că amândouă firile sunt într-însul cu adevărat şi îndoite toate 
însuşirile Lui cele fireşti le propovăduim, după cele două firi, două lucrări şi două 
voi cinstind. Că de o Fiinţă fiind cu Dumnezeu Tatăl, voieşte şi lucrează cu de 
Sineşi stăpânire ca un Dumnezeu şi de o fiinţă fiind cu noi, lucrează şi voieşte cu 
de Sineşi stăpânire ca om. Pe Acela roagă-L, curată, prea fericită, să mântuiască 
sufletele noastre. 


La Stihoavnă 
Stihira învierii, glasul 1: Suitu-Te-ai pe Cruce Iisuse, cela ce Te-ai pogorât din cer, 
venit-ai la moarte viața cea fără de moarte; către cei dintru întuneric lumina cea 
adevărată, către cei căzuţi învierea tuturor; Cela ce eşti luminarea şi Mân-tuitorul 


nostru, slavă Ţic. 


ŞI trei podobniee ale Născătoarei de Dumnezeu, glasul al 8-lea. 


Podobie: O, prea slăvită minune! Izvorul vieţii în mormânt se punc, şi scară către 
Cer mormântul se face; veseleşte-te Ghetsimani, a Născătoarei de Dumnezeu 
sfântă casă. Să strigăm credincioşii, pe Gavriil având începător cetelor: cea plină 
de dar bucură-te, cu tine este Domnul, Cel ce dă lumii prin tine mare milă. 


Stih: Pomeni-voi numele Tău în tot neamul şi neamul. 


Bucură-te, Născătoare de Dumnezeu prea cinstită; bucură-te, Izvorul care izvorăşti 
credincioşilor viață. Bucură-te, Stăpâna tuturor şi Doamna făpturii, ceea ce eşti 
binecuvântată! Bucură-te, cea cu totul fără prihană prea slăvită; bucură-te, prea 
curată; bucură-te, palatule; bucură-te, dumnezeiescule locaş; bucură-te, curată; 
bucură-te, Maică Fecioară; bucură-te, Mireasă a lui Dumnezeu. 


Stih: Ascultă fiică şi vezi şi pleacă urechea ta. 


Bucură-te, Maica lui Dumnezeu prea curată; bucură-te, nădejdea credincioşilor, 
bucură-te, curățirea lumii; bucură-te, ceea ce izbăveşti de tot necazul pe robii tăi; 
bucură-te, mângâierea oamenilor cea purtătoare de viață; bucură-te, sprijinirea; bu- 
cură-te, ceea ce eşi turn celor ce te cheamă pe tine; bucură-te, dumnezeiesc locaş al 
lui Dumnezeu şi munte sfânt. 


Stih: Feţei tale se vor ruga bogaţii poporului. 


Bucură-te, de Dumnezeu Născătoare Maica lui Hristos, bucură-te, ceea ce singură 
eşti nădejdea şi sprijinirea oamenilor. Bucură-te, scăpare, bucură-te, sfeşnicul cel 
strălucitor al luminii. Bucură-te, făclie sfințită, bucură-te, palat, bucură-te, raiule, 
bucură-te, dumnezeiesc locaş, bucură-te, izvorule care izvorăşti ape celor ce alear- 
gă la tine. 


Slavă... a sfinţilor, glasul al 6-lea 


Veniţi credincioşilor astăzi împreunând ceată, să prăznuim creştineşte şi prea slă- 
vită şi cinstită pomenirea tuturor Sfinţilor, cu laude să o cinstim, zicând: Bucuraţi- 
vă, slăviţi apostoli, prooroci, mucenici şi ierarhi! Bucuraţi-vă, adunarea cuvioşilor 
şi a drepţilor! Bucuraţi-vă, ceata cinstitelor femei şi rugaţi pe Hristos pentru lume, 
să dăruiască poporului biruinţă asupra vrăjmaşilor şi sufletelor noastre mare milă. 


Și acum... a Născătoarei de Dumnezeu 


Făcătorul şi Mântuitorul meu prea curată, Hristos Domnul, din pântecele tău ie- 
şind, întru mine îmbrăcându-Se, din blestemul cel dintâi pe Adam l-a slobozit. 
Pentru aceasta ţie prea curată, ca Maicii lui Dumnezeu şi Fecioarei cu adevărat, 
strigăm fără tăcere ca îngerul: Bucură-te, bucură-te Stăpână! Folositoarea şi 
acoperământul şi mântuirea sufletelor noastre. 


Acum slobozeşte pe robul Tău, Stăpâne, după cuvântul Tău, în pace, că văzură 
ochii mei mântuirea Ta, pe care ai gătit-o înaintea feţei tuturor popoarelor; lumină 
spre descoperirea neamurilor şi slava poporului Tău Israel. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori), 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 
Troparul învierii, 

Slavă... Și acum... a Născătoarei de Dumnezeu, 


Ectenia mică şi otpustul. 


Tot în această zi la Vecernia cea mare 


După obişnuitul psalm, Fericit bărbatul... catisma toată. La Doamne strigat-am... 
punem stihirile pe 10, ale învierii 3, ale lui Anatolie 3 şi ale Sfinţilor 4. 


Stihirile învierii, glasul al 8-lea: 


Cântare de seară şi slujbă cuvântătoare, Ție Hristoase aducem, că bine ai voit a ne 
milui pe noi, prin înviere. 


Doamne, Doamne, nu ne lepăda pe noi de la faţa Ta, ci binevoieşte a ne milui pe 
noi prin înviere. 


Bucură-te, Sioane sfinte, maica Bisericilor, locaşul lui Dumnezeu, că tu ai luat întâi 
iertarea păcatelor prin înviere. 


Alte stihiri ale lui Anatolie: 

Cuvântul cel ce S-a născut din Dumnezeu Tatăl mai-nainte de veci, acelaşi în anii 
cei de apoi din cea neispitită de nuntă întrupându- Se, de voie răstignire de moarte a 
răbdat şi pe omul cel omorât de demult l-a mântuit prin învierea Sa. 

Invierea Ta cea din morţi o slăvim, Hristoase, prin care ai slobozit neamul lui 
Adam din munca iadului şi ai dăruit lumii ca un Dumnezeu, viață veşnică şi mare 
milă. 


Slavă ie, Hristoase Mântuitorule, Fiul lui Dumnezeu unul născut, cela ce Te-ai 


răstignit pe Cruce şi ai înviat din mormânt a treia zi. 


Și ale tuturor Sfinţilor, glasul al 6-lea. 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Ritori duhovniceşti şi organe ale Duhului făcându-se prin credinţă ucenicii Mân- 
tuitorului, s-au risipit pe la marginile pământului, semănând cu dreapta credință 
cinstita propovăduire, din care a răsărit cu dumnezeiască lucrare şi cu darul, oştile 
mucenicilor, închipuind cinstita patimă prin multe feluri de zdrobiri, prin bătăi şi 
prin foc şi cu îndrăzneală se roagă pentru sufletele noastre. 


De focul dragostei Domnului arzând, n-au băgat seamă de foc şi ca nişte dumne- 
zeieşti cărbuni fiind aprinşi cinstiții mucenici, au ars întru Hristos trufia înşe- 
lăciunii cea uscăcioasă şi au astupat gurile fiarelor cu înțelepte rugăciuni şi tăindu- 
li-se capetele au tăiat toate taberele vrăjmaşului şi cu răbdare vărsând din sine 
izvoare de sângiuri, au adăpat Biserica, care prin credinţă înfloreşte. 


Cu fiarele luptându-se, cu săbii ucigându-se, cu unghii zgâriindu-se, de mâini 
lipsindu-se şi zdrobindu-se tarii mucenici şi cu foc materialnic arzându-se fără de 
milă şi cu sulițe împungându-se şi încheieturile tăinduli-se, au răbdat prea tare, 
odihna ce va să fie mai-nainte văzând şi cununile cele nestricăcioase şi slava lui 
Hristos; Căruia cu îndrăzneală se roagă pentru sufletele noastre. 


Pe cei ce bine s-au nevoit prin credință întru toate marginile, pe apostoli, pe 
mucenici, pe preoţii cei gânditori de Dumnezeu, pe cinstitele femei, pe sfințita 
adunare, cu sfinţite cântări după datorie să o lăudăm, că cei pământeşti s-au 
împreunat cu cei cereşti şi prin patimă au luat nepătimirea cu darul lui Hristos şi 
acum ca nişte stele luminându-ne pe noi, cu îndrăzneală se roagă pentru sufletele 
noastre. 


Slavă... glasul al 6-lea. 


Dumnezeiasca ceată a mucenicilor, temelia Bisericii, împlinirea Evangheliei, voi 
cu fapta aţi plinit cuvintele Mântuitorului. Că prin voi porțile iadului cele deschise 
asupra bisericii, s-au închis; vărsarea sângelui vostru a uscat jertfele idoleşti; Jun- 
ghierea voastră a rodit plinirea credincioşilor, pe cei fără de trupuri 1-aţi făcut să se 
spăimânteze şi purtând cununi staţi înaintea lui Dumnezeu. Pe carele neîncetat 
rugaţi-L, pentru sufletele noastre. 


Şi acum... a Născătoarei de Dumnezeu, glasul al 8-lea : 


Împăratul cerurilor, pentru iubirea de oameni pe pământ S-a arătat şi cu oamenii a 
petrecut, că din Fecioară curată trup a luat şi dintr-însa ieşind cu luarea, un Fiu este 
îndoit în fire, dar nu în feţe; pentru aceasta pe Acesta desăvârşit Dumnezeu şi Om 
desăvârşit cu adevărat propovăduindu-L, mărturisim pe Hristos Dumnezeul nostru, 
pe carele roagă-L Maică, care nu ştii de mire, să se miluiască sufletele noastre. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, Cel ce dai viaţă, 
pentru aceasta lumea Te slăveşte. 


Prochimenul zilei: Domnul a împărăţit... Şi citirile. 


Din proorocia lui Isaia citire 


Cap. 43, versul al 9-lea. 


Acestea zice Domnul: "Toate neamurile s-au adunat împreună şi se vor aduna 
boierii dintru ele; cine le va vesti acestea întru dânşii ? Sau cele din început, cine le 
va face auzite vouă ? Aducă-şi mărturiile sale şi să ne îndrepteze şi să asculte şi să 
zică adevărul. Fiţi Mie mărturii şi Eu sunt martor, grăieşte Domnul Dumnezeu; şi 
Pruncul meu, pe Carele am ales, ca să ştiţi şi să credeţi şi să cunoaşteţi că Eu sunt. 
Mai-nainte de Mine n-a fost alt Dumnezeu şi după Mine nu va fi. Eu sunt 
Dumnezeu şi nu este afară de Mine Mântuitor. Eu am vestit şi am mântuit şi am 
defăimat şi n-am fost întru voi străin. Voi Mie mărturii şi Eu martor Domnul 
Dumnezeu. Încă din început Eu sunt şi nu este cine să scoată din mâinile Mele. 
Face-voi şi cine va întoarce aceasta? Aşa zice Domnul Dumnezeu, Cel ce ne 
mântuieşte pe noi, Sfântul lui Israil. 


De la înţelepciunea lui Solomon citire 
Cap. 3, versul 1. 


Sufletele drepţilor sunt în mâna lui Dumnezeu şi nu se va atinge de dânsele munca. 
Părutu-s-a întru ochii celor nepricepuţi a muri şi s-a socotit pedepsire ieşirea lor şi 
mergerea de la noi, sfărâmare; iar ei sunt în pace, că înaintea feţei oamenilor de vor 
lua şi muncă, nădejdea lor este plină de nemurire. Şi puţin fiind pedepsiţi, cu mari 
faceri de bine se vor dărui, că Dumnezeu i-a ispitit pe dânşii şi i-a aflat Luişi 
vrednici; ca aurul în topitoare i-a lămurit pe ei şi ca o jertfă de ardere întreagă i-a 
primit. Şi în vremea cercetării Sale vor străluci şi ca scânteile pe paie vor fugi. 
Judeca-vor limbi şi vor stăpâni popoare şi va împărăţi într-înşii Domnul în veac. 
Cei ce nădăjduiesc spre Dânsul vor înţelege adevărul şi credincioşii în dragoste vor 
petrece cu Dânsul. Că dar şi milă este întru cuvioşii Lui şi cercetare întru aleşii Lui. 


De la înţelepciunea lui Solomon citire 
Cap. 5, versul al 16-lea. 


Drepţii în veci vor fi vii şi întru Domnul plata lor şi purtarea de grijă pentru dânşii 
de la Cel Prea Înalt. Pentru aceasta vor lua împărăţia podoabei şi stema frumuseţii 
din mâna Domnului; că cu dreapta Sa îi va acoperi pe ei şi cu braţul Său îi va 
apăra; lua-va toată arma dragostea lui şi va într-arma făptura spre izbânda 
vrăjmaşilor, îmbrăca-se-va în zaua dreptăţii, şi-şi va pune coif judecata cea nefă- 
țarnică. Lua-va pavăză nebiruită sfinţenia şi va ascuţi cumplită mânie întru sabie şi 
va da război împreună cu Dânsul lumea asupra celor fără de minte; merge-vor 
drept nimeritoare săgețile fulgerelor şi ca dintr-un arc bine încordat al norilor la 


țintă vor lovi; şi din mânia cea zvârlitoare de pietre, pline se vor arunca grindine; 
întărâta-se-va asupra lor apa mării şi râurile îi vor îneca de năprasnă. Sta-va îm- 
potriva lor Duhul puterii şi ca un vifor va vântura pe ei şi va pustii tot pământul 
fărădelegea şi răutatea va răsturna scaunele puternicilor. Auziţi dar împărați şi 
înţelegeţi, învăţaţi-vă judecătorii marginilor pământului. Ascultaţi cei ce stăpâniți 
mulțimi şi cei ce vă trufiți întru popoarele neamurilor, că de la Domnul s-a dat 
vouă stăpânirea şi puterea de la Cel Prea Înalt. 


La Litie 
Cântăm stihira hramului, apoi aceste ale tuturor Sfinţilor, glasul 1, singur glasul: 


Întru unirea credinţei praznicul cel a toată lumea al celor ce din veac au bineplăcut 
lui Dumnezeu, cinstea patriarhilor şi adunarea proorocilor, podoaba apostolilor, 
ceata mucenicilor, lauda pustnicilor, pomenirea tuturor sfinților, duhovniceşte să 
prăznuim,; că se roagă neîncetat să dăruiască pace lumii şi sufletelor noastre mare 
milă. 


Veniţi toți credincioşii să lăudăm pe prea slăvită pomenirea tuturor Sfinţilor, cu 
psalmi şi cu laude şi cu cântări duhovniceşti; pe Botezătorul Mântuitorului, pe 
apostoli, pe prooroci şi pe mucenici; pe ierarhi, pe învăţători şi pe cuvioşi, pe 
pustnici şi pe drepţi şi pe adunarea sfintelor femei cea de Dumnezeu iubitoare, cu 
cinste fericindu-i, cu un glas să strigăm: Preabunule, Hristoase Dumnezeul nostru, 
pentru rugăciunile lor, dă pace Bisericii Tale, biruinţă asupra vrăjmaşului iubi- 
torilor de Hristos conducătorilor şi sufletelor noastre mare milă. 


Veniţi toţi să ne veselim duhovniceşte întru pomenirea Sfinţilor, că iată a venit 
aducându-ne nouă daruri de bogăţie făcătoare. Pentru aceasta cu glas de bucurie şi 
cu curată ştiinţă să strigăm zicând: 

Bucuraţi-vă, adunarea proorocilor, care ați propovăduit lumii venirea lui Hristos şi 
cele de departe ca şi cum ar fost aproape mai-nainte le-aţi văzut! 

Bucuraţi-vă „ceata apostolilor, care aţi fost pescari de păgâni şi vânători de oameni! 
Bucurați-vă, mulțimea mucenicilor, care de la marginile pământului v-aţi adunat 
într-o credință şi pentru dânsa aţi suferit munci şi chinuri şi ați luat desăvârşit 
cununa muceniciei | 

Bucuraţi-vă, stupina părinţilor, care v-aţi topit sufletele voastre cu nevoinţa şi omo- 
rându-vă patimile trupeşti, v-aţi într-aripat mintea cu dumnezeiasca dragoste şi la 
cer ați zburat şi cu îngerii împreună veselindu-vă vă îndulciţi de veşnicele bunătăţi! 


Ci, o prooroci, apostoli şi mucenici, împreună cu pustnicii, rugaţi cu dinadinsul pe 
Cel ce v-a încununat pe voi, să ne izbăvească de vrăjmaşii cei nevăzuţi şi văzuţi, pe 
noi care cu credinţă şi cu dragoste săvârşim cea pururea cinstită pomenirea voastră. 


Slavă..., glasul al 5-lea 


La prăznuirea de acum împreună să alergăm credincioşii, că se pune înainte şi nouă 
duhovnicească masă cu dulci bucate şi pahar de taină plin de veselie, adică 
bunătăţile mucenicilor; că aceştia ca cei ce au fost cu sufletele răbdătoare, multe 
feluri de chinuri ale mădularelor trupului au adus lui Dumnezeu, năvălind de la 
marginile pământului, jertfe cuvântătoare de tot felul de vârstă: Unora adică ca- 
petele tăindu-li-se, iar altora tăierile mâinilor şi toate încheieturile, prin aceasta toți 
Sfinţii s-au făcut părtaşi patimilor lui Hristos. Ci, o Doamne! Cela ce le-ai dat lor 
cununi de răsplătire pentru munci, învredniceşte-ne şi pe noi să vieţuim, urmând 
urmelor acestora, ca un iubitor de oameni. 


Și acum... a Născătoarei de Dumnezeu 
Biserică şi uşă eşti, palat şi scaun împărătesc, Fecioară cu totul cinstită, prin care 
Mântuitorul meu Hristos Domnul, celor ce dormeau întru întuneric S-a arătat, 
Soarele dreptăţii fiind; vrând să lumineze pe cei ce i-a zidit după chipul Său cu 
mâna Sa. Pentru aceasta cu totul lăudată, ca ceea ce ai agonisit îndrăzneală ca o 
Maică către Dânsul, roagă-L neîncetat să mântuiască sufletele noastre. 
Și celelalte după rânduială. 

La Stihoavnă 
Stihirile învierii, glasul al 8-lea: 
Suitu-te-ai pe Cruce, lisuse, cela ce Te-ai pogorât din cer, venit-ai la moarte, viaţa 
cea fără de moarte; către cei dintru întuneric lumina cea adevărată, către cei căzuţi 


învierea tuturor; Cela ce eşti luminarea şi Mântuitorul nostru, slavă Ţic. 


Stih: Domnul a împărăţit, întru podoabă S-a îmbrăcat, îmbrăcatu-S-a Domnul întru 
putere şi S-a încins. 


Pe Hristos cel ce a înviat din morți să-L slăvim, că suflet şi trup luând, prin patimă 
unul de altul a despărțit; prea curatul suflet adică în iad pogorându-Se l-a şi prădat 
şi în groapă stricăciune n-a văzut sfântul trup al Mântuitorului sufletelor noastre. 


Stih: Pentru că a întărit lumea care nu se va clinti. 


Cu psalmi şi cu cântări slăvim, Hristoase, învierea Ta cea din morți, prin care ne-ai 
slobozit pe noi din munca iadului şi ca un Dumnezeu, ne-ai dăruit viață veşnică şi 
mare milă. 


Stih: Casei Tale se cuvine sfinţenie, Doamne, întru lungime de zile. 


O, Stăpânul tuturor cel necuprins! Făcătorul cerului şi al pământului, prin Cruce 
pătimind, mie nepătimire mi-ai izvorât; şi îngropare luând şi înviind întru slavă, 
împreună ai înviat pe Adam cu mâna cea atotputernică. Slavă sculării Tale celei de 
a treia zi, prin care ne-ai dăruit nouă viață veşnică şi curăţire de păcate ca un 
milostiv. 


Slavă... glasul al 6-lea 


Veniţi credincioşilor astăzi împreunând ceată, să prăznuim creştineşte şi prea 
slăvită şi cinstită pomenirea tuturor Sfinţilor, cu laude să o cinstim, zicând: 
Bucuraţi-vă slăviţi apostoli, prooroci, mucenici şi ierarhi! 

Bucuraţi-vă, adunarea cuvioşilor şi a drepţilor! 

Bucuraţi-vă, ceata cinstitelor femei şi rugaţi pe Hristos pentru lume, să dăruiască 
poporului biruinţă asupra vrăjmaşilor şi sufletelor noastre mare milă. 


Și acum... a Născătoarei de Dumnezeu 


Făcătorul şi Mântuitorul meu prea curată, Hristos Domnul, din pântecele tău 
ieşind, întru mine îmbrăcându-Se, din blestemul cel dintâi pe Adam l-a slobozit. 
Pentru aceasta ţie prea curată, ca Maicii lui Dumnezeu şi Fecioarei cu adevărat, 
strigăm fără tăcere ca îngerul: Bucură-te, bucură-te Stăpână folositoarea şi aco- 
perământul şi mântuirea sufletelor noastre. 


Acum slobozeşte pe robul Tău, Stăpâne, după cuvântul Tău, în pace, că văzură 
ochii mei mântuirea Ta, pe care ai gătit-o înaintea feţei tuturor popoarelor; lumină 
spre descoperirea neamurilor şi slava poporului Tău Israel. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori), 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


Troparul, glasul 1: Născătoare de Dumnezeu, Fecioară, bucură-te! Ceea ce eşti 
plină de har, Marie, Domnul este cu tine. Binecuvântată eşti tu între femei şi 
binecuvântat este rodul pântecelui tău, că ai născut pre Mântuitorul sufletelor 
noastre. 


De două ori şi al Sfinților o dată. Şi binecuvântarea pâinilor. 

Observă că, de nu este priveghere, la Doamne strigat-am... punem stihirile învierii 
3 şi a lui Anatolie întâia şi ale Sfinţilor pe 6. După Sfinte Dumnezeule... şi Tatăl 
nostru... 

Troparul, glasul al 8-lea: Dintru înălțime Te-ai pogorât, Milostive; îngropare ai 
luat de trei zile, ca să ne mântuieşti pe noi din patimi; Cela ce eşti viaţa şi învierea 


noastră, Doamne, slavă Ţie. 


Slavă... al Sfinţilor, glasul al 4-lea. 


Cu sângiurile mucenicilor Tăi celor din toată lumea, ca cu o porfiră şi vison, 
Biserica Ta împodobită fiind, printr-înşii strigă către Tine, Hristoase Dumnezeule: 
Poporului Tău trimite-i îndurările Tale, pace obştei Tale dăruieşte şi sufletelor noa- 
stre mare milă. 


Și acum... a Născătoarei de Dumnezeu 


Taina cea din veac ascunsă şi de îngeri neştiută, prin tine Născătoare de Dumnezeu 
celor de pe pământ s-a arătat, Dumnezeu întru împreunare neamestecată întru- 
pându-Se şi Crucea de bună voie pentru noi luând; prin care înviind pe cel întâi 
zidit, a mântuit din moarte sufletele noastre. 


La Miezonoptică, canonul Treimii din octoih, al glasului. 
Duminica tuturor Sfinţilor la Utrenie 


La Dumnezeu este Domnul... troparul învierii de două ori, Slavă... al Sfinților. Şi 
acum... a Născătoarei de Dumnezeu 


După întâia Catismă, sedealna învierii, glasul al 8-lea: 


Inviat-ai din morţi viaţa tuturor şi înger luminat femeilor a strigat: Părăsiți-vă de 
lacrimi; apostolilor binevestiţi, strigați cântând, că a înviat Hristos Domnul. Carele 
bine a voit a mântui ca un Dumnezeu neamul omenesc. 


Slavă... 


Oamenii, Mântuitorule, mormântul Tău l-au pecetluit şi îngerul piatra de pe uşă a 
prăvălit; femeile Te-au văzut sculat din morţi şi Acelea au binevestit ucenicilor Tăi 
că ai înviat viaţa tuturor şi s-au dezlegat legăturile morții, Doamne, slavă Ție. 


Și acum... a Născătoarei de Dumnezeu 


Cela ce pentru noi Te-ai născut din Fecioară şi răstignire ai răbdat, Bunule, carele 
cu moartea pe moarte ai prădat şi învierea ai arătat ca un Dumnezeu, nu trece cu 
vederea pe cei ce i-ai zidit cu mâna Ta, arată iubirea Ta de oameni, Milostive, pri- 
meşte pe Născătoarea de Dumnezeu, ceea ce Te-a născut pe Tine, care se roagă 
pentru noi şi mântuieşte, Mântuitorul nostru, pe poporul cel deznădăjduit. 


După a doua Catismă, sedealna, glasul al 8-lea: 


Podobie: Porunca cea cu taină luând-o întru cunoştinţă, cel fără de trup, în casa lui 
Iosif degrab a stătut înainte, zicând celei ce nu ştia de nuntă: Cel ce a plecat cu 
pogorârea cerurile încape, fără schimbare, tot întru tine. Pe care şi văzându-L în 


pântecele Tău, luând chip de rob, mă spăimântez a striga către tine: Bucură-te, 
Mireasă, pururea Fecioară. 


În haine albe îmbrăcat fiind Gavriil, luminos ca în chip de fulger a stătut lângă 
mormântul lui Hristos şi piatra de pe mormânt a răsturnat; frică mare a cuprins pe 
străjerii Tăi şi degrab au rămas toţi ca nişte morți. Ruşinaţi-vă voi, cei fărădelege 
de străjerii mormântului şi de pecetea pietrei şi cunoaşteţi că a înviat Hristos. 


Slavă... 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Înviind din mormânt cu adevărat, cuvioaselor femei le-ai poruncit să propo- 
văduiască apostolilor scularea, precum este scris; şi degrab alergând Petru a stătut 
lângă mormânt şi văzând lumină în groapă s-a spăimântat, pentru că a văzut într- 
însa giulgiurile singure zăcând, fără dumnezeiescul Trup şi cu frică a strigat: Slavă 
Ție, Hristoase Dumnezeule, că mântuieşti pe toţi, Mântuitorul nostru; că Tu eşti 
raza Tatălui. 


Și acum... a Născătoarei de Dumnezeu 


De tine se bucură, ceea ce eşti plină de dar, toată făptura, soborul îngeresc şi 
neamul omenesc, ceea ce eşti biserică sfințită şi rai cuvântător, lauda fecioriei, din 
care Dumnezeu S-a întrupat şi prunc S-a făcut, cela ce este mai-nainte de veci 
Dumnezeul nostru. Că mitraşul tău scaun l-a făcut şi pântecele tău mai desfătat 
decât cerurile l-a lucrat. De tine se bucură, ceea ce eşti plină de dar, toată făptura, 
slavă ţie. 


După Fericiţi cei fără prihană... troparele: Soborul îngeresc... 
Ipacoi: Mironosiţele stând înaintea mormântului Dătătorului de viață, pe Stăpânul 
cel fără de moarte îl căutau întru cei morţi şi bunele vestiri de bucurie de la înger 


luând, apostolilor au vestit că a înviat Hristos Dumnezeu, dăruind lumii mare milă. 


Apoi treptele: 


Antifonul 1, glasul al 8-lea: 


Din tinereţile mele vrăjmaşul mă ispiteşte şi cu desfătări mă aprinde; iar eu nădăj- 
duindu-mă spre Tine, Doamne, îl biruiesc pe el. 


Cei ce urăsc Sionul, să se facă mai-nainte de a se smulge ca iarba, că va tăia Hri- 
stos grumazii lor cu tăiere de munci. 


Slavă... Și acum... 


Cu Duhul Sfânt viază toate, lumină din lumină, Dumnezeu mare, împreună cu 
Tatăl îl lăudăm pe EI şi cu Cuvântul. 


Antifonul al 2-lea: 


Inima mea cu frica Ta să se acopere, cu gândul smerindu-se, ca nu înălțându-se să 
cadă de la Tine cu totul, Indurate. 


Spre Domnul cel ce are nădejde, nu se va înfricoşa atunci, când va judeca toate cu 
foc şi cu muncă. 


Slavă... Și acum... 

Prin Sfântul Duh fiecare cel dumnezeiesc vede şi mai-nainte grăieşte, face minuni 
prea înalte, în trei unul Dumnezeu cântând. Că deşi este în trei străluciri Dumne- 
zeu, dar începătoria este una. 


Antifonul al 3-lea: 


Strigat-am cătreTine, Doamne, ia aminte, pleacă mie urechea Ta celui ce strig şi 
mă curăţeşte mai înainte de ce mă vei ridica din cele de aici. 


La maica sa pământul, tot cel ce se duce, iarăşi se va încheia, ca să ia munci sau 
daruri, pentru cele ce a făcut în viaţă. 


Slavă... Și acum... 
Prin Sfântul Duh este cuvântarea de Dumnezeu, unimea cea întreit Sfântă. Că Tatăl 


este fără de început, din carele S-a născut Fiul fără de ani şi Duhul de un chip şi de 
un scaun din Tatăl împreună a strălucit. 


Antifonul al 4-lea: 


lată acum, ce este bun sau ce este frumos ? Fără numai a locui fraţii împreună; că 
întru aceasta a făgăduit Domnul viaţa de veci. 


De haina sa, cela ce împodobeşte crinii ţarinii, poruncește că nu se cade a se grijii. 
Slavă... Și acum... 


Prin Sfântul Duh, pricina cea în chipul unimii, toate se ţin prin darea de pace, că 
Dumnezeu este Acesta, cu Tatăl şi cu Fiul de o ființă cu adevătat. 


Prochimenul, glasul al 8-lea: Impărăţi-va Domnul în veac, Dumnezeul tău, Sioa- 
ne, în neam şi în neam. 


Stih: Laudă suflete al meu pe Domnul, lăuda-voi pe Domnul în viaţa mea. 
Apoi: Toată suflarea... 
Evanghelia întâia a Învierii 


În vremea aceea: 

16. Cei unsprezece ucenici au mers în Galileea, la muntele unde le poruncise lor 
Iisus. 

17. Și văzându-L, 1 s-au închinat, ei care se îndoiseră. 

16. Şi apropiindu-Se lisus, le-a vorbit lor, zicând: Datu-Mi-s-a toată puterea, în 
cer şi pe pământ. 

19. Drept aceea, mergând, învăţaţi toate neamurile, botezându-le în numele 
Tatălui şi al Fiului şi al Sfântului Duh, 

20. Învăţându-le să păzească toate câte v-am poruncit vouă, şi iată Eu cu voi 
sunt în toate zilele, până la sfârşitul veacului. Amin. 


Apoi: Învierea lui Hristos văzând, să ne închinăm Sfântului Domnului Iisus, Unuia 
Celui fără de păcat. Crucii Tale ne închinăm, Hristoase, şi Sfânta Învierea Ta o 
lăudăm şi o slăvim; că Tu eşti Dumnezeul nostru, afară de Tine pe altul nu ştim, 
numele Tău numim. Veniţi toţi credincioşii să ne închinăm Sfintei Învierii lui 
Hristos, că iată a venit prin Cruce, bucurie la toată lumea. Totdeauna binecu- 
vântând pe Domnul, lăudăm Învierea Lui, că răstignire răbdând pentru noi, cu 
moartea pe moarte a călcat. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Şi celelalte... 


Canoanele al învierii pe 4, al Crucii învierii pe 2, al Născătoarei de Dumnezeu pe 2 
şi al tuturor Sfinților pe 6. 


Canonul Invierii 


Cântarea 1-a, glasul al 8-lea, 


Irmos: Pe Faraon cela ce se purta în căruţă, l-a cufundat toiagul lui Moise, cel ce a 
făcut minuni oarecând lovind în chipul Crucii şi despărțind marea şi pe Israil 
fugătorul cel pedestru l-a mântuit; pe cel ce cânta cântare lui Dumnezeu. 


De Dumnezeirea lui Hristos cea întrutot puternică cum nu ne vom mira ? Că aceea 
din patimi, tuturor credincioşilor nepătimire şi nestricăciune izvorăşte şi din coasta 
cea sfântă izvor de nemurire pică şi viață veşnică din mormânt. 
Ingerul acum s-a arătat femeilor în chip cuvios şi purtând strălucite chipuri fireşti 
ale curăţei celei fără materie, cu chipul a vestit lumina învierii, strigând: A înviat 
Domnul. 
A Născătoarei de Dumnezeu 
Preaslăvite s-au grăit pentru tine în neamul neamurilor, ceea ce ai încăput pe 
Dumnezeu Cuvântul în pântece şi curată ai rămas, Născătoare de Dumnezeu, 
Marie. Pentru aceasta toți te cinstim pe Tine, cea după Dumnezeu folositoarea noa- 
stră. 

Alt canon, al Crucii şi al învierii 


Cântarea 1-a 


Irmos: Apa trecând-o ca pe uscat şi din răutatea egiptenilor scăpând israeliteanul, 
striga: Izbăvitorului şi Dumnezeului nostru să-l cântăm. 


Ridicatu-s-au porțile cele de durere şi s-au spăimântat portarii iadului, văzând întru 
cele mai dedesubt, pe Cel ce este întru înălțime mai presus de firea tuturor. 


Miratu-s-au cetele îngereşti, văzând pusă pe scaunul Tatălui, firea omenească cea 
căzută, care era ţinută întru cele mai dedesubt ale pământului. 


Alt canon, al PreaSfintei Născătoare de Dumnezeu 


Cântarea 1-a 


Irmos: Să cântăm Domnului, celui ce a povăţuit pe poporul Său prin Marea Roşie, 
cântare de biruinţă că S-a proslăvit. 


Preacurata Născătoare de Dumnezeu, care pe Cuvântul cel ce S-a întrupat, cel 
pururea vecuitor şi pe înaltul Dumnezeu, mai presus de fire L-ai născut, pe Tine te 
lăudăm. 


Pe Tine, Hristoase, strugurul cel purtător de viaţă, carele izvorăşti dulceaţa mân- 
tuirii a toată lumea, Te-a născut Fecioara. 


Alt canon, al tuturor Sfinţilor 
Cântarea 1-a, glasul al 8-lea, 


Irmos: Pe Faraon cel ce se purta în căruţă l-a afundat toiagul lui Moise, cel ce a 
făcut minuni de demult, în chipul Crucii lovind şi despărțind marea şi pe Israel cel 
ce fugea, mergătorul cel pedestru, l-a mântuit, pe cel ce cânta cântare lui Dumne- 
zeu. 


Lăudând eu cetele Sfinților Tăi, rogu-mă să se lumineze cu lumina Ta sufletul meu 
pentru rugăciunile lor, că Tu eşti lumina cea neapropiată, carele goneşti întunericul 
necunoştinţei cu strălucirile Tale, Hristoase, Cuvinte al lui Dumnezeu, dătătorule 
de lumină. 


Dacă Te-ai înălțat pe lemn, ai tras la cunoştinţa Ta toată moştenirea neamurilor, 
Stăpâne, şi cu lumina Sfintei Treimi i-ai luminat, prin Sfinţii Tăi apostoli, prin care 
ai gonit întunericul înşelăciunii. 


Aşezământului Tău de lege, Hristoase, măriții Tăi apostoli plecându-se, toate cele 
de pe pământ cu bună credinţă le-au lepădat; şi cu lumina darului au luminat toată 
lumea, propovăduindu-Te ca nişte evanghelişti. 

Slavă... 

Cu bucurie ridicând mucenicii Crucea Ta şi cinstitei patimii Tale fără de abatere 
urmând, nu s-au temut vitejii de îngrozirea muncitorilor, nici de foc, nici de sabie, 


nici de bătăi, încă nici de foame, nici de moarte. 


Și acum... a Născătoarei de Dumnezeu 


Indrăzneală bărbătească luând arătat fecioarele, prea curată, şi chinurilor muce- 
niceşti fără de abatere urmând, precum zice psalmistul: In urma ta Fecioară, 
dumnezeieşte bucurându-se, s-au adus Fiului tău, Impăratului a toate. 


Catavasia: Deschide-voi gura mea... 
Canonul Invierii 
Cântarea a 3-a 


Irmos: Cela ce ai întărit dintru început cerurile întru pricepere şi pământul pe ape 
l-ai întemeiat, întăreşte-mă pe piatra poruncilor Tale, Hristoase, că nu este sfânt 
afară de Tine, unule lubitorule de oameni. 


Pe Adam cel osândit pentru gustarea păcatului, cu mântuitoare patima Trupului 
Tău, l-ai îndreptat, Hristoase, că Insuţi nevinovat ai fost de ispita morţii, cela ce 
eşti fără de moarte. 


Lumina învierii o a strălucit celor ce şedeau întru întuneric şi în umbra morții, 
Dumnezeul meu lisus şi cu a Sa Dumnezeire pe cel tare legând, vasele lui le-a 
răpit. 


A Născătoarei de Dumnezeu 


Mai înaltă decât Heruvimii şi Serafimii te-ai arătat, Născătoare de Dumnezeu, că tu 
una ai primit în pântecele tău, pe Dumnezeu cel neîncăput, ceea ce eşti neîntinată. 
Pentru aceasta pe tine toți credincioşii cu cântări te fericim, curată. 


Alt canon, al Crucii şi al învierii 
Cântarea a 3-a 


Irmos: Doamne, cel ce ai făcut cele de deasupra crugului ceresc şi ai zidit 
Biserica, Tu pe mine mă întăreşte întru dragostea Ta; că Tu eşti marginea doririlor 
şi credincioşilor întărire, Unule lubitorule de oameni. 


Pe mine cel ce nu m-am plecat întâi poruncii, Doamne, după ce m-ai făcut după 
adevăr Tu m-ai înstrăinat; întru care închipuindu-Te şi ascultării învățându-mă, 
întru Tine însuți iarăşi m-ai zidit prin răstignire. 


Cela ce cu înţelepciunea toate mai înainte le-ai cunoscut, Doamne, şi cu priceperea 
Ta ai alcătuit cele dedesubt, n-ai socotit lucru nevrednic, a învia prin pogorârea Ta, 
Cuvinte a lui Dumnezeu, pe cel după chipul Tău. 


Alt canon, al PreaSfintei Născătoare de Dumnezeu 


Cântarea a 3-a 


Irmos: Tu eşti Tăria celor ce aleargă la Tine, Doamne, Tu eşti Lumina celor întu- 
necaţi şi pe Tine Te laudă duhul meu. 


Dă-ne nouă ajutor cu rugăciunile tale, Preacurată, gonind năvălirile cumplitelor 
primejdii. 


Strămoaşei Eva tu te-ai făcut îndreptare, născând lumii pe începătorul vieţii, Năs- 
cătoare de Dumnezeu. 


Alt canon, al tuturor Sfinţilor 
Cântarea a 3-a 


Irmos: Cela ce ai întărit dintru început cerurile întru pricepere şi pământul pe ape 
l-ai întemeiat, întăreşte-mă pe piatra poruncilor Tale, Hristoase, că nu este sfânt 
afară de Tine, unule lubitorule de oameni. 


Cu sfințită preoție îmbrăcându-se preoţii şi păstorii şi aceia înțelepțeşte chiver- 
nisindu-o, Hristoase, după vrednicie au împodobit cuvântul învăţăturii de sus cu 
adevărat îmbogăţindu-se. 


Împodobindu-vă cu podoabele frumuseţii celei dintâi şi arătându-vă ca nişte lumi- 
nători nerătăciți, cer aţi făcut Biserica lui Hristos Sfinților, unul într-un chip, altul 
în alt chip, în multe feluri pe dânsa împodobindu-o. 


Slavă... 

Legii Tale plecându-se adunările celor fericiți, cu multe feluri de bunătăți lumi- 
nându-se, au moştenit locaşurile cele cereşti, bucurându-se. Că unul una, altul alta, 
toți acelea după vrednicie le-au împlinit. 

A Născătoarei de Dumnezeu 

Din pântece fecioresc pe Dumnezeu cuvântul cel din Dumnezeu, L-ai născut nouă 
Maica lui Dumnezeu, pe carele fecioare curate cu dumnezeiască cuviinţă L-au iubit 


şi în urma ta toate luminat, Lui au urmat. 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


A moşilor, a părinţilor, a patriarhilor, a apostolilor, a mucenicilor, a ierarhilor, a 
proorocilor şi a cuvioşilor Tăi; a pustnicilor şi a drepţilor şi a tot numele ce este 
scris în cartea vieţii, săvârşind Sfânta pomenire şi rugându-ne, Hristoase 
Dumnezeule, pe toţi îi îndemnăm spre rugăciune rugându-ne: Împacă pentru 
dânşii lumea Ta ca un iubitor de oameni, ca toţi să strigăm către Tine: 
Dumnezeule cel ce Te proslăveşti întru sfatul Sfinţilor Tăi, Tu eşti cu adevărat 
Cel ce ai proslăvit după vrednicie pomenirea lor. (de două ori) 


Slavă... Și acum... a Născătoarei de Dumnezeu 


Pe ceea ce este uşă cerească şi sicriu, munte cu totul sfânt, nor luminos, să o 
lăudăm; pe rugul cel nears, raiul cel cuvântător şi chemarea Evei, odorul cel mare a 
toată lumea. Că într-însa s-a lucrat mântuirea lumii şi iertarea greşelilor celor de 
demult. Pentru aceasta strigăm către dânsa: Roagă-te lui Hristos Dumnezeu, iertare 
de greşeli să dăruiască celor ce cu bună credinţă se închină prea Sfintei Naşterii 
tale. 


Canonul Invierii 


Cântarea a 4-a 


Irmos: Tu eşti tăria mea, Doamne, Tu şi puterea mea, Tu Dumnezeul meu, Tu 
bucuria mea, Cela ce nu ai lăsat sânurile părinteşti şi a noastră sărăcie o ai cercetat. 
Pentru aceasta cu proorocul Avacum strig către Tine: Slavă puterii Tale, lubitorule 
de oameni. 


Tu pe mine cel ce eram vrăjmaş foarte m-ai iubit, Tu cu plecare străină Te-ai 
pogorât pe pământ, Îndurate Mântuitorule, nelepădându-Te de defăimarea pros- 
timii mele şi petrecând întru înălțimea slavei Tale celei negrăite, pe mine cel mai- 
nainte necinstit, m-ai prea slăvit. 


Cine nu se va mira văzând acum, Stăpâne, moartea stricată prin patimă, stri- 
căciunea fugind prin Cruce şi iadul de bogăţie deşertat prin moarte, prin dumne- 


zeiască puterea Ta, a celui ce Te-ai răstignit? Înfricoşat lucru, Iubitorule de oa- 
meni. 


A Născătoarei de Dumnezeu 
Tu eşti lauda credincioşilor ceea ce nu ştii de mire, tu folositoare, tu scăpare creş- 
tinilor, zid şi liman. Că duci rugăciunile către Fiul tău, ceea ce eşti cu totul fără 
prihană şi mântuieşti din nevoi pe cei ce te cunosc cu credinţă şi cu dragoste, 
Născătoare de Dumnezeu curată. 

Alt canon, al Crucii şi al învierii 


Cântarea a 4-a 


Irmos: Auzit-am Doamne Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Pe Cruce Te-au pironit feciorii călcătorilor de lege, lubitorule de oameni, prin care 
ai mântuit ca un milosliv, pe cei ce slăvesc patimile Tale. 


Inviind din mormânt, ai înviat cu Tine şi pe toți morţii cei din iad şi ai luminat ca 
un milostiv, pe cei ce slăvesc învierea Ta. 


Alt canon, al PreaSfintei Născătoare de Dumnezeu 
Cântarea a 4-a 


Holdă nearată, care ai răsărit spicul cel făcător de viaţă, care dă lumii viață, Născă- 
toare de Dumnezeu, mântuieşte pe cei ce te laudă pe tine. 


Născătoare de Dumnezeu prea curată, pe tine toți cei luminaţi te mărturisim, că ai 
născut pe Soarele dreptăţii, pururea Fecioară. 


Alt canon, al tuturor Sfinţilor 
Cântarea a 4-a 


Irmos: Tu eşti Hristoase Domnul meu... 


Amestecându-se adunarea Sfinţilor Tăi prin dragoste şi de Tine îndulcindu-se cu 
adevărată şi curată bucurie, dănţuieşte atotvăzătorule împreună cu îngerii în jurul 
Tău, Dumnezeul tuturor şi Domnul, danţul nevinovăţiei. 


Vitejeşte v-aţi încununat măriților Sfinţi mucenici cu mucenicească cunună împo- 
dobiţi, fiind mai întâi cu ungerea preoţiei cea dumnezeieşte lucrătoare, prea 
fericiţilor. Pentru aceasta, îndoite cununi după vrednicie luând, cu Hristos vă bucu- 
raţi în veci. 


Toată cugetarea trupului o aţi supus Duhului după adevăr de Dumnezeu purtă- 
torilor, veştejind pustniceşte cu postul pornirile lui cele neoprite; şi acum cu lumina 
nepătimirii luminându-vă, aţi luat răsplătirile ostenelilor. 

Slavă... 

Ca nişte mucenici ai lui Hristos, întâiul Mucenic, munci prea cu asuprire aţi suferit 
cu răbdare şi vitejeşte, ca în trupuri străine nevoindu-vă măriților şi acum moşteni 


împărăției arătându-vă, izvorâţi vindecări credincioşilor. 


Și acum... a Născătoarei de Dumnezeu 


Mireasă a lui Dumnezeu ai fost, Născătoare de Dumnezeu, că pe Cuvântul lui cel 
mai înainte de veci trupeşte l-ai născut nouă, întru carele şi femeile cu sfinţenie 
vieţuind şi cu feluri de chinuri prin tine împodobindu-se, căderea strămoaşei o au 
îndreptat. 


Canonul Invierii 
Cântarea a 5-a 


Irmos: Pentru ce m-ai lepădat de la faţa Ta, Cela ce eşti lumină neapusă ? Şi m-a 
acoperit întunericul cel străin, pe mine ticălosul; ci mă întoarce, rogu-mă, şi la 
lumina poruncilor Tale îndreptează căile mele. 


Suferit-ai a Te îmbrăca în veșmânt mohorât, mai-nainte de patima Ta, Mân- 
tuitorule, şi fiind batjocorit, ai acoperit goliciunea cea fără de ruşine a celui întâi 
zidit şi gol pironindu-Te pe Cruce, ai dezbrăcat, Hristoase, îmbrăcămintea morţii. 


Firea mea cea căzută iarăşi o ai zidit din ţărâna morţii, înviind Tu şi a fi neîm- 
bătrânită, Hristoase, o ai aşezat, arătându-o iarăşi ca un chip împărătesc, strălucind 
cu lumina nestricăciunii. 
A Născătoarei de Dumnezeu 
Indrăzneală ca o maică având către Fiul tău, Preacurată, nu trece cu vederea pur- 
tarea de grijă pentru noi cei de un neam, rugămu-ne; că numai pe tine, una, 
creştinii te avem către Stăpânul curăţire, milostivă. 

Alt canon, al Crucii şi al învierii 


Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel înalt; 
pacea Ta dă-o nouă, lubitorule de oameni. 


Indreptează-ne pe noi cu puterea Crucii Tale, Hristoase, că printr-aceasta cădem 
către Tine; pacea Ta dă-o nouă, lubitorule de oameni. 


Indreptează viața noastră ca un prea bun, a celor ce lăudăm scularea Ta şi ne 
dăruieşte pace, lubitorule de oameni. 


Alt canon, al PreaSfintei Născătoare de Dumnezeu 
Cântarea a 5-a 


Irmos: Mânecând strigăm Ție, Doamne: mântuieşte-ne pe noi, că Tu eşti Dum- 
nezeul nostru; afară de Tine pe altul nu ştim. 


Potoleşte viforul păcatelor mele cel nestătător, ceea ce ai născut pe Dumnezeu chi- 
vernisitorul şi Domnul. 


Naşterii tale prea curată Născătoare de Dumnezeu, slujesc cetele îngerilor şi adu- 
nările oamenilor. 


Alt canon, al tuturor Sfinţilor 
Cântarea a 5-a 


Irmos: Pentru ce m-ai lepădat de la faţa Ta, Cela ce eşti lumină neapusă ? Şi m-a 
acoperit întunericul cel străin, pe mine ticălosul; ci mă întoarce, rogu-mă, şi la 
lumina poruncilor Tale îndreptează căile mele. 


Ca şi dumnezeieșştii prooroci, v-aţi învrednicit mai-nainte a vedea cele ce erau să 
fie şi dorind de bun neamul sufletului, v-aţi curățit prin viaţă curată, o de Dum- 
nezeu purtători, luminându-vă cu puterea Duhului! 


Ceata Sfinților acum se luminează cu dumnezeieşti daruri; toți cei mai-nainte de 
lege, patriarhii, proorocii, apostolii, adunările mucenicilor şi ale pustnicilor, ale 
învăţătorilor şi ale drepţilor, împreună cu sfinţii mucenici. 


Slavă... 


Văzând astăzi adunarea Sfinţilor Tăi, luminându-se cu strălucirea Mântuitorule, şi 
cu făcliile darului cele nestinse, lăudăm neîncetat dumnezeiască bogăţia Ta şi 
îndestularea bunătăţilor, lubitorule de oameni. 


Și acum... a Născătoarei de Dumnezeu 


Pe prea minunatul tău Fiu iubindu-L prea cinstitele femei, cele frumoase ale vieţii 
întru nimic le-au socotit, dorind cu dragoste numai de luminarea şi dumnezeiască 
strălucirea Lui. 

Canonul Învierii 


Cântarea a 6-a 
Irmos: Curăţeşte-mă, Mântuitorule, că multe sunt fărădelegile mele şi mă ridică 


dintru adâncul răutăților, rogu-mă; căci către Tine am strigat şi mă auzi, Dumne- 
zeul mântuirii mele. 


Prin lemn, tare m-a surpat începătorul răutățiu; iar Tu Insuţi înălțându-Te, Hris- 
toase, mai cu tărie cu Crucea l-ai surpat vădindu-l pe el şi pe cel căzut l-ai înviat. 


Tu ai miluit Sionul, răsărind din mormânt, săvârşindu-l nou în locul cel vechi ca un 
milostiv, cu Sângele Tău cel dumnezeiesc şi acum împărăţeşti întru dânsul în veci, 
Hristoase. 


A Născătoarei de Dumnezeu 


Să ne izbăvim de greşelile cele cumplite cu rugăciunile tale, Născătoare de Dumne- 
zeu curată, şi să dobândim, Preacurată, dumnezeiasca strălucire a Fiului lui 
Dumnezeu, a Aceluia ce S-a întrupat din tine negrăit. 


Alt canon, al Crucii şi al învierii 
Cântarea a 6-a 


Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 
Palmele pe Cruce Ţi-ai întins, vindecând mâna cea întinsă neoprit în Eden, a celui 
întâi zidit şi cu a Ta voie fiere ai gustat, Hristoase, şi ai mântuit ca un puternic, pe 
cei ce slăvesc patimile Tale. 
A Născătoarei de Dumnezeu 
Moarte a gustat Mântuitorul, ca să strice împărăţia osândirii celei de demult şi a 
stricăciunii şi la cele din iad pogorându-Se, a înviat Hristos şi a mântuit ca un 
puternic pe cei ce laudă învierea Lui. 

Alt canon, al PreaSfintei Născătoare de Dumnezeu 


Cântarea a 6-a 


Irmos: Haină luminoasă dă-mi mie, cel ce Te îmbraci cu lumina ca şi cu o haină, 
Mult Milostive, Hristoase, Dumnezeul nostru. 


Pe tine Biserica lui Dumnezeu şi sicriu, cămară însuflețită şi uşă cerească, Născă- 
toare de Dumnezeu, credincioşii te vestim. 


Chipurilor idoleşti fund risipitor ca un Dumnezeu, cel născut al Tău, Marie dumne- 
zeiască mireasă, este închinat împreună cu Tatăl şi cu Duhul. 


Alt canon, al tuturor Sfinţilor 
Cântarea a 6-a 


Irmos: Curăţeşte-mă, Mântuitorule, că multe sunt fărădelegile mele şi mă ridică 
dintru adâncul răutăților, rogu-mă; căci către Tine am strigat şi mă auzi, Dumne- 
zeul mântuirii mele. 


Ca o piatră cinstită aleasă pusă în capul unghiului, Sfinţii în Sion aflându-Te pe 
Tine, Stăpâne, temelie neclintită, ca nişte pietre alese pe sine deasupra s-au zidit. 


Impungându-se coasta Ta şi picături de sânge cu apă îndumnezeitoare curgând, 
lumea a înnoit şi a chemat dumnezeiască adunarea tuturor Sfinţilor, Făcătorule de 
bine. 


Slavă... 


Lăudăm cu toată buna-credinţă dumnezeiescul nor al mucenicilor, care s-a luminat 
cu darul şi a strălucit prea luminat cu roşala sângelui şi cu porfira pătimirii lor celei 
tari. 


Și acum... a Născătoarei de Dumnezeu 


Maică prea adevărată a lui Dumnezeu, pe tine toţi te cunoaştem, ceea ce eşti cu 
totul fără prihană, prin care firea femeiască întărindu-se, pentru Hristos a pătimit şi 
de toată fapta bună, prin buna credinţă s-a umplut. 


Condac, glasul al 8-lea: Ca nişte pârgă a firii, Ţie săditorului făpturi, lumea îţi 
aduce, Doamne, pe purtătorii de Dumnezeu mucenici. Pentru ale cărora rugăciuni, 
în pace adâncă Biserica Ta obştei Tale pentru Născătoarea de Dumnezeu păzeşte-o, 
mult Milostive. 


Icos: Cei ce s-au muncit în tot pământul şi la ceruri s-au mutat, cei ce au urmat 
patimilor lui Hristos şi patimile noastre le-au înlăturat, astăzi se adună aici, arătând 
Biserica celor întâi născuţi, ca pe ceea ce ţine chipul celei de sus şi strigă lui 
Hristos: Dumnezeul meu eşti; pentru Născătoarea de Dumnezeu păzeşte-o, mult 
Milostive. 


Sinaxar în Duminica tuturor Sfinţilor 


Stih: Înalţ pe toţi prietenii Domnului cu slavă, 
ȘI în cer a fi cu dânşii am mare dorire. 


Tot în această zi, în Duminica cea dintâi după pogorârea Duhului Sfânt, prăznuim 
praznicul tuturor Sfinților celor de pretutindenea, din toată lumea, de la răsărit, 
apus, miază-noapte şi miază-zi. Pe care, după pogorârea Duhului Sfânt au aşezat 
dumnezeieştii Părinţi să o prăznuim ca şi cum ar fi arătat că venirea Duhului Sfânt 
a făcut prin apostoli de a sfințit pe cei din amestecarea trupului nostru şi 1-a pus 


spre plinirea cetei îngereşti ce a căzut şi prin Hristos i-a adus lui Dumnezeu: pe 
unii adică prin mucenicie şi prin sânge; iar pe alţii prin viață îmbunătăţită, şi cele 
mai presus de fire au săvârşit. 


Y Deci, întâi pentru un scop ca acesta prăznuim praznicul tuturor Sfinţilor. 

Y Iar al doilea, pentru că mulţi au bineplăcut lui Dumnezeu prin fapta bună 
cea desăvârşită; şi pentru că au fost necunoscuţi de oameni, au de la 
Dumnezeu multă slavă. Sau pentru că mulți au vieţuit după plăcerea lui 
Hristos. În India şi în Egipt, în Arabia, în Mesopotamia, în Frigia; încă şi în 
tot apusul, până şi la insulele Britanice. Mai în scurt zicând, la răsărit şi la 
Gpus. 


Şi nu era cu putinţă a cinsti pe aceştia toţi cum se cuvine, pentru mulţimea lor. Însă 
ca să luăm ajutor şi de la toţi aceia, oricine ar fi, care au făcut pe pământ spre 
plăcerea lui Dumnezeu. Încă şi pentru cei ce se adaog şi acum, au aşezat 
dumnezeieştii Părinţi să le serbăm praznicul, al tuturor, adică al celor de mai 
înainte şi al celor mai de pe urmă, al celor arătaţi şi al celor nearătaţi, întru câţi 
Duhul Sfânt sălăşluindu-Se i-a sfinţit, cinstindu-i şi primindu-i. 


Y Apoi este şi aceasta a treia pricină; ca pe Sfinţii ce se prăznuiesc în fiecare 


zi, să-i adune într-o zi, ca să se arate că pentru unul Hristos S-a nevoit şi 
toți au alergat pe calea aceleiaşi bunătăţi şi aşa toți ca nişte robi ai unuia 
Dumnezeu, după vrednicie s-au încununat. Şi aceştia alcătuiesc Biserica, 
plinind lumea cea de sus. 


Tot-odată ne îndeamnă şi pe noi să facem asemenea acestora şi pe cât fieştecine are 
puterea să se nevoiască cu toată osârdia. lar tuturor Sfinților care au fost din veac, 
prea înțeleptul şi pururea pomenitul împărat Leon, le-a zidit o biserică mare şi prea 
frumoasă, care este aproape de biserica Sfinţilor apostoli, înlăuntru în Constan- 
tinopol. 


Spun unii că această biserică a fost zidită mai întâi pentru Teofana, întâia femeie a 
acestui împărat, care desăvârşit a bine plăcut lui Dumnezeu, şi încă spre mai mare 
mirare că în mijlocul tulburărilor şi ca împărăteasă s-a sfinţit. Împăratul zidind 
biserica, când a fost să o închine, a descoperit dorinţa sa clerului, dar nu i-a aflat pe 
dânşii plecaţi voii sale, nici au voit după gândul lui, zicând: Cum că fără de 
cuviinţă este ca să se socotească îndată şi în asemenea cinste, aceea ce ieri şi 
alaltăieri fusese slăbănogită de nălucirea şi de desfătarea împărătească şi n-ar fi 
încă vremea să se zidească ei biserică aşa de frumoasă şi de cuvioasă, măcar că 
bine plăcuse lui Dumnezeu. 


Atunci prea înțeleptul împărat cu voia a toată adunarea bisericească, acea biserică 
ce o zidise o a închinat tuturor Sfinţilor celor din toată lumea, zicând: De este şi 
Teofana sfântă, să se numere şi ea împreună cu toți Sfinţii, şi pentru aceasta mi se 
pare că de aici mai vârtos a luat începere acest praznic a se prăznui; măcar de va fi 
fost şi mai-nainte; dar în zilele împăratului acestuia desăvârşit s-a întocmit şi s-a 
aşezat, precum are acum rânduieli şi aşezământuri. 


Însă să se ştie, că pe toţi prăznuim acum, pe câţi Duhul Sfânt după bunul dar i-a 
sfințit. Şi anume: pe minţile cele prea înalte şi sfinţite, pe cele nouă cete, adică pe 
Heruvimi, Serafimi, Scaune, Domnii, Puteri, Stăpânii, Căpetenii, Arhangheli şi 
îngeri; pe strămoşi, patriarhi, prooroci; pe Sfinţii apostoli, mucenici, arhierei şi pe 
Sfinţii mucenici şi pe cuvioşii mucenici, pe cuvioşi şi pe drepţi, şi pe toate cetele 
Sfintelor femei, şi pe toţi ceilalți Sfinţi nenumiţi, şi împreună cu aceştia şi pe cei ce 
s-au mai adaos, şi care vor mai fi şi după aceasta, şi mai-nainte de toţi şi între toţi 
şi cu toţi Sfinţii, pe Prea Sfânta Sfinților, pe Doamna noastră şi Stăpâna Năs- 
cătoarea de Dumnezeu şi pururea Fecioara Maria. 


Cu ale căreia rugăciuni, Hristoase Dumnezeule, şi cu ale tuturor Sfinților Tăi celor 
din veac, miluieşte-ne şi ne mântuieşte pe noi, ca un bun şi de oameni iubitor. 
Amin. 


Canonul Invierii 


Cântarea a 7-a 


Irmos: De pogorârea lui Dumnezeu focul s-a ruşinat în Babilon oarecând; pentru 
aceasta tinerii în cuptor cu vesele picioare, ca într-o grădină verde săltând, au 
cântat: Bine eşti cuvântat Dumnezeul părinţilor noştri. 


Slăvită umilință şi dumnezeiască bogăţia sărăciei Tale, Hristoase, minunează pe 
îngerii care Te-au văzut pironit pe Cruce, ca să mântuieşti pe cei ce strigă cu 
credinţă: Bine este cuvântat Dumnezeul părinţilor noştri. 


Cu dumnezeiască pogorârea ta, de lumină s-au umplut cele dedesubt şi întunericul 
cel de mai-nainte s-a gonit. Pentru aceasta au înviat legaţii cei din veac, strigând: 


Bine este cuvântat Dumnezeul părinţilor noştri. 


A Treimii 


Al tuturor cu adevărat Domn, iar numai al unuia Tată, al Fiului celui unul născut, 
cu dreaptă credinţă teologhisind Te vestim, şi pe unul ştiindu-l carele purcede din 
Tine, pe Duhul cel drept, de o fiinţă şi împreună veşnic. 
Alt canon, al Crucii şi al învierii 

Cântarea a 7-a 
Irmos: Din ludeea venind tinerii... 
Mântuire ai lucrat, Dumnezeule, în mijlocul a toată lumea, precum zice proorocul: 
Că înălțându-Te pe lemn, pe toţi ai chemat cei ce strigă cu credință: Bine eşti 
cuvântat Dumnezeul părinţilor noştri. 
Înviind din mormânt ca din somn, Îndurate, pe toţi i-ai izbăvit din stricăciune şi 
făptura s-a adus la credinţă prin apostoli care au propovăduit scularea, Dumnezeul 
părinţilor noştri, bine eşti cuvântat. 

Alt canon, al PreaSfintei Născătoare de Dumnezeu 


Cântarea a 7-a 


Acelaşi irmos: 


Din pântece fecioresc întrupându-Te, Te-ai arătat spre mântuirea noastră: pentru 
aceasta ştiind pe Maica Ta, Născătoare de Dumnezeu, cu bună credinţă strigăm: 
Dumnezeul părinţilor noştri, bine eşti cuvântat. 


Toiag ai răsărit, Fecioară prea fericită, din rădăcina lui lessei, care aduci floare 
roadă de mântuire, celor ce strigă cu credinţă către Fiul tău: Dumnezeul părinților 
noştri, bine eşti cuvântat. 


Alt canon, al tuturor Sfinţilor 
Cântarea a 7-a 


Irmos: De pogorârea lui Dumnezeu focul s-a ruşinat în Babilon oarecând; pentru 
aceasta tinerii în cuptor cu vesele picioare, ca într-o grădină verde săltând, au 
cântat: Bine eşti cuvântat Dumnezeul părinților noştri. 


Cetele Sfinţilor, pe Cel ce se odihneşte întru Sfinţi, neîncetat lăudându-L. se 
îndulcesc acum de dumnezeiască desfătare, şi bucurându-se dănţuiesc, cântând: 
Bine este cuvântat Dumnezeul părinţilor noştri. 


Cu dumnezeieştile străluciri ale întreit luminătoarei revărsări de lumină, stră- 
lucindu-se cu cuviință adunările Sfinţilor, teologhise-au pe unimea cea întreit 
numărată: Pe Tatăl cel împreună fără început, şi pe Fiul cu bună credinţă şi pe 
Duhul Sfânt. 


Când Te vei arăta, Dumnezeule, cu slava Ta cea negrăită în mijlocul dumnezeilor, 
cele vrednice dându-le şi împărțindu-le daruri şi dăruindu-le cununi, atunci, Mân- 
tuitorule, învredniceşte-ne să-Ţi cântăm ie: Bine eşti cuvântat Dumnezeul pă- 
rinţilor noştri. 


Slavă... 
Bucurându-ne să lăudăm soborul tuturor Sfinților, cel ce s-a adunat din tot neamul 
împreună şi dregătoria şi petrecerea, şi cu dânşii împreună să cântăm: Bine eşti 


cuvântat Dumnezeul părinţilor noştri. 


Și acum... a Născătoarei de Dumnezeu 


Pe Maria cea prea curată şi prea sfântă, Născătoarea de Dumnezeu, fecioarele toate 
împreunând danț dumnezeiesc, bucurându-se o laudă strigând cu un glas: Bucură- 
te, ceea ce ai izvorât nouă izvorul bucuriei. 


Canonul Invierii 
Cântarea a 8-a 


Irmos: De şapte ori cuptorul, muncitorul haldeilor l-a ars nebuneşte, cinstitorilor 
de Dumnezeu; iar văzându-i pe aceştia cu putere mai bună mântuiţi, Făcătorului şi 
Mântuitorului, au strigat: Tineri bine îl cuvântaţi, preoţi lăudați-L, popoare prea 
înălțați-L întru toţii vecii. 


Prea înaltă dumnezeiasca putere a Dumnezeirii lui lisus, întru noi cu dumnezeiască 
cuviință a strălucit, că cu trupul gustând pentru toți moartea Crucii, a stricat tăria 
iadului; pe carele neîncetat tineri bine-L cuvântaţi, preoți lăudaţi-L, popoare prea 
înălțați-L întru toți vecii. 


Cel ce S-a răstignit S-a sculat, cel măreț a căzut; iar cel ce a căzut şi s-a sfărâmat, 
s-a îndreptat; stricăciunea s-a înlăturat şi nestricăciunea a înflorit. Că moartea s-a 
înghițit de viață. Tineri binecuvântaţi-L, preoți lăudaţi-L., popoare prea înălțați-L 
întru toți vecii. 


Pe o Dumnezeire întreit luminătoare, o rază strălucitoare dintr-o fire în trei feţe, pe 
Părintele cel fără început şi pe Cuvântul cel de o fire cu Tatăl, şi pe Duhul cel ce 
împreună împărăţeşte şi este de aceeaşi ființă, tineri binecuvântaţi-L, preoți lăudaţi- 
L, popoare prea înălțați-L întru toți vecii. 


Alt canon, al Crucii şi al învierii 
Cântarea a 8-a 


Irmos: Biruitorii muncitorului... 

Pe Cel ce Şi-a întins pe lemn mâinile, mie celui gol, chemându-mă să mă încăl- 
zească cu goliciunea Sa cea bine împodobită, binecuvântaţi toate lucrurile pe 
Domnul şi-L prea înălțați întru toți vecii. 

Pe Cel ce m-a înălțat din iadul cel mai dedesubt, pe mine cel căzut, şi m-a cinstit cu 
mărirea scaunului celui înalt al Părintelui, binecuvântaţi toate lucrurile pe Domnul 
şi-L prea înălțaţi întru toţi vecii. 


Alt canon, al PreaSfintei Născătoare de Dumnezeu 


Cântarea a 8-a 


Irmosul: Pe Împăratul Ceresc, pe care Îl laudă Oştile îngereşti, lăudaţi-L şi prea 
înălţaţi-L întru toţi vecii. 


Săgeţile potrivnicilor cele aprinse şi în chipul văpăii făcute asupra noastră stinge- 
le, ca să te lăudăm, Curată, în veci. 


Mai presus de fire ai născut, Fecioară, pe Ziditorul şi Mântuitorul Dumnezeu Cu- 
vântul. Pentru aceasta pe tine te lăudăm întru toți vecii. 


Alt canon, al tuturor Sfinţilor 
Cântarea a 8-a 


Irmos: De şapte ori cuptorul, muncitorul haldeilor l-a ars nebuneşte, cinstitorilor 
de Dumnezeu; iar văzându-i pe aceştia cu putere mai bună mântuiţi, Făcătorului şi 
Mântuitorului, au strigat: Tineri bine îl cuvântaţi, preoţi lăudaţi-L, popoare prea 
înălțați-L întru toţii vecii. 


Bucurați-vă mucenici, prooroci şi apostoli şi cinstitul sobor al sfinților mucenici şi 
dumnezeiască ceata drepţilor, a cuvioşilor şi a învăţătorilor, împreună cu miro- 
nosițele femei, cu dulceaţă cântând: Tineri binecuvântaţi, preoți lăudaţi, popoare 
prea înălţaţi pe Hristos întru toți vecii. 


De strălucirea cea mai presus de gând săturându-vă Sfinţilor şi de dumnezeiasca 
veselie şi bucurie umplându-vă, dumnezei v-aţi făcut cu apropierea către Dum- 
nezeu şi strălucirilor celor dumnezeieşti lucrătoare împărtăşindu-vă şi cu razele 
slavei celei negrăite fund luminaţi, prea înălțaţi pe Hristos întru toţi vecii. 
Binecuvântăm pe Tatăl, şi pe Fiul şi pe Sfântul Duh, Domnul. 

Arătându-vă, Sfinților, ca nişte luminători mult luminoşi, aţi luminat cerul Bisericii 
cu multe feluri de daruri şi cu osebite podoabe, întru dreptate, bărbăţie, curăţie şi 
înţelepciune; pe Stăpânul preoţi lăudaţi-L, popoare prea înălţaţi-L întru toţi vecii. 
Și acum... a Născătoarei de Dumnezeu 

Cu veselie toate femeile cele ce aţi fost gânditoare de Dumnezeu, care v-aţi dat 
duhul întru Hristos şi pe prea curata Fecioară şi adevărată Maica lui Dumnezeu, 
care ne-a izbăvit pe noi din blestemul strămoaşei Eva, stându-i înainte cu bună 
cucernicie, lăudaţi-o împreună şi pe Fiul ei în veci. 

Și cântăm: Ceea ce ești mai cinstită... 


Canonul Invierii 


Cântarea a 9-a 


Irmos: Spăimânta-tu-s-au de aceasta cerul şi marginile pământului s-au minunat, 
că Dumnezeu S-a arătat oamenilor trupeşte şi pântecele tău s-a făcut mai desfătat 
decât cerurile. Pentru aceasta pe tine, Născătoare de Dumnezeu, începătoriile ce- 
telor îngereşti şi omenești, te slăvim. 


După firea cea dumnezeiască şi fără de început singur prin Tine fiind, Te-ai 
alcătuit cu luarea trupului, întocmind pe aceasta întru Tine însuţi, Cuvinte al lui 
Dumnezeu şi pătimind ca un Dumnezeu. Pentru aceasta, pe Tine în două fiinţe 
nedespărțit şi neamestecat Te slăvim. 


Când cu firea Te-ai făcut om, pogorându-Te, Preaînalte, la robii Tăi, pe Tatăl după 
fiinţa dumnezeiască L-ai numit Dumnezeu; iar când ai înviat din mormânt, pe cel 
după fire Dumnezeu şi Stăpân, L-ai pus prin dar, Părinte al pământenilor; cu carele 
împreună toţi Te slăvim. 


A Născătoarei de Dumnezeu 


Arătatu-te-ai, o Fecioară! Maica lui Dumnezeu, născând cu trup mai presus de fire, 
pe Cuvântul cel bun, pe carele din inima Sa Tatăl L-a răspuns, mai înainte de toți 
vecii, ca un bun; pe carele acum îl cunoaştem mai presus decât trupurile, cu toate 
că S-a îmbrăcat în trup. 


Alt canon, al Crucii şi al învierii 
Cântarea a 9-a 


Irmos: ÎInfricoşatu-s-a tot auzul de nespusa lui Dumnezeu pogorâre, căci Cel 
Preaînalt de voie S-a pogorât până şi la trup, din pântece fecioresc făcându-Se Om. 
Pentru aceea, pe prea curata Născătoarea de Dumnezeu credincioşii o mărim. 


Pe Tine cel din fire Fiu al lui Dumnezeu, zămislit în pântecele Maicii lui Dumne- 
zeu Te ştim şi făcut om pentru noi şi văzându-Te pe Cruce pătimind cu firea 
omenească şi rămânând fără patimă ca un Dumnezeu, Te slăvim. 


Stricatu-s-a întunericul cel de mâhnire, că din iad a răsărit Soarele dreptăţii Hristos, 
luminând toate marginile pământului, strălucind cu raza Dumnezeirii; pe carele ca 
Om ceresc şi Dumnezeu pământesc, în două firi Il slăvim. 

Alt canon, al PreaSfintei Născătoare de Dumnezeu 
Cântarea a 9-a 
Irmos: Cu adevărat te mărturisim pe tine Născătoare de Dumnezeu noi cei mân- 


tuiți prin tine, Fecioară curată, împreună cu Cetele cele fără de trup, mărindu-te pe 
tine. 


Plină de bucurie şi de veselie este pomenirea ta, că izvorăşti vindecări celor ce se 
apropie şi celor ce te vestesc cu bună credinţă, Născătoare de Dumnezeu. 


Cu psalmi te lăudăm, ceea ce eşti plină de dar şi neîncetat bucură-te! aducem ţie, că 
tu ai izvorât tuturor bucurie. 

Alt canon, al tuturor Sfinţilor 
Cântarea a 9-a 


Irmos: Spăimânta-tu-s-au de aceasta cerul şi marginile pământului s-au minunat, 
că Dumnezeu S-a arătat oamenilor trupeşte şi pântecele tău s-a făcut mai desfătat 
decât cerurile. Pentru aceasta pe tine, Născătoare de Dumnezeu, începătoriile 
cetelor îngereşti şi omeneşti, te slăvim. 


Cu nădejde şi cu dragoste într-armându-se şi cu credință îngrădindu-se adunarea 
celor aleşi, toate îngrozirile tiranilor, muncile şi bătăile, cu bucurie le-au răbdat; 
îmbogățiți fiind în lupte cu Hristos purtătorul de biruinţă, cei ce au fost întâi 
mucenici ai adevărului. 


Pe cei ce au fost limanuri de mântuire, pe Botezătorul, pe apostoli, pe prooroci şi 
mucenici împreună cu pustnicii, pe dumnezeieştii învăţători, pe preoţi şi adunarea 
patriarhilor şi pe slăviții sfințiți mucenici şi femeile cele de Dumnezeu iubitoare, pe 
CUVIOŞI ŞI pe drepţi, să-i lăudăm acum după vrednicie. 


Slavă... 
Cu focul ispitelor lămurindu-vă, şi cu desfătările neîndulcindu-vă curat vă bucuraţi 
stând în ceruri înaintea scaunului celui luminat al Stăpânului, mărite adunări ale 


Sfinților, stricându-se oglinzile şi umbra trecând, cu arătarea adevărului. 


Și acum... a Născătoarei de Dumnezeu 


Arătatu-te-ai adunătoare celor despărțite, că prin tine oamenii s-au făcut împreună 
locuitori cu îngerii în ceruri cu adevărat şi cetele tuturor Sfinţilor acum mărturisesc 
împreună cu dânşii, lăudând veşnice cântări pe cel născut al tău, Fecioară de 
Dumnezeu Născătoare. 


Luminânda învierii: Cu ucenicii să ne suim în muntele Galileei, prin credinţă să 
vedem pe Hristos zicând: Că a luat putere a celor de sus şi a celor de jos; să ne 
învăţăm cum învaţă, a boteza toate neamurile în numele Tatălui şi al Fiului şi al 


Sfântului Duh şi a petrece cu tăinuitorii, precum S-a făgăduit până în sfârşitul vea- 
cului. 


Slavă... a Sfinţilor. 


Pe Botezătorul şi înainte Mergătorul, pe apostoli şi prooroci, pe mucenici şi ierarhi, 
pe pustnici, împreună cu iubitoarele de Dumnezeu femei, pe toţi, drepți şi pe 
cetele îngerilor, după datorie cu cântări să-i încununăm, rugându-ne, ca să dobân- 
dim slava lor de la Hristos Mântuitorul. 


Și acum... a Născătoarei de Dumnezeu 


Cel ce este sus dumnezeieşte proslăvit de îngeri, din sânurile părinteşti nedes- 
părțindu-Se, precum nu se poate spune, Preacurată, cu cei de jos împreună a vieţuit 
şi tu ai fost solitoare de această mântuire, dând acestuia trup din curat sângele tău, 
mai presus de cuvânt curată, pe carele roagă-L să dea robilor izbăvire de greşeli. 


La Laude 
Punem stihirile pe 8 şi cântăm stihirile învierii, glasul al 8-lea: 


Doamne, de ai şi stătut înaintea divanului, de Pilat fiind judecat, dar nu Te-ai 
depărtat de pe scaun, cu Tatăl împreună şezând. Şi înviind din morţi, lumea ai 
slobozit din robia celui străin, ca un îndurat şi de oameni iubitor. 


Doamne, de Te-au şi pus evreii ca pe un mort în mormânt, dar ca pe un împărat 
adormit străjerii Te-au străjuit şi ca pe o vistierie a vieţii, cu pecete Te-au pecetluit. 
Ci ai înviat şi ai dat nestricăciune sufletelor noastre. 


Doamne, armă asupra diavolului Crucea Ta o ai dat nouă, că se îngrozeşte şi se 
cutremură, nesuferind a căuta spre puterea ei. Că morţii i-ai sculat şi moartea o 
ai surpat; pentru aceasta ne închinăm îngropării Tale şi învierii. 


Ingerul Tău, Doamne, care a vestit învierea Ta, pe străjeri i-a înfricoşat, iar fe- 
meilor a strigat, zicând: Ce căutaţi pe cel viu cu cei morţi? Inviat-a Dumnezeu fiind 
Şi lumii viaţă a dăruit. 


Altă stihiră a lui Anatolie. 


Pătimit-ai prin Cruce cel fără patimă cu Dumnezeirea, îngropare ai luat de trei zile, 
ca pe noi să ne slobozeşti din robia vrăjmaşului şi fără de moarte făcându-ne, să ne 
înviezi, Hristoase Dumnezeule, prin învierea Ta, lubitorule de oameni. 


Alte stihiri ale tuturor Sfinților, glasul al 4-lea: 
Podobie: Ca pe un viteaz... 


Pe Sfinţii cei de pe pământ, Domnul minunaţi 1-a făcut. Că rănile şi patimile Lui pe 
trup le-a primit, cu acelea împodobindu-Se şi cu dumnezeieşti frumuseți arătat 
înfrumuseţându-Se. Pe care să-i lăudăm ca pe nişte flori neveştejite, ca pe nişte 
stele ale Bisericii nerătăcite, ca jertfe de bunăvoie. 


Stih: Strigat-au drepţii şi Domnul i-a auzit pe dânşii. 


Proorocii împreună cu apostolii, cuvioşii cu învățătorii, sfinții mucenici cu toţi 
drepţii şi dintre femei care s-au chinuit şi cu dragoste au pustnicit; mulțimea 
Sfinților şi cetele drepţilor, să se laude cu sfinte cântări, ca nişte moştenitori ai 
împărăției celei de sus, ca nişte locuitori ai Raiului. 


Stih: Minunat este Dumnezeu întru Sfinţii Săi, Dumnezeul lui Israil. 

Cei ce au făcut pământul cer cu strălucirea faptelor bune, cei ce au urmat morţii lui 
Hristos, cei ce au umblat pe calea cea solitoare de nemurire, cei ce au curăţit 
patimile oamenilor prin lucrarea darului, cei ce au pătimit vitejeşte dintr-un suflet 


în toată lumea, să se laude mucenicii. 


Slavă... 


Stihira Evangheliei, glasul 1: În munte ucenicii mergând, pentru înălţarea cea de 
pe pământ, înaintea lor a stătut Domnul şi închinându-Se Lui şi de puterea cea dată 
Lui pretutindenea învăţându-se, în partea cea de sub cer s-au trimis să propo- 
văduiască învierea cea din morţi şi suirea la ceruri. Cu care şi în veci a petrece S-a 
făgăduit nemincinosul Hristos Dumnezeu şi Mântuitorul sufletelor noastre. 


Și acum... 


Prea binecuvântată eşti... Slavoslovia cea mare. Ecteniile şi otpustul. Apoi ceasul 1 
şi otpustul desăvârşit. 


La Liturghie 


Fericirile învierii pe 4 şi ale Sfinților pe 4, glasul al 8-lea. 
Pomeneşte-ne pe noi, Hristoase Mântuitorul lumii, precum ai pomenit pe tâlharul 
pe lemn şi învredniceşte pe toţi, Unule îndurate, împărăției Tale celei cereşti. 


Pe lemn pironindu-Te de voie Mântuitorul nostru, de blestemul lemnului pe Adam 
l-ai mântuit, dându-i ca un îndurat cea după chip şi a Raiului sălăşluire. 


Ascultă Adame şi te bucură cu Eva, că cel ce v-a golit mai înainte pe voi amândoi 
şi prin înşelăciune v-a luat robi, cu Crucea lui Hristos s-a surpat. 


Astăzi Hristos a înviat din mormânt, dând tuturor credincioşilor nestricăciune şi 
bucuria o a înnoit mironosiţelor, după patimă şi după înviere. 


Și din canonul tuturor Sfinților, Cântarea a 6-a pe 4. Apostolul din cartea către 
evrei, Evanghelia de la Matei. Chinonicul: Lăudaţi pe Domnul din ceruri... Sau: 
Bucuraţi-vă drepţii întru Domnul... 


La masă se face mângâiere fraţilor celor ce se gătesc spre nevoinţa postului. 
Cade-se a şti: Că de va fi hramul tuturor Sfinţilor: La Vecernia cea mică şi la cea 
mare, la Utrenie şi la Liturghie, cântăm slujba întocmai, precum s-ar întâmpla 
Duminică pomenirea vreunui Sfânt mare, căruia se face priveghere. 


La Utrenie cântăm polieleul cu mărimurile Sfinților. 


Slăvimu-vă pe voi, Sfinţilor apostoli, mucenici, prooroci şi toţi sfinții, şi cinstim 
sfântă pomenirea voastră, că voi vă rugaţi pentru noi lui Hristos Dumnezeului 
nostru. 


lar psalmii aleşi sunt: Fericit bărbatul care se teme de Domnul... şi cei asemenea. 
Apoi sedealna Sfinţilor, care este la canonul Sfinţilor, după a treia Cântare, de două 
ori. Slavă... Şi acum... a Născătoarei de Dumnezeu, antifoanele, prochimenul 
glasului şi Toată suflarea... Evanghelia Sfinţilor, Învierea lui Hristos... şi psalmul 
50. Slavă... Pentru rugăciunile tuturor Sfinţilor, Milostive... Şi acum... Pentru 
rugăciunile Născătoarei de Dumnezeu... şi stihira tuturor Sfinţilor, care voieşti. 
Canonul învierii cu irmosul pe 4, al Născătoarei de Dumnezeu pe 2 şi ale Sfinților 
pe 8. Şi cealaltă slujbă, după cum mai înainte s-a scris. 


Acatistul tuturor Sfinţilor 


ACATISTUL 
TUTUROR SFINȚILOR 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 


Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toți lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 


adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Celor aleşi ai lui Dumnezeu, tuturor Sfinţilor, care din veac au strălucit în toată 
lumea şi au primit în cer cununi de slavă, cântare de laudă aducem. Şi ca cei ce 
aveţi îndrăzneala către Dumnezeu, din toate nevoile sloboziți-ne pe noi, ca să 
grăim către voi: Bucuraţi-vă, Sfinţilor toţi, rugători fierbinţi către Dumnezeu, 


pentru toată lumea! 


Icosul 1 

Soborul îngeresc, micşorat prin căderea îngerilor celor cu trufie, s-a împlinit iar de 
către voi, toţi Sfinţii. În ziua prăznuirii voastre, cetele îngereşti minunat vă prăz- 
nuiesc şi pe toată lumea o cheamă spre veselie duhovnicească. lar noi, urmând lor, 
cu bucurie grăim către voi: 

Bucuraţi-vă, Sfinților din veac, de Dumnezeu aleşi şi aşezaţi în slava cea cerească; 
Bucuraţi-vă, că prin alegerea voastră, cu ostenelile cele bune cu credinţă aţi să- 
vârşit,; 

Bucuraţi-vă, că prin faptele voastre cele bune, calea cea dreaptă către cer ne-aţi 
arătat-o; 

Bucuraţi-vă, cei ce mai înainte de legea lui Dumnezeu cea scrisă, după legea 
cugetului aţi vieţuit; 

Bucuraţi-vă, că în urma Legii, cu evlavie viaţa aţi săvârşit; 

Bucuraţi-vă, cei din Legea nouă, care luminat prin fapte bune aţi strălucit; 
Bucuraţi-vă, cei ce în vremurile de pe urmă, bine aţi plăcut lui Dumnezeu şi plata 
cu cei dintâi aţi primit; 

Bucuraţi-vă, că de la necazurile cele pământeşti aţi trecut la odihna cea cerească; 
Bucuraţi-vă, că v-aţi învrednicit a vedea slava lui Dumnezeu cea negrăită; 


Bucuraţi-vă, cei ce pururea vă rugaţi pentru cei ce vă cinstesc pe voi; 
Bucuraţi-vă, Sfinţilor toți, rugători fierbinţi către Dumnezeu, pentru toată lu- 
mea! 


Condacul 2 

Văzându-se, pe sine, Biserica lui Hristos cea dreptmăritoare, înfrumuseţată cu o 
mare ceată de sfinţi, ca nişte prea frumoase flori de Rai, luminat cinsteşte pome- 
nirea lor şi împreună cu ei cinsteşte pe prea curata Maica Domnului, prea slăvind 


pe Cel născut dintr-însa, Hristos Dumnezeul nostru, şi cântându-l Lui cântare de 
laudă: Aliluia! 


Icosul 2 

Minţii noastre, cereţi-l de la Domnul lumină, Sfinților plăcuţi ai lui Dumnezeu, ca, 
lepădând slăbiciunea cea omenească, cu inima şi cu gândul să ne înălțăm la loca- 
şurile Raiului cele de voi moştenite, iar nouă făgăduite şi să glăsuim către voi cu 
bucurie aşa: 

Bucuraţi-vă, strămoşilor şi patriarhilor din Legea veche, străbunii după trup ai lui 
Hristos, Fiul lui Dumnezeu; 

Bucuraţi-vă, că, prin binecuvântarea Domnului, s-a înmulțit neamul vostru ca 
stelele cerului; 

Bucuraţi-vă, că, în mijlocul vechiului întuneric al păgânătăţii, aţi păstrat credinţa 
cea dreaptă în adevăratul Dumnezeu; 

Bucuraţi-vă, cei ce cu nădejde aţi aşteptat pe Răscumpărătorul cel făgăduit,; 
Bucuraţi-vă, că din neamul vostru a strălucit prea luminoasă făclie, Născătoare 
de Dumnezeu, Sfânta Fecioară Maria; 

Bucuraţi-vă, că dintr-însa S-a născut Biruitorul morţii şi al iadului; 

Bucuraţi-vă, că prin credinţa voastră în Hristos, cel ce avea să vină, aţi câştigat 
mântuire; 

Bucuraţi-vă, că, în locul blestemului celui de demult, binecuvântarea prin El aţi 
primit; 

Bucuraţi-vă, cei ce şi în iad venirea lui Hristos aţi aşteptat; 

Bucuraţi-vă, că din chinurile iadului prin EI v-aţi izbăvit; 

Bucuraţi-vă, căci cu slavă la ceruri v-aţi ridicat; 

Bucuraţi-vă, că împreună cu cetele îngereşti, în locaşurile Tatălui ceresc v-aţi să- 
lăşluit; 

Bucuraţi-vă, Sfinţilor toți, rugători fierbinţi către Dumnezeu, pentru toată lu- 
mea! 


Condacul 3 


Cu puterea Celui de sus umbriţi fiind, Sfinţilor, cu îndrăzneală v-aţi într-armat 
împotriva începătorilor şi stăpânitorilor răutăţii celei de sub cer; şi biruind vicle- 
şugurile lor, toate începuturile voastre cele bune le-aţi săvârşit, cântând Atot- 
puternicului, lubitorului de oameni: Aliluia! 


Icosul 3 

Având, sfinţilor prooroci, locaşuri prea mărite, în curţile casei Tatălui ceresc şi 
luminaţi fiind cu lumina cea pururea fiitoare a feţei lui Dumnezeu, vă desfătați cu 
toți Sfinţii, în fericirea cea negrăită, de care noi păcătoşii, dorind a fi părtaşi, vă 
lăudăm pe voi aşa: 

Bucuraţi-vă, Sfinţilor prooroci, aleşi de Dumnezeu înainte de naşterea voastră; 
Bucuraţi-vă, căci cu credinţă aţi slujit Domnului până la întruparea lui Hristos; 
Bucuraţi-vă, că din pruncie cu darul Sfântului Duh sunteți sfințiţi; 

Bucuraţi-vă, cei trimişi de Domnul ca să înțelepţiţi pe fiii lui Israel cei ce se rătă- 
cIse; 

Bucuraţi-vă, cei ce mai dinainte aţi vestit prea slăvita naştere a lui Hristos din 
Fecioară; 

Bucuraţi-vă, stelelor, care v-aţi arătat înaintea venirii soarelui celui adevărat; 
Bucuraţi-vă, că pe împărații lui Israel, cei călcători de lege, i-aţi mustrat; 
Bucuraţi-vă, cei ce toată necurăţia omenească, cu sabia Cuvântului lui Dumnezeu, 
fără cruţare aţi tăiat; 

Bucuraţi-vă, robi credincioşi ai Domnului, care toată voia Lui aţi împlinit; 
Bucuraţi-vă, cei ce înainte stăpânitorilor fără frică adevărul aţi vorbit; 

Bucuraţi-vă, cei ce în lume multe scârbe şi necazuri aţi răbdat; 

Bucuraţi-vă, cei ce întru slava cea veşnică, cu toţi aleşii, în cer prăznuiţi; 
Bucuraţi-vă, Sfinţilor toți, rugători fierbinţi către Dumnezeu, pentru toată lu- 
mea! 


Condacul 4 

De viforul vieţii izbăvindu-vă, Sfinţilor toţi, în odihna cea cerească vă aflaţi, în loc 
cu verdeață şi de răcoare, unde sunt râurile dulceţii celei nespuse, hrana slavei lui 
Dumnezeu cea nestricăcioasă, cântările şi glasurile celor ce prăznuiesc acolo; şi voi 
cu toate puterile îngereşti vă veseliţi, cântând lui Dumnezeu: Aliluia! 


Icosul 4 

Ochii n-au văzut, urechea n-a auzit şi în inima omului pământesc n-a intrat, bucuria 
şi dulceaţa în care voi acum vă desfătaţi, Sfinţilor apostoli. Pentru aceasta, cu bună 
cucernicie, grăim către voi: 

Bucuraţi-vă, Sfinților apostoli, care cu loan Botezătorul, sunteţi mai aproape stă- 
tători, de prestolul Sfintei Treimi; 


Bucuraţi-vă, cei ce aţi vestit lumii taina răscumpărării noastre; 

Bucuraţi-vă, cei ce cu lumina credinţei lui Hristos aţi luminat popoarele cele întu- 
necate; 

Bucuraţi-vă, cei ce aţi semănat în inimile oamenilor sămânța Cuvântului lui 
Dumnezeu; 

Bucuraţi-vă, că roada ostenelilor voastre seceraţi, în cămara cea cerească; 
Bucuraţi-vă, Sfinţilor părinți, care la cele şapte soboare din toată lumea măr- 
turisirea credinţei celei adevărate aţi mărturisit şi întărit; 

Bucuraţi-vă, cei ce viforul vicleşugurilor cele ereticeşti aţi liniştit; 

Bucuraţi-vă, cei ce aţi lămurit noua dogmă a credinţei celei adevărate; 

Bucuraţi-vă, cei ce şi până acum, cu învăţătura voastră, Biserica lui Hristos de ere- 
suri şi de dezbinări o apăraţi; 

Bucuraţi-vă, Sfinţilor ierarhi, care cu cuvântul şi cu viaţa luminos aţi strălucit; 
Bucuraţi-vă, că în lumina cea neînserată, cu fiii voştri cei duhovniceşti locuiţi; 
Bucuraţi-vă, Sfinţilor toți, rugători fierbinţi către Dumnezeu, pentru toată lu- 
mea! 


Condacul 5 
Răscumpăraţi fiind, prin scurgerea Sângelui Tău cel dumnezeiesc, Mântuitorule şi 
cu dreptate slujind Ție toţi sfinții pe pământ, acum ca nişte stele prea luminoase 


strălucesc pe tăria Bisericii şi pe noi, care înotăm în marea păcatelor acestei vieți, 
la calea cea dreaptă ce duce la patria cerească ne povăţuiţi. Pentru aceasta, mul- 
ţumire lui Dumnezeu Li aducem, cu bucurie cântând: Aliluia! 


Icosul 5 

Văzând, Sfinților mucenici, că în lumea aceasta toate sunt deşertăciune şi supuse 
stricăciunii, v-aţi silit prea veşnicului Dumnezeu să-l placeţi şi să schimbaţi, prin 
cumplitele chinuri, cele stricăcioase. Pentru aceasta, v-aţi învrednicit a sta aproape 
de înfricoşătorul scaun, în slava cea veşnică, de unde să nu ne uitaţi pe noi, cei ce 
săvârşim pomenirea voastră şi grăim către voi unele ca acestea: 

Bucuraţi-vă, Sfinților mucenici, răbdători de patimi, care cu sângele vostru aţi 
pecetluit credinţa vostră cea dreaptă în Hristos; 

Bucuraţi-vă, că nu v-aţi temut de cei ce ucid trupul, iar sufletul nu pot să-l ucidă; 
Bucuraţi-vă, cei ce chinuri înfricoşătoare aţi răbdat; 

Bucuraţi-vă, cei ce patimile lui Hristos cu osârdie aţi râvnit,; 

Bucuraţi-vă, cei ce aţi biruit cruzimea chinuitorilor celor cumpliți; 

Bucuraţi-vă, cei ce prin foc şi prin apă aţi trecut şi în odihnă veşnică aţi intrat; 
Bucuraţi-vă, mărturisitorilor şi sfinţilor mucenici, care pentru dreapta credinţă şi 
pentru cinstirea Sfintelor icoane aţi pătimit; 


Bucuraţi-vă, prea cuvioşilor mucenici, care cu Domnul în rugăciune aţi vorbit şi cu 
patimile Sale pe diavol aţi biruit; 

Bucuraţi-vă, că pentru slava şi cinstea Împăratului ceresc aţi luptat; 

Bucuraţi-vă, că slava biruinţei de la Hristos din ceruri o aţi primit; 

Bucuraţi-vă, cei ce multe şi felurite minuni, întru slava lui Dumnezeu, pe pământ 
aţi săvârşit; 

Bucuraţi-vă, Sfinţilor toţi, rugători fierbinţi către Dumnezeu, pentru toată lu- 
mea! 


Condacul 6 

Neamurile creştineşti propovăduiesc mărirea voastră, Sfinţilor. Căci voi, ca un rai 
sădit v-aţi arătat în mijlocul Bisericii, având pom de viaţă pe Însuşi Domnul, din 
care, gustând dulceaţa Raiului, aţi trecut cu vederea toate cele stricăcioase în lumea 
aceasta şi cu bucurie în lumea cea cerească aţi intrat, cântând: Aliluia! 


Icosul 6 

Credinţa cea dreaptă şi faptele cele bune ale cuvioşilor părinţi, ca izvoarele limpezi 
la toată lumea strălucesc şi calea cea întunecată a vieţii acesteia nouă ne-o lumi- 
nează, ca să nu rătăcim în pustiul păcatelor şi ale eresurilor cele de suflet pier- 
zătoare. Pentru aceasta cu laude le cântăm lor: 

Bucuraţi-vă, cuvioşilor părinţi, care lumea şi toate cele din lume, pentru dragostea 
lui Hristos Dumnezeu, de bună voie le-aţi lepădat; 

Bucuraţi-vă, cuvioaselor maici, care călătoria vieţii pământeşti, zi şi noapte lup- 
tând, aţi săvârşit; 

Bucuraţi-vă, pustnicilor, care în peşteri şi în munţi cu fiarele aţi vieţuit; 
Bucuraţi-vă, postitorilor, care vremelnică viaţă în foame şi în sete aţi petrecut; 
Bucuraţi-vă, stâlpnicilor, care gerul şi zăduful pentru împărăția cea cerească aţi 
răbdat; 

Bucuraţi-vă, schivnicilor, care în liniştea inimii pe Dumnezeu aţi cântat; 
Bucuraţi-vă, fecioarelor, care fecioria aţi păzit şi lui Hristos Mielul cel fără prihană 
aţi urmat; 

Bucuraţi-vă, slujitorilor aleşi, care smerenia lui Hristos aţi dobândit; 

Bucuraţi-vă, cei ce viaţa cea de obşte, în dragoste frăţească ca îngerii aţi petrecut; 
Bucuraţi-vă, cei înţelepţi şi blânzi, care povăţuitori călugărilor aţi fost; 

Bucuraţi-vă, că prin truda iubitorilor de străini, bunătăţile cele de sus le-aţi câş- 
tigat; 

Bucuraţi-vă, cei ce în odihna Domnului aţi intrat; 

Bucuraţi-vă, Sfinţilor toți, rugători fierbinţi către Dumnezeu, pentru toată lu- 
mea! 


Condacul 7 

Voind prea bunul Dumnezeu să arate lumii că nu în zadar se ostenesc toți acei ce 
fac voia Lui, ci mare plată s-a gătit lor întru Împărăţia Cerurilor, a prea mărit cetele 
de sfinți ai Săi, care în tot chipul au slujit Lui pe pământ, ca şi noi să râvnim vieţii 
lor şi aceeaşi slavă cerească să o dorim, cântându-l Lui neîncetat: Aliluia! 


Icosul 7 

Zis-a Domnul: (Cel ce crede întru mine, deşi va muri, viu va fi). Aceste cuvinte ale 
Stăpânului sunt deosebit de potrivite, vouă Sfinților toți. Căci voi, deşi aţi murit pe 
pământ cu trupul, dar cu sufletele pururea sunteţi vii în locaşurile cele de sus şi 
multe minuni în lume săvârşiţi. Cu mijlocirea voastră cea fierbinte către Dumne- 
zeu, ajutaţi-ne nouă, celor ce grăim către voi aşa: 

Bucuraţi-vă, cei ce cu mintea voastră cea înaltă pe Dumnezeu cel adevărat L-aţi 
cunoscut; 

Bucuraţi-vă, cei ce cu credinţa voastră cea dreaptă în Sfânta Treime, fără de pri- 
hană aţi petrecut; 

Bucuraţi-vă, cei ce pe Hristos, Fiul lui Dumnezeu, adevărat Dumnezeu şi om desă- 
vârşit L-aţi mărturisit; 

Bucuraţi-vă, cei ce în mântuitoarele Lui patimi fără îndoială aţi crezut; 

Bucuraţi-vă, cei ce cu credinţa cea dreaptă ca stelele străluciți; 

Bucuraţi-vă, căci cu trupul pe pământ aţi umblat, iar cu mintea în cer aţi vieţuit; 
Bucuraţi-vă, că prin moartea cea vremelnică la viaţa cea fără de sfârşit aţi trecut; 
Bucuraţi-vă, că prin calea cea strâmtă după cuvântul Domnului aţi mers; 
Bucuraţi-vă, că prin porţile cele îngereşti în Împărăţia cea cerească aţi intrat; 
Bucuraţi-vă, moştenitorilor ai bunătăţilor celor veşnice; 

Bucuraţi-vă, grabnici rugători pentru mântuirea noastră; 

Bucuraţi-vă, Sfinţilor toți, rugători fierbinţi către Dumnezeu, pentru toată lu- 
mea! 


Condacul 8 

Cu ochii cugetului privind la locaşurile de sus, unde toți Sfinţii după ostenelile cele 
pământeşti se odihnesc, noi cei ce pe pământ şi în trup îmbrăcaţi, măcar că nu 
putem cunoaşte fericirile cele de acolo, dar cu credinţă înţelegându-le, iar cu inima 
gustându-le, cântăm lui Dumnezeu celui minunat întru sfinţii Săi: Aliluia! 


Icosul 8 

Atotţiitorule, Doamne, cel ce cunoşti mulțimile stelelor şi la toate le-ai dat nume, 
Tu singur ştii pe nume pe toţi cei ce bine ţi-au plăcut ţie. lar noi, lucrul mâinilor 
Tale fiind, precum nisipul mării a-l număra, aşa şi numărul tuturor Sfinților a-l 


spune nu se poate, decât numai pe cei aleşi robi ai Tăi, care de la începutul lumii 
bine ţi-au plăcut, pe nume îi chemăm, zicând: 

Bucuraţi-vă, Adam şi Eva, străbuni a tot neamul omenesc; 

Bucuraţi-vă, Abel şi Set, cei dintâi din lume iubitori de dreapta credinţă; 
Bucuraţi-vă, Noe, al doilea începător al neamului omenesc şi Avraam, primitorul 
aşezământului lui Dumnezeu; 

Bucuraţi-vă, Moise, de Dumnezeu văzătorul şi Aaron, întâiul preot în Legea cea 
veche; 

Bucuraţi-vă, Enoh şi Ilie, cei ce cu trupul moarte nu aţi gustat şi la cer aţi fost luaţi; 
Bucuraţi-vă, Isaie, David şi Daniel, văzători ai tainelor lui Dumnezeu; 

Bucuraţi-vă, loachim şi Ana, care aţi născut pe Fecioara Maria, Maica lui Hristos, 
Dumnezeul nostru; 

Bucuraţi-vă, Petru şi Pavel, lacob şi loan, cei mai aleşi apostoli ai lui Hristos; 
Bucuraţi-vă, Nicolae, Vasile, Grigorie, loan şi Atanasie, stâlpii cei neclintiţi ai 
Bisericii lui Hristos; 

Bucuraţi-vă, Antonie, Pahomie, Eftimie, Ilarion şi Sava, mari povăţuitori ai 
călugărilor; 

Bucuraţi-vă, Gheorghe, Dimitrie, Eustaţie şi Pantelimon, mari mucenici ai lui 
Hristos; 

Bucuraţi-vă, Varvara, Irina, Paraschiva, Ecaterina şi toate muceniţele, care cu 


sângele vostru aţi adeverit biruinţa credinţei; 
Bucuraţi-vă, Sfinţilor toți, rugători fierbinţi către Dumnezeu, pentru toată lu- 
mea! 


Condacul 9 

Toţi sfinții Tăi, Doamne, urmând cetele îngereşti, neîncetat slăvesc în cer, Prea 
sfânt numele Tău: Sfânt, Sfânt, Sfânt! Împreună cu acestea şi noi păcătoşii, pe 
pământ, cu buze de tină cântăm: Aliluia! 


Icosul 9 

Ritorii cei cu deşartă înţelepciune nu se pricep a spune: „Cum voi toţi Sfinţii, fiind 
asemenea nouă, oamenii în trup pătimaş, nu v-aţi biruit de patimi, ci cu bărbăția 
voastră, pe vrăjmaşii cei fără de trup aţi biruit?" Iar noi, prea slăvind pe Domnul, 
cel ce v-a întărit pe voi, lăudăm vitejia voastră şi cu mulţumire grăim: 

Bucuraţi-vă, Sfinților toţi, că pentru dragostea lui Dumnezeu viaţa voastră nu aţi 
cruțat; 

Bucuraţi-vă, cei ce lumea şi pe stăpânitorul ei aţi biruit; 

Bucuraţi-vă, că toate mrejele şarpelui celui din vechime, ca pe nişte fire de 
păianjen, le-aţi rupt; 


Bucuraţi-vă, cei ce sub mâna cea tare a prea bunei Pronii a lui Dumnezeu v-aţi 
smerit; 

Bucuraţi-vă, cei ce cu voia voastră, voii Tatălui ceresc v-aţi supus; 

Bucuraţi-vă, cei ce în trupurile şi-n sufletele voastre pe Dumnezeu L-aţi prea slăvit; 
Bucuraţi-vă, căci cu toate faptele voastre pe Dumnezeu L-aţi slăvit; 

Bucuraţi-vă, că mâinile voastre la lucrarea faptelor bune le-aţi ridicat; 

Bucuraţi-vă, că paşii voştri pe calea cea adevărată aţi îndreptat; 

Bucuraţi-vă, cei ce nu v-aţi lipit inima către bogății sau desfătarea lumească; 
Bucuraţi-vă, că numai către bucuria cea veşnică aţi cugetat; 

Bucuraţi-vă, Sfinţilor toți, rugători fierbinţi către Dumnezeu, pentru toată lu- 
mea! 


Condacul 10 

Pe calea mântuirii drept mergând şi despre judecăţile lui Dumnezeu învăţându-vă, 
Sfinților toţi, v-aţi arătat ca nişte pomi bine roditori la izvoarele apelor şi aţi adus la 
vreme lui Dumnezeu rod de fapte bune. Iar acum în Edenul cel de sus, în fericirea 
cea negrăită, desfătându-vă, pomeniţi-ne şi pe noi, fraţii voştri, care lăudăm grija 
voastră cea părintească pentru mântuirea noastră şi lui Dumnezeu cântăm: Aliluia! 


Icosul 10 

Ca un zid tare, împotriva vrăjmaşului, sunteți voi pentru noi, Sfinţilor toţi şi 
fierbinte rugători către Hristos, pentru tot neamul creştinesc. Pentru aceasta, de 
săgețile nevăzuţilor luptători pururea fiind voi păziţi, cu bucurie grăim: 
Bucuraţi-vă, frumuseţea cea mare a neamului omenesc; 

Bucuraţi-vă, mântuirea cea de-a pururea în călătoria noastră cea pământească; 
Bucuraţi-vă, că ne sunteți nouă ajutători puternici, în lupta cu vrăjmaşii mântuirii 
noastre; 

Bucuraţi-vă, că de sabia mâniei lui Dumnezeu cu rugăciunile voastre ne apăraţi pe 
Noi; 

Bucuraţi-vă, că, ispitiți fiind şi nouă ne ajutaţi când cădem în mrejele ispitelor; 
Bucuraţi-vă, că de pocăinţa noastră, a păcătoşilor, vă bucuraţi; 

Bucuraţi-vă, cei ce în tot locul şi în toată vremea pe pământ bine aţi vieţuit,; 
Bucuraţi-vă, cei ce chiar de aţi greşit, dar cu adevărată pocăință şi cu lacrimi întină- 
ciunea păcatului aţi spălat; 

Bucuraţi-vă, cei ce de la Adam şi până acum, întru nădejdea vieţii cele veşnice aţi 
adormit; 

Bucuraţi-vă, cei ce de la apus şi de la răsărit aţi venit şi în sânul lui Avraam v-aţi 
odihnit; 

Bucuraţi-vă, că ceata voastră pururea se măreşte cu cei noi de pe pământ veniţi; 


Bucuraţi-vă, că prin voi, locurile duhurilor celor căzute, în soborul îngeresc se 
împlinesc; 

Bucuraţi-vă, Sfinţilor toți, rugători fierbinţi către Dumnezeu, pentru toată lu- 
mea! 


Condacul 11 

Cântările noastre cele de laudă, măcar de ar fi ca întunericul de multe la număr, nu 
vor fi de ajuns spre mărirea faptelor voastre celor bune, Sfinților toți. Nouă nepu- 
tincioşilor mai bine ar fi să iubim tăcerea; dar ca să nu ne arătăm leneşi şi nemul- 
țumitori, pentru milele şi darurile lui Dumnezeu cele pentru voi primite, Stăpânului 
celui ce v-a prea slăvit pe voi Îi cântăm: Aliluia! 


Icosul 11 

Voi, Sfinţilor toţi, sunteţi făclii luminii celei nespuse, înaintea scaunului Preasfintei 
Treimi, împreună cu cetele îngerilor, căci în rugăciuni pentru noi neîncetat sunteţi 
şi pe cărarea cea luminoasă a mântuirii povăţuiţi pe cei ce grăiesc către voi aşa: 
Bucuraţi-vă, făclii ale focului celui nematerialnic; 

Bucuraţi-vă, locuitori ai locaşului Tatălui ceresc; 

Bucuraţi-vă, strugurii viei lui Hristos; 

Bucuraţi-vă, ale Raiului flori bine mirositoare; 

Bucuraţi-vă, râuri de viaţă curgătoare, care potoliți setea noastră cea duhov- 
nicească; 

Bucuraţi-vă, nori de ploaie purtători, ce ne răcoriţi pe noi în zăduful ispitelor; 
Bucuraţi-vă, căci cu suflarea voastră cea duhovnicească, iarna mâhnirii de la sufle- 
tele noastre o alungaţi; 

Bucuraţi-vă, privighetorilor, cu dulci cântări, care ne vestiți nouă primăvara cea 
duhovnicească a veşnicei fericiri; 

Bucuraţi-vă, punte închipuită, a cărei milă o vărsaţi peste noi; 

Bucuraţi-vă, buni cârmaci, care de potopul păcatelor ne feriți pe noi; 

Bucuraţi-vă, povăţuitori credincioşi, care ne îndreptaţi pe noi la patria cea ce- 
rească; 

Bucuraţi-vă, Sfinţilor toți, rugători fierbinţi către Dumnezeu, pentru toată lu- 
mea! 


Condacul 12 

Darul cel dat vouă de la Dumnezeu, ca o răsplată pentru mulțimea faptelor voastre 
cele bune, cine dintre pământeni poate să-l povestească, o Sfinţilor? Căci precum 
am socoti apa mării cu picătura, aşa şi ale voastre minuni şi faceri de bine, care 
prin voi ni se dau nouă, nu este cu putință a se număra. Pentru aceea, săvârşim 


mărită serbarea aceasta, cu bucurie şi cu umilinţă, iar lui Dumnezeu, celui ce toate 
prin voi lucrează, li cântăm: Aliluia! 


Icosul 12 

Cântând ţie, Atotţiitorule Stăpâne, toţi lăudăm prea sfânt numele Tău, că de la 
începutul lumii în diferite chipuri ai arătat pe pururea pomeniţii Sfinții Tăi, care 
Ție unuia Dumnezeu, în Treime slăvit, Ți-au plăcut. Cu rugăciunile cărora, de toate 
răutăţile izbăveşte pe cei ce grăiesc către dânşii: 

Bucuraţi-vă, Sfinţilor toţi, plăcuţilor lui Dumnezeu, împreună cu pururea 
Fecioara Maria, cea mai prea Sfântă decât toată făptura; 

Bucuraţi-vă, şi voi îngerii cei fără de trup, păzitorii neamului omenesc; 
Bucuraţi-vă, Sfinţilor împărați ocârmuitori, care pe pământ cu bună cucernicie 
ați condus şi Împărăţia cea cerească aţi câştigat; 

Bucuraţi-vă, judecători care pe pământ aţi judecat cu nepărtinire, că aţi aflat 
milă şi îndreptarea de la Judecătorul cel mare al cerului şi pământului; 
Bucuraţi-vă, ai oraşelor buni ispravnici, că v-aţi învrednicit a locui în oraşul cel 
ceresc; 

Bucuraţi-vă, păstorii cei râvnitori ai oilor celor cuvântătoare de Hristos, 
Începătorul păstorilor, că v-aţi prea mărit; 

Bucuraţi-vă, buni lucrători pe pământ, care întru bunătatea inimii şi în ne- 
răutate Domnului aţi slujit; 

Bucuraţi-vă, călătorilor răbdători, care aţi ajuns la patria cea cerească; 
Bucuraţi-vă, cei nebuni pentru Hristos, care ocări şi dosădiri pentru EI aţi 
suferit; 

Bucuraţi-vă, cei fără de arginţi, care în dar tămăduire bolnavilor aţi dat, iar 
plată din cer aţi primit; 

Bucuraţi-vă, bărbaţi şi femei de toată vârsta, care la chemare aţi plăcut lui 
Dumnezeu; 

Bucuraţi-vă, că voi întru Hristos una sunteţi şi sufletele voastre în mâinile Domnu- 
lui sunt; 

Bucuraţi-vă, Sfinţilor toţi, rugători fierbinţi către Dumnezeu, pentru toată lu 
mea! 


Condacul 13 (de trei ori) 

O, prea fericiților părinți, împlinitorii voii lui Dumnezeu, Sfinților toţi, cei ce aţi 
câştigat moştenirea veşnicelor bunătăţi, primiţi această cântare a noastră de laudă şi 
prin rugăciunile voastre cele bine plăcute şi primite de către Dumnezeu, cereţi nouă 
iertarea păcatelor şi izbăvire de chinurile cele veşnice. Ca împreună cu voi, în Pa- 
tria cea cerească să cântăm lui Dumnezeu: Aliluia! 


Apoi se zice iarăşi: 


Icosul 1 

Soborul îngeresc, micşorat prin căderea îngerilor celor cu trufie, s-a împlinit iar de 
către voi, toţi Sfinţii. În ziua prăznuirii voastre, cetele îngereşti minunat vă prăz- 
nuiesc şi pe toată lumea o cheamă spre veselie duhovnicească. lar noi, urmând lor, 
cu bucurie grăim către voi: 

Bucuraţi-vă, Sfinților din veac, de Dumnezeu aleşi şi aşezaţi în slava cea cerească; 
Bucuraţi-vă, că prin alegerea voastră, cu ostenelile cele bune cu credinţă aţi să- 
vârşit,; 

Bucuraţi-vă, că prin faptele voastre cele bune, calea cea dreaptă către cer ne-aţi 
arătat-o; 

Bucuraţi-vă, cei ce mai înainte de legea lui Dumnezeu cea scrisă, după legea cuge- 
tului aţi vieţuit; 

Bucuraţi-vă, că în urma Legii, cu evlavie viaţa aţi săvârşit; 

Bucuraţi-vă, cei din Legea nouă, care luminat prin fapte bune aţi strălucit; 
Bucuraţi-vă, cei ce în vremurile de pe urmă, bine aţi plăcut lui Dumnezeu şi plata 
cu cei dintâi aţi primit; 

Bucuraţi-vă, că de la necazurile cele pământeşti aţi trecut la odihna cea cerească; 
Bucuraţi-vă, că v-aţi învrednicit a vedea slava lui Dumnezeu cea negrăită; 


Bucuraţi-vă, cei ce pururea vă rugaţi pentru cei ce vă cinstesc pe voi; 
Bucuraţi-vă, Sfinţilor toți, rugători fierbinţi către Dumnezeu, pentru toată lu- 
mea! 


Condacul 1 

Celor aleşi ai lui Dumnezeu, tuturor Sfinţilor, care din veac au strălucit în toată 
lumea şi au primit în cer cununi de slavă, cântare de laudă aducem. Şi ca cei ce 
aveţi îndrăzneala către Dumnezeu, din toate nevoile sloboziţi-ne pe noi, ca să 
grăim către voi: Bucuraţi-vă, Sfinţilor toţi, rugători fierbinţi către Dumnezeu, 
pentru toată lumea! 


Apoi se zic aceste rugăciuni: 


Rugăciunea întâi 


O, prea fericiților, plăcuţilor lui Dumnezeu, Sfinţilor toţi, care staţi înaintea pres- 
tolului Sfintei Treimi şi vă bucuraţi de fericirea cea negrăită! lată acum, în ziua 
serbării voastre cea de obşte, fraţii voştri cei mai mici, care aducem vouă aceste 
cântări de laudă şi prin mijlocirea voastră cerem milă şi iertare de păcate de la prea 
bunul Dumnezeu. Că ştim bine că toate câte voiți puteţi cere de la Dânsul. Deci cu 
smerenie ne rugăm vouă ca să rugaţi pe Stăpânul cel milostiv să ne dea nouă duhul 
râvnirii voastre, spre paza sfintelor Lui porunci; ca, mergând pe urma voastră, să 
putem cu bună cucernicie şi fără prihană să săvârşim călătoria vieţii celei pă- 
mânteşti, învrednicindu-ne întru pocăință a ajunge la locaşurile Raiului cele prea 
slăvite şi acolo împreună cu voi să prea slăvim pe Tatăl şi pe Fiul şi pe Duhul 
Sfânt, în vecii vecilor. Amin! 


Rugăciunea a doua 


Către voi, Sfinţilor toţi, ca şi către nişte lumini povăţuitoare, care cu faptele voastre 
aţi luminat calea cerescului răsărit, cu smerenie ne plecăm noi păcătoşii genunchii 
inimii noastre şi din adâncul sufletului strigăm: Rugaţi-vă pentru noi iubitorului de 
oameni Dumnezeu, ca să nu ne lase să rătăcim prin răspântiile păcatului, ci să ne 
lumineze mintea şi inima mea, cu lumina harului Său, ca întăriți fiind cu acest har, 
să putem, cealaltă vreme, să umblăm pe cărarea cea dreaptă. Ajutaţi-ne pe noi, voi, 
cei cu învăţătura cea mântuitoare a lui Hristos, aţi luminat Biserica Lui şi cu 


sfintele şi de Dumnezeu înţelepţitele canoane neclintit aţi întărit-o, ierarhilor şi 
părinților ai turmei lui Hristos, care cu rugăciunile şi cu slujirea Sfintelor dumne- 
zeieştilor taine, pe toţi credincioşii aţi sfințit şi i-aţi învăţat să umble după porun- 
cile lui Dumnezeu. 


Rugându-vă pe voi, pururea fericiţilor, răbdătorilor de patimi ai lui Hristos şi 
mucenicilor, care înaintea stăpânirilor pe Hristos Dumnezeu cu bună îndrăzneală 
L-aţi mărturisit, şi cinstit sângele vostru pentru EI aţi vărsat, cuvioşilor şi drepţilor, 
cei ce prin calea cea strâmtă şi cu necazuri viaţa v-aţi sâvârşit şi cu omorârea 
trupului şi a patimilor v-aţi răstignit lui Hristos, cereţi-ne nouă de la Hristos 
Dumnezeu iertarea păcatelor, îndreptarea vieţii şi toate bunătăţile cele trebui- 
ncioase, pentru viaţa cea vremelnică şi pentru cea veşnică. 


O, prea cinstit şi prea mărit Sobor al Sfinților lui Dumnezeu, cei ce ca îngerii fără 
de trup aţi vieţuit şi Domnului aţi plăcut, fiți-ne mijlocitori şi rugătorii noştri! 
Căutaţi cu dumnezeiască dragoste spre noi, străinii şi călătorii şi cu puterea şi cu 
darul ce vi s-a dat vouă de la Dumnezeu, îndreptaţi-ne şi pe noi către Patria 
cerească, întăriți neputinţa noastră, apăraţi-ne pe noi de ispite şi de înşelăciuni, 
păzindu-ne de căderea în păcat. Treziţi în noi dragostea cea sfântă pentru Domnul 
şi râvna pentru mântuirea noastră. 


Sădiţi în inimile noastre frica cea dumnezeiască. Îndreptaţi paşii noştri spre lu- 
crarea poruncilor lui Hristos şi spre împlinirea voii lui Dumnezeu-Tatăl. Faceţi ca 
să vieţuim noi viaţa aceasta întru dreptate. Pururea să ne aducem aminte de ceasul 
morții şi de înfricoşătoarea a doua venire a Domnului Dumnezeului şi Mân- 
tuitorului lisus Hristos. Ca prin darul şi iubirea Lui de oameni fiind păziţi şi 
mântuiţi, să ne învrednicim şi noi păcătoşii şi nevrednicii, împreună cu voi, în 
împărăţia cea cerească a ne închina înaintea sfântului prestol al Domnului şi 
mulțumind cu bucurie, să slăvim pe PreaSfânta şi de viaţă făcătoarea şi 
nedespărțită Treime: pe Tatăl şi pe Fiul şi pe Preasfântul Duh, în vecii vecilor. 
Amin! 


Rugăciune către toţi Sfinţii 


O, sfântă ceată a celor care L-aţi slujit pe Hristos, aducându-mi aminte de faptele 
voastre minunate, vă aduc laudă după cuviinţă: 


Bucuraţi-vă, stele ale cerului duhovnicesc! 
Bucuraţi-vă, împreună cu cetele îngereşti! 
Bucuraţi-vă, candele ale Bisericii lui Hristos! 
Bucuraţi-vă, Sfinţilor prin care Domnul împarte tuturor tămăduiri! 


Voi ați împărțit neamului omenesc mulțime de vindecări minunate şi, pentru 
aceasta, la voi alerg astăzi, nădăjduind că nu mă veţi trece cu vederea. 


Ajutaţi-mă să primesc tămăduire de la Hristos Dumnezeul nostru, cel ce v-a dat 
biruinţă în lupta cu trupul, cu patimile şi cu poftele, căruia Îi aduc smerită rugă- 
ciune: Doamne lisuse Hristoase, care i-ai rânduit pe sfinţii Tăi drept mijlocitori ai 
cererilor oamenilor, arată-mi mila Ta şi mie, păcătosului, care sunt încercat în focul 
durerilor, şi dăruieşte-mi vindecare trupească şi sufletească. 


Pentru rugăciunile prea curatei Maicii Tale şi ale Sfântului loan Botezătorul, 
dascălul pocăinţei; ale Sfinţilor, măriților şi întru tot lăudaţilor apostoli; ale 
Sfinților mari dascăli ai lumii şi ierarhi Vasile cel mare, Grigorie cuvântătorul de 
Dumnezeu şi loan Gură de Aur; ale celor între sfinți părinţii noştri Nicolae, 
arhiepiscopul Mirelor Lichiei şi Spiridon al Trimitundei, făcătorii de minuni; cu ale 
Sfinţilor mari mucenici Gheorghe, purtătorul de biruinţă, Dimitrie, izvorâtorul de 
mir, loan cel nou de la Suceava şi loan Valahul; cu ale Sfinţilor doctori fără de 
arginți Cosma şi Damian, Chir şi loan, Pantelimon şi Ermolae, Samson şi Diomid, 
Fotie şi Anichit, Talaleu şi Trifon; cu ale Sfântului Stelian, ocrotitorul copiilor; cu 
ale prea cuvioşilor şi de Dumnezeu purtătorilor părinţilor noştri: Grigorie Deca- 
politul, Nicodim de la Tismana, Visarion şi Sofronie; cu ale prea cuvioasei maicii 
noastre Parascheva şi ale tuturor cuvioşilor părinţi şi cuvioaselor maici, care s-au 
nevoit în dreapta credinţă. 


Că Tu eşti Dumnezeul tămăduirilor, Hristoase Dumnezeule, şi ie slavă Îţi înăl- 
țăm, împreună şi Celui fără de început al Tău Părinte şi Preasfântului şi bunului şi 
de viaţă făcătorului Tău Duh, în vecii vecilor. Amin. 


Paraclisul tuturor Sfinţilor 


Canonul tuturor Sfinţilor 


Cântarea 1 


Lăudând eu cetele sfinţilor Tăi Doamne, rogu-mă să se lumineze cu lumina Ta 
sufletul meu pentru rugăciunile lor: că Tu eşti Lumina cea neapropiată, carele 


goneşti întunericul necunoştintei cu strălucirile Tale, Cuvinte al lui Dumnezeu 
Dătătorule de lumină Hristoase. 


Când Te-ai înălțat pe lemn, ai tras la cunoştinţa Ta toată moştenirea neamurilor 
Stăpâne, şi cu Lumina Sfintei Troiţe i-ai luminat, prin sfinții Tăi apostoli, prin care 
întunericul înşelăciunii ai gonit. 


Aşezământului Tău de lege Hristoase, apostolii Tăi încredințându-se, toate cele de 
pe pământ cu bună credinţă le-au lepădat, şi cu lumina Darului au luminat toată 
lumea slăviţii, ca nişte evanghelişti pe Tine propovăduindu-Te. 


Bucurându-se mucenicii Crucea Ta ridicând, şi cinstitei patimii Tale neîncetat 
urmând, nu s-au temut de îngrozirea muncitorilor vitejii, nici de foc, nici de sabie 
nici de bătăi, încă nici de foame, nici de moarte. 


Indrăzneală bărbătească luând fecioarele arătat, şi chinurilor muceniceşti nesfiindu- 
se urmând, precum zice psalmistul, în urma ta fecioare dumnezeieşte împreună 
bucurându-se, Fiului tău împăratului a toate s-au adus. 


Cântarea 3 
Cu sfinţită preoţie preoţii şi păstorii îmbrăcându-se, şi aceia înţelepţeşte chiver- 


nisindu-o Hristoase, după vrednicie au împodobit cuvântul învăţăturii, de sus cu 
adevărat îmbogăţindu-se. 


Împodobindu-vă cu podoabele frumuseţii celei dintâi, şi arătându-vă ca nişte 
luminători neînşelători, Cer aţi făcut Biserica lui Hristos sfinților, din multe părți 
în multe chipuri şi în multe feluri pe dânsa împodobindu-o. 


Legii Tale plecându-se adunările celor fericiți, cu multe feluri de bunătăţi lumi- 
nându-se, au moştenit lăcașurile cereşti bucurându-se: că unul una, altul alta, toţi 
acele după vrednicie le-au umplut. 


Din pântece fecioresc pe Dumnezeu Cuvântul cel din Dumnezeu L-ai născut nouă 
Maica lui Dumnezeu: pe carele fecioare curate cu dumnezeiască cuviinţă L-au iubit 
şi în urma ta luminat toate Lui au urmat. 


A moşilor, a părinţilor, a patriarhilor, a apostolilor, a mucenicilor, a ierarhilor, a 
proorocilor şi a cuvioşilor Tăi, a pustnicilor şi a drepţilor, şi a tot numele ce este 
scris în cartea vieţii, sfântă pomenirea săvârşind Hristoase Dumnezeule, pe toţi îi 


chemăm spre ajutor, rugându-ne; împacă lumea Ta pentru dânşii ca un lubitor de 
oameni, ca toţi să strigăm către Tine: Dumnezeule cel ce Te proslăveşti întru sfa- 
tul sfinților Tăi, Tu eşti cu adevărat cel ce proslăveşti după vrednicie pomenirea 
lor. 


Pe ceea ce este uşă cerească şi sicriu, munte cu totul sfânt, nor luminos să o lău- 
dăm, rugul cel nears, Rai cuvântător, şi chemarea Evei, vistierie mare a toată lumea 
că într-însa mântuirea lumii s-a lucrat şi iertarea greşalelor celor de demult; pentru 
aceasta strigăm către dânsa: roagă-te lui Hristos Dumnezeu iertare de greşeli să 
dăruiască, celor ce cu bună credinţă se închină prea sfintei naşterii tale. 


Căntarea 4 


Amestecându-se adunarea sfinților Tăi prin dragoste, şi de Tine îndulcindu-se după 
adevăr şi curat întru bucurie, un danţ nedespărțit împreună cu îngerii dănţuieşte, 
Atotvăzătorule, lângă tine Dumnezeul tuturor şi Domnul. 


Ca nişte viteji slăviților sfinților mucenici, cu mucenicească cunună v-aţi încu- 
nunat, mai întâi cu ungerea preoţiei cea dumnezeieşte lucrătoare fiind împodobiţi 
prea fericiţilor. Pentru aceasta îndoite cununi după vrednicie luând, cu Hristos în 
veci vă bucuraţi. 


Toată zburdarea trupului o aţi supus duhului după adevăr, de Dumnezeu purtă- 
torilor, pustniceşte pornirile lui cele neoprite cu postul uscându-le şi acum cu 
lumina nepătimirii luminându-vă, răsplătiri pentru ostenele aţi luat. 


Ca nişte mucenici ai lui Hristos întâiului mucenic, munci prea cu asupră aţi suferit 
cu răbdare şi vitejeşte, ca în trupuri străine nevoindu-vă slăviților şi acum moşteni 
Impărăţiei arătându-vă, credincioşilor tămăduiri izvorâţi. 

Mireasă lui Dumnezeu ai fost Născătoare de Dumnezeu, că pe Cuvântul Lui cel 
veşnic trupeşte L-ai născut nouă, întru carele şi muierile cu sfinţenie vieţuind, şi cu 


feluri de chinuri prin tine împodobindu-se, căderea strămoaşei o ai îndreptat. 


Cântarea 5 


Mai înainte a vedea cele ce era să fie, ca şi dumnezeieştii proroci v-aţi învrednicit, 
şi aţi dorit de bun neamul sufletesc, a vă curăța prin viaţă curată, o, de Dumnezeu 
purtători, luminaţi fiind cu puterea Duhului. 


Ceata sfinţilor acum se luminează, cu dumnezeieşti daruri, toţi cei mai înainte de 
Lege, patriarhii, proorocii, apostolii, şi adunările mucenicilor, şi ale pustnicilor, şi 
ale învăţătorilor şi ale drepţilor, împreună cu sfinţii mucenici. 


Văzând astăzi adunarea sfinţilor Tăi luminându-se cu strălucirea Ta Mântuitorule, 
şi cu făchiile Darului cele nestinse, lăudăm neîncetat dumnezeiască bogăția Ta, şi 
prisosinţa bunătăţilor, lubitorule de oameni. 


Pe prea minunatul tău Fiu iubindu-L prea cinstitele muieri, cele frumoase ale vieţii 
nimica a fi le-au socotit, de singură luminarea şi dumnezeiască strălucirea Lui cu 
dragoste dorind. 


Cântarea 6 


Ca o piatră cinstită aleasă pusă în capul unghiului, sfinții în Sion aflându-Te pe 
Tine Stăpâne temelie neclătită, ca niste pietre alese pe sine deasupra s-au zidit. 


Impungându-se coasta Ta, picături de sânge au curs cu apă de Dumnezeu lucrată, şi 
lumea au înnoit, şi dumnezeiască adunarea tuturor sfinţilor, Făcătorule de bine o au 
chemat. 


Lăudăm cu toată buna credință dumnezeiescul nor al mucenicilor, cel luminat cu 
Darul, şi strălucit prea arătat cu roşeala sângelui, şi cu porfira pătimirii lor celei 
tari. 


Maică prea adevărată a lui Dumnezeu pe tine toţi te cunoaştem, ceea ce eşti cu 
totul fără prihană, prin care firea femeiască întărindu-se, pentru Hristos a pătimit, şi 
de toată bunătatea prin bună credinţă s-au umplut. 


Condacul: Ca nişte pârgă a firii, Ţie Săditorului făpturii lumea îţi aduce Doamne, 
pe purtătorii de Dumnezeu mucenici, pentru ale cărora rugăciuni, în pace adâncă 
Biserica Ta, întru moştenirea Ta, pentru Născătoarea de Dumnezeu o păzeşte mult 
Milostive. 


Cei ce s-au muncit în tot pământul, şi la Ceruri s-au mutat, cei ce au urmat Pati- 
milor lui Hristos, şi patimile noastre le-au scos din mijloc, astăzi aici se adună, 
arătând Biserica celor întâi născuţi, ca pe ceea ce ţine chipul celei de sus, şi lui 
Hristos strigă: Dumnezeul meu eşti, pentru Născătoarea de Dumnezeu păzeşte- 
mă mult Milostive. 


Stihuri: 


Pe toţi prietenii Domnului înalţu- i cu mărire. 
Şi în Cer a fi cu ei am mare dorire. 


Cântarea 7 


Cetele sfinților, pe Cela ce se odihneşte întru sfinţi neîncetat lăudându-L, de 
dumnezeiasca desfătare acum se îndulcesc, şi bucurându-se dănţuiesc strigând: 
Bine este cuvântat Dumnezeul părinților noştri. 


Cu dumnezeieştile străluciri ale vărsării de Lumină celei întreit luminătoare, cu 
cuviinţă soboarele sfinţilor strălucindu-se,Unimea cea întreit numărată Dumnezeu 
o numesc, cu bună credinţă: pe Tatăl cel fără de început, şi pe Fiul şi Duhul Sfânt. 


Când Te vei arăta Dumnezeule cu slava Ta cea negrăită în mijlocul dumnezeilor, 
cele vrednice dându-le, şi daruri împărțindu-le, şi cununi dăruindu-le, atuncea 
Mântuitorule învredniceşte-ne să-Ţi cântăm Ție: Bine eşti cuvântat Dumnezeul pă- 
rinţilor noştri. 


Bucurându-ne să lăudăm soborul tuturor sfinților, celor ce s-au adunat de pretu- 
tindenea, şi din tot neamul împreună şi vrednicia şi viaţa: şi cu dânşii împreună să 
cântăm: Bine eşti cuvântat Dumnezeul părinților noştri. 


Pe Maria cea prea curată şi PreaSfânta Născătoarea de Dumnezeu, fecioarele toate, 
un danţ dumnezeiesc împreunând, bucurându-se o laudă cu un glas strigând: 
Bucură-te, ceea ce ai izvorât nouă Izvorul bucuriei. 


Bucuraţi-vă mucenici, prooroci şi apostoli, şi cinstitul sobor al sfinților mucenici, 
şi dumnezeiască ceata drepţilor şi a cuvioşilor şi a învăţătorilor, împreună cu 
mironosiţele muieri, cu dulceaţă cântând: tineri binecuvântaţi, preoţi lăudaţi, po- 
poare prea înălţaţi pe Hristos întru toţi vecii. 


Pe strălucirea cea mai presus de gând, săturându-vă sfinților, şi de dumnezeiasca 
veselie şi bucurie umplându-vă, Dumnezeu v-a făcut cu apropierea spre Dumne- 
zeu, şi strălucirilor celor dumnezeieşte lucrătoare împărtăşindu-vă: şi cu razele 
slavei celei negrăite luminaţi fiind, prea înălţaţi pe Hristos întru toţi vecii. 


Arătându-vă ca nişte luminători mult luminoşi, sfinților, cerul Bisericii l-aţi 
luminat cu multe feluri de Daruri şi cu osebite podoabe întru dreptate, întru băr- 
băţie, întru curăţie, întru înţelepciune, noroade prea înălţaţi-L întru toţi vecii. 


Cu veselie toate muierile cele ce aţi fost gânditoare de Dumnezeu, care v-aţi sfârşit 
întru Hristos, cu duhul pe prea curata Fecioară şi adevărată Maica lui Dumnezeu, 
care ne-a izbăvit pe noi din blestemul strămoaşei Evei, stându-i înainte cu bună 
cucernicie lăudaţi-o, împreună şi pe norodul ei în veci. 


Cântarea 9 


Cu nădejde şi cu dragoste într-armându- se, şi cu credinţă îngrădindu-se adunarea 
celor aleşi, toate îngrozirile tiranilor, muncile şi bătăile bucurându-se le-au răbdat 
prea cu slăvire, cu Hristos Făcătorul de biruinţă în lupte îmbogăţindu- se, cei ce au 
fost întâi mucenici ai adevărului. 


Pe cei ce au fost limanuri de mântuire, pe Botezătorul, pe apostoli, pe prooroci şi 
pe mucenici împreună cu pustnicii, pe dumnezeieştii învăţători, şi pe preoţi, şi 
adunarea patriarhilor, şi pe slăviţii sfințiții mucenici, pe muierile cele de Dumnezeu 
iubitoare, pe cuvioşi şi pe drepţi, acum după vrednicie să-i lăudăm. 


Cu focul ispitelor lămurindu-vă, şi cu desfătările neamestecându-vă, vă bucuraţi 
curat, înaintea scaunului celui luminat al Stăpânului stând în ceruri, slăvite adunări 
ale sfinţilor, stricându-se oglindele, şi umbra trecând, întru arătările adevărului. 


Arătatu-te-ai împreunătoare de cele risipite, că prin tine împreună locuitori cu 
îngerii în ceruri oamenii s-au făcut cu adevărat, şi mărturisesc cetele tuturor 
sfinților, acum împreună cu dânşii lăudând pe Cel născut al tău, Fecioară de 
Dumnezeu Născătoare, cu veşnice cântări. 


Pe sfinţii cei de pe pământ, Domnul minunaţi i-a făcut, că ranele şi patimile Lui pe 
trup le-au luat, întru acelea împodobindu-se, şi cu dumnezeieşti frumuseți arătat 
înfrumuseţându-se, pe care să-i lăudăm ca pe nişte flori neveştejite, ca pe nişte 
stele ale Bisericii nerătăcite, ca pe nişte junghieri de bună voie. 


(Extras din cartea: Paraclise pentru fiecare zi a săptămânii - din cărţile vechi pe 
slovă chirilică transcrise de maica Justina Popovici Kirios) 


Canon de rugăciune către puterile cerești şi către toţi sfinţii 


CANON DE RUGĂCIUNE 
CĂTRE PUTERILE CEREȘTI 
ȘI CĂTRE TOŢI SFINŢII 


RUGĂCIUNI ROSTITE 
DE PS MACARIE DRĂGOI 


https://www.youtube.com/wateh?v=176cOuurIxA &feature=emb_logo 


În numele Tatălui și al Fiului şi al Sfântului Duh, Amin. 


(de trei ori cu trei închinăciuni până la 
pământ) 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori), 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor. ] 


Strana: Amin. 
Dacă nu este preot de faţă, diaconul, monahul sau mireanul rosteşte: Pentru rugă- 


ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Veniţi să ne închinăm Împăratului nostru Dumnezeu! 

Veniţi să ne închinăm şi să cădem la Hristos, Împăratul nostru Dumnezeu! 
Veniţi să ne închinăm şi să cădem la Însuşi Hristos, Împăratul şi Dumnezeul no- 
stru! (cu trei închinăciuni) 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 


7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Cântarea 1, glasul 3 

Irmos: Pe Faraon, cel purtat în car, l-a cufundat toiagul lui Moise, cel ce a făcut 
minuni oarecând, în chipul Crucii lovind şi despărţind marea; iar pe Israel, cel ce 
fugea, l-a arătat mergător pedestru, pe cel ce cânta cântare lui Dumnezeu. 

Stih: Sfinţilor ai lui Dumnezeu, rugați-vă pentru noi! 

Cuvinte cel fără de început, pentru sfințitele rugăciuni ale Heruvimilor, Sera- 
fimilor, ale Stăpâniilor, Tronurilor, ale Puterilor celor dumnezeiești, ale Ingerilor, 
Arhanghelilor, ale Incepătoriilor şi Domniilor, dăruiește-ne milele Tale cele mari, 


ca un lubitor de oameni. 


Stih: Sfinţilor ai lui Dumnezeu, rugați-vă pentru noi! 


Ajută-mi, Inaintemergătorule al Domnului, rugând pe Hristos; şi voi, ceata proro- 
cilor, adunarea apostolilor, mulțimea mucenicilor, rugați pe Stăpânul tuturor să mă 
mântuiască pe mine, cel cuprins de multe păcate. 


Slavă Tatălui și Fiului și Sfântului Duh. 
Dumnezeieştilor femei care bine ați pătimit şi aţi postit, soborul arhiereilor, cuvio- 
şilor și drepţilor, cinstiților sfinți mucenici, rugați-vă să dobândim bunătăţile cele 


veşnice noi, cei ce cu credinţă vă fericim. 


Și acum și pururea și în vecii vecilor. Amin. (a Născătoarei de Dumnezeu) 


Mintea mea fiind robită de dezmierdările trupeşti, cu totul o izbăveşte, Stăpână, 
ceea ce ești una bună, și credincios mai adevărat prin fapte bune mă arată Fiului 
tău, ca după datorie să te slăvesc. 


Cântarea 3 

Irmos: Cel ce ai întărit din început cerurile cu pricepere şi pământul pe ape l-ai 
întemeiat, pe piatra poruncilor Tale mă întăreşte, Hristoase, că nu este Sfânt afară 
de Tine, Unule, lubitorule de oameni. 

Stih: Sfinţilor ai lui Dumnezeu, rugați-vă pentru noi! 

Rogu-mă, o, Serafimi, Stăpânii, Heruvimi, izbăviţi-mă de smintelile vrăjmașilor; 


voi, Domnii, Incepătorii, Tronuri şi Arhangheli, împreună cu toţi Ingerii, rugaţi pe 
Izbăvitorul pentru mine, păcătosul. 


Stih: Sfinţilor ai lui Dumnezeu, rugați-vă pentru noi! 


Înaintemergătorule, roagă pe Hristos să dobândesc viaţa cea pururea făcătoare de 
bine; prorocilor şi cetele mucenicilor, ale sfinților apostoli, ale arhiereilor, ale cu- 
vioşilor şi ale sfinților mucenici care v-aţi săvârşit prin sânge, rugaţi-vă pentru 
mine, păcătosul. 


Slavă Tatălui și Fiului și Sfântului Duh. 

Femei care vitejește ați pătimit şi luminat aţi postit şi pe vrăjmaşul l-aţi biruit, ru- 
gați-vă să fim şi noi părtaşi acelei desfătări și măriri nesfârşite de care voi v-aţi 
învrednicit. 

Și acum și pururea și în vecii vecilor. Amin. (a Născătoarei de Dumnezeu) 

De Dumnezeu dăruită, curată Fecioară, roagă-te împreună cu cetele cele de sus, cu 
toți înțelepții apostoli, cu sfinții mucenici și cu prorocii, ca să luăm desăvârşit 
dezlegare de păcate. 


Cântarea 4 


Irmos: Tu eşti tăria mea, Doamne, Tu, şi puterea mea, Tu, Dumnezeul meu, Tu, 
bucuria mea; Cel ce nu ai lăsat sânurile părinteşti şi a noastră sărăcie ai cercetat-o. 


Pentru aceasta, cu prorocul Avacum, strig către Tine: Slavă puterii Tale, lubitorule 
de oameni. 


Stih: Sfinţilor ai lui Dumnezeu, rugați-vă pentru noi! 


Vezi, Hristoase, să nu mă treci cu vederea, rogu-mă, pe mine cel cuprins de toate 
păcatele, ci, prin rugăciunile tuturor sfinților Tăi îngeri, cu ale mucenicilor şi cu ale 
apostolilor Tăi, miluieşte-mă şi mă mântuiește şi moștenitor Împărăției Tale mă 
arată, ca un milostiv. 


Stih: Sfinţilor ai lui Dumnezeu, rugați-vă pentru noi! 


Propovăduitorule al lui Hristos, Inaintemergătorule, aprinde acum făclia inimii 
mele cea stinsă, cel ce ai fost luminător Soarelui celui înţelegător, şi te roagă, îm- 
preună cu prorocii şi cu toţi sfinţii, să trec în caldă pocăință această viaţă trecă- 
toare. 


Slavă Tatălui și Fiului şi Sfântului Duh. 

Străluceşte-mi lumina pocăinței, lubitorule de oameni, lisuse, şi mă învredniceşte 
să dobândesc mântuirea, cu mijlocirile celor ce au slujit Ție întru credinţă, ale 
sfintelor femei, ale ierarhilor şi ale mucenicilor Tăi, ale propovăduitorilor, ale 


apostolilor şi ale sfinților mucenici. 


Și acum și pururea și în vecii vecilor. Amin. (a Născătoarei de Dumnezeu) 


Ceea ce singură ai născut pe Dumnezeu Întrupat, ceea ce eşti cu totul sfântă, pe 
Acela roagă-L să ne mântuiască pe toţi în ziua cea înfricoşătoare şi să ne izbă- 
vească de chinuri şi să ne învrednicească de viaţa şi de lumina cea veşnică, îm- 
preună Și cu cei ce bine I-au slujit. 


Cântarea 5 
Irmos: Pentru ce m-ai lepădat de la faţa Ta, Cel ce eşti Lumină neapusă? Şi m-a 
acoperit întunericul cel străin pe mine, ticălosul; ci mă întoarce şi la lumina porun- 


cilor Tale, îndreptează căile mele, rogu-mă. 


Stih: Sfinţilor ai lui Dumnezeu, rugați-vă pentru noi! 


Puterile cele înţelegătoare Te roagă acum, Milostive Doamne, Stăpâniile, Tro- 
nurile, Serafimii şi Domnule, Ingerii împreună cu Arhanghelii şi cu Incepătoriile; 
fii milostiv poporului Tău şi-l mântuieşte, ca un îndurat. 


Stih: Sfinţilor ai lui Dumnezeu, rugați-vă pentru noi! 

Fericite Inaintemergătorule, cel ce ai petrecut viață străină şi singuratică, fă-mă 
străin de tot chinul, rugând pe lisus, lubitorul de oameni, împreună cu dumne- 
zeieştii proroci, cu apostolii, cu ierarhii și cu sfintele oşti ale mucenicilor. 

Slavă Tatălui și Fiului și Sfântului Duh. 

Cel ce ai luminat pe ierarhii Tăi şi pe sfinții mucenici, Doamne, şi ai mărit dumne- 
zeiasca adunare a cinstitelor femei care vitejește au pătimit; pentru rugăciunile 
acestora, miluieşte-mă, Cel ce ştii toate greşelile mele, cele fără de număr. 

Și acum și pururea și în vecii vecilor. Amin. (a Născătoarei de Dumnezeu) 
Preasfântă Fecioară, care ai născut pe Cuvântul, cel cu totul sfânt, izgonește toată 
mâhnirea şi întristarea sufletului meu și îndeamnă gândul meu să facă lucruri 
dumnezeieşti, ca să te slăvesc cu credinţă şi cu dragoste. 

Cântarea 6 

Irmos: Curăţeşte-mă, Mântuitorule, că multe sunt fărădelegile mele şi Te rog, 
ridică-mă din adâncul răutăţilor, căci către Tine am strigat, auzi-mă, Dumnezeul 


mântuirii mele! 


Stih: Sfinţilor ai lui Dumnezeu, rugați-vă pentru noi! 


Ca să mă izbăvească de chinul cel gătit acolo, Heruvimi, Tronuri, Domnii, Îngeri, 
Arhangheli, Incepătorii şi Puteri, rugați pe Stăpânul a toată făptura. 


Stih: Sfinţilor ai lui Dumnezeu, rugați-vă pentru noi! 
Cu cetele apostolilor şi cu oştile mucenicilor, Înaintemergătorule, propovăduitorule 
al lui Hristos, roagă pe lisus, lubitorul de oameni, Dumnezeul nostru, ca să aflăm 


milă în ceasul Judecăţii. 


Slavă Tatălui și Fiului și Sfântului Duh. 


Sfântă mare muceniţă Tecla, ceea ce eşti întâia dintre femeile care tare au pătimit, 
împreună cu acelea, roagă pe Milostivul Dumnezeu să ne izbăvim de întunericul 
patimilor şi de ispitele cele de multe feluri. 


Și acum și pururea și în vecii vecilor. Amin. (a Născătoarei de Dumnezeu) 

Pe tine, Stăpână, de Dumnezeu dăruită, te lăudăm credincioşii, că ai născut cu trup 
pe Dumnezeul cel lăudat, pe care roagă-L, ceea ce eşti neîntinată, să mântuiască 
ţara aceasta și poporul ei în pace. 

Cântarea 7 

Irmos: De pogorârea lui Dumnezeu focul s-a ruşinat în Babilon oarecând; pentru 
aceasta, tinerii în cuptor cu picioare vesele, ca într-o grădină verde săltând, au cân- 
tat: Binecuvântat eşti, Dumnezeul părinţilor noştri! 

Stih: Sfinţilor ai lui Dumnezeu, rugați-vă pentru noi! 

Fiind voi a doua lumină din Lumina cea dintâi, sfinților îngeri, cu împărtăşirea cea 
netrupească şi prea bogată aţi strălucit. Pentru aceasta strig: Luminaţi mintea mea 
cea pururea întunecată cu patimile vieţii! 

Stih: Sfinţilor ai lui Dumnezeu, rugați-vă pentru noi! 

Ceata cea fericită a apostolilor, a mucenicilor şi a sfinților proroci, a ierarhilor şi a 
cuvioşilor, împreună cu fericitul Inaintemergător, Te roagă, lubitorule de oameni, 
să treci cu vederea greşelile noastre ale tuturor, care cântăm Ție: Bine eşti cuvântat, 
Dumnezeul părinţilor noștri! 

Slavă Tatălui și Fiului și Sfântului Duh. 

Schimbă durerea sufletului meu, Hristoase, și miluiește pentru rugăciunile sfinților 
mucenici, ale ierarhilor şi ale cuvioşilor Tăi, şi să nu mă rușinezi când voi sta 


înaintea tronului Tău, că bine eşti cuvântat, Dumnezeul părinților noştri! 


Și acum și pururea și în vecii vecilor. Amin. (a Născătoarei de Dumnezeu) 


Ca un tron în chip de foc porți pe Impăratul făpturi, pe care roagă-L, Fecioară, 
împreună cu fericitele şi sfintele femei, să mă învrednicească de Impărăţia Sa pe 
mine, cel ce cu credință slăvesc ajutorul tău. 


Cântarea $ 


Irmos: De şapte ori cuptorul, chinuitorul caldeilor, l-a ars nebuneşte, pentru cin- 
stitorii de Dumnezeu; dar văzându-i pe aceştia izbăviţi de o putere mai mare, Făcă- 
torului şi Izbăvitorului a strigat: Tineri, binecuvântaţi-L, preoți, lăudați-L, popoare, 
prea înălțați-L întru toți vecii! 


Stih: Sfinţilor ai lui Dumnezeu, rugați-vă pentru noi! 


O, Heruvimi, cei în chipul focului, Serafimi, cei cu multe aripi, Tronuri, Stăpânii şi 
Începătorii, Îngeri şi toți Arhanghelii și sfinţite Domnii, rugaţi-vă, împreună cu 
Înaintemergătorul, cu prorocii, cu apostolii, cu ierarhii şi cuvioșii şi cu toţi drepții, 
ca să ne miluiască pe noi. 


Stih: Sfinţilor ai lui Dumnezeu, rugați-vă pentru noi! 


Daţi-ne ajutor, Sfinţilor apostoli: Petru, Pavel, Iacob, Bartolomeu, Toma, Filip, 
Andrei, Marcu împreună cu Luca, loane, iubitul lui Hristos, Simon și luda, cel cu 
totul fericit, şi marele Matia, fiind noi biruiți de ispitele înşelătorului şi rătăciți. 


Binecuvântăm pe Tatăl şi pe Fiul şi pe Sfântul Duh, Domnul 


Ştefane, începătorul mucenicilor, cel ce ai fost mai luminat decât razele soarelui, 
roagă-te împreună cu aceştia să ne luminăm toţi şi să scăpăm de toată negura păca- 
tului noi, cei ce strigăm Stăpânului: Preoţi, binecuvântaţi, popoare, prea înălțaţi pe 
Domnul întru toţi vecii! 


Și acum și pururea și în vecii vecilor. Amin. (a Născătoarei de Dumnezeu) 


Fă să urmez, Ceea ce eşti cu totul curată, celor ce cuviincios au viețuit cu viață 
îmbunătățită, rănind pe vrăjmaşii cei ce mă mâhnesc fără de milă și mă supără ne- 
încetat, trăgându-mă la patimile cele trupeşti, ca, bucurându-mă, să strig: popoare, 
prea înălțaţi pe Hristos în veci! 


Cântarea 9 


Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a făcut mai desfătat 
decât cerurile. Pentru aceasta, pe tine, Născătoare de Dumnezeu, începătoriile cete- 
lor îngereşti şi omeneşti te slăvesc. 


Stih: Sfinţilor ai lui Dumnezeu, rugaţi-vă pentru noi! 


O, dumnezeieşti Stăpânii, Heruvimi, Serafimi, Domnii, Ingeri, Tronuri, toate Ince- 
pătoriile şi prea mărite Puteri şi Sfinţi Arhangheli, faceți rugăciune la Dumnezeu 
ca, bine viețuind, să dobândim mântuire şi să ne izbăvim de necazuri. 


Stih: Sfinţilor ai lui Dumnezeu, rugați-vă pentru noi! 


Inaintemergătorule, ca acela ce ai fost proroc mai ales, împreună cu toţi prorocii, 
învredniceşte-ne tuturor bunătăţilor şi pe noi, cei îngreuiați de patimi şi pururea 
cuprinși de ispitele celui viclean și de înșelăciunile vieții, ca să vă cinstim cu cre- 
dinţă. 


Slavă Tatălui și Fiului și Sfântului Duh. 


Dumnezeieşti, cu totul slăviţi, cei doisprezece apostoli, împreună cu toţi cuvioşii, 
cu preoţii şi cu sfinții mucenici şi cu fericiții și dumnezeieştii proroci, cuvioase și 
drepte femei şi muceniţe, care tare ați pătimit, faceți rugăciuni pentru noi către 
Iubitorul de oameni. 


Și acum și pururea și în vecii vecilor. Amin. (a Născătoarei de Dumnezeu) 


Fecioară, ceea ce eşti iubitoare de bine, roagă pe Fiul tău cel Bun şi Domnul să 
tămăduiască şi să mântuiască sufletul meu cel slab şi necăjit pururea de asupririle 
balaurului celui stricător de suflet şi să-l fericească împreună cu toate înălțările cele 
purtătoare de lumină. 


Rugăciune către toţi sfinţii 


O, prea fericiţilor, plăcuţilor lui Dumnezeu, sfinților toţi, care staţi înaintea alta- 
rului Sfintei Treimi și va bucuraţi de fericirea cea negrăită! lată acum, fraţii voştri 
cei mai Mici, aducem vouă aceste cântări de laudă şi, prin mijlocirea voastră, ce- 
rem milă și iertare de păcate de la Preabunul Dumnezeu. Că ştim bine că toate câte 
voiți puteţi cere de la Dânsul. Deci, cu smerenie ne rugăm vouă ca să rugaţi pe 
Stăpânul cel milostiv să ne dea nouă duhul râvnirii voastre, spre paza sfintelor Lui 
porunci, ca, mergând pe urma voastră, să putem cu bună cucernicie și fără prihană 
să săvârşim călătoria vieţii celei pământeşti, învrednicindu-ne întru pocăință a 
ajunge la locaşurile Raiului cele prea slăvite şi acolo împreună cu voi să prea 
slăvim pe Tatăl şi pe Fiul şi pe Duhul Sfânt, în vecii vecilor. Amin. 


Slavă Tatălui și Fiului şi Sfântului Duh. Și acum şi pururea şi în vecii vecilor. 
Amin. 


Doamne, miluieşte (de 3 ori). 


[Părinte, binecuvântează, şi apolisul] 


Pentru rugăciunile Sfinţilor părinților noştri, Doamne lisuse Hristoase, Fiul lui 
Dumnezeu, miluieşte-ne şi ne mântuieşte pe noi. Amin. 


Sursa: 


http://episcopiascandinavia.se/canon-de-rugaciune-catre-puterile-ceresti-si-catre-toti- 
sfintii/ 


Sfântul Chiril al Turovului - Rugăciune către toţi sfinţii 


VRIRIL 


AL TUROVULUI 


A 


RYGACIVAI 


https://www.academia.edu/42170016/Sf._Chiril_al_Turovului_- 

https://www.slideshare.net/steaemy1/sfntul-chiril-al-turovului-rugciuni-pentru-fiecare-zi-a- 

ie se ste 


Ceea ce eşti mai cinstită decât heruvimii şi mai slăvită fără de asemănare decât 
serafimii, Doamnă Stăpână de Dumnezeu Născătoare, care ai născut pe Hristos, 
Dumnezeul nostru! În ziua întristării mele auzi-mă şi ajută-mi mie, păcătosului şi 
ticălosului! 


Sfinților îngeri şi arhangheli, heruvimi şi serafimi, scaune, domnii, începătorii, 
stăpânii şi puteri, Mihaile, Gavriile, Uriile, Rafaile, luaţi cu voi toate puterile 


cereşti şi rugaţi-vă lui Dumnezeu pentru mine, păcătosul, ca să-mi fie milostiv în 
vremea necazului meu. 


Sfinte şi mare prorocule Ioane, Inainte-mergătorul şi Botezătorul Domnului, în 
ziua nevoii mele ajută-mi mie, întinatului şi nelegiuitului. 


Sfinților întâi-drepţi şi marilor proroci: Enohe, Noe, Melhisedec, Avraame, Isaac, 
lacove, losife dimpreună cu cei doisprezece patriarhi Moisi, Aaroane, Isaie, 
Davide, Ilie, Samuile, Daniile, leremie, loile, Zaharie, Naume, Sofonie, Avacume, 
Ghedeoane, losie, Miheie, Zaharie, Avdie, Maleahi, Eliseie, Amoase, lezechiile, 
Ananie, Azarie, Misaile, lono, Agheie şi toţi sfinții proroci, rugaţi-vă pentru 
ticăloşia mea şi miluiţi sufletul meu, ce s-a spurcat cu multe fapte rele. 


Sfinţilor mari apostoli mai întâi pe scaun şezători, aleşilor ai lui Dumnezeu, Petre 
şi Pavele dimpreună cu loan, lacove, Andreie, Filipe, Mateie, Luco, Marcule, 
Tomo, Vartolomee, lacove al lui Alfeu, ludo al lui Iacov, Simone Zilotule, 
Varnavo, lacove, fratele Domnului, Prohore, Ştefane arhidiacone, Timoteie şi toți 
cei şaptezeci de ucenici ai lui Hristos, rugați-vă pentru mine, păcătosul şi 
netrebnicul vostru rob, Milostivului Stăpân şi Domn lisus Hristos. 


Sfinţilor răbdători de chinuri şi marilor mucenici, şi mărturisitori, şi doctori fără de 
arginţi, şi făcători de minuni, şi prunci: Gheorghe, Dimitrie, Teodore Tiroane, 
Nichito, 'Teodore Stratilatule, Gurie, Samoane, Avivo, Procopie, Eustratie, 
Mercurie, Areto, Mino, Acachie, Andreie Stratilate, Hristofore, Prove, Tarasie, 
sfinților patruzeci de mucenici din Sevastia, Alexandre, Serghie şi Vahe, Borase, 
Glebe, cneazule Mihaile, Teodore, 'Trifone, Nestore, Flore, Lavrule, sfinte prunc 
Mihaile bulgarule, Cosmo, Damiane, Ermolae, Pantelimoane, Chire, Ioane, 
Chirice, Mamonte, Savo gotule, Galactioane, Hrisante, Stratonice, Vasilisc, 
Condrate, Conoane şi toţi sfinții mucenici, ceata răbdătorilor de chinuri, rugaţi-vă 
lui Dumnezeu pentru mine, vicleanul, cela ce am minţit lui Dumnezeu şi oa- 
menilor, miluiți-mă pe mine, păcătosul vostru rob, izbăviți-mă de necazurile 
păcatelor. 


Sfinților ierarhi şi dascăli ai lumii, stâlpilor neclintiţi, întărirea Bisericii: Dionisie 
Areopagitule, leroteie, Ignatie, Lazăre, Climente, Vasilie al Cezareii, Grigorie de 
Dumnezeu cuvântătorule, loane Gură de Aur, Nicolae, Silvestre, Spiridoane, 
Grigorie al Mitilinei, Petre al Alexandriei, Grigorie al Armeniei, Chirile al 
Alexandriei, Atanasie, Eustatie, Antiohe, Antime, Amfilohie, Grigorie făcătorule 
de minuni, Policarpe, Ipolite, papa Romei, Leontie al Rostovului, dimpreună cu 
toți sfinţii ierarhi şi cu toată ceata de Dumnezeu purtătorilor părinţi, rugați-vă 


Mântuitorului Dumnezeu pentru mine, leneşul şi nevrednicul, dezlegați-mă de 
păcatele mele mari şi grele. 


Sfinților cuvioşi părinți şi postnici şi mari pustnici, îngerilor pământeşti şi 
oamenilor cereşti: Antonie, Teodosie, Teodore Studitule, Pimene, Sisoe, Arsenie, 
Ioane Colove, Benedicte, Maxime, Efreme, Onufrie, Macarie egipteanule, Pavele 
Tibeule, Daniile al Schitului, Paisie sfințite dimpreună cu prietenul tău Pavel, 
Macarie Alexandrine, Pavele, care eşti numit cel simplu, Agatoane, Visarioane, 
Pahomie, Pafnutie, Avraamie, Vasilie cel nou, Grigorie, ucenicul lui, Acachie cel 
din Scara, Arhipe, Agricolae, Eufrosine, Filimoane sihastrule, Antonie şi Teodosie 
ai Lavrei Peşterilor, Varlaame de la Novgorod, dimpreună cu toţi cuvioşii, rugaţi- 
vă pentru mine, păcătosul şi mult greşitul. 


Sfintelor femei, drepte şi cuvioase şi muceniţe dimpreună: Ano, Elisaveto, Marie, 
Teclo cea întocmai cu apostolii, Anastasie, Irino, Eleno, Eftimie, Evghenie, 
Teodoro, Pelaghie, Taisie, Fevronie, Eupraxie, Evdochie, Ecaterino, Paraschevo, 
Eufrosino, Matrono, Susano, Domnico, Antuso, lulianie, Hristino şi lulito, Natalie, 
Epistimie, Zinovie, Agato dimpreună cu toată ceata sfintelor femei şi cu mi- 
ronosiţele, rugaţi-vă lui Dumnezeu pentru ticăloşia şi nevrednicia mea, ca prin 
rugăciunile voastre să mă izbăvesc de muncile cele veşnice şi de focul cel veşnic, 
ce nu se stinge. 


Toţi sfinţii lui Dumnezeu, cuvioşilor şi drepţilor, care de la zidirea lumii bine aţi 
plăcut lui Dumnezeu cu mari nevoinţe şi prin multe osteneli aţi biruit pe diavol şi 
l-ati călcat, ca pe un nimic făcându-i pe el şi pe toţi dracii lui! Eu, păcătosul rob al 
lui Dumnezeu, cad la voi: primiți-mă pe mine, păcătosul şi întinatul, şi păziți-mă în 
toate zilele, şi în toate nopţile, şi în tot ceasul, şi acasă, şi în tot locul, şi la ieşirea 
sufletului meu în văzduh; ajutați-mi în Ziua Judecăţii, rugați-vă pentru ticălosul 
meu suflet Atotţiitorului Dumnezeu, Căruia se cuvine slava, cinstea şi închină- 
ciunea, Tatălui şi Fiului şi Sfântului Duh, acum şi pururea şi în vecii vecilor. 
Amin! 


(Extras din cartea: Sfântul Chiril al Turovului - Rugăciuni pentru fiecare zi a 
Săptămânii şi canoane de pocăință) 


Comentarii patristice - Evanghelia din Duminica tuturor Sfinţilor 


Duminica 1 după Rusalii (a tuturor Sfinților) (Ev. Matei 10, 32-38; 19, 27-30) 


(Mt. 10, 33) lar de cel ce se va lepăda de Mine înaintea oamenilor şi Eu Mă voi 
lepăda de el înaintea Tatălui Meu, Care este în ceruri. 


Fiul nu spune aici cuvinte liniştitoare, ci vorbeşte despre urmările lepădării. Bagă 
de seamă: căci nu printr-o putere a ta mărturiseşti, ci prin ajutorul harului de sus. 
Hristos spune că dacă te lepezi de Mine, de Fiul, Mă voi lepăda şi Eu de tine 
înaintea Tatălui. Însă cineva ar putea spune: cum aş putea fi judecat eu, dacă 
Dumnezeu, uitând de mine, se leapădă de mine? Răspunsul este: eşti uitat din vina 
ta, a celui uitat, nu a lui Dumnezeu. 


Dar de ce, te ridici şi spui, trebuie să-mi mărturisesc credinţa şi cu gura, dacă o fac 
cu mintea? Nu, cu gurile noastre trebuie să o mărturisim, pentru a fi pregătiți în 
orice clipă să vorbim cu îndrăznire. Numai prin această bogată dragoste şi hotărâre 
vom fi ridicaţi la cele înalte. 


Astfel, lisus se adresează către fiecare dintre noi în parte. Aici nu vorbeşte doar 
către primii săl ucenici, ci către fiecare dintre noi care urmează lor şi după mărturia 
lor. Cel ce primeşte în sufletul său învăţătura aceasta îi va învăţa cu îndrăzneală şi 
pe alții, pregătit fiind să sufere toate cu uşurinţă. De aceea, mulţi şi-au întărit 
credinţa lor prin mărturia apostolilor pentru acest Cuvânt. 


(Sfântul loan Gură de Aur, Evanghelia după Matei, Omilia 34.3, traducere 
pentru Doxologia.ro de Lucian Filip). 


(Mt. 10, 33) lar de cel ce se va lepăda de Mine înaintea oamenilor şi Eu Mă voi 
lepăda de el înaintea Tatălui Meu, Care este în ceruri. 


Hristos nu spune tot cel ce va mărturisi pentru mine în inima sa, ci înaintea altora. 
Cel ce nu-L mărturiseşte şi înaintea altora, nu are nici un folos să creadă în Hristos 
doar în inima sa. Căci este imposibil ca cel ce se leapădă cu buzele sale să creadă 
în inima sa. Mărturisirea este rodul credinţei. Atât timp cât o rădăcină este vie, 
trebuie să facă ramuri sau frunze, iar dacă nu o face, ştim fără-ndoială că rădăcina 
este putredă în pământ. În acelaşi fel, atât timp cât credinţa inimii este sănătoasă, 
sădeşte continuu seminţele mărturisirii cu buzele. Dar, dacă buzele nu mărturisesc, 
trebuie să cunoşti că, fără îndoială, credinţa inimii a început să putrezească. 
Apostolul spune: căci cu inima se crede spre dreptate, iar cu gura se mărturiseşte 
spre mântuire (Rom. 10, 10). Astfel, mărturisirea cu buzele nu valorează nimic fără 
credinţă inimii, cum nici credinţa inimii nu valorează nimic fără mărturia buzelor. 
Dacă ţie-ţi este de folos să crezi cu inima, dar fără să mărturiseşti şi-naintea altora, 
va fi de folos şi necredincioşilor să mărturisească pe Hristos cu fățărnicie, deşi nu 
cred în inima lor? Dacă nu foloseşte unui necredincios să mărturisească fără a avea 
credinţă, în acelaşi fel, nu-ţi va folosi nici ţie să crezi fără să mărturiseşti. 


(Autor necunoscut, Opere incomplete la Matei, Omilia 25, traducere pentru 
Doxologia.ro de Lucian Filip). 


(Mt. 10, 34) Nu socotiți că am venit să aduc pace pe pământ; n-am venit Să aduc 
pace, ci sabie. 


Ce fel de pace este aceea pe care lisus cere să fie dată la intrarea în fiecare casă? Şi 
ce fel de pace este cea despre care cântă îngerii: Slavă întru cei de sus lui 
Dumnezeu şi pe pământ pace? Şi, dacă lisus nu a venit să aducă pace, de ce toţii 
proorocii propovăduiau pacea ca fiind vestea cea bună? Pentru că nimic nu aduce 
mai cu desăvârşire pacea, decât înlăturarea bolii. Aceasta este pacea: înlăturarea 
cancerului. Numai printr-o tăiere de la rădăcină a răului, cerul se poate reuni cu 
pământul. Numai aşa poate doctorul păstra trupul sănătos. Partea ce nu mai poate fi 
vindecată trebuie înlăturată. Numai aşa păstrează comandantul armatei pacea: prin 
tăierea celor ce se răscoală împotrivă. La fel a fost şi cu turnul Babel, când pacea 
lor cea dăunătoare a fost sfârşită prin necesara dezbinare a lor. Aşadar, pacea a fost 
împlinită. 


(Sfântul loan Gură de Aur, Evanghelia după Matei, Omilia 35, 1, traducere 
pentru Doxologia.ro de Lucian Filip) 


(Mt. 10, 34) Nu socotiți că am venit să aduc pace pe pământ; n-am venit Să aduc 
pace, ci sabie. 


Există o pace bună şi una de la diavol. Pacea bună există printre cei buni, 
credincioşi şi drepţi... Căci credinţă se naşte prin cuvântul lui Dumnezeu, dar se 
păstrează prin pace şi se hrăneşte prin dragoste, precum apostolul spune: credinţa 
care este lucrătoare prin iubire (Gal. 5, 6). Credinţa lipsită de iubire nu poate 
produce nici un rod al faptelor bune. Dacă un credincios se separă (de comunitate — 
n.tr.) din cauza oricărei neînţelegeri, să ştie că este de la diavol, căci orice cetate 
sau casă care se dezbină în sine nu va dăinui (Mt. 12, 25). Şi dacă frăția este 
dezbinată, se va nimici pe sine, precum spune apostolul: iar dacă vă muşcaţi unul 
pe altul şi vă mâncaţi, vedeţi să nu vă nimiciţi voi între voi (Gal. 5, 15). Pe de altă 
parte, există o pace de la diavol printre oamenii necredincioşi şi nelegiuiţi. Printre 
ei se află o singură stare, cea de păcătoşenie, deci este o înţelegere în a săvârşi 
păcatul. Căci necredinţa şi nelegiuirea se nasc la sfatul diavolului, dar sunt păstrate 
prin pace. Dar, dacă se întâmplă ca între ei să se işte o luptă, ei se dezbină, şi asta 
este o luptă bună. 


Când este pace printre oamenii buni, credința şi dreptatea sunt la ele acasă, iar 
necredinţa şi nedreptatea stau ca adormite. Dar, când se iscă o ceartă, credinţa şi 
dreptatea se scufundă, în timp ce necredinţa şi nedreptatea se ridică înnoite. În 
acelaşi fel, când este pace printre nelegiuiţi, nedreptatea şi necredinţa sunt la ele 
acasă, iar credinţa şi dreptatea zac adormite. Dar, când apare armonia, necredinţa şi 
nedreptatea se scufundă, în timp ce dreptatea şi credinţa se ridică. De aceea a adus 
Dumnezeu pe pământ o bună dezbinare, ca să rupă o legătură a diavolului. Toţi 
oamenii locuiau împreună într-o casă a necredinţei, cei buni dimpreună cu cei răi, 
iar cei răi erau răi pentru că urmăreau răul şi au rămas răi, ocolind binele. Dar 
Dumnezeu a adus o sabie a dezbinării printre ei, cuvântul adevărului. Despre 
aceasta a spus apostolul: căci cuvântul lui Dumnezeu e viu şi lucrător şi mai 
ascuţit decât orice sabie cu două tăişuri şi pătrunde până la despărțitura sufletului şi 
duhului, dintre încheieturi şi măduvă, şi destoinic este să judece simţirile şi 
cugetările inimii (Evr. 4, 12). 


(Autor necunoscut, Opere incomplete la Matei, Omilia 26, traducere pentru 
Doxologia.ro de Lucian Filip). 


(Mt. 10, 35) Căci am venit să despart pe fiu de tatăl său, pe fiică de mama sa, pe 
noră de soacra sa. 


Când suntem înnoiţi prin apa botezului, prin puterea Cuvântului, suntem separați 
de păcatele începuturilor noastre; suntem tăiați prin sabia lui Dumnezeu de la 
necumpătata dragoste a tatălui şi a mamei şi suntem despărțiți de ei. Pentru că ne- 
am lepădat de omul de dinainte, cu păcatele şi necredinţa sa, şi am fost înnoiți de 
Duhul în suflet şi în trup, vom urî din tot sufletul obiceiurile vechii noastre vieţi, 
primite prin naştere trupească (autorul vorbeşte de obiceiuri noi, dobândite prin 
naşterea la noua viaţă, în Hristos, spre deosebire de obiceiurile omului celui vechi, 
care a murit la Botez — n.ed.). 


(Ilarie de Poitiers, La Matei 10.24, traducere pentru Doxologia.ro de Lucian 
Filip) 


(Mt. 10, 35) Căci am venit să despart pe fiu de tatăl său, pe fiică de mama sa, pe 
noră de soacra sa. 


Însuşi Domnul proclamă pacea şi de aceea ne spune Apostolul Pavel că El este 
pacea noastră (Efes. 2, 14). Asta înseamnă, desigur, pacea celor care cred în EI şi-L 
primesc în sufletele lor. Atunci, în ce fel nu a adus pace pe pământ? Când fiică a 
crezut, dar tatăl a rămas necredincios, ce parte are un credincios cu un 
necredincios? (2 Cor. 6, 15). Căci vestirea păcii a creat o dezbinare. Între un fiu 
credincios şi un tată necredincios este necesar să fie o vrajbă. Şi pacea care a fost 
vestită a născut o dezbinare, una bună! Căci în pace ne mântuim. 


(Eusebiu de Emesa, Omilia26, traducere pentru Doxologia.ro de Lucian Filip) 
(Mt. 10, 36) Și duşmanii omului (vor fi) casnicii lui. 


Hristos a spus mai înainte: ceea ce vă grăiesc la întuneric, spuneţi la lumină şi ceea 
ce auziţi la ureche, propovăduiţi de pe case (Mt. 10, 27) iar acum, descoperă ce va 
urma după această vestire a cuvintelor Domnului. Întreaga lume este dezbinată 
pentru credinţa în Hristos. În fiecare casă se află, atât credincioşi, cât şi 
necredincioşi şi, pentru a strica pacea de la diavol, a fost trimisă cearta de care era 
nevoie. Scrie în cartea Facerii că Dumnezeu a făcut acelaşi lucru şi cu oamenii care 
s-au ridicat de la răsărit şi s-au apucat să ridice un turn, prin care voiau să atingă 
înălțimile cerului, dar Domnul a amestecat limbile lor (Fc. 11, 9). Pentru acelaşi 
lucru se roagă şi David în psalmi, zicând: Risipeşte neamurile cele ce voiesc 
războaie (Ps. 67, 30). 


(Fericitul Ieronim, Comentariu la Matei 1.10.34, traducere pentru Doxologia.ro 
de Lucian Filip). 


(Mt. 10, 37) Cel ce iubeşte pe tată ori pe mamă mai mult decât pe Mine nu este 
vrednic de Mine; cel ce iubeşte pe fiu ori pe fiică mai mult decât pe Mine nu este 
vrednic de Mine. 


Pentru că mai înainte a spus: Nu socotiți că am venit să aduc pace pe pământ; n-am 
venit să aduc pace, ci sabie (Mt. 10, 34), acum adaugă că a despărțit pe oameni de 
mamă, de tată şi de rude, ca nimeni să nu aşeze devotamentul faţă de familie 
înaintea religiei. El spune: Cel ce iubeşte pe tată ori pe mamă mai mult decât pe 
Mine nu este vrednic de Mine; cel ce iubeşte pe fiu ori pe fiică mai mult decât pe 
Mine nu este vrednic de Mine. lar în Cântarea Cântărilor, citim: El m-a dus în casa 
de ospăț şi sus drept steag era iubirea (Cânt. 2, 4). Trebui să păstrăm această ordine 
a dragostei în toate relaţiile noastre. lubeşte pe tatăl tău, pe mama ta, pe fiii tăi. De 
va veni o vreme când dragostea pentru un părinte şi pentru fiii lui Dumnezeu vor fi 
în conflict şi nu vor putea fi ţinute amândouă, lăsarea sinceră a dragostei pentru 
familia ta poate fi o formă mai mare de loialitate familială în relație cu Dumnezeu. 


(Ilarie de Poitiers, La Matei 1.10, traducere pentru Doxologia.ro de Lucian 
Filip) 


(Mt. 10, 37) Cel ce iubeşte pe tată ori pe mamă mai mult decât pe Mine nu este 
vrednic de Mine; cel ce iubeşte pe fiu ori pe fiică mai mult decât pe Mine nu este 
vrednic de Mine. 


EI a spus aceasta pentru a aduce pe părinţi la o mai mare blândeţe, iar pe copii la o 
mai mare libertate, chiar în momentul în care dragostea ar vrea să îi împiedice. Îi 
sfătuieşte pe părinți să nu încerce ceea ce este imposibil, bănuind că dragostea 
pentru copiii lor poate fi pe drept asemănată cu dragostea lor pentru Dumnezeu. 
Apoi, învaţă pe copii să nu încerce ceea ce este cu neputinţă, adică să caute să facă 
dragostea lor pentru părinţi mai mare decât dragostea lor pentru Dumnezeu. 


Iar, ca nu cumva ascultătorii săi să se supere şi socotească acest cuvânt prea greu, 
vezi cum întoarce argumentul într-o şi mai drastică direcție. Căci, după ce spune 
cel ce iubeşte pe fiu ori pe fiică mai mult decât pe Mine, adaugă şi cine ţine la 
sufletul lui îl va pierde! Aşadar, nu compara dragostea pentru Dumnezeu cu 
dragostea pentru părinţi, fraţi, surori şi soţii. Comparaţi dragostea aceasta cu cea 
pentru propriul suflet, căci nimic nu vă este mai de preţ decât propriul suflet. Şi 


totuşi, dacă nu eşti în stare să renunţi la o asemenea dragoste, la cea pentru sufletul 
tău, în toate lucrurile vei fi împotriva Celui ce te iubeşte. 


(Sfântul loan Gură de Aur, Evanghelia după Matei, Omilia 32.2, traducere 
pentru Doxologia.ro de Lucian Filip) 


(Mt. 10, 37) Cel ce iubeşte pe tată ori pe mamă mai mult decât pe Mine nu este 
vrednic de Mine; cel ce iubeşte pe fiu ori pe fiică mai mult decât pe Mine nu este 
vrednic de Mine. 


Lasă-l pe tată să spună iubeşte-mă! Lasă pe mamă să spună iubeşte-mă! La acestea 
voi spune, Taci! De ce, ceea ce cer nu cer pe drept? N-ar trebui să răsplătesc cu 
ceea ce am primit? Tatăl va spune: Eu te-am crescut. Mama va spune: Eu te-am 
născut. Tatăl va spune: Te-am educat. Mama va spune: Te-am hrănit... Să 
răspundem tatălui şi mamei când pe drept vor spune: iubeşte-ne, să le răspundem: 
vă vol iubi în Hristos, nu în locul lui Hristos. Veţi fi cu mine în EI, iar fără El cu nu 
voi fi cu voi. Iar ei vor spune: Dar nouă nu ne pasă de Hristos. Şi dacă eu Îl 
preţuiesc pe Hristos mai mult decât pe voi, oare ar trebui să-L pierd pe Cel care m- 
a creat ca să mă supun celor care m-au crescut? 


(Fericitul Augustin, Predica 65 A.5, traducere pentru Doxologia.ro de Lucian 
Filip) 


(Mt. 10, 38) Și cel ce nu-şi ia crucea şi nu-Mi urmează Mie nu este vrednic de 
Mine. 


Cel care îşi poartă crucea este cel care, dacă trebuie, este gata să treacă prin orice 
pericol pentru Dumnezeu, chiar şi prin moarte, decât să se lepede de Hristos: 
Acesta este gata în fiecare zi să fie chinuit din pricina felului său de a vieţui. Chiar 
şi dacă nu suferă nimic asemănător cu moartea Dumnezeu, tot se va milostivi spre 
el. Pentru că este răsplătită intenția, nu fapta. Intenţia vine din alegerea noastră 
liberă, iar fapta este împlinită numai prin harul lui Dumnezeu. Cine ţine la sufletul 
lui, îl va pierde (Mt. 10, 39; Mc. 8, 35; În. 12, 25). Este mai bine să mori pentru 
Dumnezeu şi să trăieşti veşnic, decât să vieţuieşti pentru interesul oamenilor şi să 
suferi moartea cea veşnică. Hristos a murit pentru noi, deşi n-ar fi fost cu putinţă să 
moară dacă n-ar fi vrut şi El aceasta. Cu cât mai mult trebuie să ne dăm viaţa 
pentru EI, noi, cei muritori, chiar dacă nu dorim să fim aşa? Dacă Domnul nostru a 
murit pentru slujitorii săi fără a primi nici o răsplată, este mai echitabil ca un 
slujitor să moară pentru Domnul şi să fie şi răsplătit pe deasupra. 


(Autor necunoscut, Opere incomplete la Matei, Omilia 26, traducere pentru 
Doxologia.ro de Lucian Filip) 


(Mt. 19, 27) Atunci Petru, răspunzând, I-a zis: „lată noi am lăsat toate şi Ţi-am 
urmat Ţie. Cu noi oare ce va fi?” 


Care sunt toate acestea pe care le-ai lăsat, Petre? Este băţul tău de pescuit? 
Năvodul tău? Corabia ta? Talentul tău? Vrei să-mi spui că acestea sunt toate? Da, 
spune el, dar nu o spun ca să mă laud, ci ca prin întrebarea asta să îmbrăţişez pe 
toţi săracii. Deoarece atunci când Domnul a spus: dacă voieşti să fii desăvârşit, du- 
te, vinde averea ta, dă-o săracilor şi vei avea comoară în cer, un sărac ar fi putut 
spune: Cum atunci? Dacă nu am avere, nu pot să mă desăvârşesc? Petru întreabă 
pentru ca tu, săracul, să afli că nu eşti sub nici un fel inferior ucenicilor. Petru 
întreabă nu pentru ca tu să ai şovăieli fiindcă ai fi învăţat aceasta de la el (pentru că 
era încă nedesăvârșit şi fără să fi primit Duhul), ci ca să auzi cuvântul din gura 
Stăpânului lui Petru şi astfel, să crezi. Atunci când vorbim în numele altora, grijile 
lor devin ale noastre şi asta a făcut şi apostolul când a pus această întrebare 
Învăţătorului în numele mulţimii săracilor. 


(Sfântul loan Gură de Aur, Evanghelia după Matei, Omilia 64, traducere pentru 
Doxologia.ro de Lucian Filip) 


(Mt. 19, 28) lar lisus le-a zis: „Adevărat zic vouă că voi cei ce Mi-aţi urmat Mie, 
la înnoirea lumii, când Fiul Omului va şedea pe tronul slavei Sale, veţi şedea şi 
voi pe douăsprezece tronuri, judecând cele douăsprezece seminţii ale lui Israel”. 


În a dărui ceva, Dumnezeu nu laudă darul în sine, ci voinţa şi sinceritatea 
dăruitorului. lartă şi preţuieşte mai mult pe acela care dă mai puţin, dar care dă cu 
sinceritate, decât pe cel care dă mai mult dintr-o cămară mai plină, dar fără prea 
multă dragoste (Mc. 12, 43-44; Lc. 12, 41-44). Astfel, din ceea ce s-a scris despre 
darurile bogaților şi despre cei doi bani ai văduvei aruncaţi pentru săraci (Mc. 12, 
41-44), este clar că acelaşi lucru se petrece cu cei care au lăsat toate cele pe care le 
au pentru dragostea de Dumnezeu, ca să urmeze netulburaţi pe Hristos Dumnezeu. 
Ei vor face toate după cuvântul Său. Cel care împarte o avere mai mare nu este 
primit mai mult decât cel care împarte una mai mică, mai cu seamă dacă aceasta 
mai mică este împărțită din toată inima. Ceea ce Petru şi cu fratele său Andrei au 
lăsat, a fost de o mică valoare, însă amândoi, când au auzit veniţi după Mine şi vă 
vol face pescari de oameni, îndată au lăsat mrejele şi au mers după EI. (Mt. 4, 19- 
20) şi Dumnezeu nu i-a cântărit a fi uşori, pentru că ceea ce făcuseră o făcuseră cu 
o dragoste mare. Dumnezeu ştia că deşi le-ar fi fost dăruite averi nenumărate, ei tot 


nu ar fi fost stăpâniți de ele şi nici dorinţa lor de a urma lui lisus nu ar fi fost 
înfrântă de ele. Aşadar, cei care vor urma Mântuitorului, vor sta pe douăsprezece 
tronuri, judecând cele douăsprezece seminţii ale lui Israel şi vor primi această 
putere la învierea morților. Căci aceasta este regenerarea, o naştere din nou, când 
cerul nou şi pământul nou sunt restabilite pentru cei care se reînnoiesc, şi un Nou 
Testament cu potirul său este oferit. 


(Origen, Comentariu la Matei 15.21-22, traducere pentru Doxologia.ro de 
Lucian Filip) 


(Mt. 19, 28) lar lisus le-a zis: „Adevărat zic vouă că voi cei ce Mi-aţi urmat Mie, 
la înnoirea lumii, când Fiul Omului va şedea pe tronul slavei Sale, veţi şedea şi 
voi pe douăsprezece tronuri, judecând cele douăsprezece seminţii ale lui Israel”. 


Dar ce înseamnă că vor judeca cele douăsprezece seminţii ale lui Israel? Înseamnă 
că le vor afla necuviincioase şi le vor osândi. Căci ei nu vor sta precum nişte juraţi, 
ci exact aşa cum s-a spus că regina de la miazăzi va judeca acel neam (Mt. 12, 42), 
iar ninivitenii îi vor osândi (Mt. 12, 41) la fel vor face şi aceştia. Pentru aceasta, El 
n-a spus neamurile lumii, ci seminţiile lui Israel. Iudeii şi apostolii au fost crescuţi 
în aceleaşi legi, obiceiuri şi sisteme politice. Când iudeii au spus că nu au putut 
crede în Hristos pentru că legea îi împiedica să primească poruncile Lui, El aduce 
în față pe aceşti oameni care au primit aceeaşi lege, dar au crezut şi astfel, 
condamnă pe toţi ceilalţi asemenea iudeilor. Pentru aceasta a spus mai înainte: De 
aceea ei vă vor fi judecători (Mt. 12, 27). 


(Sfântul loan Gură de Aur, Evanghelia după Matei, Omilia 64, traducere pentru 
Doxologia.ro de Lucian Filip) 


(Mt. 19, 28) lar lisus le-a zis: „Adevărat zic vouă că voi cei ce Mi-aţi urmat Mie, 
la înnoirea lumii, când Fiul Omului va şedea pe tronul slavei Sale, veţi şedea şi 
voi pe douăsprezece tronuri, judecând cele douăsprezece seminţii ale lui Israel”, 


În ziua judecății, iudeii vor răspunde: Doamne, nu am ştiut că tu eşti Fiul lui 
Dumnezeu întrupat. Ce om poate vedea comoara ascunsă în țarină (Mt. 13, 44) sau 
soarele ascuns în nori? Cine ar fi crezut că steaua care străluceşte dimineaţa (Apoc. 
22, 16) s-a născut pe pământ? Cine ar fi crezut că femeia care ne-a scos afară din 
Rai şi ne-a oprit să mai intrăm înapoi va deveni prima uşă a Raiului sau că lumina 
va străluci prin ea, cea care a adus întunericul în lume? Aşadar, nu a fost 
împietrirea inimii cea care ne-a condus să Te rănim, ci am fost amăgiţi prin trupul 
Tău. 


Iar voi le veţi răspunde: Şi noi am fost oameni ca şi voi, având un suflet şi o natură 
trupească la fel ca voi şi noi am vieţuit în una şi aceeaşi lume ca şi voi. Am fost 
ameninţaţi de aceleaşi duhuri lumeşti şi ajutaţi de acelaşi Dumnezeu. Mai mult 
decât atât, aţi avut avantajul în faţa noastră că noi eram oameni simpli, păcătoşi şi 
fără ştiinţă de carte, nedeosebiţi în mulțime, în timp ce voi eraţi preoţi, cărturari şi 
învăţători ai oamenilor. Noi, aşa simpli şi păcătoşi, L-am putut recunoaşte. Voi, 
deşi preoți şi cărturari, care aţi ţinut Scriptura înaintea ochilor ca far şi cale de 
urmat, nu L-aţi recunoscut. Chiar şi înainte de a fi martori ai minunilor Sale L-am 
recunoscut cine este. Dar voi, chiar şi după ce aţi fost martori ai puterii Sale, nu L- 
aţi putut cunoaşte? Cum s-a putut întâmpla că aproape întreaga lume L-a ignorat pe 
Cel pe care cei doisprezece L-au cunoscut. Voi n-aţi crezut în EI şi n-aţi cunoscut 
că EI este Fiul lui Dumnezeu. Ce v-a făcut să-L omorâţi, dacă nu aţi găsit nici o 
vină în EI? În noi, bunăvoința ignoranței grosolane a fost ca o făclie. Dar în voi, 
răutatea ştiinţei voastre v-a îmbrăţişat precum întunericul. 


(Opere incomplete la Matei, Omilia 33, traducere pentru Doxologia.ro de Lucian 
Filip) 


(Mt. 19, 29) Şi oricine a lăsat case sau fraţi, sau surori, Sau tată, sau mamă, Sau 
femeie, sau copii, Sau ţarine, pentru numele Meu, înmulţit va lua înapoi şi va 
moşteni viaţa veşnică. 


Ei l-au urmat în spălarea botezului, sfinţirea credinţei, la învierea din morți şi la 
moştenirea veşnică. Pentru aceasta există acea regenerare pe care apostolii au 
primit-o şi pe care legea nu a putut-o oferi. I-a unit pe cele douăsprezece tronuri, 
judecând cele douăsprezece seminţii ale lui Israel, spre slava celor doisprezece 
patriarhi. Celorlalți care L-au urmat în batjocura lumii, le-a promis o plată 
înmulțită. Această răsplată este cea care este umplută de bucurie cerească, ca la 
găsirea oii celei pierdute (Lc. 15, 3-7). Această răsplată înmulțită este cea pe care 
belşugul ţarinii desăvârşite o va da. Această cinste a fost prevăzută şi pentru 
Biserică, în numele Sarei (Fc. 17, 16). Aceasta va fi meritată prin lăsarea legii şi 
credinţa Evangheliei şi astfel EI spune că cei din urmă vor fi cei dintâi pentru că 
cei dintâi vor fi cei din urmă. 


(Ilarie de Poitiers, La Matei 20.4, traducere pentru Doxologia.ro de Lucian 
Filip) 


(Mt. 19, 29) Și oricine a lăsat case sau fraţi, sau surori, Sau tată, sau mamă, Sau 
femeie, sau copii, sau ţarine, pentru numele Meu, înmulţit va lua înapoi şi va 
moşteni viaţa veşnică. 


Înmulţit înseamnă ceea ce este incomparabil mai bun, referindu-ne la viitorul din 
Rai. Când Marcu spune că ia însutit în vremea aceasta (Mc. 10, 30) trebuie să 
înţelegem că vorbind despre bucuriile duhovniceşti care depăşesc de departe pe 
cele pământeşti, atât de mult încât sunt garanţii ale binecuvântărilor viitoare. 


(Teodor din Heracleea, Fragmentul 107, traducere pentru Doxologia.ro de 
Lucian Filip) 


(Mt. 19, 29) Şi oricine a lăsat case sau fraţi, sau surori, Sau tată, sau mamă, Sau 
femeie, sau copii, Sau ţarine, pentru numele Meu, înmulţit va lua înapoi şi va 
moşteni viaţa veşnică. 


Înţelesul cuvintelor este acesta: Cel care pentru Mântuitorul s-a lepădat de cele 
trupeşti, va primi cele duhovniceşti. Unele, spre deosebire de celelalte, vor fi mult 
infinit mai multe, adică cele din urmă. Astfel, apostolul, care a renunţat la casa sa 
şi la pământurile sale, spune şi aceasta: Ca nişte întristaţi, dar pururea bucurându- 
ne; ca nişte săraci, dar pe mulți îmbogăţind; ca unii care n-au nimic, dar toate le 
stăpânesc (2. Cor. 6, 10). 


(Fericitul Ieronim, Comentariu la Matei 3.19.30, traducere pentru Doxologia.ro 
de Lucian Filip) 


(Mt. 19, 29) Şi oricine a lăsat case sau fraţi, sau surori, Sau tată, sau mamă, Sau 
femeie, sau copii, Sau ţarine, pentru numele Meu, înmulţit va lua înapoi şi va 
moşteni viaţa veşnică. 


Ca nimeni să nu creadă că ceea ce s-a spus de către Hristos se aplică doar 
ucenicilor, a extins cuvintele pentru a-i acoperi pe toţi cei care făceau asemenea. 
Restul s-ar putea să nu primească aceleaşi lucruri ca şi ucenicii; dar vor avea în 
schimb părtăşie cu Dumnezeu şi fraternitate cu sfinţii. De fapt, EI se referă la 
bătrânii şi bătrânele Bisericii, care erau aşa cum erau, rude prin dragoste, iubite 
prin fire, care i-au iubit mai mult decât propriile rude după sânge. Ei au primit şi 
bani de la aceştia, pentru a-i cheltui după trebuinţă, în timp ce comorile viitoare 
erau date deoparte pentru ei. În locul câmpurilor lor ei vor primi paradisul. Vor 
primi lerusalimul cel de sus, mama primului lor născut în locul caselor zidite din 
piatră. 


(Sfântul Chiril al Alexandriei, Fragmentul 221 traducere pentru Doxologia.ro de 
Lucian Filip) 


(Mt. 19, 30) Şi mulți dintâi vor fi pe urmă şi cei de pe urmă vor fi întâi. 


Sinagoga a fost prima care a fost chemată la mântuire, dar s-a pierdut printr-o lipsă 
a credinţei. Apoi Biserica, crescând în casa tatălui său, adică legea, din slăbiciunea 
păcatelor sale, a alergat la Hristos şi şi-a depăşit lipsa puterilor cu credinţa. 
Biserica a luat de la sinagogă harul care a trecut mai departe. Dar sinagoga, 
condusă mai mult de zel decât de credinţă, a văzut că Biserica nu numai că a fost 
curăţită de boala sa, ci a şi fost făcută fiică a lui Dumnezeu primind Sfântul Duh, 
prin care a venit la Hristos. Precum şi apostolul spune: prin căderea lor, neamurilor 
le-a venit mântuirea, ca Israel să-şi întărâte râvna faţă de ele (Rom. 11, 11). Astfel, 
sinagoga, care a fost chemată prima, a fost a doua care a crezut. Biserica, cea care a 
fost cea de-a doua chemată, a primit primul loc de mântuire împreună cu 
Dumnezeu. 


(Opere incomplete la Matei, Omilia 33, traducere pentru Doxologia.ro de Lucian 
Filip) 


Părintele Ilie Cleopa - Despre cinstirea Sfinţilor şi a Îngerilor 


Minunat este Dumnezeu întru Sfinţii Săi, Dumnezeul lui Israel (Psalm 67, 36) 


lubiţi credincioşi, aţi auzit în Sfânta şi dumnezeiască Scriptură zicându-se: Prin 
sfinţii care Sunt pe pământul Lui, minunată a făcut Domnul toată voia întru 
dânşii (Psalm 15, 3). Tocmai de aceea, noi, creştinii ortodocşi, cinstim pe sfinţii lui 
Dumnezeu, ştiind că Dumnezeu săvârşeşte în chip minunat voile Sale cu dânşii. 
Trebuie de la început să vă spun că Biserica Ortodoxă face deosebire între 
şi 

, care slujesc la mântuirea sufletelor noastre. La 
aceasta ne învaţă şi Sfântul Apostol Pavel zicând: Îngerii nu sunt oare toţi duhuri 
slujitoare, trimişi ca să slujească pentru cei ce vor fi moştenitorii mântuirii? 
(Evrei 1, 14). lar scopul cultului sfinților este de a lăuda pe Dumnezeu prin ei, 
după mărturia Sfintei Scripturi care ne îndeamnă la aceasta zicând: Lăudați pe 
Dumnezeu întru Sfinţii Lui (Psalmi 159, 1). 


Aşadar, noi cinstim pe sfinți şi aducem laudă lui Dumnezeu direct şi indirect. 
Mântuitorul nostru lisus Hristos ne arată că cine cinsteşte pe sfinţi, pe EI Îl 
cinsteşte, căci a zis: Cine vă primeşte pe voi, pe Mine Mă primeşte (Matei 10, 40). 
Noi venerăm pe Sfinţi, pentru că ei sunt prieteni ai lui Dumnezeu, după mărturia 
Mântuitorului care a zis către sfinţii Săi ucenici: Voi sunteți prietenii Mei (loan 15, 
14). Şi în alt loc al dumnezeieştii Scripturi ni se arată că sfinţii sunt prietenii lui 


Dumnezeu, zicând: A crezut Avraam lui Dumnezeu şi i s-a socotit lui spre 
dreptate şi prietenul lui Dumnezeu s-a chemat (lacob 2, 23; Romani 4, 3; Facere 
15, 6; Psalmi 138, 17; Isaia 41, 8). 


Noi cinstim pe Sfinţii lui Dumnezeu şi cerem ajutor lui Dumnezeu prin ei, căci: 
Sfinţii vor judeca lumea (| Corinteni 6, 2). Prin sfinţi nu înţelegem pe cei ce se 
numesc creştini doar cu numele; ci pe cei care s-au desăvârşit prin fapte bune şi au 
urmat întru totul lui Hristos. Căci Mântuitorul numai Apostolilor şi celor asemenea 
lor a zis: Adevărat grăiesc vouă, că voi cei ce aţi urmat Mie, la înnoirea lumii, 
când Fiul Omului va şedea pe scaunul slavei Sale, veţi şedea şi voi pe 
douăsprezece scaune, judecând cele douăsprezece seminţii al lui Israel (Matei 
19, 28). 


Cinstim pe Sfinţii lui Dumnezeu căci ei, prin puterea lui Dumnezeu, fac minuni 
mari preaslăvite, după cum au făcut Moise, Ilie, Daniel, Sfinţii Apostoli Petru, 
Pavel, loan Evanghelistul şi toți ceilalți apostoli şi sfinţi despre ale căror fapte şi 
minuni arată Sfânta Scriptură şi Sfânta Tradiţie a Bisericii lui Hristos. 


Cinstim pe Sfinţi şi le cerem ajutor în necazuri căci ei se roagă pentru noi şi 
rugăciunea lor este primită de Dumnezeu. Ascultă ce zice Dumnezeu lui 
Abimelec, regele Gherarei, când acesta, din neştiinţă, voia să ia de soție pe soţia lui 
Avraam: Dă înapoi femeia omului aceluia, că este prooroc şi se va ruga pentru 
tine, şi vei fi viu. lar de nu o vei da înapoi, Să ştii bine că ai să mori şi tu şi toţi ai 
tăi (Facere 20, 7). 


Auzi ce zice Dumnezeu către Elifaz Temaniteanul şi cei doi prieteni ai lui, care 
supăraseră pe sfântul şi dreptul lov: Acum luaţi şapte viței şi şapte berbeci şi 
duceţi-vă la robul Meu lov şi aduceţi-le pentru voi ardere de tot; iar robul Meu 
10v Să se roage pentru voi. Din dragoste pentru el voi fi îngăduitor, ca să nu Mă 
port cu voi după nebunia voastră, întrucât n-aţi vorbit despre Mine aşa de drept 
cum a vorbit robul Meu Iov. Şi au făcut cum le spusese Domnul, şi Domnul a 
primit rugăciunea lui lov (lov 42, 8-9). 


Iată ce zice Sfântul Apostol Pavel: Mulţumesc Dumnezeului meu, ori de câte ori 
îmi amintesc de voi, căci pururea în toate rugăciunile mele, mă rog pentru voi 
toţi, cu bucurie (Filipeni 1, 3-4). Altă dată zice: Mulţumim lui Dumnezeu 
totdeauna pentru voi toţi şi vă pomenim în rugăciunile noastre, aducându-ne 
aminte neîncetat înaintea lui Dumnezeu şi Tatăl nostru de lucrul credinţei 
voastre (1 Tesaloniceni 1, 2-3). În alt loc iarăşi zice: Pentru aceasta ne şi rugăm 
pururea pentru voi, ca Dumnezeul nostru să vă facă vrednici de chemarea Sa (UI 


Tesaloniceni 1, 11). Şi iarăşi: Nu încetez a mulțumi pentru voi, pomenindu-vă în 
rugăciunile mele ca Dumnezeu... să vă dea vouă duhul înţelepciunii... (Efeseni |, 
16-17). Sau: Aceasta şi cerem în rugăciunea noastră: desăvârşirea voastră (Il 
Corinteni 13, 9). Acelaşi Apostol Pavel îi scrie şi lui Timotei: Mulţumesc lui 
Dumnezeu, pe Care Îl slujesc, ca şi strămoşii mei, într-un cuget curat că te 
pomenesc neîncetat, zi şi noapte, în rugăciunile mele (Ul Timotei 1, 3). 


Deci, fraţii mei, câtă datorie avem noi de a cinsti şi a ne ruga sfinților şi îngerilor, 
dacă ei sunt prietenii lui Dumnezeu (loan 15, 14), cetăţeni ai casei lui Dumnezeu 
(Efeseni 2, 19), slugi ale lui Dumnezeu (II Timoteni 1, 3); Psalmi 102, 21; 103, 5; 
Luca 16, 22; Evrei 1, 7) şi au putere de la Dumnezeu ca să facă mari şi 
înfricoşate minuni (Ieşire 7, 10; Evrei 11,29; 11, 35; Luca 9, 1-2). 


zămislirea şi naşterea Mântuitorului (Matei 1, 20-21; 
Luca 1, 30); Învierea Domnului (Matei 28, 5-7); Înălțarea la cer şi a doua venire 
(Fapte 1, 11), zămislirea Sfântului loan Botezătorul (Luca 1, 13-17) şi alte 
nenumărate taine ale lui Dumnezeu către neamul omenesc. 


Sfinții Şi îngerii, se roagă pentru noi (Leşire 32, 31-32); aud rugăciunile noastre 
(II Petru 1, 15; Daniel 10, 11; Luca 16, 27); duc rugăciunile noastre înaintea lui 


Dumnezeu pentru noi (Apoc. 5, 8-14). 


Sfinţii au posibilitatea în cer de a sluji la Dumnezeu pentru oameni şi a contribui 
la mântuirea acestora. Acest lucru ni-l arată luminat dumnezeiasca Scriptură, 
zicând: Și când a luat cartea, cele patru fiinţe şi cei douăzeci şi patru de bătrâni 
au căzut înaintea Mielului, având fiecare alăută şi cupe de aur pline cu tămâie, 
care sunt rugăciunile sfinţilor (Apocalipsă 5, 8). 


Aşadar, fraţii mei, prea întunecat la minte şi prea orbit la înţelegere să fie cineva 
ca să nu înţeleagă cât de mare este datoria noastră, a creştinilor, de a ne ruga, de 
a cinsti şi de a chema în ajutor pe sfinţii şi îngerii lui Dumnezeu, în rugăciunile 
noastre care le facem zi şi noapte înaintea lui Dumnezeu. 


Să punem o întrebare. Este cunoscut numărul sfinţilor? Dar al îngerilor? Nimeni 
nu ştie numărul sfinților şi al îngerilor. Despre numărul lor spune Sfânta Scriptură: 
Număra-voi pe ei şi mai mult decât nisipul se vor înmulţi (Psalm 138, 18). 
Arătând şi stăpânirea lor asupra diavolilor şi a patimilor zice: Foarte s-a întărit 
stăpânirea lor". Necunoscut este şi numărul îngerilor lui Dumnezeu cum ne arată 
Sfânta Scriptură: Cine poate să numere oştile sale? (lov 25, 3, Psalm 67, 18; 
Daniel 7, 10). 


Dacă poate mult rugăciunea Stăruitoare a unui drept care se lucrează (lacob 5, 
16), oare cât poate rugăciunea milioanelor de sfinţi înaintea lui Dumnezeu, care 
L-au mărturisit înaintea oamenilor şi şi-au pus sufletul pentru El? Dacă numai 
un prieten al lui Dumnezeu, Avraam, a avut atâta trecere la Dumnezeu, ca să 
mijlocească pentru Lot, nepotul său, împreună cu cei din Sodoma şi Gomora 
(Facere 18, 30-33; 19, 1-28) apoi câtă trecere au înaintea lui Dumnezeu toți 
sfinţii care L-au iubit, I-au Slujit şi şi-au pus sufletul pentru dragostea Lui? 


De aceea, fericiţi şi de trei ori fericiţi sunt acei creştini care cinstesc pe Sfinţii lui 
Dumnezeu, le cer ajutor în rugăciuni şi îi pun mijlocitori către Dumnezeu în 
această viaţă de pe pământ. De asemenea, amar de acei creştini rătăciţi de la 
adevărata credinţă, care nu cinstesc şi nu pun rugători pe sfinți şi pe îngeri către 
prea veşnicul şi înduratul Dumnezeu. Unii ca aceştia vor avea multă ruşine şi 
amară durere când va veni Mântuitorul nostru lisus Hristos, înconjurat de toţi 
îngerii şi sfinţii Lui, ca să judece viii şi morţii şi să răsplătească fiecăruia după 
faptele sale (Zaharia 14, 5; Matei 16, 27; Psalmi 61, 11; 27, 6; Proverbe 24, 12; 
Romani 2, 6; leremia 17, 10; 32, 19; Înţelepciunea lui Sirah 17, 18; Matei 25, 31). 


Iubiţi credincioşi, Biserica Ortodoxă cinsteşte în chip deosebit pe sfinţi şi îngeri, 
rânduindu-le în calendar câte o zi anuală de prăznuire, Slujbe speciale la 
biserică, rugăciuni şi icoane pictate cu chipul şi numele lor. Celor mai renumiți 
dintre sfinţi, precum: 


Slujba lor este mai bogată, cu priveghere, cu litie şi acatist, iar sărbătorile lor se 
prăznuiesc cu multă evlavie. În numele sfinţilor mari se zidesc biserici, devenind 
astfel protectorii acestor locaşuri şi localități. De asemenea, majoritatea 
credincioşilor noştri poartă nume de sfinţi, pe care le primesc din botez şi sunt 
încredințaţi de mici în grija sfinților respectivi, cărora le cer ajutor în toate 
încercările vieţii. 


Dar, întrucât o mare parte din sfinţi şi cuvioşi au rămas necunoscuţi, nefiind trecuţi 
în vechile sinaxare şi martirologii creştine, Biserica Ortodoxă a rânduit ca o dată pe 
an, prima Duminică după Rusalii să fie închinată în cinstea tuturor sfinţilor, 
cunoscuţi şi necunoscuţi, de la Hristos până astăzi. Această cinstire comună a 
tuturor sfinţilor o săvârşim în Duminică de astăzi, denumită "Duminica tuturor 
Sfinţilor". Între aceştia, se cinstesc mai multe sute de sfinţi şi cuvioşi români, cei 
mai mulți necunoscuți. 


După ce am arătat la început de ce trebuie să cinstim pe sfinţi, să vedem acum cine 
poate fi cinstit ca sfânt? 


> Astfel unii aveau cea mai înaltă rugăciune 
creştină. 
> Alţii aveau al 
şi 
> Alţi sfinţi se învredniceau de văzute, ca: vindecarea 
bolilor, cunoaşterea celor viitoare, înţelegerea gândurilor, izgonirea 
duhurilor necurate. 


Incă şi după mutarea din trup moaştele lor rămân întregi, nestricate şi fac 
vindecări miraculoase cu cei bolnavi. De aceea moaştele sfinţilor sunt venerate 
de credincioşi, care primesc sănătate, binecuvântare şi ajutor. 


Deci sfinţi pot fi cei care au dreapta credinţă, care duc pe pământ viaţă cu totul 
sfântă, cei care iubesc desăvârşit pe Dumnezeu şi pe oameni, cei care se roagă 
neîncetat cu adânc de smerenie şi sunt gata să-şi dea şi viaţa pentru Biserică. 


Semne ale sfinţeniei sunt darurile facerii de minuni. 


ÎN a 


iar prin sate şi oraşe se află numeroşi creştini care le poartă numele şi biserici 
înălțate în cinstea lor. 


Sfinţii în Biserica Ortodoxă se împart în mai multe cete, şi anume: 
» care au vestit Evanghelia lui Hristos pe pământ; 
Vechiului Testament; 
a toată lumea, care au apărat Biserica şi 


» 
» 
dogmele credinţei ortodoxe; 
» fe esa adică a celor ce şi-au vărsat sângele pentru dreapta 
» 


credinţă în Hristos; 


adică a sfinţilor călugări şi sihaştri purtători de 
Dumnezeu, care s-au nevoit prin mânăstiri prin peşteri şi pustietăţi, în post 
şi neîncetată rugăciune. 
> Ultima ceată este ceata fericiţilor şi a tuturor drepțilori care au bineplăcut 
lui Dumnezeu pe pământ, ca orfani, văduve, copii nevinovaţi, călugări şi 


preoți evlavioşi, credincioşi dreptmăritori, care au răbdat cu bărbăţie 
necazurile, bolile şi ispitele vieţii pământeşti. 


Dar cei mai sfinţi în împărăţia lui Dumnezeu sunt: Preasfânta Născătoare de 
„ care se bucură de un cult deosebit de 
supravenerare, şi 


După învățătura şi iconografia ortodoxă, 


Toţi sfinţii din cer cunoscuţi şi necunoscuţi, împreună cu cetele îngerilor 
cereşti, formează în cer biserica biruitoare. Iar totalitatea credincioşilor 
dreptmăritori de pe pământ, care se luptă cu ispitele de tot felul ce vin de la 
diavolul, de la lume şi de la trup, formează aşa numita 


După cuvântul Mântuitorului: Bucurie mare se 
face în cer pentru un păcătos ce se pocăieşte! (Luca 15, 10), trebuie să înţelegem 


cât de mult se bucură sfinţii toţi şi îngerii pentru fiecare păcătos care se pocăieşte. 


Dar să vorbim câteva cuvinte şi despre sfinţii români care au odrăslit pe pământul 
țării noastre din primele secole creştine şi până în zilele noastre. 


Deşi se afirmă că Biserica Ortodoxă Română nu a canonizat oficial, de-a lungul 
istoriei sale, decât foarte puţini sfinţi locali, din cauza vitregiei veacurilor, 
reamintim că la noi, mai întâi poporul şi credincioşii canonizau pe sfinţi şi îi 
cinsteau după cuviinţă, iar Biserica îi recunoştea mai târziu de la sine. Însă trebuie 
să ştim că avem şi noi, din mila lui Dumnezeu, destui sfinţi, preoți aleşi, ierarhi 
purtători de Hristos, voievozi apărători ai creştinismului, în frunte cu Ştefan cel 
Mare, şi mulţi oşteni martiri, care s-au jertfit pentru a apăra credinţa ortodoxă pe 
pământul ţării noastre. 

De la primii episcopi sfinţi ai Tomisului din secolul al IV-lea, până la [55 


canonizaţi în anii 1955-1956; de la 
din secolul IV, descoperiți în anul 1971 la Niculiţel-Dobrogea, până la 

„ tăiaţi cu sabia 
pentru Hristos la 15 august 1714; de la primii cuvioşi călugări din Dobrogea şi 


Munţii Buzăului, începând cu III (c. 360 - c. 435), până la 


III (1060) și descoperit în mai 
1968 în incinta Mânăstirii Neamţ şi (1794), recent 


canonizat, constatăm că avem sute şi sute de sfinți autohtoni, mulţi necunoscuţi de 
noi, care sunt scrişi în calendarul sfinţilor din cer şi se roagă lui Dumnezeu pentru 
noi toţi. 


Iubiţi credincioşi, Biserica lui Hristos este Biserica sfinţilor şi a martirilor. Ea a 
fost întemeiată pe jertfa Domnului de pe Cruce, pe învăţătura Apostolilor şi pe 
sângele a peste zece milioane de martiri. Biserica dintotdeauna a născut sfinți, a 
fost slujită de sfinţi. Biserica şi astăzi cere sfinţi, păstori cât mai sfinţi şi credincioşi 
cu viaţă sfântă. 


Dintre aceştia facem parte şi noi. Dar ca fii ai lui Dumnezeu după har şi fii ai 
Bisericii luptătoare de pe pământ, suntem datori să fim "următori lui Hristos", să 
trăim duhovniceşte pe pământ, să ne facem vrednici de Impărăţia Cerurilor. 


ne putem mântui, dacă nu imităm după putere viaţa sfinţilor. Adică smerenia 
cuvioşilor, bărbăţia mucenicilor, rugăciunea sihaştrilor, sfinţenia drepţilor, curajul 
şi statornicia în credinţă a înaintaşilor, răbdarea părinţilor care ne-au născut, 
blândeţea mamelor care ne-au crescut. 


Să râvnim cu stăruinţă acestor mântuitoare virtuţi creştine. Noi nu ne socotim 
sfinţi, dar trăim şi ne mântuim în Biserica sfinţilor. Ei ne sunt părinţi, rugători, 
ajutători în necazuri şi modele de urmat. Să părăsim mândria, răutatea şi necredinţa 
care ucid sufletul şi să cerem ajutorul tuturor sfinților din cer, în frunte cu Maica 
Domnului, pe care îi cinstim astăzi. Ei aveau totul curat şi sfânt: şi trupul, şi 
mintea, şi cuvântul, şi simţurile, şi sufletul. De aceea făceau minuni, de aceea 
izgoneau diavolii, de aceea trupurile lor rămân nestricate şi vindecă mulţi bolnavi. 


Deci, să ne pocăim de păcate, să imităm pe sfinţi, să ducem viaţă curată şi să le 
cerem întotdeauna ajutorul prin această scurtă rugăciune: 


Sfântul loan Gură de Aur - Cuvânt la Duminica tuturor Sfinţilor (1) 


Troparul: Cu sângele mucenicilor Tăi, celor din toată lumea, ca şi cu porfiră şi 


vison Biserica Ta fiind împodobită, printr-înşii strigă către Tine, Hristoase Dumne- 
zeule: poporului Tău trimite-i îndurările Tale, pace obştii Tale dăruieşte şi sufle- 
telor noastre mare milă. 


La cuvintele apostolului: „Și nu numai atât, ci ne lăudăm, şi în suferinţe ” (Ro- 
mani 5, 3) 


Este o muncă grea pentru /ucrătorul de pământ a conduce plugul, a trage brazdele, 
a arunca sămânţa, a suferi vremea rea şi frigul, a abate de la ogor apa cea de prisos, 
a săpa canale prin mijlocul ogorului şi a fâneţelor. Dar această muncă obositoare şi 
foarte grea i se face uşoară şi suferită când priveşte cu duhul semănăturile cele 
înverzite, secera cea ascuţită, aria cea plină de snopi şi bucuria cu care se aduc 
acasă roadele coapte. 


Tot aşa corăbierul cutează a se arunca în valurile sălbatice, nu se teme de furtună 
şi de marea cea foarte adeseori vuitoare, rabdă vânturile cele nestatornice, valurile 
cele grozave ale mării şi durata cea lungă a călătoriei pe mare. Toate acestea le 
rabdă şi le suportă, căci gândeşte la povara mărfurilor, la limanuri şi la pieţele de 
comerţ, şi vede cu duhul înaintea sa câştigul cel nemăsurat pe care-l nădăjduieşte. 


De asemenea, ostaşul suferă cu bărbăţie rănile, nu se teme de armă, rabdă foamea 
şi frigul, marşurile lungi şi toate primejdiile bătăliei, gândind la biruinţă, la 
semnele triumfale şi la cununa biruinţei, pe care nădăjduieşte să o dobândească. 


Dar ce zic eu acestea şi la ce trebuiesc toate aceste exemple? Eu am voit să mă 
folosesc de acestea, pentru ca să vă îndemn să ascultați cu sârguinţă cuvântul lui 
Dumnezeu, şi să vă faceţi râvnitori şi osârdnici la fapta cea bună. Căci dacă cei mai 
sus numiţi, lucrătorul de pământ, corăbierul şi ostaşul, cu linişte suferă greutățile 
pentru nădejdea şi privirea la lucrurile viitoare, deşi acelea sunt numai nişte lucruri 
care se sfârşesc odată cu viaţa pământească, cu cât mai vârtos sunteţi voi datori să 
ascultați fără obosire învăţătura cea dumnezeiască şi să luptaţi pentru viaţa cea 
veşnică, să răbdaţi cu tărie de suflet toate ostenelile şi greutăţile? Nădejdea ce o 
au aceia se întinde numai la nişte bunuri pământeşti, şi acestea foarte nesigure. Ba 
încă adeseori ei mor, fără de a fi putut vedea împlinirea aşteptărilor lor; e1 se 
bucură de nădejdile lor, dar adeseori nu dobândesc nimic, deşi au răbdat tot felul 
de supărări. 


Lucrătorul de pământ, de pildă, după toate ostenelile şi luptele sale, tocmai când 
gândea să-şi ascute secera şi să înceapă secerişul, trebuie să se întoarcă acasă cu 
mâinile deşarte, căci grâul s-a pălit, sau l-au stricat lăcustele, ori o ploaie peste 
măsură, sau a venit altă nenorocire de la vremea cea rea. El a întrebuințat toată 
osteneala şi a făcut tot lucrul, însă nu gustă roadele nădejdii sale. 


La fel se întâmplă adeseori corăbierului, încă de mult se bucura de încărcătura sa 
cea mare şi scumpă, cu multă satisfacere dezvelea vâslele şi naviga pe marea cea 
întinsă. Acum este aproape a intra în liman, dar deodată se izbeşte de un mal sau de 
un şir de stânci ascunse sub apă, sau i se întâmplă altă nenorocire neprevăzută şi 
pierde toată încărcătura, ba încă adeseori abia poate el însuşi cu trupul gol a scăpa. 


Tot aşa soldatul, poate că a rezistat la sute de bătălii şi a biruit pe vrăjmaşi, dar se 
întâmplă ca în momentul biruinţei celei hotărâtoare el să-şi piardă viaţa, şi toate 
ostenelile şi zbuciumările lui să fi fost zadarnice. 


nu pier împreună cu moartea, ci 
ee ete ej şi nu se pot zădărnici aici de vremea cea rea, nici de nenorociri 
neaşteptate, şi nici chiar de moarte. Astfel, împlinirea nădejdii noastre şi marea 


răsplătire cea viitoare ne luminează chiar în mijlocul nenorocirii. De aceea zice 
Sfântul Pavel: „Și nu numai atât, ci ne lăudăm şi în suferinţe” (Romani 5, 3). 


Vă rog să nu trecem fără atenţie peste aceste cuvinte, ci fiindcă vorba noastră a 
intrat în limanul marelui cârmaci Pavel, să ne oprim cu plăcere la gândirea asupra 
graiurilor sale, care deşi sunt scurte, totuşi cuprind multă învăţătură înţeleaptă. Ce 
înseamnă aceasta, şi ce voieşte el să înţelegem, când zice: „Și nu numai atât, ci ne 
lăudăm şi în suferinţe”? 


LR arată că a'vorhitînainte ae ante vunuri, ia care 


acum adaugă avantajul pe care îl avem din suferinţe. De aceea a zis el: „Şi nu 
numai atât, ci ne lăudăm şi în suferinţe”. Dar pentru ca să înţelegem mai bine 
aceste cuvinte, aveţi puţină răbdare, ca să vorbim despre aceasta mai cu de- 
amănuntul. 


Când învăţătura cea dumnezeiască s-a propovăduit de către Apostoli şi ei s-au dus 
în toate laturile lumii spre a răspândi cuvântul despre cucernicie, când ei se sileau a 
stârpi rătăcirea din rădăcină, respingeau aşezămintele închinătorilor la idoli, 
războiau toată răutatea, curăţeau pământul, răsturnau capiştile idoleşti, altarele şi 
sărbătorile păgâneşti, şi în locul acestora învățau a cunoaşte pe Unul Adevăratul 
Dumnezeu, deşteptau nădejdea la viaţa din cealaltă lume şi grăiau despre Tatăl, 
Fiul şi Duhul Sfânt, răspândeau învăţătura cea înţeleaptă despre înviere şi 
vesteau împărăţia cerească, atunci, din această pricină, a izbucnit un război 
cumplit şi înspăimântător, cel mai grozav dintre toate. Mare zgomot, larmă şi 
răscoală era în toate cetăţile şi satele şi casele, în locurile cele locuite şi în pustie, 
pentru că se stricau obiceiurile cele vechi, păgâneşti, se răsturnau prejudecățile cele 
de mult timp înrădăcinate şi se introduceau învățături noi, de care mai înainte 
nimeni nu auzise, împotriva acestei învățături s-au alarmat domnii, iar împărații cei 
puternici ai pământului s-au aprins de mânie, oamenii simpli s-au tulburat, toate 
locurile publice clocoteau de zgomot, scaunele judecătoreşti s-au înfuriat, săbiile s- 
au scos din teacă, armele s-au apucat şi legile s-au mâniat. Pedepsele, muncile, 
schingiuirile şi tot ce omului 1 se pare groaznic amenințau. 


Precum este marea când se tulbură şi este îngreunată cu grozavele sfărâmări de 
corăbii, aşa era atunci starea lumii. Tată] se lepăda de fiul său pentru credinţa cea 
sfântă, mama se despărțea de fata sa şi fratele de frate, stăpânul se înfuria asupra 
slugii, toată firea era răsculată, şi nu a izbucnit numai un război civil, ci luptă şi 
război în fiecare casă, în fiecare familie. Căci cuvântul Domnului pătrundea ca o 
sabie, şi despărțind mădularele bolnave de cele sănătoase, pricinuia pretutindeni 
dezbinare şi luptă şi aducea mii de lupte şi prigoniri asupra credincioşilor. De 
aici a urmat că unii au fost aruncaţi în temniţă, alţii târâți la judecători, iar alţii erau 
duşi la moarte. Unora li se răpeau bunurile şi averea, alţii se trimiteau în surghiun, 
alții erau căzniți. Ticăloşia şi nenumărate nenorociri cădeau asupra lor mai 


numeroase decât zăpada în zilele cele tulburi ale iernii; înlăuntru era lupta, afară 
frica de prieteni şi de Străini, şi chiar de cei cu care erau legaţi prin legătura firii şi 
a sângelui. 


Acestea le-a văzut Sfântul Pavel, acest mare Apostol al lumii, acest învăţător al 
adevărurilor cereşti. Necazurile erau de faţă, înaintea mâinilor şi a ochilor săi. 
Bunurile erau numai nădăjduite şi făgăduite, adică împărăţia cerească, învierea şi 
îndulcirea de bunurile care covârşesc cu mult toată gândirea şi toată vorba. 


Dimpotrivă, cuptoarele cele înfocate, uneltele de schingiuire, sabia, pedeapsa de tot 
felul şi uciderea erau nu numai aşteptate, ci şi simţite. lar cei care trebuiau să se 
lupte contra tuturor acestora abia se lepădaseră de altarele şi de statuile idolilor, de 
desfrânări, de îmbuibare şi de desfătare şi se întorseseră la creştinătate; încă nu 
erau obişnuiţi cu gândirea cea înaltă despre viaţa cea veşnică, ci erau încă lipiţi de 
lucrurile cele de faţă, şi pentru aceea era de temut că mulţi vor fi mici la suflet şi 
vor cădea, când ei în toate zilele vedeau prigonirea. 


Vezi, acum ce face înţelepciunea lui Pavel, care s-a învrednicit de la Dumnezeu 
de taine negrăite! EI necontenit le vorbea de cele viitoare, le înfăţişa premiul 
luptei, le arăta cununile de biruinţă, îi întărea şi îi îmbărbăta prin nădejdea 
bunătăţilor celor veşnice. Şi cum grăieşte el? „Eu socotesc că pătimirile vremii de 
acum nu Sunt vrednice de mărirea care ni se va descoperi” (Romani 8, 18). Prin 
aceasta el vrea să zică: „Ce-mi vorbeşti mie de răni, de grămezile de lemne aprinse, 
de călăi, de pedeapsă, de foame, de pierderea averii, de sărăcie, de temniţă şi de 
legături? Adu aici tot ce vrei, tot ce oamenilor li se pare grozav şi totuşi nu ai putea 
numi nimic care să poată preţui cununile şi răsplătirile acelea. Toate aceste pătimiri 
încetează cu viaţa aceasta, iar răsplătirile cele veşnice nu au sfârşit. Cele dintâi sunt 
vremelnice şi trecătoare, cele din urmă netrecătoare şi veşnice. Aceasta învaţă 
Pavel şi în alt loc, zicând: „Necazul de acum este trecător şi uşor” (IL Corinteni 4, 
17). 


Aşadar, el le declară neînsemnate, după mărime şi fel, şi micşorează frica greutăţii 
lor prin scurtimea timpului. Căci chiar dacă nenorocirile, după firea lor, ar fi grele 
şi nesuferite, totuşi greutatea lor slăbeşte prin scurtimea timpului, căci necazul 
nostru de acum, cel uşor şi trecător, ne aduce o slavă veşnică, care covârşeşte totul, 
neprivind la cele văzute, ci la cele nevăzute, „căci cele văzute sunt trecătoare, iar 
cele nevăzute veşnice” (Il Corinteni 4, 17-18). 


Dar poate va zice cineva că toate aceste bunuri sunt numai nădăjduite, iar omul cel 
mic la suflet şi greoi nu se atrage, precum se cuvine, prin arătarea acestor bunuri, ci 


caută să găsească chiar în viaţa de acum mângâiere şi odihnă. De aceea, acest 
înțelept învăţător, Pavel, nu ia temeiuri de mângâiere numai din cele viitoare, ci 
încă şi din viaţa de acum. Mai întâi numără toate bunurile ce s-au săvârşit pe fața 
pământului şi pe care cineva nici nu le nădăjduia, dar de care se indulceşte. lar 
aceste bunuri prezente sunt cea mai mare şi mai sigură dovadă pentru cele pe care 
noi încă le nădăjduim. 


Însă în ce se cuprind acele bunuri, cărora noi ne-am şi făcut părtaşi? Întru 
aceea, zice Apostolul Pavel, că Dumnezeu a dat pe Fiul Său, pe Fiul Său cel Unul- 
Născut şi iubit, pentru noi, robii cei prihăniţi, şi pe noi cei îngreuiaţi cu nenumărate 
păcate şi apăsaţi de povara cea mare a nelegiuirilor, nu numai ne-a izbăvit de păcat, 
ci încă ne-a prefăcut în drepţi. Fără a pune asupră-ne ceva greu şi ostenitor, ci 
numai cerând de la noi credinţă, ne-a făcut drepți şi sfinţi, ne-a declarat fii ai lui 
Dumnezeu, moştenitori ai împărăției cerului şi împreună-moştenitori ai lui 
Hristos; ne-a făgăduit învierea, nestricăciunea trupului, petrecerea cu îngerii, o 
fericire care covârşeşte toată gândirea — locuinţa în cer. Ne-a făgăduit legătura 
cu Însuşi Dumnezeu, a revărsat aici jos harul Sfântului Duh peste noi şi ne-a 
slobozit de sub stăpânirea diavolului şi a duhurilor rele; a stârpit păcatul, a 
ridicat blestemul, a sfărâmat porţile iadului, a deschis iarăşi raiul şi a trimis nu 


un înger sau arhanghel, ci pe propriul Său Fiu, spre a ne face fericiţi, precum a 
vestit prin gura proorocilor: ,, 


mântuit” (Isaia 63, 9). 


Iar toate acestea, adică sfinţirea şi îndreptarea noastră încă de aici, şi numai prin 
credinţă, trimiterea Unuia-Născut, a Fiului lui Dumnezeu, din cer pentru noi, 
darea pentru noi de către Tatăl a Fiului Său cel preaiubit, primirea Sfântului Duh, 
dobândirea unor haruri atât de bogate şi a unor binefaceri atât de multe, nu sunt, 
oare, toate acestea mai preţioase decât miile de cununi şi de bunuri cărora avem 
a ne face părtaşi? După ce Pavel a arătat toate acestea în puţine cuvinte, iarăşi 
vine a vorbi despre nădejde. După ce a zis: „Deci, fiind îndreptaţi din credinţă, 
avem pace cu Dumnezeu, prin Domnul nostru lisus Hristos, prin Care am avut 
şi apropiere, prin credinţă, la harul acesta, în care Stăm, şi ne lăudăm întru 
nădejdea slavei lui Dumnezeu” (Romani 5, 1-2), el adaugă îndată: „Noi ne 
lăudăm şi în suferinţe”. 


Aşadar, după ce a spus ceea ce se săvârşise, că ne-am îndreptat, şi că Fiul lui 
Dumnezeu a murit pentru noi şi prin El avem apropiere la Tatăl, şi ne-am făcut 
părtaşi harului şi darurilor Lui, şi că ne-a slobozit din păcate, şi după ce a pomenit 
de bunurile cele viitoare, adică de „slava cea viitoare cu care noi ne lăudăm”, 


totuşi, observă că această nădejde nu este de ajuns spre a trezi pe cei mici la suflet 
şi a-i îmbărbăta. 


Socoteşte acum înţelepciunea Sfântului Pavel. Chiar din lucrurile care par a întrista 
pe ascultători, a-i tulbura şi a-i nedumeri, tocmai dintr-acelea el împleteşte cununi 
de mângâiere şi de laudă. Căci după ce a enumerat toate acestea, zice: „Eu însă 
socotesc binefaceri nu numai cele înşirate până acum, că noi ne-am Sfinţit şi ne- 
am îndreptat prin Fiul lui Dumnezeu, că noi ne-am îndulcit de harul lui 
Dumnezeu, ne-am slobozit din păcat, că ni s-au dăruit atât de multe, şi încă atât 
de multe ni s-au făgăduit în cealaltă lume, adică slava cea negrăită, nemurirea, 
învierea trupului, petrecerea cu îngerii şi cu Hristos, locuinţa în cer”, ci el 
adaugă la acestea şi cele ce se socotesc de oameni înfricoşate, adică judecăţile, 
temniţa, moartea, amenințările, foamea, schingiuirile, munca, cuptoarele înfocate, 
surghiunirea, luptele, răscoala şi cearta; toate acestea le adaugă la darurile şi 
binefacerile lui Dumnezeu. 


EI socoteşte că cineva trebuie să se bucure nu numai de lucrurile acelea, ci să se 
laude şi în suferinţe, precum zice: „Mă bucur de suferinţele mele pentru voi şi 
împlinesc, în trupul meu, lipsurile necazurilor lui Hristos” (Coloseni 1, 24). Vezi 
tu acest suflet viteaz, acest suflet înalt şi acest duh nebiruit, care se laudă nu numai 
pentru cununi, ci se bucură încă şi de lupte; nu numai pentru răsplătiri se veseleşte, 
dar saltă de bucurie chiar şi pentru luptă; se veseleşte nu numai pentru plată, ci şi 
pentru strădanie? Nu-mi spune mie de împărăția cerului şi de cununile neveştejite 
şi de premiul luptei, ci de lucrurile de acum, cele pline de osteneală şi de grijă. 


Despre ele să vorbeşti cu mine, şi eu îţi voi arăta că noi, şi pentru acestea trebuie să 
ne bucurăm, ba încă cu deosebire să ne bucurăm foarte în luptele pământeşti. 

Lupta aduce cu sine numai povară şi osteneală, dar Biruinţa face plăcere. Aici, 
însă, la luptele pentru împărăţia cerului, este altfel, căci chiar înainte de 
biruinţă, chiar în timpul luptei, are cineva deplin temei a se lăuda a triumfa. lar 
pentru ca să vezi că aşa se întâmplă, priveşte la sfinţii din toate neamurile şi din 
toate veacurile, iau cum zice Iacov: „Luaţi pildă de suferinţă şi de robire 
îndelungată pe proorocii care au grăit întru numele Domnului” (lacov 5, 10). 


Aşa, însuşi Pavel, care îndeamnă la această luptă, vorbeşte de nenumăratele 
pătimiri ale sfinţilor, pe care ar fi cu neputinţă a le număra pe toate, şi apoi adaugă: 
„Au pribegit în piei de oaie şi de capră, lipsiţi fiind, strâmtoraţi, rău primiţi; ei, 


atunci? „S-au dus bucurându-se de la faţa sinedriului, că s-au învrednicit, pentru 
numele Lui, să sufere ocară” (Fapte 5, 41). 


Vedeţi că şi necazurile au slava şi răsplătirea lor? Priviţi numai la Sfântul Pavel, 
cum zăcea el în temniţă, Cum se târa înaintea judecătorilor, cât de slăvit, cât de 
strălucit, cât de admirabil se părea el tuturor, mai vârtos celor care îl prigoneau şi-l 
pândeau! 


Dar ce zic eu că el atunci se părea oamenilor slăvit? Ba încă tocmai când el era 
bătut, era înfricoşat chiar şi duhurilor rele. Când era în temniţă, sau când suferea 
sfărâmare de corabie, atunci el săvârşea cele mai multe minuni, atunci el era mai 
învingător asupra puterilor şi stăpânirilor vrăjmaşe. Deci, fiindcă el ştia bine ce 
câştig trage sufletul său din necazuri, de aceca zicea: „Când sunt slab, atunci sunt 
tare” Ul Corinteni 12, 10), şi pentru aceasta zice în acelaşi loc: „Pentru aceea mă 
bucur întru Slăbiciunile mele, în defăimări, în nevoi, în prigoane, în Strâmtorări 
pentru Hristos, ca să locuiască întru mine puterea lui Hristos” (Ul Corinteni 12, 
10 şi 9). De aceea, când el în epistola sa, voind să dojenească pe unii dintre 
corintenii care aveau înaltă socotință despre sine şi dispreţuiau pe alţii, a fost silit 
să vorbească despre propriile sale însuşiri covârşitoare. 


„ zicând: „De sunt ei slugi ale lui Hristos, eu 
sunt încă mai mult” Ul Corinteni 11, 23). lar întru ce stă acest „mai mult”, arată în 
cele următoare: „întru osteneli mai mult, în temniţă mai mult, întru bătăi peste 
măsură, la moarte adeseori” (Il Corinteni 11, 23). Şi apoi adaugă: „De se cuvine a 
mă lăuda, întru suferinţele mele mă voi lăuda” (Ul Corinteni 11, 30). 


Vezi cum el întru acestea găseşte mai multă slavă decât în cununile şi însuşirile 
sale cele slăvite, şi de aceea zice: „Și nu numai atât, ci ne lăudăm şi în suferinţe” 
(Romani 5, 3). 


mare cinste, la laudă şi la slavă, aşadar, neapărat şi la bucurie, căci unde este 
slavă şi cinste, acolo este şi bucurie, după ce el a arătat cât de slăvit si lăudat este 
a suferi necazuri, vorbeşte de altă roadă mare şi slăvită a suferințelor. Care este 
aceea? EI zice: „„Suferinţa aduce răbdare, iar răbdarea încercare, iar încercarea 
nădejde, iar nădejdea nu ruşinează” (Romani 5, 3-4). 


Ce vrea să zică aceasta: „Suferinţa aduce răbdare”? 

Acesta este cel mai slăvit rod al suferințelor, că ele împuternicesc şi întăresc pe 
omul cel asuprit. Aici se întâmplă ca şi cu arborii. Arborii care cresc la umbră şi 
sunt apăraţi de toate vânturile, deşi se par la privirea pe dinafară că înverzesc şi 
înfloresc frumos, ei sunt molăi şi bureţoşi şi se vătămă uşor de orice furtună. 
Dimpotrivă, arborii care stau pe înălțimile munţilor, izbiţi de multe şi puternice 
vânturi, răbdând toate vremile cele rele, suportând furtunile cele mai silnice şi 
suferind mult de zăpadă, aceştia sunt mai tari decât fierul. De asemenea, şi acele 
trupuri omeneşti care sunt crescute în multe şi felurite îndestulări, care sunt 
împodobite cu haine moi, care necontenit întrebuințează băi şi unsori şi se 
îndulcesc cu bucate bune, acestea sunt cu totul incapabile de toate ostenelile şi 
greutăţile pe care trebuie să le rabde cineva pentru cucernicie, şi aşa se fac 
vinovate de foarte mare pedeapsă. 


De asemenea, şi sufletele care duc o viaţă fără supărare, care au prisosință de 
îndestulări, care află bucurie numai în cele de aici, aceste suflete, zic, sunt mai moi 
decât ceara, slabe şi incapabile de fapta cea bună şi, în fine, ajung pradă focului 
celui veşnic. Jar sufletele care necontenit suferă primejdii şi osteneli şi necazuri 
pentru Dumnezeu, Sunt oarecum crescute cu acestea, ele sunt mai vârtoase, mai 
tari decât diamantul şi mai nobile. Tocmai prin necontenitele necazuri se fac 
neînvinse de potrivnicii lor şi dobândesc o iscusință în răbdare şi în statornicie, 
care prin nimic nu se poate clăti. Precum cei care pentru prima dată fac călătorie pe 
mare ameţesc şi se îmbolnăvesc cumplit, iar cei care au făcut îndelungate călătorii 
pe mare, care de sute de ori au ţinut lupta cu valurile şi care au suferit încă şi 
sfărâmare de corabie intră în noile călătorii pe mare plini de curaj şi de vitejie, aşa 
şi sufletul care a răbdat multe ispite şi a suferit multe necazuri, pe viitor se 
obişnuieşte şi se întăreşte în osteneli, fără a se mai teme şi a se înfricoşa şi fără a 
se buimăci. Adică, prin necontenita îndeletnicire în suferinţe, sufletul ajunge a 
suporta cu uşurinţă toate împotrivirile. 


Tocmai aceasta o spune Sfântul Pavel, acest mare dascăl al căii celei cereşti, când 
ZICE: „Și nu numai atât, ci ne lăudăm şi în suferinţe”, adică noi, înainte de a 
ajunge la împărăţia cea veşnică şi la cununile cele cereşti, tragem din necazuri 
un folos slăvit, că prin necontenitele suferinţe sufletul nostru se întăreşte şi 
priceperea noastră se face mai tare şi mai înţeleaptă. 


Știind toate acestea, iubiţilor, să suportăm cu răbdare şi cu statornicie necazurile 
şi suferințele care ne vin, căci Dumnezeu le lasă şi ele ajută la mântuirea noastră. 
Să nu fim fără inimă, să nu cădem biruiţi de ispite, ci să ne întărim cu puterea 
bărbătească şi totdeauna să mulțumim lui Dumnezeu pentru binefacerile ce ne-a 


arătat, ca să ne îndulcim atât de bunurile de acum, cât şi de cele viitoare 


Sfântul loan Gură de Aur — Cuvânt la Duminica tuturor Sfinţilor (II) 


„Lauda la toți sfinţii din toată lumea care au suferit mucenicia” 


N-au trecut şapte zile de când am prăznuit sfinţita sărbătoare a Rusaliilor şi iarăşi a 
venit la noi cor de mucenici, dar “mai bine spus tabără şi oaste de mucenici aşezată 
în ordine de bătaie, întru nimic mai mică decât tabăra îngerilor pe care a văzut-o 
patriarhul lacov, ci deopotrivă egală cu ea. 


În adevăr mucenicii şi îngerii se deosebesc unii de alţii numai prin nume, dar sunt 
uniți prin fapte; îngerii locuiesc cerul, dar şi mucenicii; neimbătrâniţi şi 
nemuritori sunt îngerii, dar şi pe aceasta o vor dobândi-o şi mucenicii. Poate îmi 
vei spune: îngerii au avut, parte de o fire netrupească! Şi ce-i cu asta? 


Chiar dacă mucenicii sunt îmbrăcaţi în trup, totuşi acesta-i nemuritor; dar, mai 
vârtos, chiar înainte de nemurire, moartea lui Hristos împodobeşte trupurile lor mai 
bine decât nemurirea. 


Nu este atât de strălucitor cerul împodobit fiind cu mulțimea stelelor, pe cât sunt de 
împodobite trupurile mucenicilor cu mulţimea rănilor. Astfel pentru că au murit, 
pentru aceasta au luat mai mult; au luat premii chiar mai înainte de nemurire, fiind 
încununaţi prin moarte. 


„Micşoratu-l-ai cu puţin decât îngerii cu slavă şi cu cinste l-ai încununat” spune 
David despre firea obştească a oamenilor. Dar după ce a venit Hristos, după ce a 
osândit moartea prin moarte, a restituit acest „puţin”. Eu, însă, nu afirm aceasta pe 


temeiul celor de mai sus, ci afirm că chiar acest defect al morţii a ajuns un avantaj, 
căci dacă n-ar fi fost muritori, n-ar fi ajuns mucenici. 


Prin urmare, dacă n-ar fi fost moarte, n-ar fi fost coroană; dacă n-ar fi fost moarte, 
n-ar fi fost mucenicie; dacă n-ar fi fost moarte , Pavel n-ar fi putut să zică: "în 
fiecare zi mor,mărturie de asta îmi este lauda voastră, pe care o am în Hristos 


Iisus”. 


Dacă n-ar fi fost moarte şi stricăciune, n-ar fi putut Pavel să zică.: „Mă bucur în 
suferinţele mele pentru voi şi împlinesc în trupul meu lipsurile suferințelor lui 
Hristos”. 


Să nu ne întristăm deci, că am fost făcuţi muritori, ci să mulțumim că prin moarte 
ne-a fost deschis stadiul muceniciei, prin stricăciune am primit pricina premiilor, 
prin ele avem prilejul luptelor. 


Vezi înţelepciunea lui Dumnezeu! Cel mai mare dintre rele,începutul nenorocirii 
noastre, introdus de diavol, adică moartea, pe aceasta a schimbat-o spre cinstea 
şi slava noastră, ducând prin ea pe atleţii evlaviei spre premiile muceniciei. 


Ce dar? Vom mulţumi diavolului pentru moarte? Să nu fie! căci această faptă de 
ispravă nu este consecinţa intenţiei diavolului, ci este harisma înţelepciunii lui 
Dumnezeu. Diavolul a introdus moartea ca să piardă şi să curme orice nădejde de 
mântuire prin aducerea ei pe pământ. 


Nimeni să nu ne osândească dacă am numit ceata mucenicilor cor şi oaste aşezată 
în ordine de bătaie, două numiri contrare, date unuia şi aceluiaşi lucru, căci corul şi 
oastea sunt noţiuni contrare, dar aici amândouă s-au unit. 


Mucenicii, ca nişte cântăreţi, mergeau cu plăcere spre chinuri, şi ca nişte luptători, 
au arătat toată vitejia şi răbdarea şi au învins pe duşmani. Dacă te vei uita, la 
natura celor făcute, atunci cele săvârşite sunt lupta şi războiul; dar dacă vei 
cerceta starea sufletească a celor ce s-au săvârşit, atunci cele săvârşite sunt 
coruri, banchete, prăznuiri şi cea mai mare plăcere. 


Vrei să afli că faptele mucenicilor sunt mai înfricoşătoare decât războiul? 


Ce este oare înfricoşător în război? Oştile stau aşezate faţă-n faţă, cu armele 
strălucitoare, luminând pământul; dau drumul la nori de săgeți, care acoperă de 


pretutindenea cu mulțimea lor văzduhul; râuri de sânge curg pe pământ şi peste tot 
cadavre de soldaţi căzuţi la pământ unii peste alţii ca spicele în timpul secerişului. 


Haide dar să te duc de aici la lupta mucenicilor! Şi aici două oştiri stau faţă-n 
faţă: una a mucenicilor, alta a tiranilor. 


Tiranii sunt înarmaţi, iar mucenicii se luptă cu trupul gol, victoria este însă a 
celor goi, nu a celor înarmaţi. 


Cine oare nu s-ar minuna de faptul că cel biciuit biruieşte pe cel ce biciuieşte, 
cel legat pe cel dezlegat, cel dat pradă flăcărilor pe cel ce aruncă în foc, cel ucis 
pe cel ce ucide? 


Ai văzut că luptele mucenicilor sunt mai înfricoşătoare decât luptele ostaşilor ? 
Acestea deşi înfricoşătoare, totuşi se săvârşesc în chip firesc; acelea, însă, 
covârşesc întreaga fire şi întreaga ordine a lucrurilor, ca să cunoşti că faptele de 
vrednicie săvârşite sunt opera harului lui Dumnezeu. 


Totuşi cât este de neegală această luptă! Cât de mult nesocotesc aceste lupte legile 
militare! In lupte, amândouă oştirile sânt înarmate; aici, însă, nu-i aşa, ci una este 


neînarmată, iar cealaltă înarmată. 


Și iarăşi, în lupte, amândouă oștile pot să ridice mâinile una contra alteia, dar aici 
una are mâinile legate, iar cealaltă loveşte cu toată libertatea şi puterea; şi după 
cum într-o stăpânire tiranică judecătorii îşi păstrează dreptul de a face rău, iar 
drepţilor mucenici le dă să sufere în chip rău, tot astfel lovesc şi pe sfinţi; dar nici 
aşa nu-i biruie, ci fiind biruiţi, după această luptă neegală, pleacă. 


Și se întâmplă acelaşi lucru ca şi cu un luptător căruia i s-ar porunci să lupte cu 
trupul gol, după ce i se rupe lancea, şi ise pune jos pavăza; dar el, cu toate că 
este lovit şi bătut, cu toate că primeşte de pretutindenea nenumărate răni, totuşi ar 
ridica trofeul. 


Și mucenicii în acelaş chip biruiau, deşi erau aduşi goi, cu mâinile legate la spate 
şi erau de pretutindenea bătuţi şi strujiți. 


Cei care au primit rănile, aceia au înălțat trofeul, contra diavolului! Şi după cum 
oţelul lovit nu cedează, nici nu se moaie, ci fierul care bate se strică, tot astfel şi 
sufletul sfinţilor, cu toate că primeau atât de multe chinuri, nu sufereau nimic 


cumplit, ci se sfărâma puterea celor care loveau şi îi alungă din lupte pe chinuitori 
în chip ruşinos şi batjocoritor, după multe şi nesuferite răni. 


li legau pe mucenici la butuc, le găureau coastele, făceau brazde adânci în 
trupurile lor, ca şi cum ar fi arat un ogor şi n-ar fi spintecat trupuri. 


Puteai să vezi coapse desfăcute, coaste deschise, piepturi sfâşiate. Dar cu toate 
acestea acele fiare mâncătoare de sânge, în nebunia lor, nu se opreau aici, ci 
coborându-i de pe butuc, îi întindeau pe grătare de fier, sub care erau cărbuni 
aprinşi. Şi puteai să vezi acum iarăşi privelişti mai cumplite decât cele dintâi; 
două feluri de picături curgeau din trupurile lor: unele de sânge, ce curgea, iar 
altele de cârnuri topite. 


Sfinţii, însă, Stând pe cărbuni, ca pe trandafiri, priveau cu plăcere la cele 
întâmplate. 


Tu dar, când auzi de grătar de fier, adu-ţi aminte de scara aceea spirituală întinsă de 
la pământ la cer, pe care a văzut-o patriarhul Iacov. Pe aceea se coborau îngerii, pe 
aceasta se urcă ucenicii; pe amândouă, însă, Domnul se sprijinea. 


Sfinţii aceştia n-ar fi suportat durerile, dacă n-ar fi fost rezemaţi de ea. Este clar 
orişicui că pe aceea se suie şi se pogoară îngeri, iar pe aceasta urcă şi mucenici. 
Cum aşa? Aceia se trimit ca să servească celor ce aveau să moştenească 
mântuirea, iar aceştia, ca nişte atleți încununaţi şi izbăviţi de lupte, plecau către 
conducătorul luptelor. 


Să nu ascultăm cu indiferenţă cele spuse când auzim că au fost puse sub trupurile 
strujite ale mucenicilor cărbuni aprinşi, ci să ne gândim ce simțim când ne 
cuprinde vreo fierbinţeală. 


Atunci socotim că viaţa este cu neputinţă de trăit, ne supărăm, suntem nemulţumiţi, 
ne necăjim ca nişte copii mici, socotind că acea fierbinţeală, cu nimic nu este mai 
mică decât gheena. 


Aţi văzut de multe ori la răsărit, când soarele răsare şi sloboade raze la fel cu 
şofranul? 


Tot aşa erau şi corpurile sfinţilor ca nişte raze la fel cu şofranul. Şiroaie de sânge 
curgeau din toate părțile corpurilor lor şi luminau trupurile lor mai mult decât 
luminează soarele cerul, îngerii, când vedeau acest sânge, se bucurau, demonii se 
înfricoşau şi însuşi diavolul se cutremura. 


Ceea ce se vedea nu era numai sânge, ci sânge mântuitor, sânge sfânt, sânge 
vrednic de ceruri, sânge care udă necontenit plantele cele bune ale Bisericii. 
Diavolul a văzut sângele şi s-a înfricoşat, căci şi-a amintit de celălalt sânge al 
Stăpânului. 


Din pricina sângelui Domnului a curs şi sângele mucenicilor. Căci din momentul în 
care coasta Stăpânului s-a împuns, vezi nenumărate coaste împunse. 


Cine voind oare să se facă părtaş patimilor Stăpânului şi să se asemene morţii lui 
Hristos nu şi-ar fi lepădat cu multă plăcere hainele ca să intre în aceste lupte? 


Răsplătirea este îndestulătoare, cinstea este cu mult mai mare decât durerile, iar 
răsplata covârşeşte luptele chiar înainte de a intra în împărăția cerurilor. Aşa dar să 
nu ne înfricoşăm când auzim că cutare a suferit mucenicia, ci să ne înfricoşăm când 
auzim că cutare s-a moleşit şi a pierdut astfel de premii ce-i stăteau înainte. 


lar dacă vrei să auzi şi pe acelea primite de mucenici după aceste lupte, apoi trebue 
să ştii că nici un cuvânt nu poate să le înfăţişeze. 


Apostolul spune că "nici ochiul nu le-a văzut, nici urechea nu le-a auzit, nici la 
inima omului nu S-au suit acelea pe care le-a pregătit Dumnezeu celor care Il 
iubesc pe EL”. 


Totuşi nu vom tăcea prin faptul că măreţia bunătăţilor gătite mucenicilor 
covârşeşte cuvântul şi mintea, ci vom încerca să vă arătăm, destul de slab, atât cât 
este cu putinţă nouă să spunem, iar vouă să auziţi, fericirea care i-a primit acolo. 


Am spus: destul de slab, deoarece numai aceia care s-au bucurat de această 
încercare o vor cunoaşte lămurit. Mucenicii suferă într-o clipeală de timp aceste 
dureri cumplite şi nesuferite; dar după izbăvirea de aici se urcă la ceruri, 


mergând înaintea lor îngerii, iar arhanghelii făcându-le suită, îngerii şi 
arhanghelii nu se ruşinează de ei, ci ar prefera să facă totul pentru ei, pentru că 
şi aceia au preferat să sufere toate pentru Stăpânul lor Hristos. 


Când mucenicii se urcă la cer, toate acele sfinte puteri aleargă împreună cu ei. 
Dacă atunci când soseşte în oraş atleți străini, tot poporul se revarsă de 
pretutindeni şi înconjurându-i examinează cu atenţie vigoarea mădularelor lor, cu 
cât mai mult, când urcă la ceruri atleţii evlaviei, vor alerga împreună îngerii şi 
se vor revărsa de pretutindenea toate puterile cele de sus ca să le examineze cu 
atenţie rănile lor. 


Şi-i primesc şi-i îmbrăţişează pe toți cu multă bucurie, ca pe nişte viteji, care se 
întorc din război şi din luptă cu multe trofee şi victorii. După aceea îi duc cu 
mult alai la Împăratul cerurilor, la scaunul acela plin de multă slavă, unde sunt 
Heruvimii şi Serafimii. 


După ce ajung acolo şi după ce se închină, Celui care stă pe scaun, se bucură de 
mai multă primire decât de la îngeri şi de la arhangheli. Domnul nu-i primeşte 
ca pe robi (deşi şi aceasta este cea mai mare cinste şi nu se poate găsi alta 
asemenea ei), ci ca pe prieteni ai Lui. Căci zice Domnul: „Voi sunteţi prietenii 
mei!” 


Şi pe bună dreptate, căci El iarăşi spune: „Mai mare decât aceasta nimeni nu are 
ca cineva să-şi pună Sufletul lui pentru prietenii lui”. 


Aşadar de vreme ce mucenicii au arătat cea mai mare dragoste, Domnul îi 
primeşte, iar ei se bucură de slava de acolo, se unesc cu corurile şi iau parte la 
cântările cele de taină. Căci dacă atunci când erau în trupuri luau parte la acel cor 
în timpul împărtăşirii tainelor, cântând împreună cu Heruvimii cântarea cea întreit 
sfântă, după cum voi cei inițiați ştiţi, cu atât mai mult acum participă la acele 
strigăte de bucurie, după ce au primit cu multă încredere pe împreună corişti. 


Nu vă înfricoşaţi oare de mucenicie înainte de a auzi acestea? 
Nu doriţi oare acum mucenicia? 
Nu vă pare rău oare că acum nu mai este timp de mucenicie? 


Cu toate acestea să ne exercităm ca în timp de mucenicie. 
+ Ei au disprețuit viaţa; tu dispreţuieşte desfătarea. 
+ Ei au aruncat în foc trupurile; tu aruncă banii în mâinile săracilor. 
+ Ei au călcat peste cărbuni; tu stinge flacăra poftei. 


Impovărătoare sunt acestea, dar şi folositoare. 


> Nu te uita la greutăţile de acum, ci la bunătăţile viitoare; 
nu te uita la greutăţile ce-ţi stau în faţă, ci la bunătăţile nădăjduite; 
nu la patimi, ci la premii; 
nu la nevoinţe, ci la coroane; 
nu la sudori, ci la răsplătiri ; 
nu la suferinţe, ci la răsplăţi; 
nu la focul care arde, ci la împărăţia care stă înainte; 
nu la muncitorii care stau împrejur, ci la Hristos care încununează. 


Cea mai bună metodă şi cea mai uşoară cale către virtute este a nu te uita numai la 
osteneli, ci şi la premiile unite cu ostenelile: nu te uita la ele în chip separat. 


*% Aşadar când vei voi să dai milostenie, nu te uita la cheltuiala banilor, ci la 


strângerea dreptăţii. “A risipit, a dat săracilor, dreptatea lui rămâne în 
veacul veacului”. Nu te uita la bogăţia care se deşartă,ci uită-te la vistieria 
care creşte. 
nu te gândi la traiul rău care vine din post, ci la odihna 
care răsare din traiul cel rău. 
rugându-te, nu te uita la oboseala care vine din 
priveghere, ci gândeşte-te la încrederea, care răsare din rugăciune. 


Tot astfel fac şi soldaţii; nu se uită la răni, ci la răsplăţi; nu la junghieri, ci la 
victorii; nu la morţii care cad, ci la vitejii încununaţi. 


Tot astfel şi cârmacii corăbiilor văd înaintea valurilor porturile , înaintea 
naufragiilor afacerile ce le fac pe mare , înaintea greutăților de pe mare bunătățile 
ce le au după ce traversează marea. 


Aşa fă şi tu; gândeşte-te ce lucru bun este ca în adâncul nopții, când toţi 
oamenii, fiarele şi dobitoacele dorm, când totul este cuprins de o linişte adâncă, 
atunci numai tu Să fii treaz şi să stai de vorbă cu încredere cu Stăpânul de obşte 
al tuturora! 


Îmi vei spune poate: Dar somnul este dulce! 


Dacă vei vorbi cu el în deosebi vei putea săvârşi multe, căci nimeni nu te supără, 
nimeni nu te îndepărtează de rugăciune; şi timpul îţi este într-ajutor ca Să 
dobândeşti ceea ce vrei. 


Când eşti culcat pe aşternut moale şi te leneveşti să te scoli şi te întorci pe partea 
cealaltă, gândeşte-te la mucenicii de azi care au stat pe grătar de fier. N-aveau 
aşezat sub ei aşternut, ci dedesubtul lor erau aşternuţi cărbuni aprinşi! 


Aici voiesc să termin cuvântul pentru ca să plecaţi de aici având proaspătă şi 
înfloritoare amintirea grătarului şi să vă aduceţi aminte de el ziua şi noapte. Dacă 
am avea în minte pururea grătarul acela, chiar dacă ne-ar ţinea nenumărate legături, 
vom putea pe toate cu uşurinţă să le rupem şi să ne sculăm la rugăciune. 


Să zugrăvim dar pe latul inimii noastre nu numai acel grătar, ci şi pe celelalte 
munci ale mucenicilor. Și după cum cei care înfrumuseţează casele lor, le 
împodobesc peste tot cu zugrăveli înflorite, fot astfel şi noi pe pereţii minţii noastre 
să zugrăvim muncile mucenicilor. 


Zugrăveala caselor este nefolositoare, dar aceasta are câştig, n-are nevoie de 
bani, nici de cheltuială, nici de vreun meşteşug, ci în locul tuturor este destul să se 


folosească de râvnă şi de o gândire vitează şi trează şi prin ele, ca, prin cea mai 
îndemânatecă mână, să zugrăvească muncile lor. 


Să zugrăvim aşadar în suflet pe cei care au fost aşezaţi pe tigăi de fript, pe cei 
care au fost întinşi pe cărbuni aprinşi, pe cei aruncaţi în căldări de fiert, pe cei 
înecaţi în mare, pe cei Strujiţi, pe cei întinşi pe roată, pe cei aruncaţi în prăpastie, 
pe cei care s-au luptat cu fiarele sălbatice, pe cei duşi în râpi adânci şi în sfârşit 
pe cei care şi-au Sfârşit viaţa aşa cum fiecare a avut parte, ca prin varietatea 
acestei picturi, făcându-ne strălucitoare casa noastră, să o facem locaş potrivit 
Împăratului cerurilor. 


Mintea noastră va fi atunci casă împărătească şi nici un gând nelalocul lui nu 
va putea să intre în ea, de vreme ce amintirea mucenicilor se află în noi pururea 
ca o pictură înflorită, slobozind multă strălucire, iar Dumnezeu, Împăratul 
tuturora, trăind pururea în noi. Astfel dar primind pe Hristos încă de pe pământ, 
vom putea, după plecarea de aici, să fim primiţi în corturile cele veşnice, 


(din „,Cuvântări la Praznice Împărăteşti ”, Sfântul loan Gură de Aur, 1942) 


Sfântul loan Gură de Aur - Tâlcuire la Evanghelia acestei Duminici 


“Aşadar tot cel care va mărturisi pentru Mine înaintea oamenilor, voi mărturisi 
şi eu pentru el înaintea Tatălui Meu, Care este în ceruri; iar de cel ce se va 
lepăda de Mine înaintea oamenilor, Mă voi lepăda şi Eu de el înaintea Tatălui 
Meu, Care este în ceruri“. 


Domnul îndeamnă pe ucenicii Săi să propovăduiască cu îndrăznire Evanghelia, 
nu numai prin făgăduirea bunătăţilor, ci şi prin ameninţări, şi-şi termină 
îndemnurile Sale cu nişte cuvinte pline de tristeţe. Uită-te cît de precise sînt 
cuvintele Sale. N-a spus: „Pe Mine”, ci “pentru Mine”, arătînd că acela care 
mărturiseşte nu mărturiseşte cu propria lui putere, ci ajutat de harul cel de sus. 
Despre cel ce se leapădă n-a spus: «întru Mine”, ci „de Mine”, pentru că se leapădă 
fiind lipsit de har. Aş putea fi, însă, întrebat: 

- Pentru ce atunci mai este învinuit dacă se leapădă fiind părăsit? 

- Pentru că părăsirea se datoreşte celui care a fost părăsit. 


- Dar pentru ce nu este de ajuns numai credinţa cu mintea, ci se mai cere şi 
mărturisirea cu gura? 

- Pentru a ne îndemna Să avem îndrăznire, Să avem mai multă dragoste şi mai 
mult curaj şi pentru a ne ridica la o şi mai mare înălțime. De aceea Domnul 
adresează aceste cuvinte tuturor creştinilor. Nu le adresează numai ucenicilor Săi, 
pentru că vrea să-i facă oameni de ispravă nu numai pe ei, ci şi pe ucenicii lor. Cel 
care a cunoscut aceste cuvinte ale Domnului nu numai că va propovădui 
Evanghelia cu îndrăznire, dar va şi suferi totul cu uşurinţă şi cu dragă inimă. 


Credinţa în aceste cuvinte ale Domnului a adus pe mulți alături de apostoli. Pentru 
cel ce stăruie în rău pedeapsa e mai mare, iar pentru cel ce face binele răsplata e 
mai mare. Pentru că cel ce face binele are, cu timpul, prisos de fapte bune; iar 
păcătosul socoteşte că are vreun câştig dacă amână pedeapsa; dar mai bine spus, nu 
face altceva decât să-şi mărească pedeapsa. 


“A1 adaos de fapte bune, spune Domnul, că M-ai mărturisit tu mai întâi aici pe 
pământ. Voi avea şi Eu adaos, că-ţi voi da mai mult, nespus de mult, că te voi 
mărturisi acolo, în ceruri, înaintea Tatălui Meu!” Vezi că acolo sunt strânse şi 
faptele bune şi faptele rele? Pentru ce te grăbeşti şi te zoreşti? Pentru ce cauţi 
răsplata aici pe pământ, când eşti mântuit prin nădejde? 


» De aceea, dacă faci o faptă bună şi nu primeşti răsplata ei aici pe pământ, 
nu te tulbura! Te aşteaptă, în veacul ce va să fie, cu adaus răsplata faptelor 
tale bune. 

» Dacă faci vreo faptă rea şi nu eşti pedepsit aici, nu te trândăvi! Te aşteaptă 
acolo pedeapsa dacă nu-ţi schimbi viaţa, dacă nu te faci mai bun. 


Dacă nu mă crezi, încredinţează-te din cele de acum de cele viitoare. Dacă în 
timpul muceniciei sunt atât de străluciți cei care-L mărturisesc pe Hristos, 
gândeşte-te cum vor fi în timpul încoronării! Dacă aici pe pământ duşmanii îi 
laudă, cum nu te va admira şi pe tine, cum nu te va lăuda cel mai iubitor Tată 
dintre toţi părinţii? Atunci, pe lumea cealaltă, primim şi răsplată pentru faptele 
noastre bune şi pedeapsă pentru cele rele. Aşadar cei care se leapădă de Hristos 
vor fi păgubiţi şi aici şi dincolo. Aici, pentru că trăiesc cu o conştiinţă rea — chiar 
dacă nu mor îndată, de murit tot mor — dincolo, pentru că vor suferi cea mai 
cumplită pedeapsă. 


Ceilalţi vor câştiga şi aici şi dincolo; aici, îşi vând cu bun preţ moartea lor, 
ajungând prin aceasta mai strălucitori decât cei în viaţă; dincolo, se bucură de 
bunătăţi nespuse. Că Dumnezeu e gata nu numai în a pedepsi, ci şi în a răsplăti; şi 
spre răsplată mult mai gata decât spre pedeapsă. 


- Dar pentru ce Domnul vorbeşte o singură dată de răsplată şi de două ori de 
pedeapsă? 

- Pentru că ştie că mai cu seamă prin pedeapsă ajungem mai înţelepţi. De aceea, 
după ce a spus: „Temeţi-vă de cel ce poate să piardă şi sufletul şi trupul în 
gheenă“, zice iarăşi: “Mă voi lepăda şi Eu de el”. Tot aşa face şi Pavel; vorbeşte 
des de gheenă. 


„Să nu socotiți că am venit să aduc pace pe pământ; n-am venit să aduc pace, ci 
sabie.” 

Domnul rosteşte iarăşi cuvinte grele şi pline de autoritate. Răspunde mai dinainte 
la obiecțiile ce i s-ar fi putut face. Pentru ca nu cumva ucenicii Lui, auzind aceste 
cuvinte să spună: „Pentru aceasta ai venit pe lume, ca să ne ucizi pe noi şi pe cei ce 
vor asculta de cuvântul nostru, pentru ca să umpli lumea de război?”, Domnul le-o 
ia înainte şi le spune: „N-am venit să aduc pace pe pământ”. 


- Pentru ce atunci le-a poruncit ucenicilor să spună pace în fiecare casă în care 
vor intra, pentru ce şi îngerii spuneau la naştere: „Slavă intru cei de sus lui 
Dumnezeu şi pe pământ pace” „pentru ce toți profeţii au binevestit pacea? 


- Pentru că atunci mai cu Seamă este pace, când se taie ce este bolnav, când e 
îndepărtat ceea ce dă naştere la răzvrătire. 

Și doctorul tot aşa salvează restul trupului, când taie partea 
care nu se poate vindeca, iar generalul când seamănă discordie între conspiratori. 
Tot aşa şi la Turnul Babel; o bună neînțelegere a pus capăt unei păci rele şi a făcut 
pace. La fel şi Pavel a împărțit în mai multe tabere pe cei ce se uniseră împotriva 
lui (Fapte, 23, 6-10). Iar înţelegerea dintre Ahaav şi Izabela, împotriva lui Nabute, 
a fost mai cumplită decât orice război (3 Regi 21, 5-14). Nu totdeauna înţelegerea 
este un lucru bun, pentru că şi hoţii se înţeleg între ei. Războiul, însă, nu este o 
urmare a voinţei lui Hristos, ci a voinţei oamenilor. Hristos voieşte ca toți oamenii 
să se unească în credinţă; dar, pentru că se despart unii de alții, ia naştere 
războiul. 


- ȘI totuşi Domnul n-a grăit aşa!- Dar ce a spus? 
- „N-am venit să aduc pace”. 


Prin aceste cuvinte Domnul îi mângâie pe ucenicii Săi, spunându-le: , 


”. Domnul a spus aceste cuvinte ucenicilor Săi ca să-i 
întărească în faţa părerii proaste pe care o avea mulţimea despre ei. Şi n-a spus: 
„război”, ci ceea ce-i mai cumplit decât războiul: „Sabie”. 


Să nu te miri dacă Domnul întrebuinţează cuvinte grele şi supărătoare la auz! 
Intenţionat a deprins auzul ucenicilor Săi cu cuvinte aspre, pentru ca ei să nu se dea 
în lături atunci când vor da de greutăţi. A întrebuințat un astfel de limbaj pentru ca 
să nu spună cineva că i-a înduplecat prin linguşeli, ascunzându-le greutăţile 
apostoliei. Aceasta e pricină că Domnul foloseşte cuvinte aspre, cuvinte tari, chiar 
când ar fi putut să-şi exprime gândul altfel. E mai bine ca realitatea să fie mai 
blândă decât cuvintele. 


Dar Domnul nu S-a mulţumit numai cu cele spuse, ci a explicat şi ce fel de război 
va fi acesta; arată că va fi cu mult mai cumplit decât războiul civil, spunând: „Că 
am venit să despart pe om de tatăl său şi pe fiică de mama ei şi pe noră de soacra 


auzit aceste cuvinte şi totuşi le-au primit şi ei şi au convins şi pe alții să le 
primească. Cu toate că nu Hristos avea să dea naştere acestui război între rude, ci 
răutatea rudelor, totuşi Hristos spune că EI o face. Aşa obişnuieşte Scriptura să se 
exprime. Şi în altă parte spune: “Dumnezeu le-a dat lor ochi ca să nu vadă” (Isaia 


Dacă unii socotesc împovărătoare cuvintele lui Hristos, să-şi aducă aminte de o 
veche întâmplare. S-a petrecut de mult, în istoria poporului evreu; ea arată 
înrudirea dintre Vechiul şi Noul Testament şi tot ea mai arată că aceeaşi 
persoană a rostit şi cuvintele de acum şi pe cele de atunci. Când iudeii făcuseră 
vifelul de aur şi când se închinaseră lui, Dumnezeu numai atunci şi-a potolit 
mânia, când fiecare a ucis pe semenul său (Ieşirea 32, 27). Unde sunt acum cei 
ce spun că Dumnezeul Vechiului Testament este un Dumnezeu rău, iar 
Dumnezeul Noului Testament un Dumnezeu bun? lată, Dumnezeul Noului 
Testament a umplut toată lumea de sângele rudelor! Cu toate acestea eu voi spune 


că şi aceasta este tot opera marii Sale iubiri de oameni. Şi ca să arate că EI este Cel 
Care a încuviinţat uciderile petrecute în istoria poporului iudeu, Hristos aminteşte o 
profeție; chiar dacă nu sunt folosite aceleaşi cuvinte, totuşi înţelesul este acelaşi. 


- Care este profeția? 

- „Vrăjmaşii omului sunt casnicii lui”. Şi în istoria poporului iudeu s-a întâmplat 
un lucru asemănător. Erau profeţi, dar erau şi profeţi mincinoşi; poporul se 
împărțea în tabere; casele se învrăjbeau; unii credeau în profeţi, alţii în profeţi 
mincinoşi. De aceea profetul îi îndemna zicând: „Nu vă încredeţi în prieteni, nici 
nu nădăjduiți în domnitori; ci şi de cea cu care te culci în pat, păzeşte-te, să nu-i 
încredinţezi ceva” (Miheia 7, 5); şi: “Duşmanii bărbatului sunt bărbaţii din casa 
lui” (Miheia 7, 6). Domnul a spus cuvintele acestea ca să-i pregătească, pe cei care 
vor primi învățătura Lui să fie mai presus de toate. Nu-i rău să mori, ci să mori rău. 


De aceea şi spunea: “Foc am venit să aduc pe pământ” (Luca 12, 49). 


Aceste 
cuvinte au întărit pe ucenici! Ele i-au făcut mai presus de toate! „Dacă cei care vor 
asculta de cuvântul vostru, le spune Hristos, vor dispreţui rudele, copiii, părinţii, 
gândiți-vă ce fel de oameni trebuie să fiți voi, dascălii lor! Greutățile şi necazurile 
nu se vor opri la voi; se vor întinde şi la ceilalți. Am venit să aduc lumii mari 
bunătăţi, dar cer şi mare ascultare şi mare dragoste”. 


„Cel care iubeşte pe tată sau pe mamă mai mult decât pe Mine nu este vrednic de 
Mine. Și cel care iubeşte pe fiu sau pe fiică mai mult decât pe Mine nu este 
vrednic de Mine. Și cel care nu-şi ia crucea lui şi nu-Mi urmează Mie nu este 
vrednic de Mine”. 


Ai văzut dregătoria Dascălului? Ai văzut că arată că este Fiul adevărat al Tatălui? 
Ai văzut că porunceşte să lăsăm totul şi să-L iubim numai pe EI? „Dar pentru ce 
vorbesc, spune [Hristos, de prieteni şi de rude? Chiar sufletul tău dacă ţi-l iubeşti 
mai mult decât pe Mine, eşti departe de a fi ucenicul Meu!” 


- Ce? aş putea fi întrebat. Nu sunt cuvintele acestea potrivnice Vechiului 
Testament? 


- Nicidecum! Dimpotrivă, cu totul de acord! Că şi în Vechiul Testament Domnul 
porunceşte ca închinătorii la idoli să fie nu numai urâţi, ci chiar ucişi cu pietre; iar 
în Deuteronom, admirându-i pe aceştia, spune: „Cel ce zice tatălui său şi mamei 


sale: „Nu te-am văzut” şi pe fraţii săi nu i-a cunoscut şi pe fiii lui nu i-a ştiut, 
acela a păzit cuvintele Tale” (Deut. 33,9). 


Să nu te miri, apoi, dacă Pavel dă multe porunci şi copiilor şi părinţilor şi că 
porunceşte copiilor să se supună părinţilor; dar le porunceşte să se supună în 
acelea care nu vatămă credinţa; în toate celelalte bine să le dea toată cinstea; 
dar dacă părinţii le-ar cere mai mult decât le datorează, nu trebuie să li se 
supună. De aceea spune Domnul la Luca: “Dacă cineva vine la Mine şi nu urăşte 
pe tatăl său şi pe mama sa şi pe femeia sa şi pe copiii săi şi pe fraţii săi, ba încă şi 
sufletul său, nu poate fi ucenic al Meu”. Nu ne porunceşte să-i urâm fără 
pricină — asta ar fi o mare nelegiuire! — ci: „, Când tatăl tău, mama ta, femeia ta, 
copiii tăi, spune Domnul, vor să-i iubeşti mai mult decât pe Mine, atunci, tocmai 
pentru aceasta, urăşte-i; că o dragoste ca aceasta pierde şi pe cel iubit şi pe cel ce 
iubeşte. ” 


Hristos a spus acestea ca să-i facă mai curajoşi şi pe copii, dar mai blânzi şi pe 
părinţii care ar avea de gând să împiedice pe copii să îmbrăţişeze credinţa. Când 
părinţii vor vedea că Hristos are atâta putere şi tărie încât să-i despartă pe copii de 
ei, părinţii vor ceda, pentru că văd că încearcă lucruri imposibile. De aceea Hristos 
îi lasă pe părinţi şi se adresează copiilor, învăţându-i pe părinţi să nu încerce nimic, 
pentru că sunt zadarnice încercările lor. 


Apoi pentru că părinţii să nu se revolte şi nici să se supere, iată cum continuă 
Domnul cuvântul Său. După ce a spus: „Cel ce nu urăşte pe tatăl său şi pe mama 
sa”, a adăugat: „şi sufletul său”. „Pentru ce-Mi vorbeşti, spune Domnul, de 
părinţi, de fraţi, de surori şi de soţie? Nimic nu-i mai aproape ca sufletul tău! Și 
totuşi, dacă nu-ţi urăşti sufletul, lucrezi împotriva Celui Ce te iubeşte, împotriva 
Mea!” 


Hristos nu ne porunceşte să ne urâm sufletul, aşa de mântuială, ci să-l dăm 
războaielor, luptelor, junghicrilor, sângiuirilor, că „cel ce nu-şi ia crucea sa şi nu 
vine după Mine, nu poate fi ucenic al Meu”. Ucenicii lui Hristos nu trebuie să 
înfrunte numai moartea aceasta firească, ci chiar moartea silnică; şi nu numai 
moartea silnică, ci şi moartea de ocară. Deocamdată Domnul nu le-a vorbit nimic 
ucenicilor Săi de patimile Sale; aştepta să fie instruiți mai bine în aceste învățături, 
ca să poată primi mai cu uşurinţă cuvântul despre patimile Sale. Nu se cuvine, 
oare, să ne mirăm de ucenici, că nu le-a zburat sufletul din trup la auzul acestor 
cuvinte? Pretutindeni în faţa lor supărări, iar cele bune în nădejdi! Cum nu le-a 
zburat sufletul din trup? Nu, 

De aceea 1 s-au Supus şi nu 1 S-au 


împotrivit, deşi auziseră pe Domnul vorbindu-le de greutăţi mai mari şi mai 
cumplite decât auziseră bărbaţii aceia mari: Moise şi Ieremia. 


“Cel ce şi-a aflat sufletul său îl va pierde; iar cel ce şi-a pierdut sufletul său 
pentru Mine, îi va afla.” Ai văzut cât de mare e paguba celor care-şi iubesc 
sufletul mai mult decât trebuie şi cât e de mare câştigul celor ce şi-l urăsc? Şi 
pentru că poruncile Lui erau împovărătoare — că le dăduse poruncă să se lupte cu 
părinţii, cu copiii, cu firea, cu rudeniile, cu lumea întreagă, ba chiar şi cu sufletul 
lor — Domnul le arată şi folosul poruncilor; iar folosul este foarte mare. „Lupta 
aceasta, le spune Domnul, nu numai că nu vă va vătăma, ci vă va fi de mare 
folos; dacă nu luptaţi veţi fi vătămaţi!” Şi ceea ce a făcut Domnul totdeauna face 
şi acum; le dă curaj, Slujindu-se tocmai de cuvintele lor. „Pentru ce nu vrei să-ţi 
dispreţuieşti sufletul? întreabă Domnul. Pentru că-l iubeşti? Dar tocmai pentru 
aceasta dispreţuieşte-l! Atunci vei avea cel mai mare folos, atunci vei arăta că-l 
iubeşti cu adevărat!” Vită-te la nespusa înțelepciune a lui Hristos! Hristos nu le 
poruncește ucenicilor Săi să-şi urască numai părinţii, nici numai copiii, ci chiar 
ceea ce le este mai scump, sufletul, ca să nu mai aibă nici o îndoială asupra 
poruncii de a-şi uri părinţii şi copiii şi ca să ştie că aşa le vor fi şi acelora de cel 
mai mare folos, de vreme ce, de dragul lui Hristos, urăsc ceea ce este mai necesar 
vieții, sufletul“. 


(Fragmente din: Sfântul loan Gură de Aur, Omilii la Matei, Editura IBMBOR, 
1994). 


Sfântul Teofan Zăvorâtul - Predică în Duminica tuturor Sfinţilor 


Trăieşte potrivit duhului Bisericii şi vei fi primit în rândul lor. 


Sfanta Biserică îi pomeneşte pe toți Sfinţii după Cincizecime, spre mărturie şi 
arătare a roadelor pogorârii Duhului Sfânt pe pământ. Pământul era neroditor în 
privinţa sfinţeniei, însă adăpat cu harul Duhului Celui Sfânt, a început să o 
rodească îmbelşugat, spre mângâierea Stăpânului a toată făptura. Apa vie şi 
sănătoasă, oriunde ar curge, face să crească peste tot verdeață, potrivit felului 
pământului şi al climei: şi harul Duhului, pe oriunde ar trece, peste tot refăcea 
oamenii pentru Domnul, desăvârşindu-le înţelegerea şi bunătatea inimii. Apa 
curgea din raiul pământesc prin patru râuri şi adăpa lumea întreagă. În toate cele 
patru părți ale lumii Sfinţii Apostoli, vase ale Duhului Celui Sfânt, au adus râurile 
îmbelşugate ale harului Său, au adăpat sufletele însetate şi au făcut să crească în 
ele virtuțile de tot felul. 


Toţi aceşti oameni înduhovniciţi, care au urmat insuflărilor Duhului şi au 
umblat pe căile Lui, au fost strămutați şi răsădiţi, ca nişte mlădiţe de măslin, de 
e pământ în cer şi alcătuiesc acolo un minunat 
în fruntea tuturor se află 


DI tocmai acest rai duhovnicesc ni-l zugrăvește acum Sfânta 


Biserică: fiecare să miroasă după puterea sa buna ei mireasmă şi cu dorire să 
dorească a se învrednici să fie şi el răsădit pe acel fericit tărâm. 


Pe lângă grădină, un gospodar adevărat are răsadniţe şi solarii, unde cultivă tot 
felul de pomi şi de flori pentru grădina mare: aşa a binevoit să facă şi Domnul. 
Grădina Lui duhovnicească se află în cer şi este alcătuită din toți Sfinţii - cei 
curaţi şi desăvârşiţi. Pentru această grădină sunt crescute şi pregătite mlădiţe 
duhovniceşti în răsadnița Lui pământească - Sfânta Biserică. Acolo a pus 
grădinari care îngrijesc sufletele ce odrăslesc mlădiţa, le udă, le curăţă de uscături, 
le sapă şi le păzesc. Cele ce reuşesc să crească şi să se întărească sunt strămutate şi 
răsădite în grădina cerească. Cele care nu cresc şi nu se lasă cultivate sunt aruncate 
afară ca unele ce sunt lipsite de viaţă şi uscate. 


Aşa este şi soarta noastră! Ori vom fi răsădiţi în grădina cerească, ori vom fi 
aruncaţi afară ca nişte nctrebnici. Suntem deja în solariul lui Dumnezeu, în 
răsadniţa făcătoare de viaţă - Sfânta Biserică. 

In jurul nostru e din belşug şi apă şi 
lumină şi căldură. Se poate spune despre noi, folosindu-se cuvintele Prorocului, 
că Suntem un pom răsădit lângă izvoarele apelor. 


Pomul sădit lângă izvoarele apelor va da rodul său la vremea sa şi frunza lui nu 
va cădea (v. Ps. 1, 3). El este veşnic tânăr şi roditor. Aşa stau lucrurile întotdeauna 
în privinţa copacilor. Cu noi însă ele nu stau întotdeauna aşa! Pomul nu este 
liber, aşa că negreşit va creşte, va înflori şi va rodi atâta timp cât este înconjurat cu 
ceea ce prieşte vegetației. Pe când sufletul este liber şi în pofida faptului că este 
înconjurat cu tot ce prieşte înfloririi şi dezvoltării lui duhovniceşti, poate să 
rămână uscat, lipsit de viaţă şi Sterp, pentru că poate să nu primească toate 
acestea şi să se împotrivească lor. Prin libertatea sa el deschide în sine intrare 
pentru înrâuririle duhovniceşti, care, odată intrate, pricinuiesc în el creştere 
duhovnicească şi tot prin libertatea sa se poate închide în sine până într-atât că 
nu lasă să intre în el nici o lucrare duhovnicească şi rămânând despărțit de 
izvorul vieţii duhovniceşti, se va usca, se va îmbolnăvi şi va amori. 


Astfel devin însă doar cei care 


primesc fără şovăire ceea ce a poruncit Domnul în Sfânta Biserica Sa şi se supun 
acestor porunci de bunăvoie, cu inimă doritoare. 


Vrei să creşti duhovniceşte? Primeşte tot ce porunceşte şi ţine Biserica. 


Este poruncită o dogmă? Primeşte dogma, oricât de mult ar depăşi ea logica ta 
omenească. 

E dată o poruncă? Supune-te ei, oricât de potrivnică ar fi înclinațiilor tale 
personale. 

Au fost lăsate dumnezeieşti slujbe? Ia parte la ele, supunând rânduielii şi vremii 
lor îndeletnicirea ta şi treburile tale lumeşti. 

A fost dată părinţie şi îndrumare duhovnicească? Nu te înstrăina de ea şi nu 
cumva Să te iei după voia proprie şi să îţi faci rânduieli de capul tău în 
îndeletnicirile şi în nevoinţele tale duhovniceşti. 


A fost lăsat post? Să posteşti. 
Ți se porunceşte să te spovedeşti şi să te împărtăşeşti? Spovedeşte-te şi 
împărtăşeşte-te şi aşa mai departe. 


Cei care şi-au întocmit toată viaţa după rânduiala 
Sfintei Biserici şi nu îşi îngăduie să facă nimic din cele potrivnice poruncilor ei 
se află sub un flux neîncetat de puteri dumnezeieşti. Și ei sunt cu adevărat pomi 
sădiţi lângă izvoarele apelor. 


Dimpotrivă, cei reci faţă de Biserică, cei ce se înstrăinează de ea, care fac placul 
samavolnic al minţii lor şi al poftelor lor, cei ce sunt robiţi filozofărilor deşarte, îşi 
zăvorăsc intrările şi neprimind lucrările de viaţă dătătoare ale Duhului, amorţesc şi 
seacă şi se pregătesc singuri de ardere. În jurul lor totul înfloreşte, pe când ei se 
usucă, deşi au părerea că ei sunt singurii care trăiesc. Aceştia vor să afle în ei înşişi 
izvorul puterilor de viaţă şi în loc de asta află omorâre. „Nu vreau să cred", zic ei; 
„ce voi descoperi singur, aceea voi şi socoti drept adevăr” — şi cad în minciună şi 
rătăcire. „Nu vreau să mă supun poruncilor scrise; natura este legea mea" - şi cad 
în pofte de tot felul şi în patimi de ocară. „Nu vreau să mă supun îndrumării altuia; 
am şi eu rațiune" - şi împlineşte chiar el sentinţa înţeleptului: Cei ce n-au cârmuire 
cad ca frunzele (Pilde 11, 14). „Nu vreau să mă supun rânduielilor bisericeşti, n- 
am când şi dealtfel ele sunt de prisos" - şi îşi pierd vremea cu obiceiurile deşarte şi 
stricătoare ale lumii. Şi aşa in toate privinţele. Și aceşti oameni, care se cred 
deştepţi şi vor să trăiască de capul lor, ajung să aibă parte de minciună, de rătăcire, 


de patimi şi pofte rele, iar ca răsplată capătă starea lipsită de bucurie, chinuitoare, 
pururea însetată, a duhului nemulţumit. Ei se usucă si se ofilesc văzând cu ochii, 
deşi izvoarele puterilor de viaţă sunt chiar alături, la îndemână. 


lată cele două sorţi care îi aşteaptă pe cei din răsadniţă - din Biserica lui Hristos! 
Cu adevărat, Biserica îi cultivă pentru viaţa veşnică pe cei ce i se supun, iar cei 
nesupuşi se usucă la fel ca vreascurile şi spinii. 


Știind aceasta, să râvnim celor dintâi, întorcându-ne de la năravul celor de pe 


Sfântul Teofan Zăvorâtul — Tâlcuire 


[Evr. 11, 33-40; 12, 1-2; Mt. 10, 32-35, 37-38; 19, 27-30] 


Sfânta Biserică săvârşeşte pomenirea sfinților în toate zilele anului; dar întrucât 
sunt şi bineplăcuţi ai lui Dumnezeu care s-au nevoit neştiuţi de nimeni, 
nedescoperiți Bisericii, aceasta, cu țelul de a nu-i lăsa lipsiţi de cinstire, a rânduit 
o zi în care proslăveşte pe toţi cei ce din veac au bineplăcut lui Dumnezeu, ca să 
nu rămână nici unul neproslăvit de ea. 


Biserica a legiuit ca această proslăvire să se facă îndată după Pogorârea 
Sfântului Duh fiindcă toţi sfinţii s-au sfinţit şi se sfinţesc prin harul Sfântului 
Duh. 


În acest chip apare o făptură nouă, potrivită pentru cerul nou şi 
pământul nou. 


Aşadar, să urmăm şi noi cu râvnă sfinţilor lui Dumnezeu! Cum se poate face 
asta, ne învaţă Evanghelia de azi: ea cere să mărturisim fără teamă credinţa în 
Domnul, să îl iubim mai presus de orice, să ridicăm crucea lepădării de sine şi a 
lepădării din inimă de toate. 


Aşadar, să punem început potrivit celor arătate! 


Sfântul Teofan Zăvorâtul - Pe sfinţi nu-i cinstim ca pe Dumnezeu 


Vă tulbură, după cum îmi scrieţi, rugăciunea către sfinţi şi vă temeţi ca nu cumva 


să vă supuneți osândei pentru idolatrie. Nu, rugăciunea noastră către Sfinţi şi 
cinstirea lor nu au nimic idolatru în ele. Ar fi idolatrie dacă i-am cinsti ca pe nişte 
dumnezei: însă noi îi cinstim ca pe nişte slugi ale lui Dumnezeu şi mijlocitori 
pentru noi înaintea lui Dumnezeu. Simţirea lăuntrică trebuie să vă spună că nu îi 
cinstiți ca pe Dumnezeu şi nu îi socotiți cea dintâi cauză a bunurilor cerute, ci 
numai instrumentul dăruirii lor. 


(Sfântul Teofan Zăvorâtul, Sfaturi înțelepte, Editura Egumeniţa, p. 319) 


Sfântul Nicolae Velimirovici — Duminica întâia după Rusalii Evanghelia 
urmării lui Hristos 


Trimite un gospodar argatul la oi fără merinde ? 
Trimite un tată la câmp pe fiul său fără plug si fără boi ? 
Trimite un comandant de oşti soldatul în bătălie fără arme? 


Nu. 


Nici Dumnezeu nu trimite pe slujitorii Săi, pe fini Săi, pe oştenii Săi în lumea 
aceasta, fără hrană, fără unelte şi fără arme. Nu sunt oamenii mai prevăzători şi mai 
milostivi decât Dumnezeu - nici pe departe ! Aşadar, de vreme ce oamenii au grijă 
să-i înzestreze pe ai lor cu tot ce le trebuie, cu atât mai mult are grijă Dumnezeu de 
următorii Săi! 


Dumnezeu îşi revarsă din plin harul asupra celor ce fac lucrul Lui; mărturie ne 
stau Sfinţii Apostoli. Doisprezece oameni întru totul simpli şi ca obârşie şi ca stare, 
lipsiţi de orice avere, vază şi putere lumească, au ieşit din casa şi din rudenia lor şi 
au pornit să străbată lumea ducând Evanghelia lui Hristos: iată un lucru cu 
desăvârşire nou, cu desăvârşire potrivnic a tot ceea ce, până atunci, socotise lumea 
a fi bun şi vrednic de dorit! 


Nu poate fi înţeles acest lucru decât prin ajutorul lui Dumnezeu, prin împreună- 


lucrarea lui Dumnezeu, prin harul lui Dumnezeu. Cutezanţa de a sta împotriva 
mincinoasei învățături a învăţaţilor acestei lumi, împotriva trecătoarei bogății, a 
bogaţilor acestei lumi, împotriva puterii întunecate a puternicilor acestei lumi, ar fi 
avut-o oare nişte pescari de rând, dacă nu i-ar fi hrănit Dumnezeu cu înţelepciunea 
Sa, dacă nu i-ar fi întărit Dumnezeu cu puterea Sa, dacă nu i-ar fi înarmat 
Dumnezeu cu armele Sale ? 


Ar fi avut ei îndrăzneala de-a îndura chinuri neînchipuite, umilinţe negrăite, bătăi, 
naufragii, lanţuri, închisoare, batjocură, foame, pietre, vânturare de la un capăt la 
altul al lumii, aruncare la fiare sălbatice, biciuire, răstignire? Fără îndoială că 
aceşti doisprezece bărbaţi trebuie să fi primit un ajutor nebiruit, o hrană 
neobişnuită, o armă nevăzută vrăjmaşului (ct. Il Corinteni 10, 4). 


Zguduind o lume întreagă cu nemaipomenita propovăduire a lui Hristos înviat, a 
lui Dumnezeu care S-a descoperit oamenilor în trup şi apoi iarăşi S-a înălțat în 
cereasca-l împărăție, ei au semănat sămânţa unei credinţe noi, a unei vieţi noi, a 
unei zidiri noi. 


Astfel au ieşit din lume şi atunci abia s-a aprins lumea de focul seminţei semănate 
de ei, de focul cuvintelor rostite de ei, de focul urmelor lăsate de ei. 


Popoare care i-au prigonit s-au risipit de pe faţa pământului; împărăţii ce le-au stat 
împotrivă s-au prăbuşit în ţărână; case ce nu i-au primit au căzut în ruină; puternici 
ai lumii care i-au pus la chinuri s-au acoperit de ruşine şi au pierit jalnic. lar 
sămânţa aruncată de ei a răsărit şi a dat în floare; din sângele lor a crescut Biserica, 
ridicându-se pe dărâmăturile mincinoaselor lucruri ieşite din mâini omeneşti 
sălbatice. 


Cei ce i-au primit s-au înălţat; cei ce i-au crezut şi i-au urmat s-au mântuit. O, cu 
câtă îmbelşugare îi hrăneşte Domnul pe slujitorii Săi! Cum îi înzestrează pe fiii 
Săi cei credincioşi! Cât de desăvârşit îi într-armează pe soldaţii Săi! 


Domnul întâi îi înzestrează şi îi înarmează pe următorii Lui şi abia după aceea îi 
scoate la lucru şi la luptă. Hristos a arătat aceasta în vremea vieţii Sale pământeşti 
iar istoria Bisericii după Pogorârea Duhului Sfânt a dovedit-o cu prisosinţă. 


Evanghelia spune Hristos i-a chemat pe toţi ucenicii Săi şi „le-a dat putere asupra 
duhurilor necurate, ca să le scoată şi să tămăduiască orice boală şi orice 
neputinţă, (Matei 10,1). Apoi le-a spus să meargă şi să vestească venirea 
Împărăției Cerurilor, adăugând: „Tămăduiţi pe cei neputincioşi, înviaţi pe cei 

morţi, curăţiţi pe cei leproşi, pe demoni scoateţi-i; în dar aţi luat, în dar să daţi 
(10, 8). 


Aşadar le-a dat întâi putere, apoi i-a trimis să lucreze. Pentru o asemenea uriaşă 
lucrare, era nevoie de o putere uriaşă. lar că într-adevăr au primit această putere, se 
vede din cuvintele Mântuitorului: „în dar ați luat”. 


lar mai departe, ca să le arate apostolilor cât de mare şi de nebiruită este puterea 
aceasta care va fi cu ei mereu, Domnul le-a poruncit să meargă la lucrul lor fără 
nici o grijă, fără să ducă aur sau argint sau merinde sau două haine sau traistă 
sau încălțări; să nu se mâhnească unde nu vor fi primiţi, să nu se gândească mai 
dinainte ce vor răspunde în faţa prigonitorilor. 


După ce le-a dat puterea de care aveau nevoie şi după ce i-a încredinţat că acea 
putere le este lor destul întru toate, abia atunci le-a vorbit Hristos pe faţă despre 
necazurile şi durerile ce îi aşteaptă: „Iată Eu vă trimit pe voi ca pe nişte oi în 
mijlocul lupilor” (10,16). Şi îndată i-a îmbărbătat: Nu vă temeţi! „La voi însă şi 
perii capului, toți sunt numărați” (10, 30). 


Poartă Dumnezeu de grijă vrăbiulor şi n-o să poarte de grijă vouă? şi termină 
Domnul spunând hotărâtoarele cuvinte ce alcătuiesc Evanghelia zilei de astăzi şi 
care arată la ce au să se aştepte cei ce folosesc bine puterea dată lor de Dumnezeu, 
şi dimpotrivă, ce îi aşteaptă pe cei ce nu folosesc această putere sau o folosesc rău. 


„Oricine va mărturisi pentru Mine înaintea oamenilor, mărturisi-voi şi Eu 
pentru el înaintea Tatălui Meu, Care este în ceruri. lar de cel ce se va lepăda de 
Mine înaintea oamenilor şi Eu Mă voi lepăda de el înaintea Tatălui Meu, Care 
este în ceruri”, întâi răsplata pentru luptătorii drepți şi credincioşi, cei care îndură 
cu răbdare, apoi pedeapsa pentru cei slabi şi laşi, care şovăie, dau înapoi şi se 
predau vrăjmaşului. 


Poate om să primească răsplată mai mare decât să fie recunoscut de Însuşi 
Domnul lisus Hristos în Împărăţia Cerurilor, înaintea Tatălui Ceresc şi înaintea 
oştirilor îngereşti fără de număr, drept al Său ? Decât să fie scris de EI în Cartea 
Vieţii ? Decât să fie încoronat de EI cu negrăită slavă şi aşezat la dreapta Lui în 
nemuritoare adunare din ceruri ? 


Și poate să fie mai mare pedeapsă pentru un om decât ca Insuşi lisus Hristos 
Domnul să se lepede de el, să-i spună înaintea a toţi îngerii şi a toate neamurile 
laolaltă şi în faţa Tatălui Său din ceruri: „Nu te cunosc; nu eşti al Meu; nu ești scris 


în Cartea vieţii. Pleacă !” lar că mărturisirea deschisă şi chemarea numelui 
Domnului lisus Hristos este absolut esenţială, aşa cum este şi credinţa în EI, se 
vede limpede din cuvintele Apostolului Pavel: „De vei mărturisi cu gura ta că 
Iisus este Domnul şi crezi în inima ta că Dumnezeu L-a înviat pe El din morţi, te 
vei mântui” (Romani 10,2 9). 


„Cel ce iubeşte pe tată ori pe mamă mai mult decât pe Mine nu este vrednic de 
Mine; cel ce iubeşte pe fiu ori pe fiică mai mult decât pe Mine nu este vrednic de 
Mine”. Aceste stranii cuvinte nu pot fi rostite decât de cineva care are mai multă 
grijă de viaţa noastră decât înşişi tatăl şi mama care ne-au născut. Doar cineva care 
ne iubeşte mai mult decât ne iubesc ei poate îndrăzni să spună una ca asta. Cineva 
care îi iubeşte pe copiii noştri mai mult decât suntem noi înşine în stare să-i iubim. 


Tatăl şi mama ne-au născut numai pentru viața aceasta trecătoare, pe când 
Acela ne dă naştere întru viaţa veşnică. 

Părinţii ne nasc spre durere şi umilinţă, Acela spre veşnică bucurie şi slavă. 

Părinţii noştri, ca să ne dea ceva, de la EI iau. 

Ei ne pregătesc mâncare, El ne dă suflarea vieții. Ce-i mai de trebuinţă ? 
Mâncarea sau răsuflarea ? 

Părinţii ne fac îmbrăcăminte, iar El ne-a dat inima.Ce-i mai de seamă: 
haina sau inima? 

EI este Cel care ne-a adus pe lume; tatăl şi mama sunt doar poarta prin 
care ne-a adus. Cine face mai mult pentru noi ? Cel care ne aduce într-o 
Casă ori uşa pe care intrăm ? 


celor de aproape ai noştri; doar El Însuşi ne-a poruncit această dravoste! 


Aici însă 
Hristos vorbeşte pentru vremurile de prigoană şi suferinţe ce îi aşteaptă pe 
apostolii Săi. 


Tatăl şi mama se vor înfricoşa; fiul şi fiica se vor înfricoşa. „,Leapădă-te de 
Hristos ”, îi vor spune, „rămâi cu noi, nu pleca de acasă! Fii ca toată lumea, lasă 
credinţa asta nouă, care te ia de la noi şi te duce poate la moarte! Ce-o să ne 


facem noi atunci ? Or să ne bată, or să ne chinuiască, or să ne lase să răbdăm de 
foame, poate chiar or să ne ucidă. Pentru asta te-am născut noi”, vor spune mama 
şi tata „ca să pătimim din cauza ta acum, la bătrâneţe”. 


Fiul şi fiica îţi vor cere socoteală că 1-ai născut ca să ajungă de batjocură, ca să fie 
dispreţuiţi, prigoniţi şi chiar ucişi, până la a urla. „Lasă pe Hristos, stai cu noi, să 
trăim cu toţii în pace.” In astfel de clipe hotărâtoare, ucenicul trebuie să aleagă. 


Hristos sau părinţii? 
Hristos sau copiii ? 


De hotărârea aceasta depinde întreaga lui veşnicie şi nu numai a lui, ci şi a 
rudelor lui. Nu este alegere mai dureroasă decât aceasta! 


Și n-o poţi lua acum pe un drum şi mâine pe altul. Nu poţi să-ţi rupi inima în 
două;,trebuie s-o pui întreagă ori pe un talger, ori pe celălalt. 


Dacă te închini lui Hristos, îi scapi şi pe ai tăi şi te scapi şi pe tine. 


Dacă te închini tatălui sau mamei sau fiului, sau fiicei tale, e lucru sigur că ai să-i 
pierzi şi ei şi pe tine. Pentru că oricine tăgăduieşte pe Hristos în faţa lumii, îl va 
tăgădui şi pe el Hristos la înfricoşata Judecată în faţa Tatălui Ceresc şi a miilor de 
îngeri Şi sfinţi. 


[ID i-a scris lui Filotei, care suferea pentru că ea nu 


Domnul le-a spus pe faţă apostolilor că este grea clipa hotărârii. Şi a adăugat: 
»Duşmanii omului, casnicii lui”, Adică: familia, care mai mult decât oricine 
altcineva pe lume, va vrea să-l oprească pe ucenicul lui Hristos de la urmarea Lui 
şi mai mult decât oricine altcineva pe lume, îl va osândi pentru că urmează lui 
Hristos. Cu adevărat, nu vrăjmaşii ne leagă pe noi de lumea aceasta, ci cei pe care-i 
iubim; nu străinii, ci ai noştri. 


Ca să facă mai uşoară clipa despărțirii şi ca să despovăreze cugetul celor ce lasă 
pentru El casa lor, Domnul le spune dinainte să fie fără nici o grijă, cum sunt 
vrăbiile. Să nu se îngrijoreze cei ce-L urmează pe EI despre cine îi va hrănii şi-i va 
îmbrăca în lipsa lor pe cei dragi. Aceştia vor fi îmbrăcaţi şi hrăniți de Cel ce 
hrăneşte şi îmbracă şi păsările cerului. Nici o vrabie nu cade la pământ fără ştirea şi 
fără voia cerescului nostru Tată. „La voi însă” şi la ai voştri, „şi perii capului, toţi 
sunt numărați”. Lăsa-ţi-i aşadar şi urmaţi-Mi Mie. Chiar şi fiind lângă ei, nu voi, 
ci Dumnezeu le poartă de grijă. Le va purta mai departe de grijă şi în lipsa voastră. 
ă” şi „mamă” 
se înţeleg deasemenea şi învățătorii şi îndrumătorii noştri care, prin învăţătura 
lor mincinoasă, izvodesc în noi un duh potrivnic lui Hristos şi Evangheliei. 
Aceştia ne învaţă înţelepciunea pământului, cea care slujeşte mai mult trupul 
decât sufletul, cea care ne desparte de Hristos şi ne robeşte lumii. 


Câtă vreme nu Îl cunoaştem pe Hristos, ne uităm la aceşti îndrumători ai noştri ca 
la nişte idoli şi, fie că-i ascultăm prin viu grai, fie că le citim cărțile, le dăm 
dragostea noastră, cinstirea noastră, respectul nostru; ne închinăm lor în adâncul 
inimii. lar cine îi iubeşte pe ei mai mult decât pe Hristos nu este vrednic de Hristos. 


Stă toată inima nostră, dragostea noastră, fala noastră. Dar ce sunt toate aceste 
lucruri pe lângă Hristos ? Zdrenţe de fum în faţa soarelui! Pulbere a vremii lângă 
marmura veşniciei! Cine le iubeşte pe ele mai mult decât pe Hristos nu este vrednic 
de Hristos. 


A spus mai departe Domnul: „Și cel ce nu-şi ia crucea şi nu-Mi urmează Mie nu 
este vrednic de Mine”. 

«% Prin „cruce ”, trebuie să înțelegem mai întâi ceea ce ne înfăţişează cuvintele 
dinainte: despărțirea de tată şi de mamă, de fiu şi de fiică, de rude, de 
prieteni şi de învăţători şi de toate lucrurile noastre. Crucea e suferinţă. 
Despărțirea doare. 

+ Prin „cruce ” trebuie, deasemenea, să înţelegem toate chinurile şi durerile 
pe care are să le întâmpine în drumul său cel ce-L urmează pe Hristos. 


Dragostea adevărată are nevoie de jertfă ca să se aprindă şi mai tare; bolnavul are 
nevoie de o doctorie amară ca să se facă bine. 


Nimeni nu urmează lui Hristos fără să întâmpine în calea sa suferințe, chinuri, 
agonie - şi crucea fiecăruia este altfel. De aceea spune Domnul că fiecare trebuie 
Să îşi ia crucea sa. 


Încă mai trebuie să înţelegem prin cruce nu numai chinul şi durerile ce se abat 
din afară asupra omului, ci şi chinul şi durerea pe care le încearcă omul când se 
desparte de sine însuşi: de omul său cel vechi, de obiceiurile sale păcătoase, de 
patimile sale, de trupul său. 


Aceasta este una din crucile cele mai grele şi nu poate fi purtată fără ajutorul lui 
Dumnezeu şi fără mare dragoste de Hristos. Dar este o cruce care trebuie luată cu 
orice preţ pe umeri. Pentru că zice Domnul puţin mai departe: „Cine fine la viața 
lui o va pierde, iar cine-şi pierde viaţa lui pentru Mine o va găsi” (Matei 10, 39). 
Adică: cine-şi ţine cu îndârjire sufletul său cel vechi, pângărit de păcate şi sleit de 
patimi, negreşit îl va pierde, pentru că nimic necurat nu poate intra înaintea feţei lui 
Dumnezeu. Jar cine îşi pierde sufletul cel vechi, care se leapădă de el şi îl taie de 
la sine pentru Hristos - pentru naşterea sa cea nouă, pentru înnoirea sa, pentru 
omul cel nou şi pentru sufletul cel nou - îl va afla; va afla acest suflet nou, de o 
sută de ori mai strălucitor şi mai bogat decât cel vechi. 


Şi tot astfel, cel care renunţă la tatăl sau la mama sa pământească sau la surori sau 
la fraţi sau la soție sau la copii, însutit va primi. 


% Prin „cruce” mai trebuie, în sfârşit, să înţelegem nepreţuita şi de viaţă 
dătătoare Crucea lui Hristos. 


Nu lăsăm deoparte o cruce pământească, o suferinţă, ca să o schimbăm cu alta 
asemănătoare. Luăm Crucea lui Hristos: necazuri, durere, suferinţă, pentru 
curăţarea de păcat, pentru înnoirea sufletelor noastre, pentru viaţa veşnică. 


Este ceea ce spune Apostolul Pavel despre Crucea Mântuitorului: „Jar mie, să nu- 
mi fie a mă lăuda, decât numai în crucea Domnului nostru lisus Hristos, prin 
care lumea este răstignită pentru mine şi eu intru lume” (Galateni 6, 14). 


Pentru purtătorul de Crucea lui Hristos, lumea a murit şi el a murit lumii; a murit 
lumii şi e viu în Dumnezeu. Nu-i de mirare că această cruce le este unora 
sminteală iar altora nebunie (cf. Corinteni 1, 23). 


Oamenii cu suflete vechi, păcătoşite, înrobiţi lumii şi patimilor, nu înţeleg alt fel de 
suferință decât cea aducătoare de oarecare câştig: înduri câte ceva pentru avere, 


sănătate, glorie. Jar Crucea lui Hristos înseamnă suferinţă purtată pentru 
sănătatea şi averea sufletului, întru slava lui Hristos, Împăratul unei Împărăţii 
noi şi Singura dragoste a celor ce-L mărturisesc pe El. 


„Atunci Petru, răspunzând, I-a zis: lată noi am lăsat toate şi Ți-am urmat Ţie. 
Ce oare va fi nouă ? „, Apostolul Petru a pus această întrebare în vremea când 
Domnul sfătuia pe tânărul bogat, care căuta viaţa veşnică, să meargă să-şi vândă 
averile, să le dea la săraci şi să vină apoi să-l urmeze Lui, iar tânărul se întristase, 
„pentru că avea avuţii multe” (Matei 19, 22). Atunci a întrebat Petru cele de mai 
sus, iar Biserica a aşezat întrebarea lui laolaltă cu prima parte a Evangheliei de 
astăzi, pentru strânsa lor legătură duhovnicească. Sfântul Petru a întrebat, 
numele tuturor apostolilor, ce se va întâmpla cu ei. Lăsaseră totul: casă, familie, 
îndeletniciri - ca să vină după Hristos. 


„lar lisus le-a zis: Adevărat zic vouă că voi cei ce Mi-aţi urmat Mie, la înnoirea 
lumii, când Fiul Omului va şedea pe tronul slavei Sale, veţi şedea şi voi pe 
douăsprezece tronuri, judecând cele douăsprezece seminţii ale lui Israel”. 
Răspunsul lui lisus la întrebarea lui Petru a fost pentru toţi apostolii: „le-a zis”. Dar 
printre ei se afla şi vânzătorul Iuda. O să stea şi el pe un tron ? Iuda încă nu ÎI 
vânduse pe Hristos, cu toate că trădarea prinsese încă de pe atunci rădăcină în 


inima lui. Pentru că ştia că Iuda Îl va vinde, Domnul a vorbit cu prevedere, 
condiţionând răsplata. N-a spus: „voi toţi”, ci: „voi cei ce Mi-aţi urmat Mie”. 
Cu aceste vorbe, luda a fost scos afară, pentru că el a mers doar o bucată de drum 
cu Hristos şi nici atunci urmându-L cu adevărat. Curând avea să se despartă cu 
totul de Hristos şi de apostoli, altul având să-i ia locul şi să stea în scaunul lui. 


Domnul a făgăduit mare plată apostolilor Săi credincioşi. Ei vor fi judecători ai 
poporului Israel; nu ai tuturor oamenilor, pentru că numai Hristos va fi judecătorul 
întregii omeniri, ci doar ai israeliților, din care sunt coborâtori. 


Neamul care i-a judecat pe apostoli în viaţă, va fi judecat de ei la înfricoşata 
Judecată, când toate neamurile şi seminţiile pământului se vor împărţi de-a dreapta 
şi de-a stânga, când unele se vor chema la veşnică bucurie iar altele la veşnică 
osândă. 


Atunci, la acea a doua naştere, vor şedea cei doisprezece apostoli la dreapta 
Domnului pe douăsprezece tronuri slăvite şi vor judeca poporul lor, poporul care 1- 
a judecat pe ei în viaţa aceasta. lar judecata lor nu va fi o judecată a răzbunării, ci 
va fi o judecată a dreptăţii. 


Răspunsul dat de Domnul apostolilor a fost numai pentru apostoli. Dar Mântuitorul 
a mai adăugat ceva, un lucru care îi priveşte pe toţi ucenicii Săi credincioşi, din 
toate timpurile: „Și oricine a lăsat fraţi sau surori sau tată sau mamă Sau femeie 
Sau copii Sau ţarine Sau case, pentru numele Meu, înmulțit va lua înapoi şi va 
moşteni viaţa veşnică”. 


ŞI cu adevărat, n-au primit apostolii şi sfinţii în această lume însutit mai mult decât 
au lăsat pentru numele lui Hristos? Nu s-au ridicat sute şi mii de biserici care le 
poartă numele în tot cuprinsul lumii? Şi, nu sute, ci milioane de oameni îi numesc 
pe ei părinţi ai lor şi frați! 


Făgăduinţa dată de Dumnezeu lui Avraam s-a împlinit cuvânt cu cuvânt în sfinții 
Lui: odrasla lor duhovnicească s-a înmulţit foarte, „ca stelele cerului şi ca nisipul 
de pe ţărmul mării” (Facere 22, 17). Nu au ajuns să fie atâtea sfinte femei, 
muceniţe şi fecioare, maici şi surori în duh atâtor credincioşi care, urmându-le 
pildă, s-au făcut ucenici ai lui Hristos? 


Nu se află şi în zilele noastre, aşa cum au fost neîntrerupt în toată istoria Bisericii, 
apostoli şi sfinţi ai lui Hristos, mulţime de fii şi fiice duhovniceşti? Lăsându-şi 
casele şi ţarinile, nu s-au făcut ale lor toate casele şi ţarinile credincioşilor ? 


Renunţând la puţin - încă de la începutul lucrării lor apostolice - au primit, cu toţii, 
mult; nimeni nu ducea lipsă de nimic (Fapte 4, 34). Vlăstarele duhovniceşti sunt 
cu mult mai multe decât cele după trup. Câştigul în duh este nemăsurat mai mare 
decât cel material. lar Domnul adaugă că vor primi cu toţii, mai presus de toate, 
„viaţa veşnică”. 


înseamnă ÎOGĂRIRĂNEO ăia iatasti ala 


a Ia 


Cine lasă toată zestrea pentru Hristos, va primi însutit mai mult şi mai bun decât 
avea înainte. Şi, mai presus de toate, „viața veşnică”. 


Domnul foloseşte numărul o sută ca să înfățişeze plinătatea darurilor pe care le vor 
primi credincioşii. Nu sute, ci sute de mii de oameni au lăsat toate şi au primit 


totul. Tuturor acestora şi celor ca ei le este închinata duminică de astăzi - 
Duminica tuturor Sfinţilor. 


Unii din aceşti sfinţi, cei mai cunoscuţi, sunt pomeniţi aparte peste an. Pe lângă ei 
însă avem mulţime uriaşă de sfinţi care au rămas ascunşi vederii omului dar nu şi 
lui Dumnezeu Atotştiitorul. 


Prin ei străluceşte Domnul ca soarele între stele, pentru 
că sunt „mădulare ale trupului Lui” (Efeseni 5, 30). 


Sunt vii, sunt puternici, sunt aproape de Dumnezeu. Şi sunt aproape şi de noi. 
Poartă neîncetat de grijă Bisericii lui Dumnezeu de pe pământ; ne însoțesc 
neîntrerupt de la naştere la moarte; ne aud rugile, ne ştiu necazurile, ne ajută 
cu puterea şi cu rugăciunile lor care se înalţă ca fumul de tămâie szrăbăzând 
înălțimile îngereşti până la tronul lui Dumnezeu (Apocalipsa 8, 3-4). 


Sunt mucenicii şi muceniţele lui Hristos, sfinţii şi de Dumnezeu purtătorii Părinţi, 
păstori şi învățători ai Bisericii, împărați şi împărătese care cu evlavie au apărat 
Biserica lui Hristos de prigonitori; mărturisitori şi anahoreţi, pustnici vieţuitori în 
singurătate, stâlpnici şi nebuni pentru Hristos, într-un cuvânt, toţi cei întru care 


dragostea lui Hristos umbreşte orice altă dragoste pe pământ şi care, pentru 
Hristos, au lăsat toate şi au răbdat până la sfârşit, mântuindu-se şi pe ei şi ducând 
şi pe alții la mântuire. 


Ei ne ajută şi pe noi, în zilele de acum, să ne mântuim, pentru că nu se află într- 
înşii iubire de sine ci se bucură, de-ar fi să se mântuiască oameni cât mai mulți şi 
să ajungă la slava de care ei înşişi se bucură. Ei toţi sunt „biruitori prin credinţă ”. 


Ei toţi au stins văpaia patimilor care făceau scrum firea omenească cea slabă. Mulţi 
au îndurat batjocură şi prigoană, lanţuri şi închisoare şi la urmă, supliciu. Mulţi din 
aceştia, de care lumea nu era vrednică, au pribegit pe faţa pământului, „în pustii şi 
în munţi şi în peşteri şi în crăpăturile pământului „(Evrei 11, 38). 


Viaţa aceasta este o încercare a lucrării noastre, iar răsplata o vom primi în veacul 
ce va să vină. Ei au trecut cu strălucire încercarea şi acum ne ajută şi nouă, ca să nu 
fim ruşinaţi ci să trecem şi noi încercarea cu bine, ajungând asemenea lor în 
împărăţia lui Dumnezeu. 


t 
prin propriile pute | bine | putere hului Sf Ei S-au 
hrănit cu pâinea lui Dumnezeu, S-au înzestrat cu purtarea de grijă a lui 
Dumnezeu, s-au înarmat cu armele lui Dumnezeu. Numai aşa au putut Să 
Stăruiască în luptă, să îndure totul şi să biruiască în toate. 


[Sfântul Macarie Egipteanul ne învaţă, din trăirea lui, că omul trebuie să se 


îndeletnicească îndelung cu fapta cea bună, cu mare strădanie şi hotărâre; abia 


Ca şi pilda apostolilor, pilda tuturor sfinților ne înfăţişează prea dulcele şi marele 
adevăr că Dumnezeu nu-Şi trimite slujitorii la păşune fără hrană, nici fun la câmp 
fără unelte, nici soldaţii la bătălie fără arme. 


DI a 


„Și mulți dintâi vor fi pe urmă şi cei de pe urmă vor fi întâi”. Asttel încheie 
Domnul profeticul Său cuvânt către apostoli, cuvânt ce s-a împlinit şi se împlineşte 
până astăzi, având însă a-şi primi suprema împlinire abia la Judecata de Apoi. 
Apostolii erau priviţi ca „cei de pe urmă” în Israel, pe când fariseii şi toţi făţarnicii 
prigoniți ai apostolilor erau „cei dintâi”: „Am ajuns ca gunoiul lumii, ca 
măturătura tuturor, până astăzi” (I Corinteni 4,13). 


Dar apostolii au ajuns cei dintâi, iar prigonitorii lor cei din urmă şi în cer şi pe 
pământ. Vânzătorul luda era printre cei dintâi, dar prin trădarea lui Dumnezeu a 
ajuns cel din urmă. Mulţi sfinţi erau socotiți codaşi, dar au ajuns în frunte, în vreme 
ce chinuitorii şi batjocoritorii lor au căzut din cinstea ce-o aveau în ochii lumii şi 
sunt ultimii înaintea feţei lui Dumnezeu. Atunci, la Înfricoşatul Judeţ, se va 
descoperi că foarte, foarte mulți care sunt astăzi priviţi ca cei dintâi între noi, vor 
cobori pe treapta cea mai de pe urmă, iar mulți din cei ce singuri se socotesc şi 
sunt socotiți şi de lume a fi ultimii, se vor înălța şi vor fi cei dintâi. 


Cuvântul acesta are şi un înţeles lăuntric. 


Și, dimpotrivă, 


Dar, vai, 


» Toate le pot întru Hristos, cel ce mă îmbracă cu putere” (Filipeni 4, 13), zice 
Apostolul Pavel. 


Toate le putem, O, atotputernice Doamne, prin Tine şi prin puterea Ta 
dăinuitoare în noi 


Nu putem nimic de la noi înşine, afară doar de păcat. Fără Tine suntem 
flămânzi, fără Tine suntem goi, Părinte. Suntem Slabi şi neînarmaţi fără Tine, 
Conducătorul nostru în luptă. Cu Tine avem toate şi putem toate, O, Mântuitorul 
nostru cel nebiruit. 


Cu mulțumită pentru toate, ne rugăm ie: nu ne trece cu vederea, nu- Ţi întoarce 
ajutorul de la noi cât vom trăi! 


Sfântul Ignatie Briancianinov - Cuvânt de învăţătură în Duminica tuturor 
Sfinţilor, cea dintâi după Cincizecime - Semnul aleşilor lui Dumnezeu 


SFÂNTUL IGNATIE BRIANCIANINOV 


PREDICI 


Deci, tot cela ce Mă va mărturisi pre Mine înaintea oamenilor, şi Eu îl voi 
mărturisi pre el înaintea Tatălui Meu, Carele este în ceruri. lar cela ce se va 
lepăda de Mine înaintea oamenilor, Mă voi lepăda şi Eu de dânsul înaintea 
Tatălui Meu, Carele este în ceruri (Mt. 10, 32-33). 


Asta a grăit Domnul ucenicilor Săi, care stăteau atunci înaintea feţei Lui; asta a zis 
Atoatevăzătorul Domn, Care priveşte viitorul îndepărtat ca pe cele de faţă — le-a zis 
tuturor ucenicilor Săi, fără deosebire de vreme şi de loc; asta ne-a zis Domnul şi 
nouă, celor ce stăm aici, în biserica Lui, care ne-am înscris în numărul ucenicilor 
Lui prin Sfântul Botez. Fulgerul aleargă cu repeziciune de la un capăt la celălalt al 
cerului: şi hotărârea Domnului ne-a ajuns după optsprezece veacuri, vestită nouă 
astăzi prin Evanghelie în toată puterea şi limpezimea sa. Ucenici ai Domnului nu 
sunt cei care doar se numesc creştini, după numele Lui, nici cei care doar au 
luat asupra lor făsăduinţele slujirii Lui. Ucenici sunt cei ce Îl mărturisesc în 
chip lucrător ca Domn al lor, care îl mărturisesc în chip lucrător că Stăpân cu 
drepturi depline asupra lor şi ca Împărat Veşnic, urmând învăţăturii Lui ca 
învăţăturii Domnului lor, împlinind poruncile Lui ca pe poruncile Domnului lor. 
Mărturisirea trebuie săvârşită cu mintea, cu inima, prin cuvânt, prin faptă, 
întreaga viaţă. Ruşinea, Sfiala, şovăiala sunt de neîngăduit în mărturisire. 


Mărturisirea cere lepădare de sine hotărâtă. Ea trebuie să fie solemnă. Ea trebuie să 
fie împlinită ca în faţa întregii lumi, înaintea Sfinților îngeri şi înaintea îngerilor 
căzuţi, înaintea ochilor pământului şi ai cerului. Priveală ne-am făcut şi lumi şi 
îngerilor şi oamenilor (| Cor. 4, 9), spune despre sine şi despre ceilalți Lui - 
Sfântul Apostol Pavel. Apostolii nu s-au ruşinat şi nu le-a fost frică să îl 
mărturisească pe Dumnezeu-Omul, Cel omorât cu moarte de ocară, Cel osândit de 
judecată bisericească şi lumească, nu s-au ruşinat şi nu le-a fost frică să Îl 


mărturisească înaintea judecății bisericeşti şi lumeşti, înaintea cea mai puternicilor 
şi a înţelepților pământului, înaintea tiranilor şi a chinuitorilor, înaintea chinurilor 
şi caznelor, înaintea morții silnice. Acelaşi fel de mărturisire au adus prinos 
Domnului sfinții mucenici, care au adăpat toată întinderea pământului cu sângele 
lor, care au făcut să răsune tot pământul de sfânta mărturisire a adevăratei 
cunoştinţe de Dumnezeu şi cinstiri a lui Dumnezeu. L-au mărturisit pe Domnul, 
prin nevăzută mucenicie şi statornică lepădare de sine credinţă, de-a lungul întregii 
vieţi, cuvioşii monahi: ei au slujit drept legătură a pământului cu cerul, a îngerilor 
cu oamenii, fiind ai cerului în vremea petrecerii lor pe pământ, intrând încă din 
vremea petrecerii lor pe pământ în împărtăşire cu îngerii şi în cetele lor. L-au 
mărturisit pe Domnul prin dispreţuirea şi prin călcarea principilor lumeşti acei 
bineplăcuţi ai lui Dumnezeu care s-au nevoit în mijlocul lumii, despre care pe drept 
am putea lega cuvintele Evangheliei: Ei în lume sunt, dar din lume nu sunt (În. 17, 
11, 16). 


Mărturisirea Domnului, însoțită de hotărâta şi deplina lepădare de lume şi de sine, 
a fost semnul tuturor Sfinților. Cine mărturiseşte pe Domnul, în vremea pribegiei 
sale pământeşti, cu mărturisirea pe care a poruncit-o Domnul, cine dovedeşte prin 
viaţa sa că Îl mărturiseşte neabătut drept Domn şi Dumnezeu al său, despre acela 
mărturiseşte Domnul că este ucenic al Său, apropiat al Său - Îl mărturiseşte nu doar 


în faţa lumii întregi, ci şi în faţa lui Dumnezeu-Tatăl. Mărturisirea omului către 
Dumnezeu-Fiul înaintea lui Dumnezeu-Tatăl este aducerea acelui om în cea mai 
strânsă unire cu Dumnezeu (În. 14, 20). Mărturisirea de Dumnezeu rânduită, lui 
Dumnezeu plăcută, a lui Dumnezeu de către om este semnul alegerii acelui om de 
către Dumnezeu. Cuprinderea în rândul celor aleşi este rodul bunei îndreptări a voii 
omenești. 


Mărturisirea slăbănoagă, cu două înţelesuri, nu e primită, e lepădată ca ne- 
trebuincioasă, ca nevrednică de Dumnezeu. Nu este de ajuns mărturisirea în 
adâncul sufietului: este neapărată nevoie de mărturisirea cu gura şi cu cuvântul. Nu 
este de ajuns mărturisirea cu cuvântul: este neapărată nevoie de mărturisirea cu 
faptele şi cu viaţa. 


Că” cine se va ruşina de Mine şi de cuvintele Mele întru acest neam prea curvar 
şi păcătos, şi Fiul Omului Se va ruşina de el când va veni întru Slava Tatălui Său 
cu sfinţii îngeri (Mc. 8, 38). Trebuie nu numai să mărturisim pe Domnul, nu doar 
să recunoaştem Dumnezeirea şi stăpânirea Lui — trebuie să mărturisim învăţătura 
Lui, trebuie să mărturisim poruncile Lui. Împlinirea lor împotriva obiceiurilor 
îmbrăţişate îndeobşte în societatea omenească este mărturisirea Domnului şi a 
cuvintelor Lui înaintea oamenilor. 


Societatea omenească este numită „păcătoasă şi „prea curvară”, fiindcă ea, în cea 
mai mare parte, s-a aplecat către viaţa păcătoasă, a vândut şi a schimbat dragostea 
către Dumnezeu cu dragostea către păcat. Obiceiurile care domnesc în lume, ce au 
însemnătatea unei legi mai presus de toate legile, sunt potrivnice, vrăjmaşe vieţuirii 
bineplăcute lui Dumnezeu. Vieţuirea bineplăcută lui Dumnezeu este obiect de ură 
şi de batjocuri pentru lumea trufaşă. Pentru a scăpa de ura lumii, de prigoanele şi 
de săgețile ei, inima slabă, neîntărită în credinţă, se pleacă spre a face pe placul 
oamenilor, trădează Învățătura Domnului, iese din numărul celor aleşi. Domnul îi 
întăreşte pe ucenicii Săi în credincioşia faţă de EI şi faţă de învăţătura Lui, întăreşte 
printr-un cuvânt înfricoşător, printr-o hotărâre înfricoşătoare, rostită la bună vreme. 


Deci, tot cela ce Mă va mărturisi pre Mine înaintea oamenilor, şi Eu îl voi mărturisi 
pre el înaintea Tatălui Meu, Carele este în ceruri. lar cela ce se va lepăda de Mine 
înaintea oamenilor, Mă voi lepăda şi Eu de dânsul înaintea Tată lui Meu, Carele 
este în ceruri. 


Atârnarea de societatea omenească este mai slabă decât atârnarea de familie. Mai 
lesne e să scapi de supunerea faţă de cerinţele societăţii decât să scapi de supunerea 
faţă de cerinţele familiei. Cerinţelor familiei le vine în ajutor legea firească şi când 
cerințele acestea impreună glăsuiesc cu legea lui Dumnezeu, le ajută însăşi legea 
lui Dumnezeu. 


Slujitorul lui Hristos este adeseori aruncat în nedumerire de cerinţele care se bat 
cap în cap, neştiind a cărei împlinire trebuie socotită drept bineplăcută lui 
Dumnezeu. Domnul, Care a prevăzut nedumerirea aceasta, o dezleagă în chip 
cât se poate de mulţumitor. El a împlinit înţelesul cuvintelor sus-arătate prin cele 
ce urmează: Cel ce iubeşte pre tată sau pre mamă mai mult decât pre Mine, nu 
este Mie vrednic, şi cel ce iubeşte pre fiu sau pre fiică mai mult decât pre Mine, 
nu este Mie vrednic (Mt. 10, 37). „Cel care dă întâietate voii părinţilor sau a 
oricăror rudenii după trup în faţa voii Mele, cel care dă întâietate felului lor de a 
gândi şi cugetării lor în faţa învăţăturii Mele, cel care le face lor pe plac mai mult 
decât Mie, acela nu este vrednic de Mine”. 


Greutățile şi piedicile ce se ridică înaintea mărturisiri lui Hristos lucrând asupra 
creştinului dinafară au puţină însemnătate faţă de greutăţile şi de piedicile pe care 
el le află înlăuntrul său. Păcatul, trăind în minte, inimă, trup, este de-a dreptul 
potrivnic mărturisirii lui Hristos, mărturisirii prin împlinirea poruncilor Lui; 
păcatul lucrează cu îndărătnicie împotriva acestei împliniri. Însuşi binele firesc, 
vătămat fiind de către păcat, îngreunează mărturisirea, străduindu-se din răsputeri 
să bage în această mărturisire, să amestece cu ea mărturisirea valorilor Firii căzute. 


Prin această amestecare se nimiceşte mărturisirea lui Hristos, pe seama Firii căzute 
este pusă o cădere nedeplină, 1 se răpeşte însemnătatea lui Hristos, însemnătate 
care, fiind atotdesăvârşită, nu suferă amestecare şi cere înţelegerea hotărâtoarei 
vătămări a firii de către cădere (Gal. 5, 4; 2, 16,21). 


A te feri de societatea omenească, de rude, e cu putinţă: dar unde poţi să fugi de 
tine însuţi? Unde să te ascunzi de firea ta? Cum să te izbăveşti de ea? Pentru a ne 
slobozi de firea căzută, Domnul porunceşte să răstignim această fire, adică să ne 
lepădăm de rațiunea ei şi de voia ei, să pironim lucrările minţii şi imboldurile 
inimii de poruncile Evangheliei. Astfel, cari sunt ai lui Hristos şi-au răstignit trupul 
împreună cu patimile şi cu poftele (Gal. 5, 24). Ei au răstignit cugetarea trupească 
şi voia firii căzute, pe care se întemeiază şi se zidesc imboldurile păcătoase ale 
sufletului şi ale trupului, viaţa păcătoasă. În acest chip, lumea a fost răstignită 
pentru Apostol, iar Apostolul pentru lume (Gal. 6, 14). 


Sfântul David se ruga lui Dumnezeu să îi dea putere ca să fie în stare de asemenea 
răstignire: „Pătrunde cu frica Ta cărnurile mele (Ps. 118, 120), altfel spus cugetarea 
mea trupească şi voia mea, ca ele să rămână în nelucrare”! “Pune robului Tău 
cuvântul Tău intru frica Ta (Ps. 118, 38), „ca să mă călăuzesc fără abatere în 
lucrarea mea cea văzută şi nevăzută numai după cuvântul Tău”. Cine va omori 


firea sa căzută cu sabia învăţăturii lui Hristos, care va pierde sufletul său pentru 
Mine şi pentru Evanghelie, a zis Domnul, acela îl va afla, acela îl va mântui (Mt. 
10, 39; Me. 8, 35). Dimpotrivă: cine va face după socotinţele şi după imboldurile 
firii căzute, socotindu-le (în chip greşit) drept bune, cela ce şi-a aflat sufletul său, îl 
va pierde. Cela ce nu a luat crucea sa, care n-a pus asupra sa jugul poruncilor 
Mele şi să vie după Mine întru lepădare de sine, ci va urma luişi, nu este Mie 
vrednic (Mt. 10, 38, 39). 


Voind a lămuri în chipul cel mai îndestulător cu putință soarta aleşilor lui 
Dumnezeu în timp şi în veşnicie, Sfânta Biserică a rânduit astăzi să se citească, 
după înfricoşata, nepărtinitoarea, hotărâtoarea judecată ieşită din gura lui 
Dumnezeu, pe care am auzit-o, răspunsul Domnului la întrebarea Sfântului Apostol 
Petru. Atunci răspunzând Petru, a zis Lui: „Iată, noi am lăsat toate şi am urmat 
Ție: oare ce va fi nouă?” (Mt. 19, 27). Domnul a făgăduit o cinstire deosebită 
celor doisprezece apostoli. Dumnezeu-Omul este singurul Împărat Veşnic al lui 
Israil, adică Împăratul tuturor creştinilor, acestui Israil duhovnicesc, ce trebuie să 
se alcătuiască din toate popoarele pământului şi să sălăşluiască pământul 
făgăduinţei - cerul: apostolii Dumnezeu-Omului, prin mijlocirea căruia au fost 
supuse Dumnezeu-Omului toate popoarele, au devenit în chip firesc căpetenii şi 
judecători ai acestui nou Israil, acestui popor veşnic, ceresc. După ce le-a arătat 


apostolilor însemnătatea lor în starea celei de-a doua naşteri (Mt. 19, 28) omeneşti, 
Domnul a adăugat: Și tot cel ce a lăsat case sau fraţi, sau surori, sau tată, sau 
mamă, Sau femeie, Sau feciori, sau holde (Mt. 19, 29) pentru Mine şi pentru 
Evanghelie (Mc. 10, 29), însutit va lua în vremea aceasta, întru prigonire, şi în 
veacul cel viitor viaţă veşnică (Mc. 10, 30; cf. Mt. 19, 29). 


Prigonire este numită viața pământească. Ea e surghiun, fiindcă oamenii au fost 
aruncaţi pe pământ şi supuşi pribegiei pătimitoare pe el pentru călcarea poruncii 
dumnezeieşti. Ea este loc şi vreme de surghiun pentru următorii lui Hristos, fiindcă 
în ea domneşte stăpânitorul acestei lumi, în ea precumpăneşte stăpânirea păcatului, 
vrăjmaşă următorilor lui Hristos, care îi prigoneşte fără încetare cu prigoană 
necontenită, înverşunată. Ei sunt supuşi chinuirii în fel şi chip de către păcat atât 
înlăuntrul lor, cât şi în afară: cu răutate încrâncenată şi viclenie de necrezut 
lucrează împotriva lor duhurile căzute, ce însetează de pierzarea lor; lucrează 
împotriva lor cu pornire cei mai mulţi dintre oameni, care s-au înrobit de bună voie 
duhurilor căzute şi care le slujesc drept unealtă oarbă, nefericită; lucrează 
împotriva lor propriile patimi şi împătimiri. 


Tocmai în acest surghiun vremelnic vor primi următorii lui Hristos însutit față de 
ceea ce au părăsit pentru Hristos şi pentru învăţătura Lui. Ei vor primi în chip 
simţit harul Atotsfântului Duh. Faţă de mângâierea pe care o aduce harul 
dumnezeiesc, nimicnicie sunt toate bucuriile, toate plăcerile acestei lumi; faţă de 
bogăția duhovnicească, faţă de slava duhovnicească, nimicnicie sunt toate bogăţiile 
lumii, toată slava ei; desfătările păcătoase şi trupeşti sunt în ochii sfinților lui 
Dumnezeu spurcăciuni scârboase, pline de amărăciune ucigătoare; starea celor 
slăviţi şi bogaţi ai acestei lumi este asemenea mormintelor văruite, care pe dinafară 
strălucesc, însă pe dinlăuntru sunt pline de stricăciune şi de putoare - însuşiri 
nedespărțite de orice hoit. Pe bună dreptate, „hoit” trebuie numit sufletul lovit de 
moartea veşnică, care e despărțirea de Hristos. 


Toate bunătăţile şi întâietăţile pământeşti îl părăsesc pe om, rămân pe pământ 
atunci când omul, potrivit legii cu neputinţă de ocolit şi neînduplecate a morţii, va 
părăsi pământul, se va muta în veşnicie fără putință de întoarcere. Harul 
dumnezeiesc urmează altă rânduială: el însoţeşte pe tărâmul de dincolo de 
mormânt pe cel ce l-a agonisit aici. Îndată ce omul aruncă de pe sine, ca pe nişte 
obezi, trupul,[atunci] harul, ca şi cum ar fi fost strâmtorat până atunci de trup, se 
desfăşoară larg şi cu măreție. EI slujeşte drept chezăşie şi mărturie pentru alesul lui 
Dumnezeu. Când acesta se înfăţişează la judecată, ce îl aşteaptă pe fiecare om după 
moartea sa, arătând mărturia sa şi zălogul său, atunci, potrivit lor, ca urmare logică 
a lor, i se dau în cer bogății, frumuseți, plăceri duhovniceşti, veşnice, negrăite şi 


fără margini. În veacul cel viitor el va moşteni viaţa veşnică, a zis Domnul - viaţă 
atât de îmbelşugată şi de aleasă încât omul trupesc, care în judecăţile despre cele 
necunoscute lui se întemeiază pe concepţiile sale despre cele pe care le cunoaşte, 
nu poate să-şi alcătuiască despre ea nici o concepție prin mijlocirea propriei 
cugetări. 


Fie ca şi nouă să ni se dăruiască, pentru mărturisirea neabătută a Domnului, a 
moşteni această viață, care este gătită pentru noi toți de către neurmata, 
nemărginita milă a Domnului, Celui ce ne-a răscumpărat pe noi prin Sine. Amin”. 


(din: Sfântul Ignatie Briancianinov, Predici, Editura Sophia, Bucureşti, 2008) 


Sfântul loan din Kronstadt despre Sfinţii plăcuţi lui Dumnezeu 


"Fă-ţi timp să te întnebi mai des: căne-i 
înțelepciuni datonezi alcătuinea penfectă a 
conpului tău; ce îl ține constant în viaţă și îl 
dinecționează? Cine a statonnicit legile 
intelectului, cele ce se manifestă până astăzi la 
toți oamenii? Cine a înscnis în inimile 
oamenilon legea constiinţei, cea cane lucrează 
în noi întru năsplătinea binelui și osândinea 
năului? Dumnezeule Atotputennic, pneaîntelept 
si Atotbun! Tu ţii meneu mâna Ta ocnotitoane 
asupna mea, păcătosul, i nu există clipă în 
cane bunătatea Ta să mă fi pănăsit! ” 


$fântul Joan de .ronstadi 
1529 - 1905 


Pe cât de departe stă cerul de pământ, pe atât de mult ne întrec pe noi, păcătoşii, 
sfinții plăcuţi lui Dumnezeu; ei sunt fiinţe cereşti - noi suntem pământeşti; ei sunt 
sfinți - noi suntem plini de mulțimea păcatelor; ei L-au iubit pe Dumnezeu, din 
toată inima, cu toată puterea lor, urându-se pe sine şi lumea - noi ne iubim cu o 
împătimire extremă pe noi înşine şi lumea; iubim toate lucrurile ei pierzătoare de 
suflet şi potrivnice lui Dumnezeu; ei au agonisit o minte cerească, o inimă 
cerească, o voinţă cerească, prinzând dragoste de voia lui Dumnezeu şi înfrân- 
gându-şi propria lor voinţă, trupească, stricată, pierzătoare - noi ne-am făcut 
pământeşti şi am întinat mintea şi inima şi voinţa noastră, toate pornirile şi 
înclinațiile noastre sufleteşti. De aceea, fiecare creştin să stea cu evlavie în faţa 
Sfinţilor, să-i cinstească cu cinstea ce li se cuvine şi cu care i-a proslăvit după 
vrednicie Însuşi Dumnezeu şi să caute să le urmeze viaţa, credința lor; ca 
aducându-și aminte de înflăcărata lor iubire de Dumnezeu şi de apoapele, inima lui 
să se umple de iubire înflăcărată şi de speranţă vie, să năzuiască mereu acolo unde 
este lubirea cea veşnică, care iubeşte toate, unde este Adevărul cel veşnic şi 
Sfinţenia, acolo unde este viaţă şi doxologie veşnică şi veşnica bucurie a sfinților. 
(Partea I - Pag. 7) 


1% e se 


Minunat este Dumnezeu întru Sfinţii Lui ! Odată cu sfârşitul fiecărui an a venit din 
nou pomenirea iernatică a marelui sfânt al lui Dumnezeu şi stâlp al Bisericii 
Ortodoxe, ierarhul Nicolae al Mirei Lichiei, făcătorul de minuni; ea se prelungeşte, 
an de an de mai bine de un mileniu şi jumătate: într-atât de slăvită, de neveştejită, 


VIE şi roditoare este amintirea sfinților lui Dumnezeu! Monumente vii ale acestui 
sfânt al lui Dumnezeu se înalță în toată lumea în nenumărate inimi ale oamenilor 
din toate veacurile, fiindcă minunile lui binefăcătoare faţă de oamenii care-l 
cheamă cu credinţa sunt nenumărate pe pământ şi pe mare. Prin slăvita sa 
pomenire sfântul dă mărturie cu mare glas şi în auzul tuturor despre credinţa 
noastră plăcută lui Dumnezeu şi mântuitoarea noastră; despre viaţa nemuritoare ce 
va fi şi despre dreapta răsplătire de care vor avea parte toți oamenii, despre paza 
neclintită cu care Dumnezeun înconjoară Sfânta Biserică faţă de care sfântul lui 
Dumnezeu s-a arătat râvnitor în timpul vieţii; despre marea sa îndrăzneală în faţa 
lui Dumnezeu şi despre puterea sa de a mijloci pentru noi. Amintirea sfinților lui 
Dumnezeu trăieşte veşnic în Sfânta Biserică a lui Hristos, nu însă aşa ca amintirea 
oamenilor ce s-au proslăvit prin ceva anume în lumea aceasta, fiindcă lumea trece 
şi poftele ei, şi cine face voia lui Dumnezeu rămâne în veac |l În 2, 17]. Lumea 
imită Biserică în privinţa imortalizării amintirii bărbaţilor slăviţi şi în acelaşi timp, 
vrea să umbrească luminoasa amintire a sfinţilor, nerecunoscându-le vrednicia şi 
veridicitatea celor ce se povestesc despre ei, spunând că aceste povestiri sunt 
poveşti şi basme; dar adevărul Bisericii triumfă şi amintirea sfinților lui Dumnezeu 
se reînnoieşte în fiecare an, cu noi minuni binefăcătoare săvârşite de ei şi de 
sfintele lor moaşte şi icoane, iar monumentele neînsuflețite ale oamenilor lumii 
acesteia se deteriorează şi se dărâmă cu timpul şi cad în uitare. 


Oamenii mărginiţi ai veacului acestuia, mânaţi de necredinţă, trufie şi viclenie, ne 
învinuiesc pentru cinstirea sfinţilor şi icoanelor lor, acuzându-ne pe nedrept de 
idolatrie şi cum că le împodobim peste măsură; ei înşişi însă se străduiesc din 
răsputeri ca să înalțe oamenilor din lume care s-au remarcat cu ceva monumenete 
costisitoare, care nu spun nimic oamenilor neinstruiţi şi foarte puţin celor instruiți, 
fiindcă oamenii culți ştiu şi fără ajutorul monumentelor prin ce anume s-au 
evidenţiat oamenii renumiţi. Şi astfel, slăvita şi binefăcătoarea amintire a sfinţilor 
este veşnică şi neveştejită după cuvântul împăratului şi psalmistului David: Dreptul 
fi-va veşnic întru pomenire şi nu se va teme de zvonul cel rău. Este deosebit de 
folositor şi de instructiv să fie săvârşită minunata pomenire a sfinţilor, din an în an, 
în cântări şi în citiri, în sfințite şi de biruinţă slujbe, fiindcă în acest chip învie şi se 
înnoiesc în sufletele noastre chipul lor sfânt, faptele şi minunile lor, credinţa lor 
nezdruncinată, viaţa lor de după moarte, mijlocirea şi intervenţiile lor pentru noi în 
faţa lui Dumnezeu. 


Dacă cei ce se numesc creştini ar citi sau ar da ascultare în simplitatea inimii, 
povestirilor despre viaţă şi minunile sfinţilor şi ar vrea să le urmeze exemplul, după 
puteri, în viaţa lor, o! Cât de tare ar fi atunci credinţa creştinilor; cum s-ar mai 
schimba moravurile spre bine: fiindcă sfinţii au fost oameni pătimaşi ca şi noi, dar 


cât de minunat s-au schimbat prin credinţă şi prin sârguinţa lor către Dumnezeu, 
prin râvna către faptele bune, prin înfrânare, răbdare, post şi rugăciune şi prin 
faptele milosteniei. Ei s-au asemănat îngerilor şi lui Dumnezeu Însuşi, şi de aceea 
Dumnezeu i-a cinstit cu slava veşnică, slavă a minunilor şi semnelor, a vieții fără 
de moarte. 


Sfinţii ajută şi după moarte creştinilor care trăiesc cu cucernicie pe pământ, atât 
unor persoane individuale, cât şi oraşelor şi împărăţiilor şi se arată în chip văzut 
oamenilor cucernici cu puternicul lor ajutor. 


De câte ori Sfântul ierarh Nicolae făcătorul de minuni nu s-a arătat pe pământ şi pe 
mare, în toate ţările unde a fost chemat cu credinţă! Pe câţi oameni nu i-a izbăvit de 
la moarte! De câte ori nu s-au arătat cu ajutor ceresc Sfântul mare mucenic 
Gheorghe, purtătorul de biruinţă sau Sfântul Serghie din Radonej şi mulțime de alţi 
sfinți! Sfinţii ne ajută în nevoi ca şi cum n-ar fi murit ca şi cum trăiesc împreu-nă 
cu noi. 


Minunatele arătări ale sfinţilor din lumea de dincolo de mormânt ne fac dovada 
vieţii viitoare fără de sfârşit şi a necontenitei purtări de grijă a lui Dumnezeu faţă 
de Sfânta Biserica Sa care luptă pe pământ şi ne slujesc drept puternic îndemn 


către toată fapta cea bună şi pregătire pentru viaţa viitoare. Intocmai cum în nişte 
pepiniere de pe pământ se sădesc puieţi de arbori şi flori pentru a fi răsădiţi apoi 
într-o grădină cerească, aşa şi creştinii sunt ca nişte răsaduri tinere sădite în 
Biserică ca într-o Grădină cerească care, atunci când vor ajunge la maturitate, vor 
putea fi răsădite în Grădina cerească veşnică, pentru a creşte în desăvârşire şi a 
aduce roadele vieţii veşnice şi ale fericirii veşnice. 


Biserica este edificiul minunat, prea înţelept, indestructibil al Arhitectului ceresc, 
lisus Hristos, Înţelepciunea ipostatică a Tatălui, Cel ce în chip înţelept şi atot- 
puternic a alcătuit lumea şi întreaga ierahie cerească şi pământeană. Luaţi aminte 
la alcătuirea dumnezeieştilor slujbe ale Bisericii; ce relaţii indestructibile stabileşte 
Biserica între toate acestea! În toate rugăciunile, credincioşii se adresează întâi de 
toate atotputernicului cap al Bisericii, lisus Hristos, pe care ea [Biserica] Îl roagă 
să-l miluiască fu prin rugăciunile Preasfintei Născătoare de Dumnezeu; se 
adresează apoi cinstitelor puteri cereşti celor fără de trup, Înainte-mergătorului, 
slăviților apostoli, ierarhilor, mucenicilor, cuvioşilor şi tuturor sfinților. 


Ce puternice legături au membrii [mădularele] Bisericii cu Capul acesteia şi ce 
membri are Biserica! Oare se va clătina Inainte-mergătorul în rugăciunea sa către 
Dumnezeu ca o trestie bătută de vânt? Dar apostolii şi nebiruiții mucenici, pe care 


nu i-au plecat toate puterile iadului! Dar sfinţii ierarhi şi cuvioşi, stâlpii de neclintit 
ai credinţei şi cucerniciei, care au ţinut credinţa lui Hristos îndurând prigoana de la 
eretici şi care au păstrat-o întreagă şi nevătămată! 


Citiţi rugăciunile de pocăință, stihirile şi canoanele rânduite la slujbele vecerniei, 
pavecerniţei, utreniei de fiecare zi sau cele din postul mare şi luaţi aminte cum 
alcătuitorii acestor dumnezeieşti slujbe suspină pentru mulțimea păcatelor lor şi ale 
întregii omeniri şi aceste suspine pornesc din inima omului şi firea omenirii căzute, 
citiți şi veţi învăţa necontenită osandire de sine şi pocăință sinceră cu lacrimi 
înaintea lui Dumnezeu, încercate în inimă şi înăuntrul nostru. Mulţi sfinţi au fost 
atât de porniţi împotriva trupului lor încercat de mulțimea patimilor, încât au lăsat 
cuvânt ca, după moarte, el să fie aruncat într-o baltă; iar Sfântul Ignatiei Teoforul 
dorea cu tărie ca trupul să-i fie sfâşiat şi mâncat de lei, pentru a se preface astfel 
într-o pâine curată lui Dumnezeu. (Pag 61-64) 


SR 5 e 


Pentru a ne aduce aminte mereu că suntem creştini ortodocşi că alcătuim Biserica 
pământească şi suntem un trup cu Biserica cerească sau cu sfinții bineplăcuţi lui 
Dumnezeu - le zugrăvim chipurile şi ne închinăm acestora, cinstindu-le prin cădire 
cu tămâie şi aprinzând înaintea lor lumânări şi candele; prin aceasta închipuim 
aceea că ei sunt o bună mireasmă, plăcută lui Dumnezeu pentru sfinţena şi 
dreptatea vieţii lor şi că ei au devenit pentru noi lumină duhovnicească, că ei au 
intrat în lumina cea neînserată din cer, că văd prea luminata Faţă a Domnului şi că 
mijlocesc pentru mântuirea noastră veşnică. Nu-i facem dumnezei, ci le dăm 
cinstea ce li se cuvine ca unor apropiaţi şi prieteni ai lui Dumnezeu, îi cinstim 
potrivit dorinţei lui Dumnezeu exprimată în cuvântul Său, îi chemăm în rugăciunile 
noastre; dar Numele lui Dumnezeu, care este mai presus de orice alt nume, îl 
chemăm ca pe un Creator, Atotţiitor şi Dumnezeu, prin Care trăim, ne mişcăm şi 
ne mântuim, ne luminăm şi căpătăm tărie, în care avem pace, libertate, îndrăzneală, 
putere, îndumnezeire şi mântuire. 


Fericit cel ce are sămânţa sa în Sion şi neamuri în Ierusalim [is 31, 9], adică acei 
sfinți pe care îi cinsteşte cu osârdie şi a căror viaţă o imită. Sfânta Biserică îi 
cinsteşte în fiecare zi ca pe nişte stâlpi şi temelii ale credinţei, învăţându-i şi pe 
credincioşi aceasta (să-i cinstească). (Pag 68) 


o 2 


Noi, creştinii ortodocşi suntem Casa lui Dumnezeu, Biserica lui Dumnezeu cel viu: 
de aceea trebuie să ştim cum să petrecem în casa lui Dumnezeu care este Biserica 
Dumnezeului Celui Viu |l Tim 3, 15]. Cu Dumnezeu, cu Maica Domnului, cu 


îngerii, cu toți sfinţii, stăm de vorbă în biserică, în timpul dumnezeieştilor slujbe, 
ca şi când ar fi de faţă lângă noi, ca nişte apropiaţi ai noştri, care ne văd şi ne 
ascultă, care ne vin în ajutor, iar noi îi proslăvim şi le mulţumim. 


SR 5 e 


Sfinţii în ceruri se roagă Domnului pentru noi, altfel decât ne rugăm noi pe 
pământ pentru noi înşine şi pentru oameni; ei se roagă neîncetat, ziua şi 
noaptea, se roagă întotdeauna prin Duhul Sfânt, fierbinte, cu inimă iubitoare, cu 
concentrare, cu tărie, cu nădejde tare, cu îndrăzneală; noi însă ne rugăm nu 
arareori împrăştiat şi rece, fără iubire, fără inimă, anemic şi leneş, laş şi fricos. 
O, dacă am auzi Sau am vedea cum se roagă pentru noi şi pentru lume 
Preasfânta Fecioară de Dumnezeu Născătoarea, arhanghelii şi îngerii şi toate 
oştirile cereşti, rugăciunile apostolilor şi prorocilor, care ne iubesc cu iubirea lui 
Hristos, rugăciunile ierarhilor, mucenicilor, cuvioşilor şi drepţilor şi ale tuturor 
sfinţilor - ne-am înfricoşa şi ne-am ruşina de lenea şi negrija noastră la 
rugăciune; nu numai ziua, ci şi în puterea nopții ne-am ridica la ruga şi lauda 
bunătăţii,  îndelung-răbdării, măreției, înţelepciunii,  atot-puterniciei lui 
Dumnezeu care a creat şi le ţine pe toate! 


(Pag. 206) 


(Extras din cartea: Sfântul loan din Kronstadt: Liturghia - Cerul pe pământ) 


Sfântul lustin Popovici: “Sfinţenia este starea normală a sufletului nostru ... 
Să te sfinţeşti tu însuţi mai întâi şi apoi să sfinţeşti pe alţii“ 


IUSTIN POPOVICI 


OMUL 

rile și culmile | 


“Mântuirea constă în sfinţirea omului prin Duhul Sfânt... Născuţi pentru Duhul 
Sfânt, prin sfințire şi luminare, creştinii sunt şi rămân creştini numai în Duh Sfânt, 
de aceea se şi numesc sfinți”. 


“În afara Sfinţilor nu există învăţători şi pedagogi adevăraţi, nici o cultură 
adevărată fără sfinţenie. Numai sfântul este adevăratul pedagog şi învăţător; numai 
sfinţenia este adevărata lumină. Cultura adevărată, luminarea adevărată, nu sunt 
nimic altceva decât iradierea sfinţeniei. Numai sfinții sunt cu adevărat luminaţi. 
Sfinţemia trăieşte şi respiră prin lumină, iradiază şi acţionează în lumină. Sfinţind, 
sfințenia în acelaşi timp luminează şi învaţă. Există o anume identitate intre 
sfinţenie şi luminare. În realitate, cultura înseamnă luminare, luminare prin 
sfinţenia în Duhul Sfânt, Care este purtătorul şi creatorul sfinţeniei şi al luminii şi 
al cunoştinţei. Şi, întrucât sunt sfințiți şi luminaţi de Duhul Sfânt, sfinții sunt şi 
adevăraţi învăţători şi pedagogi. 


Sfinţenia este unire după har cu Dumnezeu, adică unire cu Logosul cel veşnic, cu 
sensul vieţii şi al existenţei; tocmai în aceasta constă plinătatea şi desăvârşirea 
personalităţii şi existenţei omenești. 


O astfel de sfinţenie harismatică este sufletul culturii. Fiindcă, dacă cultura nu ne 
descoperă sensul cel veşnic al vieţii, mai este, oare, nevoie de ea? Mai bine să fii 
tigru în mijlocul junglei sau leu în pustie decât un om lipsit de cultura sfinţeniei. 


Cultura fără sfinţenie, “luminarea” fără sfinţirea în Duhul Sfânt, acestea le-a 
inventat Europa în idolatria ei umanistă. N-are importanţă dacă această idololatrie 
se manifestă în cultul papei sau în cultul Bibliei, în cultul mecanicii, sau în cultul 
modei. Adevărata cultură, ortodoxă şi evanghelică, luminează pe om cu lumina 
dumnezeiască şi-l conduce (“luminează”) spre tot ceea ce este nemuritor şi veşnic, 
dumnezeiesc şi sfânt. Ea alungă tot păcatul şi biruie orice moarte şi de aceea, ea îl 
curăţeşte pe om, îl sfinţeşte, îl face nemuritor, veşnic, nestricăcios. 


Da, numai sfântul este adevăratul învăţător şi pedagog, numai “sfântul” este 
adevăratul “luminător” şi numai “sfinţenia” este adevărata “luminare”. Acesta este 
adevărul evanghelic pe care l-a descoperit Domnul şi Dumnezeul nostru lisus 
Hristos şi pe care l-a păstrat Ortodoxia. Ascultaţi poporul nostru ortodox, 
pătrundeţi în sanctuarul sufletului său. Nu vedeţi că el a identificat noţiunea de 
cultură cu noţiunea de sfințenie, noţiunea de “învăţător” (“luminător”) cu noţiunea 
de “sfânt”? Toate acestea poporul nostru ortodox le-a personificat în persoana 
sfinților şi, îndeosebi, în persoana Sfântului Sava, cel dintâi şi cel mai mare sfânt, 
luminător şi învăţător al lui. Această conştiinţă a poporului nostru ortodox este în 
acelaşi timp şi concepţia şi criteriul lui cu privire la cultură. De aceea, el nu 
recunoaşte cultura sau “luminarea” fără “sfinţenie” şi nu primeşte ca învăţător pe 
cel ce nu are sfinţenie. Nu cumva aceasta este raţiunea rezervei lui şi a neîncrederii 
lui faţă de “luminătorii” moderni? 


De la învățătorii şi pedagogii lui, poporul nostru cere în primul rând sfinţenia. 
Acolo unde nu o găseşte, el ştie că nu există cultura. Conştiinţa şi concepţia aceasta 
a culturii ca sfinţenie, ca luminare de la lumina lui Hristos, a devenit cu timpul 
concepţia poporului nostru ortodox. El nu vrea o cultură europeană epidermică, 
mecanică, o luminare exterioară, ci vrea cultura Sfinților Părinţi şi învăţători ai 
Bisericii, cultura Sfântului Sava, care este în întregime evanghelică, în întregime 
creştină, este a lui Hristos. Fără Dumnezeul-om Hristos, Ratsko ar fi rămas pentru 
totdeauna Ratsko şi n-ar fi devenit niciodată Sfântul Sava, adică Sfântul luminător 
al sârbilor. Ca şi toţi ceilalți sfinți, Sfântul Sava şi-a clădit sfânta sa personalitate 
pe temelia ascetismului: “Domnul este luminarea mea şi Mântuitorul meu” (Psalm 
26,1). 


Mântuirea omului de păcat, rău şi moarte prin Hristos constituie adevărata cultură 
şi luminare a omului. Cultul plin de evlavie şi respectul faţă de Sfântul Sava şi faţă 


de toţi sfinţii mărturiseşte că pentru poporul nostru omul nu poate fi un învăţător, 
dacă nu este sfânt. Întreaga noastră istorie dovedeşte lămurit că numai sfinţii au 
fost adevăraţi învăţători şi “luminători” şi numai pe ei îi recunoaşte poporul nostru. 
În timp ce pe noi, contemporanii lui, clerici şi laici, a şi început să nu ne mai 
recunoască drept adevărații conducători şi învăţători. Nu cumva aceasta se 
datorează nouă înşine, care am trădat şi am părăsit concepția evanghelică, ortodoxă 
a poporului nostru cu privire la cultură, că lupta pentru sfinţenie, pierzându-ne în 
labirintul facultăţilor şi universităţilor scolastico-protestante? 


Separată de sfinţenie, opusă Evangheliei, cultura devine o tragică sforţare 
zadarnică. Lucrul maxim pe care poate să-l realizeze pentru om o cultură 
superficială, epidermică, este acela de a-l schimba într-o fiară cu chip de om, 
instruită, dar sălbatică... În vreme ce din adâncul sufletului poporului nostru 
ortodox se ridică glasul: fără sfinţenie nu există cultură şi educaţie; fără sfinţi nu 
există pedagogi şi învăţători. Nu este aceasta Evanghelia? Nu este aceasta 
Ortodoxia? Şi dacă nu sunt aceasta, atunci la ce mai avem nevoie de ele? 


Veniţi să silabisim în rugăciune Evanghelia Ortodoxiei şi Ortodoxia 
Evangheliei. Domnul nostru lisus Hristos este sfinţirea noastră şi luminarea 
noastră, lumina noastră şi cultura noastră (vezi 1 Corinteni 1,30; loan 8,12). El 
d parcurs toată calea vieţii omeneşti şi a făcut cu putinţă întreaga lucrare a 
sfințirii şi luminării omului prin adevărul veşnic şi viaţa veşnică. Dacă eşti 
nedumerit înaintea unui lucru oarecare sau nu ştii ce trebuie să faci, îndreaptă- 
ți privirea către Domnul lisus şi întreabă-te în sinea ta: ar fi făcut EI lucrul 
acesta? Şi, dacă EI l-ar fi făcut, fă-l şi tu, pentru că lucrul acela va fi sfânt şi va 
sfinţi şi va lumina. Dacă însă Acela nu l-ar fi făcut, nu-l fă nici tu, pentru că va 
fi ceva necuvios şi va duce la întuneric şi la moarte. 


În condiţiile acestei vieţi omul dobândeşte sfințenia trăind sfânta dreptate a lui 
Hristos ca şi conţinut al personalităţii lui (vezi Romani 6,19). Sufletul său se 
sfințeşte şi se luminează atunci când se exercită pe sine şi trupul său în gânduri 
sfinte, în simţiri sfinte, în sfinte dorinţe, în fapte sfinte. Şi roada acestora este 
“viaţa veşnică” (Romani 6,19-22). Înrobirea trupului, a sufletului şi a simţurilor 
faţă de păcat, duce la moartea din care nu există înviere (Romani 6,19.21-22). Din 
robia păcatului omul se eliberează prin Hristos, dacă prin nevoinţele în har ale 
credinţei şi ale dragostei, ale rugăciunii şi postului, ale smereniei şi blândeţii, ale 
răbdării şi iertării, se schimbă pe sine, ziua şi noaptea, dintr-un păcătos în om fără 
de păcat, dintr-o fiinţă mărginită într-una veşnică. 


Sfinţenia este starea normală a sufletului nostru după chipul lui Dumnezeu; de 
aceea, sfințenia noastră este voită de Dumnezeu: “Căci aceasta este voia lui 
Dumnezeu: sfinţirea noastră” (1 Tesaloniceni 4,3). Aceasta o vrea Dumnezeu de la 
noi, aceasta o cere şi în ea constă toată voia Lui faţă de noi. lar noi săvârşim voia 
Lui numai dacă facem ceea ce este sfânt, ceea ce se sfinţeşte şi luminează. Numai 
atunci ne sfințim şi ne luminăm. Lucrul acesta este cu putinţă să-l izbutim, dacă ne 
menţinem întotdeauna într-o dispoziţie sfântă prin exercitarea în har a virtuţilor- 
nevoinţelor evanghelice; dacă îndrumăm pe calea sfințirii şi luminii evanghelice 
toate gândurile noastre, toate simțămintele şi faptele noastre (vezi I| Tesaloniceni 
4,1-6). 


Întreaga Evanghelie se rezumă într-o singură poruncă a lui Dumnezeu către noi 
toţi: “Fiţi sfinţi, cum sfânt sunt şi Eu“ (1 Petru 1,16). În negrăita Sa 
condescendenţă, Dumnezeul iubirii îi face pe oameni egali cu El: pentru 
Dumnezeu şi pentru oameni sunt valabile aceeaşi Evanghelie, acelaşi har, acelaşi 
adevăr, aceeaşi dreptate, aceeaşi viaţă, aceeaşi bunătate: “Căci Cel ce sfințește şi 
cei ce se sfinţesc dintr-unul sunt toţi” (Evrei 2,11). De aceea calea creştinilor este 
“calea sfinților” (Evrei 8,8). Apostolul sfătuieşte pe creştini: “După Sfântul care v- 
a chemat pe voi - adică după Hristos - aşa şi voi fiți sfinți în toată petrecerea 
voastră“ (1 Petru 1,15). Porunca nou-testamentară este, de asemenea: “Umblaţi 
vrednic de Dumnezeu” (| Tesaloniceni 2,12; vezi şi Coloseni 1,10; Filip 1,27). 
Evanghelia nu este altceva decât o chemare a oamenilor de către Dumnezeu la 
sfințire, la sfinţenie (1 Tesaloniceni 4,7). A urmări sfinţenia împreună cu toţi (vezi 
Evrei 12,14) constituie regula tuturor raporturilor noastre reciproce. Fără de ea 
nimeni nu va vedea pe Dumnezeu (tot acolo). Domnul este sfânt, de aceea numai 
sfinții, numai cei sfințiți şi luminaţi pot să-L vadă adică cei ce-şi însuşesc Adevărul 
veşnic cu toată fiinţa lor (vezi loan 17,17). 


Când se caută adevărul veşnic este cu totul greşită întrebarea: ce este Adevărul? 
Întrebarea trebuie să sune astfel: Cine este Adevărul? Pentru că adevărul poate fi 
numai o persoană şi desigur, o Persoană Dumnezeiască, iar nu un lucru: numai 
Dumnezeu Creatorul, iar nu o creatură. Dumnezeul-om răspunde: “Eu sunt 
Adevărul” (loan 14,6), dar numai celui care, din toată inima, din tot sufletul, din 
toată fiinţa lui, în rugăciuni şi lacrimi, în post şi priveghere, în suspine şi zbucium 
sufletesc, întreabă: cine este Adevărul? 


Numai cei Sfinţiți de Adevărul veşnic Sunt adevărații luminaţi, pentru că 
Adevărul a venit prin lisus Hristos (loan 1,17). Fără EI şi în afara Lui nu există 
şi nici nu poate exista Adevăr. Vreţi o schemă a acestui lucru? lată-o: Hristos = 
Adevăr = Sfinţenie = Luminare. Adevărul creează în suflet o dispoziţie sfântă iar 


din sufletul sfânt izvorăsc continuu gânduri sfinte, dorinţe sfinte, simţăminte 
sfinte, fapte sfinte. Pentru aceasta creştinii se numesc Sfinţiţi (Faptele 
Apostolilor 20,32; 26,18; I Corinteni 1,2). Nu crezi poate aceasta, pentru că te 
apasă păcatele, te strivesc patimile, dar ascultă cuvântul Evangheliei celei 
veşnice: “Toată făptura lui Dumnezeu... se sfinţeşte prin cuvântul lui 
Dumnezeu şi prin rugăciune” (I Timotei 4,5). 


Toată făptura: şi tu şi eu, cu o singură condiţie: să punem în practică cuvântul lui 
Dumnezeu, Evanghelia, şi să ne rugăm. Da, rugăciunea sfinţeşte şi luminează. 
Dacă nu o ai, eşti departe de sfinţenie, de luminare şi, în consecinţă, şi de 
adevărata cultură. Eşti, oare, făptură a lui Dumnezeu dacă nu te sfinţeşti pe tine 
însuţi prin Evanghelie şi prin rugăciune? Numai diavolul nu se poate sfinţi prin ele, 
deoarece datorită urii lui față de Dumnezeu a devenit atât de rău, încât din cauza 
relei lui voințe a încetat de a mai fi făptura lui Dumnezeu; poate că a uitat chiar că 
a fost vreodată. 


Mântuirea constă în sfinţirea omului prin Duhul Sfânt. Aceasta este o nevoinţă 
dificilă şi îndelungată pentru sfințirea harismatică, câştigată prin lucrarea 
poruncilor evanghelice; o osteneală personală, lăuntrică şi neîncetată. La aceasta ne 
cheamă Dumnezeu prin Evanghelia Lui (II Tesaloniceni 2,12). Scopul vieții 


omului pe pământ este dobândirea Duhului Sfânt, după cum mărturiseşte şi învaţă 
insuflat de Dumnezeu Sfântul Serafim din Sarov. Pentru aceasta Duhul Sfânt se 
numeşte Duhul sfinţeniei, Duhul sfințirii (Romani 1,4). 


Sfinţirea se manifestă ca luminare a omului de către Duhul Sfânt. De aceea, 
ziua Cincizecimii, ziua Duhului Sfânt, este ziua luminării de adevăr, de sfinţenie, 
în foc. În Duhul Sfânt sfinţenia şi lumina Sunt unul şi acelaşi lucru; e ceea ce se 
întâmpla şi la Apostolii cei 


Pentru cel purtător de Duh toate sunt luminoase şi clare: viaţa şi moartea, 
bucuria şi durerea, sensul omului şi al lumii; pentru că el vede prin Duhul Sfânt 
raţiunea şi sensul a toate, ca şi Sfinţii Apostoli în ziua Cincizecimii. Botezul “în 
Duhul Sfânt şi în foc” (Marcu 1,8; Luca 3,16) este în acelaşi timp şi sfinţenie şi 
luminare. Din acest motiv, Botezul Domnului se numeşte Luminare. Născuţi 
pentru Duhul Sfânt, prin sfințire şi luminare, creştinii sunt şi rămân creştini 
numai în Duh Sfânt, de aceea se şi numesc Sfinţi. 


În Botez şi în Mirungere, omul primeşte de la Duhul Sfânt plămada sfințeniei cu 
care va trebui să-şi plămădească tot sufletul şi trupul lui prin exercitarea virtuților 
evanghelice. Prin întrupare, trupul divino-uman al lui Hristos a devenit literalmente 
al nostru, dar în mod trans-subiectiv, în timp ce prin Sfânta Euharistie acesta 
devine al nostru, real şi personal în mod obiectiv. Pentru că în Sfânta Euharistie se 
găseşte plinătatea şi desăvârşirea sfinţeniei şi a luminării. Dincolo de ea (adică de 
Sfânta Euharistie) natura omenească nu mai poate înainta, în ce priveşte 
intimitatea, unirea ei cu Dumnezeu, pentru că nu mai are unde să înainteze (vezi 
Evrei 10,10-14; 1 Corinteni 10,16-17). 


Sfinţenia se manifestă întotdeauna ca lumină. Din acest adevăr trăieşte Evanghelia 
lui Hristos şi în lumea aceasta şi în cea îngerească, în Schimbarea la Faţă a 
Mântuitorului Hristos ni se înfăţişează modelul transformării fiecăruia dintre noi 
prin sfinţenie în lumină (vezi Matei 17,2; Luca 9,29). Transfiguraţi prin sfinţenie, 
sfinţii revarsă pururea razele luminii celei pline de har care, uneori, prin harul lui 
Dumnezeu, poate străluci din ei ca un soare. Lucrul acesta se întâmplă foarte 
adesea sfinţilor asceţi. lată câteva exemple. 


“Era un oarecare avva Pamvo şi despre acesta se spune că a stăruit trei ani 
cerând de la Dumnezeu şi zicând: “Doamne, nu mă slăvi pe mine pe pământ! ”; şi 


Dumnezeu l-a slăvit pe el atât de mult, încât nu putea cineva să-l privească în faţă, 
din pricina Slavei pe care o răspândea faţa lui”. 


“Spuneau despre avva Pamvo, că aşa cum Moise a luat chipul slavei lui Adam 
atunci când a fost slăvită faţa lui, tot aşa şi faţa lui avva Pamvo strălucea şi era 
întocmai ca un împărat şezând pe tronul lui; în acelaşi chip era şi avva Silvan şi 
avva Sisoe “. 


“Spuneau despre avva Sisoe, că atunci când urma să se săvârşească, în timp ce 
părinţii se găseau aşezaţi lângă el, faţa lui strălucea ca soarele, şi le spunea lor. 
“Iată avva Antonie a venit”; iar după puţină vreme, le spunea: “lată, ceata 
Proorocilor a venit”, şi faţa lui strălucea şi mai mult, şi le zicea: “lată ceata 
Apostolilor a venit”; şi faţa lui s-a umplut îndoit de lumină. Și iată-l că vorbea cu 
unii: iar bătrânii s-au rugat de el, spunând: “Cu cine vorbeşti, Părinte? ” Şi acela 
le-a zis: “Iată îngerii au venit să mă ia şi-i rog să fiu lăsat să mă pocăiesc puţin”. 
Și bătrânii i-au Zis lui: “N-ai nevoie să te pocăieşti, Părinte!” Dar bătrânul le-a 
zis: “încă nu ştiu Să fi pus început”; şi atunci toți au aflat că este desăvârşit. Și din 
nou fața lui s-a făcut ca soarele. Şi toți au strigat, iar el le-a zis lor: “Vedeţi, 
Domnul a venit şi zice: Aduceţi-Mi vasul pustiului ”; şi îndată şi-a dat duhul. Şi a 
fost ca un fulger, şi toată casa s-a umplut de bună mireasmă ”. 


Un exemplu asemănător avem în timpurile mai noi pe Sfântul Serafim din Sarov 
(Convorbirea cu Motovilov). 


Transformat prin nevoinţele în har, omul devine treptat din ce în ce mai sfânt şi 
mai luminos. A trăi cineva în spirit evanghelic înseamnă Să reverse lumina 
Cuvântului lui Dumnezeu, lumina dumnezeiască necreată, să se transforme în 
lumină, să devină lumină, pentru că viaţa şi lumina Sunt de o fiinţă în 
Dumnezeu şi în Dumnezeul-om (vezi loan 1,9) şi de aici şi în toţi creştinii 
adevăraţi. Această strălucire a Luminii celei pline de har este înfăţişată în Sfintele 
Icoane, printr-un nimb de lumină. Trăsătura caracteristică a personalităţii sfântului 
este aceea că el iradiază lumina adevărului veşnic, a dreptăţii, a sfinţeniei şi 
frumuseţii. 


“Şi lumina în întuneric luminează şi întunericul nu a cuprins-o” (loan 1,5). 


Împărăţia morţii se întinde cât şi omul; pe cât omul face să crească influenţa lui în 
jurul său, pe atât se întinde şi moartea; aceasta este soarta lui tragică în lume. Veţi 
fi observat că în univers nimic nu este muritor decât numai omul şi cele din jurul 
lui. Umanismul! Un joc pueril şi zadarnic în angrenajul morii asurzitoare a morții. 
Prin păcat şi prin moarte omul a transformat lumea aceasta într-o înfricoşătoare 
monstruozitate. Şi chiar şi oamenii mai puţin sensibili şi-ar fi pierdut capul în 
grozăviile acestea ale pământului, dacă nu li s-ar fi dat lumina “logosică” 
dumnezeiască, ce luminează în drumul lui, pe tot omul în întunericul cel nepătruns 
al păcatului şi al morţii (vezi loan 1,9; II Corinteni 4,6). 


Lumina, Hristos, “a venit în lume şi oamenii au iubit mai mult întunericul (adică 
păcatul, moartea, răul), decât lumina”. De ce? — “Pentru că faptele lor sunt rele. Tot 
cel ce face cele rele urăşte lumina (“tot”: şi eu, şi tu, când facem răul) şi nu vine 
spre lumină, ca faptele lui să nu fie vădite că sunt rele” (loan 3,19-20). Există o 
tainică identitate între lumină şi binele dumnezeiesc cel veşnic după cum, iarăşi, 
există o unitate fatală între întuneric şi răul satanic, şi de aici se explică ura 
întunericului şi a răului împotriva a tot ceea ce este luminos şi bun. 


“Cel ce face adevărul vine la lumină ca să se vădească lucrurile lui, că sunt lucrate 
în Dumnezeu” (loan 3,21). 


Lumea este cufundată în întunericul păcatului. Şi în acest întuneric înfricoşător 
numai minunatul nostru Domn a putut să spună despre Sine: “Eu sunt Lumina 


lumii; cel ce urmează Mie nu va umbla întru întuneric şi va avea Lumina Vieţii” 
(Ioan 8,12). 


Fără minunatul Domn lisus, lumea este un întuneric mişunând de fantome. Atunci 
când îi priviţi cu ochiul lui Hristos, oamenii fără Hristos nu vi se par ca nişte 
înfricoşătoare fantome? Şi lucrurile nu vi se par ca nişte umbre fantastice, din care 
iese la iveală fiara cea oarbă a morţii? Dacă aveţi curajul să priviţi spaima în faţă, 
veţi simţi acest lucru şi atunci nu va rămâne altceva decât Jalea şi doliul pentru 
Hristos. Pentru ca, umblând fără de Hristos, în acest teatru al umbrelor care este 
lumea, omul “nu ştie încotro merge” (vezi loan 12,35). Ca să afle unde merge şi 
care este drumul care duce din această lume în cealaltă, omul trebuie să devină fiu 
al luminii. Cum? — Prin credinţa în Hristos ca Lumina lumii, pentru că într-o astfel 
de credință omul însuşi se naşte din lumină şi devine copil al luminii, fiu al luminii 
(vezi loan 12,36). 


Credinţa în Hristos nu numai că-l eliberează pe om de întuneric, dar îl şi 
transformă în lumină, în fiu al luminii. De aceea zice Mântuitorul despre Sine 
Însuşi: “Eu am venit lumină în lume, ca tot cel ce crede în Mine să nu rămână 
întru întuneric” (loan 12,46). Și, într-adevăr, oricine a crezut cu adevărat în 
Hristos nu rămâne în întunericul morţii şi nici nu va rămâne vreodată. De 
aceea, credincioşii sunt luminaţi, iar cu lumina dumnezeiască a sufletului lor 
luminează toate tainele cerului şi ale pământului. Acest lucru l-a avut în vedere, 
Apostolul Pavel când scria creştinilor: “Cândva aţi fost întuneric, acum sunteţi 


lumină în Domnul; umblaţi ca fii ai luminii” (Efeseni 5,8. Vezi şi I Petru 2,9). 


Sunteţi întuneric prin păcat, prin răutate, prin moarte, iar “în Domnul” aţi devenit 
lumină, adică prin Domnul, Care este sfinţenia adevărată şi lumina adevărată. 
Mărturisind iarăşi acest lucru, Apostolul scria creştinilor: “Voi foți sunteți fii ai 
luminii şi fii ai zilei; nu suntem ai nopții şi întunericului “ (I Tesaloniceni 5,5), 
pentru că Domnul Dumnezeul nostru este Părintele luminilor, al tuturor 
luminilor (lacob 1,17). 


Sfinţii cei purtători de Dumnezeu sunt lumina lumii, luceferii lumii (Matei 5,14; 
loan 8,12; Filipeni 2,15); de aceea, întunericul păcatului nu poate să-i cuprindă; nu 
sunt însă lumina, prin ei înşişi, ci datorită lui Hristos Care este în ei; ei sunt numai 
deținători credincioşi şi purtători ai luminii lui Hristos. Dar ei, sfinţii, continuă să 
lumineze şi după moartea lor, pentru că ei răspândesc raze nu numai prin cuvintele 
lor sfinte, ci şi prin sfintele lor moaşte. Exemplul cel mai lămurit sunt pentru noi 
moaştele Sfântului Sava. De aceea le-au şi ars turcii. Dar este oare cu putinţă să 
ardă cineva lumina şi focul? Pentru că atunci focul devine şi mai mare... 


“Domnul este luminarea mea şi Mântuitorul meu; de cine mă voi înfricoşa?” 
(Psalm 26,1). 


em 


Dumnezeu este sfinţenia desăvârşită şi lumina absolută, de aceea “întuneric nu este 
nicicum în EI” (| loan 1,5). Noi suntem cu EI “dacă umblăm în lumină, după cum 
EI este în lumină” (| loan 1,7). Comuniunea cu El este o comuniune cu lumina, 
pentru că sfinţenia se hrăneşte cu lumina. Aceasta este o lege pentru viaţa 
evanghelica în Hristos. Lumina dumnezeiască şi sfinţenia deschid ochii sufletului 
nostru către realitățile veşnice atât ale acestei lumi cât şi ale celeilalte, în timp ce 
întunericul păcatului orbeşte şi nu ne lasă să vedem nimic din ceea ce este 
dumnezeiesc şi veşnic, nici în lumea aceasta nici dincolo de ea (vezi loan 2,10; 
Efeseni 1,18). 


Sfinţenia este nevoinţa (asceza) în har, de aceea şi cultura este o astfel de nevoinţă 
(asceza). Omul le dobândeşte pe amândouă dacă câştigă virtuțile evanghelice. 
Pentru că Domnul adevărului ne-a zis: “Deci, dacă voi, fiind răi, ştiţi să daţi daruri 
bune copiilor voştri, cu cât mai mult Tatăl cel din cer va da Duh Sfânt celor ce cer 
de la EI?“ (Luca 11,13). Şi, într-adevăr, L-a dat atâtor şi atâtor sfinți purtători de 
Duh şi îl dă şi-l va da întotdeauna. Dar cu o condiţie, pe care 

o formulează în chipul următor: “Supune-te lui Dumnezeu în 
poruncile Lui, ca să te audă pe tine în rugăciunile tale”. 


Cultura este o proiecţie a sfinţeniei. Numai omul sfințit poate să sfinţească pe alţii; 


numai devenind el însuşi lumină, poate să lumineze pe alţii. Evanghelia 
Dumnezeului-om concentrează totul în lupta şi nevoinţa personală; toate încep de 
la însăşi persoana omului: salvat, omul salvează inevitabil şi pe alţii din jurul său; 
luminat, el luminează şi pe alţii. Aceasta este calea evanghelică, aplicată cu 
credincioşie în Ortodoxie, păzită şi apărată în ea. 


Iată cum 0 trasează, ca un alt fiu al Tunetului, marele sfânt şi învăţător al 
Bisericii, luminătorul lumii, : “Să te curățeşti mai întâi 


pe tine însuţi şi apoi să curăţeşti pe alţii; Să devii tu însuţi mai întâi înţelept şi 
apoi să înţelepţeşti pe alţii; Să devii tu însuţi mai întâi lumină şi apoi să luminezi 
pe alții; Să te apropii tu însuţi de Dumnezeu şi să aduci la EI şi pe alţii; Să te 
sfințeşti tu însuţi mai întâi, şi apoi să sfinţeşti pe alţii”. 


Prin bunăvoința Proniei Dumnezeieşti trăim răstigniţi la întretăierea geografică şi 
religioasă a Răsăritului şi Apusului şi, de aceea poate ne găsim adesea într-un 
impas chinuitor. Aţi observat cât de mult sufletului nostru ortodox nu-i corespunde 
cultura raționalist-scolastică a Europei romano-catolice şi protestante? Lucrul 
acesta se oglindeşte în chip lămurit în rătăcirea ideologică şi etică a celei mai mari 
părţi a intelectualilor noştri. Aceştia s-au înstrăinat de poporul nostru ortodox, de 
trupul Bisericii Ortodoxe şi de aceea şi-au pierdut sensibilitatea şi orientarea 


ortodoxă în problemele fundamentale ale vieţii şi ale morţii. Cultura după modelul 
“iluminismului” european nu poate fi o cultură pentru noi. Sensibilitatea şi 
conştiinţa ortodoxă acceptă şi recunoaşte numai pe sfinţi ca pedagogi şi învăţători 
şi numai sfinţenia ca luminare şi adevărata cultură. E o foame şi o sete foarte 
adâncă a sufletului nostru, mult mai adâncă decât socotesc mulţi dintre intelectualii 
noştri şi nimeni nu poate să o satisfacă, afară de Hristos şi de sfinţii Lui. 


Omul care caută sincer sensul şi lumina vieţii găseşte întotdeauna o bucurie 
spirituală inexprimabilă, ca şi imbolduri spirituale şi orizonturi cât se poate de largi 
în tainica şi sfânta Biserică Ortodoxă. Nu există în mine şi în tine deznădejde şi 
tristețe, îndoială şi întuneric, păcat şi moarte, pe care să nu le putem alunga cu 
minunatele rugăciuni ortodoxe. 


Dacă sufletul tău a fost cuprins de întuneric şi, paralizat, spiritul îţi este 
cufundat în întuneric, iată o rugăciune care te va ajuta în plâns şi lacrimi: 
“Luminarea celor ce stau întru întuneric, izbăvirea celor deznădăjduiţi, lisuse, 
Mântuitorul meu, către Tine mânec, Împărate al lumii, luminează-mă cu 
strălucirea Ta”. 


... Te-ai întunecat din cauza prea multelor păcate? lată medicamentul: “Llisuse, 
Prea Dulce, luminează-mă pe mine cel întunecat; lisuse, lumina mea, 
luminează-mă!” 


«.. Dacă gânduri necurate şi ruşinoase tulbură inima ta, aleargă la rugăciune şi 
roagă-te cu lacrimi: “Iisuse, Prea Dulce, luminează cugetele inimii mele; Iisuse, 
lumina cea Sfântă, luminează asupra mea!” 


+. Și dacă, iarăşi, la orizontul sufletului tău se înfăţişează norii cei de foc ai 
plăcerii, recurge la această minunată rugăciune: “lisuse, Prea Dulce, luminează 
Simţirile mele întunecate de patimi; lisuse, Prea Dulce, păzeşte inima mea de 
pofta cea rea!” 


... Jar când toate relele se năpustesc de pretutindeni asupra ta, ca să te arunce în 
întuneric, în deznădejde, în moarte, atunci strigă către Domnul cel atotmilostiv: 
“Spre cer ridic ochii inimii mele, spre Tine, Mântuitorul meu, mântuieşte-mă cu 
strălucirea Ta!” “. 


(Din: Sfântul Iustin Popovici, Omul şi Dumnezeul-Om. Abisurile şi culmile 
filozofiei”, Editura Sophia, 2010) 


Mitropolitul Augustin de Florina — Predică la Duminica I după Rusalii: Să-L 
mărturisim pe Hristos 


“Oricine va mărturisi întru Mine înaintea oamenilor şi Eu voi mărturisi întru el 
înaintea Tatălui Meu care este în ceruri..."(Matei 10, 32) 


Iubiţii mei, voi încerca să tâlcuiesc în cuvinte simple acest cuvânt al Evangheliei, 
cu nădejdea că există urechi gata să primească sămânţa cea cerească. 


ie se se 


Ce înseamnă aceste cuvinte? Dacă-L iubeşti pe Hristos, ÎL vei propovădui — ÎL vei 
mărturisi. Şi dacă tu Il mărturiseşti, te va mărturisi şi EL înaintea Tatălui Său celui 
Ceresc; altfel şi EI se va lepăda de tine. 


Când a spus aceste cuvinte Hristos? Le-a spus apostolilor Săi mai înainte de a-i 
trimite la propovăduire. Lăsaţi mrejele, a spus, şi mergeţi pretutindeni să 
propovăduiţi Evanghelia. Vă vor izgoni, veţi suferi chinuri, veţi fi ca nişte oi în 
mijlocul lupilor... Ia închipuiţi-vă doisprezece mieluşei într-o haită de lupi! Cine 
va învinge? Şi totuşi, mieluşeii aceştia nu doar că i-au învins pe lupi, dar şi pe lupi 
i-au făcut miei! Cum s-a întâmplat asta? Apostolii nu aveau arme. Unica lor armă 
a fost cuvântul. Au propovăduit şi L-au mărturisit pe Hristos înaintea tuturor. 
Mărturisire a credinţei! Datorie şi obligaţie a oricărui creştin. Apostolul Petru s- 
a temut şi s-a lepădat de Hristos. Nu am, zice, nici o legătură cu El. De frică s-a 
lepădat, dar atunci când a cântat cocoşul, s-a pocăit, a plâns şi apoi L-a mărturisit 


continuu. Aşadar, să-L mărturisim şi noi pe Hristos ca şi apostolii. Să nu ţinem 
credinţa noastră ascunsă în inima noastră. Sunt creştin, zici. Din ce voi înţelege 
însă că eşti creştin? Dacă Îl mărturiseşti pe Hristos. Unde să-L mărturisesc? 
“Înaintea oamenilor” (Matei 10,32). Mai precis în trei situaţii: 


Astăzi, în ceea ce priveşte religia, cei mai mulţi sunt necredincioşi şi atei, nu cred 
în nimic. Nu există Dumnezeu, îţi zic, şi cred că dacă au învăţat ceva carte au 
devenit şi oameni de ştiinţă. Ce faci deci când îi auzi? Dacă taci, păcătuieşti! Dacă 
eşti creştin, vei răspunde. Dar nu sunt teolog, nu sunt preot, vei zice. Greşeşti. 
Oricât de neînvăţat ai fi, poţi să spui cinci cuvinte. 


Într-un sat era un cioban. S-a dus acolo chipurile un mare om de ştiinţă şi a 
spus sătenilor că nu există Dumnezeu. Ceilalţi tăceau. În clipa aceea a trecut 
mai marele cioban şi i-a văzut adunaţi. Îi zic: 

- Acest om, care ştie carte, ne zice că nu există Dumnezeu. 

Se apropie ciobanul şi-l întreabă: 

- Ce le spui pe-aici? 

-Spun, că nu există Dumnezeu. Cine L-a văzut pe Dumnezeu? 

Ciobanul nu s-a pierdut. Era luna august, soarele ardea pietrele. 

- Vino aici, îi spune; şi-l urcă pe o stâncă. la priveşte puţin soarele. 

- Dar nu pot, voi orbi. 

- Ei, îi zice ciobanul, soarele nu poți să-l vezi şi pe Dumnezeu vrei să-L vezi? 

L-a făcut de-a plecat de acolo. În felul acesta un agramat i-a închis gura unui 
ateu. 


Și tu, deci, imită-l pe cioban. Nu-ţi închide gura, nu-i lăsa pe atei să semene 
îndoieli. Mărturiseşte-L pe Hristos. 


Iarăşi, într-un alt Sat, unul vorbea la cafenea şi a început să spună, că lumea, 
universul, toate au apărut singure. Atunci, unul l-a întrerupt: Dacă tu, îi zice, 
îmi dovedeşti că locuinţa, casa în care locuieşti a apărut singură, atunci şi eu voi 
accepta că lumea a apărut singură. “Orice casă e zidită de cineva, şi Cel care a 
creat lumea (casa cea mare) este Dumnezeu (Evrei 3,4). 


În felul acesta să-L mărturisim pe Hristos înaintea necredincioşilor şi ateilor. Însă 
în afara acestora, există şi ereticii. Fretici, pe care, de pildă, deseori putem să-i 
întâlnim, sunt aşa-zişii Martori ai lui Iehova sau Hiliaştii. Ţin în mâini Scriptura, 
dar nu o tâlcuiesc ca Părinţii şi Dascălu Bisericii. O tâlcuiesc cum vor ei şi falsifică 
dumnezeieştile înţelesuri. Învață dogme rătăcite. Nu cred în dumnezeirea lui 


Hristos, nu o cinstesc pe Maica Domnului, nu-şi fac cruce, nu cred în Taine, 
contestă cele mai multe din cele în care crede Biserica noastră. 


Și acum, profitând de noile condiţii, dezvoltă o mare activitate. Se mişcă liber în 
patria noastră, în comparaţie cu alte ţări. În duminici se urcă în maşini şi fac 
excursii. Alaltăieri erau în Florina. A venit un autocar cu patruzeci de persoane şi 
s-au împrăştiat în dreapta şi-n stânga şi au împărţit broşuri. Au găsit bătrâni, femei, 
Copii MICI Şi încercau să-i atragă. Dar oraşul s-a răsculat şi i-a izgonit. A fost o 
mărturisire a lui Hristos. Însă acest lucru este cel mai uşor, dar nu şi cel mai bun. 
Cel mai bun este să studiezi şi să cunoşti Sfânta Scriptură şi să polemizezi cu 
ereticii cu arma cu care ei luptă împotriva noastră. 


Aşadar, mărturiseşte-L pe Hristos înaintea ateilor, mărturiseşte-L. înaintea 
ereticilor. Dar există şi un al treilea caz. Câteodată eşti chemat să-L mărturiseşti şi 
înaintea creştinilor! Ba, vei spune, ce cuvânt este acesta? Este vorba despre 
creştinii inconsecvenţi, mincinoşi, falşi. Acum spun că cred în Hristos şi în clipa 
următoare îşi deschid gurile murdare şi hulesc chiar şi cele dumnezeieşti. Pe 
aceştia nu trebuie să-i tolerezi. Pentru că păcătuieşte cel care huleşte sau înjură, dar 
păcătuieşti şi tu care îl auzi şi taci. Tăcerea ta este o crimă. Crezi în Hristos? Nu 
lăsa pe nimeni să-L hulească. Sfântul loan Gură de Aur zice: Dacă îl sfătuieşti pe 
hulitor de două — de trei ori şi nu ascultă, loveşte-l. Mâna care-l va lovi pe hulitor 
se va sfinți. Dacă însă îl auzi că huleşte şi nu arzi, asta este o lepădare de Hristos. 


Auziţi voi, femeile, pe bărbatul vostru că înjură şi râdeţi. Ah, acel râset! Dacă 
eşti creştină, să-l iubeşti pe bărbatul tău. Dar dacă îl iubeşti o dată pe bărbatul 
tău, de nenumărate ori să-L iubeşti pe Hristos şi să spui: Bărbate, m-ai rănit, în 
seara asta voi rămâne flămândă, nu voi mănca nimic. Ce femeie spune asta? Vin 
la Mitropolie şi cer divorţ. 

— De ce? — întreb. 

- El mi-a jignit mama. 

- Ce i-a spus? 

- Un cuvânt ruşinos. Pentru asta nu vreau să-l mai văd în ochi. 

- Îmi spui că despre mama ta a zis un cuvânt rău. Dar de Hristos ce zice? 

- Și pe Hristos îl înjură. 

- Și de ce nu ceri divorţ pentru asta? Una o ierţi, cealaltă nu o ierţi... 


Au prins pe unul în Atena, care, noaptea, scria pe un zid un cuvânt rău la adresa 
prim-ministrului şi imediat l-au pedepsit doi ani la închisoare. A, prim-ministru e 
mare, toţi conducătorii sunt mari, şi Hristos e mic, Maica Domnului e mică! Acesta 
este stat? Ne va pedepsi Dumnezeu. 


Aşadar, Evanghelia zice să-L mărturisim pe Domnul înaintea necredincioşilor, a 
ereticilor, dar şi a hulitorilor. Dacă fiecare dintre noi ar fi făcut aceasta, altfel ar fi 
stat lucrurile. 
46 2 ie 

Aşadar, iubiții mei, să-L mărturisim pe Hristos şi nu doar să credem în EI. Să-L 
avem nu doar în inimă, ci şi în gură. Hristos în inimă, Hristos pe buze. Să-L 
mărturisim cu semnul crucii; dimineaţa când ne trezim, la servici, la masă, în 
călătorie, pe drum, pretutindeni. 


Am ajuns, din nefericire, într-un asemenea hal, de se ruşinează creştinii să-şi facă 
cruce. A venit unul şi mi-a Spus: Am păcătuit; dacă acasă îmi fac cruce, când m- 
am dus într-un salon mare şi am şezut la masă m-am ruşinat... Nu te ruşina! 
Ridică-te drept, fă-ţi cruce şi lasă să râdă de tine lumea întreagă. Asta înseamnă 
Să fi creştin. 


În felul acesta au mărturisit sfinţii numele lui Hristos. 


În Pont şi în Asia Mică există aşa-numiţii creştini ascunşi. Sunt nevoiţi acolo să se 
dea drept turci. Dar aici suntem în Turcia? Aici nu suntem în Turcia. Avem o patrie 
liberă şi democraţie. Mărturiseşte-ţi deci credinţa, spune-ţi părerea, nu-l lăsa pe 
necredincios, pe ateu, pe eretic şi pe hulitor să domine. Pentru asta ţi-a dat 
Dumnezeu limbă; ca să o faci chitară. Şi oriunde ai fi, şi oriunde te-ai găsi, să-L 
mărturiseşti pe lisus Hristos “puterea şi înțelepciunea lui Dumnezeu” ( 
Corinteni, 24). Amin. 


Vreau să cred că aceste cuvinte sărace nu au căzut pe drum, n-au căzut între spini, 
nu au căzut pe stânci, ci au căzut în suflete alese şi vor da roadă spre slava lui 
Hristos. 


Sfântul Vasile al Kineşmei - Mărturisirea şi apostazia în istoria Bisericii şi în 
vremurile noastre. Intre ruşinarea de Hristos şi provocarea cu dinadinsul a 
persecuției 


Sfântul Vasile al Kineșmei 
Evanghelia 
mul 


„pent 


Apostazia şi mărturisirea în vremurile noastre 


(fragment) 


“[...] Pe această cale a mărturisirii deschise a manifestărilor puterii dumnezeieşti în 
viaţa oamenilor se şi întăreşte în omenire credinţa în Dumnezeu şi în lucrarea Lui 
proniatoare, iar totodată creşte şi se lărgeşte sfera persoanelor care alcătuiesc 
Biserica Ortodoxă. 


Cum vor chema numele Aceluia în Care încă n-au crezut? Şi cum vor crede în 
Acela de Care n-au auzit? Şi cum vor auzi fără propovăduitor?... Prin urmare, 
credinţa este din auzire (Rom. 10,14,17), zice Sfântul Apostol Pavel. 


Prin urmare, mărturisirea făţişă a credinţei în Dumnezeu este în multe cazuri o 
îndatorire pentru creştin, şi refuzul acestei mărturisiri este adeseori totuna cu 
trădarea lui Hristos. 

Oricine va mărturisi pentru Mine înaintea oamenilor, spune Domnul, mărturisi-voi 
şi Eu pentru el înaintea Tatălui Meu, Care este în ceruri, iar de cel ce se va lepăda 


de Mine înaintea oamenilor, şi Eu Mă voi lepăda de el înaintea Tatălui Meu, Care 
este în ceruri (Mt. 10, 32-33). 


Mai ales în vremurile de decădere generală a credinţei sau de persecutare a religiei 
este importantă şi necesară mărturisirea. Exemplul unui om viteaz, care în pofida 
batjocurilor şi persecuțiilor mărturiseşte pe faţă credinţa în Dumnezeu şi în 
Domnul lisus Hristos, o sprijină în inimile slabe, şovăitoare, şi întăreşte sufletele 
temătoare spre nevoinţa apărării religiei şi pătimirii pentru numele lui Hristos. În 
asemenea momente grele, critice, trădarea lui Hristos şi lepădarea de EI sunt 
deosebit de ruşinoase. 


Ce păcat greu ni se pare a fi lepădarea de Hristos a Apostolului Petru în clipa 
primejdiei, atunci când Domnul, luat sub strajă, se afla în mâinile prigonitorilor 
Săi, care Îl pălmuiau şi-L batjocoreau, şi când în mijlocul acestor pătimiri nu se 
afla alături nici un suflet milostiv, în afara a doi ucenici pierduţi în gloată! Situaţia 
aceea punea asupra ucenicilor o deosebită datorie de a-şi arăta bărbăteşte, cu 
hotărâre, simpatia față de Dumnezeiescul Pătimitor, fiindcă în mijlocul urii şi 
dispreţului general aceasta ar fi fost pentru El o mângâiere şi o bucurie. Nu 
degeaba tâlharul care făcuse aceasta pe cruce a primit iertarea şi mila Domnului. 
lar a auzi într-un asemenea moment, din gura ucenicului Său iubit, lepădarea: ÎL 
cunosc pe Omul Acesta (Mc. 14, 71) nu însemna oare pentru Domnul să afle în 
paharul Sau plin ochi cu pătimiri o nouă picătură de amărăciune? Şi atunci când 
Domnul, întorcându-Se, a privit către Petru (Lc. 22, 61), cât de grăitoare a fost acea 
privire tristă! Petru nu a putut uita privirea aceea întreaga viaţă, şi de fiecare dată 
când cânta cocoşul plângea cu amar, amintindu-și de lepădarea sa. Ochii îi erau 
totdeauna roşii de lacrimi. 


La fel şi când suferă în prigoane Biserica lui Hristos, mama noastră gingaşă, 
iubitoare, care ne-a educat cu slujbele şi cu rânduielile sale, ne-a hrănit cu 
învăţătura sa, ne-a adăpat prin Taine din izvorul harului Duhului Celui Sfânt, a o 
părăsi în aceste clipe de necaz şi de persecuții în loc de a o apăra este un lucru 
deosebit de ruşinos, propriu sufletelor josnice şi puţin credincioase. 


Dimpotrivă, ce minunat tablou al nobleţii, al credincioşiei, al cinstei este oferit de 
mărturisirea mucenicilor creştini din vremea prigoanelor antice! 


lată o scenă obişnuită pentru vremurile acelea. Un oraş de la miazăzi... În piaţa 
centrală a oraşului e construit un eşafod, şi pe acesta, înaintea dregătorului, se 
desfăşoară anchetarea creştinilor. În jur sta pătimaşa mulţime sudică, 
impresionabilă, nestatornică, schimbătoare ca marea, plină de simţăminte 


amestecate. Unii se uită la creştini cu dispreţ, ca la nişte proşti şi nişte fanatici 
vătămători pentru stat, alţii - cu uluire fățişă, căci nu pot înţelege nicidecum ce 
putere îi face să meargă la cazne şi la moarte;- alții sunt plini de încântare lăuntrică 
şi de admiraţie faţă de bărbăţia şi dârzenia neclintită a acestor oameni... lar ei, 
aceşti oameni ciudaţi, uimitori, sunt mulţi... Sunt şi bătrâni cu părul alb, gârboviţi 
de ani şi istoviţi de vieţuirea lor aspră, sunt şi bărbaţi în putere, în floarea vârstei, 
tineri aflaţi în pragul vieţii, fete sfioase şi delicate ca nişte crini, până şi copii... Şi 
toţi repetă un singur lucru, care îi osândeşte la moarte irevocabil: „Sunt creştin!” 
„Sunt creştină!” Şi în această mărturisire toți sunt deopotrivă de neclintiți: şi 
creştinii cu vechime, şi neofiţii ce abia s-au convertit la creştinism. 


Toţi au o singură năzuinţă, un singur simțământ, o singură mare iubire — pentru 
Hristos... Un singur gând, plin de entuziasm: „Să Te cunosc pe Tine, Doamne, să 
simt că în viaţa mea nimeni nu e mai presus de Tine, să mă închin pătimirii Tale, să 
îndur aici chinurile vremelnice, ca în veşnicie să prăznuiesc împreună cu Tine; nu 
este fericire mai mare decât a mă împărtăşi de pătimirile Tale, ale Celui pe Care Îl 
iubesc!” 


Li se propun, în schimbul apostaziei, bogății, bunăstare ca în basme, ca şi cum se 
doreşte să se vadă până unde poate ajunge nebunia creştinilor: nimic nu-i poate 
amăgi. Nu este preţ pentru care să-L poată trăda pe Hristos, pentru care să vândă 
credinţa lor. 


lar de cealaltă parte stau uneltele de tortură, se aprind ruguri, se topeşte plumb... 
Toată această grozăvie a răutăţii şi a cruzimii, care merge până la limitele 
imaginaţiei în născocirea torturilor celor mai rafinate şi incredibile, îi ameninţă pe 
Mucenici. 


Și doar se cere atât de puţin: să bei un pocal de vin ori să arunci un pic de tămâie 
pe Jertfelnicul păgânesc, şi gata!... Şi nu vor!... O ţin una şi bună: „Sunt creştin!” 
„Sunt creştină!” Ei nu cunosc nimic mai înalt şi mai de cinste decât aceasta. Şi 
pentru asta mor. Mor în chinuri groaznice. Mor liniştiţi, cu rugăciunea pe buze, cu 
un zâmbet senin pe chip. 


Tocmai această mărturisire a răspândit credinţa; pe sângele mucenicilor, a crescut 
şi a înflorit Biserica lui Hristos. Veacurile de prigoane făţişe pentru credinţa lui 
Hristos au trecut, însă dezvoltarea şi întărirea în continuare a Bisericii lui Hristos 
cereau, la fel ca înainte, mărturisirea oamenilor viteji şi puternici cu duhul, fiindcă 
războiul puterii rele împotriva Bisericii n-a încetat, ci a îmbrăcat alte forme: la 
violenţă s-au adăugat viclenia şi înşelarea. A venit epoca ereziilor. 


In această epocă vedem din nou un şir întreg de luptători dârji pentru credinţa 
adevărată, care au apărat Biserica cu cuvântul lor îndrăzneţ, puternic, sincer, fără să 
țină seama de primejdia ce-i ameninţa. 


lată-l pe Atanasie cel mare. Pe acesta l-a scos în prim-plan lupta cu arianismul — 
cea dintâi încercare a minţii viclene diavoleşti de a răsturna învăţătura ortodoxă 
despre dumnezeu-omenitatea lui Hristos prin declararea Lui făptură. Aproape toată 
viaţa sa, ierarhul Atanasie s-a luptat cu această erezie, care lua uneori dimensiuni 
înfricoşătoare. Au existat momente când Ortodoxia prigonită se sprijinea aproape 
numai pe Atanasie. El şi-a petrecut o însemnată parte din viaţă în exil, însă nimic, 
nici un fel de presiuni şi de atacuri nu l-au putut zdrobi. EI a păstrat şi a transmis 
viitorimii în curăţie neştirbită învăţătura credinţei. 


A urmat epoca iconoclasmului. Acesta a fost o prigoană nu numai împotriva 
icoanelor, ci şi împotriva monahismului, împotriva rânduielilor bisericeşti, 
împotriva a tot ce înfrânează patimile. Câţiva împărați au desfăşurat prigoana cu o 
cruzime înverşunată, fără să se dea în lături de la nimic, şi doar o mână de oameni 
rămaşi credincioşi Bisericii, înălţându-şi cu curaj glasul pentru vechile rânduieli, 
au apărat cinstirea icoanelor. 


În această luptă plină de abnegaţie pentru curăţia credinţei se remarcă în mod 
deosebit doi eroi ai mărturisirii: Sfinţii Cuvioşi Teodor Studitul şi loan 
Damaschinul. 


loan Damaschinul fusese primul ministru al califului din Damasc. Neobişnuit de 
talentat şi de o credinţă înflăcărată, el şi-a dedicat toată râvna şi tot talentul luptei 
împotriva iconoclasmului. A scris în apărarea icoanelor multe poezii inspirate, care 
au dobândit în popor o popularitate deosebită şi s-au răspândit pe toată întinderea 
Imperiului Bizantin, sprijinindu-i pe cei puţini în credinţă şi întărindu-i pe cei slabi. 


O vreme, principalul prigonitor al icoanelor, împăratul Leon al III-lea isaurianul, 
nu a putut face nimic ca să oprească lucrarea lui loan, deoarece Califatul de 
Damasc se găsea dincolo de hotarele stăpânirii lui. În cele din urmă, răutatea 
urătorului icoanelor a găsit un mijloc perfid: a poruncit să fie alcătuită o scrisoare 
falsă, primită de el, chipurile, de la Ioan, care cuprindea propunerea de a-l trăda pe 
calif pentru a-l da jos de pe tron. Leon a trimis această scrisoare califului, ca şi cum 
ar fi fost indignat de josnicia propunerii. Scopul clevetitorului a fost atins: 
înfuriindu-se cumplit pe primul său ministru, stăpânitorul de la Damasc a poruncit 
să i se taie acestuia mâna care, chipurile, scrisese scrisoarea trădătoare. 


Aşa a pătimit Sfântul loan pentru mărturisirea sa îndrăzneață. Da, aceştia au fost 
oameni adevăraţi! Şi ce reproş suflă asupra noastră de la aceste chipuri luminoase, 
dintr-o bucată, în vremea de acum, în răzvrătirea de acum împotriva Bisericii, 
împotriva rânduielilor bisericeşti, împotriva lui Hristos! 


Și câtă nevoie este acum de mărturisire! Ce mare însemnătate are uneori în viaţa 
Bisericii când fie şi un singur om viteaz mărturiseşte făţiş credinţa ori dă în vileag 
nedreptatea cu îndrăzneală! 


În anul 1439, papa romano-catolic a alcătuit planul unirii cu Biserica Ortodoxă a 
Răsăritului, năzuind s-o supună înrâuririi şi stăpânirii sale. În acest scop, el a 
convocat la Florenţa un sinod, la care au fost chemaţi reprezentanţii Bisericii 
Ortodoxe. Printre aceştia s-au găsit destui trădători, care s-au învoit să primească 
unirea ce dădea catolicismului stăpânire asupra Ortodoxiei — însă unul dintre 
Părinţii Bisericii Răsăritului, Marcu al Efesului, om respectat de toți pentru 
sinceritatea, cinstea şi devotamentul său faţă de credinţă, a refuzat să semneze actul 
de unire a Bisericilor. Înrâurirea lui şi respectul de care se bucura erau atât de mari, 
încât papa de la Roma, aflând că în protocoalele sinodale nu este semnătura lui 
Marcu, a exclamat: „N-am făcut nimic!” A avut dreptate: unirea de la Florenţa a 
rămas fără rezultat. lată ce înseamnă uneori dârzenia unui singur om! 


Exemplele de fermitate în credință şi de mărturisire fățişă sunt deosebit de 
importante pentru tineri, care adesea caută şi nu găsesc reazem în năzuinţele lor 
religioase. Imaginați-vă un tânăr lăsat de izbelişte într-un mediu necredincios. 
Poate că în sufletul lui există bazele corecte ale credinţei, puse încă din familie, 
însă toate acestea, toată viziunea lui duhovnicească asupra lumii se află doar în 
stadiul de formare, şi ca atare nu au statornicie. Impresiile negative lăsate de totală 
indiferenţă faţă de credinţă sau de criticarea uşuratică a acesteia atacă din toate 
părțile creierul neîntărit încă şi, picătură cu picătură, credinţa copilărească piere. 
Pentru un asemenea tânăr, a afla în exemplul credinţei conştiente a altcuiva un 
sprijin în lupta cu răceala faţă de religie ce-l înconjoară este o mare fericire. Unii 
credincioşi — puţini, din păcate — înţeleg lucrul acesta şi nu-şi ascund convingerile 
religioase. 


„În faţa tineretului, spunea odată cunoscutul profesor de filosofie Astafiev, nu îmi 
ascund, ci îmi subliniez în mod conştient credinţa religioasă. Dacă trec pe lângă 
biserică seara şi este frig, iar strada este pustie, uneori îmi fac o cruce mică, fără să- 
mi scot căciula — dar dacă văd un student îmi scot căciula şi-mi fac o cruce mare, 
chiar dacă este vreme proastă.” 


Dacă de la chipurile acestor mărturisitori mari şi mici ne vom muta atenţia asupra 
vieţii noastre, vom vedea o altă privelişte. Noi nu numai că nu considerăm necesar 
să ne mărturisim făţiş credinţa, ci, dimpotrivă, adeseori ne ascundem cu grijă 
convingerile creştine, de parcă ne-ar fi ruşine cu ele. Mulţi oameni obişnuiţi să-şi 
facă cruce atunci când trec pe lângă biserică uneori se tem să-şi scoată căciula din 
cap şi să-şi facă cruce dacă se uită cineva la ei sau dacă văd în apropiere un 
cunoscut necredincios, zeflemist. Ce laşitate ciudată, însuflată, fără îndoială, de 
duhul cel viclean, pune stăpânire câteodată pe ei! Vai, ce groaznic să pari caraghios 
în ochii unui sceptic semidoct, care face paradă de liberalismul la modă! Vă daţi 
seama, ce-o să spună: „Să crezi în secolul al XX-lea! În secolul electricităţii, 
credința medievală în Dumnezeu! Ce înapoiere! Şi pe deasupra să fii ortodox, ca 
babele! Protestantismul, cu abordarea sa rațională, mai merge cât de cât!... Dar 
Ortodoxia! Vai, ce caraghioslâc!” 


Și ortodoxul, făcându-se mic şi privind cu teamă la zeflemist, se străduie să se 
furişeze cât mai repede pe lângă biserică fără să-şi facă cruce, deşi are strângeri de 
inimă, iar mâna se întinde fără voia lui către căciulă. 


Atât de mare este această frică de zeflemea şi această teamă de a părea înapoiat, 
încât câteodată oameni care cred cu sinceritate, mai ales dintre intelectualii de oraş, 
în loc să atârne o icoană de mărime normală, cu candelă, undeva la vedere, atârnă o 
iconiță măruntă, abia văzută, într-un ungher, alegând-o în aşa fel încât să se 
confunde cât mai mult cu tapetul. Vai de mine, o să vină musafiri, cunoscuţi, 
intelectuali... o să mă condamne! 


Oare aceasta nu este apostazie? Nu-L cunosc pe Omul Acesta! 


Se întâmplă câteodată ca într-o societate veselă să se povestească o anecdotă plină 
de profanarea cea mai revoltătoare, şi nimeni dintre cei prezenţi nu-l opreşte pe 
povestitor, nu-şi arată nemulţumirea faţă de jignirea sentimentului religios. În 
ultima vreme au apărut povestiri şi anecdote cumplit de hulitoare — şi ortodocşii 
ascultă toate acestea în tăcere, ba uneori chicotesc şi aplaudă... Nu ne respectăm 
religia! 


Mai ales în vremurile viclene de acum, când împotriva Ortodoxiei se poartă o 
campanie atât de înverşunată, se arată tot mai mult cât de puţin preţuim credinţa 
strămoşilor noştri. Ca un val uriaş se revarsă apostazia, cuprinzând nu numai 
tineretul, ci câteodată şi pe bătrâni. Ortodoxia şi Biserica sunt trădate cu cea mai 
mare uşurinţă, din cele mai neînsemnate motive. Dorinţa de a face carieră, teama 
de şicane, poziţia de la serviciu, batjocurile obraznice, argumentele pseudo- 


ştiinţifice de doi bani — toate acestea sunt socotite scuze pentru apostazie (cel puţin 
pentru apostazia exterioară). Dacă este să facem o comparaţie cu puterea 
credinţei creştinilor din epoca persecuțiilor, aceasta nu va fi deloc în favoarea 
noastră. Cât de mult îşi preţuiau atunci creştinii creştinismul! Ce firi dintr-o 
bucată, puternice, sincere şi cinstite făurea atunci acest devotament profund faţă 
de religie, şi cât de vlăguită, cât de neputincioasă este societatea „creştină ” 
contemporană! Cât de puţine sclipiri se găsesc în ea - nu vorbesc de valorile 
evanghelice, ci de valori pur şi simplu spirituale! 


Adeseori, oamenii se îndreptăţesc spunând că trădează Biserica şi pe lisus Hristos 
numai pe dinafară, sub presiunea împrejurărilor, dar în sufletul lor rămân 
credincioşi. 


Domnul însă spune: Cel ce se va lepăda de Mine înaintea oamenilor, şi Eu Mă voi 
lepăda de el înaintea Tatălui Meu, Care este în ceruri (Mt. 10, 33). 


Apostolul Pavel mărturiseşte: Vrednic de crezare este cuvântul: dacă am murit 
împreună cu El, vom şi învia împreună cu EI; dacă rămânem întru EI, vom şi 
împărați împreună cu El; de-L vom tăgădui, şi El ne va tăgădui pe noi (II Tim. 
2,11-12). Nu este înfricoşător? 


Este prigonitţ Biserica — şi noi trebuie să îndurăm prigoana. Rabdă Hristos — 
trebuie să răbdăm şi noi, împărtăşindu-l pătimirile, fiindcă cel ce nu-şi ia crucea şi 
nu-Mi urmează Mie nu este vrednic de Mine, spune EI (Mt. 10,38). 


Aşadar, pentru creştinul ortodox mărturisirea în vremea de acum este 
indispensabilă şi inevitabilă. 


Aici se pune însă o întrebare foarte importantă şi absolut firească: dacă pentru 
creştin este indispensabilă mărturisirea făţişă, cum se împacă aceasta cu păstrarea 
tainei vieţii duhovniceşti, care de asemenea i se cere, după cum am văzut mai sus? 
Fiindcă şi Domnul, cerând mărturisire de la femeia cu curgere de sânge, nu cere 
asta de la air, ci, dimpotrivă, porunceşte lui şi rudelor lui să treacă sub tăcere 
minunea învierii fetei. Aşadar, nici mărturisirea nu se cere întotdeauna, ci doar în 
anumite cazuri, bine definite. 


Aşa este, şi istorisirea evanghelică pe care am cercetat-o aici arată limpede când 
anume se cere mărturisirea. 


Când a mărturisit public minunea femeia vindecată? Când a cerut-o de la ea 
Domnul. lată răspunsul la întrebarea pusă şi dezlegarea respectivei nedumeriri. 


Mărturisirea în vremea prigoanelor este obligatorie pentru creştin atunci când îl 
cheamă la asta Domnul, adică atunci când împrejurările cer neapărat ca el să-şi 
arate în faţa oamenilor atitudinea faţă de Dumnezeu, dacă este pentru Hristos sau 
împotriva Lui. Împrejurările vieţii noastre — toate, până la ultimul amănunt, sunt 
determinate de voia lui Dumnezeu şi dacă Domnul îl pune pe om într-o situație 
care cere ca el să-şi mărturisească pe faţă credinţa, aceasta este chemare a lui 
Dumnezeu. 


Atunci când creştinii primelor secole erau arestaţi şi duşi la dregător pentru a fi 
interogaţi, ei îşi mărturiseau cu bărbăţie credinţa în Hristos, dar nu căutau singuri 
chinurile. 


A căuta de capul tău nevoința mărturisirii este un lucru legat, îndeobşte, de 
simțământul trufiei şi părerii de sine, mânat de acestea, şi ca atare este deseori 
pedepsit, fiindcă Dumnezeu celor mândri le stă împotrivă, iar celor smeriți le dă 
har (| Pt. 5,5). 


Mărturisitorii samavolnici, rămânând fără ajutorul haric dumnezeiesc, cu propriile 
lor puteri nu pot îndura încercările şi sfârşesc în mod inevitabil prin a apostazia. 


Din vremurile vechi s-a păstrat întristătoarea istorisire despre un oarecare apostat 
pe nume Narcis, care în timpul unei persecuții grele s-a dus de capul său să 
mărturisească şi în pofida îndemnurilor părintelui duhovnicesc, s-a arătat 
cârmuitorului păgân ca să primească — credea el — cununa mucenicească pentru 
numele lui Hristos. 


Cârmuitorul l-a primit cu blândeţe. 
— Ce-ţi trebuie? — l-a întrebat. 


— Sunt creştin — a zis cu tărie Narcis — şi am venit să-ţi spun că dumnezeii voştri 
sunt idoli, iar voi sunteţi nişte nebuni care se închină lemnului şi pietrei... 


— Dar ştii că potrivit edictului imperial creştinii sunt pedepsiți cu moartea? De ce 
ai venit, nerodule? Pleacă... 


— Noi, creştinii, nu ne temem de moarte, căci ea ne duce la Hristos... 


— Taci... Leapădă-te de vorbele tale, ori poruncesc să fii chinuit... 


— Chinuie-mă! Nouă, creştinilor, ne sunt dulci pătimirile pentru Hristos... Pentru 
EI suntem gata să răbdăm orice, şi nici un fel de cazne nu mă vor face să mă lepăd 
de Domnul meu! 


Această încredere în sine a mărturisitorului nechemat a fost pedepsită aspru. 


Cârmuitorul a chemat călâii. Narcis a răbdat cu dârzenie câteva chinuri, spunând 
tot timpul că nu se teme de nici un fel de chinuri — însă voinţa lui, neîntărită de 
harul dumnezeiesc, până la urmă n-a rezistat, şi când au fost aduse noi unelte de 
tortură, îngrozitoare la vedere, a căzut cu duhul, s-a lepădat ruşinos de Hristos şi 
a jertfit idolilor. 


De aceea, Biserica veche nu a încuviinţat niciodată această râvnă lipsită de 
discernământ şi întotdeauna i-a sfătuit pe creştini să aştepte cu prevedere şi 
înţelepciune semne limpezi ale voii lui Dumnezeu care să cheme la mucenicie. 


Până şi episcopii se ascundeau adeseori de chinuitori, păstrându-şi viața spre 
folosul Bisericii, iar creştinii care se duceau la chinuri de capul lor nu erau 
numărați în ceata sfinților. 


Această atitudine a Bisericii față de mărturisire şi-a găsit expresia în canoanele 
Sfântului Petru al Alexandriei, care au fost recunoscute de Biserica drept 
obligatorii pentru călăuzirea în viaţa creştină. În a noua pravilă a Sfântului Petru se 
explica punctul de vedere ortodox asupra acestei probleme. „Însuşi Stăpânul şi 
Învățătorul nostru, se spune acolo, de multe ori a fugit de cei ce voiau a-L 
vrăjmăşui, încât uneori nici nu umbla de faţă printre ei, şi când s-a apropiat vremea 
patimilor Lui nu S-a dat pe Sineşi, ci a aşteptat până când au venit ei asupra Lui cu 
săbii şi cu toiege, şi atunci le-a zis: Ca la un tâlhar aţi ieşit cu săbii şi cu toiege ca 
să Mă prindeţi (Mc. 14,48). 


Iar ei, zice Evanghelistul, L-au dat lui Pilat. Însă cei ce după asemănarea Lui au 
pătimit şi către scopul Lui aleargă, aducându-și aminte de dumnezeieştile Lui 
cuvinte, prin care EI, întărindu-ne, spune despre prigoane: «Luaţi aminte, că vă vor 
da pe voi la adunări şi în sinagogile lor vă vor bate pe voi.» 


«Vă vor da », zice, nu: «Vă veţi da pe voi înşivă», şi: Veţi fi aduşi la dregători şi la 
împărați pentru numele Meu (Lc. 21,12), nu: «Vă veţi aduce pe voi înşivă». Pentru 
că EI vrea ca noi, prigoniţi fund pentru numele Lui, să ne mutăm din loc în loc, 
precum Îl şi auzim zicând: Când vă urmăresc pe voi în cetatea aceasta, fugiţi în 
cealaltă (Mt. 10, 23), că nu voieşte să ne ducem singuri la scutierii şi lăncierii 


diavolului, ca să nu ne facem lor pricinuitori de şi mai multe morţi, ca şi cum i-am 
sili să se sălbăticească şi mai tare, ci să aşteptăm şi să luăm aminte la noi înşine, să 
priveghem şi să ne rugăm, ca să nu intrăm în ispită (Mt. 26,41).” 


Aşadar, creştinul nu trebuie să caute de capul său chinuri, atrăgându-şi-le singur, ca 
prin aceasta să nu-i facă pe prigonitorii creştinismului a păcătui şi mai mult prin 
cruzime şi prin fărădelegi noi, dar când este silit să mărturisească trebuie să ia 
nevoinţa aceasta asupra sa. 


(din: Sfântul Vasile al Kineşmei, Evanghelia pentru omul modern. Învăţături 
din Evanghelia după Marcu — volumul 1, Editura Sophia, 2013) 


Lupta continuă şi hărţuitoare a creştinului - între har şi căderi. În ce constau, 
de fapt, desăvârşirea sau sfinţenia? 


„Fiţi desăvârşiţi, precum Tatăl vostru cel Ceresc desăvârşit este“ 


Dumnezeu a creat totul curat, iar |pe] fiinţele raționale le-a creat nevinovate, 
dându-le însă libertatea propriei lor voințe şi îngerilor, şi omului, şi demonilor. Rău 
n-a făcut Dumnezeu pe nimeni. Lucifer s-a făcut pe sine rău, prin neascultare. 
Ereticii care susțin existența răului în lume permanent şi definitiv, neînvins de 
NIMIC, se înşală amarnic, căci peste tot, peste rău şi peste bine, împărăţeşte 
Dumnezeu. EI îngăduie răul, care nu de Sine a fost creat. Nu-l distruge încă pentru 
ca binele să biruiască. Ce merit ar mai avea binele dacă n-ar mai exista răul cu care 
să se lupte? 


Sufletul omului nu este permanent cufundat în rău, ci numai în clipele când 
primeşte în el duhul răutăţii. Când plânge şi se pocăieşte, el devine curat şi lipsit de 
prezenţa răului. Omul este una cu tot ceea ce se lipeşte de inimă şi de mintea lui. 
Sufletul cu experienţă ştie că are momente de cădere şi momente de har, şi nu se 


mai sperie, nici nu se deznădăjduieşte. Dumnezeu îngăduie ispitele şi căderile ca 
să-l menţină în smerenie şi să-l curăţească mereu. Duhul Sfânt nu se întinează cu 
NIMIC, nici chiar atunci când sufletul este în prada ispitei, pentru că „lumina 
luminează în întuneric şi întunericul n-a cuprins-o“... Nimeni nu scapă definitiv pe 
acest pământ de patimi şi de provocări, dar nu trebuie să se sperie şi să dispere, 
căci astfel ar da mai mult curaj satanei. Păcatul este cauza tuturor relelor, a tuturor 
bolilor. Patimile senzuale ale sufletului şi ale gândurilor țâşnesc afară din om prin 
boli ale trupului. 


Dumnezeu este pretutindeni, chiar şi în iad, căci binele nu se întinează nicăieri, cu 
nimic. El este nemărginit, infinit, în timp ce satana îşi are, ca o creatură ce este, o 
limită şi un loc. Pe Dumnezeu însă nu-L poate întrece şi micşora nici o murdărie, 
nici o necurăţie. El nu suferă nimic de la nimeni. Sufletul omului însă suferă răul 
atunci când nu are grijă să predea lui Hristos toate gândurile din inima sa. Frica, 
osteneala şi paza neîncetată scapă sufletul de pătrunderea răului în el. 


Harul lucrează în mod tainic în sufletele celor care se ostenesc; ei nu-şi dau seama 
cum se produce schimbarea lor. Sufletele sunt şlefuite în ascuns de harul divin 
până ce ele ies din trup. Abia atunci se arată frumuseţea sufletului, precum opera 
artistului, care-şi pregăteşte lucrarea şi n-o arată până nu este gata. Omul din afară 
nu este decât oglinda celui din interior. Cei drepţi nu mai sunt din lumea aceasta, ci 
dintr-o altă lume - cum spune Domnul. Încă fiind pe pământ, ei se bucură la gândul 
că-l vor întâlni în ceruri pe fraţii lor în sfinţenie, care le pregătesc o primire 
plăcută. 


Dreapta socoteală este însă foarte necesară, iar cei buni şi cei drepți trebuie să fie 
mereu în gardă în privinţa dorințelor lor, să aibă întotdeauna o măsură, nici o 
blândeţe molatică, lhpsită cu totul de severitate, dar nici o severitate prea aspră şi 
lipsită cu totul de blândeţe. Şi una şi alta să le aibă - şi înţelepciune, dar şi judecată; 
şi vorba, şi fapta; încredere deplină în Domnul şi neîncredere în el însuşi - căci 
virtutea se pregăteşte din multe părți, precum o mâncare cu multe mirodenii. Cei ce 
susțin că păcatul nu este în ei, ci vine din afară, se înşeală. Le este ruşine să 
mărturisească acest mare adevăr. Noi toţi avem păcatul în noi, suntem născuţi în şi 
prin păcat, care este în firea cea coruptă moştenită, dar nu în cea adevărată. Abia 
când îl descoperim în noi, cu atâtea şi atâtea ocazii, ne îngrozim şi începem să 
luptăm pentru a-l scoate afară; abia atunci recunoaştem adevărul. 


Unii se laudă cu vedenii, cu vorbe alese, dar - vai! - se înşală pe ei înşişi. Abia 
după multe încercări şi lacrimi, având inima zdobită, cu mare frică şi cutremur, 
ajung, cei cu adevărat aleşi să nu se mai sperie de duhurile răutăţii, ci să aibă doar 


teama ca bogăţia harului să nu se ia de la ei şi să nu se laude niciodată cu ea. Unul 
ca aceştia are definitiv fixată în mintea lui ideea că el este cel mai de nimic dintre 
toți şi că aşa şi era firesc să fie. Şi pe măsură ce se afundă în cunoaşterea de 
Dumnezeu, se crede tot mai neştiutor, şi cu cât învaţă mai mult, cu atât i se pare că 
nu ştie nimic. Ca un copil mic se lasă condus de har şi, deşi a câştigat liniştea, este 
mereu neliniştit să nu-L supere cu ceva pe Domnul. 


Oamenii n-au înţeles însă această chemare dumnezeiască a lor de a fi fiii Tatălui 
Ceresc, aşa precum cu mare tristeţe spunea profetul: „Omul, fiind în cinste, n-a 

> > > 
priceput; el s-a făcut asemenea animalelor celor neînţelepte şi seamănă cu dân- 
sele“. 


Și vai de cei ce au nesocotit porunca Domnului: „Fiţi desăvârşiţi, precum Tatăl 
vostru cel ceresc desăvârşit este“. Căci „Cerul şi pământul vor trece, dar cuvântul 
Meu nu va trece“. 


Fără Hristos nimeni nu se poate mântui şi nu poate moşteni viaţa veşnică 


Fără Hristos nimeni nu se poate mântui şi nimeni nu poate moşteni viaţa veşnică. 
Creştinii desăvârşiţi, care ajung la mărturisirea lui Hristos, sunt „unşi” cu har aşa 
cum au fost unşi profeţii şi regii tainelor cereşti. Aceştia sunt crucificaţi, prigoniţi, 
dar sfințiți. 


Aşa precum în vechime „ungerea” avea o mare putere, la care nimeni nu mai 
îndrăznea să se împotrivească, iar cei unşi îşi primeau demnitatea fără discuţie, 
deşi erau prigoniţi şi greu încercaţi - ca David, de exemplu - tot astfel cei „unşi” în 
duh cu harul sfinţitor şi care primesc pecetea Împărăției Cerurilor sunt chinuiţi şi 


dați pradă suferințelor. 


Dar suferinţa le-a devenit plăcere şi bucurie, căci se aseamănă prin aceasta cu 
Stăpânul lor Cel răstignit, cu care vor fi împreună în veşnicie. Suferinţa le dă 
putere în loc să-i doboare, ca pe cei necredincioşi. Ei cunosc aceste taine ascunse 
ale harului şi încă fiind în trup, pe pământ, ei privesc cu ochiul sufletului 
frumuseţea cea nespusă a Împărăției Cereşti pe care o aşteaptă. Ei ştiu că cetatea 
lor nu este pe pământ, ci în ceruri; acolo este patria lor. Zi şi noapte duhul lor este 
unit cu Dumnezeu, dar puţini, foarte puţin ajung la această unire permanentă. 


In general, în suflete locuieşte şi lucrează harul, dar mai există încă şi răutate. Două 
stăpâniri zbuciumă alternativ sufletul celui care se luptă. 


Unii, deşi sunt foarte mult învioraţi de harul lui Dumnezeu şi înving deseori rău- 
tatea şi se roagă cu multă putere lui Dumnezeu, mai au totuşi momente în care se 
lasă influenţaţi şi de gândurile păcătoase. Cu toate acestea, ei sunt încă sub harul 
lui Dumnezeu. Cei uşuratici însă cred că au scăpat definitiv de păcat îndată ce 
harul lucrează în ei şi se încred astfel în sine şi, vai!, repede cad. Cel cu adevărat 
încercat nu îndrăzneşte niciodată să afirme că a scăpat de gândurile ruşinoase, nici 
chiar atunci când simte cu mare putere că harul este prezent în el. 


Cei cuprinşi de har sunt însă hărțuiți puternic şi de păcat. Gândurile rele nu vor 
dispărea niciodată din mintea omului. De aceea lisus spunea mereu: „Privegheaţi şi 
vă rugaţi, ca să nu cădeţi în ispită“. O clipă de neatenţie, de lipsă de rugăciune, şi 
gândul rău a şi pătruns în minte. Ba încă, harul ce coboară şi bucură inima nu 
trebuie să umple mintea omului de frică şi îngrijorare. Împotriva lui va veni să 
lupte vicleanul. Dar harul îi va apăra de săgețile celui rău dacă sunt foarte atenţi. 


În iubirea de Dumnezeu există multe trepte, multe măsuri. Unii vor să se mân- 
tuiască numai pe ei singuri, iar alții vor să fie de folos şi altora. Unii se lăsă să fie 
sacrificați pentru Hristos. Alţii voiesc să fie admiraţi de oameni pentru puterea 
Duhului Sfânt pe care o au în ei. Alţii, dimpotrivă, voiesc să-şi ascundă această 
putere a Duhului şi evită întâlnirea cu oamenii; aceştia sunt mult superiori 
celorlalţi. Unii îşi ascund faptele virtuţii, alţii şi le trâmbiţează. 


Cei ce vorbesc duhovniceşte, dar n-au gustat încă prin proprie experienţă din 
această viaţă duhovnicească, tot ce spun este doar o închipuire învățată din cărți. 
Cei ce vorbesc de faptele dreptăţii şi habar n-au de ele prin proprie vieţuire sunt 
nişte înşelători. 


După cum peştele nu poate trăi fără apă sau cineva nu poate merge fără picioare 
sau nu poate vedea lumea fără ochi, tot aşa cel ce nu trăieşte ceea ce vorbeşte nu 
cunoaşte cu adevărat tainele şi înţelepciunea lui Dumnezeu. Unii care nu ştiu să 
vorbească, nu au această artă, trăiesc totuşi şi inima lor saltă la atingerea harului 
divin, fiind plini de frică şi cutremur. Căci nu în cuvânt, ci în faptă stă puterea lui 
Dumnezeu. 


Puţini, foarte puţini sunt demni de a vorbi despre nepătimire şi despre desăvârşire. 
Numai cel ce a ajuns la ea poate îndrăzni să glăsuiască celorlalți şi să dea sfaturi. 


Dar cine este acela care s-a vindecat pe sine însuşi de toate patimile? Şi chiar dacă 
ar fi cineva cu adevărat sfânt, acela se ascunde, nu doreşte ca lumea să cunoască 


desăvârşirea lui. El numai pe Dumnezeu îl caută şi numai Lui voieşte să-l placă, iar 
nu oamenilor. 


Cel care vorbeşte sincer, din inimă şi din credinţa lui, se cunoaşte, căci acesta 
simte, se aprinde ca un foc. Cine gustă din Duhul Sfânt se aprinde de o sete şi mai 
mare, niciodată nu se satură şi nu crede că-i ajunge ce a sorbit din izvorul de viaţă, 
se crede mereu mort şi lăcomia lui duhovnicească sporeşte. Cum spune lisus: 
„Fericiţi cei flămânzi şi însetaţi de dreptate şi de adevăr, căci aceia se vor sătura“. 
Cei care se cred sfinți pentru că se înfrânează de la poftele trupului se înşală, 
fiindcă sfinţenia în inimă se produce mai întâi. Cel sfânt este cel curat în inimă, 
care scoate afară toate gândurile necurate. 


Adevărul se vădeşte tocmai pentru că îi are împotrivă pe mincinoşi şi pe baţj- 
ocoritori. De aceea sfinţii au fost martori ai adevărului, pentru că au fost prigoniţi 
de minciună. 


Desăvârşirea nu constă în abţinerea de la rele, ci în umilința minţii şi a inimii. 
Acolo locuieşte şarpele veninos. Inima este o prăpastie imensă, plină de spur- 
căciuni. Acolo trebuie să facem curăţenie mare. 


(din: Pocăinţa sau întoarcea la Dumnezeu. Extrase din Omiliile duhovniceşti ale 
Sfântului Macarie Egipteanul, Editura Bizantină, Bucureşti) 


Pentru ce trăim? Cum moare sufletul, cum se pierde Duhul Sfânt? “Acolo 
unde se află Duhul Sfânt, acolo se iveşte şi lupta cea grea” 


Dumnezeu ne cere acum să urmăm faptele lui Iisus şi cuvintele Lui 


Dumnezeu a creat toate cele ce se văd şi le-a dăruit oamenilor spre bucuria lor. Le- 
a dat şi plăceri, dar le-a dat şi o lege a dreptăţii. De la venirea lui Hristos însă, 
Dumnezeu cere o altă dreptate: o inimă curată, gânduri nevinovate, cuvinte 
folositoare, sfințenie deplină, desăvârşire. Şi drept este să ne ceară aceasta, pentru 
că ne-a trimis şi modelul de urmat. N-au fost numai porunci scrise şi grăite, ca în 
Tablele lui Moise, ci a fost un trup viu, carne şi oase, ca noi, inimă şi minte ca a 
noastră. Faptele lui lisus şi cuvintele Lui ne cere acum Dumnezeu să le urmăm. Şi 
pe bună dreptate! Iar lisus singur spune: „Dacă n-aş fi venit şi nu le-aş fi spus!“ Nu 
mai avem deci posibilitatea să ne justificăm, să ne dezvinovăţim vreodată. 


Orice muncă făcută aşteaptă un profit, o răsplată, un premiu. Cel ce ară munceşte 
din greu în nădejdea recoltei. Cel ce îşi ia soţie se gândeşte să aibă moştenitori. 
Orice muncă, orice lucru sunt făcute în vederea unui scop, altfel este inutil şi fără 
sens. Tot aşa creştinul se predă lui Dumnezeu, lepădându-se de lume, în nădejdea 
venirii Domnului şi a vieţii veşnice. 


Creştinul lucrează, munceşte, se luptă în scopul câştigării Duhului Sfânt. Mereu 
este cu frică şi atenţie în ostenelile lui şi nu se încrede niciodată în propriile lui 


puteri. Căci Însuşi Iisus a spus: „Fără Mine nu puteţi face nimic“. Numai lisus 
singur dăruieşte în ascuns viaţă şi ajutor şi pe Sine Însuşi Se oferă celui ce, la 
rândul lui, I-a oferit mintea şi inima sa. Este un schimb de duhuri. Celui ce leapădă 
totul şi se predă lui Dumnezeu şi Dumnezeu îi trimite Duhul Lui sfințitor. Aceştia 
devin aleşii Domnului, pe care EI îi hrăneşte în alt chip decât pe ceilalți oameni. 
Acestora le dă o altfel de hrană decât restului lumii. Unui sunt servitorii şi alţii sunt 
fiii lui Dumnezeu! Cel ce voieşte să devină fiu al Tatălui şi să moştenească 
Împărăţia lui Dumnezeu trebuie să dovedească această dorință a lui prin toată 
comportarea sa exterioară şi prin toată gândirea lui ascunsă. 


Văzând truda noastră, Domnul Se milostiveşte de noi şi ne curăţeşte, ca să putem 
deveni adevăraţi fii al Lui. Ne trimite mesageri care să ne înflăcăreze râvna, căci o 
creatură creşte şi însuflețeşte o altă creatură. Precum norii, ploaia şi soarele dau 
viaţă plantelor, tot aşa şi profeţii, apostolii şi sfinţii au fost lumini călăuzitoare 
pentru întreaga omenire. 


Fiecare specie îşi are mediul ei de viaţă: aerul pentru păsări, apa pentru peşti, pă- 
mântul pentru animale. Nici una nu-şi poate schimba locul şi mediul în care au fost 
plasate de Creator fără să piară. Tot aşa există şi o împărăție a satanei şi a îngerilor 
căzuţi împreună cu el, dar şi o împărăție a luminii, unde se bucură îngerii şi 


duhurile sfinţilor. Omul de carne nu poate vedea şi nici pipăi vreuna din aceste 
două împărații. Numai oamenilor duhovniceşti, care au un ochi al sufletului, în 
afara celui al corpului, li se arată aceste împărăţii ascunse, nevăzute, dar atât de 
reale. 


Creştinul adevărat are ca hrană sufletească acel foc ceresc al harului. Acest foc îl 
înviorează, îl spală, îl curăţeşte, îl sfinţeşte, îl face să crească în desăvârşire, însă 
când acest foc, din vreo neatenţie oarecare, îl părăseşte pe om, imediat acesta cade 
răpus de duhurile răutăţii. Aşa precum mor creaturile scoase din mediul de viaţă al 
speciei lor, tot aşa moare sufletul atunci când este scos din focul harului dumne- 
zeiesc. 


Să priveghem deci neîncetat să nu ieşim din focul hrănitor şi dătător de viaţă 
adevărată. 


Păcatul nu vine niciodată din afara omului, ci din inima lui porneşte 
Sufletul omului este mireasa lui Dumnezeu, a Mirelui ceresc. Toată viaţa noastră 


este o pregătire pentru această unire mistică, contopire şi unire cu Dumnezeu. Dar 
această mireasă, sufletul, trebuie să se silească să placă Mirelui Hristos, cu nimic 


să nu-L scârbească, iar trupul în care sălăşluieşte sufletul trebuie şi el să fie demn 
de această mare cinste, să fie un vas curat al Duhului, căci este imposibilă cură- 
țenia şi sfinţenia unuia fără a celuilalt. Sufletul nu se poate sfinți dacă trupul nu 
trăieşte în curăţenie, iar trupul nu poate fi curat dacă sufletul este bântuit de gân- 
duri necurate. Unul pe altul se purifică şi împreună se vor uni cu Dumnezeu la 
înviere, când trup şi suflet vor fi proslăvite, aşa cum a fost Hristos pe Tabor. 


Dar vai de sufletul care cade din har şi moare, căci mare întristare se face pentru el 
în Ceruri! Aşa vorbeşte Ezechiel în profeția lui despre sufletul căzut şi „găsit gol în 
pustie“. Aşa a căzut poporul evreu şi a fost părăsit de Dumnezeu şi dat pradă 
răutăţii neamurilor. Mulţi sfinţi au căzut, deşi primiseră darul Duhului Sfânt, dar 
apoi nu au mai dus o viaţă curată şi dragostea lor a scăzut şi „căderea din urmă a 
fost mai mare“, căci satana aceasta a urmărit neîncetat: să-i înşele, dacă este cu 
putință, chiar şi pe cei aleşi; iar această străduinţă a lui va fi aceeaşi, până la 
sfârşitul veacului. Pe însuşi Hristos a îndrăznit diavolul să-L ispitească, pe Fiul lui 
Dumnezeu, atâta libertate i s-a dat! 


De aceea, permanent să luptăm cu frică pentru mântuirea noastră, căci orice 
secundă de neatenţie este prilej de biruinţă şi de pătrundere în sufletele noastre a 
celui viclean. Nimeni niciodată să nu se mândrească cu harul pe care l-a dobândit, 
să nu fie sigur de el însuşi niciodată. Tocmai această siguranţă de sine o doreşte 
satana; mândria este păcatul cel mai subtil care zace în fiecare din noi. Acesta a 
fost primul păcat care l-a prăbuşit pe lucifer din Cer, şi după el a căzut Adam, 
amăgit de aceeaşi siguranţă de sine. Mai uşoare sunt celelalte păcate grosolane, ce 
se pot îndepărta şi se pot ierta decât trufia care stă ascunsă în sufletul nostru. 
Numai smerenia o poate scoate afară. 


Darul Duhului Sfânt se dă, dar se şi ia înapoi de către Dumnezeu. Omul care se 
ambiţionează, care ţine la părerile sale, considerându-le întotdeauna drept cele mai 
juste, acesta cu siguranţă pierde Duhul Sfânt, căci a pierdut smerenia. 


Pavel se temea de el însuşi să nu cadă, zicând: „Pentru ca nu cumva, după cum am 
predicat altora, să mă găsesc pe mine însumi inconsecvent“. Ce frică avea el deci! 
lar noi ne mândrim, ne credem ajunşi pe treptele cele de sus ale desăvârşirii şi 
judecăm fără milă greşalele fraţilor noştri. Când îl vedem pe aproapele nostru 
căzând, să fim atenţi să nu cădem şi noi, iar nu să-l judecăm. Să nu dispreţuim 
harul din noi, neglijând munca noastră continuă de curățire. 


Să nu judecăm pe nimeni, nici pe cei răi şi stricaţi, să nu-i criticăm, să-i vedem 
curaţi şi drepţi, aşa cum ar trebui să fie şi să ne rugăm neîncetat pentru îndreptarea 


lor, căci încă „nu ştiu ce fac”. Aşa priveşte cel curat cu inima pe toţi cei din jurul 
lui. Pentru ochiul curat, toate sunt curate. Ca pe nişte bolnavi trupeşte, de care ni se 
face milă, să-i privim pe bolnavii sufleteşti. De multe ori, fără ca noi să ştim, în 
aceşti oameni aparent stricaţi în ochii lumii se ascund sfinți de-ai lui Dumnezeu, 
sau viitori sfinţi. 


Cei ce se tem de Dumnezeu sunt stăpâni peste toate, chiar şi peste moarte. Nu au 
frică de nimic şi de nimeni în afară de Dumnezeu. La înviere, corpul omului va 
reveni din nou la forma în care a trăit pe pământ, căci scris este: „Nici un fir de păr 
nu se va pierde“. Toate vor fi luminoase, spiritualizate. Fiecare om va fi cel care a 
fost pe pământ. Fiecare îşi va primi plata sau pedeapsa, aşa cum a meritat, în 
acelaşi trup în care a trăit. Greşită este credința topirii tuturor sufletelor în 
Dumnezeu, şi a celor buni, şi a celor răi. 


Acolo unde se află Duhul Sfânt, acolo se iveşte şi lupta cea grea. Unde nu este 
cruce şi durere nu este nici Duhul. Toţi profeţii şi sfinţii au fost prigoniţi. Cei ce nu 
suferă prigoane degeaba cred că au primit harul; nu au nimic! Numai crucea este 
semnul coborârii harului. 


lisus ce exemplu ne-a dat, ce fel de suferinţă a trimis Tatăl peste EI? „Îi veţi avea 


de duşmani pe cei din casa voastră“. lisus a fost omorât de poporul Său. ludeii n-au 
fost prigoniţi, semn că Duhul Sfânt Se retrăsese de la ei. Doar creştinii au fost 
martiri, căci este necesar ca adevărul să fie prigonit. 


Păcatul nu vine niciodată din afara omului, ci din inima lui porneşte. Provocarea 
vine din afară, dar consimţirea sau acceptarea momelii exterioare se produce 
înlăuntrul omului, în mintea şi în inima lui. Numai rugăciunea alungă gândurile 
ispititoare şi păstrează inima curată. Greşită este credinţa că, o dată ce Hristos S-a 
răstignit ca să şteargă păcatele lumii, ele au şi dispărut, iar noi suntem gata mân- 
tuiţi prin jertfa Sa. 


Câţi creştini botezați, care au primit harul prin botez, continuă încă să ducă o viaţă 
urâtă, şi câţi creştini din biserici n-au încă inima curată! 


Păcatul rămâne în lume, a rămas şi după jertfa lui Hristos. EI a venit doar să ne 
arate cum îl putem noi distruge, ne-a dat metoda vizibilă, palpabilă de a alunga 
păcatul din trupurile şi sufletele noastre, de aceea El este denumit Mântuitorul 
lumii. Căci nimeni nu va mai putea spune niciodată că păcatul a fost mai tare ca el 
şi că n-a ştiut cum să-l biruiască. La judecată, nimeni nu se va mai putea justifica. 
Însuşi Hristos spune că cei din Sodoma şi Gomora încă vor mai avea vreo scuză, 


pentru că au trăit înainte de venirea Lui. Omul simplu, care îşi pleacă genunchii cu 
frică şi umilinţă la rugăciune, reuşeşte să coboare pacea în sufletul lui, liniştea 
întregii lui fiinţe, şi încetul cu încetul capătă o cunoştinţă şi o înţelepciune pe care 
cei plini de cultură şi inteligenţă n-o pot căpăta şi n-o pot pricepe. Omul simplu şi 
curat este ocupat cu tainele dumnezeieşti şi are groază de strălucirile pământului, 
pe care le consideră un gunoi pe lângă ceea ce simte el în sufletul lui. 


Satana lucrează şi ispiteşte în mod diferit pe fiecare om şi mai ales îl provoacă în 
punctul lui cel mai slab, cel mai delicat, cel mai lipsit de apărare. De aceea şi spune 
lisus: „Privegheaţi şi vă rugaţi, ca să nu cădeţi în ispită“. 


Cine gustă harul ceresc să nu se lenevească, să nu-şi închipuie că a ajuns sus şi nu 
mai are ce câştiga, ci să se muncească mereu, fără încetare, pentru a păstra acest 
har - har care străbate trupul şi sufletul deopotrivă. Tot astfel păcatul stăpâneşte 
toate membrele fiilor întunericului, căci „din inimă ies gândurile cele rele“. Cei 
care se cred drepţi pentru că nu simt nici o poftă, dar nici calea lui Dumnezeu n-o 
urmează, se înşală pe ei înşişi. Căci, la prima provocare, se aprind şi sunt învinşi de 
păcat în gânduri şi în inimă, chiar dacă practic nu-l împlinesc. Curăţirea adevărată 
nu este cea exterioară, a trupului, ci cea interioară, a minţii şi a inimii. În cel curat 
şi Domnului îi place să locuiască, şi acela devine un om ceresc care se poate jertfi 


pe sine însuşi. De aceea omul depăşeşte în vrednicie toate creaturile, căci în nici 
una nu se coboară Dumnezeu decât în om; nici chiar în îngeri. 


Nici o creatură nu se poate schimba prin propria ei voinţă. Plante, animale, stele, 
toate şi toate câte se văd nu au voinţa liberă şi personală; omul singur are voinţă. 
De aceea el are chipul şi asemănarea lui Dumnezeu, Cel ce a hotărât creaţia prin 
voinţă. 


Omul poate hotărî singur, prin propria voinţă, ceea ce voieşte, răul sau binele - 
nimeni nu-l opreşte; el este liber. Cel care voieşte se poate înfrâna de la pofte şi 
viCiI şi mintea lui învinge răul din el. [...] Toate creaturile: mielul blând, lupul 
răpitor, vulpea vicleană, şarpele veninos etc, au acelaşi tip de fire. Numai omul 
poate avea două firi: un om poate fi ca un miel blând şi se lasă sfâşiat, iar altul 
poate fi ca un lup răpitor. Amândoi sunt însă din aceeaşi specie. Unul îşi stăpâneşte 
gândurile rele iar celălalt nu, deci unul se luptă să primească harul iar celălalt nici 
nu se sinchiseşte şi aşteaptă să-i vină de-a gata. Trebuie deci să căutăm lumina 
pentru a fi luminaţi, iar nu să stăm liniştiţi în întuneric, aşteptând ca lumina să vină 
singură la noi. 


„Căutaţi şi veţi găsi; bateţi şi vi se va deschide; cereţi şi veţi primi” - spune Iisus. 
De aceea creştinii sunt străini de lumea aceasta, pentru că mângâierea lor vine din 
altă parte. Bucuria lor sunt lacrimile de pocăință, pacea duhului ceresc, nădejdea în 
bogăţiile viitoare din Ceruri. Dispreţuiţi şi respinşi, ei sunt totuşi fericiţi, nemai- 
dorind iubirea şi aprecierea oamenilor. 


Dar vai de creştinul care se bizuie pe darul Duhului Sfânt care, de fapt, nu-i 
aparţine lui personal, ci numai ostenelilor de care s-a învrednicit mai înainte. Cel 
care consideră Duhul Sfânt ca pe o bogăţie a lui personală îl pierde cu siguranţă şi 
cade din nou pradă firii lui păcătoase. Amăgirea şarpelui este foarte perversă şi 
„subţire”, nici nu se simte; din contră, pare o formă de evlavie şi de sfinţenie. Chiar 
şi cu gândul se poate comite păcatul; acolo în minte se dă lupta cea grozavă şi 
nevăzută. Acolo se împlineşte adulterul. Cel ce nu este atent la gândurile lui şi nu 
ştie cum şi pe care să le alunge imediat, acela păcătuieşte necontenit, nevăzut de 
nimeni; dar, vai!, la judecată totul va ţâşni în afară, tot ce este ascuns în inimile şi 
în minţile oamenilor. 


Cei încercaţi şi experimentați nu se întristează în nenorociri, în suferinţe şi mizerii. 
Nimic nu-i mai poate surprinde. Ei privesc sărăcia ca pe o bogăţie, postul ca pe o 
plăcere, ocara şi batjocura ca pe o cinste. lar când dau peste belşug, peste avere, 
peste mulţumire trupească, peste cinste, atunci ei se tem şi fug de acestea ca de foc! 


Dumnezeu ne-a pregătit Împărăţia. EI este gata să ne-o dea în orice clipă, dar noi 
nu suntem gata încă s-o primim. Avem zeci de motive de invocat, zeci de amânări 
de făcut. Oare nu este drept ca cel ce i-a poftit pe musafiri şi a pregătit masa să se 
supere pe musafirul care n-a venit şi s-a scuzat, că cel ce şi-a cumpărat boi sau cel 
ce şi-a luat nevasta şi n-au putut veni la prânzul Domnului, din Evanghelie? 


Omul, nenorocitul, nu-şi dă seama ce fericire şi bogăţie îl aşteaptă în Ceruri la 
sfârşitul lumii. Se îndoieşte de făgăduinţa lui Dumnezeu. Nu are încredere în pro- 
misiunile Lui, de aceea nici nu luptă împotriva satanei, ci se lasă ispitit de acesta. 


Toate nenorocirile pământeşti sunt, uşor de suportat la gândul bucuriilor cerești. 
Dar cine mai crede în ele, cine le mai aşteaptă şi le mai doreşte?! 


Oamenii par cu toţii asemănători, după chip şi trup; şi totuşi, cât de diferiți sunt 
între ei! Aparent formăm o unitate, o umanitate, dar în realitate suntem atât de 
dezbinaţi! Ceea ce se petrece în inimă face unitatea, iar nu înfăţişarea din afară. În 
inimă se afla viaţa şi moartea; acolo este vrednicia, acolo răutatea, iar adevăratul 
om este cel ascuns vederii trupeşti. Inima este palatul lui Hristos. Inima este cora- 


bia sufletului, condusă de căpitanul minţii. Mintea guvernează gândurile, ca un 
conducător de cai care struneşte hăţurile, întoarce căruţa acolo unde vrea. Cel ce 
ştie s-o conducă bine nu se lasă mânat de animale. 


De la căderea lui Adam, şarpele s-a furişat în sufletul omului şi s-a făcut stăpân pe 
el, a devenit ca un al doilea suflet, de care bietul om nu-şi dă seama. De aceea răsar 
gândurile necurate în minte şi poftele cele rele pe care omul le crede normale şi 
bine de împlinit. Dar adevărul nu este acesta. lisus spune: „Cine va vrea să-şi scape 
sufletul, îl va pierde” şi „Cine nu-şi urăşte sufletul său nu este discipol al meu“, sau 
„Cine îşi iubeşte sufletul îl va pierde”. Sufletul său este stricat de păcatul ce s-a 
furişat într-însul de la căderea lui Adam. Aşadar, cel care face voia sufletului său 
face voia şarpelui ce-l stăpâneşte. Însă cel ce se supără pe poftele sufletului său, îl 
ceartă, se luptă cu gândurile rele ce-i vin în minte şi-i provoacă inima să dorească 
ceva, unul ca acesta primeşte ajutor de la Dumnezeu, devine curat prin lupta 
nevăzută, se înalță şi se îndumnezeieşte, ajunge fiu al lui Dumnezeu şi primeşte 
pecetea Duhului Sfânt, care-l va alege la învierea din morți ca moştenitor al 
Împărăției Cerurilor. Cine a gustat din Duhul Sfânt are şi bucurie şi mângâiere, dar 
şi frică şi cutremur; şi veselie mare, dar şi lacrimi neîncetate. Se întristează pentru 
ei şi pentru tot neamul lui Adam, căci firea tuturor este stricată. Lacrimile de 
pocăință le devin însă înviorare şi dulceaţă. 


Însă dacă omul care s-a făcut părtaş al harului este mândru, sigur de puterea lui, 
crezând că poate ajunge chiar să facă minuni şi să învie morţii, acela n-are sufletul 
curat şi pregătit, ci este înşelat de diavol. Nu este sărac cu duhul, nu este smerit, 
dar el însuşi n-o ştie şi se crede smerit. Adevăratul semn al pecetei Duhului Sfânt 
este umilinţa totală, încercarea de a rămâne ascuns ochilor oamenilor, iar nu a dori 
să se arate tuturor. Şi chiar dacă ar poseda el toate darurile, al facerii de minuni, al 
vindecărilor, al cuvântărilor, al postirii, al rugăciunii nesfârşite -, pe toate şi le 
ascunde de ochii lumii şi se consideră a fi praf şi cenuşă, nevrednic de nici o faptă 
bună. Cu cât gustă ei mai mult din Dumnezeu, cu atât sunt mai flămânzi şi iubesc 
mai mult singurătatea, şi nu lumea, pentru că numai în singurătate pot vorbi cu 
Dumnezeu liniștiți. Acesta este adevăratul semn al creștinului curat, iar nu 
lăudăroşenia acelora ce se consideră ajunşi la putere şi la forţa de a-i schimba pe 
alții; aceştia sunt amăgiţi de satana. 


Moartea adevărată nu este cea a trupurilor, cea exterioară, ci moartea cea ascunsă, 
cea a omului interior. Cine a trecut însă din moarte la viaţă în cele ascunse ale sale, 
acela, chiar dacă trupul lui se distruge, el rămâne viu în vecii vecilor. Şi trupurile 
unora ca aceştia se refac la loc în strălucire, căci ele sunt sfinţite de duhul care a 


trăit în ele. De aceea creştinii nici nu pomenesc cuvântul „moarte”, ci se roagă 
pentru odihna „celui adormit”. 


Trupurile creştinilor nu se pierd. Moartea este lăsată de Dumnezeu, în marea Lui 
înţelepciune, ca un prag de trecere în veşnicie a celor ce au dorit în mod liber 
aceasta. Ea este punctul în care se triază sufletele, după propria lor voinţă - unde a 
dorit fiecare să meargă: în moartea veşnică sau în viaţa veşnică. Dumnezeu nu 
sileşte pe nimeni, ci respectă voinţa fiecăruia. Omul se dezvoltă în cele duhov- 
niceşti cu încetul, precum o sămânță care creşte în pământ, precum o plantă care dă 
fructul târziu, când se coace, după ce au bătut-o vânturile şi ploile! Tot aşa se 
dezvoltă şi omul interior, omul duhovnicesc, acolo unde este nevoie de atâta înţe- 
lepciune şi fineţe; puţin câte puţin ajunge el om duhovnicesc. Nu dintr-o dată se 
schimbă un suflet; este imposibil acest lucru! Numai îndelunga experienţă îi dă 
statornicia şi siguranţa în cele duhovniceşti. 


Şcoala se învaţă pornind de la semne, în clasele primare, urmând apoi liceul, 
facultatea şi specializarea; nu se află totul dintr-o dată. Dacă lumea văzută are 
atâtea trepte de înaintare, cu atât mai multe are lumea nevăzută! Desăvârşit ajunge 
doar cel care a trecut multe examene. Cei ajunşi la ultimele probe poartă în minte 
ŞI în inimă semnul crucii, şi tot ceea ce există în lumea aceasta este pentru ei gunoi, 
deşertăciune... Pentru că vrednice de admirat pentru ei nu mai sunt decât comorile 
cereşti. Omul care îl simte pe Dumnezeu în inima sa a descoperit comoara 
comorilor, nu mai doreşte nimic, pentru că are el însuşi o avere ce nu se pierde; 
sufletele oamenilor preţuiesc mai mult decât toate creaturile şi tot universul. Numai 
în om Se odihneşte Dumnezeu. Cea mai mare demnitate a omului este preţul 
sufletului său. Toate comorile pământului nu-l pot plăti, numai Dumnezeu Însuşi îl 
poate răscumpăra. Nici îngerii n-au fost capabili să mântuiască sufletele oamenilor. 


Preţul sufletului nostru este Însuşi Dumnezeu; de aceea a şi venit EI pe lume, ca să 
plătească acest preţ pentru creatura Lui iubită. Căci numai cele asemănătoare se pot 
răscumpăra între ele. Dumnezeu Ziditorul, prin Fiul Său lisus Hristos, a venit să-l 
răscumpere pe om şi Şi-a răstignit propriul suflet pe Cruce pentru a împlini 
aceasta, atât de mare a fost dragostea Lui pentru sufletul omului. Cel nemuritor a 
hotărât să moară pentru om, iar sufletul dreptului este slujit de îngerii lui Dumne- 
zeu (exemplul lui Elisei). lar după cum în lumea văzută regii şi împărații nu sunt 
serviţi decât de oameni aleşi, iar pentru primirea lor se pregătesc palate împo- 
dobite, tot aşa sufletele care-L slujesc pe Dumnezeu sunt suflete alese şi casele lor 
sunt permanent înfrumuseţate cu toate virtuțile. Unde casa sufletului este curățita 
pe deplin, acolo vin Domnul şi îngerii să se odihnească! 


Dumnezeu Însuşi şi cetele îngereşti luptă pentru sufletul ales împotriva duhurilor 
răutăţii, atât de mult este prețuit sufletul omului. Dacă însă omul este uşuratic şi se 
încrede doar în bunătatea şi milostivirea lui Dumnezeu, continuând să trăiască în 
lenevie şi păcat, crezând că tot va fi iertat, se înşeală şi dispreţuieşte iubirea Tatălui 
pentru el. Neatenţia dă prilej duhurilor rele să intre în casa sufletului şi să o 
pustiască. 


Mulţi oameni ce duc o viaţă corectă în aparenţă şi practică cultul religios cu 
conştiinciozitate sunt liniştiţi în conştiinţa lor că merg pe drumul cel bun. Se 
înşeală însă, necăutând să analizeze ce se petrece în inima lor! Acolo trebuie să fie 
adevărata corectitudine, nu numai în comportările exterioare, care de foarte multe 
ori sunt false, ipocrite. Nu întotdeauna aparenta evlavie este urmare a sfinţeniei 
inimii. 


Păcatul stă ascuns şi ţâşneşte din când în când, prin diferite gânduri, în mintea 
omului. Cine nu duce lupta cu gândurile nu luptă cu satana şi, mai curând sau mai 
târziu, aceste gânduri rele se vor revărsa şi în afară şi-l vor conduce pe cel aparent 
corect la păcate făţişe. 


Răul este ca un izvor ce ţâşneşte neîncetat. Aşadar, sufletul trebuie să se silească în 
permanenţă să oprească valurile răutăţii care vin peste el sub formă de gânduri încă 
de la început. 


Toată lumea cea văzută este permanent în mişcare, în agitaţie, în luptă. Nimeni nu 
cunoaşte însă cauza acestor nesfârşite tulburări, care sunt opera satanei. În lumea 
nevăzută a gândurilor omenești tot satana lucrează şi tulbură. EI este stăpânitorul 
lumii acesteia, văzute şi nevăzute. Oamenii nu ştiu, nu-şi dau seama, ba încă nici 
nu vor să ştie, că sunt permanent purtaţi de o putere străină şi li se pare firesc tot 
ceea ce, de fapt, este contrar adevăratei lor firi, create după chipul şi asemănarea 
lui Dumnezeu. Întreaga omenire, săracă, este amarnic înşelată de satana. Numai cei 
luminaţi, care au câştigat pacea lui Hristos, ştiu şi simt de unde vine toată agitația 
lumii. Răul a pus stăpânire pe lume prin plăcerea pe care o provoacă trupurilor şi 
sufletelor. Este ca un foc ce aprinde inima şi apoi coboară prin toate mădularele 
trupului, îndemnându-l la desfrânare, iar păcatul săvârşit creează obişnuinţă, încât 
omul nu mai este capabil să iasă din el decât cu mare, foarte mare greutate. 


La fel se întâmplă cu patimile: toate devin ca nişte munţi ce apăsă sufletul, îl 
îngreunează, îl strivesc de pământ, nu-i mai dau libertatea să se înalțe spre 
Dumnezeu. Cât de mult îngreunează sufletul lăcomia, îmbuibarea, ca şi beţia, şi 
toate trei stârnesc pofta desfrânării în om, chemându-se una pe cealaltă. Patimile 


ard sufletul omului ca nişte săgeți de foc, distrugându-l, omorându-l. Cei prudenţi 
însă, când simt aceste patimi că se nasc în ei, se înfurie pe ele, se luptă cu ele şi 
satana nu mai are putere asupra lor. 


Cei săraţi cu sarea cea cerească sunt foarte puţini şi numaidecât sunt cunoscuţi cei 
ce vorbesc din comoara Duhului Sfânt, iar vieţile lor sunt exemple de sfinţenie; 
aceştia sunt vasele alese ale lui Dumnezeu. Cel ce vorbeşte fără să fie condus de 
lumina şi harul ceresc nu poate convinge mintea oricui. Este nevoie de muncă şi 
osteneală multă pentru a transforma inimile oamenilor. 


(din: Pocăinţa sau întoarcea la Dumnezeu. Extrase din Omiliile duhovniceşti ale 
Sfântului Macarie Egipteanul, Editura Bizantină, Bucureşti) 


IPS Ier6theos Vlachos - „În Ortodoxie nu avem democraţie şi egalitate 
absolută între cetăţenii Trupului lui Hristos” 


odoxologia.ro 


Care e scopul Ortodoxiei? Se vede clar din calendarul sărbătorilor. Avem întâi 
Paştile, apoi avem Cincizecimea. La Paşti avem botezul cu apă. La Cincizecime 
avem botezul cu Duh. Așadar, până la Cincizecime, credincioşii sunt cercetaţi de 
Duhul Sfânt. Iar rezultatul, care este? Duminica tuturor Sfinților. Cu alte cuvinte, 
toți ortodocşii să se numere în rândul Sfinților. 


Roada Duhului Sfânt la Cincizecime este sfințirea omului. Acesta este scopul 
Botezului. Acum, lucrul ăsta a ajuns doar scopul monahilor, „meseria” lor de bază. 
Adică, cum, n-ar trebui toţi să ajungem sfinți? Numai călugării? Dar ce înseamnă 
asta? N-au toţi, adică, nevoie de tămăduire? E ca şi cum am avea cancer, şi spunem 
că numai doctorii au dreptul la tratament, nu fiecare. Care ştiinţă medicală ar 
accepta să trateze doar un grup de oameni? Tămăduirea este pentru toţi bolnavii. 
Scopul Bisericii, adică îndumnezeirea-sfințirea omului, este scopul iniţial al creării 
celor întâi-zidiţi. Acest lucru se vede din faptul că şi copiii mici pot ajunge la 
sfințenie. La naştere, mintea (vodg) lor este luminată, energia noetică le func- 
ționează, dar această energie noetică le va fi întunecată de întunericul şi condiţiile 
din mediul în care trăiesc. 

Biserica reprezintă un regim „politic” în care avem alte legi decât cele ce se aplică 
în regimurile seculare. 


Ce este Ortodoxia? Desigur, Ortodoxia are legătură cu Dumnezeu, Ortodoxia Îl 
slăveşte pe Dumnezeu şi se împărtășește de slava lui Dumnezeu. Biserica e 
alcătuită din oameni, care sunt Trupul lui Hristos, dar se deosebesc între ei în 
funcție de starea lor duhovnicească. Adică în Ortodoxie nu avem democraţie şi 
egalitate absolută între cetăţenii Trupului lui Hristos. Avem inegalitate. Şi, de fapt, 
de multe ori avem chiar o foarte mare inegalitate. Asta înseamnă că regimul 
„politic” al Bisericii n-are legătură nici cu democraţiile, nici cu dictaturile, cu 
nimic. Este o societate harismatică de oameni care alcătuiesc Trupul lui Hristos. În 
rândul lor, se disting patriarhii, prorocii, apostolii, episcopii, preoţii, diaconii şi mi- 
renii. Și apoi, îndumnezeiţii, luminaţii, cei ce se curăţesc, ş.a.m.d. Avem o foarte 
mare diversitate. 


(IPS lerdtheos Vlachos, mitropolitul Nafpaktosului, Dogmatica empirică după 
învăţăturile prin viu grai ale părintelui loannis Romanidis, Volumul II, Editura 
Doxologia, lași, 2017, p. 191-192) 


Sfântul sfinţit mucenic Serghie Meciov - Predania ortodoxă, apostolică despre 
necesitatea lepădării de lume (de patimi) pentru toţi cei care caută mântuirea: 
“Există un singur creştinism, o singură învăţătură creştină, care vine de la 
Domnul Însuşi” 


ENDOLECTIA PĂRINŢI RUȘI 


Sfântul Serghie Meciov 
ra 0 
Cum să supraviețuim 


duhov nicește 


în lumea de astăzi 


“Contemporanii noştri, care pălăvrăgesc despre dragostea creştinească, nu bagă în 
seama condiţia principală pentru ajungerea la ea...” 


Despre Sfinţii apostoli 


De câţiva ani studiem împreună viaţa creştinească făptuitoare după Sfinţi Părinţi, 
şi acum este un prilej potrivit pentru a privi la cei a căror pomenire o vom face în 
zilele ce se apropie ale sărbătorii Sfintei Cincizecimi — la Apostoli — şi a ne da 
seama cum a fost calea şi experienţa lor. Acum, împotriva Sfinţilor Părinți, 
împotriva lucrării lor, împotriva a ceea ce se numeşte ascetism creştin se ridică nu 
numai feluriţii învăţători sectanţi, ci şi oameni care îşi dau numele de ortodocşi. Ei 
spun că această cale a fost născocită de Sfinții Părinţi, că nu există nimic de felul 
acesta nici în Evanghelie, nici la Apostoli. Pentru a face cunoştinţă cu ceea ce este 
acolo, trebuie mai întâi de toate să schițăm, măcar pe scurt, temelia experienţei 
ascetice creştine. 


Ascetismul pleacă de la premiza fundamentală că între Hristos şi lume (lumea ca 
rău, ca patimi, ca păcat, nu această lume în care trăim) nu există absolut nici o 
compatibilitate, şi ca atare trebuie să ne lepădăm de lume, să ne depărtăm de ea, 
chiar dacă trăim în lume. În urma lepădării, după cum ştiţi, vine calea suişului 
făptuitor. 


Omul a fost zidit după chipul şi asemănarea lui Dumnezeu, şi noi am Stricat 
acest chip din noi prin păcat. Acum, mai întâi de toate, trebuie să îl refacem prin 
Hristos. Hristos a venit în lume să refacă chipul strămoşului căzut. Această 
refacere se săvârşeşte prin Taina care se numeşte Botez, dar după aceea, fiind 
predispuşi către păcat, iarăşi schimonosim chipul lui Dumnezeu din noi, iarăşi îl 
întinăm. Cea dintâi sarcină a creştinului este, după Sfinţii Părinţi, curățirea 
sufletului de patimi; aceasta, după cum spune Cl, nu e în sine o 
virtute: „Dar ce se cade a căuta după aceasta (după lepădarea de lume — n.a.), 
dacă nu numai curățirea de patimi? Pentru că aceasta încă nu este în sine 
virtute, ci numai pregătire pentru virtute, iar la curățirea de năravurile cele rele 
trebuie adăugată şi agonisirea virtuţilor”, 


Aşadar, este nevoie şi de calea suişului, de calea desăvârşirii duhovniceşti şi a 
îndumnezeirii: „lar după o asemenea curăţire şi nimicire a tot ce face necurate 
puterile noastre şi după punerea acestora în bună rânduială, se cere şi suiş către 
desăvârşirile cele duhovniceşti şi îndumnezeire, pentru că celor ce s-au abătut de la 
rău li se cuvine să facă binele (Ps. 33, 14)”. 


În lucrarea creştină sunt două trepte: prima este curățirea de păcat şi de patimi, a 
doua - suişul către desăvârşirile duhovniceşti şi îndumnezeirea. Hristos a venit nu 
doar ca să refacă chipul strămoşului căzut, ci ne-a dat poruncă: deci, fiți 
desăvârşiţi, precum Tatăl vostru Cel ceresc este desăvârşit (Mt. 5, 48). 


Tocmai împlinirea acestei culmi a poruncilor este a doua treaptă a lucrării creştine, 
despre care vorbesc Sfinţii Părinţi: îndumnezeirea, asemănarea cu Dumnezeu după 
măsura puterilor omeneşti. Cea mai înaltă treaptă în acest suiş este dragostea, 
pentru că Dumnezeu este dragoste. Despre aceasta vorbeşte loan Scărarul, însă 
acelaşi lucru îl găsim şi la alţi asceţi. De pildă, OREI scrie: „Pictorii 
încep prin a Schița cu o singură culoare chipul omului, iar după aceea, punând 
treptat culoare peste culoare, înfăţişează chipul celui pe care îl zugrăvesc 
asemenea cu acesta chiar până la firele părului: şi sfântul har al lui Dumnezeu 
la început reface în om prin botez trăsăturile chipului dumnezeiesc, aducându-l 
în starea în care era când a fost zidit”. 


Aşadar, şi aici vedem că mai întâi de toate se reface acest desen, trăsăturile 
chipului dumnezeiesc, întorcându-l pe om la starea dintru început, în care era când 
a fost zidit - şi tocmai asta este curățirea de patimi, întoarcerea la frumuseţea cea 
dintâi, la Adam cel întâi-zidit: „...Jar când va vedea că noi poftim cu toată voia 
noastră frumusețea asemănării dumnezeieşti şi că stăm goi şi fără frică în 
atelierul ei, atunci virtute după virtute făcând să înflorească în suflet şi din slavă 
în Slavă înălțând chipul ei, îi va adauga trăsăturile asemănării dumnezeieşti: şi 
Simţirea ne arată cum se răsfrâng în noi trăsăturile asemănării cu Dumnezeu, 
iar desăvârşirea asemănării o vom cunoaşte din luminarea harului”, 


Astfel, fericitul Diadoh compara refacerea chipului dumnezeiesc din om cu o 
schiţă a unui pictor, iar aşternerea culorilor peste această schiţă - cu asemănarea cu 
Dumnezeu, cu dobândirea virtuţilor creştineşti. 


„Când se face portretul cuiva, dacă se adaugă cea mai plăcută dintre culori şi cea 
mai trebuincioasă din trăsături, îl fac asemănător până şi la zâmbet cu cel pictat: şi 
când dumnezeiescul har zugrăvește în cineva dumnezeiasca asemănare, luminoasa 
trăsătură a dragostei, fiind adăugată, arata că trăsăturile chipului dumnezeiesc au 
fost înălțate pe de-a-ntregul la frumuseţea asemănării cu Dumnezeu”. 


Aşadar, cea mai plăcută dintre toate culorile şi cea mai trebuincioasă dintre toate 
trăsăturile în acest proces al îndumnezeirii e dragostea, care, fiind adăugată la 
chipul omenesc, îl face „asemănător până şi la zâmbet cu cel pictat”. Dragostea 
este cea mai mare şi cea mai de pe urmă virtute, rezultatul final al desăvârşirii 
creştine. Dacă este să facem suma celor spuse până acum, vom găsi că, potrivit 
învăţăturii Sfinţilor Părinţi, calea creştinului are treptele următoare: lepădarea de 
lume, curățirea de patimi, suişul către desăvârşire, îndumnezeirea. 


Cea mai mare virtute, care stă pe cea mai înaltă treaptă a scării acesteia, este 
dragostea, pentru că Dumnezeu dragoste este. 


La început suntem datori [a merge] pe calea lepădării de lume, a refuzului de a 
sluji diavolului şi a ascultării de Dumnezeu, iar apoi a vieţii după porunci. Suntem 
puşi de Dumnezeu în împrejurări care, cu ajutorul necazurilor şi încercărilor, ne 
curăţesc, şi în aceste necazuri şi încercări trebuie să alergăm la Dumnezeu 
rugându-ne cu rugăciune însoţită de plâns, pentru că plânsul este „mâhnirea 
înrădăcinată în sufletul ce se pocăieşte”. Plânsul de pocăință — iată ce ne eliberează 
de păcat, de patimi, de stricăciunea sufletului. 


Să cercetăm acum epistolele soborniceşti ale Apostolilor, care sunt adresate nu 
unei Biserici anume, ci tuturor Bisericilor. Ştim care sunt epistolele acestea: o 
epistolă sobornicească a Apostolului Iacov, două ale lui Petru, trei ale lui Ioan 
Teologul şi una a Apostolului Iuda. Scopul cuvântului meu de acum este să arate 
că şi la Apostoli sunt deja schițate toate aceste elemente ale lucrării duhovniceşti, 
pe care le vedem la Sfinţi Părinţi. Şi nu numai atât: dacă ne vom uita la ceea ce 
scrie Apostolul Iacov, mai întâi de toate vom găsi la el începutul acestei căi - 
lepădarea de lume, iar apoi lupta cu păcatul, ceea ce noi numim „curățirea 
sufletului de patimi“, întreaga epistolă este îndreptată împotriva păcatului şi 
zugrăveşte prima parte a căii acesteia, despre care numai ce am vorbit. 


Petru scrie deja nu doar despre păcat, ci şi despre virtute. El spune că trebuie nu 
numai să ne curăţim, ci şi să ne facem oşteni ai virtuţii, vorbeşte despre ceea ce se 
numeşte la Sfinții Părinţi „îndumnezeire” şi suiş la desăvârşirea duhovnicească: 
adăugaţi la credinţa voastră fapta bună, la fapta bună - cunoştinţa, la cunoştinţă - 
înfrânarea, la înfrânare - răbdare, la răbdare - bună credinţă, la bună credinţă - 
iubirea frățească, iar la iubirea frăţească - dragostea (2 Pt. 1, 5-7). 


Și el, ca şi Sfinţii Părinţi, încheie cu dragostea, pentru că Dumnezeu dragoste este — 
ea încununează calea desăvârşirii duhovniceşti şi duce la cea mai înaltă treaptă a 
îndumnezeirii. 


Ceea ce Petru încă abia dă de înţeles, loan descoperă cu putere mare, fiindcă loan 
vorbeşte despre dragoste ca despre încununarea căii lucrării duhovniceşti. lar 
contemporanii noştri, care pălăvrăgesc despre dragostea creştinească, nu bagă în 
seama condiţia principală pentru ajungerea la ea. 

Aşadar, Apostolii ne arată aceeaşi rânduială a lucrării duhovniceşti pe care v-am 
arătat-o pe temeiul mărturiilor Sfinţilor Părinţi. 


Să cercetăm epistola Apostolului Iacov, care face obiectul cuvântului nostru. Se 
spune că lepădarea de lume este o născocire a Sfinţilor Părinţi — dar ia uitaţi ce 
spune Domnul la Cina cea de Taină: de vă urăşte pe voi lumea, să ştiţi că pe Mine 
mai înainte decât pe voi M-a urât. Dacă aţi fi din lume, lumea ar iubi ce este al său 
- dar întrucât nu sunteţi din lume, ci Eu v-am ales pe voi din lume, de aceea vă 
urăşte pe voi lumea (În. 15, 18-19). 


Da, Împărăţia lui Dumnezeu nu este din această lume, ci de la Dumnezeu, Care 
este cea mai mare dragoste şi cea mai înaltă desăvârşire. De aceea se şi spune 
despre Apostoli: şi lumea i-a urât pe ei, fiindcă nu sunt din lume, precum nici Eu 
nu sunt din lume (În. 17, 14). 


Cu putere mare vorbeşte despre aceasta şi lacov. Este vrednic de luare-aminte 
faptul că Apostolul Iacov a fost cel dintâi episcop al Bisericii din Ierusalim - el 
cârmuia întreaga Biserica a ludeei. Faptul acesta dă mărturie despre data timpurie a 
scrisorii, întrucât presupune că ea să fi fost scrisă atunci când creştinii erau cu 
precădere iudei; mai apoi au intrat în Biserică cei din neamuri. Avem de-a face cu 
o epistolă timpurie, şi marea noastră bucurie este că ea vorbeşte despre lepădarea 
de lume. 


Nu ştiţi, oare, că prietenia lumii este duşmănie faţă de Dumnezeu? Cine deci va voi 
să fie prieten cu lumea se face vrăjmaş lui Dumnezeu (lac. 4, 4). 


EI pune deodată în faţa turmei sale problema: cu cine vrei să fii prieten - cu lumea 
sau cu Dumnezeu? Dacă-L alegi pe Dumnezeu, atunci în ce constă buna credinţă 
pe cele dintâi trepte ale vieţii creştine? 


Cucernicia curată şi neîntinată înaintea lui Dumnezeu şi Tatălui, aceasta este: să 
cercetăm pe orfani şi pe văduve în necazurile lor, şi să ne păzim pe noi fără pată 
din partea lumii (lac. 1, 27). 


Aşadar, lepădarea de lume nu a fost născocită nicidecum de către Sfinţii Părinţi - 
Domnul Însuşi a vorbit despre ea, înțelegând prin lume ceea ce trage către pământ, 
şi primul episcop al Ierusalimului - fratele Domnului - face din lepădarea de lume 
punctul de plecare al căii creştine. 


De obicei se spune că Apostolii nu făceau decât să propovăduiască învăţătura 
creştină, fără să fie cei ce călăuzeau lucrarea duhovnicească a turmei — aceasta însă 
nu corespunde adevărului. 


În aceeaşi epistolă a lui Iacov se vorbeşte nu numai despre învăţarea şi despre 
ascultarea Cuvântului. Apostolul cheamă la împlinire, la suişul făptuitor: fiţi, dar, 
plinitori ai cuvântului, nu doar ascultători ai lui, amăgindu-vă pe voi înşivă (lac. |, 
22). 


Iacov este cel dintâi care dă îndrumările acestea ascetice. Nu cel ce ascultă şi uită, 
ci acela care împlineşte cuvântul va fi fericit, potrivit Apostolului. Toate acestea se 
află în deplină potrivire cu ceea ce ne spun Sfinţii Părinţi. Aduceţi-vă aminte 
numai de Scara - calea suişului făptuitor. 


Amintesc şi cuvintele Apostolului Iacov în care se spune că singura credinţă nu 
mântuieşte: arată-mi credinţa ta din faptele tale, iar eu îţi voi arăta credința mea din 
faptele mele. Tu crezi că unul este Dumnezeu? Bine faci - însă şi dracii cred, şi se 
cutremură. Vrei dar să înţelegi, omule nesocotit, ca credinţa fără de fapte moartă 
este? (lac. 2, 18-20). 


„Vedeţi”, spune Apostolul, „prin ce se poate îndreptaţi omul? Prin credinţă — da, 
prin credinţă, însă nu prin credință moartă, fiindcă şi dracii cred, şi se cutremură, ci 
prin credinţa care duce la fapte şi, de asemenea, prin aceste fapte, care vin din 
credinţa creştină vie”. 


Aşadar, nu avem nevoie doar să ne lepădăm de lume, ci şi să mergem pe calea 
suişului făptuitor, să fim nu ascultători uituci, ci împlinitori ai legii lui Dumnezeu. 
Și atunci, pe care cale să mergem? Pe calea de care vorbesc Sfinţii Părinţi — calea 
ascultării de voia lui Dumnezeu. 


Noi ştim că Domnul S-a făcut ascultător până la moarte, şi încă moarte de cruce 
(Filip. 2, 8), în grădina Ghetsimani, deşi L-a rugat pe Tatăl: treacă de la Mine 
paharul acesta, însă S-a lepădat de voia Sa: nu cum voiesc Eu, ci cum Tu voieşti, 
aşa să fie (Mt. 26, 39). Şi nouă ne-a poruncit să ne rugăm: „fie voia Ta”. 


Creştinilor de curând veniţi la credinţă, Apostolul le spune: supuneţi-vă, deci, lui 
Dumnezeu; staţi împotriva diavolului, şi el va fugi de la voi (lac. 4, 7). 


Dacă vom apuca pe calea ascultării, a împlinirii voii lui Dumnezeu, harul botezului 
va intra, ca să zicem aşa, în vigoare. Acum ni se pare că dacă ne-am botezat n- 
avem ce să mai vorbim de păcat - asta e tot o născocire de-a Părinților. Apostolul 
Iacov însă, deşi le scrie celor de curând veniţi la credinţă, celor care deja cred în 
Hristos şi s-au botezat, nu se teme de asta şi, întemeindu-se pe ceea ce a auzit de la 
Domnul Însuşi, îşi începe povaţa astfel: apropiaţi-vă de Dumnezeu, şi Se va 


apropia şi EI de voi. Curăţiţi-vă mâinile, păcătoşilor, şi sfințiţi-vă inimile, cei 
îndoielnici (lac. 4, 8). 


Sfinții Părinţi ne învaţă că străbaterea căii creştine este însoțită de ispite, de 
încercări care întăresc în noi credinţa şi ne dezvoltă răbdarea, care ne ajută în lupta 
pe care o purtăm cu păcatul pentru a ne curăţi sufletul. 


În zilele noastre, mulţi presupun că spusele Părinților, care erau călugări, nu ne 
privesc pe noi, cei trăitori în lume, nu în mănăstiri, că de toate acestea nu au nevoie 
cei ce n-au făcut legământul lepădării de lume. Dar iată cum îşi începe Apostolul 
Iacov epistola: mare bucurie să socotiți, frații mei, când cădeţi în felurite ispite, 
ştiind că încercarea credinţei voastre lucrează răbdarea (lac. 1,2). 


Pesemne vă amintiţi ce spune loan Scărarul despre cele trei feluri de răbdare a 
ispitelor: 

1) cu întristare, 

2) fără întristare, 

3) cu bucurie. 


lată învăţătura despre ispită, din care se trage şi învăţătura despre răbdare, pe care o 
ştiţi de la Sfinţii Părinţi şi care îşi are rădăcina în Evanghelie, pentru că Domnul 
spune: întru răbdarea voastră veţi mântui sufletele voastre (Lc. 21, 19). 


Dar iată ce găsim la Apostolul Iacov: drept aceea, fiţi îndelung răbdători, fraţilor, 
până la venirea Domnului. lată, plugarul aşteaptă roada cea scumpă a pământului, 
îndelung răbdând, până ce primeşte ploaia timpurie şi ploaia târzie. Fiţi, dar şi voi 
îndelung răbdători, întăriți inimile voastre, căci venirea Domnului s-a apropiat (lac. 
5, 7-8). Şi încercarea credinţei voastre, spune el altundeva, lucrează răbdarea (ac. 
1,3). 


Sfinţii Părinţi spun că pentru a ne desăvârşi avem nevoie nu numai să ne ostenim şi 
să răbdăm ispite, ci şi să avem rugăciune; iată, şi Apostolul Iacov scrie: este 
vreunul dintre voi în suferință? Să se roage. Este cineva vesel? Să cânte psalmi 
(lac. 5, 13) - iar psalmii sunt tot rugăciune, rugăciunea marelui Psalmist. 
Mărturisiţi-vă deci unul altuia păcatele şi vă rugaţi unul pentru altul ca să vă 
vindecaţi, că mult poate rugăciunea stăruitoare a dreptului (lac. 5,16). 

Deci, rugăciunea e lucrarea de temelie ce ne ajută şi în răbdare, şi în încercări, şi în 
pătimiri. 


Să vedem acum ce-i cu învăţătura despre patimi. Sfinţii Părinți spun că păcatul e 
stricăciunea şi moartea sufletului. Apostolul Iacov spune: pofta, zămislind, naşte 
păcat, iar păcatul, odată săvârşit, aduce moarte (lac. 1, 15). 


lată şi aici învăţătura despre păcat ca moarte; şi cel care îşi abate aproapele de la 
păcat învie un suflet care e pe moarte sau a murit - asta acoperă multe greşeli. 


Asceţilor noştri li se împută adeseori chemarea la plâns. „Pentru ce să plângem?” 
Dacă ai păcate, înseamnă că trebuie să plângi - plânsul, zic Sfinţii Părinţi, este 
mâhnirea înrădăcinată în sufletul ce se pocăieşte. lar la Apostol ce găsim? 
Pătrundeţi-vă de durere, întristaţi-vă şi Jeliţi; râsul întoarcă-se în plâns şi bucuria 
voastră în întristare (lac. 4, 9). 


Da, dacă doriţi să mergeţi pe calea îndumnezeirii, atunci curăţiți-vă: curățiți-vă 
mâinile, păcătoşilor, şi sfințiți-vă inimile, voi, cei îndoielnici (lac. 4, 8). 


Băgaţi de seamă că lacov dă o listă aproape completă a patimilor despre lupta cu 
care vorbesc Sfinţii Părinți. 


Ca să nu vă îngreunez prea tare, voi înşira numai câteva. 
Mai întâi de toate, mânia. Războiul cu această patimă a fost elaborat în mare 


amănunţime de către Sfinţii Părinţi, şi despre ea vorbeşte şi Apostolul care a fost 
cel dintâi înainte stătător al Bisericii din Ierusalim. 


După aceea, el vorbeşte despre o patimă pe care o cunoaştem la fel de bine din 
scrierile Sfinților Părinţi - despre multa grăire şi despre lupta cu limba proprie: 
dacă cineva socoteşte că este binecredincios, dar nu îşi ţine limba în frâu, ci îşi 
amăgeşte inima, buna credință a acestuia este zadarnică (lac. 1, 26). Şi în 
continuare: dacă nu greşeşte cineva în cuvânt, acela este bărbat desăvârşit, în stare 
să înfrâneze şi tot trupul (lac. 3,2). 


Cu şi mai multă putere grăieşte altundeva: dacă noi punem în gura cailor frâul ca să 
ni-i supunem, ducem noi şi trupul lor întreg. lată, şi corăbiile, măcar că sunt atât de 
mari ŞI împinse de vânturi aprige, sunt totuşi purtate de o cârmă foarte mică încotro 
hotărăşte vrerea cârmaciului. Aşa şi limba: mic mădular este, dar cu mari lucruri se 
făleşte! Iată, puţin foc, şi cât codru aprinde! (lac. 3, 3-5) — iar de aici vine şi 
minciuna: foc este şi limba, podoabă a nedreptăţii (lac. 3, 6). 


Exact la fel ne întâlnim în epistola Apostolului lacov şi cu menţionarea altor 
patimi, care nu au fost nicidecum născocite de către cei care s-au mântuit în munţi 
şi în peşteri şi în crăpăturile pământului (Evr. 11, 38), ci care sunt în fiecare din 
noi, pentru că nu pustnicilor, celor ce au fugit de lume, le scrie Apostolul. 


lată ce bine vorbeşte Apostolul Iacov şi în privinţa osândirii: nu vă grăiți de rău 
unul pe altul, fraţilor. Cel ce grăieşte de rău pe frate ori judecă pe fratele său 
grăieşte de rău legea şi judecă legea - iar dacă judeci legea nu eşti împlinitor al 
legii, ci judecător (lac. 4, 11). 


Și Sfinţii Părinţi ne previn mereu, amintind că cel ce îşi judecă aproapele se pune 
în locul Judecătorului Ceresc. 


La fel şi în privinţa invidiei, patimă care adeseori nu îi dă pace omului nici în 
această viaţă. Iacov scrie: iar dacă aveţi gelozie amară şi zavistie în inimile voastre, 
să nu vă lăudaţi, nici să nu minţiţi împotriva adevărului, înţelepciunea aceasta nu 
vine de Sus, ci este pământească, sufletească, drăcească. Deci, unde este pizmă şi 
zavistie, acolo este neorânduială şi orice lucru rău (lac. 3, 16). 


EI scoate în evidenţă patimile a căror combatere stă la temelia lucrării 
duhovniceşti în prima parte a vieţii creştine. Vreau să vă amintesc încă o dată de 
scopul pentru care vă spun toate acestea. Nu aţi căpătat aici nici o noutate, însă 
vreau Să vă spun că există o singură lucrare creştină; ea nu a fost născocită în 
secolul al V-lea sau al VII-lea, ci doar a fost lămurită mai îndeaproape de către 
Sfinţii Părinţi, Dascăli ai bisericii şi Păstori, potrivit cerinţelor vieţii. Apostolul 
Iacov ne descoperă aceeaşi cale - calea vrajbei cu lumea, calea împotrivirii faţă 
de diavol şi a supunerii faţă de Dumnezeu, calea curăţirii de păcat, calea 
ispitelor şi a luptei, calea plânsului pentru păcate. Există un singur creştinism, O 
singură învăţătură creştină, care vine de la Domnul Însuşi. 


Luaţi fie şi numai răbdarea. Când Domnul a pus-o la încercare pe femeia 
cananeeancă, până şi ucenicii s-au apropiat de El rugându-L s-o miluiască — asta, 
chipurile, din dragoste, însă de fapt fiindcă se săturaseră de strigătele ei. Şi când EI 
i-a răspuns din nou nu ca Mântuitor, ci cum 1-ar fi răspuns orişicare iudeu din acele 
vremi: nu este bine să iei pâinea copiilor şi s-o arunci câinilor (Mt. 15, 26), nu ne-a 
arătat oare prin asta că avem neapărată nevoie de răbdare, că şi noi trebuie să fim 
îndelung răbdători în cererile noastre şi smeriţi, şi atunci El, văzând smerenia 
noastră, va spune, cum i-a spus şi ei: mare este credinţa ta; fie ţie precum voieşti 
(Mt. 15, 28). 


(Din: Sfântul Sfinţit Mucenic Serghie Meciov, “Cum să supravieţuim 
duhovniceşte”, Editurile Sophia şi Cartea Ortodoxă, 2008) 


Sofronie — Ne mai ştim chemarea adevărată? O mai luăm în serios? 

“Când se micşorează adevăratele dimensiuni ale Dumnezeieştii Descoperiri pentru 

fiinţa omului, atunci se exclude orice putință pentru om de a ajunge la măsura 
adevăratei pocăinţe. Dacă te socoteşti a fi doar o jalnică fiinţă, uşor îţi vei îngădui 
şi ierta sieți o mulțime de fărădelegi de toate felurile; şi prin faptul că se socotesc 
pe sine mai prejos decât Hristos, oamenii în realitate (să nu vă pară aceasta o 
exagerare) refuză a-l urma pe Golgotha“ (Părintele Sofronie Saharov) 


“Nu trebuie să uităm că îndumnezeirea firii omeneşti prin actul întrupării 
Cuvântului nicicum nu exclude prezenţa „momentului” energetic în îndumnezeirea 
firii omeneşti a lui Hristos. Acest al doilea „moment” este deosebit de important, 
pentru că el ne arată ca pildă lui Hristos (lo. 13:15) este cu putinţă de înfăptuit şi, 
ca atare, se arată ca o îndatorire de neocolit tuturor. Dacă în înţelegerea noastră 


despre Hristos-omul punem accentul pe „deosebirea radicală” între EI şi noi, prin 
aceasta introducem o schimbare în întreaga noastră antropologie. 


Deşertarea lui Hristos în întrupare ne pune în faţa unui fapt uimitor: pe de-o parte, 
precum scrie Sfântul loan Damaschin, îndumnezeirea firii noastre s-a săvârşit în 
clipa când Cuvântul a primit firea noastră; pe de altă parte, în multe locuri din 
Sfânta Scriptură vedem că Omul-Hristos ocolea tot ceea ce purta caracterul 
„îndumnezeirii de sine“. 


În Evanghelie citim că întruparea Cuvântului se săvârşeşte prin lucrarea Sfântului 
Duh: Duhul Sfânt se va pogori preste tine... pentru aceea şi Sfântul ce se va naşte 
din tine Fiul lui Dumnezeu se va chema (Luca 1:35). Acelaşi Duh Sfânt S-a 
pogorât peste Hristos şi la Botez (cf. Mt. 3:16). Grăind despre învierea lui Hristos, 
Sfânta Scriptură nu zice că Hristos „S-a înviat pe Sine” dar că anume însuşi 
Dumnezeu... au înviat pre EI din moarte, şi au dat Lui slavă (1 Pt. 1:21). În sfârşit, 
însuşi Hristos au zis: De mărturisesc Eu pentru Mine, mărturia Mea nu este 
adevărată. Altul este Cel ce mărturiseşte pentru Mine... (lo. 5:31-32). 


Acelaşi moment se oglindeşte în actul liturgic al Bisericii noastre. Cuvintele lui 
Hristos — Luaţi, mâncaţi; acesta este Trupul Meu..., şi Beţi dintru acesta toţi, 
acesta este Sângele Meu (cf. Mt. 26:27-28), nu sunt luate ca săvârşitoare de taină, 
deoarece aceasta ar însemna o pretenţie a „îndumnezeirii de sine” ci după aceste 
cuvinte urmează epicleza, unde noi, căutând către Dumnezeu-Tatăl, îl rugăm să 
trimită Duhul Sfânt „preste noi şi preste darurile înainte-puse” (cf. Canonul 
euharistie al Liturghiei Sfântului loan Gură de Aur), prin a Cărui Dumnezeiască 
putere se săvârşeşte taina prefacerii pâinii euharistice şi a vinului în Trupul şi 
Sângele lui Hristos. 


Hristos, Care dator era întru toate a se asemăna fraților (Ev. 2:17), însuşi cu 
sârguință mărturisea despre faptul omenirii Lui şi îi plăcea să se numească Fiul 
Omului (Mt. 8:20 ; 9:6; 10:23 ; 11:19 ş.a.). Din contextul Evangheliei este limpede 
că Hristos nu folosea această expresie exclusiv ca propriul Său nume, ci ca un 
nume comun, aplicabil tuturor oamenilor — fiilor oamenilor. 


Altfel, tot omul ar putea fi îndreptăţit să gândească la Judecata de Apoi: „Cum poţi 
Tu să mă judeci pe mine? Oare poate fi dreaptă judecată unde împrejurările 
existenţei judecătorului şi ale celui judecat sunt atât de deosebite? Eu sunt o ființă 
jalnică şi slabă, necontenit zdrobit de primejdia morţii în toată vremea şi în tot 
ceasul, atunci când puterea Ta este nețărmurită şi măreţia Ta neurmată. Au dară 
poate Judecata Ta să fie una dreaptă?“. 


Însă nimeni nu va îndrăzni să rostească astfel de cuvinte, pentru că ne va judeca nu 
Dumnezeu, ci omul: Dumnezeu- Tatăl nici judecă pre nimenea, ci toată judecată o 
au dat Fiului..., căci Fiu al Omului este (lo. 5:22, 27). Acest „Fiu al Omului” care 
ni se aseamănă întru toate a trăit pe pământ, astfel încât nici un singur om în toată 
istoria omenirii nu va fi în măsură a afirma în faţa Lui cum că EI, Hristos, ar fi trăit 
în condiţii mai prielnice decât el însuşi. Astfel, nimenea dintre noi nu are destulă 
întemeiere spre a se îndreptăți, punând înainte slăbiciunea firii omeneşti. 


Porunca lui Hristos, Fiţi desăvârşiţi precum şi Tatăl vostru cel din ceruri desăvârşit 
este (Mt. 5:48), trebuie înţeleasă nu relativ, nu într-un sens figurat, ca expresia unei 
oarecari „tendinţe” vecinice, ci în cel mai adânc înţeles ființial: ca mărturie a 
putinţei omului de a înfăptui până la desăvârşire chemarea sa, urmând lui Hristos- 
omul, Care însuşi a împlinit această poruncă (Eu poruncile Tatălui Meu am păzit — 
lo. 15:10) şi au şezut de-a dreapta lui Dumnezeu Tatăl (Mc. 16:19), ceea ce în 
graiul Scripturii arată egalitatea. 


Obişnuinţa ne face neatenţi şi adesea aproape nesimţitori faţă de cuvintele Sfintei 
Scripturi, şi aşa pierdem din vedere adevăratele lor dimensiuni. Cele mai 
importante momente ale Dumnezeieştii Descoperiri trec de multe ori neobservate, 
în ciuda faptului că în realitate ele sunt răspunsul la cele mai adânci căutări ale 
noastre, întrucât cuvintele Sfintei Scripturi şi sunt cele mai fireşti pentru existența 
omenească. Se poate că textele citate din Sfânta Scriptură şi din Sfinții Părinţi, şi 
care vorbesc de egalitatea şi deplina asemănare a omului cu Dumnezeu, să 
smintească pe mulţi creştini. Dar, drept vorbind, smintirea nu face decât să poarte 
mărturie că înţelegerea lor psihologică a smereniei nu le-a îngăduit să ajungă la 
adevăratul înţeles al Dumnezeieştii Descoperiri. Potrivit Descoperiri, deosebirea 
între Dumnezeu şi om în vecinicie nu este decât în planul Esenţei, şi nicidecum în 
ce priveşte slava sau cuprinsul Dumnezeieştii Vieţi. 


Când se micşorează adevăratele dimensiuni ale Dumnezeieştii Descoperiri pentru 
fiinţa omului, atunci se exclude orice putință pentru om de a ajunge la măsura 
adevăratei pocăinţe. Dacă te socoteşti a fi doar o jalnică fiinţă, uşor îţi vei îngădui 
şi ierta sieţi o mulțime de fărădelegi de toate felurile; şi prin faptul că se socotesc 
pe sine mai prejos decât Hristos, oamenii în realitate (să nu vă pară aceasta o 
exagerare) refuză a Îi urma pe Golgotha. A micşora în conştiinţa noastră ideea cea 
mai înainte de veci a Tatălui pentru om nu este dovadă de smerenie, ci de rătăcire; 
şi mai mult decât aceasta — un mare păcat. Avem nevoie de o îndrăzneață bărbăţie, 
pentru a ne apropia de cuprinsul Dumnezeieştii Descoperiri cu faţa descoperită, şi 
slava Domnului ca prin oglindă privind, întru acelaşi chip să ne schimbăm din 
slavă în slavă, ca de la Duhul Domnului (cf. 2 Cor. 3:18). 


Dacă în planul nevoinţei smerenia constă în a se socoti mai rău decât toţi, atunci în 
planul teologic dumnezeiasca smerenie este dragoste care se dă pe sine fără 
rămăşiţă, întreg şi „până în sfârşit” (lo. 13:1). În primul caz este prezent un 
oarecare element de comparaţie; cu alte cuvinte, o astfel de smerenie se arată încă a 
fi relativă. Dar în cel de-al doilea ea este în afara oricărei comparații şi, ca atare, 
absolută. Anume această smerenie ne porunceşte Hristos să ne învăţăm, când ne 
spune: învăţaţi-vă de la Mine, că sunt blând şi smerit cu inima (Mt. 11:29). 


Două mii de ani de experienţă a vieţii în Hristos arată că Dumnezeu ne tratează ca 
pe egalii Lui, neîndrăznind în nici un chip să ni Se impună cu sila. Hristos a spus: 
Unde sunt Eu, acolo şi slujitorul Meu va fi (lo. 12:26), dar aceasta este adevărat 
numai atunci când slujitorul îi va urma până în sfârşit (cf. Mt. 10:22), purtându-şi 
crucea. Dacă înţelegem mântuirea ca îndumnezeire, atunci nu trebuie să uităm că 
îndumnezeirea este condiționată de trecerea noastră pe tărâmul vieţii pământeşti. 
Dacă noi nu lucrăm potrivit cu felul cum trăia şi lucra Hristos, atunci cum va putea 
omul să devină asemănător lui Hristos în vecinicie prin simpla sa ieşire prin moarte 
dincolo, în cealaltă lume? Potrivit învăţăturii părinților, omul tocmai în măsura 
asemănării lui cu „Dumnezeu, Cel ce S-au arătat în trup” va deveni asemenea lui 
Dumnezeu în Fiinţarea Lui cea vecinică. 


În mai multe rânduri auzim în Evanghelie mărturia lui Dumnezeu-Tatăl despre 
Hristos, că Acesta este Fiul Meu cel iubit (Mt. 3:17 ; 17:5; Mc. 9:7). Şi iată că 
Hristos spune că toţi cei ce fac voia Tatălui vor fi iubiți de Tatăl în aceeaşi măsură 
ca şi EI însuşi: Nu numai pentru aceştia mă rog, ci şi pentru cei ce prin cuvântul lor 
vor crede întru Mine... Şi Eu slava carea ai dat Mie am dat lor... şi ca să cunoască 
lumea că Tu... ai iubit pre ei, precum pre Mine ai iubit. Părinte, pre carii ai dat 
Mie, voiesc ca unde sunt Eu, şi aceia să fie cu Mine, ca să vază slava Mea... Şi am 
arătat lor numele Tău, şi-l voiu arăta, ca dragostea cu carea ai iubit pre Mine întru 
el să fie, şi Eu întru dânşii (lo. 17:20-24). 


Apostolul Filip a cerut lui Hristos: Arată nouă pre Tatăl, şi Domnul i-a răspuns: 
Cela ce a văzut pre Mine, a văzut pre Tatăl (vezi lo. 14:8-9). Dar din ansamblul 
cuvintelor Sfintei Scripturi, întemeindu-ne şi pe alte texte, putem tot atât de 
îndreptățit a conclude că cel ce a văzut pe Hristos, s-a văzut pe sine însuşi — aşa 
cum a fost mai înainte statornicit a fi după ideea cea dintru început a Tatălui, 
precum au ales pre noi întru Dânsul mai înainte de întemeierea lumii, ca să fim noi 
sfinți şi fără de prihană înaintea Lui întru dragoste; mai înainte rânduind pre noi 
întru înfiere, prin lisus Hristos, Sieşi, dupre bunăvoința voii Sale, spre lauda slavei 
harului Său cu carele ne-au dăruit întru Cel lubit (Ef. 1: 4-6)”. 


“Pe lângă mincinoasa smerenie: „aceasta nu este pentru mine”, pe lângă 
neîndreptățita deznădejde născută din trândăvie şi din iubire de plăceri, se mai află 
încă o piedică vederii Luminii celei Nezidite, şi anume, îndrăzneaţa năzuinţă a 
minţii noastre de a vedea pe Dumnezeu, de a-l cuprinde în propria gândire, de a 
pătrunde oarecum cu forţa în taina şi sânurile Fiinţei Sale, spre a-L stăpâni ca pe un 
obiect al cunoaşterii. Este greu de găsit cuvinte pentru a arăta esenţa acestei 


mândre înălțări a minţii noastre, însă este important să înţelegem că în acest caz nu 
un nor luminos, ci negură şi întuneric, ce ascund pe Dumnezeu, ne vor întâmpina”. 


“De neapărată trebuinţă este curățirea minţii noastre prin nevoinţă, pentru a nu 
introduce elemente pornind de jos, ale închipuirii, în învăţătura dogmatică a 
Bisericii despre Dumnezeu, învăţătură întemeiată pe descoperirea despre chipul 
Dumnezeieştii Fiinţări”. 


“Dumnezeu neapărat răspunde la tot omul care se întoarce spre Dânsul. Dacă însă 
experienţa împărtăşirii lui Dumnezeu este nedeplină, omul va încerca să umple 
hăul ce rămâne prin propriile puteri. În acest caz, el neapărat va cădea într-o 
oarecare rătăcire, iar elementul mincinos care s-a adăugat adevărului va duce în 
sfârşit la micşorarea sau scâlcierea lui“. 


1. Sf. loan Damaschin, Arătare cu deamăruntul a dreptslăvîtoarei credinţe, Cartea a 
3-a, cap. 17. (Cf. trad. rom. Dogmatica, Ed. Scriptă, Bucureşti, 1993, pp. 132-133 — 
n. tr.) 


(Arhim. Sofronie, Naşterea întru împărăţia cea Neclătită, Ed. Reîntregirea, 
Alba-Iulia, 2003, traducere de părintele Rafail Noica;) 


Părintele Rafail Noica: Sfinţenia - firea omului 


“Sfințenia este firea omului, cea pe care trebuie să o dobândim în această 
vremelnicie şi nu este pentru om nimica deosebit, în sensul că se deosebeşte de 
vremelnicie, de viaţa biologică, sfinţenia este firea care veşniceşte în Dumnezeu, 
deci este firea omului. Şi fie în căsătorie, fie în monahism, fie dacă sunt alte căi, tot 
sfinţenia este ce caută el. 


Dar noi am făcut din sfinţenie un şablon şi am făcut un chip mincinos, am pus pe 
sfinți pe un piedestal cât se poate de înalt şi îndepărtat de noi şi ne uităm la ei cu 
binoclul pe partea greşită ca să fie încă mai departe, şi atuncea ne mirăm cum de nu 
ajungem acolo“. 


Părintele Teofil Pârâian - Predică la Duminica Tuturor Sfinţilor - Sfinţenia - 
credinţă mărturisitoare şi cruce - Dumnezeu este sfânt şi sfințitor 


Cuvântul meu de astăzi îl încep cu două ziceri de la Sfânta Liturghie, şi anume cu 
zicerea: “Că sfânt eşti Dumnezeul nostru şi Ţie mărire înălțăm, Tatălui şi Fiului 
şi Sfântului Duh, acum şi pururea şi-n vecii vecilor”, şi cu zicerea: “Că Tu eşti 
sfințirea noastră şi Ţie mărire înălțăm, Tatălui şi Fiului şi Sfântului Duh, acum 
şi pururea şi-n vecii vecilor”. 


Cuvintele acestea sunt adresate lui Dumnezeu. În cel dintâi mărturisim că 
Dumnezeu e sfânt şi, pentru că Dumnezeu e sfânt noi Îi aducem mărire - Îi aducem 
mărire Tatălui, mărire Fiului şi mărire Duhului Sfânt. Și Dumnezeu Tatăl e sfânt, şi 
Dumnezeu Fiul e sfânt şi Dumnezeu Duhul este sfânt şi spunem că mărire Îi 
aducem lui Dumnezeu pentru că e sfânt acum şi pururea şi-n vecii vecilor. Adică 
nu încetăm niciodată a-l aduce mărire lui Dumnezeu pentru că este Sfânt. Dar nu 
ne oprim la atât. 


Mai facem o mărturisire în legătură cu Dumnezeu cel sfânt şi zicem: “Că Tu eşti 
sfinţirea noastră şi Ţie mărire înălțăm, Tatălui şi Fiului şi Sfântului Duh...“. Am 
spus mai înainte că-l aducem mărire lui Dumnezeu şi acum şi-n veşnicie pentru 
că este sfânt, dar Îi mai aducem lui Dumnezeu mărire şi pentru că sfânt fiind, 
este sfințirea noastră. Pentru că Dumnezeu este sfânt şi pentru că Dumnezeu este 
sfinţirea noastră, Îi aducem mărire acum şi pururea şi-n vecii vecilor. Prin urmare, 
iubiţi credincioşi, este o legătură între Dumnezeu Cel sfânt şi între Dumnezeu Cel 


care sfânt fiind, sfinţeşte: sfinţeşte lumea, sfinţeşte pe oameni. El e sfânt şi e 
sfinţirea noastră. 

Ce legatură au cuvintele acestea, zicerile acestea cu ziua de astăzi? Astăzi, în 
Duminica cea dintâi după pogorârea Sfântului Duh peste Sfinţii Apostoli, este 
Duminica Tuturor Sfinţilor. 

Aşa este numită duminica aceasta, şi când zicem Duminica Tuturor Sfinţilor îi 


până acum şi până-n veşnicie şi totodată duminica aceasta e a tuturor sfinţilor în 
înţelesul că pe unii Sfinţi îi cunoaştem şi-i sărbătorim şi-i pomenim, dar Sunt şi 
sfinți necunoscuţi nouă, Sunt şi Sfinţi cunoscuţi numai lui Dumnezeu şi de 
aceea, ca să nu rămână nici un Sfânt fără cinstire, în Duminica Tuturor Sfinţilor 
îi pomenim şi îi sărbătorim pe toţi Sfinţii şi pe cei ştiuţi şi pe cei neştiuţi. Şi dacă 
în duminica aceasta noi pomenim pe toţi sfinţii, dacă duminica aceasta e a tuturor 
sfinților, înseamnă că noi în duminica aceasta pomenim şi sfinţenia şi sfinţirea. 


Când ne gândim la toţi sfinţii şi îi cinstim, noi de fapt cinstim sfinţenia pe care o 
are Dumnezeu şi pe care o dă oamenilor Dumnezeu, Care este sfinţirea noastră. 


» Oare ştim noi ce înseamnă cuvântul sfânt? 
> Știm noi ce spunem când zicem că Dumnezeu e sfânt? 


> Ştim noi ce spunem când zicem că un om oarecare e sfânt? 


Și ştim şi nu ştim. Când zicem cuvântul sfânt ne gândim la ceva mai presus de 
lumea aceasta pentru că Dumnezeu cel sfânt este mai presus de lumea aceasta, şi 
sfințenia la fel, este mai presus de lumea aceasta. Nu există nici un cuvânt de pe 
pământ asemănător cu cuvântul sfânt, sau nu există nici un cuvânt prin care am 
putea arăta noi ce este sfinţenia. Şi totuşi zicem că Dumnezeu este sfânt. Şi totuşi 
zicem despre anumiţi oameni că sunt sfinţi. Ce înţelegem noi prin asta? Înţelegem, 
iubiţi credincioşi, că tot ce e sfânt în cer şi pe pământ e mai presus de lume şi 
înțelegem că tot ce e sfânt în cer şi pe pământ e ceva pus de-o parte pentru 
Dumnezeu, când e vorba de îngeri, când e vorba de sfinţi. 


Sfinţii sunt aleşii lui Dumnezeu, sunt ceva ce iese din obișnuitul vieţii, ceva pus 


de-o parte anume pentru Dumnezeu. La sfintele slujbe noi ne rugăm: “Pentru 
sfântă biserica aceasta şi pentru cei ce cu credinţă, cu evlavie şi cu frică de 
Dumnezeu intră într-însa, Domnului să ne rugăm”. 


ŞI când spunem “sfântă biserica aceasta” ne gândim la locaşul în care ne aflăm noi 
şi pentru care ne rugăm - nu e orice casă, orice cameră, ci este un locaş anume 
închinat lui Dumnezeu, în care se fac numai lucrurile lui Dumnezeu. Mai zicem la 


sfânta slujbă: “Din Sfânta Evanghelie citindu-se, să luăm aminte”, sau zicem: 
“Să ascultăm Sfânta Evanghelie...” şi mai zicem “Și pentru ca să ne învrednicim 
noi a asculta Sfânta Evanghelie, pe Domnul Dumnezeul nostru să-L rugăm”. 


ne putem împărtaşi din Sfânta Evanghelie, din cuvântul cel veşnic al lui 
Dumnezeu, care nu-i cuvânt de pe pământ ci e cuvânt din cer adus pe pământ. 
“Cerul şi pământul vor trece - a zis Domnul Hristos -dar cuvintele Mele nu vor 
trece”. Ce înseamnă asta? înseamnă că 


Cuvântul acesta e un cuvânt care vrea să spună că lucrurile lui Dumnezeu nu le 
poți întelege cu gândurile pământului nici cu mintea cea de pe pământ, ci sunt 
mai presus de întelegere, sunt mai presus de minte; cuvintele acestea mai presus de 


Gândiţi-vă că au fost oameni care L-au hulit pe Mântuitorul nostru lisus Hristos, 
Cel care a adus cuvântul din cer pe pământ. De ce? Pentru că n-aveau mintea cea 
luminată de o trăire înaltă prin care să poată întâmpina cuvintele, Cuvântul lui 
Dumnezeu. 


Când pomenim sfinţenia, când pomenim pe cei sfinţi şi sfințenia, avem datoria să 
ne gândim şi să avem noi înşine idealul de a fi sfinţi, de a ne sfinţi. 


Aşa de puţin se gândesc oamenii că trebuie să fie sfinţi!De ce? Pentru că, de obicei, 
noi ducem o viaţă care nu ne apropie de sfinţi, suntem păcătoşi şi ştim că suntem 
păcătoşi şi de aceea nu ne putem gândi că păcătoşi fiind am putea să fim şi sfinţi. 
Și oare într-adevăr păcătoşii pot să fie sfinţi? Da, iubiţi credincioşi, dar când nu 
mai Sunt păcătoşi, când au trecut de faza aceea în care păcatul stăpâneşte în 
inimile lor, numai atunci pot să fie sfinţi. 


nostru lisus Hristos pentru sfinţirea credincioşilor, noi mărturisim în Crez: “Cred 


... întru una Sfântă, sobornicească şi apostolească Biserică”. Cum e Biserica? 
Cum trebuie să fie credincioşii? Sfinţi. 


(“spre iertarea păcatelor şi spre viaţa de veci”, zicem noi când primim Trupul şi 
Sângele Mântuitorului). 


La Sfânta Liturghie preotul se roagă pentru cei ce se împărtăşesc ca să le fie Sfânta 
Împărtăşanie “spre trezirea sufletului, spre iertarea păcatelor, spre împărtăşirea 
cu Sfântul Duh, spre plinirea împărăției cerurilor, spre îndrăzneala cea către 
Tine”, iar nu “spre judecată sau spre osândă”. 


Ce altceva mai lucrează Sfânta Împărtăşanie, Sfânta Euharistie? Ce lucrează 
Trupul şi Sângele Mântuitorului nostru lisus Hristos în viaţa credincioşilor? 
Trebuie să lucreze o viaţă superioară, o viaţă sfântă. După ce ne împărtăşim cu 
dumnezeieştile Taine zicem: “ 


- ŞI cerem 
ceva de la Dumnezeu - 


"întăreşte-ne pe noi întru 


sfinţenia Ta“. 


Și atunci pot să fie păcătoşii sfinţi? Da, pot, sunt, când nu mai sunt păcătoşi, când 
li s-au iertat păcatele, când nu mai fac păcate. 


Poate cineva să nu mai facă păcate? Poate ajunge în starea aceea să nu mai facă 
păcate? Ne spune Sfântul Evanghelist loan că poate: cel născut din Dumnezeu nu 
mai păcătuieşte (| loan 3). 


Când eşti alcătuit după Dumnezeu, din darul lui Dumnezeu, din puterea lui 
Dumnezeu, nu mai păcătuieşti. Ar putea să zică cineva: “Bine, dar noi ştim că 
păcătuim în toată clipa.” Că aşa spun unii, totdeauna păcătuim, în tot minutul 
păcătuim, în toată clipa păcătuim. 


> Când ştim că Dumnezeu a spus “Să nu furi!” şi noi furăm. Dacă se- 


ntâmplă aşa ceva atunci păcătuieşti, dar nu furi în toată clipa. 
» şi tu urăşti, şi atunci 


păcătuieşti pentru că cu deplină voinţă şi ştiinţă urăşti pe cineva, urăşti 


Chipul lui Dumnezeu, făpturile lui Dumnezeu. 
» şi tu nu te 


sileşti să-l iubeşti, da, atunci păcătuieşti. 


Insă nu toate greşelile - negativele noastre - sunt păcate. 


De pildă, ai o pornire, aşa de moment împotriva cuiva, care nu te ţine decăt o 


Apoi ştim că Dumnezeu ne-a dat şi o Taină a iertării păcatelor, ca să nu mai 
avem nici păcatele pe care le-am făcut, să nu le mai purtăm în noi, Să fie şterse. 
E vorba de pe care mulţi o iau uşor, pe care mulţi o fac fără să- 
şi dea seama ce fac. Dar, 

omului. Bineînţeles că sunt şi oameni care într-o spovedanie adevărată nu mai au 
ce să schimbe. De ce? Pentru că un om schimbat spre bine, nu mai are ce să 
schimbe în viaţa lui, poate doar să adauge ceva, să mai adauge o îmbunătăţire, o 
cerință pentru îmbunătăţire. Aceasta este calea sfinţilor, aceasta este calea 
sfinţeniei. 


Nicolae Steinhardt (Monahul Nicolae de la Rohia) - Dăruind vei dobândi - 
Lepădarea de Hristos 


N. STEINHARDT 


Aşa cum îmi e obiceiul şi potrivit firii mele vă voi vorbi şi cum foarte deschis şi pe 
şleau. Şi aceasta cu atât mai vârtos cu cât şi textul evanghelic al zilei nu e ticluit 
din cuvinte amabile, mângâitoare şi sfioase, ci este şi el redactat cu vorbe dure şi 
foarte pe şleau. 


Socotesc că e mai bine să citim din nou împreună textul evanghelic aflat, în 
Evanghelia Sfântului Apostol Matei capitolul 10, versetele 32-33 şi 37-39: 
„Oricine va mărturisi pentru Mine înaintea oamenilor, mărturisi-voi şi Eu 
pentru el înaintea Tatălui Meu, Care este în ceruri. lar cel ce se va lepăda de 
Mine înaintea oamenilor şi Eu Mă voi lepăda de el înaintea Tatălui Meu, Care 
este în ceruri. Cel ce iubeşte pe tată ori pe mamă mai mult decât pe Mine nu este 
vrednic de Mine; cel ce iubeşte pe fiu ori pe fiică mai mult decât pe Mine nu este 
vrednic de Mine. Și cel ce nu-şi ia crucea şi nu-Mi urmează Mie nu este vrednic 
de Mine. Cine ţine la sufletul lui îl va pierde, iar cine-şi pierde sufletul lui pentru 
Mine, îl va găsi”. 


Textelor acestora li se adaugă un altul, care nu v-a fost citit în cadrul Sfintei 
Liturghii, dar care le completează şi stă în legătură nemijlocită cu ele. 


Să-l citim şi pe acesta, aflat în Evanghelia Sfântului Apostol Luca 14, 26: „Dacă 
vine cineva la Mine şi nu urăşte pe tatăl său şi pe mamă şi pe femeie şi pe copii şi 
pe fraţi şi pe surori, chiar şi sufletul său însuşi, nu poate să fie ucenicul Meu”. 


lar versetul 21 aproape că repetă versetul 38 din capitolul 10 al Evangheliei după 
Matei: „Și cel ce nu-şi poartă crucea sa şi nu vine după Mine nu poate să fie 
ucenicul Meu”. 


Stranii şi spăimântătoare cuvinte, fraţi creştini, stranii şi spăimântătoare cuvinte! 
Cum adică, Domnul Hristos cel bun, blând şi milostiv, Domnul Care 
întotdeauna ne-a propovăduit iubirea, care e Însuşi Dumnezeu — iubire, a Cărui 
învăţătură dă iubirea drept pivot al Lumii şi esenţă a credinţei, dintr-odată şi în 
chipul cel mai neaşteptat ne predică ura, ne îndeamnă Să urâm şi Să vrăjmăşim? 
Şi încă pe cine! Pe soţie, pe copii, pe părinţi, pe fraţi şi surori, casa noastră, 
sufletul nostru, pe noi înşine? Greu îmi vine a crede că Dumnezeul iubirii a 
putut să ne voiască duşmănoşi. Eu unul cred că textul evanghelic de astăzi nu 
trebuie înţeles numai după ce pare a propovădui, altfel spus după înfăţişarea sa 
strict literală. Cred că trebuie tălmăcit şi înţeles în adâncime. 


Iar înţelesu-i adânc şi ziditor îl bănuiesc a fi în conformitate cu învăţătura creştină: 


(numai păcătul sălăşluitor în noi). Dar — şi repet 
adverbul acesta — dar la nevoie, la o adicătelea (cum se zice în limbaj popular), 
în momentele grave şi hotărâtoare ale vieţii, când se pune pentru noi problema 
de a da pe faţă cine suntem şi ce credem, ei toţi — soţia, copiii, tatăl, mama, fraţii, 
surorile şi aşa mai departe — nu trebuie să ne fie piedică pentru mărturisirea cu 
glas puternic şi înalt a lui Hristos. 


Zic unii oameni: ce vreţi? ce pot face? ce vreţi să fac? Am nevastă, am copii mici, 
am părinţi bătrâni, am şi eu o căsuţă, o brumă de bunuri, o oarecare situaţie, ce 
vreţi, n-am ce face! De voie, de nevoie, n-am încotro, mă lepăd de Hristos, măcar 
de formă şi numai cu vorba. Acesta, nu este un raționament creştinesc. Adevăratul 
raționament creştinesc, conform textului evanghelic şi fidel atât libertăţi cât şi 
spiritului său este: deşi am nevastă, copii ş. a. m. d., măcar că am nevastă, copii ş. 
a. m.d; eu tot nu mă lepăd de Hristos, eu Îl mărturisesc. Pe nimeni altcineva nu 
iubesc mai mult în lumea aceasta decât pe Hristos, la nimeni în lumea aceasta nu 
țin mai mult decât la Hristos. Nevasta, copiii ş. a. m. d. nu-mi sunt mie piedică în 
mărturisirea lui Hristos. Îmi iubesc familia, rubedeniile, fiinţa, dar stabilesc o 
ierarhie: în primul rând Îl aşez pe Hristos, iar pentru dragostea ce o port alor 
mei nu vreau Să le dau o pildă rea, să ajungă a se ruşina de mine. 


Zic unii oameni: nu mă lepăd de Hristos, Îl iubesc, Îl mărturisesc, Îl venerez, însă 
în inima şi în sufletul meu, înlăuntrul sinei mele, în ascunzişul persoanei mele 
intime. Cu gura, cu glas puternic şi înalt nu-mi dă mâna să o fac. Ei şi! nu aceasta 
trage greu la cântar. Esenţial nu-i oare ce credem, ce mărturisim în sinea 
noastră, în adâncul fiinţei noastre spirituale? Vorbele nu-s decât sunete şi 
părelnicii, alcătuiri şubrede şi de suprafaţă, zboară, se pierd în vremelnicie. Nici 
raționamentul acesta nu-i creştinesc. Luaţi aminte: nu ajunge credinţa 
lăuntrică, nu ajunge dragostea nemărturisită în afară, oricât de sinceră, de 
fierbinte. E făţarnică. 


Cum adică făţarnică de vreme ce este sinceră, ba şi caldă? E făţarnică pentru că nu 
se dă pe faţă, e pe jumătate: numai înăuntru, e drămuită. Făţarnică este aceea 
manifestată doar la exterior, înjumătățită, necompletă, necurată este şi aceea care se 
ascunde în interior, se piteşte în găoace şi se teme de lumină. 


Că aşa este, că am dreptate rezultă din însuşi textul Sfintei Scripturi, Mă refer la 
Epistola către Romani a Sfântului Apostol Pavel (10, 10): „Căci cu inima se crede 
spre dreptate, iar cu gura se mărturiseşte spre mântuire.” 


Auziţi! din inimă mărturisirea lăuntrică e bună pentru sporirea noastră 
duhovnicească, pentru mântuire însă e nevoie, neapărată nevoie de una 
exterioară cu gura, cu vorba. Nu ajung iubirea sau credinţa din inimă, ne mai 
trebuie şi curajul de a ne mărturisi credinţa cu gura, oricare ar fi riscurile. 


Un mare scriitor rus contemporan ne spune ca atunci când ne aflăm la 
ananghie, în mare primejdie, într-o situaţie-limită (cum se exprimă limbajul 
cult), în pericol de a ne trăda pe noi înşine şi de a săvârşi acte ori a grăi cuvinte 
de care apoi ne vom căi amarnic, în asemenea momente există o singură soluţie 
eficace şi fără greş: să ne considerăm morţi! Dacă ne socotim morţi nu ne mai 
paşte nici un pericol. Nimic nu ne mai poate speria, cu nimic nu mai putem fi 
momiţi, la nimic să nu mai luăm aminte în afară de credinţa noastră: suntem 
doar morţi! Ce ne-ar mai putea ispiti? 

A! spune acelaşi mare scriitor, pot striga: păcat de tinereţele mele (sau vai de 
bătrâneţele mele), păcat de cărţile pe care nu le voi mai citi, păcat de plimbările 
pe care nu le voi mai putea face, păcat de muzica pe care nu o voi mai asculta, 
de mâncărurile pe care nu le voi mai mînca, de băutura pe care nu o voi mai 
bea, păcat de toate frumuseţile şi minunile acestei lumi pe care nu le voi mai 
vedea, însă altă cale nu există pentru mine: mai bine îmi este să mor odată eu 
Hristos decât să-L reneg. 


Nimic nu poate fi pus în balanţă cu Hristos: nici nevasta, nici copiii, nici 
părinţii, nici rudeniile, nici casa, nici bunurile, nici Situaţia, nici Slujba, nici 
chiar viaţa. Când e vorba de Hristos, El trebuie mărturisit de făpturile cele mai 
apropiate şi mai dragi nouă; şi anume trebuie mărturisit cu vorba, cu gura. Cu 
vorba, cu gura. De ce oare? Cum adică, pot obiecta unii oameni, sunt oare atât de 
importante vorbele, cuvintele? Vorbuliţele, cuvinţelele, formulele, vorbele goale? 
Au ele atât de mare însemnătate? Se cade să le acordăm precăderea? Răspund: da, 
sunt însemnate, da, importanţa lor e covârşitoare. 


„Ca-n basme-i a cuvântului putere”, spunea poetul Alexandru Vlahuţă. Vu ajunge 
să crezi, cu inima. Ni se cere o declaraţie publică. Nu-s puse în discuţie numai 
oarecare cuvinte şi formule, oarecare cuvinţele şi vorbe de clacă. Mărrurisirea cu 
glas puternic e altceva, e cu totul altceva. E tot una cu o luare de atitudine, cu 
adoptarea unei ţinute, cu vădirea fiinţei noastre lăuntrice, darea noastră pe faţă 
şi în vileag, arătând cine şi ce suntem, de ce parte suntem, unde ne Situăm, ce 
hram purtăm, ce căutăm pe acest pământ, ce sens dăm prezenţei noastre în lume, 
cum ne definim. 


Nu putem fi şi cu Dumnezeu şi cu Mamona. La nevoie trebuie să ştim — dacă 
suntem cu adevărat ai lui Hristos — să acceptăm suferinţa, sărăcia, necazul, crucea, 
chiar şi moartea. Moartea! Ei, în secolul nostru şi în societatea contemporană nu 
prea este vorba de moarte. Problema nu se mai pune în termeni, atât de categorici. 
Pe vremuri, da, când împărații romani îi prigoneau pe creştini, exista pericolul 
apostasiei, adică al lepădării publice şi solemne de Hristos, cerându-li-se 
creştinilor, sub ameninţarea morţii şi a celor mai groaznice chinuri, să se dezică de 
Hristos şi să se ducă să se închine idolilor. 


Acum nu mai stau lucrurile aşa. Creştinii nu mai sunt ameninţaţi cu moartea şi 
chinurile, nu li se mai cer acte solemne de apostasie şi lepădare publică de Hristos. 
Ceea ce ştim înseamnă însă că nu mai există şi acum lepădarea de Hristos. Există 
lepădări indirecte, nu mai puţin reale totuşi decât apostasia de odinioară. 

Ne lepădăm de Hristos aderând la o doctrină ateistă, participând la adunări ateiste, 
dându-ne în orice fel consimțământul la o mişcare ateistă. 


Sau ruşinându-ne şi ferindu-ne să ne facem semnul Sfintei Cruci, ruşinându-ne şi 
ferindu-ne să fim văzuţi intrând într-o biserică ori rostind acele cuvinte sau făcând 
acele gesturi care ne-ar putea descoperi drept creştini. 


Atunci când ni se cere o lepădare, fie ea doar indirectă şi bine camuflată, de 
Hristos, atunci, da, e bine să ne urâm pe noi înşine, familia noastră, bunurile 


noastre. Atunci să-L mărturisim pe Hristos cu orice preţ. Asta-i examenul, asta-i 
proba, asta-i Judecata de Apoi pe pământ. 


„Incă nu v-aţi împotrivit până la sânge” grăieşte Apostolul neamurilor, iar noi ne 
ferim de necazuri, neplăceri, de oarecare suferinţe, de vorba lumii, de mărunte 
pierderi. 


În vreme ce Hristos ne cere curajul, fermitatea, neclintirea, puterea de a putea 
privi Crucea. Da, fraţi creştini, aşa e cu Hristos. E pe viaţă şi pe moarte, nu-i de 
joacă, nu-i de şagă, nu-i cu jumătăţi de măsură, nu-i cu fofârlica, uite popa nu e 
popa, nu-i cu „să vezi că”, nu-i cu „ce putem face , cu „împrejurările m-au silit “... 
Hristos e bun, blând, milostiv, mângâietor şi dulce. Dar nu e numai atât. E tot una 
cu Acela care S-a suit de bună voie pe Cruce şi Şi-a vărsat sângele pentru noi, 
murind în chinuri cumplite. 


Hristos e bun, blând, milostiv, mângâietor şi dulce dar e şi teribil, e Cel care n-a 
pregetat a Se lăsa răstignit. El ne cere să luăm foarte în serios situaţiile noastre 
de creştini. Cu El nu-i de şagă şi de joacă. Pe oameni îi putem minţi, înşela, 
amăgi, duce cu vorba. Pe Domnul nu-L putem minţi, înşela, amăgi, duce cu 
vorba. Dacă ne lepădăm şi ne ruşinăm de El şi El se va lepăda şi ruşina de noi la 
Judecata din urmă. 


Există, fraţi creştini, o imagine înfiorătoare, cer voie să o evoc înaintea 
dumneavoastră. Vă mărturisesc că-mi vine adeseori în gând, că mă obsedează 
cutremurându-mă şi îngrozindu-mă. Iat-o: Hristos stă pe scaunul de judecată în 
ziua de apoi, pe tronul Său nepărtinitor şi oamenii vin toţi în faţa Lui. Şi EI îi 
împarte în două cete: de-a dreapta şi de-a stânga, oile şi caprele. Pe cei din 
dreapta îi binecuvântează şi-i trimite în Rai, acolo unde este fericirea veşnică. Pe 
cei din Stânga, blestemaţii, îi trimite în gheena focului, acolo unde-i plângerea şi 
scrâşnirea dinţilor. Dar mai există o a treia ceată! E a celor pe care înainte de a- 
i osândi şi trimite în iad, Domnul, de cât îi este silă şi scârbă de ei, nici nu vrea 
Să-i vadă, să se uite la ei: şi când 1 se înfăţişează, EI îşi ridică braţul drept, 
săltându-şi cotul şi acoperindu-şi ochii cu palma. De cât îi este silă şi scârbă de 
ei. Nici măcar o privire nu le aruncă! 

(E posibil să-mi spuneţi: dar Domnul e Duh! Cum poate fi vorba de ridicarea 
brațului şi acoperirea ochilor? Da, Domnul e duh, dar din pricina slăbiciunii 
noastre, noi, în Sfintele noastre icoane, ne închipuim Puterile cereşti luând chip 
omenesc. lar lisus S-a înălţat la cer cu trupul, cu trup de slavă dar cu trupul, şi- 
n unele icoane e înfățișat şezând de-a dreapta Tatălui şi ţinând Crucea alături de 


EL, amintire a pătimirilor Sale lumeşti, trupeşti. Aşa încât cred că nu e o erezie 
ori greşeală a pomeni de acoperirea ochilor şi ridicarea braţului.) 


Pe cei care s-au lepădat de EL, pe hulitorii Sfântului Duh, pe prietenii, urmaşii şi 
credincioşii lui Iuda (pe vânzători adică, pe delatori, pe turnători). El îi trimite 
acolo unde le este locul fără a-i socoti vrednici măcar de căutătura Sa cea mai 
aspră. 


Imaginea aceasta mă obsedează şi vă mărturisesc că adesea mă rog lui 
Dumnezeu Să nu fie aşa şi pentru mine când voi veni la Judecată. 


Să ne rugăm cu toţii fierbinte să nu fie aşa pentru nici unul dintre noi. Să nu-Şi 
ridice Judecătorul braţul spre a-Şi acoperi ochii, spre a nu fi silit să ne privească. 

Să nu avem parte de această supremă lepădare şi această înfricoşătoare ruşine. 

Să nu fie aşa! 


(Cuvânt de învăţătură, asa cum a fost rostit în biserica mănăstirii Rohia 
în Duminica întâia după Pogorârea Sfântului Duh (1987) ) 


Ierodiacon Visarion lugulescu - Predică la Duminica tuturor Sfinţilor 


«. Cât îmi Sunt de cinstiţi prietenii tăi Dumnezeule, şi foarte s-a întărit stăpânirea 
lor şi-i vor număra pe ei şi mai mult decât nisipul se vor înmulți. 


Frați creştini, Sfânta noastră Biserică Ortodoxă, prăznuieşte astăzi Duminica 
tuturor Sfinţilor, adică pe toţi sfinţii care sunt trecuţi în calendar şi în sinaxare, 
precum şi pe toţi aceia care încă nu sunt cunoscuţi de noi până în momentul de 
față. Duminica aceasta se mai numeşte şi duminica mare, tocmai pentru acest 


bogat praznic al tuturor sfinților, căci nu prăznuim câţiva sfinţi, ci milioane de 
milioane de sfinţi, care au iubit pe Dumnezeu, L-au propovăduit chiar cu prețul 
vieţii lor şi au murit în această lege binecuvântată de Dumnezeu. 


Calendarul nostru bisericesc, este ca o salbă de mărgăritare, pe care se înşiră 
pietrele preţioase ale sfinţilor din toate zilele. Este cu neputinţă a vorbi despre viaţa 
fiecăruia într-un timp aşa de scurt. Vom aminti totuşi câţiva sfinţi care au trăit pe 
pământul ţării noastre de la începutul creştinismului. 


Mulţi dintre credincioşi se întreabă de ce pământul românesc nu a rodit mai multe 
chipuri de sfinţi, cuvioşi, ierarhi, martiri, cum au rodit celelalte ţări ortodoxe. Oare 
țara noastră nu a avut aceeaşi credință dreaptă din primele veacuri? Oare poporul 
nostru a fost mai puţin credincios ca celelalte popoare ortodoxe? Nimic din toate 
acestea, căci avem destule dovezi care mărturisesc că pământul nostru strămoşesc a 
fost încreştinat chiar din primul veac creştin. 


Istoria Bisericii Române, ne spune că Sfântul apostol Andrei, a venit în hotarele 


Sciţiei, intrând în Tracia unde a fost răstignit pentru Hristos. Istoria ne spune că 
Dacia a fost colonizată în întregime de romani, după înfrângerea lui Decebal, la 


anul 105 după Hristos. Sămânţa Sfintei Evanghelii, a pătruns astfel în ţara noastră 
din două părți: dinspre Mediterana şi prin părțile Dobrogei prin negustorii greci, 
care s-au stabilit aici şi au întemeiat câteva oraşe şi anume: Tomis sau Constanţa, 
Istria sau Mangalia etc. 


Avem dovezi prin urmare cum a pătruns creştinismul pe pământul ţării noastre în 
primul veac după Hristos. De altfel în scurtă vreme a ajuns la o mare înflorire, căci 
găsim până în zilele noastre multe urme şi ruine de biserici vechi, morminte şi 
pietre funerare, precum şi moaşte de sfinţi care ne confirmă cele ce ne spune 
istoria. S-au aflat inscripţii pe morminte cu conţinut creştin ca de exemplu: „Tibi 
terna levi” — în traducere — „Să-ţi fie ţărâna uşoară”. S-a descoperit apoi în 
comuna Basarabi o mică biserică săpată în stâncă de calcar cu inițialele „is Hs”, 
precum şi alte semne care datează din timpul persecuțiilor creştine (Veacurile II şi 


III). 


În centrul oraşului Constanţa, s-a descoperit mozaicul unei mari biserici creştine 
care datează din epoca de aur a creştinismului. O altă mărturie nepieritoare o 
avem la Turnu-Severin, unde se găseşte un piedestal de piatră pe care sunt săpate 
în limba greacă cuvintele: „Bucură-te Hristoase!” 


Un mare scriitor creştin — Tertulian — şi cunoscut ca cel mai însemnat bărbat al 
Bisericii Creştine, care a trăit între anii 160-240 după Hristos şi care ocupa înalte 
funcții civile în Roma, într-una din scrierile lui aminteşte o mulțime de popoare 
care au crezut în Hristos încă de la început. Pomeneşte printre altele de ţara dacilor, 
a germanilor şi sciților. Se află de asemenea în Mănăstirea Cocoşul (Dobrogea), 
patru Sicriaşe, în care se găsesc osemintele a patru Sfinţi mucenici, care au 
primit moarte mucenicească în primul veac al creştinătăţii. Aceste sicriaşe au 


fost UE în anul 1971 în Satul Niculiţel din (ii mănăstirii. 


În actele Sinodului de la Niceea din anul 1935 găsim şi iscălitura lui Teofil, 
episcop al Mitropoliei Goţiei. Lui îi urmează ca episcop al Goţiei, Ulfila, creştin de 
origine capadociană. Pentru a dovedi cât de răspândit era creştinismul în tot 
Imperiul Roman, chiar pe timpul lui Traian împăratul, ascultați scrisoarea lui Pliniu 
cel Tânăr, guvernatorul Bitiniei din Asia Mică, către împăratul Traian precum şi 
răspunsul lui Traian, relativ la modul cum trebuie să procedeze acest Pliniu în 
persecuția ordonată contra creştinilor. 


lată mai întâi scrisoarea lui Pliniu de care am amintit: „Eu am datoria doamne, de 
a recurge la înţelepciunea voastră în toate cazurile de îndoieli ce am. In 


anchetele făcute contra creştinilor, nu ştiu ce să întreb şi nici pe cine Să 
pedepsesc. 


Nu ştiu dacă trebuie a avea aceeaşi măsură de pedeapsă pentru copii ca şi pentru 
tineri şi bătrâni; dacă căinţa merită iertare şi dacă cineva se face vinovat numai 
pentru că poartă numele de creştin. Pe cei ce mi-au mărturisit de două ori şi de 
trei ori că sunt creştini şi au persistat în această mărturisire, am poruncit Să fie 
omorâţi. Pe cetăţenii romani, pe care i-am găsit culpabili de această manie 
religioasă, am dispus să fie trimişi la Roma. 


Dar acuzaţiile se înmulţesc în fiecare zi. Am primit Scrisori anonime în care 
foarte mulţi Sunt acuzaţi că Sunt creştini. Pe cei care au negat formal şi au adus 
sacrificii zeilor şi s-au închinat statuii voastre i-am eliberat. În aceste anonime 
sunt numele unor persoane care au fost cândva creştini, dar de douăzeci de ani 
şi mai bine nu mai Sunt creştini. Aceştia adoră statuia voastră şi vorbesc de rău 
pe creştini. Singura vină a creştinilor este că se adună înainte de a se lumina de 
ziuă şi cântă în mod alternativ imne, cântece în onoarea lui Hristos, ca unui 
Dumnezeu. În slujbele lor religioase nu săvârşesc fapte culpabile, nu comit 
furturi sau desfrânări, nu-şi calcă cuvântul niciodată şi nu ascund ceea ce li s-a 
încredinţat. 


Despre toate acestea m-am încredinţat chiar de la două femei sclave care au 
servit în acele adunări şi n-am descoperit la ei altceva decât existenţa unor 
Superstiţiuni de necrezut. De aceea am lăsat lucrul, până vă voi asculta şi cred că 
această chestiune vă va interesa având în vedere marele număr de persoane ce se 
numesc creştini, din toate cetăţile, de amândouă sexele şi de toate condiţiile 
sociale. Această credinţă a lor a cuprins nu numai oraşele, dar şi satele şi 
câmpiile şi este foarte puţin sigur că ei vor mai umple vreodată templele noastre, 
care s-au golit”, 


lată acum şi răspunsul înţelept al împăratului Traian la această scrisoare: 


„Te ştiu Scumpul meu Pliniu ce conduită trebuie să ai faţă de cei ce sunt acuzaţi 
că Sunt creştini. Căci nu se poate stabili aceeaşi regulă care să poate fi aplicată 
egal în cazuri atât de diferite. Nu trebuie să faci nici o cercetare contra 
creştinilor, dar dacă ei sunt denunţaţi formal şi se dovedeşte că ei sunt creştini 
trebuie să-i pedepseşti. Acei care mărturisesc că nu Sunt creştini şi probează 
aceasta aducând jertfe zeilor noştri, chiar dacă ar fi bănuiţi, să-i ierţi. Scrisorile 
anonime să nu le ţii în seamă orice fel de acuzaţii ar fi, fiindcă ar fi un exemplu 
rău şi cu totul nedemn pentru secolul nostru”. 


Din scrisoarea lui Pliniu şi răspunsul înţelept al lui Traian împăratul se constată 
că religia creştină era foarte mult răspândită în Imperiul Roman chiar în secolul 
I. Aflăm apoi tot din istorie că ţara noastră a fost călcată în picioare de toate 
popoarele asiatice timp de aproape 1000 de ani, începând cu hunii şi avarii şi 
terminând cu tătarii, spaima creştinilor. În timpul acestor zece secole, cine ştie câte 
jertfe au dat strămoşii noştri, cât sânge nevinovat s-a vărsat şi câţi martiri români n- 
au murit pentru credinţa creştină! 


Cine se putea ocupa atunci, să ţină seama de toţi şi să le scrie măcar numele? Nu 
mai vorbim despre viaţa fiecăruia în parte. Cu toate acestea au existat mulți martiri 
români care s-au nevoit, fie în ţara noastră, fie în hotarele altor ţări, prin mănăstiri 
sau ca pustnici prin singurătatea munților noştri. Vu puțini martiri a dat poporul 
nostru din Ardeal: 

care au pătimit pe la anul 1700. Sunt alţi sfinţi 
care au suferit în diferite părţi din ţara noastră cu mult înainte ca: Pee 
care era ostaş în armata romană din garnizoana Silistra şi care fiind creştin pe 


anul 303 pe vremea împăratului Dioclețian. Mai târziu moaştele lui au fost duse 
în Italia şi se păstrează în catedrala din Ancona, iar pe mormânt se află 
inscripția: „Aici odihneşte Sfântul Martir Dacianus, adus de la Silistra”. 


Avem apoi 


printre care In Isaccea este pomenit un oarecare 
; în Cernavodă în Sistov, II: în, 
Mitoviţa, 


Între barbarii care primiră creştinismul, goții nu se convertiră sincer. Atanaric, 
regele lor, văzând că se măreşte pe fiecare zi numărul credincioşilor, aprinse focul 
unei persecuții violente împotriva creştinilor. Nu se ştie de numărul celor 
martirizați, dar din mitologiile greceşti reiese că ar fi fost vreo 51, între care cei 
mai însemnați au fost 


Sfântul Sava Stratilat a trăit în Dacia Traiană, pe vremea împăratului Aurelian 
la anul 274. Când acest împărat ordonă să treacă armatele peste Dunăre, 


Sfântul Sava refuză să plece, spunând că el este creştin şi preferă să rămână cu 
fraţii săi din Dacia Traiană. Când regele goților porni persecuția contra 
creştinilor, Sfântul Sava primi chinuri grele şi pentru că a refuzat să mănânce 
din cărnurile jertfite idolilor, a fost lovit de unul din sclavii lui Atanaric cu 


lancea aşa de tare, că toţi cei ce erau de faţă credeau că l-au omorât. Dar 
Sfântul Sava zise celui care-l lovise: i 

Porunciră atunci Să fi supus morţii. Soldaţii care erau însărcinaţi să împlinească 
această poruncă ziceau unul către altul: „Omul acesta este nevinovat, de ce să 


nu-l lăsăm să plece unde vrea, căci izhemonul nu va şti nimic”. Dar Sfântul 
Sava care-i asculta cum vorbesc, le zise: 


Soldaţii îl cufundară atunci în apa Buzăului cu un fel de osie de fier amestecată 
cu lemn, legată de gât. Astfel îşi dădu sufletul generalul Sava Stratilat. Soldaţii 
scoaseră corpul şi-l lăsară pe mal fără să-l îngroape, dar creştinii împreună cu 
ducele Sciţiei (un mare creştin), l-a trimis în Capadocia ţara sa natală cu o 
scrisoare unde se istorisesc chinurile sfântului şi locul unde şi-a dat sufletul. 


Scrisoarea trimisă de Biserica din Goţia către cea din Capadocia, are următorul 
cuprins: 
„Aveţi grijă să săvârşiţi Sfânta Jertfă a Liturghiei în ziua când prea fericitul 


martir Sava a fost încoronat de Dumnezeu. Faceţi cunoscut celorlalţi fraţi din 
toată Biserica universală, apostolică, să binecuvânteze pe Domnul care a 
binevoit să preamărească pe servitorii Săi”. Noi românii lăudăm pe Dumnezeu 
că a binecuvântat ţara noastră prin martirizarea acestui sfânt care a pătimit într- 
o localitate din apropierea râului Buzău, sfârşindu-şi viaţa în apele acestui râu. 


Sfântul Nichita| — ce se tâlcuieşte biruitor — fiind un vrednic ostaş a lui Hristos s- 


a luptat împotriva vrăjmaşilor Sfintei Cruci şi a dreptei credinţe. El a fost botezat 
de Teofil episcopul goților în numele Sfintei Treimi. În pământul dacic era de 
neam mare şi Slăvit, aducând pe mulți la credinţa lui Hristos. După câtăva vreme 
Atanaric al goților, a pornit iarăşi o cumplită prisoană asupra creştinilor. 
Sfântul Nichita mustrând pe călăul acesta pentru chinurile cu care muncea pe 
creştini a fost omorât , iar numele lui este prăznuit cu mare laudă la 15 


Acesta locuia în Roma şi era unul dintre cei mai vestiți 
generali ai romanilor. Pe când era păgân, a participat alături de Tit la războaiele 
pornite împotriva evreilor, atunci când templul din Ierusalim a fost distrus în 


întregime. În timpul lui Traian a luat parte la războaiele împotriva dacilor. Deşi 
bogat şi închinător la idoli avea inimă bună şi era foarte milostiv. 


Intr-o zi pe când era la vânătoare după obiceiul său, văzu înaintea lui un cerb şi 


împărțiră averea la săraci şi plecară din Roma în altă parte spre a se întări mai 
mult în dreapta credinţă. 


În acest timp Traian porni război împotriva dacilor şi trimise pe doi soldaţi ai lui 
Antioh şi Acachie să-l caute în tot imperiul pe bunul şi viteazul său general 
Plachida şi să-l roage să se întoarcă, că patria lor este în pericol. Venind la 
Roma, lui Eustatie i se încredinţă de Traian comanda legiunilor şi pornind cu 
război asupra dacilor ieşi biruitor din înfruntarea cu Decebal. Tot astfel a fost 
trimis el şi-n alte expediţii. Murind însă Traian şi urmându-i Aurelian la 
conducerea imperiului, acesta porunci lui Eustatie, pe când se întorcea victorios 
dintr-o expediţie să aducă jertfă de mulțumire zeilor. 


EI fiind creştin, rămase afară din templu împreună cu soția sa şi cu cei doi fii, 
care erau tot militari, nevoind să mai jertfească idolilor păgâni. Împăratul 
observă aceasta şi-l întrebă: „Dar pentru ce nu intri în capişte să mulțumeşti 
zeilor?” Eustatie răspunse: 


EI persistă în credinţa Sa, iar împăratul, mâniindu-se, porunci să i se ridice viaţa 
prin fel de fel de chinuri atât lui cât şi soţiei şi copiilor lui. Astfel se sfârşi acest 


Alt martir tot din Dacia Traiană este E acesta era fiul ui 
Gordian, de origine scit. EI a servit ca ofiţer într-una din legiunile aduse de 
Traian în Dacia. Fiind trimis de împărat într-o expediţie şi ieşind biruitor a fost 
înaintat la gradul de general. Împăratul roman pornind persecuția împotriva 
creştinilor, află că şi Mercurie, generalul său este creştin şi îl supuse chinurilor 
spre a se lepăda de credinţa creştină. El nu-şi lepădă credinţa pe care o primi de 
la tatăl său şi fiindcă era foarte mult iubit de soldaţi a fost trimis de împărat de 
teamă Să nu se facă răscoală, tocmai în Cezareea Capadociei, unde i se tăie 


Din descrierea pe scurt a vieţii acestor sfinți martiri din Dacia Traiană, se poate 
vedea în mod clar cum creştinismul era destul de răspândit şi la noi chiar pe timpul 
stăpânirii romanilor, iar mai târziu era aşa de dezvoltat încât întâlnim episcopi şi 
predicatori speciali care preferau moartea de martiri decât să-şi trădeze credinţa 
creştină. Să amintim acum câţiva sfinţi români din veacurile mai de pe urmă, 
care au trăit în ţara noastră prin Sfintele mănăstiri şi au murit în Sfinţenie, 
adeverindu-ne prin minuni şi tămăduiri că au avut viaţă curată, trăită după 
poruncile lui Dumnezeu. 


V Să amintim mai întâi pe EEE, aespre care un 
teolog rus scria aşa: „În Rădăuţi, în Episcopie, Sfântul Leontie făcătorul 
de minuni, zace cu trupul întreg nestricat”. El a trăit între anii 1400-1450. 

E Sfântul Vasile de la Moldovita BGSfântul Gavriil de la Neam IA 
stareți de mănăstiri în secolul al XV-lea, 

V III a rii: în mănăstirea Agapia Veche, pe la anul 
1600, iar 

VI pe ic anu: 1762. 

V Să pomenim cu pioşenie pe> III, fos 
mitropolit al Timişoarei. Pentru minunile săvârşite la mormântul lui a fost 
trecut în rândul sfinţilor. 

Y Să amintim apoi pe 


omorât de turci la 1662 căruia i se mai zice 
şi loan Valahul, şi mulți alții. 


53 duhovnicul lui Ştefan cel Mare este numit sfânt în 


trei documente ale mănăstirii Voroneţ unde a fost stareţ. 

Y Nu putem Să nu amintim de care se 
ostenea pe la 1760 în schitul acesta în post şi rugăciuni; moaştele ei au fost 
duse la Orlov în Rusia la 1835. 


Y Avem apoi pe precum şi E 


ca un mare făcător de minuni 
precum şi 
ale cărui moaşte încă şi astăzi îi sunt 
neputrezite. 


Cine ar putea spune apoi câţi drepți credincioşi creştini au murit şi s-au jertfit ca 
eroi şi martiri ai dreptei credinţe ortodoxe, vărsându-şi sângele ca să-şi păstreze 
credinţa, neamul şi ţara. Câră trăire creştină observăm în timpul domnitorilor 
noştri creştini, mai ales al lui care 
înainte de orice bătălie postea, se ruga, se spovedea şi se împărtăşea, iar după 
izbândă înălța o biserică sau o mănăstire drept mulțumire lui Dumnezeu. 


Să amintim acum şi pe EEE core sii: fiind ae turci să-şi 
lepede credinţa Strămoşească, a preferat moartea de mucenic el şi copii lui. 
Acum nu ne sileşte nimeni să ne lepădăm şi totuşi s-au găsit destui care şi-au 
vândut sufletul pe un blid de linte. Constantin Brâncoveanu a suferit pentru 
credinţă şi pe când îi jupuiau pielea de pe corp el zicea: 


» Câini păgâni şi liftă rea 
De-aţi mânca şi carnea mea 
Să ştiţi c-a murit creştin 
Brâncoveanu Constantin". 


Cine ştie câți plăcuţi ai lui Dumnezeu s-au nevoit în cursul vremurilor şi au suferit 
mucenicia de la atâţia păgâni şi necredincioşi ce au trecut prin ţara noastră. Fie că 
s-au nevoit prin mănăstiri, fie în peşteri şi singurătate, Domnul Hristos îi are scrişi 
pe toţi în Cartea Vieţii Veşnice. Cei care nu aţi citit vieţile sfinţilor vă îndemnăm 
Să căutaţi, să citiţi şi să nu vă lipsească cunoştinţa vieţii nici unui Sfânt mai 
important. 


mai presus de orice au iubit pe Dumnezeu şi pe semenii lor. Ei şi-au jertfit 
odihna, sănătatea, libertatea şi orice le oferea viaţa aceasta pentru adevăr şi 
dreptate. 


lată deci cum au crezut ei, cum au trăit şi cum au fost următori ai lui Hristos. O 
mare parte însă din lume are o părere greşită despre sfinţi, mulți crezând că sfinţii 
sunt sfinți, pentru că s-au născut sfinţi. Nu, fraţi creştini, 

Cheia sfinţeniei lor nu este un har aparte, ci 
cuvintele Evanghelici de astăzi: „Cine fine la viaţa lui, o va pierde, iar cine-şi 
pierde viaţa pentru Mine, o va găsi!” 


Aceste cuvinte le-au înţeles sfinţii. 


Acelaşi lucru îl spune şi Sfântul Apostol Pavel 
despre sine: „Nu mai sunt eu care trăiesc, ci Hristos este Cel care trăieşte în 
mine”. E acelaşi lucru pentru care ne rugăm şi noi: ,, 

”. Să ascultăm şi noi deci îndemnul Sfântului Apostol Pavel 
care ne zice să ne aducem aminte de mai marii noştri care ne-au grăit nouă 
Cuvântul lui Dumnezeu şi ne sfătuieşte să fim cu luare aminte cum şi-au încheiat ei 
viaţa şi să le urmăm credinţa. 


Pildele sfinților ne mişcă şi ne încurajează să ne îndeplinim cu credinţă datoriile 
noastre. Exemplele sfinților sunt ca nişte faruri şi călăuze de mare preţ. Pildele 
sfinților fac să amuţească cârtirile celor ce spun că Sfânta Evanghelie pretinde prea 
multă jertfă, că e mai presus de puterile omului şi că poruncile lui Dumnezeu sunt 
prea grele. Sfinţii, să nu uităm că au fost şi ei oameni, vase de lut şi mulţi dintre ei, 


mai înainte de a se întoarce la Dumnezeu au greşit şi au căzut unii chiar în păcate 
grele. 


Să ne gândim ce a fost mai întâi marele Apostol Pavel, Maria Magdalena, Maria 
Egipteanca, Sfânta Teodora, Sfânta Pelaghia, Fericitul Augustin şi mulţi alţii. Dar 
când s-au întors la Dumnezeu, cu adevărat au terminat-o cu păcatele şi au început o 
viaţă curată, sfântă şi aşa şi-au sfârşit viaţa. De aceea Sfântul Apostol Pavel ne 
spune să luăm aminte cum au sfârşit-o ei cu viaţa şi nu cum au început-o, că 
majoritatea oamenilor încep bine şi termină prost şi astfel îi apucă moartea 
nepregătiți. 


Câţi părinţi nu plâng şi spun de copiii lor că atunci când erau lângă ei, când erau 
mici mergeau la biserică, se rugau, erau buni, iar acum nici nu vor să mai audă. 
Vai, de părinţii care au copii necredincioşi, vai şi de ei şi de părinţii lor. Să ne 
facem socoteala fiecare şi să vedem dacă ar veni moartea zilele acestea şi am 
încheia cu viaţa, cum ne aflăm cu sufletul acum? Suntem gata pentru împărăția 
cerului, sau suntem în întunericul păcatelor? 


Dacă viaţa noastră nu este după voia lui Dumnezeu, să ne întoarcem astăzi, acum, 
nu mâine; astăzi să zicem: „DA Doamne, vin să fac voia Ta!” Să fim împlinitori ai 
poruncilor lui Hristos, să ne predăm inima noastră, viaţa şi voinţa noastră ca 
Mântuitorul nostru lisus Hristos să ocupe locul cel dintâi în inimile noastre. 


Rugăciune 


Doamne Dumnezeul cerului şi al pământului, cela ce prin Sfinţii Tăi tot 
pământul luminezi, trimite Duhul Tău ceresc, să sufle peste noi şi să ne 
încălzească sufletele cele reci şi amorţite de păcate, ca să ne ridice spre lauda 
Prea Sfântului Tău nume. 


Primeşte rugăciunile sfinţilor Tăi, care se roagă pentru noi şi îndreptează viaţa 
noastră ca să ajungem şi noi a Te lăuda după cuviinţă şi a împlini poruncile 
Tale cum au făcut şi înaintaşii noştri, ca împreună cu ei să Te Slăvim şi noi în 
ceruri în vecii vecilor. 


Părintele Gheorghe Sălăgian - Predică la Duminica 1 după Rusalii (a tuturor 
Sfinţilor) — Mărturisirea credinţei 


“Și nu numai atât, dar şi în necazuri să ne lăudăm, bine ştiind că necazul 
rodeşte răbdare, iar răbdarea, încercare, iar încercarea, nădejde” (Romani 5,3- 
4). 


lubiţi credincioşi grea este munca /ucrătorului de pământ de a conduce plugul, de 
a trage cu el brazdele, de a arunca sămânţa, de a suferi vremea rea şi frigul, de a 
abate de la ogor apa cea de prisos şi de săpa canaluri prin mijlocul holdelor şi al 
fâneţelor. Dar această muncă obositoare şi foarte grea i se face lui uşoară şi 
suportabilă, când priveşte semănăturile cele înverzite, aria plină cu snopi de grâu, 
în zilele noastre, am putea spune hambarele pline de grâu, având în urma unei 
recolte bogate o foarte mare bucurie. 


Tot aşa corăbierul îndrăzneşte a se arunca în valurile cele sălbatice, nu se teme de 
furtună şi de marea cea foarte adeseori care mugeşte, rabdă vânturile cele 
nestatornice, valurile cele grozave ale mării şi durata cea lungă a călătoriei pe 
mare, mai ales în zilele noastre când multe vapoare care transportă diverse mărfuri 
sunt atacate de pirați şi mulți marinari sechestraţi, alții chiar omorâți pentru 
acapararea mărfurilor de pe vapor, toate acestea le rabdă şi le suportă, căci se 


gândeşte la valoarea mărfurilor, la preţul pieţelor şi îşi vede înaintea ochilor 
câştigul cel mare pe care el nădăjduieşte să-l dobândească. 


De asemenea, ostaşul suferă cu bărbăţie rănile, nu se teme de armă, rabdă foamea 
şi frigul, marşurile cele îndelungate şi toate primejdiile la care este expuns în 
război, gândindu-se la biruinţă şi la răsplata pe care o va primi în urma ei. 


Toată această introducere ne ajută să îndeplinim cu mai mare simţ de răspundere 
cuvântul Domnului şi a ne face mai râvnitori şi mai osârduitori la toată fapta cea 
bună. Dacă lucrătorul de pământ, ostaşul şi marinarul, mai înainte amintiţi în 
linişte suferă greutățile pentru nădejdea şi privirea la lucrurile cele viitoare, deşi 
acelea sunt numai nişte lucruri, care se sfârșesc cu viaţa aceasta pământească, cu 
cât mai vârtuos Suntem şi noi datori a asculta fără obosire învăţătura cea 
dumnezeiască şi lupta pentru Viaţa veşnică a răbda cu tărie de suflet toate 
ostenelile ţi greutăţile? 


Nădejdea ce o au aceia se atinge numai de nişte bunuri pământeşti şi pe lângă 
aceea foarte nesigure, ba încă adeseori ei mor, fără de a fi putut vedea împlinirea 
aşteptărilor. Mulţi dintre cei amintiți mai înainte se bucură de nădejdile lor, dar 
adeseori nu dobândesc nimic, deşi au trecut prin tot felul de încercări, răbdând tot 
felul de necazuri şi strâmtorări. 


Lucrătorul de pământ, adeseori, după toate ostenelile sale, tocmai pe când s-a 
pregătit de seceriş, constată că a muncit deageaba, căci grâul s-a pălit, sau l-au 
sticat lăcustele, ori seceta sau ploile peste măsură, sau grindina, ori multe alte 
calamnităţi. El şi-a epuizat toate resursele fizice şi financiare şi de multe ori nu 
gustă din lucrul mâinilor sale. Asemenea 1 se întâmplă şi corăbierului, mai nou, 
marinarului. Cum şi-a încărcat vaporul, se bucură de câştigul pe care îl va obţine 
când va ajunge cu încărcătura la destinaţie, dar înainte de a intra în portul unde 
trebuie să descarce marfa, se izbeşte de un mal, sau de un şir de stânci ascunse sub 
apă, sau este sechestrat de pirați, pierzând întreaga încărcătură, sau se bucură că cel 
puţin a scăpat cu viaţă. Tot aşa şi un soldat, poate că a rezistat în multe bătălu, 
biruind vrăşmaşii, dar îşi poate pierde viaţa într-un atac minor din partea 
inamicului şi tot eroismul său se pare că a fost zadarnic. 


În viaţa creştină însă, lucrurile nu stau aşa. Nădejdile creştinului sunt tari, sigure 
şi nepieritoare, nu se risipesc odată cu moartea, ci sunt îndreptate către viaţa 
veşnică, fericită, nemuritoare şi nu se pot zădărnici aici de vremea cea rea, nici 
de nenorociri neaşteptate şi nici chiar de moarte. Aşa, împlinirea nădejdii noastre 


şi marea răsplată de dincolo de moarte, ne luminează chiar în mijlocul neno- 
rocirilor la care suntem expuşi. 


În această privință, Sfântul Apostol Pavel ne învaţă următoarele: “Și nu numai 
atât, dar şi în necazuri ne lăudăm, bineştiind că necazul rodeşte răbdare, iar 
răbdarea încercare, iar încercarea, nădejde” (Romani 5,3-4); “Căci pentru mine 
a vieţui înseamnă Hristos, şi a muri este câştig” (Filipeni 1,21). Conform celor 
relatate, nu trebuie să fim nebăgători de seamă la aceste cuvinte biblice, ci trebuie 
considerate ca adevărate izvoare de înţelepciune dumnezeiască. 


De aceea el a zis: “şi în necazuri ne lăudăm”, cunoscând el însuşi bunurile pe care 
le putem dobândi după moarte. La necazuri au fost expuşi în decursul istoriei 
omenirii toţi adevărații propovăduitori ai Evangheliei lui Hristos. Când învățătura 
cea dumnezeiască s-a propovăduit de către Apostoli, şi ei s-au dus în toate laturile 
lumii pentru a răspândi Evanghelia Domnului Dumnezeului şi Mântuitorului 
nostru lisus Hristos, când ei se sileau să stârpească din rădăcină rătăcirea 
idolească, respingând aşezămintele închinătorilor de idoli, războindu-se cu toată 
răutatea, arătând oamenilor pe Dumnezeul Cel Adevărat: Unul în fiinţă şi în trei 
Persoane: Tatăl, Fiul şi Sfântul Duh, învățându-i despre învierea morților şi viaţa 
veşnică, lumea păgână şi mai ales marii ei dregători au pornit un război cumplit 
împotriva lor. 


Împotriva lor şi a acestor dumnezeieşti învățături s-au alarmat domnii şi împărații 
cei puternici ai pământului şi s-au aprins de mânie, oamenii în particular s-au 
tulburat, toate locurile publice clocoteau de zgomot, membrii instanţelor 
judecătoreşti s-au înfuriat, săbiile s-au scos din teacă, gata să taie şi să schingiuască 
pe oricare Îl va propovădui pe Hristos Cel răstignit şi Înviat. 


Pedepsele, muncile, schingiuirile şi tot ce i se pare omului grozav, amenințau. 
Precum, când marea se învolburează, gata să sfarme orice corabie care navighează 
pe ea, aşa era atunci starea lumii, tatăl se lepăda de fiul său pentru credinţa cea 
sfântă, mama se despărţea de fata sa, fratele de frate, stăpânul se înfuria asupra 
slugii, toată firea era în mare stare de alertă, şi nu a izbucnit numai un război 
cetăţenesc, ci un război în fiecare casă, în fiecare familie. (Nu trebuie uitat că 
aceste orori vor fi şi în vremurile de pe urmă, mai ales în timpul domniei lui 
Antihrist, când va fi mare suferință în lume pentru cei ce-L vor mărturisi pe 
Hristos). 


Toate acestea s-au petrecut pentru căci cuvântul Domnului pătrundea în urma 
Pogorârii Duhului Sfânt peste apostoli ca o sabie, şi depărtând pretutindeni 


mădularele cele bolnave de cele sănătoase, pricinuia pretutindeni dezbinare şi 
luptă şi aducea mii de prigoane asupra creştinilor, astfel, unii erau aruncaţi în 
temniță, alții erau târâţi la judecători, iar alții erau duşi la moarte, altora li se 
confiscau şi răpeau bunurile, alții au fost trimişi în exil, alţii, groaznic chinuiţi. 
Nenorocirile ce au căzut asupra lor erau mai numeroase ca fulgi de zăpadă din 
iernile cele mai grele. Înlăuntru era lupta, afară frica de prieteni şi de străini şi chiar 
de aceia cu care erau legaţi prin legătura firii şi a sângelui. 


Aşa s-au născut Sfintii Bisericii! Tocmai datorită evenimentului Pogorârii 
Sfântului Duh, Biserica a rânduit ca în prima duminică după Rusalii Să fie 
pomeniţi toţi Sfinţii, cunoscuţi şi necunoscuţi, pentru că ei prin viaţa lor au 
dobândit sfinţenia de la Hristos în şi prin Duhul Sfânt. Prin viaţa noastră şi prin 
mărturia noastră, suntem chemaţi cu toţii ca să dobândim sfinţenia. 


Învățătura Bisericii noastre afirmă că acelor creştini - sau chiar unor persoane din 
Vechiul 'Testament - care în timpul vieţii pământeşti s-au arătat plini de desă- 
vârşire în viaţa religioasă şi morală, şi care, după trecerea lor la cele veşnice, duc o 
viaţă fericită în cer, gustând o parte din fericirea pe care o vor primi deplin după 
Judecata Universală, li se cuvine o cinstire şi o închinare relativă, manifestată în 
sărbătorile consacrate lor, în bisericile ridicate în cinstea lor, în preamărirea vieţii 


şi faptelor lor, în slujbele rânduite de Biserică în cinstea şi pomenirea lor, în 
venerarea moaştelor şi icoanelor lor şi în rugăciunile adresate lor spre a mijloci lui 
Dumnezeu pentru noi. 


Aceştia, dimpreună cu îngerii, formează ceata sfinţilor, dintre care cea mai 
vrednică de cinstire este Maria, Maica Domnului, căreia Biserica îi dă un cult de 
reacinstire sau Supravenerare (în limba greacă: iperdulia). 


(în limba greacă: iperdulia). 


Adorarea este o cinstire absolută care I Se cuvine numai lui Dumnezeu, Izvorul 
întregii existențe, Căruia noi trebuie să ne dăruim cu întreaga noastră fiinţă ca 
Acelui Care este Creatorul, Proniatoru (purtătorul de grijă al întregii creaţii) şi 
Binefăcătorul nostru. Prin adorare, noi dăm expresie îndeosebi dependenţei şi 


supunerii totale față de Dumnezeu, în timp ce prin venerare, care este o cinstire 
relativă, noi îi cinstim pe Sfinţi pentru vrednicia lor deosebită. Mai mult, 
cinstindu-i pe sfinţi, Îl cinstim în mod indirect pe Dumnezeu, Care a dat acestora 
harul Său, cu ajutorul căruia şi prin ostenelile lor au devenit persoane 
bineplăcute lui Dumnezeu, “prieteni” şi “casnici” ai săi. 


Prin cinstirea sfinţilor Îi aducem laudă lui Dumnezeu, după cum zice Psalmistul: 


-”Minunat este Dumnezeu întru Sfinţii Lui, Dumnezeu lui Israel” (Psalm 67,36); 
-"Lăudaţi pe Domnul întru sfinţii Lui; lăudaţi-L pe EI întru tăria puterii Lui” 
(Psalm 150,1). Făcând parte din aceeaşi comuniune a Bisericii, relaţia noastră 
cu Sfinţii e o relaţie de dragoste frăţească, noi având îndrăzneală către ei, iar ei 
ca prieteni şi casnici ai lui Dumnezeu au îndrăzneală către El ca să se roage 
pentru noi. Sfinţii duc o viaţă conştientă, cunoscând prin harul lui Dumnezeu 
trebuinţele lor de pe pământ, se bucură când aceştia se pocăiesc (bineînţeles în 
sensul ortodox al acestui cuvânt, nu în sensul sectar de părăsire a Bisericii 
Ortodoxe, cum greşit au înţeles, înţeleg şi vor înţelege unii) şi se întristează când 
noi creştinii perseverăm pe calea păcatului. 


Pentru viaţa 
lor virtuoasă, pentru suferințele îndurate pentru credinţa în Hristos, pentru 
dragostea lor față de Dumnezeu şi faţă de semeni, în Sfânta Scriptură ei sunt 
numiţi: 


+ Prieteni ai lui Dumnezeu: “Voi sunteţi prietenii Mei, dacă faceţi ce vă 


oruncesc” (loan 15,14); 
+ “Prin urmare, voi nu mai Sunteţi Străini, şi nici 


venetici, ci Sunteţi concetăţeni ai Sfinţilor şi casnici ai lui Dumnezeu, zidiți 
pe temelia Apostolilor şi a profeților, piatra cea din capul unghiului fiind 
Însuşi lisus Hristos” (Efeseni 2,19-20); 

+ Judecători ai lumii: “Adevărat vă spun vouă, cei ce Mi-aţi urmat Mie, la 
naşterea din nou a lumii, când Fiul Omului va şedea pe tronul slavei Sale, 
veţi şedea şi voi pe douăsprezece tronuri, judecând cele douăsprezece 
seminţii ale lui Israel” (Matei 19,28); “Oare nu ştiţi că sfinţii vor judeca 
lumea?” (1 Corinteni 6,2). 

Deşi există multe mărturii biblice în ceea ce priveşte cinstirea sfinţilor, în această 
privinţă există şi obiecţii ale celor care s-au depărtat de la adevăr şi anume sectarii, 
care, sub nici o formă nu sunt de acord cu cinstirea sfinților. 


Obiecţie sectară: “Căci Unul este Dumnezeu, unul este şi Mijlocitorul între 
Dumnezeu şi oameni: omul Hristos lisus” (| Timotei 2,5). După concepţia sectară, 
conform acestui verset, Biserica ar fi, deci, în eroare când numeşte pe Maica 
Domnului şi pe sfinți “Mijlocitori”. 


Răspunsul din partea Bisericii ortodoxe împotriva acestei afirmaţii, vine din 
următorul verset: “Care S-a dat pe Sine preț de răscumpărare pentru toți, 
mărturie adusă la timpul său” (| Timotei 2,6). Acesta este sensul de mijlocitor al 
Domnului nostru lisus Hristos. Or, sfinții nu în acest sens sunt numiţi de noi 
mijlocitori sau solitori. Ei sunt mijlocitori în rugăciune, rugându-se pentru 
nevoile noastre trupeşti şi sufleteşti. Noi nu coborâm deci nicidecum pe Domnul 
lisus, al Cărui rol de Mijlocitor-Răscumpărător Îi revine exclusiv; ci cinstim pe 
Sfinţi ca “prieteni” ai Lui. Sfinţii ne ajută, prin solirile lor, mijlocind la fraţii lor 
de pe pământ. 


În această privinţă avem următoarele argumente biblice: 

> "Fraţilor, rugaţi-vă pentru noi” (1 Tesaloniceni 5,25); 

> "În sfârşit, fraţilor, rugaţi-vă pentru noi, pentru ca cuvântul Domnului să- 
şi plinească alergarea (aici dimensiunea vizată de Pavel nu e cea 
geografică, spațială, de “propagare” a Evangheliei, ci istorică, temporală, a 
unui drum ce trebuie parcurs cu repeziciune într-o singură direcţie, aceea a 
eshatonului, la capătul căruia alergarea devine propria ei cunună “slăvită”) şi 
Să fie slăvit aşa cum e şi la voi” (2 Tesaloniceni 3,1); 
“Rugaţi-vă pentru noi; căci Suntem încredinţaţi că avem o conştiinţă 
bună, voind ca întru totul să ne purtăm cum trebuie” (Evrei 13,18); 
”Dar vă rog, fraţilor, pentru Domnul nostru lisus Hristos şi pentru iubirea 
Duhului, ca împreună cu mine Să vă luptaţi în rugăciunile voastre către 
Dumnezeu pentru mine...” (Romani 15,30). 


Dacă Sfântul apostol Pavel le scria credincioşilor să se roage pentru el, atunci noi, 
care suntem departe de tot ceea ce a făcut, propovăduit şi scris Pavel, cum să 
renunțăm la rugăciunile Sfinţilor adresate lui Dumnezeu pentru noi păcătoşii. Sub 
nici un aspect nu putem renunţa la cinstirea Sfinților, ei fiind proorociţi şi în 
Vechiul Testament ca de exemplu la Psalmul 67,36. Dacă n-ar exista Sfinţi, opera 
de răscumpărare a neamului omenesc săvârşită de Hristos, ar fi fost total inutilă. 

Și în Biserică putem face comparaţie cu ceea ce este în armată. Mulţi ostaşi are 
armata unei ţări, dar nu mulți dintre ei sunt generali şi amirali, gradele cele mai 
superioare ale armatei. Asemănător stau lucrurile şi în Biserică. Dacă cei din 
armată nu sunt toţi egali, adică nu-i totuna soldatul cu ofiţerul şi cu generalul, căci 
fără comanda ofiţerilor şi a generalilor, soldaţii n-ar şti ce au de făcut, iar ofiţerii şi 


generalii nu şi-ar putea pune în aplicare strategia lor de luptă fără soldaţi, zor așa 
nici noi nu ne putem considera egali cu sfinţii, care au dobândit acest har, unii cu 
prețul vieții lor — cum sunt Sfinţii Mucenici, alții ducând o viaţă cu multe renunţări 
la multe din plăcerile lumii, cum sunt Sfinţii Cuvioşi. 


Prin faptul căci noi îi cinstim pe Sfinţi, înseamnă că avem exemple demne de 
urmat pentru a ajunge la mântuire, după cum ne învaţă Sfântul Apostol Pavel: 
“Aduceţi-vă aminte de mai marii voştri care v-au grăit vouă cuvântul lui 
Dumnezeu; priviţi cu luare aminte cum şi-au încheiat viaţa şi urmaţi-le 
credinţa” (Evrei13,7). 


Mănăstirea Antim - Predică la Duminica tuturor Sfinţilor 


În cursul anului bisericesc, prima duminică de după sărbătoarea Cincizecimii, a 
Pogorârii Duhului Sfânt, este închinată de Biserică cinstirii Tuturor Sfinților, adică 
a tuturor prietenilor lui Dumnezeu, tuturor fiilor oamenilor, în care Dumnezeu a 
locuit prin plinătatea harului Său şi prin care a strălucit în lume. 


Pentru toţi aceşti Sfinţi, EI ac: 290 


de ani, a ridicat această frumoasă mănăstire întru Slava Celui în Treime închinat 
şi spre lauda Tuturor Sfinţilor. Şi iată că în fiecare an, în prima duminică de după 
Cincizecime s-a săvârşit hramul acestei sfintei mănăstiri, sărbătoare în care noi 
aducem laudă lui Dumnezeu şi sfinţilor în care a strălucit Dumnezeu printre noi. 
Aducem laudă tuturor Sfinţilor ştiuţi şi neştiuţi, trecuţi în calendare sau direct în 
Cartea Vieţii, în împărăţia lui Dumnezeu, Sfinţilor care de la Abel şi până la 
ultimul prunc nevinovat care se va naşte şi-l va slăvi pe Dumnezeu, sunt cuprinşi 
în această lumină a sfinţeniei şi a bucuriei, pe care a revărsat-o Dumnezeu. 


Sfinţii nu sunt numai cei mai vrednici fii ai neamului omenesc, aşa cum spunea şi 
Părintele nostru Sofian, elita omenirii, ci sunt şi roadele, fructele Duhului Sfânt, 
Cel care dătător de viaţă fund, S-a sălăşluit întru ei şi a adus prin ei lumina 
comuniunii, a iubirii lui Dumnezeu între oameni. Sfinții sunt modelele oamenilor 
care s-au desăvârşit prin viaţa lor până la măsura plinătăţii lui Hristos, chiar 
dacă ei nu au mărturisit niciodată acest lucru. Şi poate pentru aceasta i-a făcut 


Dumnezeu mai plini de prezenţa Lui pentru că, într-adevăr, cununa oricărei virtuţi, 
oricărei harisme de la Dumnezeu este smerenia. 

Prin smerenie Sfinţii au strălucit în lume. Poate că unii au trecut nebăgaţi în 
seamă de nimeni. Poate au trăit lângă noi, poate au fost vecini cu noi. Dar, tocmai 
prin această discreţie a vieţii lor, au adus roade în împărăţia lui Dumnezeu mai 
mult decât alții. De aceea Biserica prăznuieşte astăzi nu numai pe Sfinţii 
cunoscuţi, pe drepţii Vechiului Testament, începând cu Abel, cu Noe, Avraam, 
Isaac, Iacov, Moise, Aron, Daniel, Isaia, lezechiel şi toţi profeţii Vechiului 
Testament, Ilie, Elisei, David regele. Îi prăznium şi pe drepții şi dumnezeieşti 
părinţi Ioachim şi Ana, pe Zaharia şi Elisabeta, pe Sfântul loan Botezătorul, 
ultimul mare profet şi cel dintâi vestitor sau apostol al lui Hristos, pe cei 
doisprezece apostoli, pe cei şaptezeci ucenici ai lui Hristos, pe ucenicii acestora 
care nu S-au smintit şi au propovăduit Învierea lui Hristos, înviind mai întâi ei 
înşişi. 


Îi prăznuim pe sfinţii ierarhi, pe cărturarii şi învățătorii Bisericii, pe mărturisitorii 
care au pătimit pentru credinţa cea dreaptă, pe pustnicii, călugării şi călugărițele 
care s-au săvârşit în sfinţenie, în pustie sau chiar în lume, pe binecredincioşii 
creştini care au crescut în dragostea lui Dumnezeu şi şi-au crescut copiii şi urmaşii 
lor în aceeaşi lumină şi bucurie a dragostei de Dumnezeu. 


Îi prăznuim pe martirii din ultimele vremuri, din ultimul secol, pe cei care au 
pătimit pentru mărturisirea lui Hristos, pe cei care au suferit ocări sau care au 
răbdat chinuri, începând cu cei de aproape ai lor, pe cei pe care lumea nu-i bagă 
în seamă şi care de multe ori sunt nişte martiri lângă noi, pe cei bolnavi, pe cei 
care rabdă cu nădejde în Dumnezeu încercarea bolii şi care se înalță, prin 
aceasta, pe crucea lor personală, aducându-se lui Dumnezeu curați şi mântuiţi 
prin acest exercițiu greu al răbdării şi al pocăinţei. 


E Nu geniul este modelul omului desăvârşit, ci Hristos este! Sfinţii în care 


odihneşte Hristos, aceştia sunt modelul pe care trebuie să-l urmăm în viaţa 
noastră. Dacă ne uităm în istorie şi poate în ultimul secol mai mult ca oricând, 
vedem că genialitatea fără sfinţenie a provocat cele mai mari suferinţe neamului 
omenesc, pentru că în orgoliul ei a uitat de ascultarea față de Dumnezeu şi s-a 


închinat sieşi, provocând prin aceasta o nouă idolatrie: umanismul, un curent sau o 
nouă religie, am putea zice, lipsită de Dumnezeu cel viu. 


Cinstindu-i pe sfinţi, Biserica Îl pune întotdeauna pe Dumnezeu înainte, pentru că 
Dumnezeu este Cel care face minunată voia Sa prin sfinţii Săi. Dumnezeu intervine 
prin sfinţii Săi în lume, atunci când apare o împietrire, o slăbire a credinţei. 
Intervin Sfinţii cu rugăciunea, cu faptele, cu viaţa lor, stimulând prin aceasta 
comuniunea, solidaritatea oamenilor cu Dumnezeu şi între ei. Fără această 
comuniune şi coeziune dintre noi, nu ne putem înălța către Dumnezeu pe treptele 
credinţei. 


Calea mântuirii este o cale comună: este calea iubirii. Este calea solidarităţii 


în rugăciune, a acestei unităţi a noastre care ne umple de darurile lui 
Dumnezeu. Nu ne mântuim singuri! Nici sfinţii nu s-au mântuit individual, 
pierduţi undeva într-o evadare din lumea aceasta, ci dimpotrivă şi-au asumat 
greutatea crucii personale şi a întregii lumi, rugându-se pentru ei şi pentru 
mântuirea tuturor. Pentru aceasta Dumnezeu i-a preamărit! l-a preamărit în 
împărăţia Sa de multe ori, ferindu-i de ochii lumii, de slava lumii acesteia. 


Au fost sfinţi care n-au făcut minuni vizibile în viaţa lor, cum a fost Sfântul Maxim 
Mărturisitorul. Înțelegerea acestuia ne-a deschis şi nouă, şi întregii Biserici tainele 
cunoaşterii lui Dumnezeu. În acestea S-a preamărit Dumnezeu în el, pentru că nu 
minunile sunt întotdeauna dovada că Dumnezeu este prezent, ci sfinţenia, curăţia 
VIEţII şi a minţii acestor oameni aleşi de Dumnezeu. 


Este un îndemn ca acum, mai ales în aceste vremuri când sufletul românesc, 
sufletul creştin de pretutindeni este atacat, dezbinat şi prin aceasta chinuit de atâtea 
orgolii omeneşti, să ne îndreptăm atenția către Mântuitorul Hristos, către sfinţii în 
care Hristos a vieţuit şi vieţuieşte, şi să cerem ajutorul lor, întărirea şi pacea pe care 
au primit-o de la Dumnezeu, pentru ca şi noi să ne împlinim această cruce a vieţii 
personale în unitate cu toţi creştinii, cu toţi care caută şi tind cu mare dor după 
Dumnezeu. 


In aceşti Sfinţi pe care Biserica îi prăznuieşte astăzi, 
Acestea 


Pt alO Sina ltăți SD ale DOGAȚIOE AIOVRICEŞIĂ Să le urmăm şi noi, să le căutăm 
ca să-L cunoaştem pe Hristos şi prin aceasta să dobândim viaţa veşnică, pentru că 
viaţa veşnică este o cunoaştere continuă a lui Dumnezeu şi o creştere împreună a 


tuturor, în iubirea lui Dumnezeu şi dintre noi! 


Dumnezeu să ne întărească şi Să dăruiască tuturor celor care v-aţi rugat 
împreună cu noi pace, bucurie, dragoste pentru că aţi răspuns chemării 
Sfântului Antim de a participa la această slujbă de cinstire a Tuturor Sfinţilor! Şi 
chiar dacă biserica noastră este în reparaţie generală, ne bucurăm că nu aţi părăsit- 
0. Aţi venit ca la o mamă care este bolnavă şi care are nevoie de îngrijiri, o mamă 
care v-a îngrijit, la rândul ei, şi sub umbrela căreia ați primit multe mângâieri şi 
lumini dumnezeieşti. 


Părintele Sofian Boghiu - Cuvinte la Duminica tuturor Sfinţilor rostite la 
hramul Mănăstirii Antim 


Fraţi creştini, cu ajutorul lui Dumnezeu, ne aflăm acum către sfârşitul marilor 
sărbători creştine. A trecut Postul mare, cu metanii şi rugăciuni, a trecut şi 


praznicul sfintei Invieri, şi iată, a trecut şi marea sărbătoare a Pogorârii Duhului 
Sfânt, precum şi sărbătoarea Sfintei Treimi. 


Duminică de mâine este numită Duminica Tuturor Sfinţilor, ca un rod al 
pogorârii Sfântului Duh în lume. Pogorându-Se peste Apostoli, Duhul Sfânt le-a 
amintit, în amănunt, tot ce-au învăţat de la Mântuitorul Hristos. Şi i-a întărit cu 
atâta putere şi cu atâta curaj, încât ei au devenit ca nişte făclieri răspândiţi într-o 
lume pătimaşă şi plină de păcate, o lume răzvrătită împotriva binelui şi 
adevărului, împotriva sfinţeniei. 


Apostolii predică în această lume păgână şi cuvântul lor, după Pogorârea Sfântului 
Duh, are o mare putere de convingere, o putere nebănuită şi neîntâlnită până atunci 
în cursul istoriei. Și reuşesc ei, 12 bărbaţi cu 70 de ucenici, să răstoarne toate 
concepțiile lumii păgâne de până atunci. Aceşti pescari Simpli înfruntă un 
imperiu, înfruntă teribila forță romană, luptă şi răstoarnă zeitățile şi toate 
tradiţiile de mii de ani, orgiile legate de aceste cinstiri păgâne. Mai ales patimile 
sunt foarte greu de scos din noi. De aceea, Apostolii şi urmaşii lor au fost ucişi 
în chip crud, barbar, pentru că păgânii nu voiau să recunoască faptul că 
[drumul pe care] merg ei, este o cale greşită, rea, o cale spurcată. Pentru Hristos 
şi pentru adevărul învățăturii Lui, Apostolii şi ucenicii lor au fost puşi pe rug, 


răstigniţi, li s-au tăiat mâinile şi picioarele, au fost supuşi celor mai cumplite 
chinuri, nemaiauzite până atunci. 


Sunt mulţi aceşti sfinţi pe care numai Dumnezeu îi ştie. De-a lungul anului, 


De la fiecare din ei luăm un 
exemplu: exemplu de curaj, de post, de bunătate, exemplu de dragoste şi de pace. 
Când mergi noaptea pe un drum întunecos, este foarte greu să nu te rătăceşti, 
mai ales dacă drumul este necunoscut, câtă vreme nu ai la tine o lumină, o 
lampă, un felinar sau nişte becuri de-a lungul drumului. Aşa Sunt Sfinţii pentru 
noi, fraţi creştini. 


(...). 
(din: Părintele Sofian, Editura Bizantină, 2007, Bucureşti) 


Alt cuvânt la Hramul Mănăstirii Antim, la Duminica tuturor Sfinţilor 


“Aici, la Mănăstirea Antim am prăznuit astăzi, cum ştiţi foarte bine, hramul 
mănăstirii — Duminica tuturor Sfinţilor. Am avut aici pe Prea Fericitul Patriarh 
Teoctist şi doi preasfinţiţi arhierei — Teofan şi Vincentiu. În cursul zilei de astăzi, 
de două ori a vorbit Preafericitul Părinte Patriarh: după Evanglielie şi după sfârşitul 
slujbei. Între multele lucruri importante pe care le-a spus, a evocat şi trecutul 
acestei mănăstiri, mai ales din anii 1940 până în prezent, adică de când suntem aici. 
Și Părintele Patriarh era coleg cu noi aici, la Mănăstirea Antim, cu studenţii la 
teologie pe vremea aceea, şi cu alți colegi, dintre care mulți au murit şi au trecut 
la viaţa veşnică. Dumnezeu să-i ierte! Între altele, a spus ceva din vremea 
comunistă. 


În legătură cu aceste lucruri din trecut vreau să fac o mărturisire, pe care mulţi o 
ştiu, nefiind un secret prea mare. În perioada comunistă, mai ales când vorbeam în 
biserica cuvântul de învăţătură, totdeauna erau informatori. Aveau carneţelele lor 
şi, dacă li se părea că ceea ce spuneam este împotriva regimului, notau. Apoi ne 
trăgeau la răspundere că am spus cutare sau cutare lucru şi ne întrebau ce am vrut 
să spunem, cu această vorbă. Noi, în această perioadă, am vorbit cu adevărat atunci 
când se făceau slujbe, dimineaţa şi seara, în duminici şi sărbători. Însă niciodată nu 
am vorbit politic. Am vorbit numai despre lucruri care priveau viața noastră 


sufletească, despre raportul nostru cu Dumnezeu, despre viața noastră de toate 
zilele, cu păcatele şi slăbiciunile noastre. Căutăm să nu avem surpriză că, din cea 
ce spunem noi, să se tragă concluzii greşite. De obicei noi ne scriam predicile. Le 
scriam şi, când ne învinuiau de ceva, le arătăm. “Asta am spus eu! ” Atunci le 
închideam gura. 


După ce a trecut perioada comunistă, am început să vorbim liber; că ne cunoaştem 
sfânta credinţă, cunoaştem viaţa noastră sufletească, patimile şi toată starea noastră 
lăuntrică, aşa încât vorbeam liber. 


Cu bunăvoință dumneavoastră, în continuare, am să vă citez una dintre predicile 
ținute la hramul mănăstirii noastre, la 24 iunie 1972, în Duminica tuturor 
Sfinţilor. 


Sfânt eşti Dumnezeul nostru şi intru Sfinţi te odihneşti! 


Sărbătorim astăzi, împreună cu toată creştinătatea ortodoxă, Duminica tuturor 
Sfinţilor, care este şi hramul acestei mănăstiri. Cinstim acum, laolaltă şi după 
cuviință, pe cei mai vrednici fii ai neamului omenesc. Cinstim pe toţi acei care, de 
la începuturile lumii şi până acum, în toate timpurile şi în toate locurile pe unde au 
trăit, s-au străduit să păstreze demnitatea lor de oameni, închinându-şi toată viaţa 
lor în slujba binelui şi a dreptăţii, în slujba lui Dumnezeu. 


În acest uriaş sobor al tuturor Sfinţilor, pe care îi cinstim acum la această 
sărbătoare, Sunt toţi strămoşii neamului omenesc, toţi patriarhii şi sfinţii 
prooroci ai Vechiului Testament, împreună cu toţi drepții dinainte de întruparea 
Mântuitorului, răscumpăraţi de EI prin jertfa Sa pe Cruce. Ei sunt acei despre 
care marele Apostol Pavel scrie aşa în Epistola către Evrei, despre aceşti sfinți 
pătimitori pentru dreapta credinţă şi pentru Hristos, pentru Dumnezeu: 


Au fost chinuiţi, au suferit batjocuri şi bice, ba chiar lanţuri şi închisoare; au 
fost puşi la cazne, au fost tăiaţi cu fierăstrăul, au murit ucişi cu sabia, au 
pribegit în piei de oaie şi în piei de capră, lipsiţi, strâmtoraţi, rău primiţi. Ei, de 
care lumea nu era vrednică, au rătăcit în pustii şi în munţi, şi în peşteri, şi în 
crăpăturile pământului (Evrei 11, 36-38). 


Tot acum, laolaltă cu ei, cinstim cu evlavie pe toţi prietenii lui Dumnezeu din 
Legea harului, adică cinstim fericitele cete ale apostolilor, ale mucenicilor, ale 
sfinților ierarhi, ale cuvioşilor părinţi, bărbaţi şi femei, şi ale tuturor plăcuţilor lui 
Dumnezeu din toate timpurile şi din toate straturile vieţii sociale: pescari ca 
Sfinţii Apostoli, grădinari, vameşi, negustori, ciobani, cizmari, ostaşi, împărați, 
mineri, fierari, bucătari, avocaţi, doctori sau filosofi, care în mijlocul societăţii şi 
în cadrul vieţii de familie, în munca lor de toate zilele, s-au îngrijit şi de sufletele 
lor, păstrând legătura cu Dumnezeu prin rugăciune şi viaţă cinstită, împlinind 
poruncile lui Dumnezeu, şi aspru şi-au Sfinţit viaţa şi li s-au scris numele lor în 
cartea vieţii, în Împărăţia lui Dumnezeu. 


spune pe Muntele Fericirilor: Fiţi, dar, voi desăvârşiţi, precum Tatăl vostru Cel 
ceresc desăvârşit este! (Matei 5, 48). Nu erau nici călugări atunci, nici nişte 
oameni speciali care ascultau aceste cuvinte. Era de faţă o mulţime foarte 
variată şi EI la toţi le poruncea să fie sfinţi. Aşa încât sfinţenia este deschisă 
pentru oricine. De aceea am amintit toate aceste categorii sociale. Toţi au intrat în 
sfințenie. Şi aflăm din Vieţile Sfinţilor cum au petrecut şi şi-au săvârşit vieţile lor. 
Aşa încât cinstea sfinţeniei s-a dat pentru fiecare dintre noi, care uneori ne 
plictisim de rugăciune, de tot ceea ce ne oferă Dumnezeu pentru sfinţenia 
noastră. 


Noi îi cinstim pe toţi sfinţii pentru viaţa lor pilduitoare, pentru statornicia lor 
în credinţă, pentru caracterul lor hotărât pe calea binelui şi a dreptăţii, 
pentru bunătatea inimii lor şi pentru sfinţenia vieţii lor. Îi cinstim pentru că 
au devenit cetăţenii casei lui Dumnezeu, prietenii şi iubiții lui Durmezeu şi 


Noi toţi suntem 


chemaţi şi îndemnați să ne împrietenim cu Dumnezeu şi cu Sfinţii Săi încă din 
viața aceasta, şi să-i chemăm în rugăciunile noastre, să le ascultăm povețele şi să 
le urmăm credinţă şi faptele lor, să ne însuşim modelul vieţii lor şi scopul său 
idealul vieţii lor. Scopul ultim al vieţii lor a fost desăvârşirea sau sfinţenia, iar 
vieţile lor au strălucit ca nişte făclii luminoase pe cărările întortocheate ale acestei 
lumi. Ei au ascultat şi au împlinit slăvita porunca dată de Dumnezeu către toată 
lumea când a zis: Fiți sfinţi, căci Sfânt sunt Eu (| Petru 1, 16). 


Această poruncă este dată pentru prima dată lui Moise, pe care o găsim în cartea 
Levitic, capitolul 11. Deci, încă din vremea Vechiului Testament ni se poruncea să 
fim sfinţi. Iar astăzi este de batjocură acest cuvânt: “Vrei să fii sfânt? Vrei să 


Iu pe sfântul?” Ca şi cum Sfinţenia ar fi ceva interzis. Ar trebui să spunem: 
“ Să fim sfinţi cu toţii. Acesta este idealul nostru! 


Este poruncă să fim sfinţi, poruncă de la Dumnezeu. Şi o altă poruncă, 
asemănătoare cu aceasta, rostită de Mântuitorul pe Muntele Fericirilor, când a 
poruncit tuturor ascultătorilor Săi de atunci şi din totdeauna: Fiți desăvârşiți, 
precum Tatăl vostru Cel din ceruri desăvârşit este (Matei 5, 48). 


Când Gaia sau SR auzim pr Sfintele Scripturi aceste porunci dumnezeiești: 


sta la La auzire, ni se E că e cu neputinţă de înfăptuit sfinţenia cu 
propria noastră viaţa! Dacă privim însă la viețile sfinților, despre care ştim că au 
fost şi ei oameni pământeni ca şi noi, şi vedem că ei au putut împlini această 
poruncă a sfinţeniei, a desăvârşirii, prindem şi noi curaj şi smerită îndrăzneală. Mai 
ales că sfinfenia şi desăvârşirea nu înseamnă numai semne şi miununi; puţini 
sfinți au făcut minuni în viaţa lor pământească. 


Minunile sunt daruri speciale, în plus, şi nu totdeauna sunt însuşirile 
sfințeniei. În privinţa aceasta, Mântuitorul ne-a spus nişte cuvinte care pe mulţi 
trebuie să ne pună pe gânduri. EI a zis printre altele: 

În ziua aceea a judecății mulţi Îmi vor zice: Doamne, Doamne! Oare nu în 
numele Tău am proorocit, şi nu în numele Tău am scos demoni şi n-am făcut 
noi atâtea minuni în numele Tău? Se vor apăra oamenii. Și atunci voi zice lor , 
spune Mântuitorul Hristos: Niciodată nu v-am cunoscut pe voi! - cumplit 
răspuns! Depărtaţi-vă de la Mine, voi, cei ce lucraţi fărădelegea (Matei 7, 22-23). 


Sfinţenia sau desăvârşirea nu presupun numaidecât semne şi minuni, aşa cum 
Suntem obişnuiţi să credem uneori. Minuni, ce pot să uimească pe oameni, ajung 
să facă şi vrăjitorii şi scamatorii şi fachirii, ajutaţi de puterile întunericului. Dar 


Sfinţenia cea bineplăcută lui Dumnezeu trebuie să aibă măcar aceste trei însuşiri: 
» Înstrăinarea omului de răutăți şi de patimi. Noi suntem numiţi vase de lut 
şi aceste vase trebuie curățite ca să poată intra şi să poată rămâne în ele 
harul Sfântului Duh, adică sfinţenia. În Împărăţia lui Dumnezeu nimic 


> A doua condiţie: 
Cei care fac false minuni, sunt nişte şarlatani. Există minuni făcute de sfinţi, 
fără îndoială, dar acestea sunt mai rare. 


> Şi a treia condiţie: împlinirea poruncilor dumnezeieşti. În Filocalie, 
volumul întâi, se spune între altele şi acest lucru: Dumnezeu este ascuns în 
poruncile Sale. Întrucât împlineşti porunca Evangheliei, Dumnezeu este 
de față şi ţi se arată. Îl vezi. Fericiţi cei curaţi cu inima, că aceia vor 
vedea pe Dumnezeu (Matei 5, 8 ), spune “Fericirea” a şasea. De obicei, 


Căci de va zice cineva că iubeşte pe Dumnezeu iar pe fratele său îl urăşte, este 
un mincinos, spune Sfântul Evanghelist loan în Epistola întâia dintre scrierile sale. 
Căci cel ce nu iubeşte pe fratele său pe care îl vede, cum poate să-L iubească pe 
Dumnezeu pe Care nu-L vede? (1 loan 5, 20). 


Tot Sfântul loan Evanghelistul spune că nimeni nu poate cunoaşte pe Dumnezeu, 
nu poate crede în EI şi nu-L poate iubi cu adevărat, dacă mai întâi nu-şi scoate 
răutatea din propria sa inima şi dacă nu dovedeşte prin faptă dragostea curată 
faţă de semenii săi. Cine face aşa, se află pe calea sfinţeniei, adică este pe calea pe 


Ca să intrăm pe această cale a sfinţeniei şi să sporim în ea, 


Mântuitorul ne invită cu iubire pe calea Lui şi ne cheamă la EI, zicând: Veniți la 
Mine toţi cei osteniţi şi împovăraţi şi Eu vă voi odihni pe voi. Rămâneţi întru 
Mine, spune lisus Hristos, şi Eu voi rămâne intru voi. Căci precum mlădița nu 
poate să aducă roadă de la sine, dacă nu rămâne în viţă; aşa nici voi, dacă nu 
rămâneţi întru Mine. Eu sunt viţa, voi mlădiţele (loan 15, 4). Vedeţi ce raport 
strâns este între noi şi Dumnezeu? 


Cine rămâne în Mine şi Eu rămân în el, acela aduce roadă multă. Fără de Mine 
nu puteţi face nimic! (loan 15, 5). 


Cu alt prilej Mântuitorul se roagă Tatălui ceresc, zicând: Sfințeşte-i, Doamne, cu 
adevărul Tău, ca şi ei să fie sfinţiţi în adevăr (loan 17, 17). Sfântul Apostol Pavel 
spune: Voia lui Dumnezeu este sfinţirea noastră. lar Sfântul Apostol Petru 


îndeamnă pe calea sfinţeniei pe credincioşii din vremea sa şi ne îndeamnă şi pe noi, 
pe cei de astăzi prin aceste cuvinte: Fiți sfinţi în toată petrecerea vieţii voastre. Că 
scris este: Fiţi Sfinţi că Sfânt sunt Eu, zice Domnul Dumnezeu (| Petru 1, 15-16). 
şi continuă: 

Dacă chemaţi Tată pe Cel ce judecă cu nepărtinire, petreceţi în frica 
vremelniciei. Curăţaţi-vă sufletele prin ascultarea de adevăr şi nefăţarnica iubire 
de fraţi şi iubiţi-vă unul pe altul din toată inima, cu toată stăruința, lepădând 
toată răutatea şi tot vicleşugul şi făţărniciile şi pizmele şi toate clevetirile; ca să 
deveniți prin Duhul Sfânt seminţie aleasă, preoţie împărătească şi neam sfânt, 
popor ales al lui Dumnezeu. 


Când ne vom afla pe o asemenea cale vom ur? fărădelegea şi păcatul şi vom simţi 
nevoia lăuntrică de a face cât mai mult bine în jurul nostru. Atunci ne vom 
însufleţi uşor pentru tot ce este frumos, nobil şi de folos oamenilor şi vom simţi din 
plin bucuria şi dulceaţa faptei bune, păstrând mereu în noi duhul smerit şi blând. 


Aceasta este calea sfințeniei. Pe o asemenea cale au mers şi sfinţii pe care îi 
sărbătorim astăzi. 


Toate aceste virtuţi îşi au puterea şi izvorul în Dumnezeu, pe Care L-au 
descoperit în măsura în care au trăit după sfaturile şi după sfintele Sale porunci. În 
EI au crezut, pe El L-au mărturisit, pe El L-au iubit şi către EI s-au dus, în 
împărăția Lui şi în slava Lui, cum spune Psalmistul: Adânc pe adânc cheamă. 


Societatea noastră omenească şi românească are nevoie de oameni cinstiți, de 
oameni înţelepţi, modeşti, cumpătaţi, de oameni pașnici, plini de omenie. 

în sectorul său de 
activitate, 


Incheind aceste gânduri despre sfinții pe care îi prăznuim astăzi să ne rugăm lui 


Dumnezeu cu umilinţă, zicând aşa: 
Rugăciune 


Dă-ne, Doamne, duhul sfinţeniei, bărbăţia şi Statornicia sfinţilor Tăi pe calea 
binelui! 


Dă-ne, Doamne, tăria lor în credinţă, râvna dragostei lor, duhul smereniei şi al 
virtuţilor creştineşti pe care le-au avut ei! 


ca împreună să Te cinstim cu credinţă 


pe Tine, Dumnezeul părinţilor noştri, pentru rugăciunile tuturor sfinţilor Tăi. 


Părintele lon Cârciuleanu - Predică la Duminica 1 după Rusalii - a tuturor 
Sfinţilor - Sfinţii Bisericii creştine sunt prietenii lui Dumnezeu 


Dreptmăritori creştini, din ziua de Rusalii, Duhul Sfânt vine necontenit în lume şi 
rămâne în lume. El este Dătătorul vieţii veşnice, Izvorul bunătăţilor şi 
Mângâietorul oamenilor. Cu ajutorul Duhului Sfânt, putem să ne ridicăm pe 
treptele desăvârşirii până la asemănarea cu Dumnezeu. 


Aceasta este sfințenia, pe care au atins-o Sfinţii pe care-i pomenim în această zi, 
numită Duminica tuturor Sfinților. 


Sfinţii, aşa cum arată Evanghelia de astăzi, L-au mărturisit pe Domnul înaintea 
oamenilor, L-au iubit pe Dumnezeu mai întâi de toate şi luându-și crucea, L-au 
urmat pe lisus (cf. Mt. 10, 37-36). Ei au renunţat la cele pământeşti, primind 
moştenirea vieţii veşnice (cf. Mt. 19, 29). De aceea, îi cinstim şi le facem 
pomenirea cu cântări de laudă. 


Iubiţi credincioşi, noi îi lăudăm pe Sfinţi, ca pe purtătorii unor prea înalte lupte şi 
biruinţe duhovniceşti şi ca pe cei ce au întruchipat în fiinţa lor frumuseţea cea 
nepieritoare. Noi privim la ei ca la învățătorii noştri pe calea desăvârşirii în Hristos, 
care ne sfătuiesc să ne asemănăm lor în credinţă, în nădejde şi în dragoste. 


Pe Sfinţi îi cinstim şi ca pe nişte fraţi desăvârşiţi ai noştri, care au cunoscut 
încercările şi nevoile vieţii pământeşti, iar acum, fiind în apropierea lui 
Dumnezeu, mijlocesc şi se roagă Lui pentru mântuirea noastră. 


Prin cinstirea Sfinţilor, noi sporim, înainte de toate, cinstirea pe care o datorăm lui 
Dumnezeu, aşa cum glăsuia mitropolitul Varlaam al Moldovei în Cazania de la 
Duminica tuturor Sfinților. 


Cultul Sfinților are la bază temeiuri scripturistice şi patristice, respectate 
întotdeauna de Biserica Ortodoxă. După Sfânta Scriptură, aflăm că drepţi şi Sfinţii 
poartă numele de „prietenii lui Dumnezeu” (Ic. 2, 23) sau „casnici ai Lui” (Efes. 2, 
19), deoarece ei sunt în comuniune directă cu Dumnezeu şi vor însoţi pe 
Mântuitorul la Judecata de Apoi (Mt. 19, 20; 1 Cor. 6, 2). Lor le-a dat Dumnezeu 
puteri şi daruri speciale, ca să învieze morţii (III Regi 17, 22; Fapte 9, 37-42), să 
vindece pe cei neputincioşi (Fapte 3, 6) şi să cunoască gândurile ascunse ale 
oamenilor (Fapte 5, 1-12). 


În viaţa pământească, ei se roagă pentru binele oamenilor (Fac. 20, 17; leş. 32, 9- 
14; II Cor. 13, 9; Efes. 1, 16-17; 1 Tes. 1,2-3). Cei ce au primit ajutorul Sfinţilor şi- 
au arătat imediat recunoştinţa prin acte de venerare a lor şi în acest sens amintim pe 
temnicerul din Filipi, care a cinstit pe Sfântul Apostol Pavel şi pe Sila (Fapte 16, 
29) sau pe fiii proorocilor, care s-au închinat lui Elisei pentru minunile săvârşite de 
el (IV Regi 2, 15). 


Aceste temeiuri scripturistice stau la baza cultului Sfinţilor practicat de Biserica 
Ortodoxă şi ele sunt în strânsă legătură cu credinţa în nemurirea sufletului, cei aleşi 
ai lui Dumnezeu continuând şi după trecerea lor la cele veşnice să ajute pe cei de 
pe pământ. 


În ceruri, alături de Îngeri, Sfinţii aduc laudă şi se roagă lui Dumnezeu (Apoc. 4, 
10-11; 5, 8-14) şi sunt pe deplin conştienţi (Lc. 16, 26). Ei alcătuiesc Biserica 
triumfătoare şi se bucură pentru cei ce se pocăiesc şi se întristează din cauza celor 
păcătoşi (Lc. 15, 10; 1 Cor. 12, 26). 


Între Biserica triumfătoare şi cea luptătoare există o permanentă legătură, acea 
„comuniune a Sfinţilor”, garantată de lisus Hristos, în calitatea Sa de Cap al 
întregii Biserici (Efes. 1, 20-23; Col. 1, 16-18). 


Luând aminte la cuvintele Mântuitorului: „Cine vă primeşte pe voi, pe Mine Mă 
primeşte; şi cine Mă primeşte pe Mine, primeşte pe Cel Care M-a trimis pe 


Mine” (Mt. 10, 40), WE ne in vată, spunând: „Primesc şi pe 
Sfinţii Apostoli şi Ucenici şi-i chem ca mijlocitori înaintea lui Dumnezeu, ca prin 
ei, adică prin mijlocirea lor, să-mi fie milostiv lubitorul de oameni, Dumnezeu şi 
Să-mi dăruiască iertare de păcate”. 
Rugăciunile Sfinţilor înaintea lui Dumnezeu pentru mântuirea noastră sunt bine 
primite dacă şi noi, credincioşii, împodobiţi cu credinţă şi fapte bune, ne rugăm 
împreună cu ei, lepădându-ne de păcatele noastre. Acest adevăr îl întăreşte şi 
când spune: „Știind acestea, iubiţilor, să alergăm la 
mijlocirea Sfinţilor, dar să nu ne mărginim la aceasta, ci să lucrăm şi noi cum se 
cuvine, după pilda pe care ne-au dat-o ei”. 


Sfinţii Părinţi, adunaţi la Sinodul al VII-lea ecumenic, exprimând învăţătura şi 
practica dintotdeauna a Bisericii, cu rădăcini adânci în însăşi Sfânta Scriptură, au 
hotărât astfel: „Noi păzim cuvintele Domnului, cuvintele Apostolilor şi 
Proorocilor, prin care am învăţat să cinstim şi să mărim, mai întâi pe cea cu 
adevărat Născătoare de Dumnezeu, pe Sfintele Puteri îngereşti, pe Apostoli, pe 
Prooroci, pe Martirii cei măriţi, pe Sfinţii Părinţi purtători de Dumnezeu şi pe toți 
bărbaţii cei sfinţi şi să cerem mijlocirea lor, pentru că ei ne pot face plăcuţi lui 
Dumnezeu, Împăratul tuturor”. 


Tot Sinodul al VII-lea ecumenic a dat următoarea hotărâre: „Cine nu mărturiseşte 
că toţi Sfinţii, cei care au plăcut lui Dumnezeu, atât cei înainte de Lege, cât şi cei 
de sub har, sunt vrednici de cinste după trup şi după suflet, sau nu face rugăciuni 
către Sfinţi ca şi către unii care voiesc să mijlocească pentru lume, potrivit 
tradiţiei Bisericii, să fie anatema! ”. 


Sfântul e omul care a renunţat la sine, călcând peste ceea ce este egoist, 
meschin, interes îngust, poftă pentru lucruri mărginite. În Sfânt nu există nimic 
trivial, nimic grosolan, nimic josnic, nimic nesincer; în el se actualizează la 
culme: delicateţea, sensibilitatea, puritatea, sfiala şi nevinovăția. Sfântul 
zâmbeşte, dar nu râde sarcastic, e serios, dar nu înfricoşat, acordă preț 
persoanelor celor mai umile, socotindu-le pe toate mari taine, create de 
Dumnezeu şi destinate veşniciei. Aşa s-au dovedit Sfântul Vasile cel mare şi 
Sfântul loan Gură de Aur. 


Din Sfânt iradiază un duh de jertfelnicie, de dăruire faţă de toţi. EI se face, din 
smerenie, aproape neobservat, apărând când e nevoie de o mângâiere, de o 
încurajare, de un ajutor. Aşa proceda Sfântul Nicolae, arhipăstorul din Mira 
Lichiei. 


Din Sfânt iradiază o nemărginită linişte sau pace şi o participare până la lacrimi la 
durerea şi neajunsurile celorlalți. Sfântul e simpatia vibrantă în cel mai înalt grad, 
precum vedem la Sfântul Isaac Sirul, care avea o iubire suferitoare chiar pentru 
animale şi la Sfântul Serafim de Sarov, care iubea mult pe tot omul, numindu-l 
„bucuria mea”. 


„Slava pe care Domnul o dă Sfinţilor este atât de mare, că dacă oamenii ar putea 
vedea un Sfânt, aşa cum el este în realitate, ar cădea la pământ cu frică şi 
cutremur, căci omul nu poate îndura Slava unei arătări cereşti. Nu vă miraţi de 
aceasta. Domnul iubeşte până într-atât lucrul mâinilor Lui, că El a dat omului 
revărsarea Duhului Său Sfânt şi în Duhul Sfânt omul devine asemenea lui 
Dumnezeu. Duhul Sfânt umple de harul Lui tot omul: Suflet, minte şi trup. 
Domnul a dat harul Lui Sfinţilor şi ei L-au iubit şi s-au alipit de El până la 
capăt, căci dulceaţa iubirii de Dumnezeu nu mai îngăduie să iubeşti lumea şi 
frumuseţea”. Această splendidă descriere a Sfântului ne-o oferă 

DIDI (;1938), de curând canonizat. 


Creştinii cei dintâi îşi vindeau averile, se lepădau de lume şi primeau fericiţi 
moartea de martir, dovedind cât de mare era dragostea lor faţă de lisus şi cât de 
strânsă era alipirea lor faţă de Evanghelie. Din rândul creştinilor adevăraţi s-au ales 
numele care formează Calendarul nostru creştin, numele Sfinţilor, care sunt şi 
rămân cele mai frumoase exemple de martori şi mărturisitori ai Domnului înaintea 
oamenilor. Sfinţii formează cununa de lumină şi armata de biruinţă a Bisericii. 
Viaţa lor, trăită după Hristos şi după Evanghelie, rămâne pentru totdeauna cea 
mai ideală şcoală a caracterelor. 


Iubiţii mei, pe tot parcursul timpului, până la a doua venire a Mântuitorului nostru, 
Sfinţii, prin înaltul nivel de trăire spirituală la care au ajuns, reprezintă pentru lume 
un permanent apel la sfinţenie, la trăirea şi aprofundarea credinţei, un viu îndemn 
la îmbunătăţirea vieţii, la înduhovnicire. 


Prin tot ceea ce au realizat, Sfinţii au arătat că sfinţenia este, într-adevăr, posibilă. 
Ea nu este un privilegiu dat numai anumitor persoane, ci o posibilitate la îndemâna 
fiecărui creştin, care doreşte să se angajeze ferm pe calea îngustă a mântuirii. 


Prin rugăciunile lor, prin exemplul personal, prin implicaţiile modelului de viaţă 
pe care îl propun, 
de curăţie. Ei Sunt cartea vie a prezenței şi lucrării lui Dumnezeu în lume. Ei ne 


arată că, prin Duhul Sfânt, putem birui răul şi păcatul, devenind astfel oameni 
duhovniceşti. 


Noi, creştinii, avem datoria morală să-i cinstim pe Sfinţi, ţinând ziua pomenirii lor, 
cinstindu-le moaştele, zidind biserici cu hramul lor, purtându-le numele cu evlavie. 
De asemenea, îi putem venera făcând pelerinaje la mormintele lor, chemându-i în 
rugăciuni ca să mijlocească pentru noi şi punând casele şi familiile noastre sub 
ocrotirea lor. 


În Duminica tuturor Sfinţilor, vă îndemn cu Sfântul Apostol Pavel: „Aduceţi-vă 
aminte de mai marii voştri, care v-au grăit vouă cuvântul lui Dumnezeu; priviţi 
cum şi-au încheiat viaţa şi urmaţi-le credinţa ” (Evr. 13, 7). Amin. 


Părintele Prof. loan G. Coman - Cuvânt la Duminica Tuturor Sfinţilor 


Iubiţi credincioşi, marele praznic al Pogorârii Sfântului Duh, praznicul întemeierii 
Bisericii, a adus şi aduce bucuria şi bogăţiile revărsării luminii sfinţitoare peste 
Apostoli şi peste toţi aceia cărora vor duce mesajul şi fapta Evangheliei. Sfântul 
Duh a Sfinţit pe Fecioara Maria, pe ucenicii Domnului şi pe urmaşii acestora. El 
a aruncat sămânța sfinţeniei în sufletele oamenilor şi ridică din ei cununi de flori 
pe pieptul şi grumazul Bisericii. 


Sfinţii au fost şi sunt eroi ai Duhului Sfânt în viaţa pământească pe care o 


înfrumuseţează şi o întăresc luptând contra răului de tot felul. Ei sunt vitejii 
Bisericii, pe care o slujesc, o împodobesc şi o înalță prin gânduri, cuvinte şi fapte 
de credinţă, de dreptate, de bunătate, de dragoste, de curăţenie, de răbdare, de 
smerenie, de veghe şi luptă continuă pentru desăvârşire. 


Ei mărturisesc neîntrerupt şi pretutindeni pe Dumnezeu, în toate situaţiile, cu toată 
căldura unei râvne mereu aprinse şi biruind toate piedicile. Ei „prin credință au 
biruit “, au făcut dreptate, au dobândit făgăduinţele, au astupat gurile leilor, au 
stins puterea focului, au scăpat de ascuţişul sabiei, s-au împuternicit, din slabi ce 
erau S-au făcut tari în război, au întors taberele vrăjmaşilor lor în fugă” (Evrei 
11, 33-34). „Alții au suferit batjocură şi bici, ba chiar lanţul şi închisoarea, au 
fost ucişi cu pietre, au fost puşi la cazne, au fost tăiaţi cu fierăstrăul, au murit 
ucişi cu sabia, au pribegit în piei de oaie şi de capră...” (Evrei 11, 36-37). 

Oameni ca şi noi, uneori apăsaţi de păcate, dar hotărâți să redevie fii ai lui 
Dumnezeu şi adevăraţi fraţi ai oamenilor, sfinţii au biruit, sau sunt pe cale să 


biruiască răul au aruncat de pe ei hainele de piele şi au început să îmbrace hainele 
Duhului, îmbunătăţindu-se şi înfrumuseţându-se cu podoabe duhovniceşti. 
Chipului celui stricat şi urâţit de păcat ei îi redau frumuseţea cea de la început, 
aceea a chipului lui Dumnezeu, ostenindu-se să împlinească porunca 
Mântuitorului: „Fiţi, dar, voi desăvârşiţi, precum Tatăl vostru din ceruri 
desăvârşit este” (Matei 5, 48). Sfântul doreşte să realizeze în el chipul lui 
Hristos, care este chipul lui Dumnezeu. 


Varietatea vieţii sufleteşti a oamenilor, a vieţii istorice a lumii şi a darurilor 
Sfântului Duh a făcut şi face ca sfinții să nu fie toţi de acelaşi fel şi pe aceiaşi 


A 


cuvintelor Mântuitorului: „În casa Tatălui Meu multe lăcaşuri sunt”. 


Sfinţii, aceste flori şi roade ale Bisericii luptătoare şi triumfătoare, au fost şi sunt 
folositori oamenilor şi în viaţa aceasta şi dincolo. 


În viaţa aceasta, ei au ajutat şi ajută pe cei nevoiaşi şi pe cei nenorociţi cu 
mijloacele lor materiale sau cu munca lor, cu sfatul, cu îndemnul, cu fapta cea 
bună, cu pilda lor de fiecare clipă, mergând uneori până la a-şi da viaţa pentru fraţii 
lor, asemenea lui Hristos, Marele Mucenic. Sfinţenia lanţului mucenicilor şi a 
sfinților înconjură lumea şi o apără de otrava răului. 


Iubiţi credincioşi, 


Sfinţii au fost şi sunt preţuiți de oameni prin cinstirea care li se aduce şi prin 
bisericile şi măreţele catedrale ce s-au ridicat şi se ridică în amintirea lor. 

4 Unii dintre ei au lăsat opere nepieritoare de teologie, de filosofie, de 
desăvârşire duhovnicească, de liturgică, de oratorie, de ştiinţă, de artă 
literară, de educaţie. 

+ Alţii au creat şcoli, spitale, aşezăminte de asistență socială şi au luptat 
împotriva robiei, a exploatării, a urii şi a războiului, încercând să facă din 
cetatea pământească o cetate cerească. 

+ Mulţi dintre ei au luat parte la sinoade ecumenice şi locale, contribuind prin 
credința şi ascuţirea minţii lor la lămurirea şi formularea adevărurilor de 
învăţătură ortodoxă. 


4 Unii dintre ei şi cei mai fericiţi, au văzut faţă către faţă pe Domnul nostru 
Iisus Hristos şi au fost cu EI în timpul petrecerii Sale pământeşti, ca Sfântul 
Ioan Botezătorul şi Sfinţii Apostoli. 

4 Alţii au pus temelia unei lumi şi ere noi, ca Sfinţii Justinian şi Ciprian, 
Irineu şi Atanasie, Capadocienii şi Ilarion, loan Gură de Aur şi Grigorie de 
Nissa, Maxim Mărturisitorul şi loan Damaschin, adevărații Samsoni ai 
credinţei. 

+ Alţii au dat tărie de stâncă Bisericii prin mărturiile lor în împrejurări grele 
sau importante, ca sfinţii Antonie, Nicolae, Spiridon ş.a. 


Acest „nor de mărturii” (Evrei 12, 1) ne ocroteşte acum şi dincolo, în viaţa 
cealaltă, unde sfinţii alcătuiesc Biserica triumfătoare. Prin îmbunătăţirea şi 
apropierea lor de Dumnezeu, ei au puterea de a duce rugăciunile noastre în faţa 
lui Dumnezeu şi de a stărui pe lângă El spre a fi împlinite. Minunile care se fac 
uneori la mormintele sau cu moaştele lor, precum şi descrierea vieții şi gândirii 
lor formează un izvor de întrarmare şi de înalte bucurii duhovniceşti. 


Puterea Sfântului Duh face şi astăzi sfinţi prin revărsarea continuă a darurilor 
Sale în sufletele credincioşilor care cercetează Biserica. 


„Sfinţenia înseamnă 
astăzi, ca şi altădată, lupta stăruitoare împotriva nedreptăţii, a minciunii, a 
întinării vieţii personale şi a vieţii de familie, a urii, a robiei, a trufiei, a lăcomiei, 
a bolii, a ignoranței, a lenei, a intrigii, a neînţelegerii, a războiului, într-un 
cuvânt, lupta contra tuturor relelor care macină viaţa oamenilor. Şi cum viaţa 
oamenilor, astăzi, nu numai că nu se menţine, dar şi sporeşte cantitativ, deşi are 
încă destule umbre, este firesc să tragem concluzia că Dumnezeu voieşte acest 
lucru pentru sfinţii Săi, care se nevoiesc între noi pentru munca noastră şi pentru a 
noastră mântuire. 


Se poate pune întrebarea: “Unde şi care sunt acei sfinţi, căci noi nu-i vedem ?” 


Dacă şi-ar face o autoprezentare sau ne-ar lăsa atraşi de publicitate, sfinţii n-ar mai 
fi sfinţi, fiindcă însuşirile principale ale unui sfânt sunt: smerenia sau discreția, 
desăvârşirea, munca mistuitoare şi rugăciunea unită cu jertfa pentru alţii. Un 
adevărat sfânt este în continuă mistuire a puterilor sufleteşti şi trupeşti, este o făclie 
mereu arzândă şi mereu temându-se că n-are timp să isprăvească totul. Fiind 
întruparea dragostei şi a jertfei pentru toţi, sfântul „rabdă îndelung, este plin de 
bunătate, nu pizmuieşte, nu se laudă, nu se trufeşte, nu se poartă cu necuviinţă, 
nu caută ale sale, nu se aprinde de mânie, nu pune la socoteală răul, nu se 


bucură de nedreptate, ci se bucură de adevăr, toate le suferă, toate le crede, toate 

le nădăjduieşte, toate le rabdă” (| Corinteni 13, 4-7). Unde şi când întâlnim un 
asemenea om, să ştiţi că avem în faţa noastră un sfânt. 


Biserica Ortodoxă Română a dat şi dă sfinţi încă din perioada strămoşilor, din 
epoca daco-romană, prin acei martiri la Dunărea de Jos din vremea lui 
Dioclețian, apoi prin vestiți scriitori patristici ca 


mai pe urmă, în Evul Mediu, şi aproape de noi acea ceată în 
frunte cu Oprea 


ş.a., canonizaţi în anul 1955, sub arhipăstorirea 
Prea Fericitului Părinte Patriarh Justinian şi pe care poporul dreptcredincios 
român îi cinsteşte de secole. 


Seria sfinților români nu se încheie aici, căci poporul nostru născut creştin are 
sfințenia în însăşi fiinţa lui pe care nici o vitregie n-a sfârşit-o. El păstrează şi 
sporeşte această sfinţenie în Biserica noastră care-l învaţă să muncească, să lupte 
pentru dreptate şi adevăr şi să se poarte „blând şi smerit cu inima”. 


(Pr. Prof. loan G. Coman, Glasul Bisericii, 1998, nr. 5-8, pag. 19-21) 


Părintele David Popescu - Predică la Duminica 1 după Rusalii (a Tuturor 
Sfinţilor) 


Atunci răspunzând Petru a zis: «Iată noi am lăsat toate şi am urmat ie» 


Suntem încă sub impresia strălucitului praznic al Rusaliilor, când, potrivit 
făgăduinţei Mântuitorului lisus Hristos, Duhul Sfânt s-a pogorât peste ucenici şi 
apostoli. Ne mai răsună şi astăzi în minte cuvintele, asemenea unui testament, «şi 
veţi lua putere, venind Duhul Sfânt peste voi şi îmi veţi fi Mie martori în 
Ierusalim şi în toată ludeea şi Samaria şi până la marginea pământului» (Fapte 
I, 8). „Și din clipa aceea, Domnul sporea zilnic obştea celor care se mântuiau 
(Fapte II, 47). 


De la aceste cuvinte mărturisite de către Sfântul Apostol Luca să ridicăm puţin 
ochii sufletului nostru şi să privim câmpurile, holdele şi mările vieţii şi să vedem 
cetele nenumărate de sfinţi, prooroci, apostoli, mucenici, mărturisitori şi cuvioşi 
care au lăsat toate şi au urmat lui Hristos. Vom vedea pe toţi sfinţii strânşi laolaltă 
în aria dumnezeieştii noastre biserici purtând cununile biruinţei şi Învierii. De 
aceea astăzi cinstim cu cântări de laude pe sfinţii apostoli, ierarhi şi dascăli, 
bărbaţi şi femei, mucenici şi pustnici, pe sfinţii lui Dumnezeu şi pe cei care — mult 
mai mulţi — numai Dumnezeu îi ştie. 


Azi la Duminica Tuturor Sfinţilor gândul nostru se întoarce la Sfânta Evanghelie 
pe care aţi ascultat-o şi care spune : «oricine Mă va mărturisi pe Mine înaintea 
oamenilor, mărturisi-voi şi Eu pentru el înaintea Tatălui Meu care este în 
ceruri» (Matei X, 32). 


lată EIB pe care o pune Hristos celor ce vor să-L, urmeze. Este 


mărturisirea dumnezeirii Sale care izvorăşte numai dintr-o credinţă puternică, 
dintr-o dragoste fierbinte pentru Dumnezeu şi pentru oameni. În această 
îmbrăţişare a iubirii divine Dumnezeu şi credinciosul se unesc într-o ființă, iar 
mărturisirea lui Hristos devine dovada filiațiunii noastre spirituale. Această 
mărturisire este nu numai un cuvânt, o vestire, o comunicare. Ea este împletită cu 
pilda vieţii sale personale în care virtuțile creştine trebuie să strălucească asemenea 
diamantelor din cununa Divinului Împărat. Prin fiecare faptă bună, prin fiecare 
act de virtute, de milostenie, de pace, de jertfă, mărturisirea se confundă cu 
însăşi viaţa în Hristos. În actul subiectiv al mărturisirii lui Hristos se disting două 
linii deosebite : 

Y convingerea sinceră a adevărului mărturisit şi 

Y bucuria lăuntrică de a te simţi una cu Hristos. 
În acelaşi timp, mărturisirea devine o rugăciune, o dăruire, o jertfă. 


Astfel mărturisirea devine un imn de slavă adus Creatorului, un imn de biruinţă şi 
de fericire pentru bucuria mântuirii. În clipa aceea cel ce mărturiseşte poate folosi 
cuvintele Marelui apostol Pavel care spunea : «nu mai trăiesc eu, ci Hristos este 
cel ce trăieşte în mine». 


Acest proces sufletesc a avut loc în cugetele nenumăratelor cete de sfinţi pe care 
biserica noastră îi venerează şi cinsteşte astăzi. De bună seamă că un |) ca 


Iustin Martirul şi Filosoful a pătruns cu Spiritul Său ascuţit în taina mărturisirii 


lui Hristos. În Dialogul cu iudeul Trifon a înfățișat toate aspectele şi poziţiile 
conştiinţei creştine, văzând în persoana Mântuitorului <împlinirea legii şi a 
proorocilor». Această conştiinţă i-a dat puterea de a trăi şi a muri cu Hristos. 


lar un sfânt ca Ignatie Teoforul, care după o pioasă tradiţie ar fi fost acel copil 
pe care l-a aşezat lisus în mijlocul sfinţilor apostoli când le-a zis «de nu veţi fi ca 
pruncii nu veţi intra în împărăţia cerurilor» (Matei XVIII, 3—4), ajungând 
episcop al Antiohiei, înainte de a fi aruncat în circ la lei, este invitat să jertfească 
zeilor. Bătrânul episcop şi martir, cu un zâmbet de o divină bunătate şi blândeţe 
le-a răspuns : «optzeci şi şase de ani m-a ajutat şi m-a întărit Stăpânul Meu, cum 
aş putea acum să-L trădez ?» 


Toţi sfinţii au dovedit că iubesc mai mult pe Dumnezeu decât lucrurile 
trecătoare şi cu toţi au slujit lui Hristos, fiecare în felul său, după darul şi 
chemarea pe care a avut-o. 


Unii au fost prooroci, alţii dascăli sau preoți : 

unii au avut darul vorbirii în limbi iar 

alții au mers până la marginile lumii propovăduind Evanghelia lui 
Hristos. 

Unii s-au pustnicit în scorburi, peşteri şi în crăpăturile pământului, iar 
alții au proslăvit pe Mântuitorul de la înaltele catedre sau altare ale 
bisericii. 

Unii au suferit munci şi chinuri fiind aruncaţi în mare Sau în cazane cu 
ulei fiert, traşi pe roată sau pe grătare înroşite cu foc. 

Unii au fost daţi hrană fiarelor, îngheţaţi de vii sau arşi pe rug. 

Unii au trăit în feciorie luptându-se cu patimile, iar 

alții dăruind averile la săraci, au trăit în lipsuri şi suferinţe, 


În felul acesta comoara nepreţuită a sfinţilor bisericii ce au mărturisit 
dumnezeirea lui Hristos, constituie biserica triumfătoare şi într-însa ei se bucură 
de vederea Sfintei Treimi. Acum ci văd şi trăiesc adevărul din cuvintele 
Mântuitorului grăite lumii «cel ce mă vede pe Mine vede pe Tatăl» (loan XII, 45). 
Astfel cu toţii au primit răsplata făgăduită de Domnul prin cuvintele : «oricine au 
lăsat case, fraţi sau surori, Sau tată, sau mamă, Sau femeie, sau copii, Sau ţarine 
pentru numele Meu, înmulţit va lua şi va moşteni viaţa cea veşnică» (Matei XIX, 
28). 


>» 
>» 
>» 
>» 
>» 
>» 
>» 
>» 
>» 


Prin prăznuirea Tuturor Sfinţilor, astăzi, în prima duminică după pogorârea 
Duhului Sfânt, avem impresia apropierii cerului de noi oamenii. Avem imaginea 
strălucitoare a fericirii veşnice reflectată în cristalul credinței din sufletul nostru. 
Avem impresia că glasul lui lisus Hristos răsună în străfundul conştiinţei noastre 


Din sărbătoarea aceasta a prăznuirii Tuturor Sfinților, sufletul nostru primeşte 
încredințarea eforturilor sale pe calea virtuţii. Viaţa lor constituie o variată pildă de 
urmat. Luând în minte cuvintele Sfântului apostol Pavel scrise evreilor : «aduceți- 
vă aminte de mai marii voştri care v-au grăit vouă cuvântul lui Dumnezeu, 
priviți cu luare-aminte cum şi-au încheiat viaţa şi le urmaţi credinţa» (Evrei 
XIII, 7) fiinţa noastră simte greutatea celor două milenii de viaţă, de experienţă şi 
de jertfă creştină. Moştenitori ai tezaurului sfintei noastre tradiţii şi datori de a 
purta mai departe generaţiilor lumina credinţei şi a sfinţeniei, vedem în imaginea 
strălucitoare a praznicului Tuturor Sfinţilor, împlinirea făgăduinţelor şi a idealului 
nostru cel mai sfânt. Văzând în persoana lor pe apropiații noştri, pe prietenii lui 
Dumnezeu, întemeiaţi pe cuvintele Mântuitorului: «voi sunteți prietenii Mei dacă 
faceţi ce vă poruncesc Eu» (Uoan XV, 14) apelăm la ajutorul lor în rugăciunile 
noastre. Dumnezeu îi va asculta aşa cum a ascultat pe Moise, când s-a rugat 
pentru poporul său (eşire XXXII, 11—14), cum a ascultat pe profetul Ilie şi a 
înviat pe fiul văduvei din Sarepta Sidonului (UL Regi XVII, 21—22) şi a coborât 
foc asupra jertfei sale (| Regi XVIII, 36—39) şi cum a ascultat rugăciunea lui 
Zaharia tatăl Sfântului loan Botezătorul (Luca I, 13). De asemenea Sfântul 
apostol Pavel ne îndeamnă să facem rugăciuni zicând: «vă îndemn înainte de toate 
să faceţi cereri, rugăciuni, mijlociri şi mulțumiri pentru toți oamenii căci acesta 
este lucru bun şi primit înaintea lui Dumnezeu, Mântuitorul nostru, care voieşte 
ca toți oamenii să se mântuiască şi la cunoştinţa adevărului să vină» (| Tim. II, 
1—4). 


În complexul vieţii noastre arătăm o grijă deosebită pentru noi înşine, pentru un 
confort mai mare ; avem o dorinţă cât mai mare pentru afirmarea personalităţii 
noastre. Cu firea noastră slabă vedem că mai sunt locuri în lume unde iubirea şi 
pacea sunt desconsiderate şi dragostea de oameni suferă, unde mai curge sânge de 
frate, de om, în războaie nedrepte. În această ambianţă a vieţii, să ridicăm ochii 
noştri spre imaginea sărbătorească a praznicului Tuturor Sfinţilor, şi într-însa să 


vedem armonia şi idealul pentru care trebuie să luptăm în viaţă : binele, pacea şi 
fericirea oamenilor. Şi ca un omagiu adus lor să le spunem : Cum să vă numim pe 
voi sfinţilor ? Ce glas să înălțăm spre proslăvirea voastră ? Să deschidem fila de 
acatist şi să vă grăim în versul tăcut al murmurărilor duhovniceşti: 


«Bucuraţi-vă sfinţilor din toată lumea, din toate neamurile pământului, din toate 
graiurile şi toate culorile, 


Bucuraţi-vă sobor al proorocilor, al apostolilor şi ucenicilor ai Domnului, 


Bucuraţi-vă mari dascăli ai lumii şi ierarhi, cuvioşi şi cuvioase, ce aţi mărturisit 
pe Hristos fiu al lui Dumnezeu, 


Bucuraţi-vă pustnici şi Sihaştri, mucenici şi mucenițe, ostaşi şi robi, tineri şi 
bătrâni, 


(Publicată în rev. Glasul Bisericii, nr. 5-6/1971, pag. 448-450) 


Părintele Ciprian Negreanu - Predici la Duminica tuturor Sfinţilor. Ce sau 
cine sunt Sfinţii, de fapt? Ce mărturisire se cere oricărui creştin în faţa 
oamenilor şi împotriva duhului lumii? 


De multe ori, aceste opriri sau întâmplări care ne stau în cale sau situaţii în care 
Dumnezeu pare că nu ascultă să ne treacă mai departe, acestea îţi deschid pentru 
prima oară ochii asupra unor realităţi ale lumii pe care până atunci nu le-ai băgat în 
seamă. Începi să descoperi că ai suflet, că este ceva în tine care suferă, pe care nu I- 
ai crescut până atunci, care nu are aripi, pe care nu l-ai învăţat să zboare niciodată, 
că tu puteai să ajungi aşa până la sfârşit, fără să-ţi dai seama că tu ai venit în lume 
pentru altceva decât ca să fii primul, să fii în frunte, să realizezi, să faci, să dregi. E 
alt motiv pentru care ai venit în lumea asta şi pe Altcineva trebuie să descoperi, pe 
Altcineva, cu amar, să-L cunoşti şi să te întâlneşti cu El. Şi de multe ori oamenii 
numai la aceste dureri mari încep să cunoască pe Altcineva, pe Dumnezeu. 


Şi noi credem că în suferinţă Îi place lui Dumnezeu să se întâlnească cu noi. Nu! 
Este nevoit! Că nu ştim să drămuim şi să ne bucurăm şi să mulţumim pentru 
bucuria pe care ne-a dat-o Dumnezeu şi astfel să ne întâlnim cu Dumnezeu şi să-L 
chemăm în viaţa noastră şi, de multe ori Îl uităm complet atunci când avem linişte, 
pace, lucrurile ne merg din plin; avem o relaţie mai mult decât superficială cu EI în 
momentul acela. Şi abia în dureri şi în necazuri, când toţi ne părăsesc, când toţi se 
uită destul de dubios la noi, abia atunci începem să vedem că sunt nişte ochi mult 
mai buni şi mai dragi care se uită spre noi şi pe care noi i-am trecut cu vederea 
până atunci, ochii lui Dumnezeu. 


Să ne gândim la ochii cu care Hristos a privit la Petru, care se lepădase de EI şi, 
după ce s-a lepădat de trei ori, a auzit cocoşul cântând şi şi-a adus aminte Petru şi 
s-a întors spre Mântuitorul, care era în pridvorul casei lui Caiafa. Credeţi că ochii 
aceia ai Mântuitorului care s-au uitat spre Petru erau de asprime sau de ceartă? Nu, 
cred că sunt ochii cei mai curaţi, care ne susţin, care ne ajută, care ne iubesc, sunt, 
de fapt, ochii Celui care ne poartă pe mâini şi în braţe şi la Care nu ne uităm. Cred 
că acei ochi l-au trezit pe Petru mai mult decât cântatul cocoşilor. 


Parcă în durerile şi în suferinţele noastre şi în lepădările noastre şi în necazurile 
noastre mari, de-abia atunci avem puterea să ne întoarcem Să vedem că sunt 


nişte Ochi care ne privesc şi sunt nişte Braţe care ne poartă şi este o Inimă care 
suspină pentru noi, inima lui Dumnezeu, care ne poartă pe noi înşine, care ne 
caută pe noi, e dragostea rănită a lui Dumnezeu care de mult ne căuta şi pe care 
noi nici n-am băgat-o în seamă, despre care Părinţii spuneau că este rănită, că 
n-are unde să se odihnească. 


Ca într-un cuplu în care cineva iubeşte, iar celălalt nu e interesat, celălalt cu ochii 
caută disperat să-i răspunzi măcar dintr-o privire şi tu nici nu ştii că celălalt te 
caută, habar n-ai, nu te interesează. Şi nu este durere mai mare, acea iubire este 
rănită, n-are unde să se odihnească, iar această iubire a lui Dumnezeu care umblă 
neavând unde să se odihnească, găseşte din când în când în câte-un om şi de cele 
mai multe ori, din păcate, doar în greutăţi şi necazuri, pe câte unul care se întoarce 
înapoi şi începe să înţeleagă, începe să vadă, începe să se deschidă şi aceştia, de 
cele mai multe ori, pe lângă cei credincioşi, dar cel mai mult se întorc aceşti sfinţi, 
de aceea zicem în timpul Utreniei: Dumnezeu cel ce se odihneşte întru sfinții săi, 
iubirea lui Dumnezeu se odihneşte în sfinţii cei care se întorc să vadă Ochiul lui 
Dumnezeu, cei care, mai presus de croncănitul ciorilor veacului acestuia ascultă 
glasul privighetorii care-i mult mai fin, mult mai subţire, dar se aude. 


Dacă eşti atent, dacă te concentrezi puţin, dacă te întorci puţin în tine, auzi glasul 
mierlelor şi al privighetorilor care se rosteşte neîncetat, îl auzi tot timpul, se aude 
tot timpul, dar este acoperit de glasul şi de croncănitul ciorilor. Aşa şi omul începe 
să descopere în sine. 


|] 


Părintele Ciprian Negreanu (Cluj-Napoca) - Predică la Duminica tuturor 
Sfinţilor (2011) 

În numele Tatălui şi al Fiului şi al Sfântului Duh. Amin. 


Suntem în prima duminică după Rusalii, Duminica tuturor Sfinţilor, am vorbit de 
multe ori despre aceasta, am spus că este atât de firesc să fie această duminică 
închinată tuturor Sfinţilor în duminica întâi după Rusalii, urcând, parcă, crono- 
logic, de la Înviere sau de la Răstignire sau poate, chiar de la Naşterea Mântui- 
torului din iarnă, trecând prin propovăduirea Sa, prin Patimi, prin Învierea Sa şi 
urcând spre Înălţare şi spre Rusalii. 


După ce Mântuitorul S-a înălţat la cer, acesta a fost rodul Sângelui Său, rodul 
sudorii Sale, a ostenelilor Sale, a cuvintelor Sale, acesta a fost rodul cel mare: 
sfinții. Şi nu numai sfinţii ştiuţi, pe care-i prăznuim şi îi ţinem în calendar, ci şi cei 
neştiuţi, nesocotiţi, nebăgaţi în seamă, pe care numai Dumnezeu îi ştie, mulţi care 


n-au ieşit cu nimic în evidenţă la prima vedere, dar pe care Dumnezeu îi cunoaşte 
şi îi va descoperi la sfârşitul veacurilor, mulți poate din neamurile noastre, din 
casele şi strămoşii noştri, dintre cei care au ţinut cum se cuvine credinţa şi 
învăţătura lui Dumnezeu şi pe care Dumnezeu îi va descoperi la a doua venire şi pe 
care nici Ilie proorocul, omul lui Dumnezeu, căruia i se descoperea tainele, nu-i 
cunoştea, pentru că zicea: lată, numai eu din tot poporul lui Israel am rămas să 
slujesc Ţie şi Dumnezeu i-a zis: Sunt şapte mii de drepți care nu şi-au plecat 
genunchii lui Baal şi pe care tu nu îi ştii, dar Dumnezeu îi ştia pe fiecare în parte 
şi nu ieşeau cu nimic în evidenţă acei oameni. Nici stâlpi de foc nu ieşeau din 
capetele lor, nici semne distinctive, nici feţele lor nu sclipeau ca soarele, nimic. Şi 
nici n-au rămas în istoria biblică sau în istoria lui Israel şi ale celor şapte mii s-au 
cunoscut casele fiecăruia şi mormintele lor sunt cinstite şi veşmintele lor sunt 
purtate şi au rămas oameni necunoscuţi aceia, dar Dumnezeu i-a numit drepți şi 
drepţi erau înaintea Lui. 


Și ca aceştia au fost nenumărați şi aceştia sunt rodul propovăduirii Mântuitorului. 
Sunt înseninarea chipului lui Dumnezeu, căci, într-un fel, atunci când Dumnezeu a 
adus potopul peste pământ şi s-a înecat tot omul în afară de familia lui Noe şi l-a 
părut rău lui Dumnezeu că l-a făcut pe om, înţelesul este că L-a durut pe 
Dumnezeu de căderea şi nepăsarea omului, de neîntoarcerea lui spre Dumnezeu, de 


netăierea împrejur a inimii lui, de împietrirea inimii lui. Aceştia necunoscuţi din 
fiecare neam şi din fiecare generație, pe care numai Dumnezeu îi ştie şi prin care 
ține neamul şi lumea aceasta, aceştia înseninează chipul lui Dumnezeu, aceştia 
odihnesc dragostea lui Dumnezeu, care umblă rănită, neavând unde să se odih- 
nească şi de aceea şi cântăm în timpul Utreniei: Dumnezeu, Cel ce Se odihneşte 
întru sfinții Săi, ştiuţi şi neştiuţi. 


Și, de aceea, e firesc să se cinstească în prima Duminică după Rusalii toți Sfinţii, 
mai ales că una dintre lucrările nu numai ale Mântuitorului, ci şi ale Duhului 
Sfânt, ale mărturiei Lui neîncetate în inima omului, este sfinţenia, este lucrarea 
omului cu Dumnezeu şi, într-un fel sau în altul, sfinţii sunt Evanghelii trăite, vii, 
călătoare, chipuri ale Duhului Sfânt. Cine vrea să vadă puţin mireasma Duhului 
Sfânt să-i vadă pe aceşti sfinţi, să citească vieţile lor, să-i cunoască cât de puţin 
şi se va înmiresma şi el şi veșmintele lui, hainele vieţii lui, din mireasma aceasta 
a Duhului Sfânt. 


Dacă aţi văzut, această Evanghelie are două părți. Amândouă sunt de la Matei. Este 
o primă parte din cap. 10 de la Matei şi a doua parte din cap. 19, dar Părinţii le-au 
unit aşa de bine încât nu s-a observat că sunt două părți distincte, puse la un loc, 


pentru că amândouă vorbesc despre sfinţi. Una vorbeşte despre greutatea pe care 
şi-o asumă acești sfinţi, dar nu numai sfinţii. 


Noi, în general am izolat acest cuvânt, „sfinţi”, de viaţa noastră, zicem <sfinţii sunt 
sfinți, noi suntem oameni păcătoşi...> şi trecem mai departe. Sfânt, în greacă, 
înseamnă „pus deoparte, deosebit”, a nu intra în tumultul celorlalți, în duhul lumii. 
Asta înseamnă sfinţenia, cei ce s-au pus pe sine deoparte, că nu i-a pus cineva 
separat din pântecele mamei lor, că toți ar fi vrut să fie puşi de către Dumnezeu 
deoparte, toţi ar vrea să fie sfinţi, să fie aleşi, să se aleagă pe sine, că Dumnezeu i-a 
ales de mult, dar omul alege dacă să fie sau nu ales de Dumnezeu. Omul alege. 
Mântuirea obiectivă ne este dată, urmează ca noi să lucrăm la mântuirea subiectivă 
a fiecăruia în parte, noi să răspundem cu binele. 


Și atunci când zicem sfinţi să ne gândim la tot poporul, la toţi cei care vor să se 
numească cu numele de creştin, să se pună puţin deoparte de duhul veacului 
acestuia, de duhul lumii. Că vrăjmăşie este pentru Dumnezeu duhul lumii acesteia. 
Este largă calea, este largă poarta pe care se merge în această lume şi în duhul ei şi 
strâmtă este calea şi îngustă uşa pe care se intră în Împărăţia Cerurilor. 


lar în prima parte a acestei Evanghelii este vorba despre urmarea acestei căi în- 
guste de către sfinţi, de către toţi cei care vor să urmeze calea lui Dumnezeu, adică 
Cel ce vrea să vină după Mine să se lepede de sine - lepădarea de sine - să-şi ia 
crucea - crucea vieţii lui, cu cele ce le-a moştenit, cu cele ce le are, cu poruncile, cu 
ceea ce i-a dat Dumnezeu să împlinească în condiţiile lui, cu situaţia lui, este o 
cruce a lui personală, personalizată - şi să-mi urmeze Mie, în fiecare zi, cum zice 
Sfântul apostol Luca. Şi nu numai de tine să te lepezi, ci să nu te ruşinezi de lume: 
Cel ce se ruşinează de Mine în faţa oamenilor şi Eu Mă voi ruşina de el în faţa 
lui Dumnezeu. 


Deci cumva încetul cu încetul, vrând-nevrând, nu e o dorinţă a creştinilor, nu e o 
dorinţă a celor care se aleg sau sunt aleşi, se aleg pe sine pentru Dumnezeu să se 
despartă de lume, dar dacă vrei să-l alegi pe Dumnezeu şi oamenii te iau în râs 
pentru aceasta şi în batjocură, să-L alegi, între batjocura oamenilor şi ceea ce zic 
oamenii, pe Dumnezeu. Te pun ei deoparte fără să vrei tu, lumea te dă la o parte! 
Să ştiţi că nu e atât de mult o retragere a creştinului, a celui care încearcă să 
țină credinţa, din lume, ci mai mult lumea te dă la o parte încetul cu încetul. Nu 
bârfeşti, te vor da la o parte pentru că nu mai eşti plăcut, nu mai eşti plăcut în 
conversații. Nu faci răutăţi sau anumite lucruri care nu par rele pentru ei, dar 
pentru tine, care îţi lucrezi mântuirea şi mergi din treaptă în treaptă, vezi că 
acelea te dau înapoi şi te tulbură şi nu mai participi cu atâta râvnă la acele 


lucruri care atunci ţi se păreau normale, dar acum nefolositoare sau contrare 
credinţei, încetul cu încetul aceşti oameni te vor da la o parte, te vor trece într-un 
con de umbră cel puţin, dacă nu cumva îţi vor deveni duşmani unii Sau împo- 
trivitori. 


Deci această Sfântă Evanghelie vorbeşte nu numai de o lepădare de sine, ci este şi 
o lepădare de lume, chiar fără să vrei. Că Mântuitorul zice: Nu Mă rog să-i scoţi 
din lume - Dumnezeu nu vrea ca noi să ieşim din lume, dar lumea ne scoate sau ar 
trebui. Cu cât înaintezi în credinţă, lumea te va da la o parte. Și, în acelaşi timp, 
va creşte legătura ta vie cu cei care se ostenesc pe aceeaşi cale ca şi tine, dar şi 
dragostea ta faţă de acei oameni care nu înţeleg va creşte. Nu te vei separa 
răutăcios, rece, privind de undeva elitist, cum că ei nu înţeleg, ei sunt slabi, 
neputincioşi, ci, dacă eşti în duhul lui Dumnezeu, durerea ta faţă de acei oameni 
care nu înţeleg şi încearcă să-şi apere nepăsarea şi întunericul minţii lor dându- 
se la o parte ca să nu-i mai Stresezi cu lucrurile acelea te fac să-ţi fie milă, să te 
doară pentru fratele tău, nu să-i judeci. Una dintre metodele prin care poţi să 
afli dacă eşti cu adevărat credincios este dacă simţi durere pentru ceilalți. 


ŞI merge mai departe Mântuitorul şi zice: Nu numai pe tine, ci dacă iubeşte mai 
mult pe tată sau pe mamă sau pe fiu sau pe fiică, nu este vrednic de Mine. Asfa nu 
înseamnă că ne îndeamnă Să nu iubim pe aproapele nostru, aceştia sunt cei mai 
apropiați! Nu asta înseamnă pentru că El ne îndeamnă cu sârguinţă: Făţarnicilor, 
aţi lăsat porunca lui Dumnezeu de a cinsti pe tatăl tău şi pe mama ta şi voi ţineţi 
porunci omeneşti...! Şi-i ceartă pentru asta. Nu-i vorba că Dumnezeu înlătură 
porunca dumnezeiască, ci zice: dacă cumva aceştia îți vor sta împotrivă, dacă 
aceştia vor fi în duhul lumii, dacă aceştia te vor da la o parte şi te vor îndemna să-L 
laşi pe Hristos şi poruncile Lui şi să faci cum zic ei, de dragul lor, tu pentru Hristos 
să fii în stare să-L alegi pe Hristos! 


Și de aceea Mântuitorul zice: N-am venit să aduc pace, ci război [sabie], nu pentru 
că Hristos ar fi vrut să aducă război, căci atunci când S-a născut, îngerii cântau în 
ceruri: Slavă întru cei de sus lui Dumnezeu şi pe pământ pace, între oameni 
bunăvoire! EI e Domnul păcii, Stăpânul veacului ce va să fie, veacul păcii desă- 
vârşite, acelei păci care covârşeşte toată mintea şi inima. Cum să nu vrea El pace?! 
Dar această pace se zdruncină şi „mai bine un război bun decât o pace rea”, cum 
zicea Sfântul Nicodim Aghioritul, adică această ruptură, această mărturie a ta cum 
că <Rămân cu Hristos, nu pot să mă lepăd de EI, cred mai degrabă cuvântul Lui 
decât al tău, chiar dacă eşti tatăl meu sau mama mea. Aici, în privinţa asta, eu cred 
ce mi-a spus El. El te-a făcut şi pe tine, El mi-a dat şi copiii, putea să nu mi-i dea, 
de la EI au venit toate, pe EI Îl cred, El este stăpânul!> De aceea primele patru 


porunci sunt închinate lui Dumnezeu şi abia după aceea vin poruncile legate de 
oameni, de cinstirea părinților şi toate celelalte. 


Toată această cale grea a sfinţilor, a celor care se aleg pe sine, a celor care sunt 
aleşi de Dumnezeu - toţi suntem aleşi, dar cei care se aleg şi ei pentru Dumnezeu, 
trebuie şi o alegere a noastră personală - n-o lasă Dumnezeu nerăsplătită această 
osteneală. 


Zice Petru: Doamne, noi am lăsat casă şi masă şi fraţi şi surori pentru Tine... - 
nu le-au lăsat în sensul că le-au vorbit de rău, adică <Voi rămâneţi aici, netre- 
bnicilor! Păi nu veniţi cu noi, nu faceţi ce facem noi...7>, nu i-au vorbit de rău, ci 
au găsit ceva mai bun şi au plecat după Hristos, L-au urmat pe EI - ...oare cu noi 
ce va fi?, zice Petru. lar Hristos: Celor care au lăsat casă, masă, fraţi, surori, fu, 
fiice pentru Mine, deci în cazul acesta excepțional că aceştia le stau în cale, îi 
opresc de la credinţă. 


De aceea şi Biserica nu îngăduie ca din pricini de evlavie... - sunt canoane vechi, 
până la zece canoane foarte aspre din vechime care spun că dacă cineva din 
evlavie, dintr-o aşa-zisă evlavie falsă, îşi lasă casa şi masa şi soţia şi fii şi nu şi-i 
creşte şi nu ţine Taina lui Dumnezeu de la căsătorie şi din pricini de evlavie, 
chipurile, îi lasă pe aceştia şi se duce să trăiască curat cine ştie pe unde, acesta să 
fie anatematizat, afurisit dacă e preot... Cu asprime! 


Deci Dumnezeu nu cere o ruptură numai aşa, cum că lui Dumnezeu Îi place 
ruptura, cum că dacă vrei să fii cu Hristos pleacă, ca Avraam, din pământul tău şi 
tot aşa. Nu asta vrea Dumnezeu! Ci El vorbeşte de această ruptură atunci când 
aceştia stau cu adevărat cu totul şi cu totul împotrivă şi te pun să alegi între ei şi 
Dumnezeu. Şi atunci trebuie să-L alegi pe Dumnezeu. Dar dacă poţi să-i aduci 
încetul cu încetul şi pe ei la Dumnezeu, dregând toată această viaţă împreună cu ei 
cu sare, cum se zice, cum se dreg bucatele, dacă aceştia se întorc, cu atât mai mare 
va fi lucrarea ta! 


Și zice: Cei ce vor lăsa case, masă, fraţi, surori, avuţii, toate pentru Mine, vor primi 
în veacul acesta de o sută de ori mai mult case, masă, fraţi, surori - în veacul 
acesta! - iar în veacul viitor Împărăţia. Şi de aici începe şi slava pe care Dumnezeu 
le-a dat-o acestora care au lăsat ceva pentru EI, s-au ostenit puţin, nu le-a plăcut 
doar slava lumii, ci le-a fost mai dragă cinstea lui Dumnezeu şi nu s-au plecat 
numai spre oameni şi n-au pupat numai mâinile celor puternici şi picioarele celor 
tari, ci s-au întors spre Dumnezeu. Ceea ce ar trebui să fie ceva firesc, n-ar trebui 


să fie lăsate sfaturi pentru asta, nu? Adică să-L cinsteşti pe Dumnezeu, Cel ce te- 
a zidit, Cel ce te-a făcut, mai mult decât pe oricine e ceva firesc, e ceva normal. 


E ca şi cum un tată care se descoperă copilului care s-a pierdut cumva şi care a fost 
învăţat greşit şi 1 s-a spus că alţii sunt părinţii lui şi alții sunt sfătuitorii lui şi 
părinții lui falşi nu numai că îl sfătuiesc de rău, ci îl învaţă spre cele rele şi spre 
cele de pierzanie, iar tatăl cel adevărat îi spune: <Dacă te vei întoarce la mine, nu 
numai că te voi primi, nu numai că mă voi bucura, nu numai că îţi voi da cele bune 
ŞI veşnice, ci şi din veacul acesta însutit!>. 


Atunci n-ar părea normal şi numai să te întorci la tatăl tău, să-l recunoşti, să-l 
cunoşti, căci e destul, e o întoarcere spre adevăr? Dar pe lângă acestea să primeşti 
şi daruri mari? Şi nu orice fel de daruri, ci Împărăţia ce va să fie! Şi lucruri 
dumnezeieşti. Şi nu numai Împărăţia, ci şi pe fraţii tăi, pe apropiații tăi, pe cei de 
un duh cu tine, nu vei rămâne singur! A, te va separa lumea, te va da la o parte, va 
trebui să tai mâna ta sau ochiul tău dacă te duce în ispită, dacă apropiații tăi te vor 
îndemna spre rău. Ţi se pare că vei rămâne singur? Nu vei rămâne singur, CI-ţi va 
da Dumnezeu în veacul acesta sute de părinţi, fraţi, surori, fii, fiice. Cine a avut cât 
de puţin această experienţă ştie că este aşa. 


Oameni care se îngrijesc de tine şi te întreabă dacă te doare sau nu te doare ceva 
mai mult decât, uneori, părinţii. Şi îi doare de necazul tău şi sar să te ajute şi strâng 
şi bani, dacă e nevoie, mai mult decât rudele tale, care de multe ori n-au timp sau 
au orgolii. Aceştia noi parcă nu gândesc aşa, parcă sunt alţi fraţi şi surori, pe care 
ţi-l alege Dumnezeu; nu sunt fraţii şi surorile între care ne-am născut, cu fraţi şi 
surori şi fu şi fiice şi mame şi taţi duhovniceşti, în sensul ăsta vorbeşte Dumnezeu, 
înfrăiți între noi numai şi numai pentru Hristos şi de dragul lui Hristos. Deci vor 
primi această neînsingurare, bucuria de a fi în mijlocul rudeniilor duhovniceşti, iar 
dincolo Împărăţia ce va să fie. 


Și sunt câteva versete care n-au fost puse în Evanghelia de azi, dar ele sunt în 
capitolul 10. Ştiţi că în pericopa de azi, pe care aţi auzit-o, sunt câteva versete din 
capitolul 10, apoi din capitolul 19. Ei, la capitolul 10 mai sunt vreo 4-5 versete care 
continuau ceea ce spune Mântuitorul: Nu numai voi veţi fi mari şi Dumnezeu vă va 
cinsti pe voi pentru că l-aţi urmat Lui şi aţi mers să propovăduiţi - adică vorbea cu 
apostolii - ci vă spun vouă că cei care vă vor primi pe voi şi pe cei ce vor urma 
vouă. 


Cine vă primeşte pe voi pe Mine Mă primeşte, şi cine Mă primeşte pe Mine 
primeşte pe Cel ce M-a trimis pe Mine. Cine primeşte prooroc în nume de prooroc 


plată de prooroc va lua, şi cine primeşte pe un drept în nume de drept răsplata 
dreptului va lua. Şi cel ce va da de băut unuia dintre aceştia mici numai un pahar 
cu apă rece, în nume de ucenic, adevărat grăiesc vouă: nu va pierde plata sa. 


Și asta înseamnă: toți cei care sunt trimişi de Dumnezeu să propovăduiască 
cuvântul lui Dumnezeu - şi toţi suntem trimişi, de fapt, de Dumnezeu, să propo- 
văduim cuvântul Lui, toți avem preoția împărătească, toți suntem urmaşi ai 
apostolilor, deşi noi privim aşa, separatist, cum că numai preoţii şi ierarhii sunt 
urmaşii apostolilor, dar toţi suntem neamul lui Dumnezeu, toţi suntem popor ales, 
preoţie împărătească, toţi suntem trimişi să avem cele trei daruri dumnezeieşti pe 
care le pierduserăm: darul împărătesc, darul preoţiei şi darul profetic, pe care le 
pierduserăm în Rai şi Dumnezeu ni le-a dat din nou, şi acest neam al creştinilor le- 
a primit din nou, toţi suntem trimişi ca profeţi. 


Ce înseamnă profeţi? Nu neapărat să profeţeşti, ci să cunoşti rostul fiecărui lucru, 
rostul vieţii acesteia, să ştii că viaţa aceasta este trecătoare, schimbătoare, şi pe 
toate să le priveşti în funcție de perspectiva aceasta; să cunoşti rostul şi folosul 
fiecărui lucru în funcție de durerea aproapelui, de dragostea pentru el, şi pentru 
tine, dar şi pentru celălalt. Şi pe toate să le priveşti dintr-o perspectivă duhov- 
nicească, să cunoşti rostul fiecărui lucru şi al fiecărui om - acesta este darul 


profetic! Nu neapărat profeția înseamnă să profeţeşti ceva despre viitor, mai mare 
lucru este decât cel ce învie morţii să-şi cunoască păcatele. / mai mare lucru să-ți 
cunoşti păcatele, să te cunoşti pe tine, să cunoşti rostul tău pe pământ şi să faci 
în consecinţă, decât să învii morţi sau Să faci minuni mari şi să cazi cu mândria 
în iad. 


Păi dacă am şti noi, după acest dar profetic, că fiecare om este fiul lui Dumnezeu, 
cum ne-am comporta noi unii faţă de alţii? Nu înseamnă începutul sfinţeniei dacă 
am şti să ne comportăm aşa? Şi, după aceea, toate celelalte, mijlocirea pentru celă- 
lalt în faţa lui Dumnezeu, să ştii că Dumnezeu te aude, de acum Dumnezeu te 
aude! Din Sângele lui Hristos s-au deschis cerurile! Te aude orice vei spune, orice 
vei rosti şi să ai grijă de tot ce spui în faţa lui Dumnezeu, pentru că înspăimântător 
este Dumnezeu, în sensul că aude tot şi împlineşte! Deci să ai grijă ce ceri, că s-ar 
putea să se împlinească dacă ceri cu stăruinţă şi după aceea să nu zici: <Mmm, dar 
nu voiam chiar aşa..., pe dincolo voiam...>. 


Avem acest dar al profeţiei, avem acest dar al preoţiei, noi toţi, şi avem şi acest dar 
al împărăției, al stăpânirii peste tot, peste făptură, deci şi peste patimile din noi! Şi 
peste făptura care e în noi, că noi suntem un microunivers. Noi nu numai că 
Suntem universul exterior, dar avem stăpânire şi peste universul interior, al vieţii 


noastre, al inimii, ne-a făcut stăpâni, nu Să fim temători de patimile noastre, ci 
Să fim stăpâni peste ele! Dar cei mai mulţi dintre noi ne-am renegat, ne-am dat 
la o parte acest dar al împărăţirii, al stăpânirii peste noi înşine. 


Toţi suntem neam împărătesc şi atunci tuturor ne promite Hristos ceva. Tuturor! Şi 
ne cheamă la această sfinţenie. Şi ne zice că nu este nevoie să fiți neapărat apostoli 
ai lui Hristos, să mergeţi doi câte doi, să spuneţi tuturor. Poate că acest dar a rămas 
de la Dumnezeu ca o osteneală pentru preoţi şi pentru ierarhi, să propovăduiască cu 
timp şi fără de timp, să catehizeze, să explice, şi se dau şi altora aceste harisme de 
propovăduire, coboară peste ei mai presus de puterile omeneşti, nu neapărat aleşi 
de oameni, şi de multe ori se întâmplă să fie femei. 


Deci ne dă Dumnezeu acest dar şi ne spune: Nu toți sunteţi chemaţi spre a fi 
apostoli, deşi ne rămâne într-un fel sau altul să propovăduim, dar puteţi face şi 
altceva, şi asta se explică în celelalte versete: Cel ce vă va primi pe voi, pe Mine 
Mă primeşte şi cel ce Mă primeşte pe Mine, primeşte pe Tatăl Meu Cel din 
ceruri. Cel ce va primi prooroc în nume de prooroc, cu plată de prooroc va fi 
primit în Împărăţia Cerurilor. Cel ce va primi drept în nume de drept, cu plată de 
drept va fi primit în Împărăţia Cerurilor. Cel ce la unul dintre aceştia mici îl va 
primi şi-i va da un pahar cu apă în nume de ucenic, în nume de ucenic va fi 
primit în Împărăţia Cerurilor. 


Cumva spune că nu va pierde răsplata sa acest om, nici măcar pentru paharul acela 
de apă. Şi noi mai mult ne asemănăm cu aceştia care primim, cumva, cuvântul lui 
Dumnezeu. 


Și zice Dumnezeu: Cel ce va primi prooroc în nume de prooroc, cu plată de 
prooroc va fi primit în Împărăţia Cerurilor. Ce înseamnă asta? Sfântul loan Gură 
de Aur zice: că toţi, într-un fel sau în altul, avem acest dar al profeţiei. Toţi au 
primit acest dar al proorociei prin ceea ce le-a dat Dumnezeu o dată cu Sângele Său 
de pe Golgota, o dată cu primirea Botezului, o dată cu Împărtăşania. Toţi creştinii. 
Oricare, într-un fel sau altul, are această demnitate proorocească pe care Dumnezeu 
i-a dat-o din nou. Tu, dacă vei primi pe fratele tău ca pe un prooroc, deşi poate el 
nu este, deşi poate crezi că el nu are acest dar al profeţiei, adică nu vede dincolo de 
geana veacului acestuia, nu i se proptesc în gene zorii veacului ce va să fie, nu 1 se 
propteşte nimic în ochii duhovniceşti, poate s-a închis cu totul, s-a aplatizat, a 
obosit, dar este şi el om cum este, este fiu al lui Dumnezeu şi are această demnitate 
proorocească estompată, ascunsă, închisă sub lacăte grele de la Botez, nebăgată în 
seamă. Dar cine va primi pe unul dintre aceştia şi va cinsti în casa sa pe unul dintre 
aceştia, ca pe un prooroc, cu plată de prooroc îl va primi Dumnezeu în ceruri. 


Vă daţi seama? De fapt, ni se spune: cel ce poate să-şi curăţească ochii săi - adică 
noi - şi ne putem curăța ochii noştri atât de mult încât pe aproapele nostru să-l 
primim ca pe un prooroc al lui Dumnezeu, ca pe omul lui Dumnezeu, chiar dacă 
acela e Ion al lui Vasile din capul satului şi care n-a făcut prea multă treabă în viaţă 
sau nu ştiu ce. Și, deci, nu în nume de demnitar, nu în nume de stăpânitor al 
locului, ci aşa cum l-a lăsat Dumnezeu şi i-a dat acest dar prin botez şi pe care 
omul nu-l activează, nu-l lucrează, dar asta-i altceva. Deci dacă pe acest om tu-l 
primeşti cu ochi curaţi în casa ta şi-l cinsteşti cum I-ai cinsti pe proorocul Ilie, dacă 
aţi afla că vine în casa voastră, cu câtă cinste aţi umbla şi l-aţi servi şi l-aţi întreba 
dacă mai are nevoie de ceva. 


Și Dumnezeu ne vădeşte în ultimul verset: Şi dacă pe unul dintre aceştia mici îi 
veţi primi în nume de ucenic - că despre aceştia mici vorbea şi înainte, nu erau 
proorocii cei mari, nu erau drepţii cei mari care se vădesc şi se cunosc, în faţa 
cărora se pleacă şi cei mai nepăsător. 

Ca şi Sfântul loan Maximovici, intrând într-o vestită închisoare americană în care 
erau închişi cei condamnaţi pe viaţă, numai plimbându-se pe acolo, printre 
zăbrelele acelea, că a trebuit să meargă la un ortodox să îl spovedească, cei care 
stăteau şi de obicei aruncau cu conserve în cei care treceau şi-l înjurau şi vorbeau 
urât, au tăcut toţi văzând curăţenia, smerenia, dragostea, nu ştiu, au tăcut toţi şi au 
început să plângă. Acei criminali au văzut pe dreptul din el, l-au cunoscut, ei 
nefiind ortodocşi. Aşa cum tot acelaşi Sfânt loan Maximovici se plimba pe un 
bulevard din Paris şi oameni care se pierduseră - că mulți francezi s-au îndepărtat 
foarte mult, de la revoluţia franceză a fost o îndepărtare foarte mare, veneau şi se 
aplecau: „Binecuvântează!” - nu ştiau nici ei ce cer, dar simțeau o sete să-i 
binecuvânteze acel om, un bătrânel care de multe ori umbla desculţ; el, arhie- 
piscop, iar mitropolitul îi dădea canon să umble cu pantofi în picioare, iar el şi-i 
punea în traistă şi umbla cu pantofii ca să plinească cuvântul, şi tot desculţ umbla, 
câteodată, nu întotdeauna. Dar acei oameni simțeau pe drept, simțeau dreptul. 


&&& 


Amintiţi-vă cum L-au simţit pe Hristos acei ostaşi nepăsători care s-au dus să-L 
aresteze şi când L-au văzut n-au putut, pentru că au spus că nici un om n-a vorbit 
vreodată aşa. Au simţit în adâncul inimii lor Dreptul lui Dumnezeu, L-au simţit, n- 
au putut să facă nimic. 


Ei, nu vorbeşte despre aceştia Dumnezeu când spune Cel ce va primi pe drept în 
nume de drept, cu plată de drept va fi primit în Împărăţia Cerurilor. Cel ce va primi 
prooroc în nume de prooroc, cu plată de prooroc va fi primit în Împărăţia Cerurilor 
- de-asta spune în nume de..., că n-ar mai trebui Dumnezeu să repete aşa. 


Unii ar vrea să pară drepţi, prooroci, adică cunoscători, dar nu sunt; şi dacă tu-i 
primeşti aşa, cu ochi curaţi, nejudecându-i, auziţi: cu nume de drept va fi primit în 
Împărăţia Cerurilor. Auziţi! Asta e o a doua cale spre sfinţenie, care nu implică 
neapărat o propovăduire de tipul acela apostolic. Şi aceasta, într-un fel, implică şi 
propovăduirea aceea, pentru că, vrând-nevrând, o să devii cunoscut, o să se vadă, 
n-ai cum să nu sari în ochii oamenilor când poţi privi aşa de curat pe celălalt; nu 
mai poţi sta în întuneric, eşti ca o făclie pusă în sfeşnic în mijlocul casei, ca o 
cetate pe vârful muntelui din moment ce priveşti aşa, începi să te schimbi şi eşti 
cunoscut de oameni. 


Și zice: Nu numai pe el dacă-l primeşti ca prooroc şi ca drept - că ce cinstire îi dăm 
noi dreptului şi proorocului - ci nici măcar nu trebuie să-i daţi lucruri mari, ci dacă 
un pahar cu apă, ca unui ucenic - ucenic se referă că te duci în casa unui meşter 
vestit şi ucenicii de acolo fug, trebăluiesc. 


Și tu zici: <Băi, unde e şeful tău?>, îl iei tare pe ucenic, <Unde e cizmarul?>, un 
cizmar vestit. Cu şeful vorbeşti altfel, dar pe ucenic... Şi zice: Dacă un pahar de 
apă dai acestora mici - mici, ca unor ucenici, ca unor nebăgaţi în seamă - cu plată 
de ucenic vei fi primit în Împărăţia Cerurilor - adică pe cei nebăgaţi în seamă dacă 
măcar cu un pahar cu apă îi cinsteşti în numele lui Hristos, pentru că a spus El aşa, 
deci de dragul lui Hristos, pentru cuvintele Lui, pentru asta îl țin şi pe acela de 
prooroc, pentru asta îl cinstesc şi pe acela ca pe un drept, deşi văd că nu e prooroc 
şi nu este, dar cu ca şi unui drept şi ca unui prooroc mă adresez. 


Și să ştiţi că toți sfinţii au mers pe această cale, au privit pe celălalt cu nume de 
drept, l-au văzut ca pe un prooroc, toţi sfinţii, dar parcă mai mult Sfântul Serafim 
de Sarov care, văzând pe oricine, îi zicea: „Hristos a înviat, bucuria mea!”, îl vedea 
ca pe o bucurie, aşa cum noi unui om drept, unui om cuvios, unui om care ne-a 
ajutat mult, care s-a rugat pentru noi, care ne-a scos din ispite, din încercări, îi 
zicem „bucuria noastră” şi e o sărbătoare când ne întâlnim cu el, pentru Sfântul 
Serafim era o sărbătoare şi o bucurie întâlnirea cu fiecare om, pentru că el 
vedea în spatele chipului stâlcit, al feţei întunecate a omului, chipul dumnezeiesc 
şi darurile care nu s-au activat, nu S-au lucrat şi minunat era că la mulţi dintre 
aceştia se activau aceste lucrări când vedeau în ochii acelui om frumuseţea lor 


lăuntrică, pe care ei n-o ştiau, că acel om se uită cu atâta bucurie la el, cu atâta 
încredere. 


Mulţi dintre ei s-au gândit, aşa cum unii dintre teologi, care explică întâlnirea 
dintre Hristos şi Zaheu vameşul, spun că nu se aud cuvinte mari pe care să le fi 
spus Hristos lui Zaheu, dar vedem cu câtă cinste îi vorbeşte Dumnezeu la început: 
Zaheu, coboară, că astăzi trebuie să rămân în casa ta..., nu: <Păcătosul, 
vameşule..., mai-marele răutăţilor, începătorule al corupţiei aici în Ierihon, coboa- 
ră-te să vedem cu putem face cu tine!>. Şi se întreabă cei care scriu: oare cu ce 
ochi s-a uitat Dumnezeu la el în timp ce acesta, săracul, nu ştia cum să mai 
trebăluiască pe acolo, aduceţi, faceţi, dregeţi? Cu ce încredere, cu ce putere de a 
răzbate spre adâncul sufletului lui, ca să descopere ceea ce era cu adevărat el, nu 
Zaheu cel pocit de răutăţi şi de urâciunea păcatului, ci acel Zaheu, cum era el privit 
de Dumnezeu. Şi Dumnezeu l-a văzut cu ochii aceia senini, curaţi, ai altui veac şi 
s-a uitat în adâncul inimii lui şi acesta s-a trezit ca dintr-un somn adânc, pentru că 
s-a recunoscut mai mult în felul în care îl vedea Hristos decât în cum îl ştiau 
oamenii sau se ştia el pe sine. A zis: <Eu sunt acela!>, s-a întâlnit cu sine însuşi, ŞI- 
a văzut chipul lăuntric, s-a cunoscut pe sine. Fericit este cel ce se cunoaşte pe 
sine, îşi cunoaşte păcatele, acesta mai mare este decât cel ce învie morții. 
Adevărat, şi-a cunoscut Zaheu chipul atunci şi l-a văzut în Hristos. 


Să încercăm să ne luminăm ochii, să ne curăţim ochii, ca pe ceilalți, apropiații 
noştri, să-i cinstim ca pe profet, ca pe drept, ca pe un ucenic al lui Hristos şi cu 
plată de profet, cu plată de drept, cu plată de ucenic ne va primi Hristos în 
Împărăţia Sa. 


Amin. 


Părintele Ciprian Negreanu (Cluj-Napoca) - Predică la Duminica tuturor 
Sfinţilor (2013) 


În numele Tatălui şi al Fiului şi al Sfântului Duh. Amin. 


Suntem în prima duminică după Rusalii, duminică în care întotdeauna se pomenesc 
toţi sfinţii, Duminica tuturor Sfinţilor. Şi e firesc să se pomenească toţi sfinţii, vă 
spuneam şi în alte dăţi. De ce s-a pus această duminică? Pentru că n-a fost şi nu 
este chip de a cunoaşte lucrarea Duhului Sfânt, de a-l cunoaşte chipul Duhului 
Sfânt şi prin aceasta, de fapt, chipul Sfintei Treimi, nu există chip mai relevant, 
mai clar pentru noi, oamenii, al Sfintei Treimi, decât în primul şi în primul rând cel 
descoperit în Evanghelie prin Domnul nostru lisus Hristos, dar după aceea, 
descoperit în chipurile, vieţile, lucrarea şi ostenelile Sfinţilor. Aşa cum Tatăl S-a 
descoperit în Fiul şi Fiul a spus: Cel ce Mă vede pe Mine Îl vede pe Tatăl, L-a 
mărturisit pe Tatăl, aşa Duhul Sfânt a venit să dea mărturie în inimile noastre 
despre Fiul şi descoperă chipul Fiului în inimile noastre. Iar chipul Duhului Sfânt, 
pe lângă mărturia Tatălui şi a Fiului, care vorbesc despre EI, se descoperă pe 
chipurile a mii şi mii de sfinţi şi pe ale tuturor oamenilor credincioşi şi care îşi pun 
nădejdea în Dumnezeu, pe chipurile fiecăruia se întipăreşte ceva din strălucirea 
Duhului Sfânt, a harului necreat. 


Despre Sfinţi atâtea s-ar putea spune şi cu atâta bucurie am putea vorbi, de la cei 
mai mari ierarhi şi învăţători ai Bisericii până la cei din urmă pustnici uitaţi în 
peşteri şi în crăpăturile pământului, pentru care Dumnezeu mai ţinea şi mai ţine 
lumea şi pe care nu-i ştie nimeni, de la nebunii în Hristos care hălăduiau prin oraşe, 
de la Alexandria şi Constantinopol, până acum, în Novgorod sau Moscova sau 


chiar în România, de la doctorii fără de arginţi, care, prin punerea mâinilor şi prin 
rugăciune, vindecau şi tămăduiau atâţia şi atâţia, şi pentru aceasta se şi numesc 
fără de arginţi, nu primeau nici un argint, pentru că primeau de la Dumnezeu 
arginţii harului, ai darului dumnezeiesc. 


Despre cuvioşii marilor mănăstiri, despre obştile de foc, de la Avva Apollo din 
pustia Egiptului, despre care se spune că avea până la 2000 de ucenici, de monahi, 
care se împărtăşeau în fiecare zi, şi care erau ca îngerii, până la Pahomie cel mare 
sau la mănăstirile neadormiţilor, ale akimiţilor, în care slujbele nu se sfârşeau 
niciodată şi care erau împărţiţi în trei, împărțeau slujbele şi obştea în trei şi, dacă 
erau 300 de oameni, 8 ore 100 dintre ei ţineau slujbă, 8 ore aveau vreme de odihnă 
şi de rugăciune la chilie şi 8 ore aveau vreme de ascultare şi de muncă şi aşa 
fiecare grup dintre cele trei înconjura ziua astfel şi, în timp ce unii dormeau, alţii se 
rugau, în timp ce unii munceau, alţii se rugau şi au fost astfel de obşti care au ţinut 
aceste mănăstiri ale neadormiţilor sute de ani, nu a încetat acolo rugăciunea nici o 
clipă. 


Multe am putea vorbi despre aceşti Sfinţi şi despre cei din lume şi mai multe. În 
primul rând mucenicii, care au început să presare pe pământ sângele lor cel sfânt şi 
din acest sânge, ca din nişte seminţe, au izvorât şi mai mulți mucenici, şi mai mulți 
CUVIOŞI, şi mai mulți oameni care au vrut să-L mărturisească pe Hristos. Şi după 
aceea pe cei care, în lume fiind, ocupați cu cele ale veacului acestuia, s-au ţinut de 
Dumnezeu şi s-au întărit în Dumnezeu şi nu s-au lepădat de EI şi L-au căutat, şi 
nici greutăţile, nici bogăţia, nici frica că se vor îndepărta de mamă sau de tată sau 
de copii, aşa cum aţi auzit: Cel ce iubeşte pe mama sa, pe tatăl său, pe fiu sau pe 
fiică mai mult decât pe Mine, nu este vrednic de Mine. 


Nu exagerau cei ca Sfântul Siluan, care zicea, când era la măsura aproape desă- 
vârşită a sa, că n-a ajuns încă la măsura tatălui său, care fusese om căsătorit, cu 
greutăți şi necazuri şi îl avea tot timpul ca pe un model. 


lar pe aceştia nu-i ştie nimeni, de obicei pe aceştia nu-i descoperă Dumnezeu, ci îi 
vom cunoaşte la a doua venire. Pe unii i-a descoperit, unora le-a păstrat moaştele 
întregi, unora le-a păstrat moaşte izvorâtoare de mir, pe alții îi arată făcători de 
minuni neîncetat prin chemarea numelui lor, pe fiecare îi cinsteşte şi îi mărturiseşte 
Dumnezeu într-un fel. 


Și aici ne întoarcem la începutul Evangheliei pe care aţi auzit-o: Cel ce va 
mărturisi pentru Mine înaintea oamenilor, şi Eu voi mărturisi pentru El înaintea 
Tatălui Care este în ceruri. 


Cuvântul acesta mai este folosit de Matei, a mărturisi pentru Dumnezeu înaintea 
oamenilor. Noi îl înţelegem în general, mai ales în ultimii zeci de ani, de când a 
început această propagare a sectelor în sânul Ortodoxiei şi în toată lumea, iar 
sectanţii înţeleg prin mărturisire vărsarea a 20-30-40 de versete, a unei dogmatici 
false, greşite, călcând în picioare tainele lui Dumnezeu, o înţeleg ei cum pot şi cred 
ei că a mărturisi pentru Dumnezeu este să bată din uşă în ușă, să caute un om, să-l 
ia pe un om cu maşina de pe marginea drumului sau să-şi ia bilete pe tot felul de 
rute, în tot felul de compartimente cu oameni care nu pot pleca de acolo (şi să ştiţi 
că aceştia cu rânduială merg cu trenul, că vă tot miraţi, probabil, cum de-am 
nimerit tocmai eu în compartimentul unde s-a apucat acela să propovăduiască; ei se 
duc acolo cu rânduială, nu că au drum); asta e osteneala lor, ei socotesc că asta e 
propovăduirea, asta e mărturisirea. 


Dar să ştiţi că ideea asta, cum că ăsta e tipul de mărturisire la care ne cheamă 
Dumnezeu, nu aşa era înţeles în vechime, şi mai ales nu aşa era înţeles de Sfântul 
apostol şi evanghelist Matei. El mai foloseşte cuvântul acesta, dar sintagma aceasta 
este folosită în Vechiul Testament foarte des şi acolo Dumnezeu explică ce 
înseamnă a da mărturie despre Dumnezeu înaintea oamenilor şi în cel mai curat 
înţeles este acesta: să dai slavă şi să lauzi pe Dumnezeu pentru minunile pe care 
le-a făcut cu tine, pentru ce ai trăit tu viu cu Dumnezeu, ceea ce ai cunoscut. Nu 
teorii, nu poveşti, nu citate, nu ce ai auzit şi ai citit. Nu, ci ceea ce ai trăit tu 
personal cu Dumnezeu, minunile şi lucrările mari ale lui Dumnezeu cu tine, să 
nu le ascunzi, Să nu le treci cu vederea. 


Dar ar fi două planuri, despre care se vorbeşte şi în Vechiul Testament, de mărturie 
a noastră înaintea oamenilor. În primul rând, şi noi suntem oameni, şi ar trebui să 
fie o mărturie a noastră în faţa noastră. Ca să poţi să dai mărturie despre minunile 
şi lucrările lui Dumnezeu cu oamenii, cu noi, despre noi, trebuie să-ţi aduci tu 
aminte, să ai tu tot timpul în conştiinţa ta, să fii conştient de valoarea şi de măsura 
lucrării lui Dumnezeu cu tine şi de faptul că tu, fund un insignifiant, un nimeni, 
până la urmă - cine sunt eu ca să lucreze Dumnezeu cu mine, să vuiască Dumnezeu 
în inima mea, să lucreze prin mine fapte şi întâmplări care să schimbe vieţile altora 
sau pentru mine şi pentru necazurile mele Dumnezeu să schimbe legile firii, să 
schimbe firescul şi să mă vindec de boli de care nu era cu putinţă să mă vindec 
altfel?, cine sunt eu? - şi a aduce tot timpul, a pune înaintea noastră mărturia asta, 
în primul rând pe noi ne revigorează, aşa cum zicea părintele Teofil: „Ce faci te 
face”. 


Dacă noi totdeauna punem înaintea noastră aceste mărturii şi ne aducem aminte de 
ele şi vedem în Vechiul Testament cu câtă atenție insista Dumnezeu pe această 


aducere aminte a minunilor pe care Dumnezeu le-a făcut cu ei şi întotdeauna avea 
grijă şi spunea: Notează, scrie aceste minuni pe care le-am făcut cu voi, scrie 
despre cele zece plăgi pe care le-am adus asupra egiptenilor, scrie despre trecerea 
minunată din Marea Roşie, scrie despre toate celelalte minuni pe care Dumnezeu 
le-a făcut cu ei. Şi nu numai să scrie, ci şi Ridică altar de amintire că aici ai trecut 
prin lordan ca pe uscat şi a stat lordanul ca un zid de o parte şi de cealaltă a secat. 
Ridică aici altar ca mărturie ţie şi fiilor tăi, ca să nu uite ce minuni a făcut 
Dumnezeu cu tine. Sau: Ridică altar unde ai trecut prin Marea Roşie şi a stat marea 
ca două ziduri de apă de o parte şi de alta şi tu ai trecut ca pe uscat şi oştirea lui 
faraon s-a înecat cu totul. 


Și peste tot Dumnezeu nu numai că cerea să fie scrise spre amintirea şi a poporului 
şi a fiilor şi nepoților şi, iată şi a noastră şi ridică şi altare şi locuri de amintire că 
pe acolo a trecut Dumnezeu şi lăsa şi semne, adică zicea: Şi tu să faci un chivot, şi 
acolo să pui Tablele Legii, cele pe care le-a scris Dumnezeu, cele zece porunci, ca 
să nu zică cineva: <oare aşa a fost sau aşa?>, să se vadă. Şi să pui acolo năstrapă de 
aur cu mană în ea, pentru că ai mâncat 40 de ani în pustie mană. Şi să ştie nepoţii, 
fii, toţi cei care vor vedea şi vor auzi povestirile voastre că aşa a fost. Şi mana 
aceea rămânea nestricată, deşi mana obişnuită se strica de la o zi la alta, aşa făcea 
Dumnezeu, să se strice, nimeni nu putea să strângă mai mult ca să aibă provizii, ci 
mânca câte era în ziua aceea şi ce strângeau mai mult se strica. lar când era 
sâmbătă, strângeau vineri şi pentru vineri şi pentru sâmbătă şi nu se strica pentru 
sâmbătă. Şi hainele de pe ei au rămas nestricate, neroase, timp de 40 de ani. Şi au 
pus în Chivot năstrapă cu mană, Tablele Legii, toiagul lui Aaron care a odrăslit, 
care a înfrunzit într-o noapte ca semn de la Dumnezeu că din neamul lui se alege 
preoțimea. 


Și lucrurile acestea par foarte atent puse de Dumnezeu în atenţia poporului. Pentru 
noi şi pentru mintea noastră limitată ar părea că Dumnezeu vrea Să-i găsească 
loc, să nu fie uitat de popor. Nu e vorba că El avea nevoie ca poporul să nu-L 
uite! Ci poporul să nu uite acest chip al adevăratului Dumnezeu, Care a făcut 
minuni cu ei. Poporul era cel care, dacă pierdea acest chip, strica adevăratul chip 
al lui Dumnezeu din inima lui şi se pierdea. Ceea ce a şi făcut mai târziu, nu şi-a 
mai adus aminte şi a pierdut. 


Aşa cum Dumnezeu, dând cele zece porunci, ni se zice în Deuteronom în capitolul 
6: [Cuvintele acestea, pe care ţi le spun eu astăzi, să le ai în inima ta şi în sufletul 
tău; Să le sădeşti în fui tăi şi să vorbeşti de ele când şezi în casa ta, când mergi pe 
cale, când te culci şi când te scoli. Să le legi ca semn la mână şi să le ai capeo 
tăbliță pe fruntea ta. Să le scrii pe uşorii casei tale şi pe porţile tale.] 


Și tu când mănânci, şi când dormi, şi când te scoli, şi când umbli pe cale, şi când 
stai jos, să murmuri neîncetat Legea în cuvintele tale. Auziţi, cu limba ta să 
murmuri legea, pe mâna ta s-o scrii, adică să ţină minte ce trebuie să facă; trezvia, 
atenţia. Dumnezeu e de faţă, să ne întrebăm ce-ar face EI în locul nostru. 


Această atenţie neîncetată asupra poruncilor lui Dumnezeu, asupra lui Dumnezeu, 
asta cerea atunci, şi tot aşa, poate şi mai valoroasă este aducerea aminte a lucrărilor 
pe care Dumnezeu le-a făcut cu noi. Că noi de multe ori nu ţinem minte acest 
cuvânt pe care l-am auzit: Cel ce va mărturisi pentru Mine înaintea oamenilor, şi 
Eu voi mărturisi pentru el înaintea Tatălui Celui din ceruri. Şi majoritatea dintre 
creştini zic: <Bine, dar eu nu pot împlini niciodată această poruncă, pentru că 
nu prea ştiu bine dogmatica, nu ştiu foarte bine legile, rânduielile, slujbele, nu 
cunosc foarte bine să susţin învăţătura de credinţă în faţa altora...> Nu-i vorba 
de asta! Dumnezeu ne cheamă pe toți la această mărturie în înţelesul acesta, de 
a mărturisi ceea ce Dumnezeu a lucrat cu noi, ceea ce am trăit noi cu 
Dumnezeu, am văzut şi am pipăit noi, ce ştim clar şi nu poate nimeni Să spună 
mai bine ca noi, pentru că noi le-am trăit. 


Și am zice întâi s-o facem înaintea noastră, adică aşa cum Dumnezeu zice: Adu-ţi 
aminte ce minuni a făcut Dumnezeu cu tine în pustie şi aşa, aducându-și aminte 
poporul, trecea peste ispite, răbda în continuare, nu uita ce minuni a făcut 
Dumnezeu, că a scos apă din stâncă, valuri şi valuri, şi ei s-au adăpat din aceste 
ape, că a îndulcit Dumnezeu apele, că şerpii n-au mai putut să-i otrăvească, ei 
numai uitându-se înspre şarpele de aramă şi atâtea şi atâtea a lucrat Dumnezeu cu 
ei. Păi cum să nu se întărească în credință bieţii oameni, că treceau şi ei prin 
ispitele şi încercările lor, fiecare în parte. Și când au ajuns în Țara Sfântă şi s-au 
sălăşluit acolo, cum să nu-şi aducă aminte ce a făcut Dumnezeu cu ei şi să nu fie 
tari în credinţă şi cum să se lepede de învăţătura cea dreaptă şi de Dumnezeu? 


Aşa şi noi, dacă noi am pune în faţa noastră neîncetat lucrările lui Dumnezeu cu 
noi, tainele pe care Dumnezeu le-a făcut cu noi, minunile, rugăciunile nenumărate 
pe care ni le-a ascultat şi cele pe care nu ni le-a ascultat şi am văzut în timp că bine 
a făcut că nu ni le-a ascultat atunci, că dacă ne împlinea rugăciunea în felul cum 
credeam noi atunci, nu înţelegeam sau nu vedeam sau nu descopeream lucrurile 
acelea sau nu întâlneam această situaţie. Până şi rugăciunile pe care Dumnezeu 
pare că nu ni le ascultă putem să le folosim în timp, dacă avem înţelepciune, să 
dăm Slavă lui Dumnezeu şi să mulțumim lui Dumnezeu pentru minunile pe care 
le face cu noi, pentru că, dacă deschidem bine ochii, o să vedem că şi acele 
rugăciuni părut neascultate sunt, de fapt, nişte rugăciuni mai înalte împlinite cu 
noi. 


Dacă suntem sinceri şi corecţi, spunem: <Doamne, fă tu cum crezi că e mai bine cu 
mine, că, până la urmă, eu nu ştiu ce-i mai bine. Eu o să mă rog pentru tot felul de 
lucruri, de nimicuri sau lucruri mari pentru mine, dar nu ştiu dacă sunt bune sau 
rele, dacă e bine sau rău. Tu fă cum crezi Tu!'> Şi mult mai puţine n-o să le 
împlinească Dumnezeu şi o să vedeţi că multe din cele foarte mici, până şi cele 
care-ţi trec numai prin minte, Dumnezeu ţi le împlineşte, multe, multe şi mici, dar 
câteva din cele mari mai greu ţi le împlineşte. Şi o să zici: <Bine, dar astea mici mi 
le împlineşti aşa de repede, şi numai că am visat sau m-am gândit ce frumos ar fi, 
şi ultimul gând ce l-am avut, şi cea mai mică rugăciune, iar cealaltă, în care am zis 
că vreau pe acesta să-mi fie soţ sau aceasta soție, nu mi-o împlineşte?...> Sau cine 
ştie ce lucruri mari sau să mergi undeva sau să rămâi definitiv în profesia asta sau 
să faci cealaltă, <Pe astea nu mi le împlineşti, Doamne?...> Şi simţim că ne 
străduim, forțăm mâna lui Dumnezeu şi El parcă tot nu Se lasă. Şi asta se întâmplă 
pentru că mai ales aceste lucruri mari, când cineva cere lucruri mari şi care să ţină 
o viaţă, acestea pot duce la moartea noastră veşnică duhovnicească sau la viaţa 
veşnică. Sunt lucruri prea mari, nici nu ştiu dacă ştim ce cerem atunci când cerem. 


Foarte mulţi oameni vin, după ani şi ani, şi plâng şi zic: „Eu mi-am dorit să mă 
căsătoresc cu nu ştiu cine. Eu am trecut peste toate barierele. Eu am călcat peste 
toate sfaturile şi am făcut lucrul acesta şi acum îmi pare rău. De ce nu m-a oprit 
Dumnezeu?” Tot ei sunt cei care se revoltă mai târziu şi se învârtoşează şi zic: 
„Trebuia să mă oprească Dumnezeu!”, deşi uită că atunci erau gata să zică: „Îmi 
dau viaţa dacă nu-mi dai asta, îmi pun capăt dacă nu-mi dai ceea ce cer eu!”. Şi, de 
multe ori, din două motive Dumnezeu nu împlineşte anumite rugăciuni ale noastre 
mari: |. de obicei, când cerem lucruri mari, acestea chiar sunt mari şi implică şi 
viaţa altor oameni şi ne implică şi pe noi în viaţa lor şi, pe de o parte, încă nu 
suntem pregătiţi şi nu suntem destul de copţi pentru aşa ceva şi putem face mai 
mult rău decât bine şi Dumnezeu poate să amâne luni şi ani, până ne împlineşte 
acea rugăminte şi pare că Dumnezeu a fost zgârcit şi abia ţi-a dat, dar abia după ce 
ai crescut şi ai învăţat şi ai înţeles multe. 


la gândiţi-vă: staţi pe loc după ce aţi fost învăţaţi o viaţă să mergeţi din treaptă în 
treaptă, din clasa întâi aţi fost numai pe locul întâi, la liceu aţi fost printre primii, la 
facultate poate aţi fost tot aşa. Şi la un moment dat după aceea stai pe loc un an şi 
baţi pasul pe loc, doi ani, trei ani, nu simţi de nici unde un ajutor, nu mai vezi 
zâmbet pe chipul celor cu care te întâlneşti, nu mai vezi nimic, ţi se pare că s-a 
terminat lumea, că parcă Dumnezeu Şi-a luat mâna. După ce treci prin această 
perioadă în care vezi cât de greu e să te lepede, de multe ori chiar prietenii, să te 
dea la o parte şi să te judece chiar cei mai dragi, să se bucure cei care până atunci te 
invidiau, după ce vezi toate acestea, tu, care poate până atunci erai nepăsători faţă 


de durerile celorlalți, treceai uşor peste lacrimile celor din jurul tău, să ştiţi că altă 
atenţie capătă omul faţă de aceştia, altă durere a inimii are faţă de cel necăjit. Dacă 
după un an, doi, trei se împlineşte ceea ce a vrut, dar altă aşezare are să nu sară 
calul acolo unde a hotărât el să facă şi în lucrurile bune pe care le face să nu se 
umple de prea multă bucurie şi efuziune şi să facă lucruri exagerate, să greşească 
enorm şi faţă de oamenii aceia şi faţă de el, şi să-l doară inima şi faţă de cei necăjiţi 
şi întristaţi şi să sară în ajutorul lor atunci când va fi vremea... 


Acesta e un mic exemplu, dar pot fi mii de alte motive pentru care Dumnezeu să 
întârzie, mii de alte taine ale sufletului pe care Dumnezeu vrea să le crească, vrea 
să le descopere cu tine. De fapt, de multe ori suntem aşa de siguri de ceea ce vrem 
şi suntem hotărâți, încât de obicei ce vrem nu este duhovnicesc, ci doar o realizare 
cât mai bună aici pe pământ, materială, profesională, familială. De multe ori, aceste 
opriri sau întâmplări care ne stau în cale sau situaţii în care Dumnezeu pare că nu 
ascultă să ne treacă mai departe, acestea îți deschid pentru prima oară ochii asupra 
unor realităţi ale lumii pe care până atunci nu le-ai băgat în seamă. Începi să 
descoperi că ai Suflet, că este ceva în tine care suferă, pe care nu l-ai crescut 
până atunci, care nu are aripi, pe care nu l-ai învăţat să zboare niciodată, că tu 
puteai să ajungi aşa până la sfârşit, fără să-ţi dai seama că tu ai venit în lume 
pentru altceva decât ca să fii primul, Să fii în frunte, să realizezi, să faci, să dregi. 
E alt motiv pentru care ai venit în lumea asta şi pe Altcineva trebuie să 
descoperi, pe Altcineva, cu amar, să-L cunoşti şi să te întâlneşti cu EL. Și de 
multe ori oamenii numai la aceste dureri mari încep să cunoască pe Altcineva, 
pe Dumnezeu. Şi noi credem că în suferință Îi place lui Dumnezeu să se 
întâlnească cu noi. Nu! Este nevoit! Că nu ştim să drămuim şi să ne bucurăm şi să 
mulțumim pentru bucuria pe care ne-a dat-o Dumnezeu şi astfel să ne întâlnim cu 
Dumnezeu şi să-L chemăm în viaţa noastră şi, de multe ori Îl uităm complet atunci 
când avem linişte, pace, lucrurile ne merg din plin; avem o relaţie mai mult decât 
superficială cu EI în momentul acela. Şi abia în dureri şi în necazuri, când toţi ne 
părăsesc, când toţi se uită destul de dubios la noi, abia atunci începem să vedem că 
sunt nişte ochi mult mai buni şi mai dragi care se uită spre noi şi pe care noi i-am 
trecut cu vederea până atunci, ochii lui Dumnezeu. 


Să ne gândim la ochii cu care Hristos a privit la Petru, care se lepădase de EI şi, 
după ce s-a lepădat de trei ori, a auzit cocoşul cântând şi şi-a adus aminte Petru şi 
s-a întors spre Mântuitorul, care era în pridvorul casei lui Caiafa. Credeţi că ochii 
aceia ai Mântuitorului care s-au uitat spre Petru erau de asprime sau de ceartă? Nu, 
cred că sunt ochii cei mai curaţi, care ne susţin, care ne ajută, care ne iubesc, sunt, 
de fapt, ochii Celui care ne poartă pe mâini şi în braţe şi la Care nu ne uităm. Cred 
că acei ochi l-au trezit pe Petru mai mult decât cântatul cocoşilor. 


Parcă în durerile şi în suferinţele noastre şi în lepădările noastre şi în necazurile 
noastre mari, de-abia atunci avem puterea să ne întoarcem să vedem că sunt 
nişte Ochi care ne privesc şi sunt nişte Braţe care ne poartă şi este o Inimă care 
suspină pentru noi, inima lui Dumnezeu, care ne poartă pe noi înşine, care ne 
caută pe noi, e dragostea rănită a lui Dumnezeu care de mult ne căuta şi pe care 
noi nici n-am băgat-o în seamă, despre care Părinţii spuneau că este rănită, că 
n-are unde să se odihnească. 


Ca într-un cuplu în care cineva iubeşte, iar celălalt nu e interesat, celălalt cu ochii 
caută disperat să-i răspunzi măcar dintr-o privire şi tu nici nu ştii că celălalt te 
caută, habar n-ai, nu te interesează. Şi nu este durere mai mare, acea iubire este 
rănită, n-are unde să se odihnească, iar această iubire a lui Dumnezeu care umblă 
neavând unde să se odihnească, găseşte din când în când în câte un om şi de cele 
mai multe ori, din păcate, doar în greutăţi şi necazuri, pe câte unul care se întoarce 
înapoi şi începe să înţeleagă, începe să vadă, începe să se deschidă şi aceştia, de 
cele mai multe ori, pe lângă cei credincioşi, dar cel mai mult se întorc aceşti sfinţi, 
de aceea zicem în timpul Utreniei: Dumnezeu cel ce se odihneşte întru Sfinţii Săi, 
iubirea lui Dumnezeu se odihneşte în sfinţii cei care se întorc să vadă Ochiul lui 
Dumnezeu, cei care, mai presus de croncănitul ciorilor veacului acestuia ascultă 
glasul privighetorii care-i mult mai fin, mult mai subțire, dar se aude. Dacă eşti 


atent, dacă te concentrezi puţin, dacă te întorci puţin în tine, auzi glasul mierlelor şi 
al privighetorilor care se rosteşte neîncetat, îl auzi tot timpul, se aude tot timpul, 
dar este acoperit de glasul şi de croncănitul ciorilor. Aşa şi omul începe să desco- 
pere în sine. 


Dar nu mai bine ar fi ca înainte de acea vreme, ca să nu fie nevoit Dumnezeu să ne 
poarte şi prin încercări şi prin ispite şi prin eşecuri, să se întoarcă omul spre 
Dumnezeu, să dea mulţumire lui Dumnezeu, să dea slavă lui Dumnezeu, să-şi 
aducă aminte neîncetat de Dumnezeu, să pună înaintea lui ziua şi noaptea porunca 
lui Dumnezeu, ba mai mult, să pună înaintea lui ziua şi noaptea prezenţa vie a lui 
Dumnezeu care-l aici şi acum, în Care umblăm, suntem, respirăm, să pună înaintea 
lui prezenţa, să pună înaintea lui minunile pe care Dumnezeu le-a făcut cu el şi asta 
e mărturia cea mai mare, s-o pui înaintea ta această mărturie, să-ţi aduci tu aminte 
în primul rând de ce lucrări a făcut Dumnezeu cu tine până acum, şi câte a făcut, şi 
după aceea această mărturie sincer şi fără cuvinte prea mari şi complicate s-o 
mărturiseşti şi altora. 


Aşa cum părintele Arsenie spunea că nu ajunge, credinţa nu e numai să crezi în 
Dumnezeu, să ai o credinţă, să ştii foarte bine Crezul şi să-l ştii şi explică sau să ştii 
foarte bine învăţătura de credinţă. Nu e asta credinţă. Şi diavolul ştie toate lucrurile 


acestea, crede şi se cutremură şi diavolul crede şi se cutremură, credeţi că nu ştie el 
toate realitățile despre Dumnezeu? Le ştie şi se şi cutremură, noi măcar nu ne 
cutremurăm aşa, în general, nu ne prea cutremurăm, ci mult mai mult, zicea el, este 
credinţa şi este acea întâlnire măcar o singură dată cu lisus, în viaţă, şi toți am 
avut-o într-o anumită măsură, mai mult sau mai puţin, am avut această întâlnire sau 
mai multe întâlniri, mai multe atingeri, măcar ca şi în Cântarea Cântărilor: Mirele 
la uşă a venit, a pus mâna pe zăvor, pe clanţă, Mirele Hristos, şi eu până să apuc să 
mă trezesc, mireasa din pat, el a plecat. Dar când am pus mâna pe clanţă era mirul 
de pe mâna Lui, era pe clanţa aceea, mirosea. Şi mi-a lăsat mir pe mâna mea. Şi cu 
am fugit, cum zice acolo, am fugit la porțile Ierusalimului şi pe la paznici şi am zis: 
N-aţi văzut cumva pe Mirele meu, n-aţi văzut trecând pe aici? Şi-L căuta neostoit 
sufletul. Mireasa e sufletul omenesc. De multe ori poate n-a fost o întâlnire aşa 
cum am vrea noi. Poate această întâlnire nu va fi decât dincolo, vie, clară, faţă către 
față, dar pentru cei mai mulţi dintre noi a fost deja această întâlnire, au fost multe 
astfel de întâlniri în care Dumnezeu tainic bate la inimă şi la sufletele noastre şi 
simţim mireasma dumnezeiască a prezenţei Lui, din când în când măcar. Simţim 
mireasma dumnezeiască atunci când ne scapă din necazuri mari, când ne ridică cu 
mână tare şi braţ înalt ca pe Petru din valuri şi ne spune parcă: Puțin credinciosule, 
de ce te-ai îndoit? Şi de-atâtea ori L-am simţit aşa. 


Măcar aceste mărturii să le aducem înaintea sufletelor noastre neîncetat şi atunci 
feţele noastre se vor îmbărbăta, se vor încuraja, vor ţine mai cu osârdie porunca lui 
Dumnezeu, se vor răbda mai departe, vor ţine mai departe cuvântul lui Dumnezeu, 
vor trece mai uşor peste toate ispitele de cuvânt, de gând pe care le aduc oamenii, 
diavolii le aruncă în mintea noastră, să ne lepădăm, să ne lăsăm, să abandonăm 
lupta, să ne lăsăm pradă unor ispite, unor încercări, unor gânduri murdare, unor 
fapte murdare. Vom trece peste acestea, pentru că totdeauna ne vom aduce aminte: 
<Dar cum, Dumnezeu n-a fost cu mine atunci? Nu-mi aduc eu aminte ce-a făcut 
Dumnezeu? Nu-mi aduc eu aminte cum mi-a vorbit Dumnezeu atunci în adâncul 
inimii mele? Nu-mi aduc eu aminte cum m-a scos atunci din necaz? Nu se poate 
să-l reneg pe acest Dumnezeu!> Acela e chipul adevărat al lui Dumnezeu. Până 
să-L descoperim tainic în Scriptură, de multe ori Îl descoperim mai uşor chiar în 
lucrarea Lui cu noi, chiar în lucrarea aceea de zi cu zi cu noi, lucrările, 
minunile lui Dumnezeu pe care le-a făcut cu noi, Îl cunoaştem mult mai repede. 
Şi tot acest chip îl putem vorbi şi povesti şi-l putem mărturisi şi înaintea 
oamenilor şi este mai puternic decât orice mărturisire. 


Orice-ai spune tu, mai ales la aceşti aşa-zişi studenți ai Bibliei, cunoscători ai 
zecilor, zecilor de versete pe de rost învăţate într-un sens şi cunoscute doar aşa şi la 
care le-au scos din context şi le-au pus ei într-un context al lor şi zic „Asta-i 


înţelesul” şi ţi-l aruncă cu nemiluita; într-o asemenea întâlnire, nu pe această cale a 
certurilor sau a discuţiilor legate de Scriptură o să biruieşti, pentru că, cum zicea 
părintele Arsenie, n-are rost să vorbeşti cu ei pentru că şi-au tăiat mintea în 
Scripturi, adică cuvintele Scripturii sunt săbii cu două ascuţişuri, nu le foloseşti 
oricum vrei tu şi cum crezi tu şi cum îţi imaginezi tu că ar fi bine şi să ai grijă cum 
să umbli printre ele şi pe unde să calci ca să nu te tai. Şi cum să le ţii în mână ca să 
nu te tai. Şi Părinţii şi Sfinţii şi toată învăţătura de credinţă ne-au învăţat cum să le 
folosim. Nu să ne tăiem cu ele, ci să le folosim şi să biruim pe diavol cu ele. Dar 
aceia şi-au tăiat mintea în Scripturi şi greu este să mai schimbi tu ceva prin 
cuvintele tale. 


Cel mai mult, dacă va fi să foloseşti pe acel om sau pe oricine altcineva, este prin 
mărturia ta vie. Ceea ce ai trăit tu. Ceea ce ştii tu. Nu ştiu, dar mie Dumnezeu aşa 
mi-a descoperit. Nu ştiu ce zici dumneata acolo, n-o să intru în dialog cu dumneata, 
dar eu ştiu ce Dumnezeu mi-a arătat, ce Dumnezeu mi-a descoperit, ceea ce am 
simţit eu cu tot sufletul meu, despre aceasta ştiu să spun şi asta nu mi-o schimbă 
nimeni. Asta nu mi-o poate spune nimeni că nu-i adevărat. Îmi spui că sfinţii nu 
trebuie cinstiţi, cu spun că am trăit cu sfinții minuni nenumărate, că sunt fraţii 
noştri mai mari care se roagă pentru noi, care ne poartă şi ei pe braţele lor, care se 
roagă pentru noi, care ridică rugăciune de foc pentru noi înaintea lui Dumnezeu. 


Cum Să nu se roage, dacă nişte apropiaţi, nişte prieteni pentru o durere a 
noastră fac, se strâng în rugăciune şi Stau uneori nopți întregi să se roage pentru 
noi? Cum Să nu se roage sfinţii care ardeau de drag pentru cei care nu ştiau şi 
nu înțelegeau cuvântul lui Dumnezeu, care sunt fraţii noştri, care s-au atins de 
dragoste dumnezeiască, de care s-a atins aripa iubirii dumnezeieşti şi nu mai este 
întoarcere? 

Şi astfel mărturia 
noastră e mult mai vie, mult mai adevărată. 


Dumnezeu să ne ajute să putem mărturisi astfel înaintea lui Dumnezeu şi a oa- 
menilor. 


Predici la Duminica tuturor Sfinţilor. Între sfinţenie şi urgie. Roadele Duhului 
şi roadele păcatului. “Fiţi sfinţi, precum eu, Domnul sunt Sfânt!” 


Părintele Hrisostom de la Mănăstirea Putna (2011) — Predică la Duminica 1 
după Rusalii, a tuturor Sfinţilor: 


Rezumat: 


— Duminica ce a trecut am prăznuit Pogorârea Duhului Sfânt, desăvârşirea lucrării 
lui Dumnezeu în lume, desăvârşirea lucrării Sfintei Treimi în viaţa noastră, a 
oamenilor. 


— Astăzi, în prima duminică după Pogorârea Duhului Sfânt, prăznuim pe toţi sfinții 
care din veac au bineplăcut lui Dumnezeu. Deci astăzi noi sărbătorim răspunsul 
omului la chemarea lui Dumnezeu. Domnul a zis: “Mulţi chemaţi, puţini aleşi“, iar 
Calist, patriarhul, tâlcuieşte acest cuvânt zicând: “Chemaţi sunt toţi, aleşi sunt însă 
numai cei care răspund la această chemare”. 


Suntem astăzi în Duminica tuturor Sfinţilor, a celor care-au răspuns acestei 
chemări, celor care au dat mărturie de prezenţa lui Dumnezeu în lume şi de 
împlinirea cuvântului Lui printre noi. 


— Nu întâmplător Evanghelia de astăzi începe cu mărturisirea lui Hristos, căci zice 
Hristos: “Oricine va mărturisi pentru Mine înaintea oamenilor, mărturisi-voi şi Eu 
înaintea Tatălui Meu care este în Ceruri”. 


— Cuvântul “sfânt”, înseamnă om ales. Hristos le-a spus ucenicilor: “Nu voi M-aţi 
ales pe Mine, ci Eu v-am ales pe voi, şi v-am rânduit să mergeţi şi roadă să aduceţi, 
şi roada voastră să rămână”. lată sfinţii, oamenii aleşi ai lui Dumnezeu! Oamenii 
care răspunzând la chemarea lui Dumnezeu, care dând mărturie de cele ce 
Dumnezeu a lucrat şi lucrează în viaţa noastră, au adus roadă. Şi au adus roada, 
cum spune Scriptura, unul 30, altul 50, altul 100, diferite moduri de a răspunde, dar 
toate fiind lucrarea aceluiaşi Duh. 


— Duhul Cel Preasfânt este Cel care a lucrat în sfinţi mântuirea, este Cel care a 
lucrat în sfinţi aceasta roadă. De aceea, în această duminică, în prima după 
Pogorârea Duhului Sfânt, noi vedem urmarea Acelui Duh, căci, cum zice Sfântul 
Pavel: “Darurile sunt felurite, dar acelaşi Duh, şi felurite sunt roadele dar acelaşi 
Domn. Şi lucrările sunt diferite, dar este acelaşi Dumnezeu care lucrează toate în 
toţi. Şi fiecăruia se dă arătarea Duhului spre folos“. 


— Acelaşi Sfânt Pavel spune că “dincolo de toate aceste lucrări, mai presus de toate, 
rămân acestea trei: credinţa, nădejdea şi dragostea”. 


Și vedem cum mărturisitorii lui Dumnezeu care au luptat pentru păstrarea 
Adevărului credinţei, s-au arătat susţinători ai acestei credinţe. Îi vedem pe cuvioşi, 
care au trăit o viaţă de renunțări, de ispite, de necazuri, toate în nădejdea Învierii pe 
care o făgăduieşte Hristos. Şi vedem dragostea, cum a lucrat şi lucrează în 
mucenicii lui Hristos. Trei categorii distincte, şi totuşi, întrepătrunse între ele, trei 
categorii în care am putea să-i încadrăm şi pe ceilalți sfinți. Mucenicii, 
mărturisitorii şi cuvioşii, toți au mărturisit, toţi au trăit în nădejde, toţi au răspuns 
cu dragoste la dragostea lui Dumnezeu. 


— Desăvârşirea se află în unitate, în comuniune, pentru că, în esenţă, toți sunt una în 
Hristos. 

“Căci unuia 1 se dă prin Duhul Sfânt, cuvânt de înţelepciune, iar altuia, după 
acelaşi Duh, cuvântul cunoștinței. Şi unuia i se dă intru acelaşi Duh credinţa, iar 
altuia, darurile vindecărilor intru acelaşi Duh, unuia faceri de minuni iar altuia 


proorocirea, unuia deosebirea duhurilor iar altuia feluri de limbi şi altuia tălmăcirea 
limbilor. Şi toate acestea le lucrează unul şi acelaşi Duh, împărțind fiecăruia după 
cum voieşte. Pentru că într-un Duh ne-am botezat noi toţi ca să fim un singur trup, 
fie iudei, fie elini, fie robi, fie liberi, şi toţi la un Duh ne-am adăpat, toți 
mărturisind pe Acelaşi Hristos”. 


— Fiind noi mădulare fiecare în parte ale trupului lui Hristos, nu putem să vieţuim 
depărtaţi unul de altul, nu putem să vieţuim decât una fiind. 


— Hristos ne spune astăzi un lucru, care pe unii poate sminteşte, pe alţii cel puţin 
nedumereşte. EI pune, numai aparent, iubirea lui Dumnezeu în contradicţie cu 
iubirea faţă de oameni: “Cel ce iubeşte pe tată ori pe mamă mai mult decât pe 
Mine, nu este vrednic de Mine şi cel ce iubeşte pe fiu ori pe fiică mai mult decât 
pe Mine, nu este vrednic de Mine”. Prin aceste cuvinte, Hristos ne arată că 
izvorul adevăratei iubiri este Dumnezeu. Este ca şi cum ar spune: dacă voi vreți 
să iubiţi pe fiu, pe mamă, pe fiică, pe soră, etc, atunci iubiţi-Mă pe Mine şi 
învăţaţi mai întâi de la Mine adevărata iubire, căci Eu sunt izvorul iubirii. 


EI nu opreşte iubirea de părinți — porunca iubirii părinţilor a fost prima poruncă 
data de Dumnezeu, însoţită de făgăduinţa: “Cinsteşte pe tatăl tău şi pe mama ta şi 


vei trăi multe zile pe pământ”. Dar nu putem iubi pe oameni mai mult decât pe 
Dumnezeu, căci înseamnă să ne îndreptăm într-o cale cu totul greşită, înseamnă să 
gândim omeneşte, înseamnă să o luăm de jos în sus, iar dragostea vine de sus în 
Jos, de la Dumnezeu care este izvorul tuturor bunătăților. 


Hristos, care a fost numit şi Domn al păcii, spune că n-a venit să aducă pace. 
Hristos se referă aici la acea părută pace, la acea părută linişte sau confort pe care 
ţi-l dă autosuficienţa. Acea linişte pe care ţi-o conferă acea înţelegere cu cei din jur, 
înţelegere care nu-L are însă, în centru, pe Dumnezeu. Trebuie să-L punem pe 
Dumnezeu mai presus, şi asta nu înseamnă [doar] să-L socotim pe Dumnezeu mai 
înalt, deasupra lumii, cum şi este, dar nu aceasta în primul rând. Ci înseamnă să 
socoţi lumea ca pe treapta care duce, care-ţi înalță mintea şi inima către EI. 


Și atunci, Hristos ne îndeamnă să nu ne oprim la lumea aceasta, să nu ne pierdem 
în această autosuficienţă, ci să căutăm desăvârşirea. Să căutăm să urcăm mai sus, şi 
mai sus, către Dumnezeu, să te desprinzi de lumea aceasta. Şi aceasta este prima 
înţelegere şi adevărata înţelegere a cuvântului “sabie”. Această “sabie” de care 
vorbeşte Hristos este cea care ne desparte pe noi de acea parte de lume care ne 
desparte pe noi de Dumnezeu, care ne opreşte, ne plafonează, nu ne lasă să ne 
ridicăm ochii minţii şi ai inimii, să câştigăm îndrăznirea cea bună către Dumnezeu. 


Nu ne lasă să gândim ca nişte fii ai lui Dumnezeu. Căci noi suntem întâi fii ai lui 
Dumnezeu şi după aceea suntem fii ai unuia sau ai altuia. 


— Hristos pune generaţia nouă în antagonism cu generația veche, nu opunându-se, 
nu eliminând-o pe cea veche, ci ridicându-se deasupra, căutând înnoirea, căutând 
desăvârşirea. 


— Deşi omul este tentat să gândească şi să calculeze mântuirea în termeni 
neguţătoreşti, şi era lesne pentru un evreu să întrebe “Dar eu cu ce mă aleg dacă fac 
asta sau asta?”, totuşi, rămâne o întrebare decisivă: “lar cu noi, ce va fi?”. Şi nu 
întâmplător s-a pus către finalul Evangheliei de astăzi, acest dialog, pentru că acest 
dialog încununează toate celelalte de până acum. 


— Nu se supără Dumnezeu când omul pune termenii mântuirii, echivalându-i cu 
termenii neguţătoriei. Zice Sfântul loan Gură de Aur: “Dumnezeu ştie aplecarea 
firii noastre omeneşti”, de aceea chiar El, a pus această mântuire în termenii 
neguţătoreşti, spunând că “cine dă la sărac împrumută pe Dumnezeu”, şi astăzi, în 
răspunde lui Petru în aceiaşi termeni, ba spune chiar şi o parabolă a neguţătorului 
bogat, care, găsind într-o ţărână o comoară, s-a întors acasă şi a vândut toate câte 
avea şi a cumpărat cu banii aceia țarina. 


— Mai presus decât toate virtuțile, cel mai frumos răspuns pe care-l putem da lui 
Dumnezeu, este să lăsăm toate şi să-l urmăm Lui. Intru aceasta se arată adevărata 
înălțime a vieţuirii creştinești. 


— Se spune în viaţa Sfântului Paisie cel mare că i s-a arătat la un moment dat 
Sfântul Împărat Constantin cel mare şi i-a spus: “Eu dacă aş fi ştiut ce slavă au şi 
de ce bucurii se învrednicesc călugării în împărăția lui Dumnezeu, aş fi lăsat 
împărăția şi m-aş fi făcut călugăr. Căci unde stau ei, om nu poate să vadă, în trup 
fiind”. 


— Cei care au lăsat toate, au arătat, deci, înălțimea acestei chemări. Dar această 
înălțime, această părăsire a lumii, nu înseamnă o izolare, ci, omul părăseşte pe 
oameni pentru că iubeşte mai mult pe Dumnezeu. Omul, îi părăseşte pe oameni 
pentru că îi iubeşte mai mult decât pe sine. Omul, îi părăseşte pe oameni ca să se 
aducă pe sine ofrandă lui Dumnezeu, ca să se aducă pe sine ca dar al întregului 
Adam, către Dumnezeu, şi ca mai apoi, să se întoarcă către lume, de data aceasta 
ca dar al lui Dumnezeu către oameni. 


— Sfinţenia este expresia bucuriei de Dumnezeu şi de aproapele. Spune părintele 
Stăniloae, tâlcuind un cuvânt al Sfântului Vasile ce mare, ca “sfinţenia se atinge 
atunci când în rugăciune nu mai eşti conştient de tine ci numai de Dumnezeu, când 
în rugăciune pentru ceilalți, nu mai eşti conştient de tine, ci numai de ceilalţi”. 


Acest lucru ne arată că sfinţenia are ca izvor principal comuniunea. Comuniunea 
este principalul izvor de sfinţenie. 


Hristos a venit pe pământ pentru a-l aduce pe om de-a dreapta Tatălui, ca să-i arate 
omului numele lui Dumnezeu, care este nume de Tată, ca să-l înveţe pe om că cel 
de lângă el îi este frate. Să-l primim, deci, şi noi pe cel de lângă noi, şi dacă nu 
putem să-l vedem sfânt, cel puţin să-i trecem cu vederea greşelile, şi mai ales, să-i 
dorim mântuirea. Pentru că şi el este fratele nostru, şi împreună, noi trebuie să ne 
înfățişăm înaintea lui Dumnezeu, şi doar împreună putem să îndrăznim să-l 
spunem lui Dumnezeu “Tată “, şi dacă această comuniune este izvor de sfinţenie, 
tot aşa şi dezbinarea este izvorul a toată răutatea. Dacă cel care caută să facă pace 
în jur este numit de Hristos “fiu al lui Dumnezeu”, apoi şi cel care face dezbinare, 
acela fiu al diavolului este. Să ne ferim, deci, de dezbinare şi să căutăm mai presus 
decât orice, pacea cu cei din jurul nostru, şi aşa dacă vom face, vom înţelege nu cu 
vorba, ci prin trăire, faptul că unirea este izvorul sfinţeniei: “Să nu iubim numai cu 
vorba, ci şi cu fapta, cu trăirea”. 


— Să nu căutam pacea noastră, liniştea noastră, pentru că “şi mântuirea şi moartea 
se află în aproapele nostru”. Să căutăm, deci, pacea cu cei din jur şi apoi o vom 
dobândi şi pe-a noastră. Şi o vom primi, dacă o vom cere, şi dacă, în rugăciunea 
noastră îi vom chema pe cei pe care îi prăznuim astăzi, pe cei care s-au adăpat de la 
Însuşi izvorul iubirii şi al comuniunii, dacă vom chema în ajutor pe Maica 
Domnului, ceea ce este mai Sfântă decât toți sfinţii, şi pe toţi sfinţii bineplăcuţi lui 
Dumnezeu, atunci vom îndrăzni şi vom ajunge să slăvim pe Dumnezeu împreună 
cu ei în vecii vecilor. Amin. 


Predică la Duminica tuturor sfinţilor a fericitului Filotei Zervakos 
(în Biserica tuturor Sfinţilor din Paros, 1965) 


Fraţi întru Hristos, fii duhovniceşti în Domnul, astăzi Sfânta noastră Biserică 
prăznuieşte întru amintirea tuturor sfinţilor din întreaga lume, de la zidirea ei până 
astăzi. Astăzi Biserica îi prăznuieşte pe toţi sfinţii ei. Această prăznuire este cea 
mai mare dintre cele închinate sfinţilor (adică afară de sărbătorile împărăteşti), 
pentru că nu se prăznuieşte un sfânt sau zece sau o sută sau mii, ci milioane. Se 


prăznuiesc toate milioanele de sfinţi. Toţi sfinţii astăzi împreună cu noi prăznuiesc 
şi împreună sărbătoresc şi Împărăteasa cerurilor, Preasfânta Maică a lui Dumnezeu, 
şi toate cetele nevăzuţilor îngeri, şi toţi profeţii, apostolii, mucenicii, mărturisitorii 
ŞI Cuvioşii. Şi prin urmare fiecare credincios prăznuieşte astăzi, căci toţi 
credincioşii creştini au nume de sfinţi pe care-i sărbătorim astăzi. 


Domnul Care pe toate făpturile Sale le îngrijeşte i-a ales din întreg neamul 
omenesc pe sfinţii Săi, pe care i-a arătat minunaţi, prin semne şi minuni şi pe care 
i-a aşezat alături de Maica Sa, mijlocitori, rugători, păzitori şi apărători ai 
oamenilor, ai creştinilor. Mare este purtarea de grijă şi iubirea de oameni ale lui 
Dumnezeu, pe care le-a rânduit oamenilor: să atragă din lume oameni sfinţi şi 
împreună cu toți oamenii, pe cea mai înaltă decât cerurile şi mai curată şi 
strălucitoare decât soarele, pe cea mai cinstită decât heruvimii şi mai slăvită fără de 
asemănare decât serafimii şi decât toţi sfinții şi îngerii, pe Maica Sa, Preasfânta 
Născătoare de Dumnezeu. Dacă nu ar fi fost Maica lui Dumnezeu să mijlocească, 
să roage, să ceară Fiului Său, Dumnezeu, după dreptate, toți oamenii ar fi fost 
şterşi de pe Pământ. 


Dumnezeu, ca atotbun şi multmilostiv, a toate mângâietor, îi rabdă pe oameni, 
rabdă păcatele, rabdă hulele lor, însă pentru că e şi drept şi iubeşte dreptatea, 
dreptatea îl „obligă” să pedepsească nedreptatea, pe cei păcătoşi, pe cei nedrepți, 
pe hulitori, pe desfrânaţi, pe cei stricaţi, pe hoţi, pe tâlhari şi pe orice om păcătos. 
Aceasta este dreptatea la un astfel de Dumnezeu Atotdrept şi iubitor de oameni, 
Cel Care de dragul neamului omenesc a folosit orice mijloc posibil spre mântuirea 
oamenilor şi, mai presus de toate bunătățile, S-a coborât, Dumnezeu fiind, şi S-a 
făcut om. S-a întrupat din preacuratele sângiuri ale Preasfintei Fecioare Maria. Şi 
prin moartea Sa pe Cruce şi prin vărsarea preacuratului Său sânge a plătit datoria 
păcatului. A fost pedepsit Acesta, care nu avea vreo vină, Cel curat, Cel fără de 
răutate. Pentru ce? Pentru omul păcătos, pentru făcătorul de rele, pentru cel 
nerecunoscător, pentru cel nemulțumitor. A pătimit atâtea chinuri îngrozitoare şi 
batjocuri pentru a plăti datoria păcătoşilor spre a-i elibera din osânda cea veşnică în 
care erau aruncaţi în urma căderii, din legăturile stricăciunii şi ale morţii şi spre a 
le redărui Raiul, fericirea de la început, puterea şi slava de la început, cinstea, pe 
care 1 le dăruise întru începuturi, dar pe care nu le-a păzit. 


Deoarece oamenii S-au arătat nerecunoscători, Dumnezeu S-a întristat şi ca şi 
cum omul nu mai era, ca Să audă mâhnirea Lui, S-a plâns cerului şi 
pământului: „Ascultă, zice, cerule şi ia aminte pământule“. Deschide-ţi cerule 
urechile şi ascultă: „Am născut fii şi i-am pus în cinste mare, iar ei M-au 
părăsit. I-am făcut pe oameni, zice, fii ai Mei, i-am înălţat, i-am cinstit, i-am 


Slăvit, le-am dat toate bunătăţile şi aceştia nu numai că nu M-au ascultat, dar m- 
au şi urât. M-au hulit cu cele mai urâte şi murdare cuvinte. Boul şi măgarul îşi 
cunosc Stăpânul, precum şi toate făpturile, şi îl slujesc cu mulţumire pentru 
puţina mâncare pe care le-o dă. Pentru o bucată de pâine primită, câinele îşi 
recunoaşte Stăpânul şi îl păzeşte şi cinsteşte şi de multe ori moare pentru 
stăpânul lui“. 


Omul însă nu a înţeles cinstea şi slava pe care îi le-a dăruit Dumnezeu şi a ajuns 
foarte rău. S-a asemănat făpturilor necuvântătoare, făcându-se mai rău încă decât 
acestea. 


Binecuvântările pe care le-am primit de la Dumnezeu sunt tot atât de multe şi de 
mari, încât atunci când păcătuim după multele binefaceri primite, Dumnezeu este 
„obligat” să ne pedepsească cu diferite suferinţe, cu războaie, cu cutremure, cu 
boli, cu foame şi cu altele şi de multe ori se întâmplă să fie şterşi mulţi oameni de 
pe pământ. Asta pentru nerecunoştința oamenilor, pentru indiferența şi indolenţa 
lor. Însă de multe ori Preacurata, Cea pe care El însuşi a ales-o dintre toţi oamenii, 
şi pentru curăţia ei a cinstit-o, şi pentru sfinţenia ei şi mai ales pentru smerenia ei, 
Aceasta, deci, de multe ori cu rugăminţi ca de mamă ne-a izbăvit din mânia cea 
dreaptă a lui Dumnezeu. 


Pentru smerenia Maicii Domnului, Acesta a ales-o şi S-a născut dintr-însa ca să 
mântuiască neamul omenesc prin Ea: Şi după ce S-a născut, şi după toate patimile 
şi Învierea şi Înălţarea Sa, a adormit şi ea; a adormit ea ca s-o avem noi, 
credincioşii, drept mijlocitoare şi apărătoare. Doamna noastră de Dumnezeu 
Născătoarea întotdeauna îi acoperă şi-i apără pe oameni, chiar şi pe cei păcătoşi. ŞI 
toţi se roagă şi o cheamă pe ea şi pentru aceştia se roagă. Şi dacă n-ar fi existat 
Maica Domnului, am fi murit ca Sodoma şi Gomora, am fi ars. Maica Domnului 
opreşte mânia şi supărarea lui Dumnezeu. 


Odată, un Sihastru nevoitor şi minunat, acolo unde se ruga pentru întreaga 
lume, în deşert, vede o descoperire înfricoşătoare. Vede cum se deschid cerurile 
şi se aud glasuri că va fi a doua Venire şi că Dumnezeu îi va pedepsi pe păcătoşi. 
Vede deschizându-se cerurile şi oştile îngerilor pregătindu-se şi pe Domnul în 
slavă venind ca Judecător înfricoşător să răsplătească oamenilor după faptele 
lor, iar pe păcătoşi să-i pedepsească. În acea clipă în care Domnul se pregătea să 
pedepsească pe păcătoşi, vede sihastrul pe Maica Domnului mergând înaintea 
Lui şi zicându-i: „Fiul meu, te rog, iartă-i pe păcătoşi. Aşa cum de multe ori m- 
ai ascultat şi i-ai iertat, auzi-mă şi acum cum Te rog şi nu-i pedepsi“. 


Însă Domnul a rămas neînduplecat. „Taci, Maică a Mea, şi nu mă mai ruga, 
căci nu le ajunge doar să Mă hulească şi să Mă înjure pe Mine, ci te hulesc şi pe 
Tine, Maica Mea, aşa că nu mă ruga. Te-am ascultat de multe ori, însă acum nu 
mai pot asculta, căci păcatele şi hulele lor au ajuns mai presus de ceruri“. 


Și atunci Maica Domnului cu faţa întristată, pe care era brăzdată durerea, a 
plecat pentru puţin dinaintea Lui. Dar imediat s-a întors Preacurata împreună 
cu toţi sfinţii, cu profeţii, cu apostolii, cu mucenicii şi au îngenuncheat cu toţii 
înaintea Lui şi a zis: „Fiul meu prea iubit, dacă nu mă asculți pe mine şi nu este 
primită rugăciunea mea înaintea Ta, primeşte rugăciunea tuturor acestora, a 
tuturor Sfinţilor Tăi; pentru robii Tăi aceştia, pentru dragostea lor pentru Tine, 
pentru sângele pe care l-au vărsat din credinţă. Aceştia toţi Te roagă împreună 
cu mine să le dai iertare de păcate şi să îi ierţi pe cei păcătoşi”. 


Şi atunci, văzând Domnul toate acele cete de sfinţi şi de îngeri, pe profeţi, pe 
apostoli, pe mucenici, pe cuvioşi stând înaintea Sa, S-a îmblânzit faţa Sa şi i-a 
spus Maicii Domnului: „O, Maică a Mea, M-ai înduplecat, M-ai biruit. Pentru 
marea ta dragoste pe care o ai pentru oameni, care i-a chemat pe toţi Sfinţii să 
mijlocească şi să intervină pentru ei nu-i voi pedepsi, ci îi voi mai răbda, pentru 
a se pocăi. Însă de nu se vor pocăi, iată pedeapsa“. 


Biserica pe care am făcut-o tuturor Sfinţilor nu am făcut-o eu, ci Dumnezeu cu 
ajutorul Său; aşa s-a făcut în numele tuturor sfinţilor, pentru a-i avea pe toți alături, 
să mă ajute, să mijlocească nu doar pentru Insula Paros, ci pentru întreaga lume, 
pentru toţi creştinii. 


Și în zilele noastre, cu câţiva ani în urmă, după sărbătoare m-am liniştit câteva zile, 
rugându-mă pentru păcatele mele şi pentru pocăință şi mântuirea lumii. Am văzut 
situația aceasta pe care o văd acum şi mă întristez, şi nu mă aştept la nimic altceva 
decât la ceea ce zice Sfântul Apostol Pavel: „Pentru acestea, pentru păcatele 
oamenilor vine mânia lui Dumnezeu peste fiii nelegiuirii” şi „orice călcare de 
poruncă şi orice neascultare şi-a primit dreapta răsplătire, cum vom scăpa noi, dacă 
vom fi nepăsători la astfel de mântuire?“ (Evrei 2, 2) 


Orice călcare de poruncă, orice neascultare, orice păcat primeşte pedeapsa 
meritată; aşa că noi, cu atâtea păcate, cum este cu putinţă să îndepărtăm pedeapsa, 
de vreme ce Dumnezeu pedepseşte fiecare păcat? S-a făcut cataclism şi a aruncat 
foc peste Sodoma şi Gomora. Cum este cu putinţă să scăpăm noi de pedeapsă? 


L-am rugat pe Dumnezeu, zicându-i: “Dumnezeul meu, ori iartă-i pe păcătoşi, ori 
ia-mă să nu văd catastrofa şi pedeapsa oamenilor“. 


Și m-am culcat şi am văzut că în vis cum mă găseam puţin mai jos de Biserica 
Profetului Ilie, pe loc şes şi am auzit un zgomot atât de mare încât am crezut că 
întreaga lume a fost mişcată din loc ca şi cum ar fi fost trase milioane de salve de 
tun. Nu pot reda acel îngrozitor zgomot, însă atunci nu m-am trezit. Între timp, 
după ce a trecut acest zgomot, îmi zic: ce-o fi fost? Întreaga lume se năruie şi se 
dărâmă şi biserica tuturor Sfinţilor. Mă uit într-acolo şi văd că biserica n-a păţit 
Nimic şi nu se dărâmase aşa cum am crezut. M-am uitat mai atent şi nu păţise chiar 
nimic. M-am uitat să văd de unde vine zgomotul acela şi văd deasupra pietre ca 
munţii, mult mai mari decât biserica, stând gata să cadă nu numai peste mine, ci 
peste întreaga lume. De îndată ce le-am văzut, m-am îngrozit şi am zis: Acum vor 
cădea, unde să fug să scap? O clipă m-am gândit să merg până la Sfântul Ile să 
intru în biserică, însă dacă doar o stâncă din acelea ar fi căzut, ar fi spulberat 
biserica şi pe mine o dată cu ea. Astfel gândindu-mă îngrozit unde şi cum să scap, 
m-am trezit şi mă întreb ce a însemnat asta? 


Am tâlcuit eu singur visul. Acele stânci care erau deasupra închipuie mânia lui 
Dumnezeu şi erau mari şi multe ca grindină. Şi erau mari ca munţii; şi dacă o mică 


pietricică se află deasupra, cade în jos, dar asemenea munţi fiind în înălţime cum e 
posibil să nu cadă? 


Orice ar fi fost acele pietre deasupra Bisericii tuturor Sfinţilor, au fost o arătare, o 
descoperire a faptului că Maica Domnului împreună cu toţi sfinţii opresc mânia lui 
Dumnezeu, frânează urgia, însă până când oamenii în loc să se pocăiască se fac 
mai răi? Va veni vremea şi ne vom trezi, va veni urgia lui Dumnezeu. Stă în 
mâinile noastre, dacă vrem să ne mântuim, şi în mâinile noastre, de vrem să ne 
pierdem. Şi pierderea e mare, căci dacă mânia lui Dumnezeu va veni şi ne va găsi 
nepregătiţi, în păcat, vom fi condamnaţi la iadul cel veşnic, de unde nu avem 
niciodată — zic, niciodată — nădejdea să mai ieşim. Să ne gândim bine, ca oamenii 
deştepţi, să ne pocăim. Cu pocăinţa ninivitenilor, cu pocăința tâlharului, cu 
pocăinţa fiului risipitor, cu pocăinţa desfrânatei şi a altor păcătoşi vom putea fi 
mântuiți dintr-un astfel de pericol, din marea urgie a lui Dumnezeu. De aceea vă 
rog să ne pocăim că ne-a ajuns mânia lui Dumnezeu. Dacă ne pocăim, ne vom 
mântui; dacă nu ne vom pocăi, ne vom pierde, o zice chiar Domnul cu gura Sa. 


Mă rog ca harul Preabunului Dumnezeu, pentru rugăciunile Preacuratei Maicii Sale 
şi ale tuturor sfinților Săi care se roagă Domnului să liniştească şi să domolească 
mânia Sa şi să ne miluiască şi să ne primească ca un Milostiv şi lubitor de oameni 


şi să ne învrednicească să fim mântuiţi din primejdia ce ne paşte şi să ne 
învrednicească de bunătăţile împărăției Cerurilor. Amin. 


XR 


In următorul an, de praznicul tuturor Sfinţilor, în Păros, rugându-se pentru 
închinătorii nemți, părintele Filotei a zis următoarele: 


Trebuie să fim cu grijă ca să avem ajutorul lui Dumnezeu şi al sfinţilor spre a ne 
ajuta în toate nevoile, în orice situaţie, în orice boală, şi de mare importanţă e să 
devenim şi noi sfinţi. Dar e cu putinţă ca noi, păcătoşii, să devenim sfinți? Este, 
căci de n-ar fi fost cu putinţă, nu ar mai fi zis Domnul: „Fiţi sfinți, precum şi Eu 
sunt sfânt!“ 


Dacă nu ar fi fost cu putinţă, nu ar fi devenit sfinţi toţi sfinţii, deoarece şi aceia au 
fost oameni ca şi noi. Prin urmare, să nu mai perseverăm cu insistență în păcat. 
Pentru a ajunge ca sfinţii trebuie să-L iubim pe Dumnezeu din tot sufletul nostru şi 
din toată inima noastră şi să ne asemănăm prin purtare sfinţilor. Căci sfinţii care s- 
au desăvârşit nu s-au desăvârşit aşa, pur şi simplu. S-au desăvârşit căci au avut 
credinţă în Dumnezeu, iar credinţa îl călăuzeşte pe om la dragoste, precum spune 
un mare şi de Dumnezeu purtător sfânt, Maxim mărturisitorul: „Cel credincios se 
teme, cel temător se smereşte, cel smerit se face blând, cel blând se curăţeşte, cel 
curat se luminează şi cel luminat se “învredniceşte de împreuna locuirea cu Mirele 
Hristos”. 


Credinţa călăuzeşte pe om la frică. Însă care frică? La frica de păcat, la frica de a-L 
mâhni pe Dumnezeu. Cel ce are frică se smereşte, se face smerit, iar la cel smerit 
vine şi se sălăşluieşte Duhul Sfânt. „Din ce, dar, Îl vei recunoaşte, decât din 
blândeţe şi din smerenie şi din linişte şi din teama de gândurile rele?” Când ne vom 
smeri, se va sălăşlui Dumnezeu înăuntrul nostru. Cel smerit se face blând. Acela 
care are smerenie, acela se face şi blând, şi fără răutate, se aseamănă lui 
Dumnezeu, Care zice: „Învăţaţi de la Mine că sunt blând şi smerit cu inima şi veţi 
găsi odihna sufletelor voastre“ (Matei 11, 29). 


Când omul devine blând se curăţeşte. Cum se curăţeşte? De păcate, căci înăuntrul 
celui blând sălăşluieşte Dumnezeu, Cel care odihneşte în inimile celor blânzi şi le 
curăţeşte şi le luminează cu razele Duhului Sfânt. Cel luminat se învredniceşte de 
împreuna-locuirea cu Mirele Hristos, adică dobândeşte dragostea, care Dragoste e 
Dumnezeu. Căci “cine rămâne în dragoste, în Dumnezeu rămâne şi Dumnezeu în 
Oli 


Fie ca harul Preasfântului Duh să lumineze sufletele, cugetele şi inimile noastre, 
astfel încât să cunoaştem cum Stăm, cum umblăm, ca să nu umblăm ca 
neînţelepţii, precum ne spune şi apostolul: „nu ca cei neînţelepţi, ci ca cei 
înţelepţi, răscumpărând timpul. 


Deoarece zilele sunt puţine, să ne facem şi mai înţelepţi şi să-L iubim pe 
Dumnezeu pentru a-L avea alături de noi şi aici, în viaţa aceasta trecătoare, şi 
dincolo, în cea veşnică. Amin. 


(în: “Călător spre cer - Viaţa şi predicile fericitului Filotei Zervakos”, Editura 
Biserica Ortodoxă, Alexandria, 2002) 


Sfinţii lepădaţi şi demonizaţii ascunşi ... sângeros de “civilizaţi”. Cum îi 
cinstim deplin pe sfinţi? 


(de mâna Elenei Murariu) 


Protos. Dosoftei - Predică la Duminica 1 după Rusalii (a Tuturor Sfinţilor) - 
Mănăstirea Putna, 26 iunie 2016 


Fragment transcris: 

[...] Şi aşa cum Vieţile Sfinţilor uneori par foarte obişnuite, foarte banale, se 
desfăşoară în mijlocul societăţii, aşa şi vieţile persoanelor care ajung să fie 
stăpânite - căci, până la urmă, aşa se întâmplă, ajung să fie stăpânite de cel rău - 
pot părea foarte obişnuite şi greu de catalogat ca ceva cu totul şi cu totul potrivnic 
firii umane. Pentru că puţini din cei care ajung să aibă mintea stăpânită de cel rău 
se manifestă numaidecât şi fizic, în afară, ca să li se spună că sunt persoane demo- 
nizate. În general demonii încearcă mereu să apară ca îngeri de lumină şi apostolul 
ne avertizează să încercăm să deosebim duhurile. 


Aşa cum a ajuns societatea acum în diferite ideologii care străbat ţările şi trec 
graniţele şi trec peste diferite niveluri, inclusiv peste niveluri intelectuale, deci de 
la un strat intelectual la altul, este un duh al egalitarismului, care pune pe sfinți şi 
pe cei aflaţi la polul opus sfinţilor pe aceeaşi treaptă, doar pentru că trăiesc în 
aceeaşi lume, în aceeaşi casă sau în acelaşi birou. Neghina şi grâul stau în acelaşi 
lan şi Mântuitorul a spus ca nu trebuie secerate până la sfârşitul lumii, dar nu a 
spus că sunt la fel. Sfinţii şi cei care urmează drumul răului sunt opuşi pentru că ei 
aleg să fie opuşi, pentru că viaţa şi faptele lor au consecinţe opuse şi, ca urmare, 
locurile unde ei merg sunt, bineînţeles, opuse şi acestea sunt Raiul şi iadul, complet 
diferite unul de altul. 


După cum sfinţii îi unesc pe oameni cu Hristos pentru că ei sunt uniți cu Hristos, 
luptătorii împotriva lui Hristos îi despart pe oameni de Hristos pentru că ei sunt 
despărțiți de EI. 


— Sfinţii, în timpul vieţii lor, au o credinţă vie şi o răspândesc în lume, ceilalți 
sunt încremeniți în necredinţă, mai precis în mândrie, şi le răspândesc pe 
acestea în lume. 

— Cât sunt în această viaţă, sfinţii trăiesc dragostea lui Hristos, se 
împărtăşesc de ea şi, prin ea, iubesc lumea întreagă şi iradiază din ei acea 
dragoste, dragostea lui Dumnezeu şi dragostea lor. Cei potrivnici Duhului 
Sfânt s-au îmbibat de ura demonilor faţă de Dumnezeu şi față de oameni şi 
trăiesc în această ură, deşi adesea în societate o maschează în diferite 
moduri pentru a părea că sunt neutri sau imparţiali. 

= Sfinţii s-au împărtăşit de lumina cunoştinței lui Hristos, lumina aceea care a 
fost la începutul creaţiei şi prin care, de exemplu, Adam a ştiut să pună 
nume lucrurilor. Împărtăşindu-se de această lumină, sfinții au cunoscut 
firea lucrurilor şi au înţeles ce este bine şi ce este rău. Cei potrivnici 
Duhului Sfânt o refuză, refuză lumina lui Hristos şi-şi creează o altă lumină, 
a minţii lor, închisă faţă de Hristos, a sufletului lor fără har, iar în lumina 
aceasta firea lucrurilor nu se mai poate vedea, binele şi răul nu se mai pot 
distinge. Și, bineinţeles, faptele lor şi ale celor ce-i urmează sunt o confuzie 
între bine şi rău. 

— Sfinţii au cunoscut smerenia lui Hristos si aceasta le-a fost poate cel mai 
puternic îndemn pentru a se smeri şi ei. Cei care-i urmează pe demoni urăsc 
aceasta smerenie, pentru că ea le vădeşte răutatea lăuntrică. Sfinţii şi-au 
îndemnat contemporanii spre bine şi cei care-i urmează pe aceştia îşi îndea- 
mnă contemporanii spre binele duhovnicesc. Cei lipsiţi de Duhul Sfânt îşi 
îndeamnă contemporanii spre răul pe care ei îl fac. Oamenii cu viaţă după 


Dumnezeu ne vor sfătui mereu spre folosul nostru, cei potrivnici lui Dumne- 
zeu ne vor sfătui, însă sfatul lor va fi spre distrugerea noastră. 

— Sfinţii şi-au îndemnat contemporanii să aibă o viaţă şi instituţii care să 
sprijine drumul spre Dumnezeu, atât cât este posibil înfăptuirii omeneşti, 
pentru că relaţia cu Dumnezeu este una personală, dar cei potrivnici lui 
Hristos au îndemnat şi au creat practici şi instituţii care să-l îndepărteze pe 
om de Dumnezeu. Sfinţii arată către Rai şi cu dragoste cheamă pe acest 
drum; cei care nu au Duhul Sfânt, cei care sunt potrivnici lui Hristos ne 
atrag cu viclenie pe drumul spre iad. Modul lor de a viețui este complet 
diferit, aşa cum este diferit un corp încălzit, despre care legile fizicii ne spun 
că creşte în volum, şi un corp care este pătruns de frig, care scade în volum. 

— Sufletele sfinţilor au devenit din cei în ce mai largi, mai cuprinzătoare să 
iubească, să adăpostească în ele, să primească în ele alte persoane, 
dragostea altor persoane. Sufletele celor care-L resping pe Duhul Sfânt 
pentru că-L resping pe Hristos, devin din cei mai închise, mai opace şi mai 
însingurate. La capătul unui drum este Raiul acesta al comuniunii tuturor, 
iar de partea cealaltă este iadul însingurării desăvârşite. 

— Cu ochi de lumină şi cu inimi de har, cu mintea sfântă, sfinţii se apropie de 
Dumnezeu, în smerenie, în ascultare şi în dragoste. Opus, cu ochi orbi, 
împietriți la inimă şi cu minţi necurate, cei răi vor să-l stăpânească pe 
aproapele, dar vor să stăpânească şi pe Dumnezeu, din mândrie, din lipsă 
de dragoste şi din viclenie. 


Și în viaţa noastră concretă îi putem cunoaşte după rodul lor. Pentru că uneori e 
greu să cunoaştem lăuntrul. Pacea şi viaţa sunt rodul unui suflet ce merge pe 
drumul sfinţilor, uciderea şi moartea sunt rodul influenţei demonice. 


Am făcut această comparaţie, şcolărească într-un fel, pe două coloane, pentru că 
într-un noian de informaţii, dar, mai ales, într-un noian de păreri, de multe ori este 
greu de pus în două cele ce se întâmplă în jurul nostru. 


Secolul care s-a scurs, secolul al 20-lea, şi noi acum suntem într-o prelungire a lui, 
a fost, din punct de vedere al morţii, cel mai sângeros din toată istoria umanităţii. 
Deşi dpdv al tehnicii, al ştiinţei, al culturii, a fost cel mai civilizat. Cum s-a putut 
întâmpla aşa ceva? Pentru că bunul simţ ne-ar spune că, cu cât omului i se dezvoltă 
mintea, are mai multe posibilităţi să facă binele şi să nu facă rău. Sunt multe cauze, 
aş spune una singură: atunci a fost dispreţuită sfinţenia. Şi a fost suficient. În locul 
sfinților, în locul modelului omului sfânt au fost puse diferite modele de oameni, 
înalți dpdv a minţii ori a caracteristicilor de altă natură, fizice, şi atunci oamenii nu 
s-au mai îndreptat spre Hristos, avându-i călăuzitori şi borne sigure pe sfinţi, ci s- 


au luat după oameni capabili, dar care ei înşişi nu aveau lumina lui Hristos. Şi, 
după moartea sufletului, a urmat moartea raţiunii şi după aceea morțile trupeşti. 


Atunci când sfinţii nu au mai fost modele, opusul lor a devenit o normă de viaţă, 
căci nu există o cale de mijloc. 
— Dacă nu mai apreciezi smerenia, în mod obligatoriu, fără să-ţi propui, vei 
aprecia mândria. 
— Dacă nu apreciezi curăția, nu contează că vrei sau că nu vrei vei ajunge sa 
apreciezi desfrânarea, să o înalți pe aceasta pe un piedestal ca pe un model. 
— Dacă nu apreciezi cumpătarea, la fel, în mod obligatoriu, vei ajunge să 
apreciezi lăcomia şi să crezi că ea este de doril. 


Negarea acestui model al sfinţilor nu i-a scăzut pe ei. Ei au rămas în Împărăţia lui 
Dumnezeu, au suferit, e greu să înţelegem cum, dar există o suferinţă a sfinţilor 
pentru păcatele noastre, care este o împărtăşire din suferinţa lui Hristos, care în 
continuare Se jertfeşte pentru noi, pentru oameni. Negarea acestui model al 
sfinților ne-a scăzut pe noi. Din invidie, căci invidia pare că vrea să-l aducă pe cel 
de lângă noi la aceeaşi treaptă, nu reuşeşte. La fel, negarea sfinţeniei dumnezeieşti 
a sfinților nu ne-a înălţat pe noi, ci ne-a lăsat fără un model, fără posibilitatea de a 
apela la aceşti ajutători, şi ne lasă cu o ţintă a vieţuirii foarte joasă, care, în chip 
firesc, din treaptă în treaptă, în jos, devine mai Jos decât vieţuirea animalelor. 


Desigur, în această Duminică închinată sfinților ştim şi căutăm să-i cinstim pe 
sfinți. Nu putem să-i cinstim pe sfinți dacă nu-i cinstim şi nu-i urmăm pe cei care îi 
au pe sfinţi ca model. Sunt oamenii care au o viţă duhovnicească aleasă, nu ştii 
cum va fi sfârşitul lor, însă ei sunt o lumină, aşa cum au fost sfinţii în societatea lor 
o lumină. Şi am fi ipocriţi dacă i-am cinsti pe sfinţi şi nu am înţelege şi nu am 
recunoaşte calitățile celor care astăzi se nevoiesc duhovniceşte după Dumnezeu. 


Ştiţi că poporul evreu a fost mustrat că a ucis proorocii şi după aceea le-a ridicat 
piedestale. În acest păcat al cinstirii sfinţilor din Rai şi al neurmării lor, al 
neurmării celor care merg pe drumul lor în societatea noastră, putem să cădem şi 
noi. Şi dacă adevărata cinstire a lui Dumnezeu este şi adevărata cinstire a sfinţilor, 
atunci această adevărată cinstire a sfinţilor înseamnă si a-i cinsti, a-l asculta şi a-i 
urma pe cei care-i urmează pe sfinți. 


Atunci când îl apreciem pe Sfântul Ştefan cel mare a cărui viaţă de sfinţenie a fost 
închinată slujirii lui Hristos şi slujirii poporului lui şi, bunăoară, îi vedem luptele pe 
care le-a dus pentru a apăra identitatea creştină, desigur că ar trebui să ne punem şi 
noi problema ce facem în această privință pentru a-l cinsti cu fapta, nu numai cu 


buzele şi cu o fărâmă de dragoste pe care, poate, o avem, dar se cere sporită cu 
fapta. 


Această urmare a sfinţilor va fi cea care-i va bucura şi care-i bucură cel mai mult. 
Pentru că aşa cum s-a spus despre cei cu o viaţă aleasă dinaintea de Venirea lui 
Hristos că au aşteptat pe cei care urmau să vină pentru ca să nu ia singuri răsplata, 
aşa şi sfinţii nu au încă parte de întreaga lor răsplată, ci aşteaptă până la sfârşitul 
lumii, la Judecata de Apoi, ca să se bucure împreună cu toţi oamenii care se vor 
mântui, inclusiv deci cu cei care încă nu s-au născut, să se bucure împreună în 
Împărăţia lui Dumnezeu. 


De aceea, cea mai deplină cinstire este urmarea lor. Aşa va fi bucuria lor deplină, 
când ne vor vedea şi pe noi mântuiţi împreună cu ei la sfârşitul lumii şi vor lua în 
deplinătate bucuria cea veşnică. De aceea le cerem noi ajutorul şi le cerem să 
mijlocească pentru noi, nu numai pentru noi înşine, ci şi pentru bucuria lor, pentru 
că un frate mai mare niciodată nu începe să mănânce mâncarea pe care i-au 
pregătit-o părinții decât după ce vin şi frații mai mici, pe care îi aşteaptă la masă 
sau chiar îi cheamă pentru a mânca împreună. 


Cinstirea sfinţilor, este, aşadar, urmarea lor. lar bucuria pe care noi o avem pentru 
că Dumnezeu i-a făcut, i-a sfinţit şi ni i-a dăruit nouă, ni 1-a şi arătat - că putea să-i 
țină tainic - acea bucurie se cuvine să o răsplătim recunoscător, urmându-le calea, 
pentru a fi împreună cu ei nu numai într-o rugăciune sau când ne închinăm la 
moaştele lor sau când le citim viaţa, ci pentru a fi împreună cu ei, alături de Maica 
Domnului şi de Preasfânta Treime în Împărăţia veşnică. Amin. 


Predici la Duminica tuturor Sfinţilor: Trăirea cuvântului lui Dumnezeu în 
adevăr şi iubire în faţa vuietului de minciuni ale amăgitorului: “A zis 
Dumnezeu să nu curveşti? Dar oare nu vezi că toată lumea face aceasta?”. De 
ce alegem tulburarea diavolească în locul fericirii Sfinţilor ? 


“Este o ofensivă şi o luptă în lumea întreagă ca să se poată căsători bărbaţi cu 
bărbaţi şi femei cu femei...” 


Predici ale Arhim. Nichifor Horia (laşi) în Duminica tuturor Sfinţilor (2011 şi 
2013): 
Transcriere parţială a cuvântului Părintelui Nichifor Horia din 2013: 


[...] Multe dureri, aici, pe pământ, avem a duce, pentru că durerea şi bucuria sunt 
împletite, după cum împletite sunt binele şi răul şi adevărul şi minciuna. ȘI 


Judecata cea înfricoşătoare este înfricoşătoare pentru că va fi un moment în care 
toate acestea se vor despărți ca într-o dureroasă, dar necesară operaţie chirurgicală 
în care, pentru a trăi omul, trebuie să-i tai tumoarea sau degetul sau piciorul, pentru 
a trăi omul întreg. Va fi un timp în care răul şi binele se vor despărți şi cei care au 
ales să creadă mai mult cuvântul amăgitorului vor cunoaşte până la sfârşit 
minciuna acestei alegeri. 


Dar încă din viaţa aceasta vedem că omul nu poate să mai iasă din ceea ce a ales. 
Vedem pe unul care a ales să mintă sau să ucidă şi vedem pe chipul lui mânie şi 
înfricoşare şi chipul lui este aproape de evitat şi aduce tulburare în mijlocul lui. 
Vedem pe altul că a început să bea, din mândrie, din refuzul de a-şi cere iertare sau 
de a-şi înţelege rătăcirea şi băutura i-a uscat mintea şi este tulburător şi ocolit de 
oameni şi, pe cât de poate, îl evită cu toţii şi poartă această tulburare în sufletul lui. 
Vedem pe altul tulburat de patima curviei sau de fel de fel de alte patimi şi câtă 
suferinţă produc în jur. 


Sfinţii au fost cei ce au purtat, în privirea lor, în mărturia lor, chipul păcii şi al ade- 
vărului şi curajul de a mărturisi acest adevăr până la capăt, pentru că acest adevăr li 
s-a descoperit a fi însăşi Viaţa. Şi sfinţii au fost fericiţi în alegerea lor. 


Adeseori, când spui unei tinere sau unui tânăr în ziua de astăzi: <Cum ar face 
Sfânta Paraschiva în locul tău?>, vedem că se scutură şi spun: <Dar eu nu vreau să 
fiu ca Sfânta Paraschiva!> Dar de ce, îţi închipui că Sfânta Paraschiva a fost vreo 
nefericită, pentru că nu a mers în discotecă precum mergi tu sau că nu a minţit sau 
că nu a clevetit cu uşurinţă precum faci tu? Sufletul tău este chinuit, tulburat şi fără 
nădejde în momente de criză de viaţă. lată, al Sfintei Paraschiva a fost netulburat şi 
această putere pe care a cunoscut-o în viaţa ei s-a transmis până şi în trupul ei, care 
ne-a rămas ca sfinte moaşte, vădire a nestricăciunii şi a adevărului alegerii ei. 


Când, din mulțime, o femeie I-a spus Mântuitorului: Fericit pântecele care Te-a 
purtat şi sânii la care ai supt, Mântuitorul a spus: Da, aşa este. Fericită a fost Maica 
Domnului că a crezut cuvântul lui Dumnezeu până la capăt. Dar adaugă 
Mântuitorul: Fericiţi sunt toţi cei care, asemenea ei, vor crede cuvântul lui Dumne- 
zeu până la capăt, îl vor trăi şi-l vor mărturisi, îl vor păzi pe el. 


lată, dacă Adam a lepădat cuvântul lui Dumnezeu - Să nu guşti din pomul acesta, 
căci, dacă vei gusta, vei muri - unirea omului cu Dumnezeu în persoana Mân- 
tuitorului nostru lisus Hristos se face numai după ce un om, Maica Domnului, a 
avut puterea să spună lui Dumnezeu: lată roaba Domnului! Fie mie după cuvântul 
tău, atunci când îngerul i-a vestit Maicii Domnului hotărârea, voia lui Dumnezeu 


ca Însuşi Dumnezeu Cel adevărat să Se nască din pântecele ei. Şi astfel, omul, 
neputincios a urma sfinţeniei Domnului, să poată, întărit de Insuşi Hristos, Cel ce a 
vieţuit pe pământ, să urmeze şi să creadă şi să se sfinţească el însuşi. 


„... Sfinţii ne cheamă şi pe noi să împărtăşim aceeaşi fericire cu ei: fericirea de a 
crede cuvântul lui Dumnezeu şi de a fi noi înşine martori, prin viaţa noastră, că 
Dumnezeu lucrează, şi lucrează smerit! [...] 


Am înţeles atunci că şi noi, asemenea sfinților, împărtăşim făgăduinţa dată de 
Hristos: „lată, Eu sunt cu voi până la sfârşitul veacurilor”. 


Și Hristos fiind cu noi, dacă noi păzim Cuvântul lui Dumnezeu-Cuvântul, împăr- 
tăşim această putere de viaţă dătătoare, ca să nu ne lăsăm amăgiţi de nici o 
minciună. 


Astăzi, multe ştiri şi multe pofte se războiesc cu noi şi ne vuiesc la urechi, 
asemenea vocii amăgitorului în Rai: oare a zis Mântuitorul aici şi pe dincolo? Oare 
a spus Dumnezeu să nu mint? Dar dacă ţi-e mai lesne să iei un serviciu aşa sau să 
ai o procopseală în felul acesta, ce mai înseamnă o minciună la noianul de minciuni 
din întreaga lume? Sau: nu vezi câtă minciună este în lume? A zis Dumnezeu să nu 
curveşti? Dar oare nu vezi că toată lumea face aceasta? Şi că e de râs în zilele 
noastre să te căsătoreşti fără să fi cunoscut pofta trupului, împlinită cu neruşinare? 


Oare a spus Dumnezeu să nu ucizi? Dar câţi din “poporul nostru drept-slăvitor 
creştin”, câte femei nu şi-au ucis proprii copii în pântecele lor? 


A mărturisi pe Dumnezeu nu înseamnă numai a spune „Cred într-Unul Dumnezeu 
Tatăl Atotţiitorul” înseamnă să şi păzim Cuvântul Lui, nu doar să pretindem că îl 
credem, ci şi să îl trăim în viaţa noastră, şi atunci şi viaţa noastră se va sfinţi şi noi 
vom fi mărturisitori ai adevăratului Dumnezeu şi ne vom sfinți. 


ŞI privirea noastră va deveni asemenea sfinţilor, aducătoare de pace, nu de 
tulburare. Se întâmplă să cunoşti probabil un om întâia oară, într-un compartiment 
de tren sau în altă parte şi, iată, de prima oară îl „miroşi” după cum se mişcă, după 
cum se aşază, dacă e un om care iubeşte minciuna sau adevărul, dacă e un om care 
iubeşte sfinţenia sau doar mărturiseşte că o iubeşte, dar în realitate vicleneşte poate 
chiar în inima lui, faţă de el însuşi. 


Cuvântul de astăzi pe care ni-l dau sfinţii este cuvântul lui Hristos: „Ce este da, da. 
Ce este nu, nu”. Acest cuvânt să îl purtăm cu noi toată viaţa noastră. 


Prăznuirea tuturor sfinților să fie pentru noi încredințare că toţi sfinţii sunt cu noi 
atunci când noi trăim asemenea lor, în adevăr şi iubire. 


Adevăr şi iubire. Pentru că adevărul fără iubire poate să ne îndreptăţească a-l 
judeca pe celălalt, a-l prigoni, a-l osândi în greşeala lui. 


Iubirea fără adevăr ne duce la un sentimentalism diluat în care credem că îl iubim 
pe celălalt, dar îl îndreptăţim în moartea lui şi în boala lui. 


Să învăţăm în această zi să auzim Cuvântul lui Dumnezeu şi să-l păzim pe el. 


A fost o vreme prelungită în timpul comunismului - în care cu frică purtai o carte 
de rugăciuni în casă sau o Biblie. lar cuvântul de ordine era că Dumnezeu nu mai 
are ce căuta în casele şi în sufletele noastre, că Dumnezeu nu există - ca o robie 
babilonică prin care ne-a dat Dumnezeu să trecem. De ce? Nu ştim. Poporul nostru 
drepteredincios a născut oameni sfinți care au sfințit acest pământ, şi totuşi iată că 
ne-a dat Dumnezeu să trecem prin aceasta. Şi au murit cei ce mărturiseau aceste 
minciuni şi astăzi ştim că Dumnezeu există, ştim că Dumnezeu lucrează împreună 
cu noi. Să ne dea Domnul să şi trăim aceasta! 


Să dea Domnul să avem toate cuvintele noastre presărate cu sarea adevărului şi a 
dragostei. Numai în acest fel vom putea fi cu adevărat liberi. Altminteri, sigur că 
omul este liber, e liber să-şi ucidă copiii săi sau să-şi ucidă vrăjmaşii, e liber să 
clevetească şi să bârfească şi să defăimeze pe fratele sau vecinul său - sau prin 
ziare sau la televizor - e liber să curvească, să se îmbete, dar libertatea aceasta nu-l 
duce spre sfinţenie sau spre Dumnezeu, nu-i dă fericirea sfinților, ci-i dă tulburarea 
şi neliniştea diavolească, pentru că a crezut cuvântul diavolului mai mult decât 
cuvântul lui Dumnezeu. 


Vedem şi astăzi împletite în jurul nostru adevăr şi minciună şi ştiri contradictorii. 
Mulţi dintre dumneavoastră ştiţi comunicatul Părinților noştri ierarhi ai Sinodului 
Mitropoliei, cu câtă dorinţă şi cu câtă luptă ca ceea ce va să se pună înainte spre 
votarea Constituţiei să fie spre slava lui Dumnezeu, astfel ca familia să nu mai fie 
prigonită şi căsătoria să fie aşa cum a lăsat-o Dumnezeu, între bărbat şi femeie. 
Pentru că este o ofensivă şi o luptă în lumea întreagă ca să se poată căsători bărbaţi 
cu bărbaţi şi femei cu femei, amintindu-ne parcă de cuvântul dumnezeiescului 


Pavel către Romani: „Pentru mândria lor i-a lăsat Dumnezeu în tulburarea minţii 
lor, săvârşind păcatul şi luând plata nelegiuirii”. 


lată că trăim, miraţi, într-o lume ce a cunoscut cuvântul creştin şi cuvântul ortodox, 
această tulburare ce stă împotriva Cuvântului lui Dumnezeu. Şi cei ce aveţi copii 
tulburaţi de asemenea gânduri, cei ce sunteţi puşi să mărturisiţi aceasta, să înţe- 
legeţi şi să spuneţi copiilor voştri: Nici gândul tău lăuntric nu este al tău, ci al 
diavolului, al amăgitorului! Nici ceea ce se spune în presă sau la radio sau printr-o 
votare a Constituţiei că se pot căsători bărbat cu bărbat şi femeie cu femeie nu este 
“ştirea” pe care o auzi de la Dumnezeu, ci de la diavol. 


Să învăţăm să ascultăm drept cuvântul lui Dumnezeu şi să ascuţim urechea noastră 
ca să putem într-adevăr să ne sfințim viaţa noastră. Şi în aceste zile, când alte 
nenorociri bat la poarta sufletului nostru, cum şi de la începutul lumii au bătut, să 
putem să luăm aminte şi asemenea arhanghelului Mihail să putem să spunem prin 
viaţa noastră: „Să stăm bine, să stăm cu frică, să luăm aminte”. 


Și eu vă îndemn să luăm aminte cu toţii ce cuvânt credem, ce cuvânt lucrăm în 
sufletul nostru. Fiecare dintre dumneavoastră să citească Sfânta Scriptură, Noul 
Testament, să cunoască poruncile lui Dumnezeu şi să înţeleagă că ele sunt dătă- 
toare de viaţă. Aşa cum avem indicatoare - dacă vreau să merg la Paşcani, am o 
săgeată, pe acolo e Paşcaniul! 'Tot astfel este cuvântul lui Hristos în Evanghelie, 
este săgeata lui Hristos care îmi arată: Vrei viaţă? Vrei fericire? Vrei adevăr? 
Mergi pe acolo! Nu crezi aceasta? Eşti liber s-o iei la dreapta. Eşti lhber s-o iei la 
stânga. Poţi să te întorci. Dar iată, prin sfinții care au trăit pe pământ, Eu îţi 
descopăr că nu vei cunoaşte nici viaţă, nici fericire, nici adevăr, ci minciună şi 
întristare şi întristarea aceasta o vei împrăștia şi în jurul tău şi tulburarea aceasta o 
vei împrăştia în jurul tău. Şi dureros o vei duce! 


Spune Dumnezeu [prin Moise]: “Am pus înaintea ta binele şi răul, [viaţa şi moar- 
ea]. Alege binele!” 


Prăznuirea tuturor Sfinților ne cheamă şi pe noi astăzi să alegem Binele, să alegem 
Viaţa şi să-L mărturisim. Ca să avem părtăşie cu sfinţii, ca să avem bucurie cu 
sfinţii, ca şi noi să trăim viaţa nestricăcioasă şi fără de moarte. 


Dumnezeu să ne ajute, iubiţi credincioşi, în aceste zile binecuvântate - pentru că 
Dumnezeu ne-a dat să fim împreună în Biserică, ne-a dat să auzim Cuvântul Lui, 
ne-a dat timp să vedem poruncile Lui, ne-a dat puterea să ne bucurăm de ele - să 
mulțumim lui Dumnezeu că am fost împreună la Taina Sfintei Liturghii, că ne 


putem împărtăşi împreună din Trupul şi Sângele Lui şi că, iată, faptele şi mărturiile 
sfinților fericiţi ne stau înainte ca o chemare: Alegeţi Viaţa, alegeți Binele şi 
înmulțiți puterea lui Dumnezeu pe pământ făcând voia Lui. Am rostit cu toții Tatăl 
nostru şi am spus acolo: „Facă-se voia Ta, Doamne!” Să ne rugăm pentru aceasta, 
să trăim cu dreaptă înţelegere şi mai ales să ne rugăm ca Lumina lui Dumnezeu să 
strălucească în sufletele tuturor oamenilor, pentru ca toţi să aleagă Adevărul, toți să 
înţeleagă Cuvântul Lu'”. 


Ro 2 


Transcrierea predicii Părintelui Nichifor Horia din 2011 (Măn. Bucium): 


“Prea cuvioşi părinţi, prea cuvioase maici, iubiţi credincioşi şi credincioase, în 
această zi de duminică, cea dintâi după Pogorârea Duhului Sfânt, proslăvim pe cei 
ce întru dreapta credinţă s-au silit ei înşişi şi au moştenit Împărăţia Cerurilor, după 
cum spune Evanghelia pe care am ascultat-o astăzi, căci toţi cei ce au lăsat cele ale 
lumii şi ale poftelor lor pentru Hristos vor lua însutit şi Împărăţia Cerurilor. 
Pomenirea de astăzi, pe care o facem, a sfinţilor care au bineplăcut lui Hristos, nu 
este doar o comemorare, nu este doar amintirea unor fapte strălucite de biruinţă sau 
a unor alegeri drepte pe care le-au făcut în viaţă, ci este un dialog dinamic pe care 
îl avem cu sfinţii lui Dumnezeu. Este o proslăvire a lor şi o închinare pe care o 
facem, totodată. Ei s-au sfințit pe ei înşişi în Duhul Sfânt, pe care L-au cunoscut 
din această viaţă şi care S-a sălăşluit întru ei şi nu întâmplător îi numim pe cuvioşi 
„purtători de Duh”, pentru că Duhul Sfânt este Cel care sfinţeşte şi îl face pe om 
asemănător Lui, asemănător lui Dumnezeu, asemănător Duhului Sfânt. Acelaşi 
Duh Sfânt întru care am trăit în această viaţă, în acelaşi Duh Sfânt şi după moarte. 


Ei sunt alături de noi, întăresc rugăciunile noastre, dar şi dorul nostru de a ne 
asemăna lor, de a dobândi Duhul Sfânt. Lupta noastră de a petrece în Duhul Sfânt, 
în Dumnezeu, este o chemare în măsura în care simţim că Dumnezeu ne iubeşte. 
Dumnezeu ne cheamă precum 1-a chemat pe sfinţii purtători de Duh să cunoaştem 
adevărata pace şi adevărata siguranţă pe care ne-o dă paza pe care EI ne-o dă în 
această lume, căci spune că nici un fir de păr din capul vostru nu se va clinti fără 
ştirea Tatălui Meu. 


Sfinţii sunt cei ce au crezut toate cuvintele Sfintei Scripturi, pe care Duhul Sfânt le- 
a descoperit oamenilor, toate cuvintele pe care le-a spus Domnul nostru lisus 
Hristos, pe care le-a descoperit apostolilor, ca şi noi să petrecem în viaţa veşnică. 


Începem apropierea noastră de Dumnezeu lepădându-ne de toate poftele amă- 
gitoare, de gânduri de câştig şi de invidie, nedreptăți şi ucideri. lar scopul nostru 
este mult mai mult decât atât. 


Sfântul Serafim de Sarov spunea ucenicilor săi: „Credeţi-mă, iubiţilor, postul, 
ru-găciunea, privegherile, milostenia, toate sunt bune şi toate sunt de folos, dar 
nu ele sunt scopul vieţii noastre creştine. Nu ele sunt scopul luptei noastre, ca să 
ne desăvârşim în nişte nevoinţe. Ci adevăratul scop este dobândirea Duhului 
Sfânt.” 


ŞI putem să ne întrebăm atunci: bine, dar ce înseamnă dobândirea Duhului Sfânt? 
Cum recunoaştem că am dobândit Duhul Sfânt sau că Duhul Sfânt S-a apropiat de 
noi sau că petrecem, în linii mari, în Duhul Sfânt? Cum recunoaştem că sfinţii au 
fost purtători de Duh şi au fost întru Duhul Sfânt? Cum se manifestă aceasta întru 
noi, dincolo de o anume pace, dincolo de o anume siguranţă pe care o avem? 


Duhul Sfânt cheamă pe om, în primul rând, prin toate cuvintele pe care Domnul 
nostru lisus Hristos le-a descoperit, prin toate cuvintele Scripturii. Duhul Sfânt 
cheamă pe om atunci când omul înţelege să slăvească şi să cunoască pe Dumnezeu 
în tot ceea ce trăieşte, în creaţia pe care Domnul a pus-o atât de desăvârşită şi de 
plină de bogăţie în jurul nostru, atunci când Domnul vorbeşte inimii şi îi dă putere 
sufletului să împlinească poruncile lui Dumnezeu şi lucrarea iubirii faţă de 
aproapele. Duhul Sfânt lucrează aşa cum a lucrat în sfinţii Săi: prin desăvârşirea 
iubirii faţă de toţi ceilalți. Pentru că nici unii dintre noi, păcătoşi sau slăbănogi, nu 
gândim vreodată, apropiindu-ne de moaştele sfinților, că am putea fi respinşi, că 
am putea fi dispreţuiţi pentru păcatele noastre, ci toţi credem că sfinţii şi Însuşi 
Dumnezeu caută mai degrabă la pocăinţa adevărată a sufletului nostru, la dorinţa 
noastră de a ne sfinţi, de a înfăptui binele şi la înţelegerea că tot păcatul este o 
minciună care ne depărtează nu numai de Dumnezeu, ci şi de noi înşine, pentru că 
ontologic omul caută binele şi caută apropierea de Dumnezeu şi nu poate să nu fie 
aceasta, odată ce Tatăl nostru este Dumnezeu. 


Cerându-l cuvânt de învăţătură pentru rugăciune Mântuitorului, apostolii au primit 
această rugăciune, pe care toţi o învăţăm de mici copii: Tatăl nostru Carele eşti în 
ceruri. Putea să ne înveţe să spunem <Dumnezeul nostru care eşti în ceruri> sau 
<Stăpânul nostru care eşti în ceruri> sau <Mai-marele nostru...>; nimic din toate 
acestea, ci Tatăl nostru, ca să înţelegem că aşa cum, în chip firesc, copilul re- 
cunoaşte vocea tatălui, are încredere în dragostea tatălui şi în tată întru toate, întru 
voia tatălui, tot astfel şi noi. De ce se lasă copilul în voia tatălui? Pentru că ştie că 
tatăl îi vrea adevăratul bine, că tatăl îl iubeşte. De aceea, şi Dumnezeu, când ne 


vesteşte: Să nu minţi, să nu furi, să nu curveşti, să nu fii mărturie mincinoasă, prin 
toate acestea ne arată calea prin care putem fi fericiţi, ne arată ce să facem ca să nu 
ratăm fericirea pe care ne-o dorim. 


Iată, chintesenţa tuturor poruncilor este iubirea pe care Dumnezeu ne-o cere, faţă 
de Dumnezeu Tatăl nostru, faţă de Dumnezeu Iisus Hristos, Cel ce S-a jertfit şi S-a 
îngropat, faţă de Dumnezeu Duhul Sfânt, Cel ce Se sălăşluieşte în inimile celor ce 
cred şi-L iubesc pe EI, ducându-i la nestricăciune. 


Sfintele moaşte sunt trupuri ale sfinților care s-au pătruns de nestricăciunea Duhu- 
lui Sfânt, care au devenit nestricăcioase, după cum nestricăcios Dumnezeu este şi 
noi ne închinăm şi le sărutăm ştiind că luăm putere şi că în ele ne întâlnim cu 
Însuşi Dumnezeu, că-L cinstim pe Însuşi Dumnezeu. Mulţi se poticnesc în aceasta 
şi spun: <Cum puteţi să sărutaţi nişte oseminte?> Noi nu sărutăm nişte oseminte, ci 
trupurile, de cele mai multe ori neputrezite, ale celor care într-atât s-au umplut de 
Duhul Sfânt, încât Duhul Sfânt îi proslăveşte şi după moarte. Sărutând moaştele 
lor, noi ne întâlnim cu Duhul Sfânt, cinstim pe sfântul care s-a nevoit, cinstim 
Duhul care i-a sfințit. 


De câte ori cinstim pe sfinţii lui Dumnezeu şi-i chemăm în rugăciune, de atâtea ori 
cinstim pe Duhul Sfânt, pe Însăşi Treimea, care lucrează în noi prin sfinţi, prin cei 
ce au dobândit adevărata pace şi lumină lăuntrică şi cei care ne vestesc întru 
smerenie şi dragoste căile lui Dumnezeu. Duhul Sfânt, aşa cum mărturisim şi în 
Crez, a lucrat în lume prin prooroci. A lucrat încă de la întemeierea lumii, ni se 
spune că era deasupra apelor, Duh de viaţă făcător, de aceea noi spunem: Împărate 
Ceresc, Mângâietorule, Duhul Adevărului şi Dătător de viaţă în lume. Dar, iată, 
Duhul Sfânt lucrează acum, după Pătimirea, Învierea şi Înălţarea la cer a Domnului 
nostru lisus Hristos că, împlinind lucrarea sfinţitoare care ne este nouă chemare, ne 
este nouă cu putință după ce Mântuitorul a sfințit firea umană, înălțând-o de-a 
dreapta Tatălui. 


În Duhul Sfânt noi înşine suntem chemaţi precum sfinţii să trăim, învățând să trăim 
cuvintele care sunt ghidul cel adevărat al vieţii noastre, învățând să nu mai cedăm 
poftelor care ne hărțuiesc, învățând să ne luptăm cu ele. De multe ori oamenii aduc 
în sprijinul unor păcate faptul că <aşa au simţit>: să curvească sau să mintă sau să 
se lăcomească întru toate. Şi toate aceste simţiri sunt simţiri ale omului căzut, ale 
lor, dar sunt simţiri ale bolii, precum cel bolnav de ficat simte nevoia să doarmă 
mult mai mult, dar omul sănătos ştie că adevărata fericire nu este să dormi 15 ore 
pe zi, ci să te bucuri lucrând, să te bucuri ajutând pe celălalt, să te bucuri folosind 
ceea ce Dumnezeu a pus înlăuntrul tău, nu să dormi întru boală. Adevărata simţire 


nu este a ne lăsa copleşiţi şi purtaţi de pofte ce se luptă întru noi, ci de a ne lăsa 
purtaţi de cuvântul lui Dumnezeu şi de a lepăda din noi orice minciună şi orice duh 
de stăpânire şi de răutate şi de invidie, de a lepăda din noi orice necredinţă şi, 
precum sfinţii lui Dumnezeu, noi înşine să ne sfințim. 


Iată, spuneam că chintesenţa poruncilor este iubirea, ştim că sfinţii înşişi cu iubire 
veghează în lume şi se apropie de toţi cei ce-i cheamă pe ei întru dreapta credinţă. 
Să ne fie nouă prăznuirea de astăzi putere în plus pe care să o primim de la sfinții 
lui Dumnezeu de a ne desăvârși întru iubire, de a ierta mai curând, de a nu ne 
înţepeni în orgolii şi jigniri de tot felul, de a nu mai încerca în fel şi chip să ne 
facem noi înşine dreptate şi de a ne pune la adăpost prin fel de fel de asigurări, ci 
să ne încredinţăm cu adevărat lui Dumnezeu, care ştie nevoile noastre şi care, în 
iubire, ne împuterniceşte pe noi asemenea Lui. 


Sfinţenia lui Dumnezeu lucrează în lume şi lucrează cu iubire până la firul de iarbă, 
până la iarba care nu cade pe pământ fără ştirea Lui, iubire pentru cel din urmă 
păcătos, pentru că scris este că nu voieşte moartea păcătosului, ci să se întoarcă şi 
să fie viu. 


Tot astfel cei ce se sfinţesc pe ei înşişi: nu se răzvrătesc [din cauza] nedreptăţii, 
deşi disting bine între dreptate şi nedreptate, nu doresc moartea păcătosului şi a 
celor ce fac nedreptate, ci luminarea lor; dar, în acelaşi timp, nu se lasă robiţi de tot 
felul de mecanisme, de linguşire şi de adaptare la tot felul de viclenii şi de 
nedreptăţi, nu se lasă copleşiţi de asupriri şi de ameninţări de orice chip. Sfântul lui 
Dumnezeu este mai presus de frică, mai presus de ameninţare. Ştie să distingă între 
adevăr şi minciună, ştie să nu se lase copleșit de duhul de stăpânire al celuilalt, dar, 
în acelaşi timp, ştie că în orice ură, în orice duşmănie, el se îndepărtează de Duhul 
Sfânt. 


Sfântul Siluan spune fraţilor săi călugări: „Să nu crezi că petrecând în nevoinţe 
şi în rugăciune eşti în Duhul Sfânt, atâta timp cât duşmăneşti pe fratele tău. Mai 
degrabă un duh amăgitor stăpâneşte inima ta.” 


Și Sfântul Siluan, cel numit Noul Teolog, este primul care descoperă ca adevărat 
criteriu de nerătăcire puterea de a iubi pe vrăjmaşi, puterea de a nu-i urî, puterea de 
a nu le dori răul. Pe de o parte, a nu ne lăsa supuşi lor, a nu ne lăsa sub puterea lor 
amenințătoare, a nu-i linguşi, a nu le adeveri nedreptățile şi păcatele, pe de altă 
parte a nu-i urî. Sfinţii mucenici stăteau înaintea prigonitorilor şi-i certau pentru 
orbirea lor, nu se supuneau poruncilor lor nedrepte, chiar dacă erau împărați sau 


stăpânitori sau ighemoni, însă, în acelaşi timp, în sufletele lor nu era ura, nu se 
apărau pe ei înşişi în alt chip decât mărturisind adevărul şi dragostea lui Hristos. 


A prăznui pe sfinţii lui Dumnezeu înseamnă a-i cinsti, a-i ferici, precum fericim pe 
Maica Domnului, a-i ferici pentru că au făcut alegerea cea dreaptă, a-i ferici pentru 
că au trecut încă de aici, de pe pământ, au petrecut în adevăr şi iubire, au cunoscut 
puterea Duhului Sfânt, au văzut drept cum lucrează Dumnezeu în istorie, cum 
lucrează Dumnezeu în fiecare om şi nu s-au lăsat poticniți de nedreptăţi şi de 
vrăjmaşii de orice chip. Îi fericim, îi cinstim şi ştim că ei sunt alături de noi, sunt 
între noi şi ne rugăm astăzi lor să ne dea puterea ca şi noi să trăim cu luare-aminte, 
cu atenţie să nu păcătuim nici măcar cu cuvântul sau cu gândul şi în nici un chip cu 
fapta. Cerem ajutorul lor, ca, precum ei l-au cunoscut pe Dumnezeu, şi noi să-L 
cunoaştem şi să ştim cum lucrează în lume, îi cinstim şi ne rugăm ca şi noi înşine 
să ne sfințim, să devenim buni şi iubitori, petrecând în adevăr şi în lumina lui 
Dumnezeu. 


Mulţumim azi lui Dumnezeu, Cel ce prin Duhul Cel Sfânt, Domnul de viaţă 
făcătorul, Duhul Adevărului, ne-a dăruit nouă să petrecem drept pe acest pământ, 
să cunoaştem lumina dreptei credinţe”. 


Sfinţenia care mângâie şi odihneşte şi sfinţenia care mărturiseşte înfruntând 
răul, viclenia şi erezia. De unde luăm curajul mărturisirii? Predica Părintelui 
Nichifor Horia despre păzirea şi trăirea dreptei credinţe 


Cuvânt rostit de părintele arhimandrit Nichifor Horia, stareţul Mănăstirii trei 
Ierarhi (lași), duminică, 26 iunie 2016, la Mănăstirea Sihăstria Putnei: 


Transcriere de la min. 2:22: 

*... Este cu neputinţă omului să se sfinţească deplin pe el însuşi fără dreaptă 
credinţă şi adâncă credinţă. O spune Mântuitorul: Mlădiţa care nu rămâne în viţă se 
usucă, nu poate să aducă roadă şi este scoasă afară. Tot la fel, dacă voi nu veţi 
rămâne întru Mine. Fără de Mine nu puteți face nimic. 


Aşadar, înţelegem că noi înşine trebuie să păzim şi să înţelegem şi să adâncim 
dreapta credință în sufletele noastre. Şi când inimile noastre sunt uscate în 
înţelegerea celor duhovniceşti sau în vlaga şi râvna spre rugăciune să punem măcar 
strigătul înţelegător al tatălui copilului bolnav: Cred, Doamne, ajută necredinţei 
mele pentru că, fără dreaptă credință, nu putem să înţelegem nimic din ale 
sfințenie, să ne sfinţim pe noi înşine. Mai mult, orice alterare, orice rătăcire pe 
tărâm dogmatic pe înţelegerea dreptei credinţe, spune Sfântul Părinte Sofronie, se 
manifestă şi în viaţa exterioară. 


Orice om din orice colţ al lumii, în orice credinţă s-ar fi născut, dacă într-adevăr 
caută adevărul vieţii şi sensul vieţii va cunoaşte pe Hristos. Şi în istorie sunt atâtea 
pilde şi atâtea înţelesuri; oameni care au trăit în locuri cu totul îndepărtate de 
chipul dreptei cinstiri a lui Dumnezeu şi au ajuns să-L cunoască pe Dumnezeu, să 


se sfințească şi să mărturisească această credinţă, în ciuda neînţelegerii celor din 
jurul lor. Şi aşa s-au încreştinat şi au sporit în credință multe cetăţi, multe locuri din 
această lume. Aşadar, primul pas este dreapta credinţă. 


Să dăm slavă lui Dumnezeu că încă de când ne-am născut în acest popor am avut 
privilegiul de a auzi când încă nu puteam să înţelegem, poate prunci fiind, când 
majoritatea am primit Sfântul Botez, am putut să auzim mărturia de credinţă, 
Crezul, şi să primim apa Sfântului Botez; Duhul Sfânt din Botez lucrează asupra 
omului şi aceasta, iată, a fost atunci prelungirea dreptei credințe a părinților şi 
aceasta avem s-o adâncim în noi înşine, s-o transmitem copiilor noştri, să o măr- 
turisim prin viaţa noastră şi prin credinţa cu care trăim în această viaţă. 


Având dreapta credinţă, iată, viaţa aceasta este o nevoinţă de a trăi poruncile lui 
Dumnezeu, de a ne lepăda de egoismul din noi pentru a ajunge la ceea ce au ajuns 
sfinții, la odihna şi pacea sufletească, care este de neclintit pentru cel ce se 
sfinţeşte, oricare ar fi primejdiile acestei lumi, grijile lui. Atunci când omul res- 
pectă cuvântul lui Dumnezeu, atunci când împlineşte voia Lui, nici o frică a acestei 
lumi şi nimic din ceea ce seduce pe om din plăcerile acestei lumi nu pot să-l 
biruiască, [nici] nu pot să-l aducă în deznădejde. Pe măsură ce omul lucrează 
sfințenia în sufletul său, această odihnă rămâne statornică şi lucrează chipul 


blândeţii în el: Învăţaţi-vă de la Mine că sunt blând şi smerit cu inima şi veţi afla 
odihnă sufletelor voastre. Cel ce se sfinţeşte ajunge la această odihnă sufletească, 
indiferent care ar fi reacția fratelui sau a celor din jur. 


Sfântul Maxim mărturisitorul, în faţa unei erezii care tulbura lumea întreagă, se 
afla aproape singur în mărturia lui de dreaptă credinţă, precum Ilie altădată care se 
credea singur proroc mărturisitor. Şi îl încolțeau spunând: “Nu vezi că toţi 
mărturisesc ceea ce tu negi?“. “Universul întreg dacă ar fi cu voi, eu ştiu că 
Dumnezeu este cu mine şi mărturia aceasta este adevărată“. 


Și nu s-a împuţinat sufleteşte marele Părinte, ale cărui scrieri bine este să le citim, 
iubiți credincioşi, să vedem ce profunzime a pus Dumnezeu în acest suflet, ce 
cuvânt, ce înțelegere. Nu s-a împuţinat de aceste îndemnuri, precum nu s-a 
împuţinat lov când aproapele lui, soţia lui, i-a spus: “Blestemă pe Dumnezeu şi 
mori“, ci a mărturisit aceasta. Sufletul care s-a sfințit pe el însuşi a ajuns la odihnă, 
la curaj şi la puterea Duhului Sfânt de a mărturisi. Şi aceasta este cu putinţă întru 
smerenia inimii: Învăţaţi-vă de la Mine că sunt blând şi smerit cu inima. 


Blândeţea şi smerenia nu sunt slăbiciune. Tăcem că ne e frică de ce-am putea păţi; 
tăcem în faţa celor mari, că ne stăpânesc, chiar dacă mint în faţa noastră. Tăcem în 


fața şefului, chiar dacă ceea ce face este o nedreptate flagrantă. Nu aceasta este 
tăcerea sau smerenia sfântului. Smerenia adevărată este înţelegerea a cum lucrează 
Dumnezeu în istorie şi în viaţa noastră şi când şi cum să grăiesc adevărul cu curaj 
şi cu putere şi cum să-mi trăiesc viaţa în netulburare. Având această odihnă, sfinții 
odihnesc pe cei din jurul lor în această viaţă şi după moarte. De ce venim să ne 
închinăm la moaştele sfinţilor? Ca să primim putere. 


Aşadar, dreapta credinţă şi nevoinţa de a urma porunca lui Hristos - acestea 
sfinţesc pe om și îl fac să priceapă voia lui Dumnezeu şi să o urmeze. Începând de 
la cele simple, de la această moralitate, care este prima treaptă şi cea mai de jos a 
vieţuirii duhovnicești: să nu ucizi, să nu furi, să nu curveşti, să nu fii mărturie 
mincinoasă, cinsteşte, iubeşte pe tatăl tău şi pe mama ta... Vedeţi că nu spune 
Dumnezeu părinților: iubeşte pe copilul tău, că e în firea lucrurilor, părintele îşi 
iubeşte copilul, dar de multe ori, din păcate, copilul nu este recunoscător şi nu-şi 
cinsteşte părintele. Şi aceasta la tot omul cere Dumnezeu. Și în mănăstiri, şi în 
familie, această cinstire de Dumnezeu şi de om. Precum părintele are grija copi- 
lului, copilului i se cere să aibă această mulțumire și dreaptă cinstire. 


Începem cu aceste porunci, atenţi la noi înşine, pentru ca în noi să se statornicească 
voia lui Dumnezeu. Sfinţii sunt cei ce s-au bucurat să facă voia lui Dumnezeu cu 
deplină libertate, nu din vreo silnicie, nu că i-a închis cineva într-un turn şi i-a 
obligat să facă aceasta, ci că au înţeles că adevărata fericire şi putere este a trăi în 
lumina lui Dumnezeu. Şi pentru aceasta adeseori au fugit de oameni, pentru că 
puţini au într-adevăr râvna şi statornicia de a petrece în această tensiune lăuntrică. 


Sfântul Arsenie cel mare a vieţuit într-o mănăstire după ce, învăţat fiind, a fost 
învăţător al fiilor împăratului, bucurându-se de slava şi plăcerile care erau la palat, 
bineînţeles. Şi îl întreabă părinţii şi fraţii: “De ce fugi de noi?” “Dumnezeu ştie că 
vă iubesc, dar îngerii în cer, mii şi miliarde, o singură voie au. Însă oamenii pe 
pământ - multe voi.“ 


Cinstim pe toți sfinţii şi-i cinstim în acest sobor ca să înţeleg că sunt oameni 
asemenea nouă, care au ajuns ca şi îngerii să aibă o singură voie, să se odihnească 
în a-l face voia lui Dumnezeu, să creadă deplin în Dumnezeu şi să facă voia Lui cu 
bucurie. 


lată cum să ne apropiem de sfinţi şi de ce-i cinstim pe sfinţi astăzi. Nu devenim 
sfinți doar crezând, ci lucrând împreună cu Dumnezeu. Uneori atât de încolțit şi de 
singur se simte omul că are impresia că lucrează singur. Dar, dacă Duhul Sfânt n-ar 
lucra împreună cu el, nimeni n-ar putea să cunoască cu adevărat căile Domnului. 


De aceea spune Mântuitorul că fără de Mine nu puteţi face nimic. Dar adevărat este 
că Dumnezeu creşte pe om lăsându-l din ce în ce mai mult să se lovească de 
răutatea şi minciuna acestei lumi. Aşa cum un părinte nu-şi ţine copilul în 
premergător până la 20 de ani, îl lasă singur afară, îl lasă singur la şcoală, nu se 
duce tot timpul să lupte pentru el, pentru că altfel n-ar mai creşte şi n-ar mai deveni 
bărbat adevărat niciodată. Și Dumnezeu ne creşte luptând împreună cu noi. 


Spune Sfântul apostol Pavel că însăşi rugăciunea noastră este îndrumată şi inspi- 
rată, poate fără să vedem noi, de Duhul Sfânt, care, spune Sfântul apostol Pavel: Se 
roagă în voi cu suspine negrăite. Dar Se roagă nu fără noi, nu atunci când noi ne 
culcăm, ci atunci când noi ne aşezăm la rugăciune chiar dacă noi nu simţim, atunci 
când noi stăruim în credința noastră, chiar atunci când inima ne spune că poate ar fi 
mai bine s-o lăsăm mai moale. 


Sfinţii au cunoscut odihna sufletului, blândeţea şi smerenia. Dar, iubiţi credincioşi, 
asta nu înseamnă că sfinţii au fost doar cei care au mângâiat pe toţi oamenii 
deopotrivă, oricând şi oricum. Vedem că au fost sfinţi ai lui Dumnezeu care au stat 
împotrivă. Cui? Celor necinstitori de Dumnezeu şi celor vicleni. Mântuitorul Însuşi 
a primit la Sine pe curvar şi pe vameş şi pe cei ce au făcut mari nedreptăţi, dar care 
s-au pocăit. 


Zaheu, când a văzut privirea lui Hristos, când L-a văzut pe Hristos uitându-Se la el 
şi a privit în ochii lui şi a cunoscut minciuna păcatului, a înţeles că nu bogăţia 
acestei lumi, nu cinstea acestei lumi e cea care într-adevăr îţi odihneşte şi-i aduce 
pace sufletului, orice cinste ai avea în această lume, orice plăcere. Pe de altă parte, 
oricât de sărac ai fi, în orice condiţii, avem mărturia din timpurile noastre, chiar şi 
în închisoare, omul poate dobândi această pace şi această sfințire. 


Tot Maxim mărturisitorul spune: „Nimic nu este mai silnic decât o conştiinţă care 
te acuză. Şi nimic mai mângâietor decât o conştiinţă care te apără.” 


De aceea fiecare gând viclean, fiecare mişcare grosolană şi obraznică din sufletul 
nostru avem a o curăţi, pentru că sfinţii ne şi judecă. 


Spuneam că Mântuitorul a primit pe vameş, dar a alungat cu biciul pe cei din 
Templu. Sfântul loan Botezătorul a primit la botez pe toţi cei ce au crezut în 
cuvântul lui, dar a stat împotriva împăratului, care a avut putere asupra lui să-i taie 
capul. Nu s-a temut de împărat, pentru că nu se teme cel sfânt de autoritatea 
nedreaptă a acestei lumi, ci doar de autoritatea prin care Dumnezeu lucrează. 
Sfântul apostol Petru l-a vindecat pe olog, sărac: Bani nu am să-ţi dau, dar ceea ce 


am îţi dau - îi spune celui şchiop - În numele lui Hristos, ridică-te şi umblă. Cine 
nu s-ar cutremura la aşa ceva? Şi acelaşi Sfântul apostol Petru devine necruţător şi 
neîndurător atunci când Anania şi Safira au ceva de ascuns. Îi spun acestuia că au 
vândut toată averea lor ca s-o pună la picioarele sfinţilor. Aşa făceau şi ceilalți, ca 
să fie împreună având o singură pungă, o singură grijă, de a face voia lui 
Dumnezeu, având încredințarea că lepădând toată această bogăţie - a fost atunci 
lucrarea aceasta în Biserica primară - având încredințarea că vor putea să trăiască 
fără să-şi mai pună nădejdea în punga lor. Anania şi Safira au primit acest gând 
viclean: să pună, totuşi, ceva deoparte şi să se facă aşa şi ei ca ceilalți. Şi i-a 
cunoscut Petru în duh: “Anania, oare nu a ta era țarina aceea? Ți-am poruncit eu s- 
o vinzi? i-am cerut eu banii aceia? Aveam eu nevoie de ei? Nu puteai s-o 
păstrezi? Şi, dacă ai vândut-o, nu erau oare banii tăi? Aveam eu nevoie de ei? Ţi i- 
am cerut eu? i i-a cerut Dumnezeu? Tu ai venit şi ai spus că aceştia sunt toţi banii 
de la vânzarea ţarinii, dar ţi-ai dosit din ei. Ai venit ca să mă minţi? N-ai minţit 
mie, ci Duhului Sfânt!” Şi a murit Anania pe loc. Şi la puţin timp după el şi femeia 
sa. 


Acelaşi Duh Sfânt care lucrează în noi sfinţenia şi adevărul, Mângâietorul, cum Îl 
numim - Impărate Ceresc, Mângâietorule - Acelaşi Duh Sfânt este Duhul Ade- 
vărului, iubiţi credincioşi! 


Și dacă noi vom dosi oricât de puţin, dacă noi vom minţi oricât de puţin, toate se 
spurcă în noi. Dacă îmi aduce un părinte o găleată curată cu apă din vârful 
muntelui şi scapă în ea o jumătate de linguriţă de găinaţ sau de balegă, mai beau 
din acea apă cu bucurie? Nu! Tot astfel şi noi, neputinţele, nepriceperile noastre le 
iartă Domnul; [dar] viclenia, nepăsarea şi nesimţirea sunt judecate încă din această 
viaţă. ŞI sfinţii ne judecă. 


Aşadar, pe de o parte sfântul mă odihneşte şi mă îndrumă când mă pocăiesc şi când 
mă judec pe mine însumi şi-mi cunosc neputinţa şi strig ca tatăl disperat: Cred, 
Doamne, ajută necredinţei mele!, dar aceiaşi sfinţi în Duhul Sfânt mă judecă. 


Să fim, iubiţi credincioşi, atenţi cum venim în biserică, cum ne rugăm sfinților şi în 
această zi să înţelegem că sfinţenia nu este altceva decât ţinta oricărui om, este 
scopul vieţii noastre pe pământ, fie el musulman, budist, din România, din China, 
de oriunde; scopul vieţii noastre pe pământ este să-L cunoaştem pe Dumnezeu, să 
lucrăm voia Lui şi să ne sfinţim. Asta este sfinţenia. Fără ca să trăim lucrul acesta 
ne ratăm viaţa noastră, oricâte case am avea, oricât de mari am fi pe acest pământ, 
oricât de mulţi oameni am stăpâni. Sfinţenia, aşadar, nu este o opţiune, o coroniţă 


care se dă numai unora şi celorlalți nu. Sfinţenia este chemarea pe care ne-o dă 
Dumnezeu nouă, tuturor. 


De aceea această Duminică ne cheamă să nu fim nepăsători față de sufletele 
noastre, cum nu au fost nepăsători sfinții. Să putem şi noi să lucrăm voia lui 
Dumnezeu ca în această voie să ne odihnim şi să ne unim unii cu alţii. Acesta este 
mesajul acestei Duminici, cu acest gând trebuie să plecăm din biserică. Oricât de 
mult ne-am poticnit de celălalt sau de împrejurări din viaţa noastră în care am fost 
îndreptăţiți să avem scăpări sau neputinţe, oricât de multe au fost greşelile noastre, 
să înţelegem că Duhul Sfânt va lucra în noi sfințenia, dacă noi, într-adevăr, vom 
dori aceasta. Să începem, ieşind din biserică, să începem rugăciunea: “Doamne, 
vreau să Te cunosc! Să vină Duhul Tău Cel Sfânt asupra mea şi să mă sfinţească! 
Dă-mi, Doamne, să simt lucrarea Ta în inima mea adânc, cum au simţit-o apostolii! 
Dă-mi, Doamne, pricepere să mărturisesc, când şi cum, şi dă-mi bucurie ca să 
trăiesc pe pământ după voia Ta, Tu, Cel ce m-ai adus pe acest pământ şi mă 
îndemni să-ți spun Tată în rugăciune!“ 


Iată, astfel, iubiţi credincioşi, să ne pecetluim ziua şi-L vom cunoaşte pe Dumne- 
zeu. Scopul vieţii creştine, spune Sfântul Serafim de Sarov - iar cu mă repet: nu 
doar al vieţii creştine, ci al oricărui om - nu sunt, spune sfântul, nici postul, nici 
metaniile, nici ajunările, nici milostenia de orice fel, ci este dobândirea Duhului 
Sfânt. Toate acestea ne ajută să-L dobândim pe Duhul Sfânt. Luptându-ne cu noi 
înşine să ne smerim inima în faţa aproapelui, să iertăm şi să iubim, începem să 
pricepem cum lucrează Duhul cel Sfânt. Dar a-L primi desăvârşit şi a rămâne în 
inima noastră cere atenţie la fiecare cuvânt, la fiecare mişcare a sufletului. Atunci 
când îl rănesc pe fratele săgeata trece prin el la Hristos după ce întâi pe mine 
însumi m-a rănit şi a tulburat apa sufletului meu. Nu voi putea curăța această apă 
fără să mă pocăiesc într-adevăr de ceea ce am făcut, fără să mă îndrept - unde? - tot 
spre Dumnezeu, Singurul care are putere a ierta păcatul şi a mă curăţi, să îndrept 
aceasta cu nădejde, dar şi cu hotărâre de a nu mai repeta greşeala pe care am făcut- 
O. 


Aşadar, mărturia tuturor sfinților, iubiţi credincioşi, ne este pusă înainte astăzi ca să 
înţelegem că aici, pe pământ fiind, ne putem sfinți. Putem şi noi, în Duhul Sfânt, să 
cunoaştem pace şi odihnă sufletului, să mărturisim dreapta credinţă şi să o trăim 
adevărat. Să cerem de la Dumnezeu aceasta şi, aşa cum aţi venit astăzi în biserică, 
să nu pregetaţi a veni de fiecare dată, aşa cum o faceţi, postind şi spovedindu-vă, 
cerând sfatul preoților şi mulţumind lui Dumnezeu pentru că vă stau înainte şi vă 
ajută cu povăţuirea şi pilda lor, cerând, într-adevăr, Domnului să ne sfinţească viaţa 


şi, mai ales, mulţumind lui Dumnezeu pentru toată lucrarea pe care o pune înaintea 
noastră, ca să cunoaştem într-adevăr pacea şi firescul acestei sfinţenii. 


Să mulţumim lui Dumnezeu pentru această zi, pentru această Sfântă Liturghie, să 
mulțumim lui Dumnezeu pentru viaţa ce ne este pusă înainte ca un dar nepreţuit şi 
să aducem jertfa şi nevoinţa noastră pe altarul Său, ca Dumnezeu să o sfinţească şi 
să o primească, ca şi noi împreună cu sfinții într-adevăr să ne bucurăm de 
moştenirea pe care Dumnezeu a gătit-o nouă. 


Tot ce este exterior este important. E nevoie de manifestare, de comunicare. 
De ce contează să (şi) vorbim, să ne sprijinim, să fim prezenţi? 


“(...) Dar această conştiinţă nu este o abstracțiune. Conştiinţa se manifestă prin 
semne, prin gesturi, în toate acțiunile noastre. Gesturile noastre, mişcarea mem- 
brelor noastre spre natură, spre ceilalți, sunt manifestarea unei asemenea conştiinţe. 
O realitate pur interioară nu se interesează de univers şi de ceilalți. Omul nu se 
poate închide în el însuşi. 


Încă de când eram student ştiam de ce ne închinăm până la pământ, de ce ne facem 
semnul Crucii: religia este ceva interior. Omul este un întreg. Şi când se închină 
până la pământ are sentimentul că se află în faţa lui Dumnezeu. Dacă mănânc ceva, 
îi mulţumesc pentru aceasta lui Dumnezeu. Şi apoi trupul meu trebuie şi el sfințit. 
Trupul nu este separat de suflet şi sufletul nu este separat de trup. 


Dacă această lume este ea şi plină de duhuri rele, nu pot lucra atunci în ea în slujba 
lui Dumnezeu. Dumnezeu însă mă ajută, El este prezent, EI stăpâneşte, se află 
peste tot. Tot astfel, lăuntrul meu nu este separat de manifestările mele care se 
orientează spre oameni şi spre lucrurile acestei lumi, care pătrund în lucrurile 
acestei lumi. 


De aceea, tot ce este exterior este important. Interiorul omului a fost separat în mod 
artificial de exteriorul său. Atunci, nu mai trebuie să vorbesc? De ce să vorbesc? 
Deoarece cuvântul este o manifestare. Trebuie să păstrez oare totul în sufletul 
meu? 


Religia nu este ceva privat, despre care nu se vorbeşte, ceva între Dumnezeu şi 
mine. 


Omul trebuie să ajungă să fie întreg în comunicarea sa şi să simtă nevoia să arate 
ceea ce simte. Religia implică comunicarea. De ce vorbeşte Hristos? De ce Fiul lui 
Dumnezeu a luat trup omenesc? De ce vorbesc apostolii? De ce ne rugăm 
împreună? Ne aflăm la polul opus al individualismului care este în întregime 
nerealist şi nu corespunde vieţii omului. Viaţa omului este manifestare. În această 
manifestare se vede omul, se vede faţa sa, se vede Dumnezeu în cuvintele sale, se 
vede în gesturile sale dacă face ceva bun. Oare pot să mă rup de trupul meu, să mă 
comport altfel în trupul meu, într-un mod întinat, scandalos, deşi sunt fiinţă care 
crede? 


Cum vom putea propovădui Numele lui Dumnezeu, adică Împărăţia Cerurilor, 
dacă dispreţuim exteriorul, comportamentul, manifestarea? Atunci unde este Împă- 
răția lui Dumnezeu pe care trebuie să o pregătim, dacă religia este doar o afacere 
privată între Dumnezeu şi mine? De ce să ne rugăm pentru iertarea păcatelor? De 
ce să spunem că vor fi fericiţi făcătorii de pace, cei milostivi? Cum să ne arătăm 
milostivirea, dacă nu prin gesturi exterioare, în toate manifestările Evangheliei? 


Religia este lumea limbajului, a manifestării. Prin aceasta ea se manifestă şi pro- 
duce un om nou. Lumea va vedea că el este creştin, că este un om al lui Dumnezeu. 
Altfel unde este lumina pe care o răspândeşte? 


“Aşa să lumineze lumina voastră înaintea oamenilor, ca văzând ei faptele voastre 
cele bune, să-L laude pe Tatăl vostru cel din ceruri.” (Matei 5, 14) 


Hristos ne spune cum să arătăm lumina: “Flămând am fost şi însetat şi aţi venit să 
mă vedeţi” (Matei 25, 35). 


Dar aceste comportamente trebuie să decurgă din credinţa, din iubirea lui Dumne- 
zeu în noi. Altfel, de ce le-am mai face? Ce mă împinge să o fac? 


Sfântul apostol loan a propovăduit această iubire a unora faţă de ceilalți. Şi toate 
epistolele Sfântului apostol Pavel sunt pline de aceste îndemnuri de a arăta puterea 
Evangheliei printr-o viaţă sfântă. “Ca ei să fie una, cum Tu Părinte şi cu Mine una 
suntem” (loan 17, 22). Este porunca cea nouă de a iubi, de a da fără a aştepta nimic 
în schimb. 


Se vorbeşte mult, în epistolele Sfinţilor apostoli despre sfinţenia creştinului: viaţa 
voastră este sfântă, aduceţi trupurile voastre ca jertfă sfântă lui Dumnezeu, fiţi 
sfinţi în trupurile voastre şi în sufletele voastre. Este tema centrală a Bibliei. 


“Sfințească-se Numele Tău”. Cum să sfințim Numele lui Dumnezeu? Nu numai 
prin gânduri, dar şi prin fapte. Trebuie să-l propovăduim, să-l facem simţit ca sfânt 
în noi înşine, în faptele noastre, în cuvintele noastre. Trebuie să ne gândim să-l 
arătăm şi celorlalţi“. 


(din: “Pr. M. Costa de Beauregard şi Pr. Dumitru Stăniloae, Mica dogmatică 
vorbită. Dialoguri la Cernica, Editura Deisis) 


Ro 2% 


Nota - Război intru Cuvânt: Nu trăim doar pentru noi 


Oricine va mărturisi pentru Mine înaintea oamenilor, mărturisi-voi şi Eu pentru el 
înaintea Tatălui Meu, care este în ceruri. lar de cel ce se va lepăda de Mine înaintea 
oamenilor şi Eu Mă voi lepăda de el înaintea Tatălui Meu. 


Cum vă spuneam şi unora dintre frăţiile voastre în mod personal, este nevoie de 
cuvânt, de comunicare, de a nu ne ruşina nici înaintea oamenilor de ceea ce 
gândim, de ceea ce credem şi simţim, de a nu trăda prin absenţă pe Dumnezeu şi... 
nici unii pe alţii. Este nevoie de mărturisire..., nu atât în sensurile cele mai înalte, 
eroice, martirice, ci, până acolo, în formele cele mai simple, obişnuite, cotidiene. 
Reţinerea permanentă în exprimarea şi împărtăşirea gândurilor, chiar şi din motive 
care ţin de “smerenie”, de “liniştire” poate să însemne o demisie de la făptuirea 
unui bine posibil şi la îndemână, mai ales atunci când răul (şi mai ales răul cel mai 
înşelător, cel ascuns şi deghizat în bine) se manifestă astăzi atât de agresiv, de gălă- 
gios, de omniprezent, cu consecinţe distrugătoare la modul cel mai efectiv, con- 
cret... 


Cuviosul Paisie vorbea de necesitatea unei manifestări de “prezenţă” a creştinului 
în lume. E vorba de lucruri mici, de “a fi acolo”, de a spune prezent, de a arăta 
că... suntem (încă) şi noi pe aici, că gândim şi simţim normal, creştineşte, pentru a 
reafirma încă o dată, şi încă o dată , cu pace şi durere, fără bravadă şi fără răutate, 
adevăruri simple. Da, pentru a mărturisi chiar evidenţele, da, pentru a spune nimic 
mai mult decât că albul... nu este negru, că cerul nu e verde şi că 2+2... chiar fac 
4! Pare banal, pare în plus, pare inutil, dar în lumea de astăzi smintită, în-viclenită 
şi învălătucită în confuzia cea mai de pe urmă, ei bine nu, nu mai este de prisos! 


A 


În schimb, tăcerea “smerită” în faţa avalanşei ucigaşe a răului, uneori poate fi o 
mare ispită, atunci când prin cuvântul tău simplu, fără nimic agitat şi isteric în el, 
poţi întinde o mână: discret, dar eficace. Trebuie să şi vorbim, pentru a nu lăsa să 
moară lucrarea binelui, pentru a o susţine, pentru a da o mărturie de rezistenţă în 
faţa nebuniei generalizate, a răsturnării gândirii sănătoase şi de bun-simţ, a 
întoarcerii pe dos a valorilor lumii, pentru a ţine făclia (sau măcar lumânarea) 
aprinsă şi a vădi că binele real nu a pierit de tot din lume! Pentru a nu ne lăsa 
singuri unii pe alţii, pentru a da curaj şi însuflețire şi altora mai slăbiţi, mai căzuţi 
sau mai însinguraţi duhovniceşte, care se pot debusola sau demobiliza foarte uşor 
în fata avalanşei de murdărie, de ticăloşie, de iraţionalitate, de... duh al minciunii, 
sub toate formele posibile, de la cele relativist-laxiste până la cele extremist- 
zelotiste. 


La fel ca şi în celelalte aspecte ale invaziei răului în societate, tăcerea sau absenţa 
credincioşilor permite acestuia să fie cu mult mai obraznic şi să se instaleze cu 
mult mai facil, să se prezinte pe sine ca firescul însuşi şi să înşele pe cei mai 
slabi... Cât de uşor ne putem sminti şi deznădăjdui, cât de singuri ne simţim în faţa 
acestui tăvălug devorator... Dar fiecare trebuie să “fie acolo” şi să-i ţină pe ceilalți 
39 în lacul îngheţat, prin simpla lui prezenţă vizibilă şi prin mâna întinsă de care se 
agaţă cel de lângă el! 


Faptul că ştii că mai există încă şi alţii ca tine, că dau semne de viaţă, chiar aşa 
slab, chiar aşa şchiopătând, oricum ar fi, asta te ridică şi pe tine din marasmul 
îndoielii în care vrea să te scufunde marele diversionist. Pe când altfel, slăbeşti şi 
eşti ispitit tu însuşi să cedezi, să renunţi, să ieşi din arenă... 


Avem datoria să dăm semne de viaţă, să ne sprijinim, să fim unii lângă alți! 
Altminteri, încercând fiecare să se salveze doar pe sine însuşi, după cum ne aver- 
tizează acelaşi cuvios Paisie şi cum arată legile duhovniceşti, cu toţii vom pieri! 


Provocarea inconfortabilă a sfinţeniei ... nu după gândul nostru, în omiliile 
Arhim. Varnava lankos: “Orice se sprijină pe puterea noastră, pe virtutea 
noastră, este o mare înşelare, care susține moartea duhovnicească” 


(icoană de Gabriel Toma Chituc) 


Arhim. Varnava lankos: Dorirea lui Hristos 


Biserica noastră cinsteşte şi promovează evenimentul sfinţeniei. Sfântul este un 
eveniment istoric, este darul şi rodul Sfântului Duh, este acela care-şi ridică de 
bună voie crucea sa umplându-se de harul Preasfântului Dumnezeu. 


In Biserica noastră sfânt nu este socotit cel nepăcătos sau cel desăvârşit moral, ci 
acela care a dobândit o legătură cu Dumnezeu, care L-a iubit pe Dumnezeu, s-a 
legat de EI, şi Dumnezeu a devenit centrul vieţii lui. 


Biserica nu există ca să-l mângâie pe om pentru problemele lui cotidiene. Biserica 
nu există ca spaţiu al certificării virtuţii noastre, Biserica nu există ca să satisfacă 
promovarea şi recunoaşterea noastră socială, ci există ca spațiu al vieţii, ca spaţiu 
al libertăţii, ca spaţiu al dragostei, ca spaţiu al relaţiei cu Dumnezeu, şi prin 
Dumnezeu cu fiecare om. 


Sfinţenia este o invitaţie provocatoare către fiecare dintre noi. Nu am venit la 
existenţă ca să facem o familie şi apoi să murim fără să fi fost avuţi în vedere de 
Dumnezeu. Taina vieţii pe care ne-a dăruit-o Dumnezeu este o invitaţie la sfin- 
ţenie, adică la unirea cu Dumnezeu. Este o invitaţie la a bănui [a medita, a reflecta] 
pentru ce motiv trăim. 


Este o invitaţie să înţelegem că viaţa este cel mai mare dar al Iubirii dumnezeieşti. 
Prin urmare, cea dintâi grijă a noastră este aceea de a face să corespundă acest 
eveniment al existenţei biologice cu faptul de a afla adevărata viaţă, care este 
Dumnezeu Însuşi. 


În consecinţă este nevoie să ne restabilim existenţa noastră, să ne restabilim viaţa 
noastră în întregime, nu numai în Biserică, ci şi în afara ei. Anume în familia 
noastră, la serviciul nostru, în viaţa noastră de zi cu zi, aşa cum o avem organizată, 
cu ce scop, cu ce perspectivă. Care este esenţa ei, sensul ei, centrul ei [?] Aceasta 
este o lămurire fundamentală pe care suntem datori să o facem cu noi înşine. 


Pentru că, dacă la Biserică venim în mod mecanic, formal, ca să ne împlinim 
anumite obligaţii, poate şi pentru a-L îmblânzi pe Dumnezeu, astfel încât să slu- 
jească mai bine planurilor noastre cotidiene, aceasta este o mare înşelare. Nu 
[pentru] aceasta este Biserica. Biserica este [ca] să aflu bucurie, [acea] bucurie pe 
care nu poate să mi-o fure nimeni. Biserica există pentru ca moartea să fie biruită, 
să fie depăşită, şi pentru ca să intrăm în bucuria veşniciei, care de acum „în 
oglindă” o gustăm. Astfel aflăm mângâierea că moartea a fost biruită. Din această 
perspectivă, lucrurile curgătoare se retrag. Printre ele şi întristările, care de acum se 
înşiruie şi ele în parcursul spre veşnicie. Deoarece în spatele fiecărei întristări se 
află frica de moarte, frica de efemer, de trecător, drept pentru care şi aceasta contri- 
buie la pocăință. 


Este nevoie să contractăm un asemenea fel de legătură cu Dumnezeu, încât să 
devenim părtaşi Învierii lui Hristos. Să înţelegem că nu stăpâneşte moartea şi, prin 
urmare, nici o întristare şi nici o mâhnire nu ar putea să ne păgubească în afară de 
una: despărțirea de Hristos. 


Însă cum putem contracta o legătură cu Dumnezeu? Cum putem să nu ne despărţim 
de EI? Înainte de toate trebuie să luăm în serios viaţa noastră. Să nu fie concentrată 
numai pe efemerul care nu are scop şi esenţă. Să căutăm Adevărul, să-L căutăm cu 
râvnă pe Hristos, să-L iubim. 


Iubirea lui Hristos este şi căutarea Lui. Iubire a lui Hristos poate să fie necu- 
noaşterea Lui, dar dorirea Lui. Absența Lui, dar şi aşteptarea Lui pentru că vrem să 
devină Stăpânul vieţii noastre. Aceasta este dragostea lui Hristos. 


Dragostea lucrătoare a lui Hristos, această înteţire a inimii noastre pentru EI, există 
într-o măsură foarte mică înlăuntrul nostru, să nu ne înşelăm! Însă aşteptarea 
adevărului, aşteptarea lui Hristos, este semnul iubirii pentru El. Aşadar, să ne orga- 
nizăm viaţa noastră într-un asemenea mod, astfel încât să fie orientată spre 
aşteptarea lui Hristos. 


Un alt element este acela de a înţelege că aşteptarea cu nădejde a lui Hristos este 
pentru toți. Nu numai pentru cei drepţi, ci şi pentru păcătoşi. De altfel, măsura 
păcătoşeniei nu se judecă după criterii exterioare, care sunt doar simptome, ci se 
judecă după procentul doririi noastre pentru adevăr, pentru Hristos. Fără dorirea lui 
Hristos vor veni şi desigur vor stăpâni simptomele, păcatele. Cu dorul pentru 
Hristos va începe omul să-şi organizeze astfel viaţa sa, într-un asemenea mod încât 
să nu fie atacată această aşteptare a relaţiei lui cu EI. Prin urmare, şi măsura păcă- 
toşeniei noastre se judecă după cât aşteptăm şi cât ne sprijinim pe adevăr şi pe 
Hristos. 


Un alt criteriu este dispoziţia inimii noastre. Şi cel mai păcătos om, cel mai josnic, 
are dreptul la dorirea lui Hristos. Inima are totdeauna nădejdi, dacă omul nu a ple- 
cat din această viaţă. Prin urmare, al treilea si cel mai de temelie criteriu este să 
respingem deznădejdea, adică faptul că aceste stări nu sunt pentru noi. Pentru noi 
este inima arzândă care-L vrea pe Hristos. 


„Am familie”, ar putea spune cineva, „sunt căsătorit”. Prin căsătorie ar trebui să 
găseşti această posibilitate a simţirii, a întâlnirii şi a căutării lui Hristos. Aşadar, 
prin faptul de a trăi în numele lui Hristos şi nu al propriei tale valori şi al propriei 
dreptăți. Să fii mărinimos în familia ta, îngăduitor, blând, să-l asculţi pe tovarăşul 


tău de viaţă şi pe copiii tăi. Să nu trăieşti risipind fără măsură timpul tău, ci fiecare 
mişcare a ta, fiecare cuvânt al tău să-l măsori după cât îl cinsteşti sau îl ofensezi pe 
celălalt. Toate acestea în numele lui Hristos. 


Aceasta nu cere o mare cantitate de timp, nu cere rugăciuni îndelungate, cere însă 
dispoziția sufletului. Dispoziţia sufletului împuterniceşte omul, în directă depen- 
denţă de cât aşteptăm de la Acela, sau de la noi înşine. 


Dorirea noastră pentru Hristos să nu fie înlocuită de nerozia cotidiană, care la final 
ajunge să fie nebunie. Aşadar, ne ocupăm continuu cu problemele noastre familiale 
şi cotidiene. Ne vom ocupa cu siguranţă de ele, dar într-un asemenea mod, încât să 
fie prezent Hristos, să fie împreună cu noi. Lucrurile cotidiene să nu fie potrivnice 
lui Hristos, ci să fie posibilităţi către Hristos, după măsura inimii noastre. Este de-a 
dreptul prostesc să spunem: „Eu am grijile vieţii, nu pot să am gândul la Hristos”. 


Nu putem să despărțim vreo parte a vieţii noastre de Hristos, chiar şi pe cea mai 
materială. Pe toate le-a sfinţit, iar noi trebuie să aflăm prezenţa Lui şi într-acestea. 
Astfel, se va întâmpla ceea ce trebuie. Să nu deznădăjduim, să avem aşteptarea Lui 
şi să slujim unitatea, împăcarea şi dragostea, mai întâi în spaţiul nostru intim, în 
familia noastră, şi apoi, după ce ne-am educat, şi faţă de ceilalți oameni. 


Trebuie, aşadar, să facem rugăciune. Acesta de altfel este un simptom de bază al 
secularizării noastre, a noastră, a oamenilor bisericeşti, care ţinem doar predici, sau 
lucrare socială fără nevoinţa rugăciunii, sau ne raportăm la noţiunea de viaţă în 
mod filosofic sau politico-ideologic, ca şi oamenii lumești. 


Fără rugăciune toate sunt o osteneală pierdută. Precum şi rugăciunea fără fapta 
dragostei este pierdută. Ceea ce ne lipseşte nu este spaţiul, ci timpul liniştirii 
(isihiei), timpul rugăciunii de puţine minute, dar puternice şi esenţiale, astfel încât 
să fie activate toate cele de mai sus şi în principal inima noastră către Hristos şi 
către fratele nostru. 


Deznădăjduirea optimistă 


În Duminica de după Cincizecime (v. Matei 10, 32-33, 37-38 şi 19,27-30), Biserica 
noastră îi cinsteşte pe toţi sfinţii, ca să arate tocmai aceasta, anume că rodul 
Sfântului Duh, scopul vieţii duhovniceşti şi rațiunea existenţei oamenilor este 
sfințenia. Atunci când noi auzim termenul „sfinţenie” ni se pare ceva depărtat, ne 


sperie puţin şi ni-i închipuim ca pe nişte supraoameni, înconjurați desigur într-o 
anumită aură mitică. 


Biserica noastră, însă, rânduieşte lucrurile puţin diferit. 


= În principiu, consideră că fiecare dintre noi are chemare pentru sfinţenie. 
Aceasta este rațiunea existenței noastre. 

= În al doilea rând, sfântul nu este un supraom, ci cel ce este profund uman. 
Adică acela care a luat în serios viața lui, acela care şi-a cinstit inima lui 
fără să fie mulțumit de sine. Omul neliniștit, care nu este satisfăcut cu 
ușurință, care vrea să-şi odihnească inima sa luând problema în serios, 
acesta este începutul sfinţeniei, şi acesta este sfântul. 


Aşadar, dacă suntem expresia iubirii lui Dumnezeu şi dacă suntem făpturile Lui, nu 
ne putem afla odihna fără EI. A pus înlăuntrul nostru Dumnezeu un dor nemărginit 
pentru Nemărginit, şi prin urmare odihna noastră este acolo. Este negarea vieţii 
atunci când noi ne aranjăm în cele puţine. Sfântul este acela care le vrea pe toate. 
Este acela care vrea plenitudinea vieţii. Este acela care vrea să-și odihnească inima 
lui. 


Prin urmare, sfinţenia este dobândirea Sfântului Duh. Nu avem sfinţenie prin noi 
înşine. Sfinţenia nu este o îmbunătăţire a caracterului nostru, sau a compor- 
tamentului nostru. Și, mai mult, sfinţenia nu este nepăcătuirea. Sfinţenia este faptul 
de a dobândi Sfântul Duh. Adică să contractăm o relaţie vie, reală cu Dumnezeu; 
adică să-L căutăm pe Dumnezeu; să nu ne neliniştim dacă nu-L găsim pe Dumne- 
zeu. 


Pe această cale a căutării lui Dumnezeu - dacă suntem adevăraţi, iar nu să ne 
fățărnicim ca „sfinţi” sau creştini - şi păcate vom avea şi îndoieli vom avea şi 
tăgăduiri vom avea şi hule vom avea în inima noastră, pentru că aceasta este firea 
noastră decăzută. O astfel de luptă cu noi înşine şi cu „stăpânitorul întunericului” 
este parcursul nostru spre Dumnezeu! 


Pentru ce toate acestea? Ca să înţelegem că sfinţenia nu este dobândire, că Dumne- 
zeu nu este o achiziţie; Dumnezeu este dar. Trebuie să fii foarte smerit ca să 
înţelegi că sfinţenia este un dar şi că mântuirea este un dar. De ce? Dar cum este 
dar? Nu trebuie şi eu să dovedesc că sunt ceva? Că ceva izbutesc să duc la bun 
sfârşit? Un singur lucru putem să ducem la bun sfârşit: să acceptăm că suntem 
copiii lui Dumnezeu şi să ne încredem în viaţa pe care ne-o dă Dumnezeu; să ne 
încredem în iconomia pe care o face Dumnezeu în viaţa noastră. 


Aşadar, ce înseamnă acest eveniment? Noi creştem într-un asemenea mod de mici 
şi în Biserică şi în afara Bisericii, cu o anumită convingere că suntem cineva şi 
vrem să devenim „dumnezei fără Dumnezeu“. Aşa suntem crescuţi. De multe ori şi 
oamenii Bisericii așa ne cresc atunci când ne prezintă virtutea fără Dumnezeu! Şi 
părinţii noştri aceasta ne prezintă, că trebuie să devenim cei mai importanţi oameni 
din lume, fără însă să luăm în calcul inima noastră! 


În consecință, în această construcție pe care ne-am confecţionat-o cu multe 
„ambalaje” trebuie să se dărâme toate lucrurile convenţionale şi trecătoare. Aceasta 
nu se întâmplă fără durere, deoarece se întreţese cu respingerea egoismului nostru. 
Una după alta vin răsturnările, nefericirile noastre, căderile noastre, păcatele 
noastre, nereuşitele noastre. Şi atunci, dacă avem o conştiinţă adevărată a căutării 
lui Dumnezeu - o conştiinţă a lui Dumnezeu - atunci se descoperă taina sfinţeniei, 
care ce este? „Deznădejdea optimistă”, „disperarea optimistă”. Să deznădăjduim de 
noi înşine si să ne încredem în Dumnezeu. 


Acesta este modul, acesta este principiul (începutul) naşterii noastre duhovniceşti; 
nimic altceva. Orice se sprijină pe puterea noastră, pe virtutea noastră, este o mare 
înşelare, care susține moartea duhovnicească. 


Din acest motiv, atunci când avem nereuşite, când avem greşeli, când avem difi- 
cultăţi, care prelucrează însă smerenia, după aceea acestea se transformă într-o 
mare binecuvântare. Este cea mai mare binecuvântare pentru că atunci, dacă se vor 
dărâma toate, vom vedea ce anume vrea cu adevărat inima noastră, unde se află 
Dumnezeu. Şi unde se află Dumnezeu? Atunci când se dărâmă toate EI este foarte 
aproape. Când se prăbuşesc gândurile noastre, sentimentele noastre, aspirațiile 
noastre, visele noastre, toate acestea, atunci se va descoperi adevăratul vis, care 
este realitatea vie a prezenţei şi a dragostei lui Dumnezeu! 


Și atunci ieşim din noi înşine. Ce înseamnă „ies din mine însumi?” - devin atât de 
liber, încât sunt bun, devin atât de bun încât sunt liber! Ce înseamnă aceasta? Nu 
mă interesează să revendic pentru mine întâietatea. Nu mă interesează să revendice 
nimic. Aşadar, mă las pe mine pe deplin. Nu mă protejez pe mine însumi. Pentru că 
atunci când mă protejez pe mine însumi, îmi protejez falsul meu sine. Îmi protejez 
sinele meu înşelat. Pentru că protejarea sinelui meu este să aflu viaţa, să aflu viaţa 
veşnică, să-L aflu pe Dumnezeu. Dumnezeu nu este dreptatea mea în conflict cu 
oamenii, ci este slujirea oamenilor. 


Atunci înţeleg că se descoperă un alt mod de viaţă, o altă rațiune a existenţei, o altă 
stare a vieţii, şi simt că cel mai liber om este omul bun şi că omul cel mai puternic 


este omul slab. Acela care zice „nu mă interesează dacă pierd, mă interesează să nu 
pierzi; nu mă interesează locul meu, vreau să-ţi dau ţie un loc“. De ce? Pentru că 
omul lui Dumnezeu este pretutindeni. Nu este limitat, nu are nici un drept deoarece 
le-a aflat pe toate. 


Aşadar, această libertate duhovnicească care nu este închipuire, ci este experiere 
personală, se descoperă în omul zdrobit, în omul îndurerat. Fără o durere de acest 
fel, prin care să simţim că suntem în iad, nu putem să bănuim ce înseamnă „har”, 
„dragoste” şi „bucurie” a lui Dumnezeu. Pentru că se poate ca Dumnezeu să se 
dăruiască şi cu siguranţă se dăruieşte, dar modul de a-L recunoaşte, modul de a-L 
dobândi, de a ni-L însuşi este starea lăuntrică a eşecului nostru. A acelei dureri care 
ne trezeşte simţurile, mintea şi inima ca să înţelegem şi să trăim. Drept pentru care 
aşa nu mai putem să fim purtătorii acelei deznădejdi şi disperări optimiste! 


(din: Preot Varnava lankos, Biserica păcătoşilor, Editura Egumeniţa, 2016) 


Armele şi puterile Sfinţilor - “Eroii Duhului”: “Dacă eşti doar puternic, eşti în 
primejdie să tai capete fără discernământ şi să-i răneşti pe ceilalți. Ai nevoie 
de Crucea Iubirii şi a răbdării, dar şi de sabia Duhului... Trebuie să fii foarte 
puternic - cu harul Sfântului Duh - pentru a rămâne până la sfârşit bun” 


Iubirea desăvârşită a Sfinţilor 


Umaniştii se interesează de jumătate din planetă, adică de popoarele nedreptățite, 
nedezvoltate şi sărmane. Sfântul se interesează de toată planeta, şi de cei care sunt 
nedreptățiţi, dar şi de cei care nedreptăţesc. Şi de cei săraci, dar şi de cei bogaţi. ŞI 
asta pentru că, pe când primii sunt bolnavi la trup, cei din urmă sunt bolnavi la 
suflet. Prin urmare, doar Sfântul se îndurerează, se roagă şi se nevoieşte pentru 
întreaga lume. Aici au eşuat toate mişcările dezinteresate şi sincere care au lucrat în 
lume vreme de secole. N-au putut să îmbrăţişeze omul întreg. Nu s-au interesat şi 
nu le-a păsat de oamenii cu inima împietrită. De aceea, în cele din urmă, deşi ne tot 
luptăm pentru pace şi bunăstare, în esenţă nu realizăm nimic. De aceea au eşuat 
sistemele comuniste, oricât de bună ar fi fost aparent motivaţia lor. [...] 


Războirea drepţilor 


Aurul nu se murdăreşte în noroi. Ascuns in noroiul amorf este greu de găsit şi ne- 
atrăgător. De cel ce are inimă de aur nu se lipește nimic murdar. Oricâte vorbe 
murdare ar primi, nu-l vor putea înrâuri, nu-l vor putea strica, îl vor ataca doar la 


suprafață şi chiar îl vor proteja de momelile diavolului celui viclean. Adâncul 
inimii drepţilor rămâne neatins de atacurile celor necuvioşi. Acolo, în adâncul 
inimii, există tăcere şi pace, bogăţie duhovnicească, mărgăritare duhovniceşti. Vân- 
turile cumplite tulbură doar suprafața mării. Adâncurile ei se păstrează mereu 
liniştite şi acolo se ascund frumuseţea negrăită şi bucuria nespusă. 

Omul bun şi omul puternic. Cumpătarea care excelează. Nenorocirea vremurilor 
noastre 


Două „puteri” a dat Domnul ucenicilor Săi. 


— Prima „putere ” este de vindecare a răului provocat de lucrările demonice. 
„ Chemând la Sine pe cei doisprezece ucenici ai Săi, le-a dat lor putere 
asupra duhurilor celor necurate, ca să le scoată şi să tămăduiască orice 
boală şi orice neputinţă “ (Matei 10,1). 

— Cea de-a doua „putere” li s-a dat apostolilor cu puţin timp înainte de 
patimi, pe când se certau cine să fie primul în împărăţia lui Dumnezeu. ,,Cei 
ce se socotesc cârmuitori ai neamurilor domnesc peste ele, dar între voi nu 
trebuie să fie aşa, ci care va vrea să fie mare între voi, să fie slujitor al 
vostru “ (Marcu 10, 42-43). 


Se referă la felul în care ne purtăm cu ceilalți. Această „putere” trebuie să fie 
jertfelnică, slujitoare faţă de durerile lor. Apostolul Pavel spune despre Hristos: „S- 
a smerit pe Sine, ascultător făcându-Se până la moarte, şi încă moarte pe cruce. 
Pentru aceea, şi Dumnezeu L-a prea înălţat şi I-a dăruit Lui nume care este mai 
presus de orice nume. Ca întru numele lui lisus tot genunchiul să se plece, al celor 
cereşti şi al celor pământeşti şi al celor de dedesubt, şi si mărturisească toată limba 
că Domn este lisus Hristos, întru slava lui Dumnezeu-Tatăl” (Filipeni 2, 8-11). 


Aşadar, o dublă putere: slujirea smerită a semenului şi puterea întru Duhul Sfânt 
asupra duhurilor necurate. Ne referim la două aripi, teoretică şi practică, pe care 
trebuie să le aibă orice om, pentru a putea zbura în sferele lui Dumnezeu, încât să 
tragă după sine şi lumea. 


Părintele Porfirie, de mic copil lucra cu stăruinţă, asculta cu bunătate de toți, îl 
iubea pe stăpânul lui, îi păsa de munca altuia, acoperea cu simplitate golurile altor 
funcţionari şi se încărca cu ore de muncă peste program. Şi Dumnezeu, prin 
evenimente dureroase, dar nu întâmplătoare, l-a condus în Sfântul Munte pentru a 
dobândi şi curăţia minţii, iluminarea inimii, înfrânarea, iluminarea dumnezeiască, 


discernământul, străvederea, înainte-vederea. Astfel, prin cele două aripi puternice, 
l-a scos în lume pentru a o ajuta substanţial. Era bun, adică practic, dar şi puternic, 
adică teoretic. În felul acesta, a lucrat cele două puteri pe care le-a oferit Hristos 
ucenicilor Săi. 


Dacă eşti doar bun, rişti să te mănânce lupii ca pe o oaie blândă. Dacă eşti doar 
puternic, eşti în primejdie să tai capete fără discernământ şi să-i răneşti pe ceilalți. 
Ai nevoie de Crucea Iubirii şi a răbdării, dar şi de sabia Duhului, pentru a „tăia răul 
din rădăcini”. Mulţi oameni puternici, întrucât nu au bunătate, devin severi şi 
brutali. Însă se întâmplă şi invers. 


Părintele Porfirie le spunea ucenicilor săi: „lată, omul acesta odată era bun, dar 
acum nu mai este”. De ce oare? Trebuie să fii foarte puternic - cu harul Sfantului 
Duh - pentru a rămâne până la sfârşit bun. Dacă eşti bun fără să fii puternic, la 
urmă te vor jupui, te vor jumuli, sau, împotrivindu-te şi apărându-te, vei deveni 
brutal, violent, nervos. 


Cineva mi-a mărturisit: „Ştii, părinte, imediat după ce am fost hirotonit, eram ca un 
înger. Foarte ascultător, bun şi liniştit. Acum, în necazurile şi greutăţile vieţii, am 
devenit brutal şi nervos“. De unde să ştie, sărmanul, că, dacă s-ar fi aflat întru 
Duhul Sfânt, n-ar fi fost nervos. Problema lui nu erau ceilalţi, ci absenţa Sfântului 
Duh din viaţa sa. 


Dacă cineva trăieşte o viaţă bisericească, dar nu are simplitate, mărinimie, bună- 
voinţă, sensibilitate, râvnă, nerăutate, poate deveni un egoist grosolan. Pe de altă 
parte, dacă cineva are oarece bunătate în inima lui, dar nu trăieşte viaţa lui Hristos, 
poate deveni „încasator de palme”, poate ajunge ca vai de el, în mizerie, căci nu va 
cunoaşte adevărul şi va face multe gafe. 


Măsura de aur a mântuirii şi a izbânzii: dispoziţia de a renunţa la confortul meu, 
pentru ca fratele meu să-şi găsească confortul şi odihna. În felul acesta, intri pe 
frecvenţa lui Dumnezeu. Desigur şi această renunțare presupune putere întru Duhul 
Sfânt, fiindcă, dacă renunţi încontinuu fără să primeşti întărire de la Dumnezeu, în 
cele din urmă vei ajunge ca un ceas dezacordat. 


Părintele Paisie povesteşte multe întâmplări minunate pe care le-a trăit în perioada 
războiului, când a scăpat de inamici pentru că a ales să intre în linia întâi, pentru a 
se jertfi el însuşi - care era necăsătorit - şi pentru a scăpa ceilalți, care aveau 
familie. A făcut ca părintele Porfirie: de mic era bun, gata de a se jertfi - avea o 


aripă. În Sfântul Munte a dobândit-o şi pe cea de-a doua, puterea de la harul 
Sfântului Duh. 


La fel se întâmplă şi în viaţa părintelui lacov Tsalikis. De mic a învăţat de la mama 
lui să ofere mai întâi vizitatorilor şi străinilor şi după aceea, ce mai rămânea, îi 
revenea familiei lui. Apoi, la mănăstire, a dobândit puterea Sfântului Duh. 


La fel i s-a întâmplat şi unui prieten monah din Sfântul Munte. De mic copil era 
mărinimos, se interesa mai întâi de ceilalți, voia să-i mulțumească şi să-i bucure pe 
oameni, respecta libertatea fiecăruia. Din această pricină, l-a ales părintele Porfirie 
şi l-a trimis în Sfântul Munte, pentru a dobândi şi cea de-a doua aripă şi în felul 
acesta să ajungă să-i ajute şi să-i călăuzească pe oameni spre bine. 


Acest monah aghiorit a avut odată un vis: în mâna dreaptă ţinea o cruce imensă, iar 
în cealaltă o sabie mare. Crucea închipuie răbdarea, smerenia, asceza, înfrânarea, 
rugăciunea, postul. Sabia închipuie agerimea, trezvia, înţelepciunea, prezenţa de 
spirit, discernământul şi puterea. 


Hristos, care îi tămăduia pe bolnavi, n-a şovăit să ridice şi biciul şi să-i fugărească 
pe preoţii vicleni şi răpitori. 


Oaia cea blândă, atunci când se află între lupi, este rănită, iar la urmă o vor mânca. 
E nevoie de toiag pentru a-i alunga pe lupi. Adică de inteligenţă, înţelepciune, 
agerime, isteţime, discernământ, pledoarie. De harul Sfântului Duh. 


Astăzi avem nevoie şi de cruce şi de sabie. Poporul spune: „Cu crucea în mână 

merge acesta? N-o să facă nimic!” Dacă eşti doar bun în lume, lumea te va jupui şi 
te va slăbi. Dacă eşti doar puternic, rişti să devii aspru şi să tai capete fără 
discernământ, dupa cum am spus. Ai nevoie de ambele aripi pentru a zbura. Să fu 
desăvârşit în cele practice, adică bun față de ceilalți, dar şi desăvârşit în cele 
teoretice, adică să ai cunoaştere dumnezeiască, curăţie a minţii. 


Din păcate, îndeosebi biserica apuseană - şi am putea să spunem, în general, 
creştinismul în vremea noastră - se sprijină doar pe o aripă, cea practică, si, în 
consecinţă, nu poate entuziasma şi stimula inimile oamenilor spre Dumnezeu. Însă 
nu asta e nenorocirea. Lipsa de înţelepciune se află în altă parte. Să crezi că ai două 
aripi, că eşti creştin desăvârşit, că păzeşti poruncile lui Hristos, în vreme ce nici n- 
ai pus piatra de temelie. 


Pentru a înţelege dacă eşti fotbalist bun sau rău trebuie să joci în cea mai bună 
echipă. Te făleşti într-o echipă de amatori, dar când te vei afla printre profesionişti, 
n-o să ştii unde să te ascunzi. lar dacă mai mergi şi într-o ţară străină, ca Brazilia, 
unde vei juca cu cei mai buni jucători din lume, atunci chiar şi primul de ai fi în 
ținuturile tale, iarăşi vei fi umilit. 


Doar lângă Sfinţi vei putea conştientiza nivelul la care te afli şi faptul că bunătatea 
ta este abia la început. Domnul îi certa pe evrei nu pentru păcatele lor, ci pentru 
tăinuirea lor. Viclenia nu este păcat, ci tăinuirea ei, pentru a nu te smeri înaintea 
oamenilor. E o amăgire înfricoşătoare ca oamenii să admire hainele curate pe care 
le porţi, iar trupul tău să fie plin de mizerie. Dacă Dumnezeu vrea să te mântuiască 
trebuie ca la un moment dat să-ţi arunce haina, pentru a vădi trupul tău murdar, 
pentru ca ceilalți să te dispreţuiască sau să te uiţi tu însuţi în oglindă şi să simţi 
scârbă, încât să mergi să te speli. 


Și Dumnezeu a aruncat de pe copilul Său iubit, Israel, haina lui curată (templul lui 
Solomon, jertfele, purificarea), pentru a se vădi împietrirea inimii lui, viclenia şi 
mizeria interioară. Din păcate însă, deşi astăzi iudeii sunt dezbrăcaţi de harul lui 
Dumnezeu, nu vor să-şi vadă goliciunea şi încearcă să îmbrace şi lumea cu 
vicleniile lor. 


Cele două mari puteri 


Două sunt marile puteri care există în viață: iubirea dezinteresată şi smerenia 
paşnică. lubirea dezinteresată este proiectată de soarele dătător de viaţă, care se 
jertfeşte încontinuu pentru a oferi căldura şi lumina lui tuturor, fără excepţii, fără să 
spere şi să aştepte nimic. Cu smerenie paşnică funcţionează pământul nostru, care, 
deşi toți îl călcăm şi aruncăm gunoaiele pe el, rămâne statornic şi ne oferă roadele 
lui curate şi bogăţiile sale preţioase. Dacă aceste două puteri ar dispărea, atunci 
omul ar pieri de pe faţa pământului. 


Omul care a dobândit aceste două virtuţi a devenit universal, sobornicesc, mondial, 
mare binefăcător, sfânt. 


(din: Arhimandrit Arsenie Kotsopoulos, Lucrări minunate ale harului - eroi 
contemporani ai duhului, Editura Egumeniţa, 2013) 


“Diavolul se bucură atunci când vede moleşeală. Au venit vremurile din urmă 
şi de aceea eu voi lucra cu ceasul, ca să nu pierd nici un minut pentru 
dragostea lui Hristos”. “Cuvinte din inimă” ale fericitei stareţe Macrina 


Ajunul tuturor Sfinților 1986 


“Pentru rugăciunile Stareţului nostru, să începem. De multe ori am auzit vorbindu- 
se despre smerenie, dragoste, zdrobire de inimă, dar le-am uitat, pentru că diavolul 
umblă mereu prin Mănăstire şi pândeşte momentul. Priveşte de pe ziduri să vadă 
cum petrecem şi vede dacă facem voia lui. Vă aduceţi aminte atunci când s-a 
săvârşit minunea în grajd? Preotul nostru făcea agheasmă şi în vreme ce a cântat de 
trei ori: „Mântuieşte, Doamne, poporul Tău...”, animalele s-au ridicat în picioare şi 
ne priveau peste despărţituri. Tot aşa ne urmăreşte şi diavolul pe noi. 


Din păcate cugetarea ni se întunecă, pătimeşte letargie. De nimic nu se teme dia- 
volul atât de mult, ca de rugăciune. Dar se bucură atunci când vede moleşeală, 
acedie. Mai întâi să gândim şi apoi să vorbim. 


Cu frică şi cutremur să mergem să ne împărtăşim. Cu lacrimi să ne apropiem de 
Dumnezeiasca Taină, pentru că lacrimile înseamnă smerenie. Să plângem din 
cugetarea la moarte, iar nu din faptul că ne-a „împuns” una sau alta. 


Un Sfânt Părinte spunea: „Aşa cum mergem cu frică şi cu cutremur la Dumne- 
zeiasca împărtăşire, tot astfel să-l vedem pe fiecare frate al nostru, pentru că este 
chipul lui Dumnezeu”. 


Dacă vom vedea astfel pe fiecare om, cu neputinţă este să nu ne ierte Dumnezeu, 
pentru că El este dragoste. 


Pe oamenii din lume, diavolul îi are în stăpânirea sa, însă pe monah nu ştie cu ce 
să-l războiască. Pe noi ne războieşte cu văicăreala, ne îndeamnă să vorbim fără să 
gândim şi să-l supărăm pe aproapele, şi astfel pierdem măreţia lui Dumnezeu. 
Dimpotrivă, ar fi trebuit să dorim mierea şi nespusa mireasmă a harului dumne- 
zeiesc, dragostea lui Hristos şi măreţiile cereşti. Să vedem cetele îngereşti, nu cu 
ochii, ci cu simţurile noastre duhovniceşti. Însă cu văicăreala şi cu prostiile noastre 
ne păgubim şi pierdem dumnezeiasca măreție. Dacă ne-am gândi ce ne face 
diavolul şi ce pierdem, am plânge zi şi noapte. 


De vreme ce în fiecare zi ne aruncă în acest lucru netrebnic, adică in văicăreală, vă 
vol spune ceva, deşi aş vrea să-l simt singură. Acestea mi le arată Dumnezeu, 
pentru că poziţia mea este de aşa fel, încât să vă pot chivernisi. 


Ceea ce vă voi spune este un lucru duhovnicesc şi totodată şi foarte simţit. ÎL văd 
cum se întâmplă şi cu sufletul meu. Este un lucru foarte serios şi de aceea să-l înti- 
păriţi înlăuntrul vostru. Dumnezeu nu dă aceasta la oricine, ci Proestosului, pentru 
a putea pune o rânduială corectă, ca să luăm aminte şi să nu ne abatem şi să ne 
osândim. Ceea ce am să vă spun este un lucru duhovnicesc, pe care nu-l puteţi 
înţelege. 


Aşadar, am văzut un bou dintre cei mai mari care există în lume, un bou cu nişte 
ochi holbaţi şi înflăcăraţi, care era îmbrăcat cu o fustanelă. lar această fustanelă a 
sa era numai ace. Şi acest bou umbla de jur împrejur şi şi-a făcut un loc de treierat 
ce nu se poate spune. lar cu aceste ace o răneşte pe fiecare şi o aruncă Jos, potrivit 
cu patima pe care o are. De aceea, atunci când îl vedeam, nu dormeam, fără numai 
două ceasuri; atât de înfricoşător era. Desigur, aceasta se schimba numai datorită 
bolii mele. 


Ne războieşte să nu facem rugăciune, să nu ne sculăm ca să mergem dimineaţa la 
biserică, să nu mergem la vreme la slujbe, să pierdem cele duhovniceşti, ca să se 
facă pe placul diavolului. De aceea dacă vom lua aminte şi ne vom îndrepta, vom 
avea veselie, dulceaţă şi contemplație duhovnicească, iar mierea harului va curge 
din gura noastră. 


Vreau să vă aud că-mi spuneţi: „Maică Stareţă, nu-mi mai pot stăpâni simţirea 
inimii, această măreție, contemplația“. Luaţi aminte foarte mult. Să punem început 
bun, pentru că vom vedea multe evenimente. Dacă ne vom lăsa cugetarea liberă, se 
va îngroşa şi nu vom mai vedea ce facem şi ce spunem. 


Să cugetăm: „Au venit vremurile din urmă şi de aceea eu voi lucra cu ceasul, ca să 
nu pierd nici un minut pentru dragostea lui Hristos”. 


Cel care va face aceasta, multă plată va primi. Nu râsete şi să nu umblăm de colo- 
colo. Aici am venit să lucrăm pentru Dumnezeu, să-L adorăm pe Dumnezeu. Aici 
este casa lui Dumnezeu, este casa Maicii Domnului. În fiecare zi ne tămâiază, iar 
noi să nu simţim asta? În fiecare zi ne tămâiază, dar noi nu o vedem. Ochii noştri 
sunt închişi. Locuim într-o măreție cerească, într-o bucăţică de Rai. Ne păzesc 
îngerii şi Arhanghelii. Ei ne scoală noaptea ca să ne rugăm, şi astfel să se slăvească 
neîncetat Numele lui Dumnezeu. Şi orice mâncăm, trebuie să mâncăm cu lacrimi, 
pentru că mâncarea şi hainele sunt ale Maicii Domnului. Să-L iubim mult pe 
Hristos şi să ne agățăm de grumazul Său. Nimic nu ne poate oferi o discuţie cu o 
soră, în timp ce dacă ne vom dărui în întregime lui Hristos, vom rosti neîncetat 
Rugăciunea şi vom cugeta la evenimente sfinte, vom dobândi foarte multă bucurie 
şi Rugăciunea ne va da aripi. Vom lucra cu multă grijă la ascultarea noastră şi nu 
ne vom lenevi de a ne împlini îndatoririle, pentru că lui Dumnezeu le vom dărui, 
iar nu la vreun copilaş sau la vreo vecină. Oare cum suntem acum, tot astfel vom fi 
şi în cealaltă viaţă? „Mulţi chemaţi, dar puţini aleşi“. 


Să luăm aminte foarte mult la trăirea noastră. Să petrecem cu plăcere de Dumne- 
zeu. Cuvintele pe care le spunem acum, le dă Dumnezeu, pentru că şi eu am 
trebuinţă de îndreptare, căci cea mai nepăsătoare şi trândavă sunt eu. 


Mai întâi să gândim şi numai după aceea să exprimăm ce vrem să spunem. 
Raţional, liniştit, cu bunătate, cu blândeţe şi dragostea lui Hristos. Să luăm aminte 
să nu-l vătămăm pe fratele nostru, discutând despre lucruri care nu au valoare sau 
pe care le-am lăsat în lume. După Pavecerniţă să nu spuneţi nici cel mai mic 
cuvânt, nimic. Dacă este cu putinţă, nici apă să nu beţi, chiar dacă vă este sete. Să 
vă înfrânaţi puţin, fără numai dacă este nevoie să luaţi un medicament. După 
Pavecerniţă nu se mănâncă, nici nu se bea. 


Sunteţi la trapeză? Fiecare să meargă la locul ei, să nu luaţi locul altei surori, nici 
să mâncaţi în bucătărie. Când nu facem ascultare să ştiţi că vom primi răsplata 
cuvenită. Aceste lucruri mici le exploatează diavolul şi ne are sub picioarele sale. 


Să nu vă împărtăşiți cu nesimţire şi fără lacrimi, ca să vă fie de folos Dumne- 
zeiasca Taină. Să ne zdrobim cu inima, nu să umble aiurea duhul nostru în dreapta 
şi în stânga. Rugăciunea le va aduce pe toate. Dacă ziua nu vom avea luare-aminte 
şi rugăciune, noaptea veţi fi frânte de oboseală şi nu va veni Dumnezeu în sufletul 
nostru. 


Să studiem Sfânta Scriptură. Să citiți până la sfârşit şi iarăşi s-o luaţi de la început. 
Dacă veţi pune astfel de început, va veni harul lui Dumnezeu în sufletul vostru şi o 
veţi înţelege. 


Să nu mergem la chiliile altor surori când avem trebuinţă de ceva şi ele lipsesc. Se 
interzice cu asprime ca o soră să spună alteia: „Vino la chilia mea şi ia cutare carte 
sau cutare obiect!“, nici să meargă singură, dacă sora nu este în chilie. Cea care va 
face aceasta, va primi un mare canon. Călcările de poruncă trebuie să le scriem şi 
apoi să le mărturisim Stareţei. 


Aşadar, după Pavecerniţă nici o discuţie, oricât de supărător ni s-ar părea asta. Nu- 
mai în caz de boală se justifică să mergeţi şi să cereţi întărire. Să punem stavilă 
cuvintelor, pentru că vorbirea în deşert pricinuieşte cădere sufletului şi apoi omul 
nu se mai poate îndrepta. 


Diavolul ne spune că cutare sora nu ne place, una este aşa, cealaltă este altfel. Noi 
să-i răspundem: „Fiecare om este chipul lui Dumnezeu. L-a plăsmuit Dumnezeu cu 
harismele sale“. 


Să nu mai aud pe nici una că judecă şi osândeşte. De îndată ce vom muri, prima 
treaptă pe care trebuie s-o trecem este cea a osândirii. Ne vom împiedica şi vom 
cădea în iad. Nu se mai opreşte această gură a noastră care trebuie găurită şi cusută. 
Primul lucru cu care trebuie să ne luptăm este păcatul osândirii. Să începem să 
rostim Rugăciunea. Să lepădăm deosebirile, împătimirile pe care le avem înlăuntrul 
nostru, care au devenit tumoare canceroasă în sufletul nostru. Acestea sunt un 
venin, prin care diavolul ne otrăveşte sufletul. 


Să privim numai şi numai la noi înşine. Mintea s-o ducem mereu la Tronul lui 
Dumnezeu. Vrem să ne ajutăm pe noi înşine? Să ne ducem mintea la Tronul lui 
Hristos. lar de la Tronul lui Hristos la Tronul Maicii Domnului, şi să-i spunem 
câteva cuvinte Maicii Domnului, să-i mulţumim că ne mai rabdă, că ne dă 
mâncare, somn. Această măreție unde altundeva o vom afla? Nicăieri. Oriunde 
mergeam, spuneam: „Mănăstirea mea, abia aştept să vin să-ţi sărut poarta“. De 


aceea, să începem Rugăciunea, una în şoaptă, alta mai tare, să se audă Numele lui 
Dumnezeu. 


Vă voi spune şi altceva ce am văzut. Mi le dă Dumnezeu, aşa cum v-am spus, 
pentru a şti cum să vă chivernisesc şi să vedem cum să ne mântuim. Am ajuns la o 
clădire uriaşă. Înăuntru erau numai birouri, încolo, încoace, peste tot numai birouri. 
Şi acolo mi-au făcut control la şiragurile de rugăciune. Înainte de a intra, am văzut 
că am trei lire de aur în mâini, pe care le treceam dintr-o mână în alta, iar gândul 
mi-a spus că ele sunt talanţi, harul lui Dumnezeu. Aurul acesta îl are acela care 
face voia lui Dumnezeu. Apoi am întrat înăuntru au început să mi le controleze pe 
toate: privegherea, postul, rugăciunile cu metanierul. Unul pecetluia, altul nu. Am 
întârziat acolo şi voiam să plec. 


După o vreme am plecat cu destulă greutate şi m-am aflat în faţa unei platforme 
fără susţinere. Stătea atârnată în văzduh. De o parte a ei era scrâşnirea dinţilor, 
iadul nesfârşit, pe care nici măcar nu şi-l poate închipui cineva, de cealaltă parte 
erau cetele îngerilor şi ale Sfinţilor, iar în mijloc era Hristos care şedea pe un Tron 
de marmură şi al Cărui Chip îl puteam vedea din pricina strălucirii Lui. Eu stăteam 
în partea dreaptă, iar dedesubtul meu era un haos negru. Şi-i vedeam pe demoni 
cum aruncă cu sacii sufletele în acea gură deschisă. În clipeala ochiului cădeau 


sacii. Şi aruncau călugări, arhierei, o mulţime. Atunci mi-am spus în sinea mea: 
„Cât de mulţi demoni sunt şi câţi saci au aruncat într-un minut!” Veneau unul câte 
unul, ca să fie judecaţi de Hristos, preoţi, episcopi şi săreau demonii ca leii din acel 
haos şi apucându-i de picioare, îi trăgeau în adânc. Atunci, de frică, pentru că mă 
aflam deasupra acelui adânc, am strigat: „Ah, Hristoase al meu, ce va fi?“ Şi m-am 
deşteptat. 


O săptămână întreagă nu am mâncat din pricina plânsului şi a tânguirii. Mult am 
plâns şi m-am tânguit. Ce să vă spun? După cele pe care le-am văzut, nu mai 
priveam la nimic din jurul meu. Şi s-a săvârşit o aşa schimbare în sufletul meu, 
încât parcă s-a şters toată lumea de dinaintea mea. Gândeşte-te, Dreptul Judecător! 
Și toate sunt realitate. Şi ni le arată pe toate acestea, numai şi numai ca să ne venim 
în sine. 


De aceea, să luăm aminte. Petrecerea monahală este o măreție cerească. „Vreau” şi 
„de ce?” să lipsească, pentru că pricinuiesc cel mai mare foc în sufletul nostru şi 
sunt în afara monahismului. Să spuneți: „Ceea ce vreţi, sfinția voastră, Maică 
Stareţă. Ceea ce consideraţi, sfinția voastră. Eu nu sunt nimic“. Luaţi aminte să nu 
faceţi lucruri fără binecuvântare şi în ascuns. Şi pentru apa pe care o beţi după 


Pavecerniţă să vă spovediţi. Cel care se va înfrâna şi în asta va vedea o măreție şi 
mult ajutor în nevoinţa sa. 


Vă rog mult că treburile pe care le aveţi de făcut să le terminaţi înainte de Pave- 
cerniță, astfel încât sora care vrea să se scoale la priveghere să nu fie deranjată. 
Luaţi aminte la discuţiile de pe holuri şi la uşile chiliilor. Pe cât se poate să păstrăm 
liniştea. Uşor şi fără zgomot să închidem uşile. Aşadar, multă luare-aminte! 


In biserică, fiecare să facă răbdare şi să stea la locul ei. Să cugete puţin cum va sta 
în focul cel veşnic. Să nu plecăm şi să ne mutăm din strana noastră. Asta nu este 
corect. Dacă a început Vecernia, vom face răbdare pentru dragostea lui Hristos. 


Aţi văzut-o pe maica Vriena? Stătea totdeauna la locul ei în biserică, citea, se ruga; 
de toate se îngrijea. Și cum a răsplătit-o Dumnezeu! Aţi auzit ce mi-a spus la 
moartea ei. „Să le spui maicilor şi surorilor să nu se lenevească. Pentru că toate au 
trecut pe dinaintea mea, în afară de farfuriile pe care nu m-ai lăsat să le spăl“. 


De aceea, orice fac picioarele, mâinile, cel care se nevoieşte şi asudă, acela va 
primi harul dumnezeiesc. Să discutați cu multă smerenie, nu cu glas mare. Să 
explicaţi frumos şi în linişte ceea ce aveţi de spus. Unde este smerenie, acolo este 
şi harul lui Dumnezeu. Unde este egoism şi mândrie, acolo este diavolul. Să nu 
dispreţuim vreun lucru al Mănăstirii, ci să luăm aminte la el ca la lumina ochilor, 
deoarece vom da răspuns lui Dumnezeu. 


Să ne gândim că suntem în palate şi suntem robi. Căci toţi suntem robi pentru 
dragostea lui Hristos, robi ai Maicii Domnului şi pentru dragostea lui Hristos îi 
slujim ei. Aici sunt palatele Maicii Domnului, iar noi trebuie s-o vedem că stă în 
Tron şi mergem să-i facem metanie. 


Când veniţi la chiliuță mea, sub icoana cea mare a Maicii Domnului, pe care mi-a 
adus-o Starețul din Sfântul Munte, este bastonul. Stareţa mea a adormit, iar acum 
Stareţa mea este Maica Domnului. Aşadar, veţi face metanie la icoană, la baston, şi 
după aceea să veniţi la mine. Fi i-am încredinţat toate nădejdile mele, toate 
problemele mele, ei şi Stareţului meu. Şi dacă lipsesc, acolo să mergeţi să puneţi 
metanie, la Maica Domnului şi la baston, pentru că pe ea o am de Stareţă. Ei i-am 
încredinţat nădejdile mele. „Toată nădejdea mea spre tine o pun, Maica lui Dumne- 

Luaţi aminte să nu pierdeţi vremea. Cea dintre voi care ia aminte la acestea pe care 
le-am spus şi face ascultare, va vedea mult har în sufletul ei. Fie ca să salte Hristos 


înlăuntrul vostru şi să-L simţiţi ca pe un Prunc! Să salte ca un Prunc în inima 
voastră! Dacă veţi avea luare-aminte şi veţi păzi cele pe care vi le-am spus, mă veţi 
ajuta şi pe mine la păstrarea sănătăţii mele. Şi când vă cuprinde mâhnirea, să veniţi 
la mine. 


lar când urmează să mergeţi undeva, să mă chemaţi să văd tot ceea ce pregătiți 
pentru a lua la drum. Să luaţi aminte la lăcomie. Să punem rânduiala înlăuntrul 
nostru. Ceea ce ne-a dat Dumnezeu la amiază, aceea să mâncăm. Când mergem la 
ascultarea noastră, să nu pierdem vremea. Când întâlnim vreo piedică la ascultarea 
noastră, să avem cu noi un metanier şi să-l împletim în acea vreme. Să nu stea 
omul fără lucru. În felul acesta îi pricinuim bucurie şi-l odihnim şi pe Starețul 
nostru. Și Evanghelia s-o avem ca pe un engolpion. Când ne obosesc mâinile la 
împletit, să deschidem Evanghelia. 


La bucătărie să luaţi aminte la vorbărie. Când este vorba să începeţi săptămâna 
voastră la bucătărie, să faceţi semnul Crucii, să vă faceţi metanie una la alta şi să 
spuneţi: „Pentru rugăciunile Părintelui nostru să începem!” 


Să rostiți Rugăciunea şi veţi vedea cu câtă bucurie va trece săptămâna. Să luaţi 
aminte să le odihniţi pe surori, pe maicile bolnave, şi veţi vedea cum vă va răsplăti 
Dumnezeu. Şi ce frumos ar fi să vină Arhanghelul şi să ne ia pe toate împreună! Să 
vină ziua aceea să plecăm toate împreună, ca Pustnicii Cretei, desigur, dacă vom 
face voia lui Dumnezeu. 


Vreau să faceţi multă, multă, multă ascultare şi să nu apuce înainte nici limba 
noastră, nici gândul nostru. Cu smerenie şi cu respect să discutăm ceea ce avem de 
discutat. 


La ascultările voastre, la atelierul de pictură, la atelierul de broderie, la croitorie să 
începeţi ascultarea cu Acatistul Maicii Domnului, iar nu cu subiecte care nu pot să 
ne aducă nici un folos duhovnicesc. Animozităţile să le uităm, să le ia Marea 
Neagră, acolo unde am văzut că se varsă râurile Rusiei, acum când am fost la 
Constantinopol. Aşadar, luare-aminte şi rugăciune. 


Mă rog Preabunului Dumnezeu ca, pentru rugăciunile Stareţului nostru, să punem 
început bun, ca să avem şi sfârşit bun. Munca şi rugăciunea sunt două verigi legate 
între ele. Cu ele să ne legăm şi noi, ca să simţim care este voia lui Dumnezeu. Fie 
ca schimonahiile să împlinească cu şi mai multă acrivie cele pe care le-au făgăduit, 
iar cele mici încă şi mai mult, ca să le învrednicească Dumnezeu să primească 
marea şi îngerească Schimă, ca să nu plece aşa din această viaţă! Şi să mergem 


toate la Hristos al nostru, să ne desfătăm împreună de bunătățile Raiului, acolo 
unde sunt florile cele mult mirositoare ale lui Dumnezeu-Cuvântul. Fie ca aceste 
cuvinte să se întipărească în inimile noastre! Amin”. 

(din: Stareţa Macrina Vassopoulos, “Cuvinte din inimă 
lismos, 2015) 


Editura Evanghe- 


Pr. Holbea despre frumuseţe între “mirajul estetic al lui antihrist” şi 
transfigurarea feţei umane în chip şi icoana a lui Hristos 


“Harul Duhului Sfânt scrie cu lumină pe faţa omenească, descoperită la rugăciune, 
icoana nevăzută a lui Dumnezeu, transformând pe sfinți în oglinzi mistice sau 
icoane vii ale lui Hristos”. 


Părintele Gheorghe Holbea, Biserica „Adormirea Maicii Domnului” - 
Precupeţii Noi (Bucureşti) despre frumuseţea vieţii: „Chiar şi numai pentru 
această clipă de bucurie merită să mă nasc” 


- Părinte, pot oare patimile să ne împiedice să vedem adevărata frumuseţe a 
vieţii? 
- Patimile reprezintă mirajul estetic al lui antihrist. În lumea aceasta, frumuseţea 
este de multe ori o strălucire aparentă a stigmatului diavolesc, a înfățişării înşe- 
lătoare. Frumosul acesta înşelător ascunde descompunerea păcatului, a patimii şi a 
morții. 


De multe ori oamenii admiră frumosul fad, suprafaţa fără adâncime, fără fond, 
faţada fără interior. Societatea de consum, în care trăieşte lumea de astăzi, este cea 
care cultivă şi exacerbează patimile, transformându-l pe om într-o „maşină” dori- 
toare de plăceri. Este promovat hedonismul în masă, mai ales printre tineri. Tânărul 
este îmbiat să devină consumator de bunuri materiale, idei, imagini prefabricate, 
plăceri, fără discernământ. 


Patimile îi transformă pe oameni în nişte „morţi în viaţă”. Amăgiţi de idolii lumii 
de azi, tehnologia, banii şi confortul, oamenii sunt „anesteziaţi” şi nu simt cum 
moartea pătrunde în fiinţa lor. 


Insă apostolul Pavel ne îndeamnă să privim nu la cele ce se văd, ci la cele ce nu se 
văd, pentru că cele ce se văd sunt vremelnice, iar cele ce nu se văd sunt veşnice (| 
Cor 4:18). 


Iar Sfântul Maxim mărturisitorul ne învaţă că putem să urcăm cu mintea de la cele 
văzute la cele nevăzute, de la cele ale lumii la cele ale lui Dumnezeu, căci „prin 
cele ce se văd se văd cele ce nu se văd“. 


- Ce înseamnă pentru Sfinţia voastră o viaţă frumoasă? 

- Sfântul apostol Pavel ne arată ce înseamnă o viaţă frumoasă: „Pentru mine a vie- 
țui este Hristos...” Sau: „Nu mai trăiesc eu, ci Hristos trăieşte în mine“. Numai în 
Hristos, Fiul lui Dumnezeu înomenit, omul poate să transforme suferinţa în cale de 
apropiere de Dumnezeu şi numai în El moartea noastră devine pasha - trecere, cale 
spre înviere, spre viaţa veşnică. Fără perspectiva vieţii veşnice, viaţa noastră, oricât 
de frumoasă ni s-ar părea, sfârşeşte în „deşertăciune”. Numai prin comuniunea cu 
Mântuitorul viaţa noastră se transformă în arta vieţii, care transfigurează lumea. 


Pentru Sfântul apostol Pavel, Mântuitorul Hristos cel înviat şi cap al Bisericii este 
„icoană a Dumnezeului celui nevăzut” (Col. 1:15) „strălucirea slavei” (Evr 1:3). 
Toţi creştinii trăiesc un proces de transfigurare în Duhul Sfânt întrucât ei cred în 


Hristos ca Dumnezeu. Adevărul feţei umane văzute a lui Hristos se descoperă întru 
Sfinţii Săi. Pentru a vedea faţa adevărată a oricărei persoane este nevoie de Lumină 
- Lumina scăldată în iubirea şi comuniunea Sfintei Treimi, dăruită oamenilor prin 
lisus Hristos în Trupul Său, care este Biserica. 


Gustarea Frumuseţii este arta artelor - o artă ascetico-mistică, o artă filocalică, a 
cărei esenţă este lepădarea măştii întunecate, lipită de patimi pe faţa omului, şi 
transfigurarea luminoasă a feţei în chip. Harul Duhului Sfânt scrie cu lumină pe 
fața omenească, descoperită la rugăciune, icoana nevăzută a lui Dumnezeu, 
transformând pe sfinţi în oglinzi mistice sau icoane vii ale lui Hristos. [...] 


(Fragment din interviul publicat în revista “Familia ortodoxă“, nr. 5 (40)/ 2012) 


Părintele Vasile Gordon - Predică la Duminica I după Rusalii - a tuturor 
Sfinţilor 


SA A, 


Ar: 


d 9 


La marea trecere a pragului dintre viaţa pământească şi veşnicie, dacă vom fi 
rânduiţi în ceata drepţilor, sufletele noastre, însoţite de Sfinţii îngeri, se vor bucura 
de marea întâlnire în ceruri cu Dumnezeul Treimic: Tatăl, Fiul şi Sfântul Duh, cu 
Sfânta Fecioară Maria, cu toţi sfinții, cu părinţii şi strămoşii noştri, cu toţi cei dragi 
care s-au săvârşit mai înainte de noi. 


Aceasta este, credem, cea mai mare fericire a Raiului: să te întâlneşti şi să 
comunici, faţă către faţă, cu vieţuitorii Cerului, cunoscuţi sau necunoscuţi înainte. 
Căci, aşa cum ne învaţă Scripturţ şi Părinţii Bisericii, după moartea noastră cu 
trupul noi nu încetăm să fim persoane, care văd, aud, vorbesc. 


Cum va fi dincolo vorbirea, auzul, vederea, este un lucru de taină, a cărui 
cunoaştere ne va fi dată doar după plecarea de aici. Căci zice Sfântul Apostol 
Pavel: „Acum vedem ca prin oglindă, în ghicitură, atunci, însă, faţă către faţă; 
acum cunosc în parte, dar atunci voi cunoaşte pe deplin” (1 Cor. 13, 12). 


Crezând, astfel, în această mare întâlnire, nădăjduim să-i vedem, în lumina 
Preasfintei Treimi, împreună cu Maica Domnului, pe toţi sfinții rânduiți de 
Biserică în calendarele noastre şi pe care noi îi pomenim cu toată cuviinţa: îngeri, 


prooroci, apostoli, mucenici, cuvioşi, ierarhi ş.a., adeverindu-se în faţa ochilor 
noştri spusele psalmistului: „Minunat este Dumnezeu întru sfinții Săi!” (Psalm 67, 
36). 


Timp a-i vedea şi a vorbi cu ei va fi din belşug: veşnicia nu este în nici un fel 
supusă vreunui ceasornic, nici ameninţată de venirea serii, căci „ziua” ei este fără 
de sfârşit, fiind „neînserată”, cum frumos se exprimă cărţile noastre de slujbă: 
„Ziua cea neînserată a Împărăţiei...”. 


Această „zi” numită de părintele apostolic Barnaba „a opta” (Epistola XV, 9), este 
descrisă astfel de părintele Dumitru Stăniloae: „Viaţa viitoare va fi o duminică fără 
de sfârşit sau paradisul regăsit şi eshatologia inaugurată, clipa aurorii cu al ei 
minunat deodată şi lumina fără asfinţit a zilei a opta în care Dumnezeu va fi totul 
în toate...” (Dogmatica, III, 6). 


Mare bucurie, iubiţi fraţi, vom trăi, astfel, întâlnind pe Maica Domnului, pe Sfântul 
loan Botezătorul, pe Sfinţii Apostoli, dimpreună cu toţi ceilalți sfinți despre care 
citim atâtea lucruri minunate în Sfânta Scriptură şi în Vieţile Sfinţilor. 


Bucuria va fi sporită, însă, de întâlnirea cu sfinţi de care n-am mai auzit, dar a căror 
vedere va constitui pentru noi o surpriză aparte a zilei a 8-a. Căci este pe înţelesul 
oricui că în calendar nu sunt cuprinşi toţi sfinţii bine plăcuţi lui Dumnezeu, ci doar 
un număr limitat al lor. 


Ei bine, la sfinţii necunoscuţi s-au gândit Părinţii Bisericii când au fixat în calendar 
şi o duminică „a tuturor Sfinţilor”, duminica de astăzi, întâia după Rusalii. Este o 
sărbătoare comună a tuturor sfinţilor ale căror nume şi urme s-au pierdut, s-au 
uitat, sau au rămas neînregistrate şi necunoscute. 


Aşezarea acestei pomeniri îndată după Rusalii nu S-a făcut, însă, la întâmplare: 
dumnezeieştii noştri Părinţi au voit să arate că Pogorârea Preasfântului Duh a 
lucrat prin Apostoli nişte lucruri atât de mari, încât a Sfinţit şi a înţelepţit pe cei 
de un aluat cu noi, aducându-i, prin lisus Hristos, la Dumnezeu: pe unii prin 
mucenicie şi sânge, pe alții prin trăire şi viaţă virtuoasă, Duhul Sfânt săvârşind, 
astfel, fapte minunate, mai presus de fire. 


Pomenirea sfinților necunoscuţi în această duminică nu exclude, fireşte, cinstirea 
celor cunoscuţi. De aceea, calendarul nu zice „duminica tuturor sfinţilor 
necunoscuţi”, ci, simplu, „a tuturor Sfinților”, pentru că ei nu pot fi despărțiți: toți 
au vieţuit şi luptat pentru un singur Hristos. Cinstirea lor este mult şi bine plăcută 


Domnului, noi urmând îndemnul proorocului David, psalmistul: „Lăudaţi pe 
Domnul întru sfinții Lui!” (Psalm 150, 1). 


Mărturisim, în consecinţă, cu durere sfâşietoare, că mare greşeală săvârşesc acei 
frați ai noştri, aşa-numiţi „sectari”, care nu cinstesc pe sfinți pe motiv că prin 
pomenirea lor s-ar micşora închinarea adusă lui Dumnezeu. Nici vorbă de aşa ceva. 


Dumnezeu nu este singur, izolat. El este un Dumnezeu al comuniunii şi dragostei, 
de-a pururi înconjurat de îngeri şi sfinți. De aceea psalmistul ne îndeamnă să-L 
lăudăm întru sfinții Lui. Şi pentru că Părinţii Bisericii celei nedespărțite au 
prevăzut rătăcirile sărmanilor sectari de astăzi cu privire la cinstirea sfinților, 
cunoscuţi şi necunoscuţi, au redactat un document bazat pe învăţătura Scripturii, 
încă din anul 787, la Sinodul al VII-lea ecumenic. 


Redăm un fragment din el: „Noi păzim cuvintele Domnului, cuvintele apostoleşti şi 
prooroceşti, prin care am învăţat să cinstim şi să prea mărim, mai întâi pe cea cu 
adevărat Născătoare de Dumnezeu, pe sfintele puteri îngereşti, pe apostoli, pe 
prooroci, pe martirii cei măriţi, pe sfinţii părinţi purtători de Dumnezeu şi pe toți 
bărbaţii cei sfinţi şi să cerem mijlocirea lor. Cine nu mărturiseşte că toţi sfinţii cei 
care au plăcut lui Dumnezeu, atât cei dinainte de lege, cât şi cei de sub har, sunt 
vrednici de cinste după trup şi după suflet, ori nu fac rugăciuni către sfinţi, să fie 
anatema! (Cuvântul „anatema ”, amintim, înseamnă „lepădat, blestemat)”. 


Ne îngăduim o întrebare acum: cunosc fraţii sectari această hotărâre a Bisericii 
celei una, care nu era numită atunci nici ortodoxă, nici catolică, nici protestantă, ci, 
simplu, Biserica, mamă a tuturor, inclusiv a „bisericilor” rupte din ea astăzi? 
Credem că nu. De aceea, ne revine nouă, drept credincioşilor, datoria de a face 
cunoscută învăţătura cea dreaptă, potrivit Scripturii şi Părinților. 


O dată cu aceasta, ne vom strădui să trăim în conştiinţa că, atunci când vom părăsi 
acest pământ, ne vom întâlni la judecată nu numai cu Dumnezeu ci şi cu sfinţii, 
căci El va ţine seamă de mărturiile lor atunci când va „cântări” faptele noastre. 
Sfântul Apostol Pavel o spune lămurit: „Nu ştiţi oare că sfinţii vor judeca lumea?” 
(| Cor. 6,2). 


lar dacă, în viaţă fiind, i-am cinstit şi le-am imitat virtuțile, ne vom învrednici să 
fim şi noi în ceata lor, fericiţi să-i cunoaştem pe fiecare în parte, să vorbim cu ei, să 
ne minunăm de vederea chipului lor de cerească frumuseţe. 


Pentru împlinirea acestei doriri, vieţuirea noastră trebuie să se asemene cu a lor. 
Căci spre sfinţenie suntem chemaţi de Mântuitorul lisus Hristos: „Fiţi desăvârşiţi, 
precum şi Tatăl vostru Cel ceresc desăvârşit este!” (Matei 5, 48). 


Spre imitarea virtuţilor ne îndeamnă Sfinții Apostoli: „Fiţi mie următor, precum şi 
eu sunt lui Hristos” (II Cor. 11, 1) şi urmaşii Apostolilor, Sfinţii Părinţi: „Dacă-i 
iubim pe sfinţi, să-i imităm... . 


In grădina Domnului nu sunt numai trandafirii martirilor, ci şi crinii fecioarelor, 
iedera soţilor, violetele văduvelor” - zice, de exemplu, Fericitul Augustin. 


Și lucru minunat, această imitare ne creează obişnuinţe evlavioase, în vorbă, 
gândire, fapte, manifestări. lar obişnuinţa nu ne va fi doar ca o „a doua natură” 
cum adesea se spune, cu oarecare omenească dreptate, ci ne va modela propria 
natură, zidită de Dumnezeu. 


Căci sfinţenia nu este ceva impropriu omului sau adăugat, ci împlinirea umanului, 
cum atât de inspirat a zis Nichifor Crainic. Jar în clipa morții, spune, potrivit 
învăţăturii Bisericii, HOSE (1934-1982), sufletul nostru „se 
află pe sine în mijlocul altor spirite, bune şi rele. Iar el înclină spre cele cu care 
a dobândit mai multă asemănare în duh, iar dacă încă din trup a fost sub 
influenţa vreunora dintre ele, apoi cu acelea va şi rămâne la ieşirea din trup” 
(Sufletul după moarte, Apostol X). 


Cât de prețios este, iubiţi fraţi, acest avertisment! A noastră este, aşadar, alegerea şi 
voinţa, cu ce fel de persoane vrem să ne asemănăm şi să ne întâlnim la trecerea 
pragului: cu cele luminate, sfinții sau Doamne păzeşte, cu cele întunecate, diavolii! 


O dată cu aceasta, să ne întrebăm: voim să ne vedem părinţii, strămoşii, sau să nu-i 
mai vedem niciodată? Răspunsul se află în totala noastră libertate de alegere! De 
aceea, în ziua de azi (şi în toate zilele) să zicem cu evlavie: toţi Sfinţii (cunoscuţi şi 
necunoscuţi) rugaţi-vă lui Dumnezeu pentru noi, să ne învrednicim a fi asemenea 
vouă. Amin. 


Pr. Dr. Dumitru Măcăilă: Predică la Duminica tuturor Sfinţilor (2011) 


19 iunie 2011 


Moto: „Cel ce iubeşte pe tată sau pe mamă mai mult decât pe Mine, nu este 
vrednic de Mine; cel ce iubeşte pe fiu ori pe fiică mai mult decât pe Mine, nu este 
vrednic de Mine” (Matei, 10:37) 


lubiţi frați şi surori în Hristos, astăzi sărbătorim prima Duminică după Cinci- 
zecime, care este dedicată memoriei tuturor Sfinţilor, cunoscuţi şi necuno-scuţi, de- 
a lungul Istoriei Umane. Biserica noastră drept-măritoare a numit această zi 
Duminica tuturor Sfinţilor, pentru a ne învăţa că este o legătură profundă între 
ultima Duminică - a Cincizecimii - şi această Duminică. Aceasta este aşa pentru că 
scopul principal al Pogorârii Duhului Sfânt a fost acela de a face Împărăţia lui 
Dumnezeu - Biserica - vizibilă pe pământ şi de a ne ajuta să ajungem la sfinţenie. 


A fi sfânt nu e o stare anormală rezervată pentru câţiva aleşi. Sfinţenia este o înflo- 
rire normală a vieţii creştinului în viaţa Sfintei Treimi. Fiecare creştin adevărat şi 
dedicat este chemat să devină sfânt. De fapt, în Biserica primară termenii „sfânt” 
şi „creştin” erau similari. Într-un foarte natural mod, primii creştini au făcut tot 
ceea ce au putut pentru a răspunde chemării lui Hristos: „Fiţi, dar, voi desăvârşiţi, 
precum Tatăl vostru Cel Ceresc desăvârşit este” (Matei, 5:48). 


Sfântul Pavel ne reaminteşte că voia lui Dumnezeu este sfinţirea noastră (| Tes., 
4:3), şi că EI ne-a ales „dintru început spre mântuire, întru sfinţirea duhului şi întru 
credinţa adevărului” (II Tes., 2:13). 


Nu vă amăgiţi: un sfânt nu este cineva care este perfect - el este un păcătos care se 
pocăieşte şi care-L urmează pe Hristos! Pericopa evanghelică de astăzi ne arată 
într-un mod foarte clar condiţiile sfinţeniei. lată prima condiţie pentru sfinţenie: 
„Oricine va mărturisi pentru Mine înaintea oamenilor, mărturisi-voi şi Eu pentru el 
înaintea Tatălui Meu, care este în ceruri” (Matei, 10:32). Există doar un Hristos 
adevărat, Cel predicat de Biserica Ortodoxă de peste 1980 de ani! Nu ezitaţi să-L 
predicaţi nerăstălmăcit celor cu care vă întâlniți „întâmplător,” celor cu care vă 
întâlniți în mod obişnuit, sau celor cu care trăiţi împreună şi care nu vă împărtăşesc 
credinţa. De ce e necesar să faceţi aceasta? 


Pentru că a doua condiţie a sfinţeniei este subliniată foarte clar de către Mân- 
tuitorul Hristos: „Cel ce iubeşte pe tată sau pe mamă mai mult decât pe Mine nu 
este vrednic de Mine; cel ce iubeşte pe fiu sau pe fiică mai mult decât pe Mine nu 
este vrednic de Mine” (Matei, 10:37). Nu mai e nici un secret că adevărul 
nerăstălmăcit al Evangheliei poate crea conflicte ascuţite în interiorul familiilor, 
pentru că anumiţi oameni aleg să fie sub autoritatea lui satan. Sfântul apostol Pavel 
ne avertizează că satan poate deveni chiar şi un înger de lumină pentru a amăgi 
întreaga lume (II Cor., 11:14)! De aceea este esenţial pentru cei care sunt sub 
autoritatea lui Hristos Cel adevărat să-L facă cunoscut către cei dragi ai lor, dacă 
vor să fie demni de Hristos! 


E adevărat, este extrem de dificil să faci aşa ceva în lumea fără Dumnezeu de 
astăzi, lume aflată într-o stare de confuzie totală, o lume care este împotriva lui 
Dumnezeu şi - ceea ce este cel mai grav - vădit împotriva Credinței creştine! Este 
şi motivul pentru care Mântuitorul Hristos a subliniat o a treia condiție pentru 
sfințenie, care este egală cu purtarea crucii: „Şi cel ce nu-şi ia crucea şi nu-Mi 
urmează Mie nu este vrednic de Mine” (Matei, 10:38). 


Pentru ca un adevărat ucenic al lui Hristos să-şi poarte crucea până la sfârşit, el 
trebuie să fie gata, dacă va fi absolut necesar, să-şi sacrifice chiar şi relaţiile de 
familie. „Noi învăţăm cu siguranţă,” spune „că 
crucea şi moartea constă în nimic altceva decât în completa mortificarea voinţei 
de sine. Cel care-şi urmează voinţa, chiar dacă puţin, nu va fi niciodată capabil 
Să împlinească preceptele lui Hristos Mântuitorul.” Aşa că, dacă voi sunteţi 
satisfăcuţi cu viaţa pe care-o trăiţi, fără Hristos, şi renunţaţi la purtarea crucii, iată 
ce are să vă spună Hristos Însuşi: „Cine ţine la sufletul lui îl va pierde, iar cine-şi 
pierde sufletul lui pentru Mine îl va găsi” (Matei, 10:39). 


Comentând acest pasaj evanghelic, W. Barclay scrie: „Nicăieri nu este transpa- 
renta cinste a lui Hristos mai viu arătată decât este arătată aici. Aici El aşează 
necesitatea creştină în punctul ei cel mai acut şi cel mai necompromis... El le 
spune oamenilor Săi exact ceea ce ei puteau aştepta... dar rămâne faptul că toate 
loialităţile trebuie să cedeze locul loialității față de Dumnezeu... Nu există loc 


A . 


pentru o linie politică de „siguranţa întâi” în viaţa creştină.” 


Și continuă: „Omul care caută întâi uşurinţa şi confortul şi siguranţa şi realizarea 
ambițiilor personale, poate foarte bine să realizeze toate aceste lucruri - dar el nu 
va fi un om fericit; pentru că el a fost trimis în această lume să slujească lui 
Dumnezeu şi aproapelui. Un om poate să dobândească viaţă, dacă asta doreşte el; 
dar făcând aceasta, el va pierde tot ceea ce face viaţa valoroasă pentru alții şi 
demnă de a fi trăită de către el. Calea de a-i sluji pe alţii, modul de a împlini scopul 
lui Dumnezeu pentru noi, drumul către adevărata fericire constă în a pierde viaţa, 
pentru că numai aşa noi vom găsi viaţa, aici şi după moarte.” 


Gândiţi-vă la ceea ce a făcut Sfântul Petru după Cincizecime. El s-a ridicat în 
public şi L-a mărturisit pe Hristos. Dacă noi pretindem să fim adevăraţi următori ai 
lui Hristos, trebuie ca fără teamă şi fără intimidare să-L mărturisim pe Hristos în 
fața lumii anti-creştine de astăzi, prin ceea ce facem dar, în primul şi în primul 
rând, prin ceea ce suntem! Creştinismul s-a răspândit tocmai pentru că cei care-L 
urmau pe Hristos n-au fost tăcuţi! 


Ascultaţi ceea ce doi dintre apostoli, Petru şi loan, au spus sinedriului: „Noi nu 
putem să nu vorbim de cele ce am văzut şi am auzit!” (Fapte, 4:20). Ei erau total 
devotați obedienţei faţă de Dumnezeu decât faţă de consiliul evreiesc. Petru şi loan 
au fost foarte clari: Obedienţa faţă de Dumnezeu este de valoare mai înaltă decât 
obedienţa faţă de autoritățile publice. Ei erau total doritori să plătească preţul 
pentru această alegere, chiar să accepte martiriul! 


lată una din marile porunci ale lui Hristos către noi: „Aşa să lumineze lumina 
voastră înaintea oamenilor, astfel încât să vadă faptele voastre cele bune şi să 
slăvească pe Tatăl vostru Cel din ceruri” (Matei, 5:16). Prietenii mei, dacă acest 
lucru nu este evident pentru cei din jurul nostru, cu greu ne putem noi considera 
următori ai lui Hristos! Aşa după cum a spus cineva, pentru ca cineva să-L măr- 
turisească pe Hristos înaintea oamenilor, nu are nevoie de o înaltă educaţie 
teologică. Voi trebuie să vă trăiţi în aşa fel Credinţa creştină încât viaţa să devină o 
predicare a Evangheliei. Noi trebuie să împărtăşim lumii povestea despre ceea ce 
lisus, Hristosul lui Dumnezeu, a făcut pentru noi! 


Iubiţi credincioşi: Câţi dintre noi vrem să-L predicăm astăzi pe Hristos prin viaţa 
noastră? Unul din cele mai tragice aspecte ale Ortodoxiei contemporane a fost 
subliniat de un preot ortodox din America, după ce a studiat un grup de credincioşi 
convertiți la Credinţa noastră. El a descoperit că una din cele mai importante 
plângeri ale celor care au găsit calea către Ortodoxie este că nu a existat o activă 
mărturie ortodoxă. Cei mai mulţi din cei care s-au născut în familii ortodoxe nu 
sunt conştienţi de faptul că ei posedă „mărgăritarul de mult preţ” (Matei, 13:46). Ei 
îl ţin ascuns, neînţelegând că, pentru a beneficia de strălucirea lui răscumpărătoare, 
au nevoie de credinţă fierbinte şi de efortul perseverent de a-l „descoperi” şi altora. 


Iată câteva din descoperirile triste ale Părintelui Theodore Bobosh, în cuvintele 


câtorva dintre convertiți: „N-a existat mărturie ortodoxă activă care să mă 
atragă către Biserică. Mi-am găsit, cumva, drumul către Ortodoxie...Niciodată 
n-am venit în contact cu vreun martor ortodox...Indiferenţa faţă de credinţă a 
atâtor „născuţi ortodocşi” este groaznică...Cea mai mare durere a mea este că se 
pare că aproape nu Simţim nevoia, nici impulsul să predicăm mântuirea...Noi 
avem cel mai mare dar dintre toate darurile. De ce suntem atât de reticenţi în a-l 
împărtăşi altora?” Acesta este un mare mister pentru mine! 


lubiţii mei, personal simt un fel de durere aproape fizică punând întrebarea adre- 
sată de câţiva convertiți la Credinţa noastră, adică de convertiți la Credinţă: De ce 
suntem noi atât de reticenţi în a împărtăşi cel mai mare dar dintre toate darurile? 
Puneţi-vă această întrebare: Dacă eraţi judecaţi pentru că sunteţi creştini, ar fi fost 


găsite suficiente probe pentru a fi pedepsiţi? Pentru mulţi dintre noi, ar fi puţine 
probe, pentru cei mai mulți, cu greu s-ar găsi o singură probă pentru a fi conda- 
mnaţi că sunt creştini! 


Părintele Coniaris are o poveste despre un tânăr creştin care a mers într-o vară la 
lucru, într-un atelier de tăierea scândurii la joagăr. Câţiva dintre prietenii săi 1-au 
spus că unul din cei mai duri şefi de acolo îi va face viaţa mizerabilă din cauza 
credinţei lui creştine. El şi-a petrecut vara în acel atelier. Când a venit acasă, 
prietenii lui l-au întrebat: Ţi-a făcut acel boss viaţa mizerabilă din cauza credinţei 
tale creştine? Răspunsul lui a fost: Nu, nu mi-a făcut-o! EI n-a aflat niciodată că eu 
sunt creştin! 


Comparaţi această atitudine laşă şi ruşinoasă cu cea a milioanelor de sfinţi şi 
martiri creştini pe care îi sărbătorim astăzi. În Biserica primară ei au fost aduşi în 
fața magistraţilor romani pentru a fi investigaţi pentru credinţa lor. După ce 
mărturiseau fără frică credinţa lor în Hristos, ei erau aruncaţi în închisoare unde 
orice mijloc - uman şi inuman - era folosit, pentru a-i determina să-şi abandoneze 
credinţa. Cei care au îndurat până la sfârşit, dându-și viaţa pentru Hristos, erau, în 
final aruncaţi la animale carnivore sau arşi de vii. 


Sfântul Policarp, înainte de a fi ars la stâlp, s-a rugat cu seninătate, mulțumindu-i 
lui Dumnezeu: „Doamne, Dumnezeule... Îţi mulţumesc că, prin bunătatea Ta, m-ai 
găsit vrednic de această zi şi oră!” El a considerat o onoare să fie ales să-L 
mărturisească pe Mântuitorul său prin jertfa muceniciei! 


lubiţii mei: lisus a spus astăzi: „Oricine va mărturisi pentru Mine înaintea oame- 
nilor, mărturisi-voi şi Eu pentru el înaintea Tatălui Meu, care este în ceruri” 
(Matei, 10:32). Acum, gândiți-vă la Hristos, plasându-Şi mâinile Sale în jurul 
vostru într-o zi şi recunoscând înaintea tuturor îngerilor cerului că sunteţi ai Lui. 
Nu ne spune EI că va face exact acest lucru? Nu vă amăgiţi: El îi va nega pe cei 
care L-au negat pe EI, şi îi va recunoaşte pe cei care L-au mărturisit pe EI, înaintea 
Tatălui Său care este în ceruri. Știind acest lucru, vă întreb: De ce sunt atât de mulți 
dintre noi aşa de şovăielnici în a-L mărturisi pe Hristos înaintea oamenilor? 


Acesta este adevărul care nu poate fi negat al Evangheliei! Vorbind despre adevăr, 
Hristos a spus: „Şi veţi cunoaşte adevărul, iar adevărul vă va face liberi” (loan, 
8:32). Întrebarea este: De ce este adevărul, adeseori, echivalat cu durerea? Câr de 
exact a fost Sebastian Agar când a spus: „Adevărul care îi face pe oameni liberi 
este în cea mai mare parte adevărul pe care oamenii nu vor să-l audă!” Aşa după 
cum a spus cineva: „Veacul în care trăim este unul foarte dificil. Lumina ade- 


vărului este prea adeseori întunecată de umbra înşelăciunii!” De ce atât de mulți 
dintre noi ezită să-L mărturisească pe Hristos - singura Cale către Tatăl - să-L 
împărtăşească celor care sunt tot mai însetaţi şi mai flămânzi de EI cu fiecare res- 
piraţie pe care-o trag în piept? De ce? Amin. 


Pr. Dr. Dorin Octavian Picioruş - Predică la Duminica tuturor Sfinţilor [2019] 


Iubiţii mei !, porunca Domnului cu privire la Biserică a fost împlinită de Sfinţii 
apostoli și de urmașii lor! Pentru că ei au învăţat popoarele lumii și le-au creştinat, 
botezându-le în numele Dumnezeului nostru treimic și le-au învăţat să țină toate 
poruncile Sale [Mt. 28, 19-20]. Şi cei care au ţinut toate poruncile Lui şi au trăit în 
mod evlavios, pe aceia îi cinstim astăzi cu multă bucurie şi recunoștință. Pentru că 
îi cinstim pe toți Sfinții lui Dumnezeu, ştiuți sau neştiuţi, care ne-au umplut de 
multe binefaceri prin rugăciunile și prin viețile și prin teologiile lor. Și când 
spunem Sfinți ştiuţi, ne referim la cei cinstiți de către Biserică, canonizați de către 
ea sau despre care avem date concrete despre viaţa și sfințenia lor. Dar când spu- 
nem Sfinţi neştiuţi, ne referim la cei pe care nu îi cunoaștem, dar care s-au sfințit 
împreună cu Dumnezeu şi pe care El îi cunoaşte şi sunt cu El pentru veșnicie. 


Așadar, avem Sfinți pe care noi, oamenii, nu îi cunoaştem, dar care sunt cu 
Dumnezeu în slava Lui. Şi care se roagă pentru noi, păcătoşii, şi ne întăresc în 
viaţa noastră de credinţă. Şi pe care Dumnezeu poate să ni-i descopere oricând. 


Dar avem şi Sfinți încă necanonizaţi, cărora le știm viața în parte, pe care îi 
cinstim, dar care nu au ajuns încă în cărțile de cult şi în sinaxarele şi calendarele 
Bisericii. Pentru că Biserica nu „inventează” Sfinţi, ci „Biserica doar recunoaşte şi 


* Începută la 6. 55, în zi de miercuri, pe 19 iunie 2019. Soare, 21 de grade, vânt de 5 km/ h. 


proclamă solemn această sfințenie dăruită unor oameni de Dumnezeu. In acest 
sens, la Duminica tuturor Sfinților și la Duminica Sfinților Români sunt cinstiți cu 
evlavie şi invocaţi în rugăciune atât Sfinții cunoscuți, cât şi cei necunoscuţi, adică 


atât Sfinţii canonizaţi (înscrişi în calendar), cât şi cei încă necanonizați de Biserică” 
2) 


Pentru că astăzi îi cinstim pe toţi Sfinţii lui Dumnezeu, pe cei care sunt în Împă- 
răția Lui, pe toţi Sfinţii Bisericii Sale. Și ei sunt modelele noastre de vieţuire 
creștină şi rugătorii cei neobosiţi pentru mântuirea noastră şi cei care ne călăuzesc, 
în fiecare zi, în viaţa de sfințenie. 


lar eu, având parte de convertire în adolescenţă şi nu în copilărie, am început să îi 
cunosc pe Sfinții lui Dumnezeu începând cu solul Scripturii. Primii Sfinţi pe care 1- 
am cunoscut au fost cei din Dumnezeiasca Scriptură, apoi am început să cunosc 
vieţile a diverşi Sfinți ai Bisericii şi să citesc operele lor. Şi aşa, pe rând, Sfinții lui 
Dumnezeu au intrat în viaţa mea și mi-au schimbat şi îmi schimbă continuu per- 
spectiva asupra vieţii creştine, asupra vieții ortodoxe. Pentru că, dacă citeşti doar 
Scriptura, nu îți poţi închipui cât de profunde şi de pline de minuni sunt viețile 
Sfinților lui Dumnezeu. Tot la fel, dacă vii şi participi la Slujbe, şi te mulţumești 
doar cu ceea ce auzi la Slujbe şi la predică, nu îți poţi închipui câți Sfinţi prea 
minunaţi şi câte cărți au aceşti Sfinţi şi câte cărți de teologie s-au scris de-a lungul 
secolelor în diverse limbi ale lumii. 


Tocmai de aceea, rugăciunile personale, făcute acasă şi oriunde mergem, alături de 
cele făcute la Biserică, în timpul Slujbelor Bisericii, trebuie unite cu multe citiri 
teologice personale. Pentru că numai astfel putem să îi cunoaştem pe Sfinții lui 
Dumnezeu, pe milioanele de Sfinţi ale lui Dumnezeu și cât de minunate sunt viețile 
lor. Trebuie să ne luăm notițe din vieţile lor! Trebuie să revenim adesea la 
cuvintele lor şi la datele vieților lor! Pentru că Scriptura şi Slujbele și Vieţile 
Sfinţilor şi operele lor teologice sunt fagurele de miere al credinței Bisericii, care 
ne hrănește în mod fundamental. 


Am citit, ca nou convertit, mai întâi Scriptura. Şi am început să o citesc şi să 
transcriu cărți şi pasaje din ea. Apoi am participat la Slujbele Bisericii şi am 
început să citesc şi să cânt la strană. După aceea m-am spovedit şi împărtăşit. Dar 
în măsura în care am început să citesc teologia Bisericii şi Vieţile Sfinţilor, am 
început să mă simt părtaş la viaţa Bisericii şi am început să înţeleg ce minune prea 


* Cf. https://basilica.ro/biserica-ortodoxa-comemoreaza-pe-toti-eroii-dar-nu-i-proclama-pe-toti- 
sfinti/. 


dumnezeiască e teologia și viaţa Bisericii. Cum viaţa Bisericii și teologia ei te fac 
duhovnicesc, te fac un om ceresc, care trăieşti o viață dumnezeiască. 


Pentru că întâlnirea cu Sfinţii lui Dumnezeu te face să îţi dorești viaţa lor. Întâl- 
nirea cu ei te schimbă radical, pentru că, pe de o parte, înţelegi ce înseamnă pentru 
ei a fi ortodox şi asta te smerește enorm, dar, pe de altă parte, întâlnirea cu ei 
înseamnă începutul prieteniei și al iubirii faţă de ei, începutul rugăciunii față de ei, 
începutul simţirii rugăciunii lor în viaţa ta. 


Căci Sfinţii, când ne deschidem lor, ne umplu de iubirea lor. De iubirea lor înfo- 
cată, vie, dumnezeiască, copleșitoare. Pentru că ei au învăţat de la Dumnezeul 
tuturor să se dăruie continuu și să fie întotdeauna aproape de noi şi de nevoile 
noastre. Ei sunt lumini raționale aprinse de Dumnezeu şi raze personale ale lui 
Dumnezeu, care strălucesc dumnezeiește în adâncul nostru. Iar Sfinţii şi Îngerii lui 
Dumnezeu trăiesc şi slujesc împreună cu noi şi tocmai de aceea casele şi călătoriile 
şi Bisericile noastre sunt pline de prezenţa lor dumnezeiască. 


Pentru că Sfinţii şi Îngerii lui Dumnezeu nu înlocuiesc niciodată prezenţa Lui în 
viaţa noastră, ci E e prezent în viaţa noastră dimpreună cu Sfinţii şi Îngerii Lui. 
Aşa cum spunem la rugăciunea Liturghiei: „fă [ca] împreună [cu] intrarea noastră 
să fie [şi] intrarea Sfinţilor Îngeri [noimsov owv 7ij eio65e nuâv eioo5ov Ayiov 
Anmyeiov veveodou]” [în Dumnezeiescul Altar al Bisericii], care împreună cu noi 
liturghisesc/ slujesc [oviieirovpyovvrov Muiv] şi împreună slăvesc bunătatea Ta 
[kai ovvâo&oioyovvrov râv Xăv &yu067nru]” 5. Căci lucrarea Sfinţilor şi a Înge- 
rilor Lui e aceea de împreună liturghisitori și împreună slujitori cu noi ai lui 
Dumnezeu. Pentru că El primește slujirea noastră, a Slujitorilor Altarului, deşi 
înaintea Lui stau „mii de Arhangheli [yuudSeg Apyoyytiov] şi zeci de mii de 
Îngeri [oi uvpiă5eg Ayytiov], Heruvimii şi Serafimii [ră XepovPeiu Koi ră 
Xepoqpeiu]” *, împreună cu toate Puterile cele cerești, revelate nouă de către 
Dumnezeu prin Sfântul sfințit mucenic Dionisios Areopagitul. 


Însă, dacă nu-i cunoşti în mod personal pe Sfinţii şi pe Îngerii Lui e ca şi cum ai sta 
în faţa unei biblioteci imense, cu milioane de cărți, fără să deschizi vreuna dintre 
ele şi să citeşti. Dar dacă începi să citeşti vreuna din aceste cărți cu credinţă, cu 
evlavie, vrând să cunoşti pe Slujitorii lui Dumnezeu, atunci vei intra într-o lume 
nouă, într-un univers personal unic, pentru că vei vedea oameni adevărați și duhuri 
sfinte care Îi slujesc lui Dumnezeu. Pentru că citind despre minunile Sfinţilor 


* Cf. http://glt.goarch.org/texts/Oro/Sun_Liturgy.html. 
* Ibidem. 


Îngeri şi despre minunile şi vieţile Sfinţilor veţi găsi detalii şi subtilităţi unice, 
învățături dumnezeieşti inimaginabile și convertirii şi fapte care întrec orice 
închipuire. Pentru că Dumnezeu locuieşte cu adevărat, prin slava Lui, în Îngerii şi 
Sfinții Săi, iar faptele lor sunt cuceritoare, sunt nespus de frumoase şi de sfinte şi 
ne încredinţează despre atotputernica lucrare a lui Dumnezeu în creaţia Sa şi în 
mântuirea fiecărui om în parte. 


Pentru că fiecare Sfânt are povestea lui, are traseul său unic, are propriul său drum 
cu Dumnezeu prin care s-a mântuit. Cine l-a ajutat, cine l-a format, cine l-a ispitit, 
cine l-a cinstit, ce a citit, cum s-a rugat, cum a trăit şi a adormit: sunt detalii pe care 
le vom afla citind vieţile lor. 


Iar eu, pe fiecare zi, aflu noi şi noi detalii din vieţile Sfinților şi viaţa mea se îmbo- 
gățeşte enorm. Fără ei, fără Îngerii, Sfinţii, geniile şi marii oameni ai istoriei, viaţa 
mea ar fi fost foarte săracă în idei, sentimente și înţelegeri existențiale. Sau limitată 
la experiența mea de viaţă şi la oamenii pe care i-am întâlnit în mod direct. Dar, 
venind toţi aceștia în viaţa mea pe calea cititului, iar Sfinţii şi Îngerii Lui şi prin 
mângâierea şi luminarea lor directă în viața mea, m-au îmbogăţit şi mă îmbogăţesc 
enorm, pentru că port în mine o tradiţie, o istorie, o experiență colosală. 


Bineînţeles, fiecare dintre dumneavoastră puteţi să spuneţi acelaşi lucru ca şi mine! 
Fiecare puteţi să daţi mărturie despre cum au intrat Sfinţii şi Îngerii şi marii oameni 
ai istoriei în viaţa dumneavoastră. Cum au intrat şi intră şi vă schimbă continuu. 
Pentru că Sfinţii şi Îngerii Lui nu sunt geloşi pe noi, nu ne ţin la distanță, nu ne vor 
răul, ci, dimpotrivă, vor ca să ne sfințim viaţa continuu și să primim luminările lor 
în mod continuu şi, împreună cu ei, să Îi slujim lui Dumnezeu şi acum şi veşnic. 


Dar Sfinţii nu sunt doar nevăzuţi, ci și văzuți! Deşi noi, astăzi, îi lăudăm şi îi 
cinstim pe Sfinţii care au adormit şi sunt cu Domnul în Împărăţia Sa, trebuie să 
ştim că noi trăim, astăzi, în Biserica Lui, dimpreună cu Sfinţii lui Dumnezeu care 
sunt încă în viaţa aceasta. Eu cunosc câţiva Sfinţi ai lui Dumnezeu care încă trăiesc 
printre noi şi sunt o frumuseţe duhovnicească a Bisericii, după cum am cunoscut pe 
câțiva care au adormit recent. Pentru mine, Sfinţii, nu sunt un subiect strict literar, 
ci o realitate pe care o cunosc direct. De care mă bucur, de la care învăţ, în faţa 
cărora mă plec şi pe care îi urmez în viaţa mea. 


Iar diferența dintre ei și omul „comun” e aceea că sunt paradisuri personale. Sunt 
minuni paradoxale ale lui Dumnezeu. Sunt mai presus de oameni, plini de 
smerenie şi de bună-cuviinţă. Sfinţenia lor constă în prezenţa lui Dumnezeu în ei, 
care îi face harismatici, plini de vederi, de luminări şi de simțiri sfinte, plini de 


virtuți şi de fapte bune, de cunoaştere şi de slujire sfântă, de multă deschidere și 
omenie. 


Tocmai de aceea, praznicul de astăzi nu e cu precădere despre trecut, ci despre 
prezent. Pentru că prezentul Bisericii e veşnic. Sfinții lui Dumnezeu din toate 
secolele sunt mereu contemporanii noștri și prietenii noştri și colaboratorii noștri 
pe calea lui Dumnezeu. Așa că noi, dacă traducem cărțile Sfinților şi vorbim despre 
Sfinţi, nu vorbim despre un subiect perimat, ci despre un subiect mereu valabil. 
Pentru că ei sunt vii şi noi suntem vii. Ei sunt vii şi ne fac şi pe noi vii prin 
exemplul şi rugăciunea lor. 


Căci teologia Bisericii e întrupată în Sfinţii ei şi ea e vie ca şi Sfinții lui Dumnezeu. 
Iar orice carte teologică e o carte vie, e o carte care reactivează și susține în noi 
viaţa duhovnicească, pentru că orice carte teologică e o carte harică, e o carte a 
Împărăției lui Dumnezeu, e o carte veșnică. Pentru că ea conţine adevăruri veşnice. 


Aşadar, iubiții mei, Sfinţii şi Îngerii lui Dumnezeu fac parte din viaţa noastră şi 
sunt împreună cu noi pururea! Ei sunt călăuzele, sunt sprijinitorii, sunt ajutătorii 
noștri, sunt împreună lturghisitori cu noi înaintea lui Dumnezeu. Și fără ei nu am 
şti multe adâncimi ale vieţii duhovnicești. De aceea, a învăţa de la ei continuu e un 
act de multă înţelepciune, după cum a fi prieten cu Sfinţii și Îngerii lui Dumnezeu e 
adevărata împlinire a omului. Căci Dumnezeu ne vrea pe toţi una întru El, o 
singură unitate sfântă şi dumnezeiască, care să Îi slujim Lui pentru toţi vecii. 
Amin! 


Pr. Constantin Necula - Duminica tuturor chemărilor sfințite 


Edoxologia.ro 


Am schimbat un pic, desigur, titlul Duminicii acesteia. Este Duminica tuturor 
Sfinţilor pentru a defini ca fundament al prezenţei Duhului Sfânt în lume oamenii 
de Duh ai lui Dumnezeu. Atât de mulți şi totuşi atât de transparenți încât unii nu-i 
văd şi cred că nu există. Un soi de Sobor rugător constituit îndată după ce ni s-a 
readus în memorie, colectivitate ori comunitate creștină, că Duhul Sfânt nu 
locuieşte doar în striațiile cosmosului - restaurându-l - ci mai ales în oameni. 
Oameni-magnet de Duh Sfânt. 


O duminică plină de aduceri aminte. Este cert că nu ştim numele tuturor sfinților. 
Care, slavă Domnului, sunt în creştere. Pentru că lucrează mereu darul sfințirii în 
lumea în care trăim. Reactualizând vocaţiile. Unele irepetabile. 


De exemplu vocaţia de apostol. În nota pe care le-o acordă Evanghelia și Faptele 
Apostolilor vocaţia aceasta - atât de plastic definită ca „pescari/ vânători” de 
oameni - nu o vom mai afla împlinită întru totul în nici o statură umană. Vor purta 
mulți numele de apostoli. Ba chiar învăţătorilor ori profesorilor de altă dată li se 
spunea apostoli ai satelor, pe vremea când nu era o ruşine să slujeşti satului ori nu 
era cool să fii din prima, dacă se poate, profesor la cel mai mare colegiu din zonă 
fără să fi trecut, nici o clipă, prin şcoala de a fi şcolar propriilor tăi elevi. Nu am 
nici o îndoială că mulţi dintre cei care i-au învăţat pe copii să citească şi să scrie 
sunt acum în Sinaxar - calendarul cu sfinţi. Pentru că Biserica preţuieşte pe tot 
omul care luminează ori omul-Lumină care hrăneşte cu Lumină pe oameni. 


Cum nu am nicio îndoială că o mamă ce-şi creşte bine copiii pentru viaţa aceasta şi 
cea viitoare - Împărăția lui Dumnezeu - nu e lipsită de harisma care să o „pro- 


pulseze” în topul sfinților. Deşi, poate e bine de reţinut, că nu există sfinți mari şi 
sfinți mici, ci doar suflete care-i măsoară. Poate e bine de reţinut că logica ome- 
nească, cel puţin în ce-L priveşte pe Dumnezeu şi Sfinţii Săi, nu este cea mai utilă 
dintre unitățile de măsură. 


Duminica chemărilor sfințite. Pentru aducerea aminte a tuturor celor care au făcut 
din vocaţiile lor mărturie. Care au refuzat tainul trădării harului și i-au dat lui 
Dumnezeu ce au mai bun. O să-mi spuneţi că asta era de mult. lar eu am să vă aduc 
aminte, măcar în această Duminică, dedicată pomenirii oamenilor rezistență în 
Duh, că până foarte aproape de noi şi în chiar zilele noastre sunt vii oameni care 
refuză dictaturi, care-și hrănesc copiii mai întâi şi apoi - cu rămăşiţele foamei - pe 
ei înşişi. Că în sute de state sunt oameni care-şi trăiesc în curăție viaţa în timp ce 
întreaga chemare a locului unde locuiesc este una la mizerie umană şi destin trun- 
chiat şi fără valoare. 


Duminica aceasta e de aducere aminte a miilor de ipostaze în care Duhul Sfânt se 
strecoară în vieţile oamenilor, corectându-le traiectoria spre Împărăţie, aducându-i 
vii la picioarele Crucii. Oameni comuni, la prima vedere, dar care refuză să aibă în 
comun patimile. Şi se descoperă ca voitori şi împlinitori ai voii lui Dumnezeu. O 
voie care se împlineşte fără excese de fanatism şi fără ricoşeuri anarhice. Căci 
avem un Dumnezeu al logicii ordonate care nu se bucură de fracturile din logica 
noastră de pripas. În care azi excedăm valori, iar mâine le hulim pentru ca, peste 
încă o zi, să le îngropăm în miasma unei etici care adulmecă doar banii. 


Duminica chemărilor sfințite. O Duminică în care avem grijă să ne reevaluăm 
vocaţiile, chemările. Suntem chemaţi să ne vedem ratările ori jumătățile de măsură 
în care ne disproporționăm omeneşte empatiile şi ne pierdem emoţiile bucuriilor 
autentice. E Duminica în care ne reangajăm omeneşte în devenirea noastră întru 
oameni-fericire. Nu doar fericire nouă. Ci şi celor din jur ori celor ce încă nu s-au 
născut. Pentru că din oameni fericire se nasc numai oameni fericire, iar din frustrați 
cu ifose de fericire tot frustrați cu ifose de fericire. Poate de aceea e bine să ne 
educăm vocaţiile de azi pentru ca toate vocaţiile de mâine să crească valoric în 
veacul ce va să vie. Istoric. Şi nu numai. Este vorba, aşadar, despre Duminica 
României ce vine, despre care vom vorbi mai ales în Duminica viitoare - Duminica 
Sfinţilor români. 


Era nevoia de Pogorârea Duhului Sfânt pentru ca apostolii şi sfinţii celui dintâi 
veac de creştinism să primească un reper interior pentru sfinţenie. Un soi de ac- 
compas intern. Sensibil şi puternic deopotrivă. Care să facă omul să nu încurce 
punctele cardinale. Lucrurile erau desigur mai simple ca izvor de validare. Vedem 


în cartea Faptelor Apostolilor şi în epistolele scrise de Apostoli - cea mai mare 
parte de Sfântul Pavel, un apostol recuperat din praful drumul Damascului - că 
oamenii luau în serios cuvintele Mântuitorului. Inclusiv cele ce ne sunt astăzi 
lectură la Dumnezeiasca Liturghie (Matei 10, 32-35, 37-38; 19, 27-30). Pentru ei 
era veridic nu doar textul, ci şi Persoana-Cuvânt ce le dăruise cuvintele. Vorbeau 
aceeaşi limbă pentru că vorbeau în acelaşi Duh. Poate că asta ne explică de ce 
astăzi devin toate atât de complicate. Atât de falsificate, atât de cocoloşite în 
neadevăr. Vocaţiile noastre, multe, trec pe lângă Duhul Sfânt. Nu odihnesc pe 
Dumnezeu în ele. Ne agită şi ne fac să ne credem extrem de importanţi. 


Luaţi aminte la comunicatorii sociali, la oamenii ce prind câteva mandate politice 
ori la aceia care se cred nemuritori doar pentru că - vremelnic, ca într-o bulă/ 
bombă de sticlă cu ceas - ocupă o funcţie ori o jumătate ori un sfert de funcţie. 
Confuzia între vocaţia de șef şi aceea de lider se simte. Indiferent de colţul de lume 
în care ne trăim viețile. Şi ne costă, iată, nu doar libertăţi, ci şi drepturi ori vieți. 
Este nevoie de Duh Sfânt pentru a discerne acestea? Răspunsul vi-l puteţi da fie- 
care în parte. 


Este Duminica tuturor Sfinţilor. Duminica prietenilor lui Dumnezeu. Opusul prie- 
tenului Iuda, cel cu sărutul trădării. Cum se construieşte o morală oare? Sărutând 


mâna prietenilor lui Dumnezeu sau sărutând cu nestânjenită trădare şi vânzare pe 
Domnul? Oare unde e coada mai mare: la moaşte ori la trădări? 


Duminica aceasta ne obligă şi să alegem locul nostru în viața Bisericii. Şi e impor- 
tant, zic, să strălucească în noi alegerea corectă. Prin care să se lumineze lumea. 
Precum pe pământ şi în Cer. Căci misiunea vieţii noastre nu se împiedică de 
moarte... 


Sursa: tribuna.ro 


Predici la Duminica tuturor Sfinţilor: Trăirea cuvântului lui Dumnezeu în 
adevăr şi iubire în faţa vuietului de minciuni ale amăgitorului: “A zis 
Dumnezeu să nu curveşti? Dar oare nu vezi că toată lumea face aceasta?”. De 
ce alegem tulburarea diavolească în locul fericirii Sfinţilor? 


“Este o ofensivă şi o luptă în lumea întreagă ca să se poată căsători bărbaţi cu 
bărbaţi şi femei cu femei...” 


Arhim. Nichifor Horia (laşi) - Predici în Duminica tuturor sSfinţilor 


Transcriere parțială a cuvântului Părintelui Nichifor Horia din 2013: 


[...] Multe dureri, aici, pe pământ, avem a duce, pentru că durerea şi bucuria sunt 
împletite, după cum împletite sunt binele şi răul şi adevărul şi minciuna. Şi 
Judecata cea înfricoşătoare este înfricoşătoare pentru că va fi un moment în care 
toate acestea se vor despărți ca într-o dureroasă, dar necesară operaţie chirurgicală 
în care, pentru a trăi omul, trebuie să-i tai tumoarea sau degetul sau piciorul, pentru 
a trăi omul întreg. Va fi un timp în care răul şi binele se vor despărți şi cei care au 
ales să creadă mai mult cuvântul amăgitorului vor cunoaşte până la sfârşit 
minciuna acestei alegeri. Dar încă din viaţa aceasta vedem că omul nu poate să mai 
iasă din ceea ce a ales. Vedem pe unul care a ales să mintă sau să ucidă şi vedem 


pe chipul lui mânie şi înfricoşare şi chipul lui este aproape de evitat şi aduce 
tulburare în mijlocul lui. Vedem pe altul că a început să bea, din mândrie, din 
refuzul de a-şi cere iertare sau de a-şi înţelege rătăcirea şi băutura i-a uscat mintea 
şi este tulburător şi ocolit de oameni şi, pe cât de poate, îl evită cu toţii şi poartă 
această tulburare în sufletul lui. Vedem pe altul tulburat de patima curviei sau de 
fel de fel de alte patimi şi câtă suferinţă produc în Jur. 


Sfinţii au fost cei ce au purtat, în privirea lor, în mărturia lor, chipul păcii şi al 
adevărului şi curajul de a mărturisi acest adevăr până la capăt, pentru că acest 
adevăr li s-a descoperit a fi însăşi Viaţa. ŞI sfinţii au fost fericiţi în alegerea lor. 


Adeseori, când spui unei tinere sau unui tânăr în ziua de astăzi: <Cum ar face 
Sfânta Paraschiva în locul tău?>, vedem că se scutură şi spun: <Dar eu nu vreau să 
fiu ca Sfânta Paraschiva!> Dar de ce, îți închipui că Sfânta Paraschiva a fost vreo 
nefericită, pentru că nu a mers în discotecă precum mergi tu sau că nu a minţit sau 
că nu a clevetit cu uşurinţă precum faci tu? Sufletul tău este chinuit, tulburat şi fără 
nădejde în momente de criză de viaţă. lată, al Sfintei Paraschiva a fost netulburat şi 
această putere pe care a cunoscut-o în viaţa ei s-a transmis până şi în trupul ei, care 
ne-a rămas ca sfinte moaşte, vădire a nestricăciunii şi a adevărului alegerii ei. 


Când, din mulţime, o femeie I-a spus Mântuitorului: Fericit pântecele care Te-a 
purtat şi sânii la care ai supt, Mântuitorul a spus: Da, aşa este. Fericită a fost Maica 
Domnului că a crezut cuvântul lui Dumnezeu până la capăt. Dar adaugă 
Mântuitorul: Fericiţi sunt toţi cei care, asemenea ei, vor crede cuvântul lui 
Dumnezeu până la capăt, îl vor trăi şi-l vor mărturisi, îl vor păzi pe el. 


lată, dacă Adam a lepădat cuvântul lui Dumnezeu — Să nu guşti din pomul acesta, 
căci, dacă vei gusta, vei muri — unirea omului cu Dumnezeu în persoana 
Mântuitorului nostru lisus Hristos se face numai după ce un om, Maica Domnului, 
a avut puterea să spună lui Dumnezeu: lată roaba Domnului! Fie mie după 
cuvântul tău, atunci când îngerul i-a vestit Maicii Domnului hotărârea, voia lui 
Dumnezeu ca Însuşi Dumnezeu Cel adevărat să Se nască din pântecele ei. Şi astfel, 
omul, neputincios a urma sfințeniei Domnului, să poată, întărit de Însuşi Hristos, 
Cel Ce a vieţuit pe pământ, să urmeze şi să creadă şi să se sfinţească el însuşi. 


„.. Sfinţii ne cheamă şi pe noi să împărtăşim aceeaşi fericire cu ei: fericirea de a 
crede cuvântul lui Dumnezeu şi de a fi noi înşine martori, prin viaţa noastră, câ 
Dumnezeu lucrează, şi lucrează smerit! [...] 


Am înţeles atunci că şi noi, asemenea sfinţilor, împărtăşim făgăduinţa datâ de 
Hristos: „lată, Eu sunt cu voi până la sfârşitul veacurilor”. 


Și Hristos fund cu noi, dacă noi păzim cuvântul lui Dumnezeu-Cuvântul, 
împărtăşim această putere de viaţă dătătoare, ca să nu ne lăsăm amăgiţi de nici o 
minciună. 


Astăzi, multe ştiri şi multe pofte se războiesc cu noi şi ne vuiesc la urechi, 
asemenea vocii amăgitorului în Rai: oare a zis Mântuitorul aici şi pe dincolo? 

» Oare a spus Dumnezeu să nu mint? Dar dacă ţi-e mai lesne să iei un 
serviciu aşa sau să ai o procopseală în felul acesta, ce mai înseamnă o 
minciună la noianul de minciuni din întreaga lume? Sau: nu vezi câtă 
minciună este în lume? 

» A zis Dumnezeu să nu curveşti? Dar oare nu vezi că toată lumea face 
aceasta? Şi că e de râs în zilele noastre să te căsătoreşti fără să fi cunoscut 
pofta trupului, împlinită cu neruşinare? 

» Oare a spus Dumnezeu să nu ucizi? Dar câţi din “poporul nostru drept- 
slavitor creştin ”, câte femei nu şi-au ucis proprii copii în pântecele lor? 


A mărturisi pe Dumnezeu nu înseamnă numai a spune „Cred într-Unul Dumnezeu 
Tatăl Atotţiitorul” înseamnă să şi păzim Cuvântul Lui, nu doar să pretindem că îl 
credem, ci şi să îl trăim în viaţa noastră, şi atunci şi viaţa noastră se va sfinţi şi noi 
vom fi mărturisitori ai adevăratului Dumnezeu şi ne vom sfinţi. 


Și privirea noastră va deveni asemenea sfinților, aducătoare de pace, nu de 
tulburare. 


Se întâmplă să cunoşti probabil un om întâia oară, într-un compartiment de tren sau 
în altă parte şi, iată, de prima oară îl „miroşi” după cum se mişcă, după cum se 
aşază, dacă e un om care iubeşte minciuna sau adevărul, dacă e un om care iubeşte 
sfinţenia sau doar mărturiseşte că o iubeşte, dar în realitate vicleneşte poate chiar în 
inima lui, faţă de el însuşi. 


Cuvântul de astăzi pe care ni-l dau sfinţii este cuvântul lui Hristos: „Ce este da, da. 
Ce este nu, nu”. Acest cuvânt să îl purtăm cu noi toată viaţa noastră. 


Prăznuirea tuturor Sfinților să fie pentru noi încredințare că toţi sfinţii sunt cu noi 
atunci când noi trăim asemenea lor, în adevăr şi iubire. Pentru că adevărul fără 
iubire poate să ne îndreptăţească a-l judeca pe celălalt, a-l prigoni, a-l osândi în 
greşeala lui. 


Iubirea fără adevăr ne duce la un sentimentalism diluat în care credem că îl iubim 
pe celălalt, dar îl îndreptăţim în moartea lui şi în boala lui. 


Să învăţăm în această zi să auzim Cuvântul lui Dumnezeu şi să-l păzim pe el. 


A fost o vreme prelungită în timpul comunismului — în care cu frică purtai o carte 
de rugăciuni în casă sau o Biblie. lar cuvântul de ordine era că Dumnezeu nu mai 
are ce căuta în casele şi în sufletele noastre, că Dumnezeu nu există — ca o robie 
babilonică prin care ne-a dat Dumnezeu să trecem. De ce? Nu ştim. Poporul nostru 
drepteredincios a născut oameni sfinţi care au sfințit acest pământ, şi totuşi iată că 
ne-a dat Dumnezeu să trecem prin aceasta. Şi au murit cei ce mărturiseau aceste 
minciuni şi astăzi ştim că Dumnezeu există, ştim că Dumnezeu lucrează împreună 
cu noi. Să ne dea Domnul să şi trăim aceasta! 


Să dea Domnul să avem toate cuvintele noastre presărate cu sarea adevărului şi a 
dragostei. Numai în acest fel vom putea fi cu adevărat liberi. Altminteri, sigur că 
omul este liber, e liber să-şi ucidă copiii săi sau să-şi ucidă vrăjmaşii, e liber să 
clevetească şi să bârfească şi să defăimeze pe fratele sau vecinul său — sau prin 
ziare sau la televizor - e liber să curvească, să se îmbete, dar libertatea aceasta nu-l 
duce spre sfinţenie sau spre Dumnezeu, nu-i dă fericirea sfinților, ci-i dă tulburarea 
şi neliniştea diavolească, pentru că a crezut cuvântul diavolului mai mult decât 
cuvântul lui Dumnezeu. 


Vedem şi astăzi împletite în jurul nostru adevăr şi minciună şi ştiri contradictorii. 
Mulţi dintre dumneavoastră ştiţi comunicatul Părinților noştri ierarhi ai Sinodului 
Mitropoliei, cu câtă dorinţă şi cu câtă luptă ca ceea ce va să se pună înainte spre 
votarea Constituţiei să fie spre slava lui Dumnezeu, astfel ca familia să nu mai fie 
prigonită şi căsătoria să fie aşa cum a lăsat-o Dumnezeu, intre bărbat şi femeie. 
Pentru că este o ofensivă şi o luptă în lumea întreagă ca să se poată căsători bărbaţi 
cu bărbaţi şi femei cu femei, amintindu-ne parcă de cuvântul dumnezeiescului 
Pavel către Romani: „Pentru mândria lor i-a lăsat Dumnezeu în tulburarea minţii 
lor, săvârşind păcatul şi luând plata nelegiuirii”. 


lată că trăim, miraţi, într-o lume ce a cunoscut cuvântul creştin şi cuvântul ortodox, 
această tulburare ce stă împotriva Cuvântului lui Dumnezeu. Şi cei ce aveţi copii 
tulburaţi de asemenea gânduri, cei ce sunteți puşi să mărturisiți aceasta, să 
înţelegeţi şi să spuneţi copiilor voştri: Nici gândul tău lăuntric nu este al tău, ci al 
diavolului, al amăgitorului! Nici ceea ce se spune în presă sau la radio sau printr-o 
votare a Constituţiei că se pot căsători bărbat cu bărbat şi femeie cu femeie nu este 
“ştirea” pe care o auzi de la Dumnezeu, ci de la diavol. 


Să învăţăm să ascultăm drept cuvântul lui Dumnezeu şi să ascuţim urechea noastră 
ca să putem într-adevăr să ne sfințim viaţa noastră. Şi în aceste zile, când alte 
nenorociri bat la poarta sufletului nostru, cum şi de la începutul lumii au bătut, să 
putem să luăm aminte şi asemenea arhanghelului Mihail să putem să spunem prin 
viaţa noastră: „Să stăm bine, să stăm cu frică, să luăm aminte”. 


Și eu vă îndemn să luăm aminte cu toţii ce cuvânt credem, ce cuvânt lucrăm în 
sufletul nostru. Fiecare dintre dumneavoastră să citească Sfânta Scriptură, Noul 
Testament, să cunoască poruncile lui Dumnezeu şi să înţeleagă că ele sunt 
dătătoare de viaţă. Aşa cum avem indicatoare — dacă vreau să merg la Paşcani, am 
o săgeată, pe acolo e Pascaniul! Tot astfel este cuvântul lui Hristos în Evanghelie, 
este săgeata lui Hristos care îmi arată: Vrei viaţaă? Vrei fericire? Vrei adevăr? 
Mergi pe acolo! Nu crezi aceasta? Eşti liber s-o iei la dreapta. Eşti lhber s-o iei la 
stânga. Poţi să te întorci. Dar iată, prin sfinții care au trăit pe pământ, Eu îţi 
descopăr că nu vei cunoaşte nici viaţă, nici fericire, nici adevăr, ci minciună şi 
întristare şi întristarea aceasta o vei împrăştia şi în jurul tău şi tulburarea aceasta o 
vei împrăştia în jurul tău. Şi dureros o vei duce! 


Spune Dumnezeu [prin Moise]: “Am pus înaintea ta binele şi răul, [viaţa şi 
moartea]. Alege binele!” 


Prăznuirea tuturor Sfinţilor ne cheamă şi pe noi astăzi să alegem Binele, să alegem 
Viaţa şi să-L mărturisim. Ca să avem părtăşie cu sfinţii, ca să avem bucurie cu 
sfinţii, ca şi noi să trăim viaţa nestricăcioasă şi fără de moarte. 


Dumnezeu să ne ajute, iubiți credincioşi, în aceste zile binecuvântate — pentru că 
Dumnezeu ne-a dat să fim împreună în Biserică, ne-a dat să auzim Cuvântul Lui, 
ne-a dat timp să vedem poruncile Lui, ne-a dat puterea să ne bucurăm de ele - să 
mulțumim lui Dumnezeu că am fost împreună la Taina Sfintei Liturghii, că ne 
putem împărtăşi împreună din Trupul şi Sângele Lui şi că, iată, faptele şi mărturiile 
sfinților fericiţi ne stau înainte ca o chemare: Alegeţi Viaţa, alegeţi Binele şi 
înmulțiți puterea lui Dumnezeu pe pământ făcând voia Lui. Am rostit cu toții Tatăl 
nostru şi am spus acolo: „Facă-se voia Ta, Doamne!” Să ne rugăm pentru aceasta, 
să trăim cu dreapta înţelegere şi mai ales să ne rugăm ca Lumina lui Dumnezeu să 
strălucească în sufletele tuturor oamenilor, pentru ca toţi să aleagă Adevărul, toţi să 
înţeleagă Cuvântul Lui”. 


Transcrierea predicii Părintelui Nichifor Horia din 2011 (Măn. Bucium): 


“Preacuvioşi părinţi, preacuvioase maici, iubiţi credincioşi şi credincioase în 
această zi de duminică, cea dintâi după Pogorârea Duhului Sfânt, proslăvim pe cei 
ce întru dreapta credinţă s-au silit ei înşişi şi au moştenit Împărăţia Cerurilor, după 
cum spune Evanghelia pe care am ascultat-o astăzi, căci toţi cei ce au lăsat cele ale 
lumii şi ale poftelor lor pentru Hristos vor lua însutit şi Împărăţia Cerurilor. 
Pomenirea de astăzi, pe care o facem, a sfinţilor care au bineplăcut lui Hristos, nu 
este doar o comemorare, nu este doar amintirea unor fapte strălucite de biruinţă sau 
a unor alegeri drepte pe care le-au făcut în viaţă, ci este un dialog dinamic pe care 
îl avem cu sfinţii lui Dumnezeu. Este o proslăvire a lor şi o închinare pe care o 
facem, totodată. Ei s-au sfințit pe ei înşişi în Duhul Sfânt, pe Care L-au cunoscut 
din această viaţă şi Care S-a sălăşluit întru ei şi nu întâmplător îi numim pe cuvioşi 
„purtători de Duh”, pentru că Duhul Sfânt este Cel Care sfinţeşte şi îl face pe om 
asemănător Lui, asemănător lui Dumnezeu, asemănător Duhului Sfânt. Acelaşi 
Duh Sfânt întru Care am trăit în această viaţă, în Acelaşi Duh Sfânt şi după moarte. 


Ei sunt alături de noi, întăresc rugăciunile noastre, dar şi dorul nostru de a ne 
asemăna lor, de a dobândi Duhul Sfânt. Lupta noastră de a petrece în Duhul Sfânt, 
în Dumnezeu, este o chemare în măsura în care simțim că Dumnezeu ne iubeşte. 
Dumnezeu ne cheamă precum 1-a chemat pe sfinţii purtători de Duh să cunoaştem 
adevărata pace şi adevărata siguranţă pe care ne-o dă paza pe care EI ne-o dă în 
această lume, căci spune că nici un fir de păr din capul vostru nu se va clinti fără 
ştirea Tatălui Meu. Sfinţii sunt cei ce au crezut toate cuvintele Sfintei Scripturi, pe 
care Duhul Sfânt le-a descoperit oamenilor, toate cuvintele pe care le-a spus 
Domnul nostru lisus Hristos, pe care le-a descoperit Apostolilor, ca şi noi să 
petrecem în viaţa veşnică. 


Începem apropierea noastră de Dumnezeu lepădându-ne de toate poftele 
amăgitoare, de gânduri de câştig şi de invidie, nedreptăţi şi ucideri. lar scopul 
nostru este mult mai mult decât atât. 


Sfântul Serafim de Sarov spunea ucenicilor săi: „Credeţi-mă, iubiţilor, postul, 
rugăciunea, privegherile, milostenia, toate sunt bune şi toate sunt de folos, dar 
nu ele sunt scopul vieţii noastre creştine. Nu ele sunt scopul luptei noastre, ca să 
ne desăvârşim în nişte nevoinţe. Ci adevăratul scop este dobândirea Duhului 
Sfânt.” 


ŞI putem să ne întrebăm atunci: bine, dar ce înseamnă dobândirea Duhului Sfânt? 
Cum recunoaştem că am dobândit Duhul Sfânt sau că Duhul Sfânt S-a apropiat de 
noi sau că petrecem, în linii mari, în Duhul Sfânt? Cum recunoaştem că sfinţii au 


fost purtători de Duh şi au fost întru Duhul Sfânt? Cum se manifestă aceasta întru 
noi, dincolo de o anume pace, dincolo de o anume siguranţă pe care o avem? 


Duhul Sfânt cheamă pe om, în primul rând, prin toate cuvintele pe care Domnul 
nostru lisus Hristos le-a descoperit, prin toate cuvintele Scripturii. Duhul Sfânt 
cheamă pe om atunci când omul înţelege să slăvească şi să cunoască pe Dumnezeu 
în tot ceea ce trăieşte, în creaţia pe care Domnul a pus-o atât de desăvârşită şi de 
plină de bogăţie în jurul nostru, atunci când Domnul vorbeşte inimii şi îi dă putere 
sufletului să împlinească poruncile lui Dumnezeu şi lucrarea iubirii fată de 
aproapele. Duhul Sfânt lucrează aşa cum a lucrat în sfinţii Săi: prin desăvârşirea 
iubirii faţă de toţi ceilalți. Pentru că nici unii dintre noi, păcătoşi sau slăbănogi, nu 
gândim vreodată, apropiindu-ne de moaştele sfinților, că am putea fi respinşi, că 
am putea fi dispreţuiţi pentru păcatele noastre, ci toţi credem că sfinţii şi Însuşi 
Dumnezeu caută mai degrabă la pocăinţa adevărată a sufletului nostru, la dorința 
noastră de a ne sfinţi, de a înfăptui binele şi la înţelegerea că tot păcatul este o 
minciună care ne depărtează nu numai de Dumnezeu, ci şi de noi înşine, pentru că 
ontologic omul caută binele şi caută apropierea de Dumnezeu şi nu poate să nu fie 
aceasta, odată ce Tatăl nostru este Dumnezeu. 


Cerându-l cuvânt de învăţătură pentru rugăciune Mântuitorului, Apostolii au primit 
această rugăciune, pe care toţi o învăţăm de mici copii: Tatăl nostru Carele eşti în 
ceruri. Putea să ne înveţe să spunem <Dumnezeul nostru Care eşti în ceruri> sau 
<Stăpânul nostru Care eşti în ceruri> sau <Mai-marele nostru...>; nimic din toate 
acestea, ci Tatăl nostru, ca să înţelegem că aşa cum, în chip firesc, copilul 
recunoaşte vocea tatălui, are încredere în dragostea tatălui şi în tată întru toate, 
intru voia tatălui, tot astfel şi noi. De ce se lasă copilul în voia tatălui? Pentru că 
ştie că tatăl îi vrea adevăratul bine, că tatăl îl iubeşte. De aceea şi Dumnezeu, când 
ne vesteşte: Să nu minţi, să nu furi, să nu curveşti, să nu fii mărturie mincinoasă, 
prin toate acestea ne arată calea prin care putem fi fericiţi, ne arată ce să facem ca 
să nu ratăm fericirea pe care ne-o dorim. 


Tată, chintesenţa tuturor poruncilor este iubirea pe care Dumnezeu ne-o cere, 
faţă de Dumnezeu Tatăl nostru, faţă de Dumnezeu lisus Hristos, Cel Ce S-a 
jertfit şi S-a îngropat, față de Dumnezeu Duhul Sfânt, Cel Ce Se sălăşluieşte în 
inimile celor ce cred şi-L iubesc pe EL, ducându-i la nestricăciune. 


Sfintele moaşte sunt trupuri ale sfinților care s-au pătruns de nestricăciunea 
Duhului Sfânt, care au devenit nestricăcioase, după cum nestricăcios Dumnezeu 
este şi noi ne închinăm şi le sărutăm ştiind că luăm putere şi că în ele ne întâlnim 
cu Însuşi Dumnezeu, că-L cinstim pe Însuşi Dumnezeu. Mulţi se poticnesc în 


aceasta şi spun: <Cum puteţi să sărutaţi nişte oseminte?> Noi nu sărutăm nişte 
oseminte, ci trupurile, de cele mai multe ori neputrezite, ale celor care într-atât s-au 
umplut de Duhul Sfânt, încât Duhul Sfânt îi proslăveşte şi după moarte. Sărutând 
moaştele lor, noi ne întâlnim cu Duhul Sfânt, cinstim pe sfântul care s-a nevoit, 
cinstim Duhul Care i-a sfințit. 


De câte ori cinstim pe Sfinţii lui Dumnezeu şi-i chemăm în rugăciune, de atâtea 
ori cinstim pe Duhul Sfânt, pe Însăşi Treimea, Care lucrează în noi prin Sfinţi, 
prin cei ce au dobândit adevărata pace şi lumină lăuntrică şi cei care ne vestesc 
intru smerenie şi dragoste căile lui Dumnezeu. 


Duhul Sfânt, aşa cum mărturisim şi în Crez, a lucrat în lume prin prooroci. A lucrat 
încă de la întemeierea lumii, ni se spune că era deasupra apelor, Duh de viaţă 
făcător, de aceea noi spunem: Împărate Ceresc, Mângâietorule, Duhul Adevărului 
şi Dătător de viaţă în lume. Dar, iată, Duhul Sfânt lucrează acum, după Pătimirea, 
Învierea şi Înălţarea la cer a Domnului nostru Iisus Hristos ca, împlinind lucrarea 
sfințitoare care ne este nouă chemare, ne este nouă cu putinţă după ce Mântuitorul 
a sfinţit firea umană, înălțând-o de-a dreapta Tatălui. 


In Duhul Sfânt noi înşine suntem chemaţi precum sfinţii să trăim, învățând să trăim 


cuvintele care sunt ghidul cel adevărat al vieţii nostre, învățând să nu mai cedăm 
poftelor care ne hărțuiesc, învățând să ne luptăm cu ele. De multe ori oamenii aduc 
în sprijinul unor păcate faptul că <aşa au simțit>: să curvească sau să mintă sau să 
se lăcomească întru toate. Şi toate aceste simţiri sunt simţiri ale omului căzut, ale 
lor, dar sunt simţiri ale bolii, precum cel bolnav de ficat simte nevoia să doarmă 
mult mai mult, dar omul sănătos ştie că adevărata fericire nu este să dormi 15 ore 
pe zi, ci să te bucuri lucrând, să te bucuri ajutând pe celălalt, să te bucuri folosind 
ceea ce Dumnezeu a pus înlăuntrul tău, nu să dormi intru boală. Adevărata simţire 
nu este a ne lăsa copleşiţi şi purtaţi de pofte ce se luptă întru noi, ci de a ne lăsa 
purtaţi de cuvântul lui Dumnezeu şi de a lepăda din noi orice minciună şi orice 
duh de stăpânire şi de răutate şi de invidie, de a lepăda din noi orice necredinţă 
şi precum Sfinţii lui Dumnezeu, noi înşine să ne Sfinţim. 


Iată, spuneam că chintesenţa poruncilor este iubirea, ştim că Sfinţii înşişi cu iubire 
veghează în lume şi se apropie de toţi cei ce-i cheamă pe ei întru dreapta credinţă. 
Să ne fie nouă prăznuirea de astăzi putere în plus pe care să o primim de la sfinţii 
lui Dumnezeu de a ne desăvârși întru iubire, de a ierta mai curând, de a nu ne 
înţepeni în orgolii şi jigniri de tot felul, de a nu mai încerca în fel şi chip să ne 
facem noi înşine dreptate şi de a ne pune la adăpost prin fel de fel de asigurări, ci 


să ne încredințăm cu adevărat lui Dumnezeu, Care ştie nevoile noastre şi Care, în 
iubire, ne împuterniceşte pe noi asemenea Lui. 


Sfinţenia lui Dumnezeu lucrează în lume şi lucrează cu iubire până la firul de iarbă, 
până la iarbă care nu cade pe pământ fără ştirea Lui, iubire pentru cel din urmă 
păcătos, pentru că scris este că nu voieşte moartea păcătosului, ci să se întoarcă şi 
să fie viu. 


Tot astfel cei ce se sfinţesc pe ei înşişi: nu se răzvrătesc [din cauza] nedreptăţii, 
deşi disting bine între dreptate şi nedreptate, nu doresc moartea păcătosului şi a 
celor ce fac nedreptate, ci luminarea lor; dar, în acelaşi timp, nu se lasă robiţi de tot 
felul de mecanisme, de linguşire şi de adaptare la tot felul de viclenii şi de 
nedreptăţi, nu se lasă copleşiţi de asupriri şi de ameninţări de orice chip. Sfântul lui 
Dumnezeu este mai presus de frică, mai presus de ameninţare. Ştie să distingă între 
adevăr şi minciună, ştie să nu se lase copleşit de duhul de stăpânire al celuilalt, dar, 
în acelaşi timp, ştie că în orice ură, în orice duşmănie, el se îndepărtează de Duhul 
Sfânt. 


Sfântul Siluan spune fraţilor săi călugări: „Să nu crezi că petrecând în nevoinţe 
şi în rugăciune eşti în Duhul Sfânt, atâta timp cât duşmăneşti pe fratele tău. Mai 
degrabă un duh amăgitor stăpâneşte inima ta.” 


Și Sfântul Siluan, cel numit Noul Teolog, este primul care descoperă că adevărat 
criteriu de nerătăcire puterea de a iubi pe vrăjmaşi, puterea de a nu-i urî, puterea de 
a nu le dori răul. Pe de o parte, a nu ne lăsa supuşi lor, a nu ne lăsa sub puterea lor 
amenințătoare, a nu-i linguşi, a nu le adeveri nedreptățile şi păcatele, pe de altă 
parte a nu-i urî. Sfinţii mucenici stăteau înaintea prigonitorilor şi-i certau pentru 
orbirea lor, nu se supuneau poruncilor lor nedrepte, chiar dacă erau împărați sau 
stăpânitori sau ighemoni, însă, în acelaşi timp, în sufletele lor nu era ură, nu se 
apărau pe ei înşişi în alt chip decât mărturisind adevărul şi dragostea lui Hristos. 


A prăznui pe Sfinţii lui Dumnezeu înseamnă a-i cinsti, a-i ferici, precum fericim 
pe Maica Domnului, a-i ferici pentru că au făcut alegerea cea dreaptă, a-i ferici 
pentru că au trecut încă de aici, de pe pământ, au petrecut în adevăr şi iubire, au 
cunoscut puterea Duhului Sfânt, au văzut drept cum lucrează Dumnezeu în 
istorie, cum lucrează Dumnezeu în fiecare om şi nu S-au lăsat poticniţi de 
nedreptăţi şi de vrăjmaşii de orice chip. Îi fericim, îi cinstim şi Ştim că ei sunt 
alături de noi, sunt între noi şi ne rugăm astăzi lor să ne dea puterea ca şi noi să 
trăim cu luare-aminte, cu atenţie să nu păcătuim nici măcar cu cuvântul sau cu 
gândul şi în nici un chip cu fapta. Cerem ajutorul lor, că, precum ei l-au 


cunoscut pe Dumnezeu, şi noi să-L cunoaştem şi Să ştim cum lucrează în lume, îi 
cinstim şi ne rugăm ca şi noi înşine să ne Sfinţim, Să devenim buni şi iubitori, 
petrecând în adevăr şi în lumina lui Dumnezeu. 


Mulţumim azi lui Dumnezeu, Cel Ce prin Duhul Cel Sfânt, Domnul de viaţă 
făcătorul, Duhul Adevărului, ne-a dăruit nouă să petrecem drept pe acest pământ, 
să cunoaştem lumina dreptei credinţe”. 


IPS Timotei Prahoveanul - Soborul sfinţilor, făclii de Dumnezeu primitoare 


9 d 


+ Timotei Prahoveanul, 
episcop-vicar al Arhiepiscopiei Bucureştilor 


În Duminica tuturor Sfinţilor au fost rânduite câteva versete din Evanghelia 
Sfântului Matei, care vorbesc despre importanţa mărturisirii pentru cei care au pri- 
mit darul Botezului, evidenţiindu-se obligația de a-L urma pe Hristos, Calea, 
Adevărul și Viaţa. 


Sunt prezentate prioritățile care ne conduc iubirea către Dumnezeu, mai mult de- 
cât spre cei pe care îi considerăm apropiaţi, şi, totodată, se aminteşte de răsplata 
celor care şi-au lăsat case, părinţi, copii, ţarini, prieteni şi au urmat Domnului. 


Duminica tuturor Sfinţilor este închinată cinstirii norului de mărturii, sfinții 
cunoscuți şi necunoscuţi care au trăit cu ardoare cuvintele Evangheliei şi au 
devenit prietenii lui Dumnezeu. 


Cine va mărturisi pentru Mine înaintea oamenilor și Eu voi mărturisi pentru el 
în Împărăţia cerurilor. Acest lucru l-au împlinit martirii, care au arătat cea mai 
înaltă formă a iubirii, exprimată nu doar în cuvinte, ci mai ales prin sângele lor. 
Mântuitorul le-a spus ucenicilor cu puţin timp înainte de a Se despărți de ei: Dacă 


pe Mine M-au prigonit şi pe voi vă vor prigoni, dacă au păzit cuvântul Meu și pe 
al vostru îl vor păzi. 


Fidelitatea ucenicilor va fi încununată de mărturisirea Mântuitorului Hristos pentru 
ei în faţa Tatălui din Împărăţia cerurilor. Orice răsplată am primi în această viaţă 
trecătoare este cu mult mai puțin importantă decât mărturisirea iubitoare din 
partea Domnului în ziua cea mare a Judecăţii. Toți cei care arată prin viaţa lor, 
prin ceea ce fac în relație cu ceilalți, prin cuvintele mărturisitoare ale dreptei 
credinţe în fața semenilor vor fi răsplătiți de către Stăpânul din ceruri cu răsplată 
netrecătoare. Cei care se leapădă de Mântuitorul Hristos nu se vor bucura de răs- 
plata făgăduită celor aleşi. Dintre toate păcatele, cel mai greu este cel al apostaziei, 
al renunțării la pro-pria credinţă şi la darurile Duhului Sfânt primite odată cu 
Botezul creştin. 


Cuvintele Evangheliei vorbesc despre cea mai înaltă iubire pe care trebuie să o 
avem, îndreptată către Dumnezeu, mai presus şi mai profundă decât iubirea faţă de 
noi înșine, părinți, copii şi apropiaţi. Trebuie să recunoaștem că nu reuşim să ne 
ridicăm la înălțimea unor astfel de trăiri. Viaţa noastră este legată de lucruri tre- 
cătoare, de persoane pe care le preţuim din varii motive, nu întotdeauna obiective, 
de proprietăţi şi bunuri felurite, iar iubirea față de Dumnezeu se află de cele mai 
multe ori undeva departe... Însă toate iubirile trec, se veştejesc aidoma florilor 
câmpului, mai puţin iubirea pentru Dumnezeu, singura adevărată, răsplata pentru 
ea fiind veşnică. 


Ucenicul Domnului, Sfântul apostol Petru, a întrebat: Doamne, noi, care am lăsat 
toate, case, țarine, femeie, copii şi prieteni pentru numele Tău, ce vom avea? Frau 
şi ei oameni, interesați să afle răsplata ce o vor primi pentru faptul că L-au urmat 
pe Domnul şi au părăsit toate pentru El. Mântuitorul le-a spus: Voi, care aţi lăsat 
toate și aţi urmat Mie, însutit veţi primi şi viaţă veșnică veţi dobândi. Cu alte 
cuvinte, Dumnezeu nu rămâne niciodată dator, iar EI răsplăteşte înmiit. Darul Lui 
nu este asemenea cu al oamenilor, mai întotdeauna interesat, raportat exclusiv la 
lucruri şi fapte din lumea aceasta, ci priveşte mai ales cele veşnice în Împărăţia Sa. 

Îmi amintesc, adeseori, de mărturia cunoscutului duhovnic, arhimandritul Cleopa 
Ilie, care, la un moment dat, când Mănăstirea Sihăstria, pe care o avea în grijă ca 
egumen, trecuse prin flăcările ce mistuiseră două mari corpuri de chilii şi paraclisul 
în care săvârşeau slujbele iarna, a adresat multor credincioşi apropiaţi Sihăstriei 
rugămintea de a ajuta la refacerea bisericii şi a chiliilor. Printre cei care au răspuns 
s-a aflat şi un om văduv, din locul meu natal, ce avea o fată pe care o creştea cu 


multă jertfelnicie singur. Fiind gospodar înstărit, a vândut aproape tot ce avea, 
păstrând doar cele necesare pentru fiica lui, iar o parte din bani i-a oferit părintelui 
Cleopa pentru a reface Sihăstria. La scurt timp după acest moment, banii s-au 
devalorizat şi oricum ar fi pierdut mult din avuţia sa. 


Ce înseamnă să investeşti acolo unde trebuie! Cum i-a răsplătit Dumnezeu pentru 
acest bine? A devenit mai târziu monah, fiind călugărit chiar de părintele Cleopa şi 
a fost hirotonit (ieromonahul Gherasim Câmpeanu), fiind exemplu în viaţa de 
mănăstire, vorbindu-le multora că cele ale lumii sunt trecătoare şi înşelătoare. 


&&& 


Cei care au lăsat toate şi au urmat Domnului vor dobândi viaţa veşnică, iar numele 
lor vor fi înscrise în ceruri, aşa cum au fost răsplătiți sfinții Bisericii pe care îi 
cinstim în prima duminică de după Rusalii. Cei de demult din Legea Veche, 
cunoscători ai ei, drepții şi profeții Vechiului Testament, precum profetul David, 
aflați sub inspirația Duhului (cf. Ioil 3, 1) şi cei care I-au urmat Lui până la 
marginile pământului. 


De asemenea, în Duminica întâi după Rusalii îi cinstim pe apostoli, pe martirii care 
L-au iubit pe Domnul, mărturisind credinţa prin vărsarea sângelui, făcându-i pe 
unii dintre prigonitorii lor să se convertească la credinţa cea adevărată. 


Ii cinstim şi pe marii ierarhi, cuvioșii părinți din pustiul Egiptului şi al Palestinei, 
dar şi pe toți ceilalți din întreaga lume creştină care s-au nevoit şi l-au închinat 
viața Domnului. 


În această prăznuire obştească sunt aşezaţi şi cei din mijlocul cetăților, voievozi, 
domnitori, boieri, dar şi simpli grădinari, cărbunari, îngrijitori și îmblânzitori ai 
acestora, alături de învăţaţi filosofi şi cărturari. Toţi au arătat prin viaţa și trăirea 
lor cât de mult L-au iubit pe Dumnezeu şi dau mărturie că El este minunat întru 
sfinții Săi, că Se odihneşte întru ei, după cum mărturisim în slujbele Bisericii: Sfânt 
este Domnul Dumnezeul nostru; Sfânt eşti și întru sfinți Te odihnești; Tu ești 
sfințirea noastră şi Ție slavă înălțăm. 


Cuvintele Evangheliei ne învață că lupta pe care au dus-o sfinţii, indiferent de 
perioada și locul în care au trăit, este şi a fiecăruia dintre noi. 


Chiar dacă adeseori rămânem restanţieri la învăţăturile Domnului, lupta trebuie să 
continue până la mormânt, pentru dobândirea comuniunii cu Dumnezeu. Cel care 


se laudă cu virtuțile sale sau gândește și primeşte laudă de la oameni nu este de 
fapt pe drumul cel bun, întrucât sfinţenia începe printr-o profundă stare de pocăință 
şi umilință. 


Cel bineplăcut lui Dumnezeu se acoperă întotdeauna cu smerenia, nu cu cea arătată 
oamenilor, ci cu profunda discreție, cu inima înfrântă şi smerită, îndreptată către 
Dumnezeu şi departe de privirile şi răsplata amăgitoare a oamenilor. 


Fiecare fiu al Bisericii este chemat să meargă pe drumul sfinţeniei, şi cel cu multe 
virtuţi, dar şi cel aflat pe marginea prăpastiei, adeseori în pericol de a cădea în abis. 
Domnul îl iubeşte și-l caută pe fiecare în chip special, după cum era ilustrată într-o 
pictură pilda cu oaia cea pierdută, care se agățase de un spin (arbust), iar Păstorul 
cel bun Se aplecase către ea pentru a o salva, îngrijindu-Se mai mult decât pentru 
celelalte 99 aflate în staul, care nu aveau nevoie de purtarea Sa de grijă. 


Oamenii care înţeleg sensul trăirii creştine se ostenesc să împlinească în viaţa lor 
măcar în parte faptele săvârşite de sfinții bineplăcuţi lui Dumnezeu. Mulţi dintre 
noi privesc la sfântul ce îl au ca protector şi încearcă să împlinească în viaţa lor 
virtuțile și faptele lui minunate, pentru care a primit cununa neveştejită a măririi. 


Când se desparte de unul dintre creştinii ei, membru al Trupului tainic al lui 
Hristos, Biserica înalță frumoase cântări în ceasul prohodirii: Cu sfinţii odihneşte, 
Hristoase, sufletul adormitului robului Tău. Ne rugăm ca toți cei care pleacă 
dincolo de această lume să fie aşezaţi cu sfinții, unde drepţii ca luminătorii stră- 
lucesc. 


Aceasta este marea răsplată a Bisericii pentru cei care au urmat sfințenia şi au 
înţeles că cei dintâi vor fi pe urmă, iar cei din urmă vor fi întâi. 


Suntem îndemnați să urmăm sfinților, făclii de Dumnezeu primitoare, de la Apus şi 
de la Miazănoapte, îndrumătorii noştri, care înțeleg drumul greu ce îl avem de 
parcurs în viaţă. Cu ale lor sfinte rugăciuni vom merge la Dumnezeu spre a primi 
răsplata. 


Arhimandritul Mihail Daniliuc - „Sfinţii -prietenii noştri adevăraţi”, o carte 
ziditoare de suflet şi trebuincioasă spiritualităţii româneşti, semnată de 
Preasfinţitul părinte Calinic Botoşăneanul 

SFINȚII — PRIETENII NOȘTRI ADEVĂRAȚI 


Cartea „Sfinţii - prietenii noştri adevăraţi”, apărută la începutul lunii aprilie a.c. la 
Editura Doxologia, cu binecuvântarea Înaltpreasfinţitului părinte mitropolit Teo- 
fan, este o amplă lucrare de peste 454 de pagini dedicată în totalitate unor bine 
structurate „portrete în cuvinte”, realizate cu distins simţ liturgic și literar de autor, 
ce expun cu toată acrivia viaţa și petrecerea celor aproape 140 de sfinți bineplăcuţi 
lui Dumnezeu, atât din panteonul Ortodoxiei universale, cât mai cu seamă din 
spațiul românesc. 


spot 
De aproape trei decenii, Sfântul Sinod al Bisericii Ortodoxe Române a hotărât ca în 
fiecare an, în a doua duminică după Rusalii, să-i cinstim pe toţi sfinţii acestui neam 
odrăsliți în Biserica noastră străbună. Dacă în prima duminică de după Rusalii i-am 


proslăvit pe toţi sfinţii, ca semn vădit şi rod al prezenţei şi lucrării Duhului Sfânt în 
Biserica lui Hristos cea una şi nedespărțită, în duminica ce va urma îi vom cinsti, 
aşadar, în chip sobornicesc, pe toţi „casnicii lui Dumnezeu” de neam românesc, 
realizându-se astfel un memorial viu al prezenţei şi lucrării Preasfântului Duh pe 
pământ străbun, de la apariţia creştinismului până în contemporaneitate şi, cu 
vrerea Celui Preaînalt, până la sfârşitul veacului. Privind în această cheie săp- 
tămâna în curs - punte de legătură între cele două duminici - am putea-o considera 
drept timp al așteptării şi rodirii bogate a seminţelor credinţei așezate în sufletele 
strămoşilor noştri de către primii misionari, începând cu Sfântul apostol Andrei, 
dar şi armonia în care trăiesc sfinții naționali cu cei din întreaga Ortodoxie: 
Dumnezeu este minunat întru sfinții Săi în unitatea iubirii Preasfintei Treimi, dar şi 
în diversitatea popoarelor lor de proveniență. 


Preasfinţitul părinte Calinic Botoșăneanul, episcop-vicar al Arhiepiscopiei Iașilor, 
autorul volumului „Sfinţii - prietenii noştri adevăraţi”, la care voi face referire în 
cele ce urmează, cu mult zel misionar a luat decizia de a prezenta în paginile 
recentei sale cărți tocmai armonia anterior pomenită. Scrierea, recent scoasă de sub 
„teascurile” tiparului, se adaugă unei impresionante liste de peste 70 de volume de 
autor, lucrări coordonate, traduceri ori monografii de un real folos duhovnicesc, 
teologic, pastoral-misionar şi liturgic oferite teologiei şi culturii românești, cu 
trudnic şi inspirat condei de către vlădicul Calinic; slujind lângă cei doi chiriarhi ai 
Mitropoliei Moldovei şi Bucovinei în cei aproape 30 de ani de când Dumnezeu l-a 
chemat la arhierie, prea sfinția sa găsește timp şi pentru a aşterne pe hârtie pagini 
însemnate. 


Apărută la începutul lunii aprilie a.c. la Editura Doxologia, cu binecuvântarea 
Înaltpreasfinţitului părinte mitropolit Teofan, ampla lucrare de peste 454 de pagini 
este dedicată în totalitate unor bine structurate „portrete în cuvinte”, realizate cu 
distins simţ liturgic şi literar de autor, ce expun cu toată acribia viaţa şi petrecerea 
celor aproape 140 de sfinți bineplăcuţi lui Dumnezeu, atât din panteonul Orto- 
doxiei universale, cât mai cu seamă din spațiul românesc: găsim inserate numele a 
80 de sfinți daco-români şi români, urcați din istorie şi legendă în sinaxare prin 
canonizările proclamate de-a lungul timpului de Biserica românească. 


Din această perspectivă, volumul capătă un aspect inedit, acela de a tipări în 
paginile unei singure cărți o bună parte a sinaxarelor româneşti; inițiativa poate 
prefigura o nouă și utilă scriere liturgică, în care să se includă toate slujbele 
sfinților români, precum și acatistele lor. Dacă informaţiile din „portretele în 
cuvinte” ale celor aproximativ 60 de sfinți din Ortodoxia universală se pot regăsi și 
în alte surse, menţionate de autor în bogata bibliografie consultată, aș insista mai 


curând pe lăudabila inițiativă a ierarhului condeier de a strânge cu multă tenacitate 
sinaxarele româneşti, de a le trece prin filtrul simțirii sale liturgice şi literare, 
înfățişându-le apoi în mod unitar, sintetic, într-o impresionantă anamneză a pre- 
zențţei ȘI lucrării Duhului Sfânt în spaţiul românesc. 


De altfel, într-un consistent studiu de la finalul cărții, Preasfinţitul părinte Calinic 
realizează o analiză istorico-liturgică a canonizărilor în Ortodoxia românească, 
precizând că numeroși sfinți din primele veacuri creştine „au fost canonizaţi de 
evlavia poporului, dar şi de alte Biserici Ortodoxe surori (de exemplu Sfinții 
mucenici Dasius, Emilian, Montanus şi Maxima, Sfânta Teofana Basarab, Sfântul 
loan Valahul, Sfântul cuvios Antipa de la Calapodești)”. De aceea, conchide 
autorul, recunoaşterea acestor sfinți români, precum şi canonizarea celor pe care 
sinodul infailibil al evlaviei populare şi memoria vie a Ortodoxiei româneşti, care 
deja i-a proslăvit, devenea o necesitate şi o prioritate pentru Biserica Ortodoxă 
Română, arătând astfel că Dumnezeu a lucrat cu totul minunat de-a lungul istoriei 
neamului nostru, chemând la sfinţenie de la „vlădică până la opincă”. 


Valoarea prezentului volum constă nu doar în numărul mare de „portrete în 
cuvinte” ale celor îmbogăţițţi de Duhul Sfânt, transfiguraţi și îmbrăcaţi în haine de 
lumină prin lucrarea harului dumnezeiesc, ci şi în minuţioasa analiză a izvoarelor 
istorice şi teologice realizată în vederea redactării nu doar a unei cărți ziditoare de 
suflet, ci şi a unui florilegiu istorico-liturgic nepreţuit. Se observă cu uşurinţă 
faptul că autorul a scris cu inima, dar şi cu mintea, într-un limbaj îngrijit, aca- 
demic, plin de vibraţiile sufletului şi de luminile unei minţi veghetoare, cultivate şi 
însuflețite de cele mai înalte idealuri ale Sfintei noastre Ortodoxii. 


Lăsându-vă bucuria de a descoperi noi şi ziditoare informaţii, dar şi modele de 
urmat prin lecturarea „portretelor în cuvinte” ale „prietenilor noştri adevăraţi”, 
sfinții, să nu uităm nicicând, după cum ne îndeamnă și autorul lucrării, că 
„sfințenia reprezintă maximul la care poate ajunge omul în viață, graţie Întrupării 
Mântuitorului lisus Hristos. Sfinţenia este revelarea lui Dumnezeu în făptura Sa, 
iar sfinții sunt oameni prin naștere, pe când oamenii sunt sfinți prin devenire. De 
aceea Mântuitorul Hristos ne-a chemat pe toţi la desăvârşire, la asemănarea cu 
Dumnezeu”. Să urmăm, așadar, dumnezeiasca chemare şi să rostim cu bucurie 
celebra cugetare argheziană: „Carte frumoasă, cinste cui te-a scris!” 


IPS Teofan: Sfinţenia şi mărturisirea / Pr. C-tin Sturzu despre scandalul cel 
bun al creştinului / Cine sunt cei aleşi de pe calea îngustă?/ Părintele Arsenie 
Boca şi ultimul motiv de război: “Fiii luminii vor fi prigoniţi până la sfârşit” 


Doxologia: „Astăzi, Biserica prăznuieşte roadele Duhului Sfânt“ 


În Duminica I-a după Rusalii, numită şi Duminica „tuturor Sfinţilor“, Mănăstirea 
Bucium din laşi, îmbrăcată în straie de sărbătoare, şi-a serbat hramul în prezenţa a 
sute de credincioşi. Slujba Sfintei Liturghii a fost oficiată de IPS Teofan, 
mitropolitul Moldovei şi Bucovinei, înconjurat de un sobor de preoţi şi diaconi, pe 
un podium special amenajat în curtea mănăstirii. (...) 


În timpul slujbei Sfintei Liturghii, IPS Teofan I-a hirotonit întru ieromonah pe 
ierodiaconul Cleopa Bungeanu, vieţuitor al Mănăstirii Bucium, şi l-a hirotesit 
duhovnic pe pr. Ilie Caraghiaur, contabil la Protopopiatul laşi 2. După săvârşirea 
Sfintei Liturghii, credincioşii s-au împărtăşit cu Sfintele Taine şi au primit 
rugăciunea de dezlegare rostită de IPS Teofan. Sărbătoarea hramului Mănăstirii 
Bucium s-a încheiat cu o agapă frățească, la care au fost invitaţi toţi cei prezenţi. 


„Se află printre noi şi astăzi oameni sfinţi“ 
În cuvântul de învăţătură adresat credincioşilor după citirea Sfintei Evanghelii, IPS 
Teofan a explicat semnificaţiile duhovniceşti ale sărbătorii tuturor Sfinților şi 
actualitatea mesajului evanghelic. 


„Cuvintele Mântuitorului Hristos şi anume «cel ce mărturiseşte despre Mine 
înaintea oamenilor, şi Eu voi mărturisi despre el înaintea Tatălui Meu Celui din 


Ceruri» sunt cuvintele rânduite de Biserică să fie rostite astăzi la Dumnezeiasca 
Liturghie, în Duminica «tuturor Sfinţilor» pentru ca oamenii să înţeleagă că toți cei 
botezați în numele Sfintei Treimi sunt chemaţi să-L mărturisească pe Dumnezeu 
Tatăl Cel din Ceruri, să nu se ruşineze de numele Lui şi să intre în aureola de har a 
iubirii universale, adică în taina cea mare a sfinţeniei. Asrăzi, Biserica prăznuieşte 
roadele Duhului Sfânt pogorât în ziua Cincizecimii asupra lumii şi sămânţa 
Împărăției Cerurilor altoită prin puterea Duhului Sfânt pe inima bineplăcuţilor 
lui Dumnezeu. 


Dar aura sfinţeniei, desăvârşirea în Duhul Sfânt, dobândirea harului nu aparţin doar 
sfinților de altădată, ci Dumnezeu este Acelaşi ieri, azi şi în veci, iar Duhul Sfânt 
se revarsă şi astăzi peste lume, unde găseşte loc potrivit pentru sămânţa 
Evangheliei. Se află şi printre noi oameni bineplăcuţi lui Dumnezeu, 

prin nejudecata lor, prin rugăciunile 
lor neîncetate şi datorită cărora lumea nu cade în nefiinţa şi neantul din care a 
fost adusă la existenţă. Mântuitorul Hristos identifică în Evanghelia de astăzi 
stările duhovniceşti prin care omul devine părtaş sfinţeniei încă din această lume, şi 
anume mărturisirea lui Dumnezeu şi a numelui Lui indiferent de consecinţe, 
iubirea faţă de Dumnezeu mai presus de orice şi asumarea crucii“, a subliniat IPS 
Teofan. 


La finalul Sfintei Liturghii a urmat cuvântul stareţului Mănăstirii Bucium, protos. 
Irineu Bălan, care a mulțumit Inalt Preasfințitului Teofan, preoţilor şi 


credincioşilor pentru prezenţa şi împreuna rugăciune. 


Ziarul de laşi [Părintele Constantin Sturzu]: Scandalul cel bun 


În mod curent, imaginea creştinului practicant (nu doar declarat) este asimilată cu 
cea a unei persoane cuminţi, de o moralitate mai presus de îndoială, bun cetăţean, 
locatar de bloc liniştit, coleg amabil şi politicos, pensionar iubitor de grădina sau 
şofer conducând exemplar în trafic,bun de pus în tot felul de comitete şi invidiat 
pentru familia frumoasă, evitând mitingurile de protest şi cu inapetenţa pentru 
orice eveniment ce ar putea fi supus oprobriului public. 


La o privire superficială, cam aşa s-ar părea că stau lucrurile. Dacă însă privim mai 
îndeaproape Scriptura şi toată literatura aghiografică, avem toate şansele ca 
portretul robot creionat mai sus să nu se regăsească întocmai la nici unul dintre 
ucenicii lui Hristos. Pentru că da, creştinul are o seamă de calităţi între care se 
numără şi cele enumerate mai sus, dar care sunt “creştineşti” doar în anumite 
circumstanţe. Pentru că dacă locatarul cel liniştit se izolează între pereţii camerei 


sale, imperturbabil la cearta care se aude de la etajul doi, acolo unde se petrece o 
adevărată dramă generată de un tată alcoolic şi o mamă îndurând bătăi de la soţul 
ei, toate sub privirile terorizate ale copiilor acestora, atunci el nu se mai poate numi 
creştin. Dacă acel coleg îţi spune, pe un ton cât se poate de amabil, de altfel, că nu- 
ți împrumută, spre a fotocopia, cursurile de pe care urmează a învăţa la examen, 
atunci nici el nu-şi merită numele de creştin. După cum nu se poate numi creştin 
pensionarul iubitor (şi îngrijitor) de spaţii verzi care afuriseşte pe ţâncii care 
îndrăznesc, în goana lor copilărească, să strivească prețioasele fire de iarbă. A fi 
creştin înseamnă mult mai mult decât atât. 


Dacă pentru a da expresie adevărurilor de credinţă, dogmatica apelează la 
formulări antinomice (de genul “lisus Hristos este şi Dumnezeu şi om”, deşi se 
încalcă astfel principiul terţului exclus postulat de logică), pentru a caracteriza 
viaţa creştinului în şi faţă de această viaţă nu putem evita enunţurile paradoxale. Și 
cel mai bine este sintetizată atitudinea paradoxală a creştinului față de lume în 
predica de pe munte a Mântuitorului (la Matei, capitolul 5), care abundă de 
îndemnuri de genul: “Binecuvântaţi pe cei ce va blestemă” (Matei 5, 44) sau 
“Celui ce voieşte să se judece cu tine şi să-ţi ia haina, lasă-i şi cămaşa” (Matei 5, 
40) şamd. Pot părea absurdităţi sau sminteli pentru necreştini, dar această atitudine 
pe care creştinul o are în lume se datorează faptului că el nu vede în viaţa de aici şi 


de acum singura dimensiune a vieţii, ci îşi trăieşte viaţa având permanent conştiinţa 
apartenenţei provizorii la această lume şi cu dorinţa de a fi, în veşnicie, cetăţean al 
Împărăției lui Dumnezeu. Aşa se explică atitudinea detaşată a creştinilor faţă de 
lucrurile şi bunătăţile acestei lumi, precum şi dragostea pe care o arată tuturor, 
chiar şi celor de care sunt vrăjmăşiţi. 


Sfântul care săruta pragul prostituatelor 


Există în istoria Bisericii şi cazuri ale unor creştini care au dus oarecum la extrem 
dorinţa lor de a urma îndemnurile lui Hristos. Sunt caracterizați de obicei cu 
sintagma nebuni întru Hristos, tocmai pentru că, spre deosebire de oamenii 
normali, lumeşti, ei au preferat să trăiască aici şi acum ca şi cum ar fi deja dincolo, 
în veşnicie. Această dublă situare a lor, cerească şi pământească în acelaşi timp, da 
şi măsura comportamentului lor paradoxal. 

Vasile Preafericitul (din Rusia secolului al XVI-lea) îl înfrunta pe ţar, împarte 
săracilor bunurile speculanţilor, săruta pragul prostituatelor şi necredincioşilor, 
arunca cu pietre în casele credincioşilor. Faptul că arunca cu pietre în casele 
credincioşilor (în alte versiuni se spune că era vorba de biserici) se explică prin 
faptul că el vedea pe demonii ce aşteptau pe cei credincioşi să iasă afară pentru a-i 
ispiti şi aceştia erau ţinta sa; de asemeni, nu săruta pragul prostituatelor, ci pe 


îngerii păzitori care plângeau, la intrare, pentru viaţa desfrânată a sufletelor care le 
fuseseră încredințate de Dumnezeu. lată că un comportament scandalos în aparenţă 
era de o profunzime pe care nu o puteai sesiza decât dacă ochii îți sunt deschişi 
spre a sesiza şi pe cele nevăzute, viaţa omenească necircumscriindu-se doar 
universului palpabil prin simţuri şi măsurabil din punct de vedere ştiinţific. 


Tot un soi de scandal se stârneşte adesea şi în relaţia ucenicului cu duhovnicul său 
pentru că sfaturile oferite de cel din urmă sunt uneori în contradicție cu ale 
celorlalţi sau chiar cu propriile sale recomandări. Dacă un duhovnic (sau stareţ) 
instituie anumite reguli nu trebuie să ne mire când vom întâlni la alții sau chiar la 
aceiaşi duhovnici, după un timp, recomandări opuse. Spre exemplu, unii sunt mai 
deschişi şi mai comunicativi, fiind deschişi chiar şi la spiritul de glumă, alții au o 
sobrietate şi, în aparenţă, o răceală faţă de cei care-i sunt mai apropiaţi. Unii sunt 
pentru o asceză severă, pentru posturi aspre, alții parcă îşi menajează ucenicii, 
căutând în permanenţă să fie atenţi cu slăbiciunile lor. 


În Pateric îl vedem pe Ava Daniel ca se mulțumea cu hrana unei singure măsuri de 
grâu pe an, în timp ce Ava Sisoe pare foarte relaxat în această privinţă, declarând 
sec: “Eu când am trebuinţă mănânc“. În altfel de situaţii, cum sunt cele descrise de 
Patericul egiptean, recomandările oferite de Părinţi ucenicilor în cazul unei 
aceleiaşi probleme sunt diferite. Unuia i se cere să primească ispitele şi să se lupte 
cu ele, altuia i se cere să nu primească deloc în minte şi să alunge cât mai repede 
orice ispită. 


In funcţie de puterea sau neputinţa fiecărei persoane în parte, Părinţii, luminaţi 
de Duhul Sfânt, au ştiut să ofere sfatul cel bun. Astfel, deşi aparent nu este 
Supusă nici unei resuli, 


Paradoxurile spiritualităţii creştine se explică tocmai 
prin permanenta raportare a duhovnicilor la aceste două aspecte ale existenţei 
creştine autentice. 


Aşa încât, chiar şi din aceste sumare consideraţii, putem şi noi concluzia, alături de 
părintele Nicolae Steinhardt: “Domnul a venit să ne mântuiască şi să ne 
scandalizeze”! Nu a fost de ajuns că i-a scandalizat pe toți cărturarii şi pe mai- 
marii poporului - oameni morali, de altminteri - mai ales prin dragostea arătată 
desfrânatelor şi vameşilor cei pungaşi, cu care adesea stătea la masă, a mai şi murit 
în cel mai scandalos mod cu putinţă, lăsându-se răstignit intre doi tâlhari (moarte 
pe care a ales să o primească, deşi de atâtea alte ori a ales să scape din mâinile 
celor care voiau să-L ucidă). Ba ne-a mai şi lăsat să-l mâncăm Trupul şi să bem din 


Sângele Lui, lucru care i-a scandalizat pe mulţi în timpul vieţii Sale pământești, 
când unii au şi încetat să-l mai fie ucenici, dar care continuă să scandalizeze şi 
acum pe cei care vor să facă din potir mai mult obiect de muzeu decât centru de 
comuniune euharistică a celor prezenţi la Sfânta Liturghie. 


Aşadar, cum vom cunoaşte că o faptă este creştinească sau cineva este cu adevărat 
creştin? După gradul de scandal pe care-l stârneşte în “astă lume” (sau prin 
raportare la regulile lumeşti — în sensul de neduhovniceşti). Pot spune fratelui meu 
că nu-l pot ajuta în vreme de necaz pentru că e timpul rugăciunii sau am de 
îndeplinit un canon. Şi voi da dovadă de multă evlavie, dar fapta mea nu va fi 
deloc creştinească. Creştineşte este să mă racordez cu totul la viaţa lui Hristos şi să 
trăiesc cu adevărat ca şi cum eu am murit, iar EI trăieşte în mine (Galateni 2, 20). 
Voi scandaliza astfel pe mulți farisei (poate şi pe vecini, pe rude sau pe autorităţile 
vremii), dar voi face voia lui Dumnezeu. E scandalul cel bun, care-mi deschide 
deja larg porţile Împărăției. 


Doxologia: [Părintele Sever Negrescu]: Am ales, oare, oameni aleşi?! 


Este jalnic să auzi că preotul cutare sau cutare candidează, schimbându-și uşor 
numele de Părinte cu cel de popă. 


Au trecut alegerile locale. Unii vor fi bucuroşi, alţii trişti... Localitățile României 
respiră greu. Străzile, stâlpii, staţiile, parapeţii podurilor, indicatoarele drumurilor 
sunt colorate de afişele electorale care, parcă au milă de cei ce le-au citit, de cei ce 
au trecut nepăsători pe lângă ele, de cei ce le-au rupt cu răutate sau de cei ce le-au 
admirat. Peste o zi, o săptămână, maxim o lună, toate afişele acestea vor fi gunoi, 
vor deveni morţii care au murit. 


Acum 1800 de ani, Sextus scria: Un om credincios este un om ales, un om ales este 
un om al lui Dumnezeu. Patru ani, de acum înainte, vom avea timp să percepem 
dacă am ştiut sau nu să alegem oameni aleşi, adică oameni credincioşi, oameni cu 
frică de Dumnezeu. Noi, poporenii, ne alegem unii pe alții în această viaţă pentru 
diverse responsabilităţi, funcții, direcţii, uitând câteva lucruri esențiale: 


1. Oamenii nu-l pot alege pe Dumnezeu, din simplul fapt că există un singur 
Dumnezeu; 


2. Chiar dacă sunt mai mulţi îngeri, omul nu-şi poate alege îngerul; 


3. Omul nu-şi poate alege Părinţii. Preotul a fost întotdeauna considerat Omul lui 
Dumnezeu, Părintele, şi de aceea oamenii şi-au primit Părintele trimis de către 
Ierarh să-i slujească, nu l-au ales ei; este jalnic să auzi că preotul cutare sau cutare 
candidează, vrea să fie ales, prin faptul că vrea să fie ales el descalificându-se şi 
pierzându-şi menirea de trimis, schimbându-și uşor numele de Părinte cu cel de 
popă. Astfel, drumul peiorativ de la sacra demnitate de Preot (Părinte) la marea 
dezamăgire de popă este atât de scurt şi de rapid încât rişti să nu-ţi dai seama când 
ŞI cum s-au petrecut toate, dar nu mai ai ce face; 


4. Cei aleşi trebuie să aducă roade care să rămână (loan 15,16); 


5. Inainte de alegeri exista o voie a poporului, după alegeri trebuie să rămână voia 
lui Dumnezeu (Romani 9, 11) pe care s-o împlinească şi poporenii şi cei aleşi; 


6. Cel mai important principiu al alegerilor trebuie (trebuia) să fie cel al existenţei 
întru Dumnezeu, cea fără de prihană (Efeseni 1, 4); 


7. Nu trebuie (nu trebuia) să urmărim voia (plăcerea) noastră, ci trebuie (trebuia) să 
urmărim şi în actul alegerii ce este bineplăcut lui Dumnezeu (Efeseni 5, 10); 


8. Vorba lui Marin Preda, totul se consumă sub aceeaşi lumânare (Intrusul), îşi 
găseşte aplicarea şi aici, în sensul că şi după alegeri poporenii şi cei aleşi ai lor vor 
continua să vieţuiască în aceleaşi comunităţi, să-şi consume energiile împreună şi 
ar trebui să lase deoparte tot ce a fost rău; 


9. Cei aleşi trebuie să-i mulțumească lui Dumnezeu şi să se considere aleşi după 
ştiinţa lui Dumnezeu şi nu după a lor, să ceară Bisericii sfinţirea cea spre ascultare 
( Petru 1, 2) şi 


10. Dacă în alegerea noastră am refuzat măslinul pentru că era prea gras, 
smochinul pentru că era prea dulce, viţa de vie pentru că aducea prea multă veselie, 
atunci, trebuie, cel puţin patru ani să ne mulţumim şi cu umbra de mărăcine 
(Judecători 9, 8-15). lată, un posibil decalog al alegerilor deja încheiate. Dacă ne- 
am regăsit sau nu, în cele spuse, timp mai avem spre meditaţie duhovnicească până 
la toamnă. Acum, unii bucurându-se, le amintim sfatul aceluiaşi antic Sextus: 
Fiindă eşti ales şi locuind în alcătuirea ta ceva din Dumnezeu, foloseşte-te aşadar 
de alcătuirea ta ca de o Biserică a lui Dumnezeu. 


Pentru noi, poporenii de rând, rămâne întrebarea: am ales, oare, oameni aleşi? 


CrestinOrtodox.ro: |Arhim. Siluan Vişan]: Omul de azi — sfântul de mâine 


[...] Avem tendinţa de cele mai multe ori să cunoaştem numai pe Domnul, dar nu 
trebuie să uităm că “fratele este mântuirea noastră” după cum scria Sfântul Siluan. 


“Chiar şi atunci când Îl cunoaştem pe Dumnezeu, El rămâne necunoscut” spunea 
IPS Antonie de Suroj; deci, oricât de înaltă ar fi trăirea la care a ajuns cineva, asta 
nu înseamnă că sunt îndreptăţit a vorbi despre EI şi lucrarea Harului în vieţile 
noastre. Din păcate cel ce-L cunoaşte pe Domnul nu vorbeşte despre EI, căci nu 
poate fi explicat; iar cel ce încearcă să-L explice celorlalți, nu-L cunoaşte! 


Această trăire înaltă de care vorbeam, ar putea fi caracterizată prin cuvântul 
“sfinţenie”. Căci ea exista de la facerea lumii şi va continua până la sfârşiturile 
veacurilor, este “sarea pământului” prin prezenţa vie şi vizibilă cu ochiul liber a lui 
Dumnezeu în lume. Şi aceasta este chemarea noastră “fiți sfinţi!, precum Tatăl 
vostru cel Ceresc este...”, aceasta este esenţa vieţii. Faptul că nu reuşim nu 
înseamnă că este imposibil, ci că nu dăm importanţă mântuirii. 


Indemnul există pentru fiecare din noi, dar de ce nu vrem să luăm aminte la 
chemare? Sfântul Chiril al Alexandriei scria: “Mulţi chemaţi, puţini aleşi, după 
cum spune Domnul. Toţi suntem chemaţi, aleşi devin cei ce răspund chemării!”. 
De ce nu ne simţim aleşi?... Pentru că nu răspundem chemării! 


Fiecare din noi este unic şi de neînlocuit în ochii Domnului, fiecare din noi este 
centrul creaţiei Lui. Și oricât de ciudat ar părea, aşteaptă întoarcerea fiecăruia 
dintre noi. Amintiţi-vă acum comportamentul tatălui din parabola fiului risipitor, şi 
veţi înţelege iubirea, bucuria şi repunerea în locul (Raiul) pierdut! Nu există sfânt 
fără trecut şi păcătos fără viitor... 


Cei ce şi-au dat seama ce au pierdut şi au avut tăria să se întoarcă, sunt Sfinţii. Au 
conştientizat faptul că sunt oameni purtători de trup şi neputincioşi, cercetându-şi 
firea păcătoasă. Prin recunoaşterea originii divine şi cerând iertare de la Domnul 
zicând “greşit-am la cer şi înaintea Ta, nu sunt vrednic să mă numesc fiul Tău” 
precum fiul risipitor, au gustat din bucuria iubirii ce există în casa părintească. 


Astfel viaţa lor devine clipe de slavă înălțate Domnului, stare de pocăință 
neîncetată şi dobândirea Harului în inimile lor. Prin prezenţa Harului au mărturisit 
ce ne era de folos pentru mântuire şi nouă; căci nu au făcut altceva decât să 
iubească pe Dumnezeu şi pe omul covârşit de păcat din tristeţile vieţii pământeşti. 


Au încercat în toate felurile să facă cunoscută lubirea Lui şi să vindece toate rănile, 
atât sufleteşti cât şi trupeşti ale noastre. Şi totuşi au fost oameni ca şi Nol... 


Au trecut prin această viaţă ca şi noi, însă prin felul în care au trăit avem dovada 
cât de vie ne este credinţa. Cuvântul Evangheliei este actual în toate timpurile, iar 
credinţa este viaţa adevărată. Nu întâmplător avem Sfinţi ce până şi trupul lor a 
învins legile pământeşti de descompunere, lăsându-ne mărturie că Harul care 
sălăşluia în inimile lor poate vindeca şi trupul. 


Aş mai adăuga faptul că au iubit în aceeaşi măsură şi pe Domnul şi pe oameni; căci 
nu s-au plâns de fratele lor, ci au încercat întotdeauna să vadă chipul Lui Hristos în 
noi. Prin tot ce-au scris sau au propovăduit, nu şi-au dorit altceva decât să ne 
trezească din nepăsarea de a cunoaşte pe Dumnezeu. S-au rugat, s-au smerit, s-au 
nevoit ca noi să credem, să iubim, să ne mântuim... 


Atât de mare este iubirea Lui Dumnezeu pentru noi, încât a dăruit acestor fii ai Lui 
(nouă tuturor) atât de răniți de păcate şi oboseala vieţii, pe cei ce puteau să ne fie 
mângâiere prezenţa lor. Căci oricât de mult vroiau aceşti Părinţi să fie numai cu 
Domnul, El la un moment dat ori i-a scos în lume, ori a dus lumea la ei. Pentru a ne 
alina tristeţea şi a alunga suspinul... [...] 


[Pr.Alin-Cristian Preotul]: Mulţi chemaţi, puţini aleşi 


Având în vedere spiritul concurenţial care defineşte acest veac, titlul acestui articol 
ne-ar putea trimite cu gândul şi la nenumăratele concursuri, competiţii, examene, 
interviuri, etc. la care participă o sumedenie de oameni, unde sunt chemaţi mulți 
(uneori sute, alteori mii) pentru a-şi dovedi pregătirea, calitățile şi valoarea, dar în 
urma cărora sunt aleşi foarte puţini (poate doi-trei). 


Să ne gândim că sunt în viaţă probe şi examene, de exemplu pentru angajare pe 
post, unde se prezintă foarte mulți candidaţi, însă rămâne doar unul, cel mai bun, 


de obicei. 


Aşa este la oameni...dar la Dumnezeu cum este sau cum va fi ? 


Intr-un anume fel, lucrurile sunt cam asemănătoare, dar sunt şi unele care diferă cu 
totul. 


La Dumnezeu sunt alte criterii, alte judecăţi; EI cercetează foarte multe alte 
realităţi care scapă privirii superficiale a omului, aspecte care ţin de viaţa interioară 
a persoanei, de valoarea ei spirituală şi nu de performanţele profesionale, de 
eficienţă şi de anumite chestiuni exterioare. 


Dumnezeu nu judecă lucrurile la suprafaţă, ci în profunzime, cercetează nu numai 
cele de faţă, ci şi acelea care au fost şi cele care va să fie...Face acestea, cu o 
desăvârşită obiectivitate şi fără părtinire. Nu nedreptăţeşte pe nimeni şi nu este 
subiectiv în judecăţi şi decizii. 


Noi, oamenii, suntem subiectivi şi “căutăm la faţa omului” şi nu la inimă, ca 
Dumnezeu. De aceea, judecăţile noastre şi evaluările pe care le facem au o doză 
mare de eroare, de înşelare şi de amăgire, întrucât au în vedere mai mult aparențele 
lucrurilor şi nu chintesenţa lor. Noi analizăm efectele fenomenelor, desfăşurarea 
acestora în timp, particularităţile lor, însă ne scapă, adesea, cauzele şi de asemenea 
şi finalităţile lor. 


De altfel, la Isaia cap. 55, 8 este scris aşa: “Gândurile Mele nu sunt ca ale voastre 
şi căile (judecăţile) Mele nu sunt ca judecăţile voastre” . 


Deci, dacă vrei să fii “admis” şi “ales” la Dumnezeu, trebuie să fii pe calea Lui, nu 
pe cele ale omului, trebuie să ai gândul Lui, judecăţile Lui, nu ale lumii, nu ale 
oamenilor sau ale tale. 


Vom înţelege mai mult, dacă ne referim şi la textul următor: “largă este poarta şi 
lată este calea care duce la pieire şi mulţi sunt cei care o afla. Şi strâmtă este poarta 
şi îngustă este calea care duce la viaţă şi puţini sunt cei care o află” (Matei 7, 13- 
14). 


Prin urmare, textul este o invitaţie de a merge pe calea îngustă pe care sunt foarte 
puţini... 


Puţini, nu pentru că aşa doreşte Dumnezeu, care “vrea ca toți oamenii să se 
mântuiască şi la cunoştinţa adevărului să vină” (| Tim.2,4)... Sunt puţini pe această 
cale care duce la mântuire, deoarece puţini rămân în comuniune neîntreruptă cu 
Domnul, puţini dintre oameni sunt fideli în orice clipă şi mai puţini rămân 
statornici până la sfârşit... 


Mântuirea fiind o lucrare a omului care ţine de libertate, de liberul arbitru şi de 
voia sa, rezultă de aici că foarte mulți oameni se auto exclud singuri, nu sunt 


excluşi de Dumnezeu, de viaţă sau de o altă instanţă, ci ei înşişi optează pentru alte 
“destinaţii” şi alte “prietenii”. 


O majoritate de oameni prin propriile opţiuni se autoelimină sau îşi pierde 
vrednicia unui locaş în “sânurile lui Avraam” din cauza indiferenței sau 
inconsecvenţei lor. ...Este ca şi cum Dumnezeu constată că, noi nu mai suntem 
vrednici de Împărăţie; de asemenea şi noi ajungem la aceeaşi concluzie, constatând 
că, ne-am îndepărtăm atât de mult de EI. 


[i] 

Aceşti “aleşi” s-au învrednicit de Împărăţie printr-o râvnă foarte mare, prin 
străduinţă, întrucât “numai cei care se silesc pun mâna pe ea” (Matei 11, 12). Aici 
este diferenţa dintre a fi un creştin oarecare şi a fi un credincios al Domnului. Cei 
din prima categorie, anume toţi creştinii sunt cei “chemaţi”, care sunt mulți, fiind o 
majoritate, iar credincioşii adevăraţi sunt “aleşii”, care constituie o minoritate. 
Primii sunt “căldicer”, cei din a II-a categorie sunt “fierbinţi”, pe care Domnul nu-i 
va vărsa din gura Sa (Apoc. 3,16). Cei “reci” sunt neamurile care şi ele au fost şi 
sunt chemate la credinţă, prin vestirea Evangheliei la toată făptura până la sfârşitul 
veacurilor. 


Acestor cuvinte le-am putea găsi un tâlc interesant şi oarecum nou, dacă le asociem 
Şi cu alte două texte; unul din Vechiul Testament şi altul din Noul Testament. 


Cu alte cuvinte mulţi, foarte mulți dintre oameni aleg lumea mai mult, decât pe 
Dumnezeu. Tributul pe care-l plătesc pentru această alegere este faptul că Îl pierd 
pe Dumnezeu. “Şi a venit Lumina în lume, iar oamenii au iubit mai mult 
întunericul decât lumina” (loan 3, 19-21). 


Consecințele pe care le suportă omul nu sunt lucrările lui Dumnezeu, în sensul că, 
EI ar fi Cel care se leapădă de om, ci decizia este a omului, care părăsind de bună 
voie comuniunea cu Cel de Sus, se leapădă de Dumnezeu, găsind că lumea de aici, 
a Cezarului este mai interesantă decât lumea de Dincolo, a lui Dumnezeu. 


Aşadar, dacă vrei să fu “ales”, atunci alege-l pe Domnul şi păzeşte poruncile Lui! 
Calea este Hristos, Biserica este uşa, Legea este iubirea, iar Maica Domnului 


este ocrotitoarea pelerinilor, care au ales să urce pe calea cea strâmtă ce duce 
spre Împărăţia Cerurilor, unde sunt mulţi chemaţi, dar puţini aleşi... 


| Teodor Danalache]: Ultimul motiv de război 


In iarna anului 1949, părintele Arsenie Boca, spunea: “Se întrevede că se vor 
lichida toate motivele de război între oameni: motive economice, naţionale, 
culturale, rasiale etc. Va mai rămâne totuşi unul: motivul lui Dumnezeu.” 


Părintele Arsenie a spus acest lucru, cugetând la cuvintele Mântuitorului: “Nu 
socotiți că am venit să aduc pace pe pământ; nu am venit să aduc pace, ci sabie. 
Căci am venit să despart pe fiu de tatăl său, pe fiică de mama sa, pe nora de soacra 
sa. Şi duşmanii omului (vor fi) casnicii lui“ (Matei 10, 34-36). “Îşi vor pune 
mâinile pe voi şi vă vor prigoni, dându-vă în sinagogi şi în temnițe, ducându-vă la 
împărați şi la dregători, pentru numele Meu. Şi veţi fi daţi şi de părinţi şi de fraţi şi 
de neamuri şi de prieteni, şi vor ucide dintre voi. Şi veţi fi urâţi de toți pentru 
numele Meu” (Luca 21, 12-17) 


Prin înlesnirea călătoriilor internaţionale şi globalizare, conştiinţa apartenenţei la 
propriul neam va fi din ce în ce mai slăbită, iar neînțelegerile dintre popoare vor 
dispărea, fiecare popor având cetăţeni în toate celelalte țări. Prin internet şi mass- 
media, accesul la informaţie va fi extins până în cele mai greu accesibile şi 
defavorizate locuri din lume, diferenţele culturale încetând să mai provoace 
conflicte. 


Ultimul motiv de război, fără putinţă de a fi ocolit, va rămâne însă credinţa în lisus 
Hristos, Dumnezeu adevărat şi Om adevărat. Vedem cum oamenii se împart deja în 
două tabere: unii cred şi mărturisesc faptul că lisus Hristos este Fiul lui Dumnezeu 
şi Fiul Omului, adică Mântuitorul lumii, iar alții spun că a fost un simplu om, cel 
mult un învăţat mistic. 


Precum lumina nu are nimic în comun cu întunericul, tot aşa nu vor avea nimic în 
comun Nici cei care se vor raporta diferit la persoana lui lisus Hristos, unii 
mărturisindu-L ca Mântuitor al lumii, iar alții socotindu-l ca pe un om de rând. Din 
această raportare diferită la EI, oamenii se vor avânta în cele mai mari războaie, cei 
necredincioşi batjocorindu-i şi persecutându-i până la moarte pe cei credincioşi. 


Credinţa în dumnezeirea lui lisus Hristos şi dragostea faţă de Dumnezeu nu pot fi 
suportate de fiii întunericului, dând naştere astfel la multă ură împotriva lui 
Dumnezeu şi a celor ce Îl mărturisesc pe EI, precum EI Însuşi ne-a spus: “Veţi fi 
urâţi de toţi pentru numele Meu” (Luca 21, 17). Pentru acest lucru, lisus Hristos 
poate fi considerat cel mai mare revoluționar din istoria omenirii. 


Fiu luminii vor fi prigoniți până la sfârşit de fiii întunericului, chiar fără ca cei 
dintâi să îi deranjeze cu ceva pe cei din urmă. Cel păcătos îl va ur întotdeuna pe 
cel drept, în care îşi vede păcatele sale. Astfel, ceea ce ar fi trebuit să ducă la unirea 
tuturor, adică Evanghelia lui lisus Hristos, va dezbina cel mai mult. Aceasta spune 
şi părintele Arsenie Boca, zicând: “Ultimul ideal, capabil de unificarea oamenilor, 
va dovedi pe oameni incapabili de el. Cu cât oamenii îşi vor pogor? destinul lor din 
Cer, în pământ, cu atât mai mult se va cutremura pământul sub ei: fiindcă nu este 
pace decât de la pacea cu Dumnezeu. Un destin răsturnat antrenează în răsturnare, 
antrenează în revoluţie totală, totul.” 


IPS Teofan — Cuvânt la Duminica tuturor Sfinţilor şi noi, cei de astăzi: Să nu 
ne ruşinăm că suntem creştini!/ Pr. Sturzu: Cum se ceartă sfinţii 

Doxologia: Înaltpreasfinţiţul Teofan, mitropolitul Moldovei şi Bucovinei - 
Duminica tuturor Sfinţilor şi noi, cei de astăzi 


În prima Duminică după Rusalii, la Dumnezeiasca Liturghie, se citesc două texte 
din Sfânta Scriptură: unul din Epistola către Evrei a Sfântului Apostol Pavel şi altul 
din Evanghelia de la Matei. În cel dintâi text sunt amintite toate încercările şi 
suferinţele pe care le-au pătimit bineplăcuţii lui Dumnezeu din Vechiul Legământ, 
iar cel de-al doilea ne arată cum creştinii de-a lungul veacurilor sunt chemaţi să 
înțeleagă şi să trăiască după aceeaşi dimensiune a sfinţeniei, precum sfinții 
Vechiului Testament, precum toţi apostolii, martirii, mărturisitorii sau pustnicii 
care s-au nevoit în numele Domnului Hristos, pentru slava Preasfintei Treimi şi 
pentru mântuirea sufletelor lor. 


Putem şi noi să ne numărăm în rândul sfinţilor 
Duminica aceasta, care urmează Pogorârii Duhului Sfânt, este numită a tuturor 
Sfinților. Sfinţii sunt acei semeni ai noştri care şi-au transformat lăuntrul lor, 


întreaga lor fiinţă în lăcaş binecuvântat al Sfântului Duh. Sfinţii sunt roada aşezării 
în inima lor, în sufletul lor a Sfântului Duh. 


Ne putem întreba noi, cei de astăzi, care purtăm acelaşi nume de creştin, care ne 
revendicăm pe noi înşine ca făcând parte din Biserica lui Hristos: care este 
cuvântul lui Dumnezeu pentru noi, care este mesajul Lui adresat nouă? 
Cuvântul Mântuitorului Hristos din Evanghelie ne plasează şi pe noi în aceeaşi 
perspectivă a sfinţeniei trăită de toţi sfinţii lui Dumnezeu, în aceeaşi perspectivă a 
dobândirii Duhului Sfânt. Hristos în Evanghelia care se citeşte în Biserici în prima 
Duminică după Rusalii ne spune că, dacă dorim şi noi putem să ne înscriem pe 
cărarea bătătorită de sfinţii lui Dumnezeu - fie că suntem preoţi, arhierei, vieţuitori 
în Sfintele mănăstiri sau credincioşi care îşi duc viaţa în sânul familiei. Mântuitorul 
Hristos ne spune că putem şi noi să dobândim Duhul Sfânt, să ne numărăm în 
rândul sfinților, dacă împlinim trei lucruri: să avem mărturisirea cea dreaptă, 
iubirea cea dreaptă şi suferinţa cea dreaptă. 


„Oricine va mărturisi pentru Mine înaintea oamenilor, mărturisi-voi şi Eu 
pentru el înaintea Tatălui Meu, Care este în ceruri. lar de cel ce se va lepăda de 
Mine înaintea oamenilor şi Eu Mă voi lepăda de el înaintea Tatălui Meu, Care 
este în ceruri” (Matei 10, 32-33). Aşadar, să nu ne ruşinăm de numele Lui, să nu 
ne ruşinăm că suntem creştini, să nu ne ruşinăm că suntem botezați în numele Lui, 
să nu ne ruşinăm a posti, să nu ne ruşinăm a face milostenie, să nu ne ruşinăm a 
naşte prunci, să nu ne ruşinăm a-i creşte în frică de Dumnezeu şi în ruşine de 
oameni. Mai mult, să-L mărturisim pe Hristos. Şi-L putem mărturisi prin viaţă de 
pocăință, prin viaţă de rugăciune, prin apărarea familiei şi a valorilor creştine, prin 
naşterea de prunci şi creşterea lor aşa cum se cuvine. Aceasta este mărturisirea cea 
dreaptă pe care Hristos ne-o solicită pentru ca şi noi să înţelegem viaţa sfinților şi 
să dobândim puterea Duhului Sfânt. 


Inima omului să fie îndreptată înainte de toate spre Dumnezeu 


Un al doilea lucru pe care Hristos ni-l cere în Evanghelie este acela de a aşeza toate 
lucrurile la nivelul lor, la locul lor cel adevărat. Şi spune Hristos: să-L iubeşti pe 
Domnul Dumnezeul tău şi să nu iubeşti nimic altceva mai mult decât iubeşti pe 
Dumnezeu. Este necesar ca omul să-L aşeze pe Dumnezeu înaintea tuturor. Astfel 
ne arată că inima omului trebuie să fie îndreptată înainte de toate spre Dumnezeu. 
Îndrăznesc a spune că acela care nu-L iubeşte pe Dumnezeu din toată inima sa, din 
tot sufletul său, din tot cugetul său, cu toată puterea sa acela nu are capacitatea să 
iubească în mod autentic nici pe mamă, nici pe tată, nici pe soţie, nici pe soţ, nici 
pe copii. Toţi aceia care iubesc case, rubedenii şi ţarine, mai mult decât pe 


Dumnezeu, se află în rătăcire. Hristos nu ne spune să abandonăm nici casa, nici 
țarina, nici rubedeniile, ci pe toate să le aşezăm pe scara ierarhiei valorilor 
supreme, acolo unde le este locul. 


În fine, al treilea lucru asupra căruia ne atrage atenţia Hristos este că în lume 
necazuri vom avea. Că există o cruce în viaţa fiecăruia, o cruce pe care numai 
Dumnezeu singur o ştie şi noi acolo unde ne ducem fiecare viaţa. lar această cruce, 
această suferință, aceste încercări care ne definesc viaţa, Hristos ne spune să le 
purtăm cu răbdare, să cerem răbdare de la Dumnezeu pentru ca toată crucea vieţii 
noastre să o ducem cu credinţă, cu nădejde şi cu dragoste. 


Să-L mărturisim, aşadar, pe Hristos, să-L iubim pe EI şi să ducem crucea pe care a 
aşezat-o pe umerii vieţii noastre. 


Pr. Constantin Sturzu: Ceata sfinţilor nu exclude cearta sfinţilor! 


Duminica ce urmează este numită în calendar “a tuturor Sfinților”. lar despre sfinţi, 
cred că nu este nimeni care să-i descrie altfel decât: smeriţi, evlavioşi, blânzi, de 
neclintit în credinţă, încununaţi de virtuţi, pururea cugetând la cele dumnezeieşti 
etc. Este o tendinţă — probabil firească — de a idealiza la modul absolut persoana 


unui sfânt, trecând cu totul sub tăcere sau în cel mai bun caz, vorbind mai în şoaptă 
despre eventualele scăpări pe care, ca nişte oameni, le vor fi avut. 


ŞI când vorbim despre cei doi stâlpi ai Bisericii, Petru şi Pavel, pe care-i prăznuim 
azi, avem tendinţa de a prezenta doar faptele şi învăţăturile lor pline de sfinţenie. 
Mai rar se vorbeşte despre căderile, ezitările şi greşelile lor. De întreita lepădare a 
lui Petru sau de mulțimea de creştini care a suferit în persecuțiile la care s-a făcut 
părtaş Saul (Pavel), începând cu primul martir al Bisericii, Sfântul Arhidiacon 
Ştefan. 


Sigur că toate aceste “scăpări” îi umanizează, îi apropie mult de condiția noastră de 
oameni plini de păcate şi neputinţe, dar cred că nu le ştirbeşte cu nimic aura 
sfințeniei. Credeţi că ucenicii Domnului nu ştiau că Petru s-a lepădat în noaptea 
aceea cutremurătoare de dinainte de răstignire? Evident, au ştiut, el însuşi le-a 
mărturisit-o. Dar l-a transformat această cădere a sa într-o persona non grata? 
Nicidecum. Petru a stat împreună cu ceilalți ucenici şi când au fost vestiți de 
mironosiţe, a fost primul care a intrat şi a văzut mormântul şi giulgiurile rămase 
după Învierea Domnului. Iar Mântuitorul nu numai că nu l-a certat, ba chiar l-a 
repus în postura de “verhovnic”, fiind cel care a ţinut prima cuvântare publică în 
Biserică, după Pogorârea Duhului Sfânt. De fapt, un soi de “mustrare” totuşi a fost, 


atunci când l-a întrebat: “Simone, fiul lui lona, Mă iubeşti?”. Dar asta nu a fost 
propriu-zis o ceartă, ci o şansă care i s-a dat de a-şi reafirma iubirea sinceră şi 
înflăcărată faţă de Hristos. 


Nici măcar despre Pavel nu putem spune că a fost certat de Domnul, deşi “pustia 
Biserica, intrând prin case şi, târând pe bărbaţi şi pe femei, îi preda la temniţă” (FA 
8, 3). Ci, încă pe când “sufla ameninţare şi ucidere împotriva ucenicilor Domnului” 
(FĂ 9, 1), i S-a arătat Mântuitorul într-o lumină “ca de fulger” şi i-a vorbit: “Saule, 
Saule, de ce Mă prigoneşti?” Faptul că a fost orb, apoi, timp de trei zile, nu ţine de 
pedeapsă, ci de neputinţa trupului său de a primi aceeaşi lumină pe care Hristos o 
arătase ucenicilor Petru, Iacov şi loan pe muntele Taborului (şi aceştia trei, de atâta 
vreme fiind cu Domnul, şi abia de puteau să privească faţa Lui ce strălucea “ca 
soarele”). 


lată că Dumnezeu nu ceartă — în sensul omenesc al cuvântului — pentru neputinţe 
sau pentru păcate, ci caută să îndrepte cu dragoste. Însă tot atât de adevărat este şi 
cuvântul care ne spune: “Pe cine îl iubeşte Domnul îl ceartă, şi biciuieşte pe tot 
fiul pe care îl primeşte. (...) Orice mustrare, la început, nu pare că e de bucurie, 
ci de întristare, dar mai pe urmă dă celor încercaţi cu ea roada paşnică a 
dreptăţii. ” (Evrei 12, 6 şi 11). 


Ceartă Dumnezeu, dar numai când această certare ne este de folos, când ne fereşte 
de mari primejdii. Căci unuia care este pe punctul să mai facă un pas şi să cadă în 
prăpastie nu-i şopteşti blând: “Ai grijă!”, căci s-ar putea ca acela nici să nu te audă 
sau să nu bage în seamă un cuvânt rostit pe un ton atât de liniştit şi păşind totuşi pe 
calea sa, să se prăbuşească în gol. Dimpotrivă, când e primejdie mare, chiar şi urli 
la cineva, dacă e nevoie, astfel încât acesta să priceapă gravitatea situației şi să ia 
aminte la pericolul ce-l paşte. 


Aşa l-a certat, spre exemplu, Domnul pe Simon Petru, atunci când acesta Îi cerea 
să nu accepte defăimarea şi răstignirea. lar cuvintele au fost categorice, chiar foarte 
dure: “Mergi, înapoia mea, satano! Căci tu nu cugeţi cele ale lui Dumnezeu, ci cele 
ale oamenilor” (Matei 16, 23). Pare paradoxală atitudinea Mântuitorului. 


Atunci când s-a lepădat de trei ori, Simon Petru este repus în starea de întâietate 
față de ceilalți apostoli, dar când, îngrijorat, omeneşte vorbind, se roagă de Domnul 
să nu primească a 1 se întâmpla ceva rău, Acesta îl ceartă numindu-l “satano!”. 
Explicaţia este că, în prima situaţie, Domnul este blând cu neputinţa unui om care a 
cedat, având o râvnă nesăbuită, pe când în cea de a doua îl atenționează pe Petru că 
se află sub influenţa satanei, că s-a făcut “purtător de cuvânt” al diavolului... 


Iubitor şi îngăduitor, aşadar, cu slăbiciunile omeneşti, mai ales când sunt împletite 
cu elanuri curajoase, dar necruţător şi ferm cu ispitele diavoleşti, chiar şi dacă 
îmbracă haina unui bine aparent. Acesta este Domnul! 


„„„ după cum se ceartă 


Dar şi între ei se ceartă sfinţii, chiar dacă sunt apostoli. lată ce ne relatează Pavel: 
“Tar când Chefa a venit în Antiohia, pe faţă i-am Stat împotrivă, căci era vrednic 
de înfruntare. Căci înainte de a veni unii de la Iacov, el mânca cu cei dintre 
neamuri; dar când au venit ei, se ferea şi se osebea, temându-se de cei din 
tăierea împrejur. Şi, împreună cu el, S-au făţărnicit şi ceilalți iudei, încât şi 
Barnaba a fost atras în făţărnicia lor. Dar când am văzut că ei nu calcă drept, 
după adevărul Evangheliei, am zis lui Chefa, înaintea tuturor: Dacă tu, care eşti 
iudeu, trăieşti ca păgânii şi nu ca iudeii, de ce sileşti pe păgâni să trăiască ca 
iudeii?” (Galateni 2, 11-14). 


In urma acestei mustrări s-a ajuns, ulterior, prin deciziile Bisericii, a nu se mai face 
deosebiri între creştinii proveniţi dintre iudei şi cei dintre celelalte neamuri, 
renunţându-se la ideea de a tăia împrejur pe cei convertiți. 


Pe de altă parte, şi Pavel s-a certat cu Barnaba, cel care voia să ia cu ei şi pe “loan 
cel numit Marcu”, în timp ce “apostolul neamurilor”, într-un acces ce poate fi 
confundat cu orgoliul unui om rănit, “cerea să nu-l ia pe acesta cu ei, fiindcă se 
despărțise de ei din Pamfilia şi nu venise alături de ei la lucrul la care fuseseră 
trimişi” (FA 15, 38). În urma acestei “neînţelegeri”, fiecare a plecat să facă 
misiune în altă parte: Pavel a luat pe Sila în Siria şi Cilicia, iar Barnaba cu Marcu 


s-au dus în Cipru. 


Noi ce mai putem adăuga, văzând atâta “ceartă”? Că atunci când Domnul ne 
mustră, se trezesc sufletele noastre şi iau aminte la primejdia ce le paşte. Când 
Mântuitorul ridică glasul Său, se cutremură puterile întunericului şi fug de la faţa 
Lui demonii, îndepărtându-se de urechile noastre. Ne loveşte Domnul cu biciul 
cuvântului mustrător, iar trupul nostru se poate preface din “peşteră de tâlhari” în 
“templu al Duhului Sfânt”... 


Când sfinţii se ceartă, se lămureşte credinţa noastră şi se curăţă de toate influenţele 
omeneşti. Apar “neînţelegeri” între sfinţi, şi se lărgeşte şi mai mult câmpul 
misionar al Bisericii. Pentru că “cearta” lor este una productivă, purtată din 
dragoste curată de Dumnezeu şi din râvnă sfântă, iar roadele ei nu pot fi decât 


bune. De aceea să ne uităm la certurile care mai apar şi azi în Biserică. Poţi 


cunoaşte un om după cum se roagă, după cum se poartă, după cum 
propovăduieşte... Dar foarte bine poţi cunoaşte pe cel binecredincios după cum se 
ceartă. Cel ce este lup în piele de oaie, nu face decât spume la gură şi împroaşcă 
venin, încât în jurul său nu creşte nimic. Cel ce se ceartă în Duhul pune certăreaţa 
sa râvnă la picioarele Domnului, în slujba Lui şi numai spre slava Lui. Nu spre a 
plăcea oamenilor, nu pentru a căpăta fală (sau audienţă), nu pentru a-şi pune la 
punct oponentul, ci spre a-l trezi, spre a-l ajuta să-şi vină în fire. Cel ce se ceartă 
din orgoliu sau mânat de diavolul, loveşte, lasă pe cel rănit şi pleacă apoi să se 
culce pe lauri. Cel ce se înfierbântă şi mustră în Domnul, e mereu cu mâna întinsă 
către celălalt: gata să-l cuprindă dacă ar cădea, mereu gata să-l îndrume pe Cale. 


Ceata sfinţilor nu exclude, aşadar... cearta sfinților! 


Predica P.S. Sebastian la Duminica tuturor Sfinţilor: Sfinţenia este posibilă şi 
este poruncită şi pentru mireni, şi pentru cei căsătoriţi! — Sfinţi şi sfinţenie 


Dreptmăritori creştini, dacă în fiecare zi a anului sărbătorim câte unul, doi, zece, o 
sută, o mie, 14.000 de prunci ucişi de Irod la 29 decembrie, 20.000 de mucenici 
ucişi în Nicomidia pe 28 decembrie, iată că astăzi, Sfinţii Părinţi au rânduit să 
facem pomenire tuturor sfinţilor la un loc. Este Duminica tuturor Sfinţilor, zi 
potrivită să ne întrebăm cu toţii: ce sunt sfinţii, cine sunt ei, cine poate ajunge 
sfânt şi ce înseamnă Sfinţenia? 


Dacă v-aş întreba pe dumneavoastră, pe fiecare, cine sunt sfinţii, mi-aţi da, cu 
siguranţă, răspunsuri şi definiții diferite. Unii aţi spune, de exemplu, că sfinții sunt 
aceia care au purtat vestea Evangheliei sau învăţătura Domnului până departe, 
sădindu-o în inimile oamenilor de peste tot pământul de-a lungul vremurilor, iar 
eu v-aş răspunde că aceia sunt doar o categorie de sfinţi, şi anume ÎBOStONII, care 


au predicat şi au dus până la marginile lumii mesajul învăţăturii Domnului lisus 
Hristos. 


Alţii mi-aţi răspunde că sfinţii sunt aceia care au cunoscut bine învăţătura 
Domnului, ba încă dinainte au arătat lucrurile ce aveau să fie, iar eu v-aş spune 
că aceştia sunt, iarăşi, doar o altă categorie de sfinţi, şi anume aceea a învăţătorilor 
sau a care cunoşteau, luminaţi fiind de Duhul Sfânt, mai înainte de a 
se împlini, „adevărul lucrurilor”. 


Alţii mi-aţi spune că sfinţii sunt aceia care au mărturisit pe Hristos şi au 
constiuit pilde vii prin cuvântul lor, prin viaţa şi râvna lor, despre ceea ce 
înseamnă creştinism şi Sfinţenia lui. Şi iarăşi, v-aş răspunde că aceştia sunt doar o 
ceaţă a sfinţilor, şi anume aceea a 


m 


Alţii, încercând să definiți sau să arătaţi cine sunt sfinţii, aţi fi tentaţi să spuneţi că 
sunt aceia care şi-au jertfit viaţa pentru Hristos, şi cu iarăşi v-aş răspunde că şi 


în cazul acesta este vorba doar de o anumită categorie a sfinţilor, şi anume aceea a 


Aţi spune alţii, de asemenea, încercând să arătaţi cine sunt sfinţii, că sunt ÎGEAFRIĂ, 

sau Diăconii, confundând în felul acesta oamenii sfinţiți cu sfinţii, iar eu v- 
aş răspunde că avem sfinţi foarte mulți care nu au fost consacraţi, în înţelesul de 
persoane hirotonite care să slujească lui Dumnezeu într-o demnitate sau alta în 
Biserică. 


Alţii, auzind de vieţile şi petrecerea sfinţilor pustnici şi cuvioşi călugări sau 
călugărițe, aţi răspunde: Sfinţii sunt aceia care au lăsat toate, au mers în liniştea 
pustiei Sau a mănăstirii şi acolo au petrecut doar în rugăciune şi meditaţie 
sfântă, şi atunci cu v-aş da exemplu de sfinţi care au fost căsătoriţi şi au dus o viaţă 
cât se poate de normală, ca să înţelegeţi că şi aceia sunt, iarăşi, doar o ceată sau o 
simplă categorie a sfinților 


» 


Cum putem, atunci, defini Sfinţii şi Sfinţenia? Cine sunt Sfinţii şi cine are vocaţia 
sfințeniei? 


Iubiţi credincioşi, v-am arătat până acum şase categorii de sfinţi: Apostoli, 
Prooroci Sau Invăţători, Mărturisitori, Mucenici, Ierarhi sau clerici în general şi 
Cuwvioşi. Am punctat misiunea şi în ce constă sfinţenia lor. 


Toţi aceştia, însă, s-ar putea să ni se pară prea îndepărtați de viața noastră 
cotidiană, a oamenilor de astăzi, iar sfinţenia lor o vocaţie prea străină de noi, prea 
specială sau prea rezervată doar anumitor persoane, în timp ce Dumnezeu ne spune 
foarte clar „că scris este: Fiţi sfinţi, pentru că Eu sunt Sfânt” (| Petru 1, 16). 


Și când a zis „Fiţi sfinţi!” nu S-a adresat doar ucenicilor Săi sau doar celor care 
aveau să devină prooroci, mărturisitori, mucenici, ierarhi sau cuvioşi, ci S-a adresat 
tuturor, pentru că nu există o Biblie a acestor categorii de sfinţi şi alta a noastră, 
după cum nu există o Biblie a călugărilor şi alta a mirenilor. 


Sfinţenia este o vocaţie a dumneavoastră, a tuturor, indiferent de rasă, de neam, 
de pregătirea intelectuală, de poziția socială, ori de activitatea pe care o desfăşuraţi 
fiecare în societate şi din care vă câştigaţi „pâinea cea de toate zilele“. 


Cu toţii suntem chemaţi la sfinţenie, iar aceasta se poate vedea şi dintr-ă 
„îndrumătorul 


călugărilor şi părinte al monahismului“, un sfânt atât de mare încât strălucea în 
pustiul Egiptului ca un soare, venind la el oameni din toate categoriile sociale 
pentru sfat şi învăţătură. Împărații şi regii vremii tânjeau să-l aibă sfetnic şi 
trimiteau la dânsul soli să-i ceară luminarea în diferite probleme cu care se 
confruntau. 


Măritul Antonie, văzând atâţia oameni că aleargă la el zilnic pentru Sfat, S-a 
rugat într-o zi lui Dumnezeu, cerându-l să-i descopere dacă este cineva mai 
mare şi cu viaţa mai îmbunătăţită decât el pe pământ. Aceasta, pentru a şti de la 
cine ar putea cere şi el sfat şi de la cine s-ar putea folosi şi el cu un cuvânt sau un 
exemplu bun. 


Și i-a răspuns Dumnezeu: 

A mers Sfântul la Alexandria şi a întâlnit, îndată ce a intrat în oraş, un om 
obişnuit care se grăbea să ajungă la casa sa. S-a luat după el şi, când a ajuns 


Iar acela a răspuns: „Cum Să nu te cunosc? Este cineva care nu-l cunoaşte pe 
măritul Antonie?...” 


Au intrat în casă şi, de unde se aştepta sfântul să vadă aici lucruri cu totul 
speciale, mare i-a fost mirarea să constate că avea de-a face cu un om cât se 
poate de modest, sărac şi absolut obişnuit prin felul în care trăia. Era un om 
căsătorit, avea copii şi era curelar de meserie, confecţionând diferite lucrări din 
piele pentru a-şi asigura sieşi şi a lor lui traiul. 


Văzând Ava un om atât de comun şi care nu trăda cu nimic viaţa virtuoasă pe 


Și auzind omul nostru nişte cuvinte ca acestea, i-a răspuns: „Sfinte al lui 
Dumnezeu, după cum vezi, eu Sunt un om obişnuit, căsătorit, având cu soţia mea 
patru copii, iar viaţa mea nu este alta decât cea pe care o vezi“. 


sfinte... Dimineaţă mă trezesc şi îmi fac rugăciunile împreună cu soţia şi copiii 
mei. Stăm la masă, iar apoi flecare pleacă la rostul său: copiii la joacă, potrivit 
vârstei lor, iar eu merg în atelier şi mă îndeletnicesc până către prânz cu 
meşteşugul meu. La prânz ne vedem cu toţii din nou, ne rugăm şi luăm masa 
împreună, dând slavă de fiecare dată lui Dumnezeu că avem hrana din destul. 
Mâncăm, ne rugăm şi iarăşi merge fiecare la treaba sa. Aşa îmi petrec toată 
ziua, în atelier, silindu-mă să fac lucrul meu cât mai bine, încât toată lumea 
care-mi cere ajutorul este mulțumită de munca mea. Seara, iarăşi ne strângem 
cu toții, luăm masa, mulțumim lui Dumnezeu şi cu rugăciune ne ducem fiecare 
la odihnă, preaslăvindu-L că ne-a dat viaţa aceasta atât de frumoasă. Ar mai 
trebui să mai adaug poate şi faptul că, har Domnului, niciodată nu m-am culcat 
având ceva asupra cuiva, ci am căutat totdeauna să mă împac imediat cu cei pe 
care am Simţit că i-am mâhnit cu ceva, ori i-am văzut nemulţumiţi şi trişti. 
Aceasta este, pe scurt, petrecerea mea şi nu cred să fi omis ceva important“. 


Dragii mei, probabil că vi se pare, aşa cum poate i s-a părut şi Sfântului Antonie, 
prea puţin... 


Dar, oare este puţin lucru Să-ţi faci datoria? Pentru că, omul nostru nu-şi făcea, 
de fapt, decât datoria de bun creştin! Un familist cu frica Lui Dumnezeu, cu 
rugăciune după cum se pricepea el, dar cinstit în munca sa şi mai presus de 
toate, căutând să-şi mulțumească semenii de lucrul său şi să nu aibă niciodată 


ceva asupra cuiva. Câţi dintre noi ne facem datoria aşa cum şi-o făcea omul 
acesta? Și, ca să înţeleagă Sfântul Antonie că este sfinţenie şi pentru săracul, 
obişnuitul, modestul, familistul, omul normal sau omul de rând, şi să înţelegem 
mai ales noi că Sfinţenia nu este rezervată doar unor anumite persoane, ci este şi 
pentru mine, şi pentru tine, şi pentru fiecare şi că nu avem scuze înaintea lui 
Dumnezeu ca să nu ne Sfinţim viaţa, de aceea ne-a dat un exemplu atât de 
obişnuit şi de comun care, ce-i drept ne-a surprins pe toţi: „Păi numai atât? Asta 
va Să zică Sfinţenia“? - s-ar putea întreba unii. Da!... Să facem aşa şi vom fi şi 
noi Sfinţi! 


Să nu credeţi că Dumnezeu ne cere numaidecât extraordinarul: să ne dăm viaţa 
inutil, să ne prăpădim tinereţea fără rost, să ne îmbolnăvim cu post exagerat ori 
să ne claustrăm în forme extreme de asceză. Ne îngăduie, iată, să ne căsătorim şi 
să ducem o viaţă normală în cadrul căsniciei legiuite, însă în frica Lui, ca buni 
familişti, buni părinţi şi buni educatori pentru copiii noştri. Şi aceasta se cheamă 
sfinţenie pentru dumneavoastră, oamenii de rând, şi cu aceasta ne puteţi folosi până 
şi pe noi, şi îi puteţi folosi până şi pe sfinţi, şi se foloseşte şi se bucură şi 
Dumnezeu de exemplul dumneavoastră, al celor care înţelegeţi să „fiți sfinți, 
pentru că Domnul Dumnezeul nostru este Sfânt“. 


ta ne Nu mai există popor ales; a fost în Vechiul Testament, şi s-a 


arătat incapabil să-L recunoască şi să-L primească pe Mesia Hristos, trimis special 
să împlinească Legea (Mt. 5,17). Nu mai există neam ales, rasă privilegiată ori 
categorie de oameni preferată de Dumnezeu. Cu toţii suntem preferaţi, căci 
tuturor ne-a adresat cuvintele: „Fiţi sfinţi, pentru că Eu sunt Sfânt” (| Petru 
1,16). Pe toţi ne-a chemat să ne sfinţim viaţa, indiferent de pregătirea 


intelectuală, de poziţia socială, ori de munca pe care o prestăm fiecare în 
societate. Toţi putem ajunge sfinţi dacă ne facem datoria, dacă ne luăm în serios 
rolul de creştini purtători ai Duhului lui Dumnezeu, şi cu rugăciune, cu postire, 


Numai aşa putem ajunge şi noi să fim exemple pentru ceilalți, aşa cum au fost 
înaintaşii şi părinţii noştri pentru noi, cu viaţa lor deosebită. 


Aşadar, cu toţii suntem chemaţi ca, prin viaţa noastră aleasă şi sfântă, să arătăm şi 
celor din jurul nostru calea către Dumnezeu şi aşa ne vom putea adăuga şi noi 
încet-încet cetelor drepţilor, ale aleşilor, ale sfinților, pentru că Dumnezeu ne-a 
chemat pe toţi deopotrivă să ne sfințim viaţa şi să fim sfinţi. 


Pentru aceasta, să ne rugăm lui Dumnezeu astăzi, când prăznuim pe toți Sfinţii, 
ca prin rugăciunile lor, ale milioanelor de sfinţi din istoria bimilenară a Bisericii 
noastre, să ne sfinţim viaţa. Să ne dăruiască putere ca să postim, putere ca să ne 
rugăm, îndrăzneală ca să ne spovedim curat şi sincer, râvnă ca să ne împărtăşim 
la vreme cu Sfintele Taine, putere şi dragoste ca să ducem o viaţă curată şi 
iubitoare de Dumnezeu şi de semenii noştri, şi aşa vom putea înainta şi noi pe 
drumul acesta al sfinţeniei. 


IPS Bartolomeu Anania: Predică la Duminica tuturor Sfinţilor — Între 
martirajul lui Ştefan şi minciuna către Duhul Sfânt 


“[...] Biserica înseamnă adunare, obşte, pentru că nimeni nu se mântuieşte singur, 
ci cu ajutorul lui Dumnezeu şi împreună cu ceilalți, şi cu ajutorul celorlalți. 


Dacă omul este o ființă eminamente socială, atunci Biserica este o instituţie 
eminamente socială, care îşi are rădăcinile în cer, adică în Duhul Sfânt. Dar îndată 
după întemeierea Bisericii şi după apariția primilor creştini, pentru că deîndată 
după cei trei mii s-au mai botezat încă două mii, şi cu aceşti cinci mii a început 
practic Biserică, au început şi diferenţierile. Primi creştini erau îndrumați de 
Sfinţii Apostoli şi duceau o viaţă curată, sfântă, fără prihană. Se întâlneau 
duminica şi se împărtăşeau cu Sfintele Taine, după ce Sfinţii Apostoli se rugau. 
Dar ca orice societate omenească (în sens de comunitate aflată în această viaţă 
omenească — n. noastră), şi aceasta s-a dovedit imperfectă. Au început să apară 
între ei buni şi mai buni, răi şi mai răi. lar dacă citim sau recitim Epistolele Sf. Ap. 
Pavel, ne vom da seama că aproape în fiecare comunitate creştină se ivea câte o 
defecţiune. Pe de o parte, Pavel îi laudă pentru viaţa lor de sfinţenie, de curăţie 
morală, de credinţă în Dumnezeu, de jertfelnicie, dar, pe de altă parte, îi dojenea 
pe cei ce se abăteau de la morală sau de la credinţă. Şi existau şi din aceştia. 


Am să vă dau primele exemple din vremea Sfinţilor Apostoli, înainte de a apărea 
Pavel. Un exemplu de sfințenie — GTGRBIBŞEȚă, care cu atâta curaj l-a 
mărturisit pe lisus Hristos şi i-a mustrat pe cei care nu primeau învăţătura cea 


nouă, încât a fost omorât cu pietre în afara cetăţii, ca un duşman al societăţii. Ei 
şi cu el a început şirul 


imens al nenumăraţilor mucenici care aveau să îşi dea viaţa pentru credinţa în 
Iisus Hristos, chiar până în zilele noastre. 


Dar a apărut şi polul celălalt. Dacă a apărut un sfânt, au apărut doi păcătoşi. Sfinții 
Apostoli conveniseră cu obştea că nimeni să nu aibă bunuri comune, ci toţi să îşi 
pună bunurile la mijloc, fiecare bun să fie al comunităţii. Să nu se creadă că era un 
fel de comunism, ci era comunitarism, în sensul că, fiecare, deîndată ce se 
convertea şi primea botezul, accepta aceasta, ca să pună totul la picioarele 
Apostolilor, şi totul era distribuit în funcţie de trebuinţele fiecăruia. 


Printre aceştia se găseau şi doi soţi care se numeau Anania şi Safira. Ei, atunci 
când s-au hotărât să îşi aducă bunurile în faţa Apostolilor, şi-au păstrat, în 
ascuns, o parte din ele pentru ei. Şi-au zis: “de ce să dăm noi chiar tot? Să 
păstrăm şi pentru noi”. 


Şi, când au ajuns în faţa lui Petru, acesta, prin puterea lui Dumnezeu, a 
cunoscut ce făcuseră ei, şi ei au fost pedepsiţi cu moarte (de Dumnezeu -— n. 
noastră) nu pentru că îşi opriseră ceva ce era al lor, că era legitim să îşi 
oprească, ci pentru că, ne spune Sfânta Carte, minţiseră Duhului Sfânt. Trebuia 
să spună de la început — “iată, am adus o parte din bunurile noastre, şi o parte 
le-am păstrat pentru noi, pentru bătrâneţe, că nu ştim ce va fi”. Dar pentru că 
nu au spus acest lucru, ci au pretins în faţa Sf. Apostoli că au depus totul, acesta 
a fost păcatul cel mare — minciuna. Și anume, minciuna împotriva Duhului 
Sfânt, nu împotriva oamenilor. 


Iată, deci, iubiții mei, că au început diferenţierile între sfinţi, asemenea lui Ştefan, 
şi între păcătoşi, mincinoşi, asemenea acestor doi soţi. Şi, mijlocul, cei care nu au 
ajuns nici sfinţi, deasupra nivelului comun, şi nici păcătoşi, ci s-au menţinut pe o 
linie mediană.[...]. 


Preafericitul părinte patriarh Daniel - Predică la Duminica tuturor Sfinţilor 


Sfinţii, rodiri ale lucrării Duhului Sfânt în lume 


Duminica Tuturor Sfinţilor urmează în calendar imediat după Duminica Pogorării 
Sfântului Duh, care arată finalitatea Învierii şi Înălţării la cer a Mântuitorului 
Hristos. Sfântul loan Gură de Aur spune că prin Pogorârea Duhului Sfânt se 
împlineşte sau se finalizează iconomia Fiului, adică planul de mântuire al lui 
Dumnezeu Tatăl, realizat în Fiul Său, pentru că prin lucrarea Duhului Sfânt în 
Botez oamenii care cred în Hristos primesc înfierea după har. 


În acest sens, duminica prăznuită imediat după Duminica Pogorârii Sfântului Duh 
se numeşte în calendarul creştin ortodox Duminica Tuturor Sfinţilor. Astfel, 
Biserica Ortodoxă se deosebeşte de Bisericile occidentale care pomenesc pe toți 
sfinţii şi pe toți morții la începutul lunii noiembrie (1 şi 2). 


Numai prin lucrarea Sfântului Duh oamenii pot deveni sfinţi 


Biserica Ortodoxă prăznuieşte Duminica Tuturor Sfinţilor în prima Duminică după 
Duminica Pogorârii Sfântului Duh pentru a arăta că 

Dacă nu serbăm Duminica Tuturor Sfinţilor 
imediat după Duminica Pogorârii Sfântului Duh, nu înţelegem deplin nici lucrarea 
Duhului Sfânt în lume şi nici rostul Bisericii lui Hristos, şi anume sfințirea 
oamenilor. 


Deci, această Duminică a Tuturor Sfinţilor ne arată că Duhul Sfânt vine în lume 
pentru a constitui duhovniceşte Biserica instituită de Hristos ca unire a oamenilor 
cu Preasfânta Treime şi pentru a realiza sfinţirea oamenilor prin Sfintele Taine ale 
Bisericii. Duhul Sfânt face din oamenii credincioşi sfinţi. De aceea, se spune în 
prochimenul Apostolului de astăzi: "Minunat este Dumnezeu întru Sfinţii Săi' 
(Psalmul 67, 36). 


Prin harul Duhului Sfânt, omul se 
apropie mereu de Dumnezeu Tatăl şi are conştiinţa harică de fiu duhovnicesc 
al Său, prin credinţa lui în lisus Hristos Fiul veşnic al lui Dumnezeu. Așadar, 
Pogorârea Duhului Sfânt în lumea căzută în păcat are ca scop ridicarea 
oamenilor la viaţa de sfinţenie, pentru a fi asemenea Fiului lui Dumnezeu Care S-a 
făcut Om, ca oamenii să devină fii ai lui Dumnezeu după har. 


Frumuseţea sfinţeniei constă în comuniunea smerită a omului cu Dumnezeu şi 
în iubirea sa milostivă faţă de semeni 


Duminica Tuturor Sfinţilor ne mai arată că unitatea Bisericii se vede cu prioritate 
în comuniunea sfinţilor. Biserica este una, sfântă, sobornicească şi apostolească. 
Unitatea Bisericii este profund legată de sfințenia ei, deoarece şi în Dumnezeu 
unitatea şi sfințenia sunt nedespărțite. Totuşi Dumnezeu Cel Sfânt este Unul nu 
pentru că ar fi o singurătate eternă, ci este Unul pentru că este o comuniune 
indestructibilă de viață şi iubire veşnică între trei Persoane distincte şi 
nedespărțite: Tatăl, Fiul şi Duhul Sfânt. lar slava Sfintei Treimi este frumuseţea 
comuniunii Sale interioare desăvârşite şi a iubirii Sale milostive, smerite şi 
dătătoare de bucurie veşnică pentru întreaga lume. Stințenia lui Dumnezeu este 
iubirea Sa desăvârşită, iar Dumnezeu împărtăşeşte sfinţenia Sa oamenilor pe 
măsura credinţei lor curate şi a iubirii lor smerite. 


Iată de ce Ortodoxia a rânduit ca această Duminică a Tuturor Sfinţilor să fie 
duminica în care se arată rodul lucrării Duhului Sfânt în Biserică. Această 
duminică ne arată taina unităţii Bisericii trăită în sfinţenie. Unizarea şi Sfinţenia 
nu se realizează niciodată prin izolare egoistă, prin orgoliu şi prin 
autosuficiență. Chiar şi părinţii din pustie, care erau cei mai îndepărtați oameni de 
oraşe sau sate, aveau conştiinţa comuniunii lor cu Sfânta Biserică. De aceea, chiar 
şi aceia dintre ei care au ajuns la o sfinţenie deosebită şi au văzut, încă din lumea 
aceasta, lumina sau slava Împărăției cerurilor, totuşi, înainte de moarte, au cerut să 
se împărtăşească euharistic, pentru a arăta astfel că ei fac parte din Sfânta 
Biserică a lui Hristos, din Trupul Său tainic. Aşadar, pentru a sublinia legătura 
dintre sfinţenie şi unitate sau comuniune, Biserica a voit să arate că, deşi în 


fiecare zi pomenim unul sau mai mulţi Sfinţi, totuşi, aceşti sfinţi nu se află în 
izolare, ci în comuniune şi în conlucrare. De aceea, Biserica a rânduit această 
Duminică a Tuturor Sfinţilor, care este, de fapt, Duminica dedicată comuniunii 
sfinţilor care în ceruri împreună laudă pe Dumnezeu. În acest sens, Dumnezeu 
este minunat în diversitatea şi unitatea Sfinţilor uniţi între ei prin acelaşi har şi 
aceeaşi credinţă, deşi sunt diferiţi ca vârstă, ca timp şi loc în care au trăit, ca 
neam, ca gen, ca rang în societate: de la împărați până la simpli ţărani şi de la 
oameni vestiți 


Duminica tuturor Sfinţilor are un caracter profetic şi anticipează comuniunea 
din Impărăţia lui Dumnezeu 


Un alt motiv pentru care Biserica a fixat această sărbătoare numită Duminica 
tuturor Sfinţilor este acela al legăturii dintre sfinţii cunoscuţi şi cei necunoscuți. 
Biserica a înscris mulţi sfinţi în sinaxarul şi în calendarul ei. 7oruşi, mai există o 
mulțime de sfinţi necunoscuţi, care nu sunt încă în mod oficial canonizaţi Sau 
recunoscuţi ca Sfinţi ai Bisericii, dar sunt cunoscuţi de Dumnezeu. În acest sens, 
reținem dialogul profetului Ilie cu Dumnezeu, când acesta zice către Dumnezeu: 
'Cu râvnă am râvnit pentru Domnul Dumnezeul Savaot, căci fiii lui Israel au 
părăsit legământul Tău, au dărâmat jertfelnicele Tale şi pe proorocii Tăi i-au 
ucis cu sabia, rămânând numai eu singur, dar (ei) caută să ia şi sufletul meu' (3 
Regi 19,10). Însă Dumnezeu îi răspunde: 'Mi-am oprit dintre israeliți şapte mii 
de bărbaţi; genunchii tuturor acestora nu s-au plecat înaintea lui Baal şi buzele 
tuturor acestora nu l-au sărutat” (3 Regi 19, 18). Deci, totdeauna există mai mulți 
sfinți decât cei cunoscuţi de oameni, însă Dumnezeu va arăta slava acestor sfinți 
când doreşte EI, în timpul istoriei sau la a doua venire a lui Hristos, la înnoirea 
lumii, despre care vorbeşte Evanghelia de astăzi. Atunci, desigur, se vor arăta toți 
sfinţii, cunoscuţi şi necunoscuţi de oameni. De aceea, Duminica Tuturor Sfinţilor 
are şi un caracter profetic, de anticipare sau prevestire a comuniunii Sfinţilor din 
Împărăţia lui Dumnezeu, de presustare a frumuseţii şi bucuriei comuniunii 
tuturor Sfinţilor, cunoscuţi şi necunoscuţi de oameni în timpul istoriei. 


Darurile înmulţite din Evanghelie înseamnă bucuria negrăită, pacea Sfântă şi 
fericirea nesfârşită a comuniunii omului cu Hristos 


În Evanghelia Duminicii tuturor Sfinților, Mântuitorul lisus Hristos spune că 
'oricine a lăsat case, Sau fraţi, sau surori, Sau tată, sau mamă, Sau femeie, sau 
copii, Sau ţarine pentru numele Meu, înmulțit va lua înapoi şi va moşteni viaţa 
veşnică” (Matei 19, 29). La ce se referă acest înmulţit va lua, în raport cu ceea ce 
au lăsat oamenii pentru a urma lui Hristos? Se referă la bucuria şi pacea vieţii 
veşnice primite în arvună încă din lumea aceasta, ca iertare a păcatelor, ca 
binecuvântare şi sfințire a vieţii, la care se adaugă apoi plinătatea vieţii veşnice. lar 


Adevărata bogăţie netrecătoare se află în suflete, nu în hambare, bănci sau 
buzunare 


O mulțime de oameni în decursul istoriei Bisericii au lăsat averi şi familie şi s-au 
retras în pustie. Aceştia au trăit hrănindu-se adesea doar cu rădăcini sau poame 
sălbatice, răbdând frigul sau arşiţa soarelui. Și, totuşi, ei erau bucuroşi, pașnici şi 
fericiţi. Deşi fugeau de lume, lumea din oraşe venea să-i caute în pustie, în păduri 


înmulțit va lua. Cine urmează lui Hristos, cine crede în EI şi Îl iubeşte prin 
rugăciune şi fapte bune, acela înmulţit va lua; adică a renunţat la ceva 
trecător şi primeşte pe Cineva netrecător, dobândeşte prezenţa netrecătoare a 
lui Hristos Cel veşnic în viaţa lui. De aceea, apostolii, martirii, cuvioşii şi toţi 
sfinții de odinioară, precum şi credincioşi smeriți, rugători şi mărturisitori ai 
credinţei de astăzi, care iubesc pe Hristos, 


multa răsplată pe care o dăruieşte Dumnezeu celor 


care Îl iubesc pe EL 


Mântuitorul lisus Hristos mai spune că, 
e lângă multa Lui iubire împărtăşită lor, ucenicii Lui vor primi şi 
sau viaţa fără de moarte, adică nemurirea şi 


Multe binecuvântări dăruieşte Dumnezeu celor ce cred în EI şi împlinesc voia Lui 
în viaţa lor. Prin urmare, 


Patriarhul în Duminica tuturor Sfinţilor: Este cea mai frumoasă sărbătoare 
privind comuniunea în Biserică 


În predica rostită duminică, 14 iunie, Patriarhul României a pus accent pe fru- 
museţea diversităţii și a unității din Biserică. Acestea sunt ilustrate cel mai bine 
prin sfinții din toate timpurile - inclusiv din viitor, din toate locurile, de vârste şi 
ranguri diferite, ştiuți sau neștiuţi de oameni. 


„Această sărbătoare a tuturor sfinților este cea mai frumoasă sărbătoare privind 
comuniunea în Biserică”, a subliniat Preafericitul părinte patriarh Daniel. 


În cuvântul rostit la Paraclisul Reşedinţei Patriarhale, prea fericirea sa a remarcat 
că „diversitatea sfinților adunată în comuniune în iubirea Preasfintei Treimi arată 
frumuseţea Bisericii”. Această taină a frumuseţii comuniunii sfinților a fost pro- 
fețită de prorocul psalmist în cuvintele „Minunat este Dumnezeu întru sfinții Săi!” 
(Psalm 67:36). 


„Minunat este Dumnezeu în bogăţia sfinţeniei care se arată în neamuri diferite şi în 
timpuri diferite ca slavă a lui Dumnezeu care împărtăşeşte sfinţenia Sa celor care 
cred în El. Dumnezeu cel Unul Sfânt doreşte ca toți oamenii să se împărtăşească 
din sfinţenia Lui prin credință şi viețuire dreaptă”, a spus patriarhul Daniel. 


Diversitatea şi unitatea Bisericii 


Această frumuseţe a comuniunii sfinților, patriarhul a ilustrat-o prezentând Prosco- 
midia - pregătirea Sfintei Liturghii. 


Deși în fiecare zi avem în calendar înscriși unul sau mai mulți sfinți, totuşi, la 
fiecare Liturghie ortodoxă, sunt pomeniţi toți sfinții, a menționat părintele Patriarh, 
continuând cu detalierea felului în care se pregăteşte Impărtășania. 


Patriarhul a spus că la Proscomidie, pe Sfântul Disc, Mântuitorul lisus Hristos 
(Sfântul Agneţ) are în dreapta Sa pe Maica Domnului, iar în stânga 9 cete de sfinți. 


Patriarhul a enumerat aceste cete care „sunt reprezentative și au valoare sim- 
bolică”: „Prima ceată este a Arhanghelilor şi a Puterilor cereşti netrupeşti, a doua 
este a Sfinților proroci, a treia, a Sfinților apostoli, a patra, a Sfinților ierarhi, a 
cincea, a Sfinţilor mucenici, a şasea - Ceata Sfinţilor cuvioși şi cuvioase, a şaptea, 
a doctorilor fără de arginţi, a opta, a Sfinților părinți loachim şi Ana şi a noua ceată 
face referire la Sfântul a cărui Liturghie se săvârşeşte”. 


„Această vedere a Bisericii sub forma lui Hristos în mijlocul sfinților ne arată 
diversitatea și unitatea Bisericii”. 


„Ne arată mulțimea cetelor de sfinți, dar şi comuniunea sau unitatea lor”, a 
completat Preafericitul părinte patriarh Daniel. 


La predică, prea fericirea sa a mai amintit istoria Sărbătorii tuturor Sfinţilor despre 
care puteţi citi în secțiunea Calendar Ortodox şi a prezentat cele trei motive pentru 
care a fost rânduită o sărbătoare a tuturor sfinților: 
— pentru a arăta că rostul venirii Duhului Sfânt în lume este sfinţirea oame- 
nilor. 
— pentru a arăta că toți sfinții au mărturisit un singur Dumnezeu și se află în 
comuniune. 
— pentru a arăta că pe lângă sfinţii cunoscuţi și înscrişi în calendar mai există 
mulți sfinți necunoscuţi de oameni. 


Sfinţi necunoscuţi de oameni 


Insistând asupra celui de-al treilea motiv - pomenirea sfinților necunoscuţi de 
oameni - patriarhul a spus că aceştia sunt tainic cunoscuţi de Dumnezeu. „EI îi va 
arăta treptat în istorie sau pe unii poate deloc în lumea aceasta, ci doar la a doua 
venire a lui Hristos”. 


Părintele patriarh a semnalat faptul că această sărbătoare se referă nu doar la sfinții 
cunoscuţi și necunoscuţi din trecut și prezent, ci şi cei din viitor. „Astfel, această 
sărbătoare are şi o dimensiune profetică”. 


„Noi nu i-am cunoscut ca atare în istorie. Ei nu s-au arătat, fiind smeriţi”, a mai 
spus părintele patriarh despre sfinţii neștiuți. 


„Sfântul ştie doar că este păcătos. Cel ce se consideră pe sine sfânt este un sfânt 
închipuit, nu real. Numai Dumnezeu cel Unul Sfânt cunoaşte dacă sfinţenia lui se 
află sau nu în oameni”. 


Sfinţu sunt învățători şi rugători 


Spre finalul predicii, patriarhul României a subliniat faptul că sfinţii sunt exemple 
şi învăţători, dar şi rugători pentru noi. 


Patriarhul a explicat cum sfinţii care au fugit de lume descoperind „comoara pre- 
zenței lui Dumnezeu în viața omului”, au fost căutați de mulți devenind mari 
învăţători şi rugători pentru lume. 


În acest sens, patriarhul Daniel şi-a încheiat cuvântul cu Rugăciunea întâi de la 
finalul Acatistului tuturor Sfinților. 


Protosinghelul Ioachim Pârvulescu - Sfinţii - model de iubire dumnezeiască 


Foto: Ştefan Cojocariu 


Știm că orice lucru, care se întemeiază pe jertfă, pe osteneală şi sudoare, este de 
lungă durată. Dar, mai mult, ceea ce este întemeiat pe jertfe omeneşti, din dragoste 
şi de bună voie, este fără măsură, depăşeşte timpul şi trece în veşnicie. 


Acest edificiu sfânt, întemeiat pe jertfe omeneşti, având ca Întemeietor pe 
Mântuitorul lisus Hristos, este Biserica creştină, Biserica Ortodoxă şi aceste jertfe 
omeneşti sunt cu precădere Sfinţii Mucenici care şi-au dat viaţa lor pentru Hristos, 
deoarece Hristos şi-o dăduse înainte pentru noi, şi aceştia nu au făcut altceva decât 
să imite pe Hristos Întemeietorul şi Conducătorul Bisericii. 


Asemenea unei case, căreia-i trebuie temelie solidă şi adâncă, ca să poată rezista 
mult timp, aşa şi Biserica, are la temelia ei trupurile mucenicilor ce şi-au dat 
sângele şi viața din dragoste pentru Hristos, atingând culmea dragostei 
dumnezeieşti. 


Deci, pe mucenicii Bisericii şi pe sfinţi în general, îi putem socoti ca pe nişte pietre 
folosite la edificarea Bisericii. Fără aceste pietre, edificiul este inexistent. 


Fără mucenici ŞI sfinţi, nu se poate vorbi de Biserică. Fără mucenici şi sfinți, nu am 
avea ce exemple să imităm. Neavând exemple de imitat tot trecutul omenirii este 
un nonsens. 


(Protosinghelul Ioachim Pârvulescu, Cele trei mari mistere vizibile şi 
incontestabile din Biserica Ortodoxă, Editura Amacona, 1997, pp. 147-148) 


Andrei Andreicuţ - De ce nu devenim Sfinţi? 


Foto: Oana Nechifor 


La întrebarea dificilă: „de ce oamenii nu devin Sfinţi?”, Bătrânul Filotei răspunde: 
„Responsabilitatea ne revine nouă înşine. Întâi proastei noastre dispoziţii, apoi 
neglijenţei şi lenei noastre, în al treilea rând slabei noastre iubiri faţă de Dumnezeu 
sau lipsei ei, în al patrulea rând iubirii noastre fierbinți pentru mamona, 
ataşamentului față de bunurile materiale şi înclinaţiei noastre pentru lucruri 
Josnice”. 


(Andrei Andreicuţ, Mai putem trăi frumos? Pledoarie pentru o viaţă morală 
curată, Editura Reîntregirea, Alba Iulia, 2004, p. 50) 


Pr. Ciprian Florin Apetrei - Theologica - Ziua tuturor Sfinţilor 


Prima Duminică după Rusalii este închinată cinstirii tuturor Sfinţilor, adică ziua în 
care îi prăznuim pe sfinţii pe care îi ştim şi pe cei pe care nu îi ştim. Sărbătorim pe 
toţi sfinții în această duminică ce urmează praznicului Pogorârii Duhului Sfânt 
pentru a arăta că rostul venirii Sfântului Duh în lume este sfinţirea oamenilor. 
Duhul Sfânt face din oamenii credincioşi sfinți. 


Sărbătorirea tuturor sfinților în prima duminică după Rusalii apare pentru prima 
dată în Antiohia, în secolul al IV-lea. De la Sfântul loan Gură de Aur aflăm că 
această sărbătoare era dedicată în primul rând sfinţilor martiri al căror nume nu era 
cunoscut. Această zi a devenit în timp o sărbătoare a tuturor sfinților, o zi a 
sfințeniei, ziua când ne rugăm “prietenilor şi casnicilor lui Dumnezeu" să mijlo- 
cească pentru mântuirea sufletelor noastre. 


Biserica Ortodoxă îi împarte pe sfinți în diferite categorii, după vrednicia şi în mod 
special după slujirea pe care au oferit-o acesteia. Astfel, în rugăciunea anaforalei 


din Liturghia Sfântului loan Gură de Aur, vedem enumerându-se, în afară de Năs- 
cătoarea de Dumnezeu şi de Sfântul loan Botezătorul, diferite cete de sfinţi: „Stră- 
moşi, părinţi, patriarhi, proroci, apostoli, propovăduitori, evanghelişti, mucenici, 
mărturisitori, pustnici şi pentru tot sufletul cel drept care s-a săvârşit întru 
credinţă”. 


În calendarul Bisericii avem sfinţi mucenici care şi-au dat viaţa pentru Hristos; 
cuvioşi care provin dintre monahi; ierarhi cu viaţă sfântă; mărturisitori care au 
suferit persecuții şi chinuri pentru credinţă; drepți şi profeţi care au fost împlinitori 
şi vestitori ai voii lui Dumnezeu în Vechiul Testament; împărați şi voievozi care au 
apărat creştinismul, sfinte împărătese care au luptat pentru Ortodoxie; doctori fără 
de argint ş.a. Toţi ne arată prin viaţa lor că sfinţenia nu este apanajul unei generaţii, 
al unui timp din istorie, ci este răspunsul permanent al creştinului autentic, plin de 
iubire, credinţă şi fapte bune la iubirea lui Dumnezeu, fiind permanent chemaţi la 
sfinţenie şi viaţă veşnică în Împărăţia cerurilor. 


Pr. Ciprian Florin Apetrei - Duminica în care se arată rodul lucrării Duhului 


Duminica ce urmează este închinată cinstirii tuturor sfinţilor. Această sărbătoare s- 
a dezvoltat ca urmare a faptului că s-a dorit şi considerat de folos duhovnicesc ca 
prăznuirile sfinților, care se fac în fiecare zi, să fie aşezate în mod sobornicesc într- 
o singură zi spre a se arăta că ei au luptat pentru acelaşi Hristos şi că toţi au urmat 
aceeaşi cale a virtuţii, fiind încununaţi după vrednicie ca slujitori ai unui singur 
Dumnezeu. 


In această duminică prăznuim toate câte Duhul Sfânt a sfințit: pe strămoşi, patriarhi 
şi proroci, pe sfinţii apostoli, mucenici şi ierarhi, pe sfinţii mărturisitori, cuvioşi şi 
drepţi, pe toată ceata sfintelor femei şi pe toţi ceilalți sfinți necunoscuţi, împreună 
cu care vor fi şi cei care se vor adăuga în viitor. 


Mai presus de toţi, între toți şi cu toţi sfinţii, cinstim pe Sfânta Sfinţilor, pe 
Preasfânta şi de Dumnezeu Născătoarea şi pururea Fecioara Maria. După cum 
vedem din expunerea sintetică a sinaxarului, putem mărturisi că în această dumi- 
nică cinstim întreaga creatură, atât văzută, cât şi nevăzută, care s-a învrednicit de 
primirea darului sfinţeniei de la Bunul Dumnezeu. 

Sinaxarul arată că, prăznuind această sărbătoare, noi cinstim şi pe mulţi alţii, care, 
deşi au bineplăcut lui Dumnezeu prin virtutea lor cea înaltă, totuşi, din cine ştie ce 
pricină, ori poate pentru unele împrejurări lumeşti, au rămas neştiuţi de nimeni, cu 
toate că au multă slavă înaintea lui Dumnezeu. 


De asemenea, sunt mulţi care au vieţuit după voia lui Hristos şi în India, în Egipt, 
în Arabia, în Mesopotamia, în Frigia, în părțile de sus ale Mării Negre, până chiar 
şi în insulele britanilor, în Răsărit şi în Apus, a căror cinstire nu era uşor de făcut, 
după cum se cuvine, potrivit obiceiului Bisericii, din pricina mulțimii lor. 


Pentru ca să primim şi ajutorul acelora, al tuturor care au bineplăcut lui Dumnezeu, 
în orice parte a pământului, iar pe de altă parte, şi pentru sfinţii care se vor adăuga 
mai târziu, dumnezeieştii părinți au hotărât să serbăm Duminica tuturor Sfinţilor, 


care cuprinde în sine pe toţi cei dintâi şi pe toţi cei de mai târziu, pe cei cunoscuţi 
şi pe cei necunoscuţi, pe care Duhul Sfânt, sălăşluindu-Se întru ei, i-a sfințit. 


lată de ce Ortodoxia a rânduit ca această Duminică a tuturor Sfinţilor să fie dumi- 
nica în care se arată rodul lucrării Duhului Sfânt în Biserică şi prin Biserică. 


Noi îi cinstim pe toţi sfinții pentru viaţa lor pilduitoare, pentru statornicia lor în 
credinţă, pentru caracterul lor hotărât pe calea binelui şi a dreptăţii, pentru bună- 
tatea inimii lor şi pentru sfinţenia vieţii lor. 


Îi cinstim pentru că au devenit cetăţeni ai Raiului, prieteni ai lui Dumnezeu şi pen- 
tru că acolo unde sunt acum, în Împărăţia lui Dumnezeu, ascultă rugăciunile noa- 
stre, ne văd cum trăim, cunosc trebuinţele şi necazurile noastre, se bucură de în- 
toarcerea noastră către Dumnezeu şi se roagă, mijlocind pentru noi atunci când le 
cerem ajutorul. Rugăciunile şi mijlocirile lor sunt ascultate şi bine primite de 
Dumnezeu. 


Pr. Ciprian Florin Apetrei - Viaţa curată şi credinţa dreaptă, mărturii ale 
sfinţeniei 


După praznicul Pogorârii Duhului Sfânt, în prima duminică ce urmează Rusaliilor, 
Biserica sărbătoreşte pe toţi sfinţii ei, deoarece sfinţenia lor este rod al prezenţei 
Sfântului Duh în Biserică. 


În mod firesc, a doua duminică după Rusalii este închinată cinstirii sfinţilor care 
au strălucit prin vieţuirea lor pe teritoriul ţării noastre, de aceea această zi poartă 
numele de Duminica Sfinţilor români. Prăznuindu-i în această duminică pe toți 
sfinții români, îi cinstim, alături de cei pe care îi cunoaştem, şi pe cei care vieţuind 
în ţara noastră au bineplăcut lui Dumnezeu prin virtuțile lor, dar, din cauze necu- 
noscute, au rămas neştiuţi. 


Biserica recunoaște şi acceptă pe cineva ca sfânt având drept criterii credința 
ortodoxă, viaţa curată, minunile şi semnele pe care acela le săvârșea în vremea 
vieţii sale, dar şi după adormirea sa. Ea îi împarte pe sfinți în diferite categorii, 
după vrednicia şi în mod special după slujirea pe care au oferit-o acesteia. 


Astfel, în rugăciunea anaforalei din Liturghia Sfântului loan Gură de Aur, vedem 
enumerându-se, în afară de Născătoarea de Dumnezeu şi de Sfântul loan Bote- 
zătorul, diferite cete de sfinți: „Strămoşi, părinţi, patriarhi, proroci, apostoli, 
propovăduitori, evanghelişti, mucenici, mărturisitori, pustnici şi tot sufletul cel 
drept care s-a săvârşit întru credinţă”. 


În calendarul Bisericii Ortodoxe Române sunt însemnați cu albastru sfinţii din 
neamul nostru şi vedem că avem mucenici care şi-au dat viaţa pentru Hristos; 
cuvioşi care provin dintre monahi; ierarhi cu viaţă sfântă; mărturisitori care au 
suferit persecuții şi chinuri pentru credinţă şi voievozi care au apărat creştinismul 
românesc. Toţi ne arată prin viaţa lor că sfinţenia nu este apanajul unei generaţii, al 
unui timp din istorie, ci este răspunsul permanent al creştinului autentic, plin de 
iubire, credinţă şi fapte bune la iubirea lui Dumnezeu, fiind permanent chemaţi la 
sfinţenie şi viaţă veşnică în Împărăţia cerurilor. Şi aceasta deoarece scopul vieţii 
noastre este sfințenia. 


Sfântul Grigorie de Nyssa, în scrierea sa, Despre desăvârşire către monahul Olim- 
piu, spunea: „Dacă auzim că Dumnezeu este sfinţenie, trebuie să mărturisim pute- 
rea sfinţeniei nu prin cuvânt, ci prin viaţa noastră, care trebuie să fie curată de orice 
faptă sau gând murdar”. 

Sfinţii, după cuvântul cuviosului Iustin Popovici, reprezintă Evanghelia împlinită 
de-a lungul veacurilor. Ei ne arată că virtuțile evanghelice sunt realizabile. Sfin- 
țenia înfloreşte în taină, în smerenie şi din bunătatea celui drept. 


Smerenia este trăsătura caracteristică a oamenilor sfinţi, pe care o regăsim la toţi 
sihaştrii care s-au desăvârşit duhovniceşte în munţii noştri. 


De aceea sunt definitorii pentru sfinţii de la noi cuvintele Sfântului Vasile cel mare 
din rugăciunea pe care o citeşte preotul în timpul Axionului la Liturghia lui: 
„Pomeneşte, Doamne, pe cei din pustie şi din munţi şi din peşteri şi din crăpăturile 
pământului. Pomeneşte, Doamne, pe cei ce în feciorie, în evlavie, în înfrânare şi 
viaţă cinstită viețuiesc”. Aceste cuvinte ale marelui Vasile, arhiepiscopul Cezareii 
Capadociei, ne arată că Dumnezeu ştie în orice loc din lumea aceasta pe cei care îşi 
închină viaţa slujirii Lui şi nu lasă nevădită sfinţenia lor dacă lumea are nevoie de 
vieţuirea lor ca reper moral, călăuzitor în urmarea Domnului şi Mântuitorului 
nostru lisus Hristos pe drumul pe care am fost înscrişi de părinţii noştri la Botez şi 
care are ca finalitate Împărăţia cerurilor. 


Pr. Prof. Dr. Stelian Tofană - Calea sfinţeniei, o alergare stăruitoare pe 
drumul îndepărtării de păcat 


Duminica întâi după Rusalii (a tuturor Sfinților) Matei 10, 32-33; 37-38; 19, 27-30 


Duminica întâi după Rusalii este dedicată pomenirii tuturor Sfinţilor, câţi au existat 
şi câți există în istorie: ştiuţi și neștiuţi, de toate categoriile și vârstele, învăţaţi sau 
neînvăţaţi, bogaţi sau săraci, trăind în lume sau în sihăstrii, virtuoși sau foşti 
păcătoşi etc. De aceea, ea şi poartă acest nume de „Duminica tuturor Sfinţilor”. 
Nimic mai firesc ca, după Rusalii, să fie pomeniţi toţi aceia care au atins sfințenia 
tocmai pentru că au conlucrat cu harul Sfântului Duh, care s-a revărsat peste lume, 
după evenimentul Cincizecimii. Toţi aceştia sunt astăzi pentru noi pilde sau dovezi 
concrete ale faptului că sfinţenia poate fi realizată de fiecare creştin şi că ea nu este 
o stare ce poate fi atinsă doar de anumiţi oameni, cu anumite calități sau chemări. 


Idealul sfinţeniei este o datorie pentru fiecare 
Toţi suntem chemaţi la sfințenie! Porunca se află în textul sfânt: „Fiţi sfinți!” (1 


Petru 1, 16; Levitic 11, 44). lar Mântuitorul ne îndeamnă: „Drept aceea, fiți voi 
desăvârşiți, precum Tatăl vostru cel ceresc desăvârşit este!” (Mt 5, 48). A fi 


desăvârşit înseamnă a fi sfânt. Aceste afirmaţii ne dau prilejul să ne întrebăm: Ce 
este un sfânt? 


Despre sfinţenie, oamenii şi-au făcut părerile cele mai ciudate și mai confuze, de 
cele mai multe ori departe de adevăr. Unii cred că sfinţii au fost sau sunt aceia care 
au puterea de a face minuni. Alţii cred că sfântul este pustnicul care părăseşte 
lumea și trăieşte în singurătate. O altă categorie de oameni consideră că sfântul este 
un om fără de păcat. Dar să nu facem judecăţi pripite! Nici minunea nu este un 
criteriu al sfințeniei, nici retragerea în singurătate. Este adevărat că o bună parte 
din marii oameni ai vieţii religioase au săvârșit minuni, au avut descoperiri de la 
Dumnezeu, au fost înzestrați cu daruri speciale. Dar ei au fost canonizaţi de către 
Biserică nu numai pentru aceste daruri. Factorul miraculos, în declararea lor ca 
sfinți, a fost de mică importanţă. 


In istoria creştinismului au trăit, după cum se ştie, mii şi mii de oameni, acum 
veneraţi ca sfinți, care n-au făcut nici o faptă miraculoasă, n-au trăit în sihăstrii, nu 
s-au retras din lume, n-au fost scutiți de păcat. 


Spre exemplu, Fecioara Maria n-a făcut nici o minune în timpul vieţii, afară de 
faptul de a fi considerată cea mai mare minune, nașterea din pântecele ei a Dumne- 
zeu Omului, lisus Hristos. 


Sfântul loan Botezătorul, la fel, n-a făcut nici o minune şi, totuşi, despre el a spus 
Mântuitorul Hristos că este „cel mai mare dintre cei născuţi din femeie” (Matei 11, 
11). 


La fel, cu privire la viaţa ascetică, numai puţini oameni au fost pustnici şi monahi. 
Cei mai mulți sfinţi au trăit în mijlocul semenilor lor, în societate, au avut profesii 
profane, precum negustori, meseriași, militari, vameşi etc. Ba, unii, chiar împărați 
sau demnitari de curți imperiale. 


Cât despre păcat, este suficient să spunem că sfinţii au fost oameni ca şi noi, supuși 
ispitelor şi păcatului. Mulţi dintre ei, înainte de a se întoarce la Dumnezeu, au 
păcătuit, uneori chiar mult şi greu. Este de-ajuns să ne gândim la Saul din Tars, la 
Maria Egipteanca sau la Fericitul Augustin. Și atunci, desigur, ne întrebăm: Ce este 
un sfânt? 


Cinci pași spre sfinţenie 


Textul Evangheliei Duminicii întâi după Rusalii ne oferă o parte din răspuns. Ea 
este o Evanghelie a unor sentințe pronunţate de lisus, deloc uşor de înțeles şi de 
răspuns la ele. Sunt categorice, severe şi greu de pus în practică. 


lată care sunt acestea: „Oricine va mărturisi pentru Mine înaintea oamenilor, 
măr-turisi-voi și Eu pentru el înaintea Tatălui Meu, care este în ceruri. lar de cel 
care se va lepăda de Mine înaintea oamenilor, şi Eu Mă voi lepăda de el înaintea 
Tatălui Meu, care este în ceruri. Cel ce iubeşte pe tată ori pe mamă mai mult 
decât pe Mine nu este vrednic de Mine; cel ce iubeşte pe fiu ori pe fiică mai mult 
decât pe Mine nu este vrednic de Mine; şi cel ce nu-și ia crucea și nu-Mi 
urmează Mie nu este vrednic de Mine” (Matei 10, 32-38). 


Aceste cinci sentinţe i-au nedumerit pe apostoli atunci când aceştia le-au ascultat. 
Trebuie să recunoaştem că nici pentru mintea noastră nu sunt mai confortabile. 
Astfel că ceilalți apostoli l-au pus pe Petru să-L întrebe pe lisus: „Jară, noi am 
lăsat toate și Ți-am urmat Ţie. Cu noi, oare, ce va fi?” (Matei 19, 27). Şi Mân- 
tuitorul le răspunde, dându-le parcă o satisfacție: „Adevărat zic vouă că voi, cei ce 
Mi-aţi urmat Mie, la înnoirea lumii, când Fiul Omului va şedea pe tronul slavei 
Sale, veţi şedea și voi pe douăsprezece tronuri, judecând cele douăsprezece 
seminţii ale lui Israel” (Matei 19, 28). Apoi, a mai adăugat un cuvânt, nu numai 


pentru ei, ci pentru noi toți: „Și oricine a lăsat case, sau fraţi, sau surori, Sau tată, 
Sau mamă, Sau femeie, sau copii Sau țarini pentru numele Meu, înmulțit va lua 
înapoi şi viaţă veşnică va moşteni” (Matei 19, 29). 


Comentând aceste cuvinte, Sfântul Teofilact, arhiepiscopul Bulgariei, zice: „Ca să 
nu socotească cineva că numai pentru ucenici a zis acestea, întinde făgăduinţa 
peste toţi cei care fac cele asemenea, că vor avea în locul rudeniilor celor trupeşti 
frăția şi apropierea cea către Dumnezeu. lar în locul «ţarinilor», Raiul, şi în locul 
«caselon» de piatră, Ierusalimul cel de Sus. În loc de «mamă», bătrânele din 
Biserică; în loc de «tată», pe preoţi, în loc de femeie, pe toate femeile credincioase, 
dar nu cu nuntire. Să nu fie aceasta! Ci cu așezare şi dragoste duhovnicească şi cu 
grija cea iubitoare de oameni către acestea. lar Domnul nu ne poruncește să ne 
despărțim de ai noştri nicidecum, ci numai atunci când aceştia ne-ar împiedica de 
la buna cinstire a lui Dumnezeu” (Tâlcuirea Sfintei Evanghelii de la Matei, Ed. 
„Sofia”, Bucureşti, 2007, p. 320; a se vedea şi Sfântul loan Gură de Aur, Omilii la 
Matei, în Col. „Părinți şi Scriitori Bisericeşti” (PSB), vol. 23, Bucureşti, 1994, p. 
737) 


După ce Mântuitorul a rostit toate aceste sentinţe, face o încheiere, cam neașteptată 
față de speranţele pe care le dăduse ucenicilor Săi mai înainte: „Și mulți dintâi vor 

fi pe urmă şi cei de pe urmă vor fi întâi” (Matei 19, 30). 


Sfântul Teofilact spune, din nou, că aici Mântuitorul îi arată pe iudei și pe neamuri. 
Căci iudeii, „întâr” fiind au ajuns „cei de pe urmă”; iar noi, neamurile, „cei de pe 
urmă” fiind, ne-am făcut „cei dintâi” (Tâlcuirea Sfintei Evanghelii de la Matei, p. 
320). 


Un portret biblic 


Nu insist acum asupra explicării acestor sentințe, ci aş dori să mă opresc puţin 
asupra semnificației textului cu privire la întrebarea pusă mai la început: Ce este 
un Sfânt? Sau, altfel spus, cum se atinge Sfințenia? Şi aceasta pentru că textul 
Evangheliei Duminicii tuturor Sfinţilor ne spune ceva în acest sens. Nu ne spune în 
mod direct ce este un sfânt, dar ne arată ce trebuie făcut ca să devenim sfinţi, pre- 
zentându-ne înainte de toate câteva dintre condițiile sfințeniei, și anume: măr- 
turisirea lui lisus în fața oamenilor şi nelepădarea de EI, adeziunea totală la 
Persoana Sa, precum şi luarea Crucii şi urmarea Lui. Nu le analizăm nici pe aces- 
tea în amănunt, dar la două dintre ele m-aş opri, încercând să le găsim un tâlc. 


Nelepădarea de lisus în faţa oamenilor 


Mărturisirea lui lisus în faţa tuturor înseamnă, înainte de toate, a-L recunoaște ca 
Dumnezeu. Recunoscându-L ca Dumnezeu, nu ne considerăm autosuficienți, ci 
dependenţi de EI, atât cu privire la începutul, cât şi cu referire la sfârşitul nostru. 
De aceea le vine unora greu să creadă în EI, pentru că acest crez presupune 
dependenţa de Dumnezeu. Or, dependenţa de cineva nu-ţi permite să faci tot ce 
vrei. 


Dependenţa de cineva înseamnă apartenenţa la un sistem de reguli şi de principii, 
toate impuse de persoana respectivă sau de instituţia de care depinzi. Trebuie să le 
asculți, să le respecţi, să te conformezi lor. Prin analogie, dependenţa de lisus 
înseamnă să-l asculți și să-l urmezi cuvântul şi poruncile, să te conformezi regu- 
lilor trupului mistic, pe care l-a creat şi în care te-ai născut prin botez, şi anume 
Biserica. Și această urmare, sau conformare, nu este deloc uşoară. Ea presupune 
renunțări, sacrificii, curaj, demnitate. 


Când nu-l respecţi poruncile, te lepezi de EI; când îţi este ruşine să te închini în 
autobuz, tren, maşină sau pe stradă trecând pe lângă o biserică, locul special al 


prezenţei Lui, te lepezi de EI; când nu accepţi dependenţa de EI, te lepezi de EI, 
socotindu-te atunci pe tine în centrul lumii și crezând că totul se învârte în jurul 
tău. Şi aceasta este o mare nebunie! De aceea, părinții să-L mărturisească pe lisus 
în fața copiilor lor prin viața lor morală; copiii să-L mărturisească pe lisus în faţa 
colegilor lor prin a vorbi despre EI şi a nu se rușina de numele Lui. Într-un cuvânt, 
noi toţi, prin demnitate și curaj, să ne asumăm ca directivă de viaţă valorile creştine 
şi să luăm atitudine în faţa acelora care le neagă deliberat, spunând răspicat acest 
lucru, ca o declaraţie publică. Corectitudinea, demnitatea, curajul mărturisirii ade- 
vărului sunt căi ale sfinţeniei. lată unde trebuie să-i vedem şi să-i căutăm pe sfinți! 


Să ştiţi că, în rândul laşilor, al tăgăduitorilor, al trădătorilor, al oamenilor cu două 
feţe, nu există sfinţenie, chiar dacă asemenea atitudini sunt, uneori, doar de formă 
şi nu de convingere. De astfel de oameni lumea nu are nevoie, iar Hristos se 
leapădă şi EI de ei. O spune răspicat: „De cel care se va lepăda de Mine înaintea 
oamenilor, și Eu Mă voi lepăda de el înaintea Tatălui Meu, care este în ceruri” 
(Matei 10, 33). 


Curajul de a-L mărturisi pe Hristos şi demnitatea de a fi creştin l-au făcut, spre 
exemplu, pe voievodul Constantin Brâncoveanu sfânt. lar pe fiul său Mateiaș, care 
la un moment dat era tentat să se lepede de Hristos de frica martiriului, privirea 


plină de demnitate a tatălui şi cuvântul lui încurajator l-au făcut să primească senin 
moartea şi să devină şi el un sfânt. Acesta este exemplul părinților pentru copiii 
lor! Doar aceste exemple îi întăresc şi îi fac demni în viaţă, ajutându-i să păşească 
pe calea sfințenie. 


Luarea smerită a Crucii şi urmarea lui Hristos 


Luarea Crucii înseamnă a-ţi asuma viaţa chiar şi atunci când nu este „roz”, adică a- 
ți asuma fără cârtire greutățile, bolile, încercările de tot felul ale vieţii. Toate ace- 
stea pot fi asumate doar prin smerenie, însă nu o smerenie care se etalează, căci 
aceasta nu duce la sfinţenie, ci la slavă deșartă. Sfântul care se ştie sfânt nu este 
sfânt! Cu alte cuvinte, cel care se crede virtuos, care îşi arogă sfințenia, acela nu e 
sfânt. Opusul smereniei îl reprezintă mândria și slava deșartă. Mândria se mani- 
festă când te lauzi tu, iar slava deşartă când te lași lăudat de alții. Nu cumva, uneo- 
ri, ne smerim ca să fim lăudaţi? 

Se spune că, într-o mănăstire, un călugăr, arătând multă smerenie, îi mărturisea 
mereu stareţului: „Părinte stareţ, sunt un păcătos! Sunt mai rău decât toți ceilalți și 
nu sunt bun la nimic!”. Şi pe acestea le repeta de fiecare dată când îl întâlnea. 


Dar, într-o zi, starețul s-a gândit să-i pună smerenia la încercare. Voia să vadă dacă 
e autentică sau nu. Și astfel, odată, de faţă fiind și alți fraţi, i-a zis: „Am auzit, frate, 
că nu prea îţi faci datoria, că lipseşti de la pravilă, că te porți arogant față de 
ceilalți, că mănânci prea mult şi pe ascuns, că dormi prea mult, că eşti clevetitor şi 
invidios. Fraţii, toți, spun că eşti ticălos şi că nimeni nu se poate bizui pe tine”. 


Dintr-odată, tânărul călugăr s-a aprins de furie şi-i replică stareţului: „Nu se poate, 
părinte! Cum adică? Eu nu-mi fac datoria? Cum, ceilalţi, care ei sunt leneși, cle- 
vetitori etc., sunt mai buni decât mine? Cum, eu sunt chiar cel mai rău? Nu se 
poate!”. Şi s-a supărat. 


Atunci starețul i-a răspuns: „Du-te! Nu eşti smerit cum ai spus, ci mândru cum te 
arăţi. Smerenia devine virtute când îndreaptă slăbiciunile şi păcatele, nu când doar 
le afirmă şi le ascunde! Şi smerit nu e cel care zice despre sine că este smerit, cum 
spui tu, ci acela care rabdă cu smerenie şi adevărul şi neadevărul spuse de către 
alții despre sine”. 

O astfel de atitudine, însă, nu înseamnă că trebuie să capitulăm în faţa calomniilor, 
neadevărului, acceptând pasiv tot ceea ce se spune rău şi nedrept despre noi. Nu! 
Trebuie să replicăm! Și Mântuitorul a replicat în faţa nedreptăţii, răspunzând însă 
fără ură slugii arhiereului: „Dacă am făcut rău, dovedeşte! Dacă nu, de ce mă ba- 
ți?” (loan 18, 23). 


Aşadar, cei care le fac pe acestea, aceia sunt sfinții. lată cât de puţin trebuie să 
facem pentru a deveni sfânt! Un text din Epistola către Evrei este ilustrativ în acest 
sens: „Să dăm la o parte orice piedică și păcatul, care ne ţine aşa de strâns, şi să 
alergăm cu stăruinţă în lupta care ne stă înainte” (12, 1). 


Calea sfințenie presupune, aşadar, o alergare stăruitoare pe drumul îndepărtării de 
păcat şi o luptă asiduă în eliminarea piedicilor pe care acesta le ridică în faţa vir- 
tuţii, nu doar astăzi, ci şi mâine! 


Pr. Lect. Univ. Dr. Liviu Vidican-Manci - Duminica întâi după Rusalii (a 
tuturor Sfinţilor) - Sfinţenia, invitaţia de a fi om 

„Duminica tuturor sfinților” s-ar putea numi „Duminica creştinilor iubitori de ade- 
văr şi de Dumnezeu”, după cuvântul Sfântului Simeon Metafrastul, a celor care pe 
toate le stăpânesc nestăpânindu-le, a celor care mărturisesc despre Hristos înaintea 
oamenilor convinşi de „sprijinul” Domnului înaintea Tatălui Ceresc (Matei 10, 32). 


Ziua împlinitorilor voii lui Dumnezeu, a izbăviţilor, a celor care „nu vor veni la 
judecată” (loan 3, 18) ne conduce pe cărarea unei întrebări de forță: este sfinţenia 
uşor de atins sau e „Everestul” celor puţini, al premianților, al performerilor? 


In logica duhovnicească sfântul nu se confundă cu supraomul 


Dacă sfinţenia ar fi făurită de om pentru om, dobândirea ei ar presupune „supra- 
omul” (boala dictaturilor), şi nu sfântul. Încercarea disperată a regimurilor atee, 
indiferent ce nume ar purta ele, a fost desacralizarea omului şi inventarea unei „sa- 
cralități” secularist-umaniste. Spre exemplu, „supraomul” accesează aceleaşi 


instincte ale naturii umane, doar că nu le foloseşte pentru creşterea în Dumnezeu, 
ci pentru construirea „uriaşului”, a „omului puternic”. De aceea, dorinţa de 
conducere a propriului trup spre mântuire se preface în sete de stăpânire a 
celorlalți; dragostea de Dumnezeu se transformă în egolatrie; iubirea de aproapele 
se preschimbă în manipularea şi exploatarea lui; scurt spus acesta este „sfântul” 
făurit de om, nu şi sfântul lui Hristos, nu şi sfântul despre care vorbeşte această 
Duminică! Şi încă ceva în plus, folosind cuvintele lui G. K. Chesterton, supraomul, 
pentru a „fi mai mult decât un simplu om, noi trebuie să fim mai puţin (oameni)”. 
Nota comună este gestul nivelator, șablonul procustian, care ajută la micirea 
celorlalți de dragul „modelului”. 


Sfinţenia este a lui Hristos şi din Hristos. A fost făcută accesibilă tuturor 
neahtiaților după „oameni noi”, nemutilaților de plăceri și egoism, oamenilor 
simpli, sinceri şi care o caută, celor care, indiferent de câte ori cad, se ridică 
optimist. Sfinţenia, aşadar, nu vorbeşte despre „supraoameni”, ci despre oameni 
îndumnezeiţi, despre cei care pot ajunge „dumnezei”, prin desăvârşirea asemănării 
cu Dumnezeu. Singura concurenţă pe care o acceptă sfinţenia este cu noi înşine, iar 
comparația este doar cu „bărbatul desăvârșit”, cu Domnul Hristos; singura stă- 
pânire posibilă este asupra propriilor patimi; singura exploatare acceptată este a 
drumului virtuţii. 


Paradoxul biruinţei sfântului: dominarea fără putere şi cucerirea fără arme 


Când pomenim sfântul, pomenim paradoxul, „scandalul”, iar „pe el (pe sfânt) nu-l 
poate cunoaşte şi judeca nici unul dintre cei ce au duhul lumii, decât acela care are 
acelaşi duh al dumnezeirii, asemănând, cum zice dumnezeiescul apostol, „cele 
duhovnicești cu cele duhovniceşti” (1 Corinteni 2, 15), cum spune Sfântul Simeon 
Metafrastul. Aceasta este și problema timpului nostru. Sfântul e neînțeles de cei 
care au refuzat alfabetul lui Hristos, un alfabet înroşit de sângele jertfit din 
dragoste. 


Gestul unui sfânt ca Luca al Crimeei, de a nu opera fără icoana Maicii Domnului în 
sală, îi face pe atei să-l socotească scrântit, să creadă că îl pot pune la punct, să-l 
alunge, ca mai apoi să se declare, cel puţin pentru moment, învinşi. În fapt sunt 
nevoiţi să-şi recunoască neputința de a înţelege logica sfinţeniei. Exemplele ar 
putea continua. 


Sfântul fascinează pentru că domină fără putere şi cucereşte fără sabie. Cum să 
domini fără putere? Cum să cucerești fără sabie? Puterea omului mundan e dată de 
ceva din afară: bani, poziție socială, cerc de influenţă, în timp ce puterea sfântului 


vine din interior, e har, de aceea şi dominaţia lui e diferită, vine din dragoste. 
Domină susținând stâlpii adevărului şi ai libertăţii. Marile cuceriri şi marile imperii 
s-au realizat prin sabie, metaforă a forţei, a războiului, a conflictului, a crimei, 
„cuceririle” oamenilor lui Dumnezeu s-au făcut prin dragostea pentru Legea cea 
Nouă. 


Cu alte cuvinte, „pe cât se deosebeşte păstorul cuvântător de dobitoacele necu- 
vântătoare, pe atât se deosebeşte un astfel de om în înţelegere, în cunoştinţă şi în 
puterea de a se deosebi de ceilalți oameni. Căci el se împărtăşeşte de alt Duh, de 
altă minte, de altă înţelegere și de altă înţelepciune decât înțelepciunea lumii 
acesteia.” 


Dacă dorim să devenim sfinți, să înţelegem sinteza Sfintei Evanghelii după Matei 
(10, 32-33; 37-38; 19, 27-30). Aici e reţeta omului ce se pregăteşte pentru Împă- 
răţie: sfântul ÎL mărturiseşte pe Hristos înaintea oamenilor; este curajos și nu se 
leapădă în timp de ispită; Îl iubește pe Dumnezeu mai presus de aproapele, prin 
aceasta iubind desăvârșit; îşi poartă crucea cu smerenie și răbdare; alături de cei 
care au pus pe locul secund prosperitatea materială, nici el nu va fi judecat. Cu alte 
cuvinte, sfântul este iubitor de adevăr şi de Dumnezeu. 


Stăvilare în fața puhoiului imoralității lumii 


Ținem ziua de cinstire a tuturor Sfinților pentru că dorim să ne declarăm limitele 
cuprinderii cu mintea a puterii sfințitoare. Anume că nu avem posibilitatea de a-i 
ști pe toţi cei care au păşit în Împărăţie, a celor ce sunt în „bucuria Tatălui”. 
Această zi vorbeşte în fața lumii despre anonimatul sfințeniei, despre faptul că 
numele lor sunt înscrise în ceruri, nu în dipticele noastre. Dumnezeu ştie cine e 
sfânt, dar toţi avem parte de mijlocirea lor. 


În acelaşi timp, să o spunem lămurit în cadenţa autorului Epistolei către Evrei, 
sfinţii ruşinează puterea seculară când aceasta nu-L recunoaște pe Împăratul, pro- 
movează dreptatea, se bucură de binecuvântările Domnului, de persecuții nu se 
înfricoşează, când nu e altă cale, se predau morții, iar sângele lor e fluviul din care 
nădejdea unei lumi mai bune se adapă. 


Când modernitatea ne invită obsesiv la „omul nou”, la „supraom”, la omul bionic, 
la veşnicia materială promisă triumfător de apostolii transumanismului, Mân- 
tuitorul ne cheamă la asemănarea cu EI şi ne arată cu privirea Sa caldă drumul 
sfinţeniei, al bogăției în sărăcie şi al puterii în slăbiciune. Sfântul nu a căutat și nu 
caută plăcerea şi aprecierea lumii, de aceea nu va vorbi pe placul tuturor, ci pe 


placul cinstitorilor de Dumnezeu. Sfântul nu a făcut şi nu va face concesii în faţa 
păcatului, dar va plânge negreşit cu păcătosul şi pentru păcătos. EI este sprijin la 
nevoie și stăvilar în faţa puhoiului imoralității lumii ce renunţă la Dumnezeu și 
caută „omul puternic”. În acest sens, cuvintele Sfântului Pavel schițează cu litere 
de aur profilul duhovnicesc al tuturor sfinților: „Ca nişte săraci, dar pe mulți 
îmbogăţțind; ca unii care n-au nimic, dar pe toate le stăpânesc” (2 Cor. 6, 10). 


Părintele Eugen Tănăsescu - Sfinţenia, nebunia normalului într-o lume 
anormală 


Prima Duminică după Rusalii este închinată cinstirii tuturor Sfinților. Anul acesta 
avem şi o alăturare: sâmbătă am cinstit pe doi Apostoli foarte importanți pentru 
misiunea Bisericii: Petru şi Pavel. Şi este logic să se întâmple aşa, câtă vreme 
sfinţenia nu este altceva decât rodirea Duhului Sfânt, revenirea omului la o stare de 
normalitate în raport cu existenţa sa în această lume. 


Căci, care este scopul existenţei umane? Scriptura o arată clar încă din Vechiul 
Testament: Să-Mi fiți sfinţi, că Sfânt sunt Eu, Domnul. lar în Noul Testament, 
însuşi Domnul defineşte sfinţenia, ca stare de cunoaştere şi comuniune cu 
Dumnezeu şi cu semenii: lar viaţa veşnică aceasta este: Să Te cunoască pe Tine, 
singurul Dumnezeu adevărat şi pe lisus Hristos, pe Care L-ai trimis. 


Mai pe scurt spus, sfinţenia este dragoste. 


De aceea, ea poate fi numită stare de normalitate, pentru că nu cred că există om pe 
fața pământului care să nu dorească dragostea, cu efectele ei primare: binele şi 
frumosul. Am putea chiar spune că dragostea este limba universală prin care 
omenirea îşi clădeşte un destin frumos şi bun. 


Și atunci, de ce sfinţenia pare, în zilele noastre, un ideal greu de atins? Sau de ce 
pare că a devenit ceva învechit sau care ţine de un univers paralel şi care nu are 
ce căuta în discuţiile „serioase“ dintre noi? Răspunsul îl oferă Apostolul şi 
Teologul Iubirii, loan Evanghelistul: Pentru că tot ceea ce este în lume — pofta 
trupului şi pofta ochilor şi trufia vieţii — nu sunt de la Tatăl. 


Adică, cum spun mai toți cei ce au împlinit sfinţenia în viaţa lor, grija prea mare 
pentru cele ale lumii acesteia, în raport cu cele ale sufletului. Interesele puse mai 
presus de cel de lângă noi. Sau, cum o spune mai dur Apostolul Pavel: dumnezeul 
lor este pântecele; iar slava lor, întru ruşinea lor; ei pe cele pământeşti le cugetă. 


De aceea, câtă vreme egoismul, interesul, plăcerea decadentă, lupta pentru putere 
sau avere, şi altele asemenea lor, sunt coordonatele vieţii noastre, să nu ne 
aşteptăm la ceva bun. Aparent ele ne dau sens vieţii şi ne împlinesc, dar de fapt ne 
golesc de viaţă şi ne transformă în nişte animale sociale, care luptă pentru 
existenţă. 


Și aşa ajungem la teoria că „viaţa este ca o junglă“, care este opusă la extrem 
filosofiei creştine de viaţă. De aceea, faptele bune, care demonstrează credinţa, 
sunt văzute ca nebunie în această lume. Din păcate însă, filosofia lumească de viaţă 
este cea defectă, care ne transformă viaţa în ceva anormal şi nefiresc: închinare la 
idoli. Ce folos din zbuciumul şi lupta nefirească dintre noi? Eventual unul de 
moment, care nu poate ţine prea mult. Căci răutatea nu poate trăi veşnic. Doar 
iubirea este cea care ne împlineşte cu adevărat şi ne oferă o adevărată cunoaştere. 
Omul sfinţeşte locul prin dragoste. Spunea Părintele Stăniloae că cel ce iubeşte are 
sentimentul că în cel iubit îşi regăseşte casa, după ce a rătăcit pe dinafară. 


De aceea, să nu deznădăjduim. Necazurile şi suferinţele acestei vieţi ne pun, 
uneori, probleme de conştiinţă şi astfel, revenirea la normalitate devine posibilă. În 
fond, puterea sfințitoare a Duhului Sfânt nu ne părăseşte nici o clipă, doar noi 
suntem cei care o părăsim sau ignorăm, mai mult sau mai puţin voit. Şi fiecare 
greşeală aduce costul unei noi lupte duhovniceşti, pentru a redobândi credinţa, 
nădejdea şi dragostea. Aşa începe sfinţenia. 


Sau, cum suntem învăţaţi în Biserică: grija cea lumească să o lepădăm. Inclusiv 
noi, cei ce prin hirotonie am primit o altă grijă mult mai importantă: grija de cel 
„după chipul lui Dumnezeu”, adică semenul nostru. De aceea, porunca nouă şi 
desăvârşitoare a lui Dumnezeu vizează pe aproapele: Poruncă nouă dau vouă: Să 
vă iubiţi unul pe altul. Precum Eu v-am iubit pe voi, aşa şi voi să vă iubiţi unul pe 


altul. Întru aceasta vor cunoaşte toţi că sunteţi ucenicii Mei, dacă veţi avea dragoste 
unii faţă de alţi. 


Şi ar fi bine să încetăm a ne mai plânge că nu este posibil, că lumea ne obligă 
cumva la a ne comporta lumeşte, că nu avem ce face, că e criză sau mai ştiu eu ce 
alte motive. Acestea nu fac decât să arate cât de indolenţi suntem faţă de dragostea 
sfinţeniei şi cât de preocupaţi suntem să idolatrizăm crizele din viaţa noastră. 


Crizele umane, indiferent de natura lor, nu ţin decât atât cât vrem noi. 


Daniil Stoenescu - Theologica - Verticala Prezentului şi Orizontala 
Atotprezenţei 


Revelația din Sfânta şi Dumnezeiasca Scriptură a Vechiului şi a Noului Testament 
este traversată de la cel dintâi cuvânt din Facere până la cel din urmă cuvânt din 
Apocalipsă de Orizontala Atotprezenţei lui Dumnezeu. Pe această Orizontală a 
Atotprezenţei divine se ridică, din când în când şi din vreme în vreme, Verticala 
Prezentului, prin toate treptele, pragurile sau etapele Revelaţiei dumnezeieşti, prin 
drepţi, patriarhi, regi, profeţi, prin Mântuitorul lisus Hristos, prin Sfinţii apostoli şi 
Sfinții evangheliști; iar Sfinții Părinţi ai Bisericii sunt tâlcuitori atât ai Orizontalei 
Atotprezenţei, cât şi ai Verticalei Prezentului, ei înşişi ajungând la descoperirea şi 
altitudinea teologică şi existențială a acesteia, prin experiențe duhovniceşti sau 
mistice şi prin teologhisire. Cei veneraţi în Duminica tuturor Sfinților şi-au desco- 
perit şi şi-au înscris propria Verticală a Prezentului lor pe Orizontala Atotprezenţei 
lui Dumnezeu. 


Astfel am putea da următoarele exemple: 
= dreptul Abel, prin jertfa lui bine primită de Dumnezeu, îşi descoperă propria 
lui Verticală a Prezentului înscrisă pe linia sau axa Orizontalei Atot- 
prezenţei, prin fumul jertfei ridicat şi îndreptat spre cer, semn al rectitudinii 
lui morale şi spirituale. 
— Enoh, al şaptelea de la Adam, şi-a descoperit Verticala Prezentului în şi 
prin cei două sute de ani de umblare neîntreruptă cu Dumnezeu, până când 


Verti-cala Prezentului lui a fost răpită de şi în Orizontala veşnică a 
Atotprezenţei lui Dumnezeu. 

— Patriarhul Noe îşi descoperă Verticala Prezentului prin alegerea lui de 
către Dumnezeu şi prin porunca construirii corabiei de pe vremea 
potopului, iar prin Revelația curcubeului  legământului,  Verticala 
Prezentului lui se uneşte şi se desăvârşeşte în Orizontala Atotprezenţei. 

— Patriarhul Avraam îşi descoperă Verticala Prezentului prin ascultarea 
Cchemării lui de către Dumnezeu din Urul Caldeii în Haran şi de aici în 
Canaan, având ca punct culminant incandescent Teofania de la stejarul 
Mamvri. 

= Patriarhul Isaac îşi descoperă Verticala Prezentului prin jertfa de pe Moria. 
Patriarhul lacob îşi descoperă Verticala Prezentului prin revelaţia scării 
cerului de la Betel, înscrisă de asemenea pe Orizontala Atotprezenţei 
Revelaţiei biblice. 


Orizontala Atotprezenţei aparţine exclusiv lui Dumnezeu, iar Verticala Prezentului 
aparţine omului lui Dumnezeu 


— Patriarhul losif îşi descoperă Verticala Prezentului în temnița din Egipt, iar 
după patru sute de ani, omul lui Dumnezeu, Moise, rânduit din veci ca să fie 


eliberatorul poporului ales al lui Israel din robia egipteană, este chemat 
prin Revelația rugului aprins din Sinai să-şi descopere Verticala Prezentului 
pentru el şi pentru un întreg popor şi generaţii de urmaşi, până la Hristos. 
Stâlpul de foc din pustie ar putea fi simbolul şi icoana cea mai grăitoare a 
Verticalei Prezentului în mişcare pe Orizontala Atotprezenţei. 

— Iosua îşi descoperă Verticala Prezentului ca ucenic şi urmaş al lui Moise, 
prin aducerea strugurelui din Eşcol. Imaginea hristică şi profetică a 
aducerii şi purtării Strugurelui din Eşcol pe o prăjină de către Iosua şi 
Caleb ne-ar putea ajuta să contemplăm Verticala Prezentului purtată pe o 
prăjină a Orizontalei Atotprezenţei şi împlinită în potirul de la Cina cea de 
Taină. Punctul culminant al Verticalei Prezentului în viaţa lui losua este 
oprirea soarelui şi a lunii pe cer, când Verticala Prezentului se fixează 
pentru eternitate în Orizontala Atotprezenţei. Nimeni nu a mai oprit, până la 
Iosua şi nici după el, cu excepția celor zece trepte din cartea lui Isaia 
prorocul, soarele şi luna pe cer. 


Verticala Prezentului se fixează pe veci între Alfa şi Omega, din veşnicie în 
veşnicie, pe Orizontala Atotprezenţei. Verticala Prezentului aparţine timpului, pe 
când Orizontala Atotprezenţei aparţine eternității, care transfigurează şi absoarbe 


toate Verticalele Prezentului descoperite prin sfinţii şi aleşii lui Dumnezeu. Ori- 
zontala Atotprezenţei este suportul Verticalei Prezentului, iar Verticala Prezentului 
nu se poate înrădăcina şi nu îşi poate avea temelia decât în Orizontala Atot- 
prezenţei. Orizontala Atotprezenţei poate exista şi fără Verticala Prezentului, dar 
Verticala Prezentului nu poate exista decât prin Orizontala Atotprezenţei. 


— Judecătorul Ghedeon îşi descoperă Verticala Prezentului prin arătarea 
îngerului lui Dumnezeu la stejarul de la Ofra şi prin împuternicirea lui ca 
eliberator al evreilor de sub stăpânirea madianiţilor. 

— Judecătorul Samson îşi potenţează Verticala Prezentului prin harul lui 
Dumnezeu, de care a fost dăruit şi înzestrat cu putere fizică, dar îşi pierde 
parțial Verticala Prezentului, care i se dărâmă prin păcatul cu Dalila şi 
tăierea celor şapte şuviţe. Verticala Prezentului lui Samson se reclădeşte şi 
se restaurează prin sfărâmarea celor doi stâlpi ai casei filistenilor, în urma 
rugăciunii din ceasul morţii lui, precum s-a întâmplat mai târziu cu tâlharul 
de pe cruce. 

= Profetului Samuel i se descoperă Verticala Prezentului prin chemarea din 
Miezonoptica de la Cortul sfânt, iar regelui David i se descoperă Verticala 
Prezentului prin ungerea ca rege al lui Israel de către prorocul Samuel şi 
prin harfa inspirată a Psalmilor, după ce Saul îşi pierduse Verticala 
Prezentului prin neascultarea de prorocul Samuel. 

— Abesalom şi-a ratat Verticala Prezentului prin răzvrătirea împotriva tatălui 
său David, urmată de sfârşitul cumplit al vieţii lui. 

— Regele Solomon şi-a clădit Verticala Prezentului prin construirea şi 
sfințirea Templului sfânt din Ierusalim, pe Verticala căruia aveau să se 
ridice generaţii şi generaţii de israeliți şi iudei, prin credinţă, rugăciune, 
jertfă şi închinare, până la venirea Mântuitorului lisus Hristos şi dărâmarea 
acestuia de către romani. În Templul sfânt, precum mai înainte în cortul 
sfânt şi mai apoi în lisus Hristos Cel întrupat, Verticala Prezentului se 
întâlneşte şi se înscrie cu şi pe Orizontala Atotprezenţei. 


Prezentul nu se poate explica decât prin Atotprezenţă 


— Verticală incandescentă a Prezentului, înscrisă pe Orizontala Atotprezenţei, 
ne oferă Sfântul proroc Ilie Tesviteanul, prin retragerea sa la pârâul Cherit, 
prin adă-postirea în Sarepta Sidonului, prin pogorârea focului din cer peste 
jertfa de pe Carmel, prin adăparea de către îngerul Domnului la Beer-Șeba, 
prin Revelația din gura peşterii de la Horeb; toate acestea culminând cu 


răpirea în carul cel de foc al Duhului Sfânt, icoană a Orizontalei 
Atotprezenței, concentrată în acest car. 

— Sfântului proroc Elisei i se descoperă Verticala Prezentului prin aruncarea 
de către Sfântul proroc Ilie a mantiei lui, peste el, conform poruncii primite 
din partea Orizontalei Atotprezenţei la Horeb. 

— Sfântul proroc Isaia îşi descoperă Verticala Prezentului prin vedenia Ori- 
zontalei Atotprezenţei în Templul sfânt al serafimilor. 

— Sfântului proroc lezechiel i se descoperă Verticala Prezentului prin 
revelaţia Orizontalei Atotprezenţei sub chipul carului de foc al heruvimilor 
la râul Chebar. 

— Sfinţilor trei tineri li se descoperă Verticala Prezentului în cuptorul cel de 
foc din Babilon, unde îngerul lui Dumnezeu se pogoară din cerul 
Orizontalei Atotprezenţei, aducând roua răcoritoare a Duhului Sfânt, în 
care se întâlneşte Verticala Prezentului cu Orizontala Atotprezenţei. 

— Sfântul proroc Daniel îşi descoperă Verticala Prezentului prin tâlcuirea vi- 
selor lui Nabucodonosor, prin rugăciunea cea de trei ori pe zi în fața 
ferestrei deschise înspre Ierusalim şi prin izbăvirea din groapa cu lei, iar în 
mod cu totul desăvârşit, Verticala Prezentului din viaţa lui atinge 
Orizontala Atotprezenţei prin Revelația ,, Celui Vechi de Zile”. 

— Prorocul lona îşi descoperă cu adevărat Verticala Prezentului prin rugă- 
ciunea din pântecele chitului, care l-a înghițit la porunca lui Dumnezeu, 
după ce a fost aruncat în mare; Verticală a Prezentului pe care şi-o poartă 
şi o propovăduieşte în Ninive, pogorând milostivirea lui Dumnezeu şi 
iertarea din partea Orizontalei Atotprezenţei pentru şi peste ninivitenii 
pocăiți. 

=> Sfântului proroc Avacum i se revelează Verticala Prezentului în turnul cel 
de veghe al Revelaţiei, teologiei, contemplaţiei şi teologhisirii, ridicat pe 
Orizontala scripturistică a Atotprezenţei. 


lisus Hristos, Atotprezentul divin şi Prezentul deplin 


Betleem, călăuziţi de steaua care le arată pe cer drumul Orizontalei 
Atotprezenţei. 

— Sfântul loan Botezătorul îşi descoperă Verticala Prezentului retras în pustia 
Iordanului, unde i se revelează Orizontala Atotprezenţei, prin Epifania de la 
Botezul Domnului din Iordan. 

—> Mântuitorul lisus Hristos, Dumnezeu adevărat şi Om adevărat, fiind 
întruparea desăvârşită a Orizontalei Atotprezenţei, nu a avut nevoie, ca om, 


de vreo descoperire a propriei Verticale a Prezentului, El fiind Atotprezentul 
divin şi Prezentul deplin. El descoperă Verticala Prezentului în sufletele 
tuturor ascultătorilor Predicii de pe Munte, în viaţa sfinţilor Săi ucenici şi 
Apostoli şi în existenţa tuturor celor asupra cărora a săvârşit felurite 
minuni. Hristos Domnul îl ridică pe slăbănogul din Capernaum pe Verticala 
Prezentului. Prin învierea tânărului din Nain, Mântuitorul îl ridică pe 
acesta pe Verticala Prezentului, ca şi pe mama lui văduvă. Prin învierea 
fiicei lui lair, Mântuitorul îi ridică pe aceasta, pe părinţii ei şi pe toți cei din 
jur pe Verticala Prezentului. Prin învierea lui Lazăr din morţi, EI îl ridică 
pe prietenul Său Lazăr din mormânt pe Verticala Prezentului, dar şi pe 
surorile lui, Maria şi Marta, şi pe toţi cei de faţă la această minune. Prin 
Jertfa de pe Golgota şi prin Învierea din morţi, Mântuitorul Hristos uneşte 
în mod desăvârşit Verticala Prezentului cu Orizontala Atotprezenţei. 

— Sfinţii apostoli Petru, Iacob şi loan îşi descoperă Verticala Prezentului la 
Schimbarea la Faţă a Orizontalei Atotprezenţei pe muntele Tabor, iar Sfinţii 
ucenici Luca şi Cleopa, pe drumul şi la Cina din Emaus, unde Orizontala 
Atotprezenţei îşi arată slava şi adevărul Învierii descoperindu-Se înaintea 
celor două Verticale ale Prezentului, la frângerea pâinii. 

— Verticala Prezentului se luminează în viaţa Sfinţilor apostoli prin Arătările 
de după Înviere şi mai ales prin Înălțarea la cer, pentru ca să se 
desăvârşească prin Cincizecime sau prin Pogorârea Duhului Sfânt. luda îşi 
pierde Verticala Prezentului prin trădarea lui Hristos, iar Verticala Prezen- 
tului lui Petru se clatină prin lepădarea de Hristos, restabilindu-se prin 
pocăință şi prin întreita întrebare de pe ţărmul mării Tiberiadei, 
potențându-se deplin prin propovăduirea din Duminica Rusaliilor, în urma 
căreia 3.000 de convertiți îşi dobândesc Verticala Prezentului prin Botez şi 
şi-o înscrie fiecare pe Orizontala Atotprezenţei care a revărsat limbi de foc. 

— Verticala Prezentului Sfântului apostol Pavel se întemeiază şi se ridică până 
la al treilea cer prin Arătarea supraluminoasă a Orizontalei Atotprezenţei 
pe drumul Damascului. 

— Sfântul apostol Petru ridică Verticale ale Prezentului în viaţa slăbănogului 
de la Poarta cea Frumoasă a templului, în viaţa lui Enea din Lida, a Tabitei 
din lope, a lui Corneliu sutaşul, înscriindu-le pe toate pentru eternitate pe 
Orizontala Atotprezenţei. 

— Sfântul arhidiacon Filip face acelaşi lucru cu famenul etiopian, iar Sfântul 
apostol Pavel, cu Timotei şi Tit, cu Lidia din Tiatira, cu temnicerul din 
Filipi, cu Dionisie Areopagitul şi cu Damaris din Atena, cu Ştefanas, 
Fortunat şi Ahaic din Corint, cu Eutih din Troa, cu Sergius Paulus din 
Malta şi cu nenumărați atâția alții, întemeind Biserici şi comunități creştine 


din sufletele celor care şi-au descoperit Verticala Prezentului şi şi-au 
înscris-o pe Orizontala Atotprezenţei. 

= În mod deosebit, Sfântului arhidiacon Ştefan i se descoperă Verticala Pre- 
zentului prin Revelația Şederii lui EHristos Cel înviat de-a dreapta Tatălui, 
Verticală pe care se cuvine să o descoperim, să ne-o însuşim şi să o 
conştientizăm şi noi, creştinii cei de astăzi, înscrişi prin Biserică şi prin 
Sfintele Taine pe Orizontala Atotprezenţei, prin Crucea lui Hristos, în care 
se intersectează Verticala Prezentului de pe Golgota cu braţele Orizontalei 
Atotprezenţei dinspre Alfa spre Omega. 


„Viţa cea adevărată” reprezintă Atotprezenţa, iar verticalele Prezentului suntem 
noi, mlădiţele altoite 


Ca şi Vechiul Testament, Noul Testament este plin de întâlniri ale Verticalei 
Prezentului omului cu Orizontala Atotprezenţei Domnului. De aceea, în ultima 
carte a Bibliei, Apocalipsa, Verticala Prezentului Sfântului apostol şi evanghelist 
loan cade prăbuşindu-se, precum pe Tabor, la picioarele Orizontalei Atotprezenţei, 
în insula Patmos, revelându-i-se şi descoperindu-ne momente şi intensităţi ale 
Verticalei Prezentului, din trecut, prezent şi viitor, înscrise pe firul apocaliptic al 
Orizontalei Atotprezenţei, cu zori şi asfinţituri eshatologice. 


De intensităţi diferite şi de altitudini sau culmi felurite, Verticalele Prezentului 
identificate de către noi în vieţile sfinților patriarhi, proroci, apostoli şi evangheliști 
şi prezentate aici pe scurt îşi au temelia, îşi extrag seva şi îşi înfig rădăcinile în 
Orizontala Atotprezenţei, pentru a rodi rod duhovnicesc prin Duhul Sfânt. 


Pe scurt, Orizontala Atotprezenţei este „Viţa cea adevărată”, iar Verticalele 
Prezentului suntem noi toţi, mlădiţe altoite, înrădăcinate şi întemeiate în Hristos. În 
viaţa fiecărui creştin, mirean, monah, preot sau ierarh, Verticala Prezentului face 
paşi pe drumul spre Emaus al Orizontalei Atotprezenţei, urmând lui Hristos, 
luându-ne jugul Lui şi purtându-ne crucea noastră pe urmele Crucii Lui. 


Verticala Prezentului omului se închină în Duh şi Adevăr Orizontalei Atotprezenţei 
lui Dumnezeu prin integrarea ființială şi existențială în Liturghia cosmică. 
Verticala Prezentului este Scara cerului de la Betel al fiecărui moment şi 
eveniment al Revelaţiei dumnezeieşti şi stâlpul de foc mişcător al acesteia, iar 
Orizontala Atotprezenţei este nesfârşitul drum spre Emaus şi cutremurătorul drum 
al Damascului, pe care sunt înscrise toate aceste momente şi evenimente ale 
Revelaţiei. Omul este prezent, iar Dumnezeu este atotprezent. Verticala Prezen- 


tului omului se întâlneşte în mod desăvârşit cu Orizontala Atotprezenţei Domnului 
prin credinţă, rugăciune şi prin împărtăşirea veşnică din Sfântul Potir. 


Chpele vieţii noastre sunt precum paharele de cristal pe care Dumnezeu ni le oferă 
şi ni le întinde înainte pe tava de aur a timpului. Noi însă suntem cei care trebuie să 
umplem fiecare pahar de cristal al clipei prin conţinutul conectat al Verticalei 
Prezentului nostru la Orizontala Atotprezenţei lui Dumnezeu. 


Dan Cârlea - Creştinismul “soft, antistres”, relativizant, al corectitudinii 
) ) e) 
politice versus obligaţia mărturisirii. Cum arată “ighemonul” modern care îi 
execută pe creştini? 


Ziarul Lumina/ Dan Cârlea: Noua problemă veche de 2.000 de ani 


Cu cât trece timpul şi se înmulţesc controversele pe teme de creştinism asumat în 
societatea de astăzi, îmi dau seama care e problema: sunt două discursuri paralele, 
două planuri, unul al lumii acesteia, altul al lumii ce va să fie. Unii vor o viaţă 
liniştită, alții vor o veşnicie tihnită. Unii vor să nu-şi supere vecinii şi rudele cu 
credinţa lor, alții vor să nu-L mânie pe Dumnezeu cu relativizarea. 


Unii înţeleg şi asumă creştinismul doar la nivel de cod etic, înţelegându-l numai ca 
pe un soi de invitaţie la un nivel crescut de igienă socială, care să dea ordine, 
respect, bună vecinătate, alții pricep creştinismul ca pe drumul de întoarcere acasă, 
la Dumnezeu, pe singura cale. 


Unii vorbesc de religii care trebuie tratate egal, să nu cumva să supărăm cu 
creştinismul nostru pe cineva, alţii înţeleg că mărturisirea e obligația fundamentală 
a creştinului, că Hristos nu e egal cu nimeni şi nu toate căile sunt la fel de bune, 
chiar dacă suntem în pace. 


Unii pretind că vor pace, dar, vrând-o cu orice preţ, o pierd, renunțând chiar la 
Domnul Păcii, alții o capătă pentru totdeauna, lăsându-se marginalizaţi sau ucişi 
pentru acelaşi Domn. 


Începuturile creştine s-au făcut prin martiraj, mărturisire în condiţii ostile, 
renunțare la lumea aceasta pentru cealaltă, la regele aparent atotputernic de pe 


pământ, pentru Împăratul Cel din veac. Cum ar fi fost dacă soldaţii romani ai 
Legiunii a XII-a Fulminata care L-au mărturisit pe Hristos ar fi pretins că şi 
celelalte credinţe ale vremii sunt bune şi ei nu sunt contra? Am fi avut cu 40 de 
mucenici mai puţin. 


Martirii primelor secole nu au considerat că şi zeii sunt buni, dacă totul se termină 
cu bine pentru ei, deşi unii puternici ai vremurilor mergeau exact pe un „politically 
correct“ concretizat într-o propunere cunoscută şi nouă: jertfiți şi voi zeilor de 
ochii lumii, şi treaba voastră cum vă rugaţi în taină, la voi acasă. Ni se cere exact la 
fel: puteţi fi creştini, dar să nu ziceţi că aia e păcat, să nu arboraţi însemnele 
voastre de credință, să nu-i învăţaţi pe copii credinţa voastră. În rest, credeţi ce 
vreţi, acolo, la voi în camere, în catacombe. 


Poţi să crezi, dar să nu mărturiseşti. Sau, dacă mărturiseşti, să nu o faci în văzul 
lumii, că nu e democratic. Să nu afirmi hotărât, ci doar să-ţi dai cu părerea. Să fu 
civilizat, manierat, să-i laşi lui dracul loc de bună-ziua, n-ai decât să te şi 
eutanasiezi dacă te doare piciorul, dar nu să mori pentru Hristosul tău. Asta nu-i 
frumos! 


Se vrea un creştinism cuminte, eventual care să nu facă noi adepţi, soft, fără 
hotărâri de viaţă şi de moarte, relaxant, un fel de terapie antistres. Să laşi loc de alţi 
dumnezei, că doar oameni suntem. Nimic nou sub soare. 


Și la fel de cunoscut şi de vechi este şi răspunsul corect din punct de vedere creştin, 
singurul răspuns pe care poți să-l dai: afirmarea credinţei aşa cum este ea, a 
mesajului hristic aşa cum este el şi cum a fost de la începuturi. Chiar dacă sunt bine 
intenţionaţi, unii dintre aceşti propovăduitori ai amestecului relaxant de valori nu 
sunt mai puţin în eroare. 


Din moment ce Îl văd pe lisus Hristos ca pe un profesor de etică, luând în calcul 
doar părticele ale mesajului hristic pe care le întorc chiar împotriva esenței 
mesajului — cum ar fi îndemnul la pace şi iertare, răstălmăcit ca temei pentru a 
accepta toate religiile şi căile, de dragul a nu supăra pe nimeni - ce să negociezi? 


Orice negociere înseamnă părăsirea lui Hristos. Nu poţi scoate o icoană de pe 
perete, ca să nu ofensezi — vezi Doamne! — pe necreştini, şi să te mai simţi creştin. 
Nu poţi să legiferezi un străvechi păcat, dar să rămâi pe drumul de răscumpărare a 
Evei şi-a lui Adam. 


Unul vrea aparenţa unei concordii sociale bazate pe neafirmarea cu tărie a nici unui 
adevăr fundamental de credinţă, altul nu poate trăi fără mărturisire. 

Ighemonul din vechime, care le promitea creştinilor însângeraţi pentru credinţa lor 
funcţii şi bani, ca să se lepede de Hristos, este acelaşi ighemon care s-a îmbrăcat la 
costum, a citit mai multe cărţi, e spilcuit şi educat, bun şi mărinimos cu toţi care 
cred de toate şi nimic, ca să nu deranjeze pe nimeni. 


Oricine e azi mai iubit decât creştinul mărturisind. 


Ce înseamnă Sfânt şi ce înseamnă Cuvios? 


Ce înseamnă Sfânt şi ce înseamnă Cuvios? 


În perioada precreştină (Legea mozaică) stăpânea concepţia că Sfânt este numai 
Unul, Dumnezeu. În primii ani ai Creştinismului, Sfântul Apostol Pavel îi numeşte 
sfinți pe toţi creştinii botezați, care trăiesc potrivit cu Evanghelia, care se nevoiesc 


pentru mântuirea sufletului lor şi care urmăresc să cucerească Împărăţia lui 
Dumnezeu (Rm. 1, 7; 1 Corinteni 1, 1-2; Evrei 6, 10). 


In secolul al IV-lea titlul de „Sfânt” începe să fie atribuit numai câtorva aleşi, 
„prieteni ai lui Dumnezeu”, care se deosebesc prin mucenicia lor, prin viaţa lor şi 
prin minunile lor. 


Sfântul Antonie cel mare accentuează: „Sfânt este acela care este curat de 


răutate şi păcate”. 


Prima dintre toţi care a primit titlul de „Preasfântă”, a fost Fecioara Maria. Au 
urmat Apostolii Domnului. Îngerii, precum şi multe din persoanele drepte ale 
Vechiului Testament nu ar fi putut să nu ia acest titlu. Fireşte Sfânt nu ar fi putut să 
nu fie numit şi loan Botezătorul şi Înaintemergătorul. Încet a început să se formeze 
o ierarhizare în clasificarea Sfinților. 


Cetele de Sfinţi sunt următoarele: 


— Drepţii. Sunt toţi drepţii care au trăit înainte de Hristos, având credinţa în Unul 
Dumnezeu şi au nădăjduit sau proorocit venirea lui Mesia — Hristos. 


— Apostolii şi Părinţii apostolici. Titlul acesta l-au primit Ucenicii Domnului şi 
ucenicii lor. 


— Mucenicii. Sunt numiţi astfel toţi cei care, pentru credinţa lor, au mărturisit, au 
fost chinuiți şi au fost omorâţi, mai ales în primele prigoane mari. Mucenicii sunt 


nenumărați: bărbaţi, femei, tineri, bătrâni şi copii, şi fireşte nu toţi sunt cunoscuţi. 


— Marii Mucenici. Cei dintre Mucenici care au suferit chinuri mari şi au fost 
omorâţi într-un chip înfricoşător, barbar, au primit de la Biserică acest titlu. 


— Sfințiții Mucenici. Sunt numiţi cei care dintre Mucenici erau sfințiți. 


— Cuvioşii Mucenici. Monahii, asceţii şi pustnicii care au murit muceniceşte au 
primit acest nume. 


— Noii Mucenici. Aşa se numesc Sfinţii care au murit muceniceşte în vremurile mai 
NOI. 


— Mărturisitorii. Se numesc Sfinţii care au fost prigoniţi şi chinuiţi, care au 
mărturisit credinţa lor, dar în cele din urmă nu au fost omorâţi. 


— Cuvioşii. Sunt Sfinţii (pustnici, asceţi etc.) care au părăsit lumea şi s-au 
încredinţat cu totul lui Dumnezeu, pe Care l-au adorat cu credinţă şi răbdare, prin 
pustietăţi şi locuri lipsite de mângâiere, în toată viaţa lor, iar în cele din urmă „au 
adormit în pace”. 


— Cuvioasele Muceniţe Fecioare. Astfel sunt numite monabhiile care au mărturisit 
credinţa şi au fost omorâte cu moarte mucenicească. 


— Cei întocmai cu Apostolii. Toţi cei care au făcut lucrare misionară asemenea 
celei a Apostolilor au fost numiţi astfel. 


— Părinţii Bisericii. Monahii, clericii şi mai ales episcopii care s-au distins pentru 
lucrarea lor, pe bună dreptate deţin acest titlu. 


— Apologeţii. Toţi cei care s-au angajat să apere Creştinismul înaintea filozofilor, 
stăpânitorilor, regilor şi împăraților, verbal sau în scris, prin scrisori sau cu 
cuvântul, au fost numiţi Apologeţi ai Credinței noastre. 


— Teologii. Numai trei deţin acest titlu. loan Teologul, Grigorie Teologul şi Simeon 
Noul Teolog. Aceştia au teologhisit nu numai prin scrierile lor, ci şi prin pilda 
vieţii lor. 


Traducere din greacă de lerom. Ştefan Nuţescu. 


(Din Cartea: „Sfinţii ocrotitori să ne păzească”) 


Pentru copii - Duminica tuturor Sfinţilor 


Perioada Penticostarului se termină cu Duminica tuturor Sfinţilor. Tot acum se 
încheie şi ciclul sărbătorilor cu dată schimbătoare care a început din Duminica 
Vameşului şi a Fariseului. 


În viaţa Bisericii au existat mulți sfinţi. Există şi astăzi, trăind printre noi cu 
smerenie şi fără să atragă atenția asupra lor înşişi în vreun fel. Unii dintre sfinți 
sunt cunoscuţi tuturor şi mulţi dintre creştini le poartă numele, sărbătorindu-şi 
onomastica în zilele lor de prăznuire. Printre aceştia se numără Sfântul Dimitrie, 
Sfântul Gheorghe, Sfântul Nicolae, Sfânta Ecaterina, pe care îi cunoaştem cu toţii, 
dar şi alţii care sunt prăznuiţi doar în anumite locuri, sfinţii locali. Există, însă, şi 
oameni care au trăit şi s-au sfințit fără ca viaţa lor să devină cunoscută. Pe toţi 
aceşti oameni, cunoscuţi sau necunoscuţi, care s-au distins prin viaţa lor 


pământească şi s-au făcut plăcuţi lui Dumnezeu, Biserica îi cinsteşte în această 
Duminică, numită Duminica tuturor Sfinților. 


Biografia, faptele şi amănuntele importante din viaţa multor sfinţi se află scrise şi 
se păstrează în textele numite Sinaxare. Acolo, în dreptul numelui sfântului citim 
adesea şi o scurtă caracterizare care arată în mod direct cine a fost sfântul. Astfel, 
un sfânt al Bisericii noastre poate fi descris în felul următor: 


Sfântul: Este un om deosebit, care a dobândit luminarea Duhului Sfânt şi a cărui 
întreagă viaţă se caracterizează prin iubirea pentru Hristos. 


Martirul sau mucenicul: Este un sfânt care şi-a dat viaţa pentru Hristos, 
mărturisindu-şi credinţa în El. Numărul martirilor care şi-au dat viaţa pentru 
Hristos în decursul primelor trei secole, suferind chinuri, se ridică la unsprezece 
milioane. Martirii care provin din rândul preoților poartă numele de leromartiri, în 
vreme ce martirii din tagma monahilor sunt numiţi Cuvioşi Mucenici. Martirii care 
au suferit multe şi grele chinuri sunt numiţi Mari Mucenici iar tinerele care au 
mărturisit pe Hristos cu preţul vieţii se numesc Cuvioase Fecioare. 


În perioada turcocraţiei (secolele 15-19) s-au arătat şi o altă categorie de sfinţi 


mucenici. Aceştia sunt Sfinţii noi mucenici şi printre ei se numără mucenicii care 
au preferat să-şi piardă viaţa decât să devină musulmani. 


Cuviosul este sfântul care provine din tagma monahilor Bisericii noastre. 


Mărturisitorul: În acest fel este caracterizat sfântul care-L mărturiseşte pe 
Dumnezeu, suportând persecuții şi chinuri, fără să fie, însă, ucis. Sfinţii 
mărturisitori s-au arătat cu precădere în vremea Iconomahiei, atunci când au fost 
prigoniţi creştinii care cinsteau Sfintele icoane, în Bizanțul secolelor al VIII-lea şi 
al IX-lea. 


Pe lângă caracterizările amintite, mai există şi altele. Aşadar, există sfinţi Profeţi, 
care au trăit în vremea Vechiului Testament, Protopărinții, Sfinţii Părinţi — precum 
Sfinţii Trei Ierarhi - Sfinţii Împărați, Sfinţii Preaînţelepţi — precum Sfinţii Apostoli, 
Sfânta Muceniţă Ecaterina, Sfântul Mucenic Iustin, filosoful, Sfinţii Doctori fără 
de arginți Cosma şi Damian, Sfântul Grigorie Dascălul şi alții. Există şi alte 
denumiri care trimit către anumite caracteristici şi însuşiri ale sfinţilor şi sfintelor 
Bisericii noastre. 


Noi trebuie să avem tot timpul în minte faptul că sfinții sunt alături de noi şi se 
roagă lui Dumnezeu mijlocind pentru noi, ori de câte ori, cu credinţă, le cerem 
ajutorul, în rugăciunile pe care le înălțăm către ei. 


Troparul tuturor Sfinţilor: Cu sângele Mucenicilor Tăi, celor din toată lumea, ca şi 
cu porfiră şi vison Biserica Ta fiind împodobită, printr-înşii strigă către Tine, 
Hristoase Dumnezeule: poporului Tău trimite-i îndurările Tale, pace obştii Tale 
dăruieşte şi sufletelor noastre mare milă. 


Ierom. Ghelasie Gheorghe - Laudă tuturor Sfinţilor 


O, Sfinţilor ce iubiți pe Dumnezeu 
Și nu vă lăsaţi robiţi de rău, 

Ce vă arătaţi cu adevărat 

Vrednici de Cel ce v-a Creat... 


O, Sfinţilor de Dumnezeu iubitori, 

Sunteţi şi voi tot ca noi pândiţi de slăbiciuni, 
Dar credeţi aşa de tare 

În Iubirea cea fără hotare 

Încât firea se face peste fire 

Și niciodată nu mai cădeţi din bine. 


O, Sfinţilor, voi sunteţi 

cei ce nu mai cădeţi din Iubire! 

Dar minunea cea mai mare 

Este că în Sfinţirea voastră luaţi 

Şi pe cei păcătoşi, ca să-i mântuiți... 


(text apărut în volumul lerom. Ghelasie, "Isihasm”, ed. Platytera, Bucureşti, 
2007, p. 81). 


Mihaela Palade - Icoana tuturor Sfinţilor, expresie a unităţii refăcute 


În Duminica tuturor Sfinţilor, prima Duminică de după Rusalii, stranele bisericilor 


răsună de cântări de laudă, unele ce doresc a cuprinde, în puţine cuvinte, mulțimea 
sfinților, atât a celor cunoscuţi şi menţionaţi în sinaxare, cât şi a celor neştiuţi de 
noi, dar ştiuţi doar de Domnul: „Pe cei ce bine s-au nevoit prin credinţă întru toate 
marginile, pe apostoli, pe mucenici, pe preoții cei gânditori de Dumnezeu, pe 
cinstitele femei, pe sfințita adunare, cu sfințite cântări după datorie să o lăudăm...”. 


Dar cum poate să cuprindă o icoană mulțimea şi „praznicul cel a toată lumea al 
celor ce din veac au bineplăcut lui Dumnezeu”? Articolul de față nu încearcă să 
răspundă unei astfel de întrebări, ci doar să sublinieze câteva aspecte legate de 
transpunerea iconografică a acestei teme. În iconografia românească, tema apare 
abordată atât în tehnica picturii pe suport lemnos, a celei în frescă, a picturii pe 
sticlă, dar şi a xilogravurii. 


Adoptând structura iconografică a temei „Marea Deisis cu Cinuri”, Rugăciunea 
tuturor Sfinților apare în icoana zugravului Amfilohie (1514) (Elisabeta Negrău, 
„Deisis în pictura românească a secolelor XIV-XVIII. Teme şi semnificaţii”; 
Marina Sabados, „Iconografia temei Deisis în pictura pe lemn din Moldova 
secolului XVI”). 


O dezvoltare a Deisisului o regăsim în pictura exterioară a bisericilor moldo- 
veneşti, sub forma Cinului (termenul provine din limba slavă, însemnând ordine, 
ierarhie, rang), Rugăciunea tuturor sfinților sau Biserica cerească sau triumfătoare. 

Cinul constituie cel mai mare ansamblu tematic al picturii exterioare moldoveneşti, 
o temă originală, creație a meșterilor moldoveni. A fost destinat a împodobi 
suprafeţele curbe ale celor trei abside, cea a Altarului şi cele două ale naosului, 
acoperind astfel mai mult de jumătate din suprafaţa bisericilor pe care s-a păstrat 
mai mult sau mai puţin intact (Probota, Moldoviţa, Humor, Arbore, Suceviţa). 


Centrul tematic, dar şi axa de simetrie a Cinului sunt constituite de axul absidei 
Altarului, unde apar Dumnezeu-Tatăl, lisus Hristos, Maica Domnului, în diferite 
tipuri iconografice sau unii sfinţi mai de seamă (cei cărora le este închinată biserica 
respectivă). 


Către aceştia se îndreaptă sfinţii pictaţi în cele 5-7 registre, toţi în atitudinea de 
rugă, orientaţi spre cei din axul Altarului. Tema reprezintă Biserica triumfătoare, 
cu cetele îngereşti, diferitele ierarhii de sfinţi aşezaţi într-o ordine ierarhică (pro- 
roci, apostoli, episcopi, mucenici, pustnici), având în centru pe lisus Hristos Mân- 
tuitorul şi pe Maica Domnului (|. D. Ştefănescu, Iconografia artei bizantine). 


Aici apar totdeauna şi câteva scene legate de Jertfa Euharistică pe care preotul o 
aduce în Sfântul Altar (lisus Emanuel în potir, lisus pe disc, Iisus-Mielul lui 


Dumnezeu), o ilustrare a faptului că dimensiunea liturgică a Cinului o explicitează 
pe cea a Sfântului Altar. Mai mult, Cinul este dovada legăturii strânse între mem- 
brii Bisericii cereşti, triumfătoare, şi ai celei luptătoare de pe pământ (Irineu 
Crăciunaş, Bisericile cu pictură exterioară din Moldova), întrucât Liturghia ce- 
rească şi cea pământească sunt una şi aceeaşi. 


Fresca tuturor Sfinţilor apare pictată în rândul marilor sărbători la mănăstirile din 
Muntenia şi Oltenia 


Rămânând tot la suprafeţele pictate ale bisericilor, dar în interior, în Țara Româ- 
nească în absida sudică a naosului apare tema Duminica tuturor Sfinţilor - 
sărbătoare foarte rar ilustrată în pictura murală, dar care la Hurezi, unde Înălţarea şi 
Pogorârea Sfântului Duh sunt pictate în Altar, apare în rândul marilor sărbători. 


În redactări postbizantine, pe registrul inferior, în centru apar adesea Împărații 
Constantin şi Elena. La Hurezi, aceste personaje sunt supradimensionate în 
registrul din care fac parte, atingând aceeaşi scară cu personajele din Deisis. 
Accentul cromatic realizat prin complementarele roşu-verde ce îmbracă cei doi 
împărați evidenţiază în plus această prezenţă iconografică (Corina Popa, „Pictura 
bisericii Mănăstirii Hurezi - realitate artistică şi culturală în veacul al XVII-lea” şi 
„Pictura murală a bisericilor de la Hurezi şi orizontul cultural al epocii brân- 
covenești”). 


Dacă, la Hurezi, tema Duminicii tuturor Sfinților şi a Sfinţilor împărați Constantin 
şi Elena putea fi relaționată firesc cu numele de botez al ctitorului, la celelalte 
ctitorii postbrâncoveneşti, preluarea ei în conca naosului poate avea diverse 
motivații, ctitorii provenind fie din rândul domnilor, fie al micilor boieri (biserica 
Mănăstirii Văcăreşti, Stavropoleos, Mănăstirea „Sfântul Nicolae”-Sitaru, biserica 
din Pietroşiţa). 


Hermeneutica unei scene complexe 


În cadrul tipăriturilor apare o structură iconografică prezentă prima dată în Cazania 
Sfântului mitropolit Petru Movilă din 1637, ce pare a fi devenit prototipul 
celorlalte cărți (Cornel Tatai-Baltă, Anca Elisabeta Tatay, „Reprezentarea 
Duminicii tuturor Sfinţilor în icoana pe lemn, xilogravura de carte şi icoana pe 
sticlă românească (sec. XVI-XIX)”. 


În centrul unui medalion circular, lisus Hristos este aşezat pe curcubeu şi bine- 
cuvântând cu ambele mâini, are de jur împrejur simbolurile celor patru evan- 
ghelişti. De o parte şi de alta stau Maica Sa şi Sfântul loan Botezătorul, într-o 
Deisis uşor de citit. Deasupra apare Tronul Hetimasiei (pe care se află crucea, 
coroana de spini, sulița, trestia cu buretele şi Evanghelia deschisă). Dedesubt apar 
reprezentaţi Sfinţii împărați Constantin şi Elena, susținând crucea, iar de-o parte şi 
de alta apar, dispuse simetric, „cetele îngerilor, arhanghelilor, apostolilor, pu- 
stnicilor, arhiereilor, prorocilor, împăraţilor, împărăteselor şi sfintelor. Medalionul 
circular este înscris într-un dreptunghi, în ale cărui colţuri de sus apar soarele şi 
luna, redate antropomorf, pe un cer cu nori, iar în colţurile de jos, Sânul lui 
Avraam (personajul, aşezat pe o bancă, ţine în poală un copil - simbolizând 
sufletele mântuite, în spatele său fiind mulţimea celor izbăviţi), respectiv tâlharul 
mântuit cu crucea. Cercul, sub forma căruia apare medalionul, „este semnul 
Unităţii principiale şi al Cerului; ca atare, el desemnează activitatea cerului, miş- 
cările lui ciclice” (Jean Chevalier, Alain Gherbrant, Dicţionar de simboluri), iar 
gravura în ansamblul ei simbolizează raiul, întreaga compoziţie alcătuind, de fapt, 
o rugăciune a tuturor sfinţilor (Cornel Tatai-Baltă, Anca Elisabeta Tatay, Xilo- 
gravuri semnate de Stanciul Tipograf la Bucureşti - 1780-1806). 


În toate aceste reprezentări se constată că numitorul comun este dat de faptul că, 
deşi avem o mulţime de capete, o mulţime de aureole şi o mai mare mulțime de 
sfinți, toţi sunt împrejurul Domnului lisus Hristos Cel reprezentat în mandorla 
circulară, nu întâmplător aleasă cu această formă, ca Unul ce toate le adună, le 
împacă şi le pune-n armonia unităţii primordiale. Astfel că icoana Duminicii 
tuturor Sfinţilor este o reprezentare în care „... cei pământeşti s-au împreunat cu 


cei cereşti şi prin patimă au luat nepătimirea cu darul lui Hristos şi acum ca nişte 
stele luminându-ne pe noi, cu îndrăzneală se roagă pentru sufletele noastre”, semn 
al unităţii refăcute. 

t Duminica Tuturor Sfinţilor 


e Biserica a fost întemeiată pe jertfa Domnului, pe învățătura 
Apostolilor şi pe sângele a peste zece milioane de martiri. 


e Biserica dintotdeauna a născut sfinţi, a fost slujită de sfinţi. 
Biserica şi astăzi cere sfinţi, credincioşi cu viață sfântă. 


Deci, să-i imităm pe 
sfinţi şi să le cerem 
ajutorul prin această 
scurtă rugăciune: 
„Toţi Sfinţii, rugaţi-vă 
lui Dumnezeu 
pentru noi!“. 


(E) BASILICA.RO. 


„Sfinţenia nu este 
doar o virtute. 

Este o trăire spirituală 
atât de înaltă, încât 


care-l umple pe sfânt 

se revarsă asupra 

tuturor celor care. . 
se asociază cuel.”  ; 


Eu întreb 
+ Sfinţii răspund 


Ce să-i spun celui care 
nu crede că există Dumnezeu? 


DR 
Necredinciosului îi dau acest sfat: Să zică: | 
„Doamne, dacă exiști, luminează-mă 
și-ți voi sluji din toată inima și din tot 
sufletul”. Și pentru acest gând smerit și 
dispoziţie de a sluji lui Dumnezeu, 
Domnul îl va lumina negreșit. 

